
e Nicolaus v. Below, nuori ilmavoi- 
mien upseeri, ammattisotilas ja aatelis- 
perheen jälkeläinen, joka ei ollut mil- 
loinkaan kuulunut Saksan Kansallisso- 
sialistisen Työväenpuolueen riveihin, sai 
vuonna 1937 komennuksen valtakun- 
nankansleri Adolf Hitlerin adjutantik- 
si. 

Tältä näköalapaikalta hän joutui ehkä 
läheisemmin kuin kukaan muu seuraa- 
maan diktaattorin elämää ja käytännön 
toimintaa sekä myös tarvittaessa otta- 
maan siihen kantaa. Hän näki maansa 
kohoavan Ensimmäisen maailmansodan 
jälkeisestä sekasorrosta maanosansa joh- 
tavaksi suurvallaksi. Hän iloitsi yhdessä 
miljoonien kanssa Anschlussista, jolla 
Itävalta liitettiin Suur-Saksan yhteyteen, 
eikä hän salannut iloaan Tshekkoslova- 
kian sudeettialueiden miehittämisen joh- 
dosta. Jännittynein mielin hän seurasi 
hyökkäystä Puolaan ja näki pian tuskaa 
tuntien maansa juuttuneen uuteen suur- 
sotaan, jonka päässä leijui kohtalokkaa- 
na ilmassa kansakunnan lopullinen tuho. 

Neljän vuosikymmenen vaikenemisen 
jälkeen ja tympääntyneenä kaikkeen sii- 
hen kirjavaan sepittelyyn, mitä noista 
vuosista on kirjoitettu, von Below on 


Jatkuu takakannen taitteeseen ... 


=. . Jatkuu etukannen taitteesta 


julkaissut omakohtaiset: muistelmansa. 
Niissä hän kertoo koruttomasti, joh- 
donmukaisesti ja omaa rooliaan kaunis- 
telematta elämästään ja toiminnastaan 
Hitlerin rinnalla tämän menestyksen 
päivistä aina viimeisiin hetkiin asti. 

[Ilmavoimien upseerina hän joutuu 
voimattomana seuraamaan, kuinka mai- 
neikas Luftwaffe tuhoutuu Göringin ky- 
vyttömyyteen sekä poliittisiin juonitte- 
luihin. 

Sotahistoriallisesti: merkittävässä te- 
oksessa hän kertoo lukijoilleen, kuinka 
Saksan aineelliset ja henkiset voimavarat 
vähitellen kulutettiin loppuun, kuinka 
Hitlerin suuret suunnitelmat yksi toisen- 
sa jälkeen romuttuivat ja johtivat hänet 
täydelliseen henkiseen ja fyysiseen luhis- 
tumiseen. 

Mitään »selittelemättä ja kKaunistele- 
matta v. Below kertoo samalla oman 
elämäntarinansa, joka oli vain yksi tu- 
hansista, kenties miljoonista, samanlai- 
sista. 

Viime vuosien aikana versonneessi 
Kolmannen valtakunnan menneisyytti 
penkovassa Kirjallisuudessa v. Belowir 
teos on harvinaislaatuinen ja myönteine; 
poikkeus, josta hän on saanut varaukset 
toman tunnustuksen myös johtavilta et 
rooppalaisilta = sotahistorioitsijoilta — j: 
kriitikoilta. 

ESIPUHE 


Melkein kahdeksan vuotta, 16. 6. 1937—29. 4. 1945, toimin 1l- 
mavoimien adjutanttina Adolf Hitlerin luona, jolloin koin tapah- 
tumien keskipisteessä Saksan kansallissosialistisen hallitusval- 
lan menestyksen ja myös perikadon. Valtakunnan romahduksen 
päivistä alkaen on minulta kysytty kokemuksiani ja vaikutel- 
miani. Ensin kyselivät tiedustelu- ja tutkintaviranomaiset, myö- 
hemmin historioitsijat. Olen pyrkinyt antamaan tietoja ja vihjei- 
tä parhaani mukaan, ja vain pidätysaikana Bad Nenndorfissa ja 
Nirnbergissä olen poikennut totuudesta tietoisesti. Jätän luki- 
joiden ja asiantuntijoiden arvioitavaksi sen, onko nyt esittämil- 
läni tiedoilla ja mielipiteillä tosiasiallista merkitystä tutkimuksel- 
le tai herättävätkö ne yleisempää mielenkiintoa selviteltäessä 
tuon ajan Saksan historiaa. 


Historioitsijoiden toistuvat kyselyt ja monet keskustelut perhe- 
piirissä sekä sukulaisten, ystävien ja tovereiden kanssa saivat 
minut laatimaan omakohtaisen kertomuksen noista vuosista, 
jotka muuttivat siihenastisen normaalin sotilaselämäni. Ei ollut 
sillä hyvä, että selvitin tapahtumiin liittyvät tiedot, vaan yritin 
päästä selvyyteen siitä, mitä kaikkea olin silloin sisimmässäni 
tuntenut. Aloitin palvelukseni Valtakunnankansliassa vajaan 


kolmenkymmenen ikäisenä kapteenina, jonka elämän sisältönä 
oli siihen asti ollut lentäminen. Niinpä olin kaikkea muuta kuin 
innostunut uudesta tehtävästäni, sillä palvelusurani perusteella 
olin toivonut pääseväni lentolaivueen komentajaksi. Sen sijaan 
tulin joukkojen parista tehtäviin, joissa yhteiskunnalliset ja 
diplomaattiset avut olivat miltei kysytympiä kuin lentueen 
päällikön sotilaalliset tiedot. Ilmavoimien komentaja oli silloin 
valtakunnankanslerin lähimpiä miehiä. Heidän suhteensa oli 
kehittynyt kansallissosialistisen liikkeen taisteluaikoina ja tullut 
niin vakaaksi, että se kesti sotaa myöten monia rasitteita. Minun 
ei tarvinnut ainoastaan kytkeytyä tähän erikoissuhteeseen vaan 
myös puolustusvoimien nuorimman puolustushaaran edustajana 
etsiä paikkani muiden adjutanttien joukossa, johon kuului 
sellaisia voimakkaita persoonallisuuksia kuin Hossbach ja Putt- 
kamer. 

Adjutantin asemaa usein kadehditaan, enimmäkseen siihen 
liittyvien rutiinitehtävien ja ”'sijaisroolin”? aiheuttamien harha- 
kuvien vuoksi. Varmaankin on ollut rykmentin adjutantteja, 
jotka ovat johtaneet” komentajan sijaisena. Sellaisia poikkeus- 
ilmiöitä ei voida minun toiminnastani saadulla esimerkillä 
pyyhkäistä pois. Itse en joutunut kiusaukseen yrittää tehdä 
politiikkaa” ja sotkeutua jotenkin ilmavoimien yleisesikunnan 
päällikön tai ilmavoimien henkilöstöpäällikön, puhumattakaan 
itse Göringin tai hänen valtiosihteerinsä tehtävien hoitoon. 
Koetin vaikeissa tilanteissa sovitella, joskus saatoin varoittaa 
tai korjata varovasti asioita, hyvin harvoin sen sijaan kykenin 
rohkaisemaan. Sanoin kuitenkin peittelemättä mielipiteeni, jos 
sitä kysyttiin. 

Pystyin myös saamaan selkeän käsityksen ilmavoimien koh- 
talokkaasta kehityksestä, mikä olikin nuorelle upseerille hieman 
liikaa. Ajan mittaan yhä pahemmalta tuntui katsoa tämän 
puolustushaaran tuhoutumista voimatta itse tehdä asialle mi- 
tään. Minulle eivät ilmoitukset olleet mitään tilastoja, vaan 
tiesin joka kerta, että huolettomien luutnanttivuosieni toverit 
olivat toivottomassa kamppailussa. Yritin monesti päästä takai- 
sin kenttäpalvelukseen, mutta Hitler ei antanut lupaa lähteä. 

Kun sodan alussa pyysin komennusta, hän selitti, että sota 
loppuu kohta, jolloin voitaisiin palata asiaan. Uudistettuani 
pyyntöni Ranskan-sodan aikana Hitler tuohtuneena vastasi, 
että hän määrää, kauanko hoidan adjutantintehtäviäni. Hän ei 
pitänyt siitä, että lähiympäristöön ilmestyi uusia kasvoja, joten 
vain aivan pakottavista syistä vaihdettiin henkilöitä. Puttkame- 
rille ja Schmundtille ei myöskään käynyt toisin. Pienenä vaihte- 
luna pysyi minulle lentäminen. Rauhan ja sodan aikana käytin 
jokaisen tarjoutuneen tilaisuuden paljonkaan lupia kyselemättä 
lentääkseni kaikilla Saksan käyttämillä lentokonetyypeillä 
Storchista Me 262:een. 

Hitler antoi viimeiseen saakka arvoa sille, että pysyin hänen 
rinnallaan. Sisäisesti erkanin hänestä toipilasaikanani vuoden 
1944 heinäkuun 20. päivän attentaatin jälkeen. Minulle tuli 
tietoisuus, että vain hänen persoonansa oli enää esteenä mielet- 
tömäksi muuttuneen taistelun loppumiselle. Edelleen säilyi 
kuitenkin vuosien mittaan kasvanut luottamussuhde, joka oli 
tehnyt minut pitkään sokeaksi Hitlerin vallan pimeille puolille ja 
esti myös antautumasta ajatuksille, joita Speer esitti sodan 
viime kuukausina. 


Muistelmien kirjoittaminen adjutanttivuosilta asetti minut epä- 
tavallisen suurten vaikeuksien eteen. Päiväkirjani olivat tuhou- 
tuneet sodan päättyessä. Osan olin polttanut itse, kun taas 
Puttkamer hävitti Obersalzbergissä säilytetyt muistiinpanot. 
Minulle on epäselvää, miten englantilainen historioitsija David 
Irving on päätynyt väittämään kirjansa ”’ Hitler ja hänen sota- 
päällikkönsä” (1975)! esipuheessa, että päiväkirjani ovat ”to- 
dennäköisesti Moskovassa”. Muut kirjalliset lähteet oli vaimoni 


1) Eräs toinenkin Irvingin tekemä huomio on hämmästyttänyt minua. Olen 
kuulemma ”antanut hänelle käyttöön julkaisemattomia aikalaisten käsikirjoi- 
tuksia ja kirjeitä” ja olisin silloin myös nähnyt vaivaa ”muokata useita sivuja 
tästä aineistosta’. Muistan tosin eräitä Irvingin käyntejä, jolloin vastasin hänen 
kysymyksiinsä, mutta hänen pitemmälle menevät väitteensä täytyy minun 
totuuden vastaisina torjua päättävästi. 

tuhonnut, kun brittijoukot lähesyivät hänen vanhempiensa maa- 
tilaa. Tukeudun siis ensi sijassa muistiini. Tosin jo vankeusai- 
koina aloin tekemään muistiinpanoja ja kokoamaan määrättyjä 
tapahtumia sellaisina, kuin ne olivat mielessä. 

Kun 1970-luvun alussa päätin rasittavan leipätyöni, olivat nuo 
muistiinpanot olennainen perusta verraten hitaasti ja välillä 
keskeytyen syntyneelle käsikirjoitukselle. Suureksi avuksi 
osoittautui vaimoni tarkka muisti, sillä olin hänen kanssaan 
käynyt adjutanttivuosina monia luottamuksellisia keskusteluja. 
Hän jakoi suruni, joista en voinut puhua muiden kanssa niin 
avoimesti. Myös veljelleni olen kiitollisuudenvelassa monista 
tärkeistä asioista. Hänen toimiessaan yleisesikuntaupseerina 
maavoimien esikunnassa oli meillä kesään 1942 asti tilaisuus 
yksityiskohtaisiin keskusteluihin minua askarruttavista ja pai- 
navista asioista. Hän oli tehnyt usein taapaamisten jälkeen 
lyhyitä muistiinpanoja, jotka sodan yli säilyneinä selvensivät 
minulle jälleen eräitä tapahtumia. 

Olen yrittänyt antaa muiden tuon ajan silminnäkijöiden tilitys- 
ten olla vaikuttamatta omaan kertomukseeni. Samoin olen 
pyrkinyt välttämään sen kirjallisuuden tulvan vaikutuksia, jota 
alkoi ilmestyä pian sodan päätyttyä ja joka ei aina palvele 
totuuden etsimisessä. Noiden kuvausten lukeminen ei juuri 
innostanut lähtemään itse julkaisemaan mitään. Ajattelen tällöin 
lähinnä näkemiäni varsin mielikuvituksellisia esityksiä Valta- 
kunnankanslian bunkkerin viimeisistä viikoista. Luonnollisesti 
tuo aika oli erityisen painostavaa. Mutta sitä en voinut havaita, 
että olisi vallinnut vain epätoivon ja maailmanlopun tunnelma, 
jota koetettiin vaimentaa alkoholilla. Varmasti oli myös inhimil- 
lisiä jännityksiä kuten aina, kun erilaiset luonteet ovat tunget- 
tuina ahtaaseen tilaan; enkä myöskään voinut katsoa bunkkerin 
jokaiseen soppeen. Mutta pyrimmme ylläpitämään säännönmu- 
kaista päiväjärjestystä. Sotilaille oli varmaankin helpointa säi- 
lyttää myös vaikeissa tilanteissa käsityskykynsä ja ryhtinsä. 
Ainakin minua helpotti otteen säilyttämisessä se, kun ajattelin 
niitä verrattomasti suurempia rasituksia, joille joukot rintamalla 
olivat olleet jo pitkään alttiina. Hitlerin lähellä kauan toiminei- 

den apulaisten kesken vallitsi suorastaan normaalitila. Hieman 
etäisemmässä ympäristössä on varmasti useinkin ollut kriisejä. 
Nämä kuvat ovat todennäköisesti jääneet selvemmin niiden 
mieliin, jotka säännöllisesti mutta lyhytaikaisesti vierailivat 
bunkkerissa ja työskentelivät muissa sotilaallisissa palveluspai- 
koissa. 

En halunnut yhtyä myöskään niiden kuoroon, jotka heti 
sodan päätyttä kovaäänisesti kirosivat sitä, mitä aiemmin olivat 
palvoneet, ja jotka yhtäkkiä tarkalleen tiesivät tai olivat jopa 
ennalta nähneet, että kaikki kävi niinkuin täytyikin käydä. 
Lisäksi rakensin itselleni ammatin puolesta tulevaisuutta, ja 
siksi oli välttämätöntä katsoa eteenpäin. Sotavankeuden jälkeen 
jäi vain vähän aikaa uppoutua menneisyyteen. Toisaalta saavu- 
tin näinä vuosina tarpeellisen välimatkan. Missään tapauksessa 
en ota vastuulleni nyt lopullisen selvityksen tekemistä noista 
vuosista, jotka Hitlerin läheisyydessä antoivat vaikutelmansa. 
Ehkä kuitenkin muistelmani palvelevat niiden historiallisten 
tapausten tutkimista, jotka vuoden 1914 sodan puhkeamisen 
jälkeen muuttivat ratkaisevimmin maailmaa ja joiden todistajana 
olin ilman omaa myötävaikutustani useita vuosia. 


Oman sisäisen, voimakkaasti kodin ja perheen leimaaman 
asennoitumiseni puolesta en halunnut koskaan olla muuta kuin 
sotilas. Koulun loppuvaiheissa anoin pääsyä upseerioppilaaksi 
Jalkaväkirykmentti 12:een (Halberstadtissa). Pettymykseni oli 
suuri, kun minut ensin hylättiin vähäisen likinäköisyyden vuok- 
si. Tällöin käytin ainoan kerran palvelusaikanani perhesuhteita 
saavuttaakseni jotain. Setäni, joka oli entinen armeijan komen- 
taja ja jalkaväenkenraali evp Otto v. Below, auttoi minua. 
Häntä saan kiittää siitä, että minut sittenkin huhtikuussa 1928 
hyväksyttiin palvelukseen. Urani alkoi jossain määrin epätaval- 
lisesti, sillä varsinaisen rykmentin alokaskoulutuksen ollessa 
vielä suorittamatta minut komennettin 20 toverini kanssa ”’ Sak- 
san liikennelentäjien kouluun” Schleissheimiin. Tämä oli erit- 
täin mieluinen tulos soveltuvuustestistä, joka pidettiin ennen 

palvelukseenastumista sotilaspiirin esikunnassa Minsterissä. 

Iloni ja ylpeyteni oli suuri noina päivinä. Kehityin Schleiss- 
heimissä vietettynä vuonna lentäjäntaidoissa melko hyvin, sillä 
pääsin puolen kurssin mukana heti tämän koulutusvaiheen 
jälkeen toukokuusta syyskuuhun 1929 kestävään hävittäjälentä- 
jäkoulutukseen Neuvostoliittoon. Paikka oli Lipezk lähellä 
Voroneziä Keski- Venäjällä. Jo matka Riikan ja Moskovan kautta 
antoi vaikutelmia erittäin puutteenalaisesta elämästä maassa, 
joka toipui vain hitaasti maailmansodan ja sisällissodan seu- 
rauksista. Lipezkin aika ei ollut vain lentämisen puolesta 
antoisaa. Opin siellä tuntemaan myöhemmän kenraali 
v. Schoenebeckin, jonka kanssa sittemmin tulin palvelustehtä- 
vissä usein kosketuksiin. Yhteydenpitomme jatkuu tänäkin 
päivänä. 

Lentopalvelus alkoi aamulla kello 5 ja työllisti meidät koko- 
naan. Kannoimme tosin siviilipukua, mutta koulutuksen soti- 
laallisesta luonteesta ei voinut syntyä pienintäkään epäilystä. 
Venäläisen väestön kanssa tulimme tuskin lainkaan kosketuk- 
seen, harvoin myöskään venäläisten lento-oppilaiden kanssa. 

1. 10. 1929 aloitin palvelukseni Jalkaväkirykmentti 12:ssa, ja 
kuului siihen kevääseen 1933 saakka. Normaalin jalkaväkipalve- 
luksen katkaisi vain upseerikurssi Dresdenin jalkaväkikoulussa 
(johtajana myöhempi sotamarsalkka List). Taktiikan opettajina 
toimivat kunnioittamani majurit Hube ja Nissl. Viimemainittu, 
joka oli Huben lailla etevä sotilas, kuoli kenraalimajurina ja 
divisioonan komentajana juuri ennen sotaa. Unohtumatonta oli 
myös silloisen kapteenin Erwin Rommelin antama jalkaväen 
koulutus. 

Ennen ylennystäni luutnantiksi (1. 10. 1932) otin osaa kahdel- 
le neliviikkoiselle lentokurssille Rechlinissä. 1. 7. 1933 erosin 
virallisesti Reichshehristä ja astuin vielä naamioituneena toimi- 
van Luftwaffen palvelukseen. Aluksi vietin Italiassa joitain len- 
tämisen kannalta hyödyttömiä viikkoja. Italialaiset eivät osoit- 
taneet vähäisintäkään kiinnostusta opettaa mitään. Olin jo len- 
to-oppilaana Lipezkissä oppinut enemmän kuin mitä nyt oli 
tarjolla. 

Ensimmäinen tehtäväni Saksassa oli toimia maalilentäjänä 
maavoimille verraten pienessä lentueessa Berliinin Staakenin 
lentotukikohdassa. Tänä vielä rauhallisena vuonna opin vain 
vähän uutta, mutta nautin sen sijaan pääkaupungin läheisyydes- 
tä. Aamuisin ennen palvelusta ratsastimme usein silloisen 
puolustusministeriön kapteenin Arthur Schmidtin kanssa. Olin 
oppinut tuntemaan hänet tulevien appivanhempieni maatilalla 
Nienhagenissa, ja pidämme edelleenkin yhteyttä. 

Siirto lentueen päälliköksi Hävittäjälentorykmentti 132:een 
Döberitziin syksyllä 1934 merkitsi päätöstä palveluksen puoles- 
ta rauhallisille Staakenin päiville. Lentorykmentin (myöhemmin 
Hävittäjälentorykmentti Richthofen” 2) komentajana oli maa- 
liskuuhun 1935 majuri Robert Ritter v. Greim. Puolen vuoden 
kuluttua minut määrättin hävittäjälaivueen adjutantiksi, jolloin 
komentajaksi oli tullut myöhempi kenraali v. Döring. Kuului- 
simpina lento-oppilaina saapuivat Döberitziin koulutettavaksi 
Kesselring ja Wever. Näiden molempien kenraalien kanssa 
kehittyi palvelustehtävistä läheinen, toverillinen suhde. 

Siirryin 20. 2. 1936 Hävittäjälentorykmentti 134:n lentueen 
päällikkönä Lippstadtiin. Siellä saimme 7. 3. 1936 käskyn ottaa 
osaa Reininmaan demilitarisoidun osan miehittämiseen. Lentue 
lähti matkaan, kierteli Kölnin (ja tuomiokirkon) päällä ja laskeu- 
tui Disseldorf-Lohausenin kentälle. Siellä palvelus jatkui uudel- 
leenorganisointien merkeissä. 

Hiukan yli yhdeksän palvelusvuotta ”jalkaväkikoulutettuna 
lentäjänä” oli takanapäin, kun ilmoittauduin ilmavoimien henki- 
lötoimiston päällikön luona viimeiseen tehtävääni. 


Detmold, elokuussa 1980 


Nicolaus v. Below 

I LUKU 
Kesäkuu 1937 — heinäkuu 1938 


”Niinsanottujen yllätysten aika on ohi” julisti Hitler valtiopäi- 
väpuheessaan 30. 1. 1937. Tämä lause kiersi ympäri maata. 
Hitlerin yllätykset edellisenä vuonna, esimerkiksi 26. 2. 1935 
ilmavoimien perustaminen kolmanneksi itsenäiseksi puolustus- 
haaraksi, 16. 3. 1935 yleisen asevelvollisuuden käyttöönotto ja 
8. 3. 1935 saksalaisten joukkojen marssi demilitarisoidulle Rei- 
ninmaalle, olivat herättäneet Saksan kansassa suurta innostusta 
ja saaneet laajan hyväksymisen. Kaikki Versailles'n rauhanso- 
pimuksen kahleita murtavat toimenpiteet olivat suosittuja. Kui- 
tenkin Hitlerin ilmoitus, ettei vuonna 1937 ryhdytä mihinkään 
maailmaa hämmästyttävään ja samalla huolestuttavaan yrityk- 
seen, otettiin tyytyväisyydellä vastaan. 

Myös me sotilaat iloitsimme julistetusta rauhoittumisesta ja 
toivoimme olosuhteiden vakiintumista, mikä oli Saksan puolus- 
tusvoimien koulutukselle aivan välttämätöntä. Reininmaan 
miehityksestä alkaen toimin hävittäjälentueen päällikkönä Düs- 
seldorf-Lohausenin kentällä. Lentotukikohdan rakentaminen ja 
hävittäjälentäjien koulutus veivät kaiken ajan ja vaativat ponnis- 
tuksia. Puolustusvoimien ja puolueen suhteet aiheuttivat minul- 
le huolta. Havaitsin, että puolueen valta kasvoi, ja puolustus- 
voimat jäivät taka-alalle. Paljon puhutusta puolueen (NSDAP) 

ja puolustusvoimien tasapainosta ei oikeastaan ollut enää kysy- 
mys. Laivueenkomentajani, eversti v. Döring, oli samaa miel- 
tä. Hän kuitenkin uskoi, että ilmavoimat saattoivat luottaa 
komentajaansa, kenraalieversti Göringiin, jolla olisi asemansa 
ja vaikutusvaltansa vuoksi kyky toimia sotilaiden puolestapuhu- 
jana. Loppujen lopuksi eivät puolueen ja asevoimien suhteet 
voisi Döringin mielestä koskaan ollakaan ilman jännityksiä. 
Tässä törmäsivät yhteen sotilaiden pääasiassa konservatiiviset 
mielipiteet kansallissosialistien vallankumouksellisiin aatteisiin. 
Näiden sovitteluun vaadittaisiin hyvin paljon aikaa. 

Keväällä 1937 sain aihetta olettaa, että joutuisin myös edes- 
säolevien henkilöstöjärjestelyjen kohteeksi. Espanjassa taiste- 
levan Legion Condorin hävittäjälaivueen komentaja oltiin kuu- 
lemma vaihtamassa. Nähtävissä oleva komennusmatka valinta- 
tilaisuuteen yleisesikuntaupseerikoulutusta varten teki minut 
epäileväksi. Döring rauhoitti kuitenkin ja kertoi, ettei hänellä 
ole tietoa henkilöstöjärjestelyistä. Myöskään suunniteltuja vih- 
kiäisiäni ei tultaisi vaarantamaan. 

Sellainen oli siis sotilaallinen ja henkilökohtainen tilanteeni, 
kun oleskellessani 15. kesäkuuta tulevien appivanhempieni 
maatilalla Nienhagenissa Halberstadtin lähellä sain puhelun, 
jonka mukaan minun tulisi ilmoittautua seuraavana aamuna 
Berliinissä ilmailuministeriössä henkilöstöpäällikön luona. Sain 
tarkat ohjeet ilmoittautumisasusta. Tämä hämmästytti minua, ja 
niinpä luonnollisesti kyselin saadakseni tietää, mikä tarkoitus 
näin äkkinäisellä ilmoittautumisella oikein on. Sain vain vältte- 
leviä vastauksia, ja jouduin itse päättelemään, mistä on kysy- 
mys. 

Aikaisemmista tehtävistä Döberitzissä muistin, että käsketty 
ilmoittautumisasu oli sama, jota käytettiin tilaisuuksissa, joissa 
Johtaja ja puolustusvoimien ylipäällikkö on läsnä, tai jos 
hänelle on ilmoittauduttava. Ero tavanomaiseen ilmoittautumis- 
asuun vyön, miekan, lakin ja käsineiden kanssa piili siinä, että 
käytettiin myös suuria kunniamerkkejä, jotka muuten kuuluivat 
vain paraati- tai juhlapukuun. 

Olin lukenut lehdestä, että Hitlerin luona toimiva ilmavoi- 

mien adjutantti, kapteeni Mantius, oli kuollut lento-onnetto- 
muudessa muutamaa viikkoa aikaisemmin. Ei ollut kovin vaike- 
aa asettaa ilmoittautumiseni tuon tehtävän täyttämisen kanssa 
yhteyteen. Ymmärrettävästi tämänkaltainen mahdollisuus pani 
ajatukset pyörimään päässä. Keskustelut ja pohdinnat siitä, 
mitä tulevan palveluksen ja yksityiselämän suhteen oli odotet- 
tavissa, täyttivät koko illan. Sinä yönä en saanut juuri unta 
silmään. Olin 29 vuotta vanha. 


Palvelukseenastuminen 


Keskiviikkoaamuna 16. kesäkuuta 1937 ajoin hyvin varhain 
Berliiniin ilmoittautuakseni tasan kello 9 ilmavoimien henkilös- 
töpäällikön luona. Tässä tehtävässä oli ollut jo muutamia 
viikkoja eversti Ritter v. Greim, jonka adjutanttina olin ollut 
kaksi vuotta aikaisemmin Hävittäjälentorykmentti Richthofenin 
laivueessa. Jälleennäkeminen oli sydämellinen. Mutta syytä 
ilmoittautumiseeni en pettymyksekseni saanut vieläkään tietää. 
Greim ilmoitti vain, että kello 10 minun tulee ilmoittautua 
Göringille. Siellä saisin tietää kaikesta enemmän. 

Göringin huvilamainen virkatalo sijaitsi Ilmailuministeriön 
takana puutarhassa, joka jäi entisten preussilaisten hallintora- 
kennusten kanssa kolmioon Leipziger Platz, Leipziger Strasse 
ja Prinz- Albrecht-Strasse. Lähellä oli entinen preussilainen 
kansanedustajien talo, sittemmin Lentäjien taloksi” kutsuttu, 
jossa oli myös  Aero-klubi. Kello 10 astuin Göringin taloon 
sisään, ja pienen odotuksen jälkeen minut johdatettiin tilavan 
hallin läpi Göringin yllättävän suureen työhuoneeseen. Neljä 
korkeaa ikkunaovea, jotka avautuivat puutarhaterassille, antoi- 
vat ymmärtää, että tämä suuri huone oli tehty neljästä pienem- 
mästä yhdistämällä. 

Hyvällä maulla sisustettuna se vaikutti edustavalta ja samalla 
myös kodikkaalta. Laajan lattian yli silmäiltyäni havaitsin 
Göringin suuren kirjoituspöytänsä takaa, puoliksi korkeiden, 
pöydällä seisovien kuvien peittämänä. Siinä tein tervehdyksen 

kättä ojentaen ja ilmoittauduin. Göring katseli minua valppaasti 
ja teki muutamia kysymyksiä. Olinko naimaton? Tähän saatoin 
vastata myöntävästi, mutta lisäsin samalla, että kymmenen 
päivän kuluttua on tarkoitus viettää häitä. Hämmästyen ja 
vastahakoisen tuntuisesti Göring ilmoitti, että se ei ollut hänen 
tiedossaan. Mutta hän kävi nopeasti asiaan ja kysyi, tiesinkö 
mikä minusta piti tulla. Nyt saatoin hyvällä omallatunnolla 
vastata, että en tiennyt. Sitten hän kertoi, että minusta on 
suunniteltu Hitlerin adjutanttia, joka edustaa ilmavoimia. Heti 
seurasi kysymys, haluanko tähän tehtävään vai en. En ehtinyt 
vielä miettiä, kun hän jo jatkoi, että jos en koko ruumiillani ja 
sielullani voisi tai haluaisi olla Hitlerin seurueen jäsen, minun 
pitäisi se sanoa heti. Minun tulisi sisäisestä vakaumuksesta”' 
seistä Johtajan rinnalla. Vastasin kysymykseen myöntävästi. 
En voinut kuvitella, että tämä uusi tehtävä muuttaisi jotenkin 
upseerin asemaani, sillä olin vuonna 1934 vannonut upseerinva- 
lan Adolf Hitlerille. 

Myös toinen Göringin ohje on jäänyt minulle hyvin mieleen. 
Hän sanoi, että olisin sotilaallisena adjutanttina vain Hitlerin 
alainen ja voisin varautua tämän tehtävän kestoon noin kahdek- 
si vuodeksi. Ilmavoimien esikunnan osalle tulevista tehtävistä 
pitäisi minun neuvotella esikunnan pääadjutantin, eversti Bo- 
denschatzin kanssa. Hän pysyy edelleen Göringin henkilökoh- 
taisena yhteysupseerina Hitlerin luona eikä kajoa minun tehtä- 
viini. Göring neuvoi minua menemään puolustusvoimien adju- 
tantin virastoon Valtakunnankansliaan ja ilmoittautumaan siellä 
eversti Hossbachille. Göring ilmoitti itse olevansa Johtajan 
luona kello 13 ja esittelevänsä minut silloin hänelle. Minun 
pitäisi odottaa siellä. 

Olin iloinen siitä, etten ollut joutunut tähän keskusteluun 
aivan yllättäen. Göring ei ollut esittänyt minulle todellakaan 
tavanomaista tehtävää vaan sellaisen, joka johtaisi nuoren 
upseerin aivan erikoiseen asemaan. Eräitä hänen ajatuskulku- 
jaan en ymmärtänyt niiden todellisessa merkityksessä, ja opin 
tuntemaan taustaa kaikessa laajuudessaan vasta lähikuukausi- 
na. 

Niinpä en osannut aavistaa vielä mitään noista kulissientakai- 
sista asioista kulkiessani Valtakunnankansliaan. En tiennyt 
edes, onko siirtoni jo päätetty vai onko lopullinen ratkaisu 
Hitlerin käsissä. Ensiksi oli ilmoittauduttava eversti Hossbac- 
hin luona. Hän ei ollut minulle aivan tuntematon, vaan lähestyin 
häntä tietyllä epäluulolla. Hän ei ollut sotaministeriössä miten- 
kään hyvässä maineessa. Myös maavoimien yleisesikuntaup- 
seereilta olin saanut kuullakseni kritiikkiä. 

Ensiksi tapasin adjutantinviraston tiloissa (Adjutantur der 
Wehrmacht beim Führer und Reichskanzler) merivoimien adju- 
tantin, komentajakapteeni Karl-Jesko v. Puttkamerin. Hän oli 
suuri, vaalea, komeannäköinen, sikaaria tuprutteleva ja vaite- 
as. Sellainen oli ensimmäinen vaikutelmani. Hieman myöhem- 
min ilmestyi eversti Hossbach. Ilmoittauduin korrektisti, koska 
tiesin, miten suuren arvon hän antoi sellaisille muotoseikoille. 
Siitä syystä hän myös kantoi lisänimeä viimeinen preussilai- 
nen”. Hän toivotti minut tervetulleeksi ja käski heti mukaansa 
Johtajanasuntoon ilmoittautumaan. Nyt minun täytyi keskeyt- 
tää hänet ja selittää, että olin saanut Göringiltä ohjeen odottaa, 
koska hän haluaa itse esitellä minut Johtajalle. Hossbach otti 
tiedon vastaan vähemmän innostuneesti ja pyysi Puttkameria 
viemään minut sovittuna aikana Johtajanasuntoon. Sitten hän 
katosi. Ensivaikutelmani Hossbachista vastasi odotuksiani. Vi- 
rallisena ja etäisenä — melkein voisi sanoa ymmärtämystä 
osoittamatta — hän katseli nuorta ?solmionkantajaa” ilmavoi- 
mista. 

Lähdimme Puttkamerin kanssa jonkun ajan kuluttua marssi- 
maan pitkin käytäviä kohti Johtajanasuntoa. Virkahuoneemme 
olivat entisessä Vossin massiivisessa 1800-luvun palatsissa 
Vosstrassen ja Wilhelmsplatzin kulmassa. Wilhelmsplatzin 
puolella taloon liittyi niin sanottu Briningin valtakunnankansilia, 
joka oli valmistunut suunnilleen vuonna 1930. Simpukkakalkki- 
julkisivulle Wilhelmsplatzin suuntaan oli Hitler rakennuttanut 
v. 1934 parvekkeen. Pohjakerroksessa johti käytävä Voss-pa- 
latsista Brüningin rakennuksen läpi vanhaan valtakunnankansli- 
aan, jossa Hitler asui ja jota sen vuoksi kutsuttiin °’ Johtajana- 

sunnoksi”?. Tämä tyylikäs rakennus Wilhelmstrasselle avautu- 
van neliön muotoisena oli peräisin 1700-luvulta ja ostettu 1871 
valtakunnankansleri Bismarckin käyttöön palvellen sitten kaik- 
kien kanslereiden virka-asuntona. Hitler antoi heti virkakauten- 
sa alussa tehtäväksi korjata rakennuksen pohjiaan myöten ja 
kalustaa sen uudelleen, jolloin mincheniläinen arkkitehti, pro- 
fessori Ludvig Troost oli mukana suunnittelussa. 

Käytävien läpi kuljettuamme jouduimme pieneen sisäänkäyn- 
tihuoneeseen ja edelleen suureen palatsin keskussaliin. Siellä 
ilmestyi näkyviin suuri joukko siviilejä ja virkapukuisia henki- 
löitä, enimmäkseen puolueväkeä, SA:ta ja SS:ää. Luonnollises- 
ti jouduin kaikilta tahoilta silmäilyn kohteeksi, ikään kuin olisi 
sanottu: ” Ahaa, tuo on siis se uusi”. Jotkut tulivat luokseni ja 
tervehtivät, eräille toisille esitteli Puttkamer minut. Ainoana on 
jäänyt mieleeni Hitlerin henkilökohtainen pääadjutantti, 
SA-Obergruppenfihrer Wilhelm Brückner. Hän näki vaivaa 
tyylikkäällä tavallaan helpottaakseen ensimmäistä *'kujanjuok- 
sua”? vieraassa ympäristössä. Vallitsi vilkas hyörinä. Näytti 
kuin eräänlainen tietopörssi olisi ollut käynnissä. 

Göringin tulon huomasi jo kaukaa. Kadulta asti kajahteli 
Heil-huutoja, sitten seurasi vartioiden esiinmarssi, komentoja, 
aseotteita, autojen pysähtymisääniä pääovelta ja SS-vartioiden 
kantapäiden kalahtelua. Göring astui saliin. Kaikki läsnäolijat 
tervehtivät häntä saksalaistervehdyksellä. Hän itse vastasi 
tervehdyksiin, kuten myöhemminkin usein saatoin havaita 
kaikkiin suuntiin joviaalisesti, mutta tarjosi kättä tuskin kenel- 
lekään, ellei nyt sitten sattunut ministeri tai valtakunnanjohtaja 
olemaan läsnä. Ilmoittauduin Göringille ja sain ohjeen odottaa, 
kunnes minut kutsutaan. Aika kului nopeasti, koska oli niin 
paljon uutta katsottavaa, ja sitten saapuikin palvelija ja kehotti 
seuraamaan. Kahden suuren ja epäonnistuneesti suorassa kul- 
massa olevan oven kautta tulin muutamalla askeleella niin 
sanottuun pieneen salonkiin ja huomasin olevani vastatusten 
toiselta puolen saapuneiden Hitlerin ja Göringin kanssa. Saa- 
toin juuri ja juuri tehdä kunnianosoituksen, mutta en ehtinyt 
aloittaa ohjesäännön mukaista ilmoittautumista, kun jo Göring 

otti aloitteen ja esitteli minut Hitlerille. Hitler ojensi kätensä ja 
tervehti minua luontevasti ja ”epäsotilaallisesti”. 


Ensimmäiset vaikutelmat 


Olin tavannut Hitlerin jo kahdesti, jolloin minut oli myös 
esitelty. Ensimmäinen kerta oli kesällä 1934 heti Röhmin 
vallankaappausyrityksen jälkeen. Silloin oli Blomberg esitellyt 
poikansa Axelin ja minut Zossen-Jiterbogin upseerikerholla 
kenraaleille pidetyn puhuttelun yhteydessä. Toinen tapaaminen 
oli maaliskuussa 1935, kun Hitler vieraili Hävittäjälentoryk- 
mentti Richthofenissa Staakenissa ja Döberitzissä, jolloin olin 
laivueen adjutantti. Nyt tämä uusi kohtaaminen oli normaali 
ilmoittautuminen uudelle esimiehelle, kuten jo sotilasuraltani 
tiesin. Se mikä minua sen jälkeen paljon enemmän askarrutti, oli 
tunti tunnilta kasvava tunne siitä, että sotilasurani ja sotilasam- 
mattini tuona päivänä oli kokenut perusteellisen muutoksen. 

Lyhyen ja niukan ilmoittautumiseni jälkeen Göring poistui 
Valtakunnankansliasta. Asetin lakin ja vyön sivuun sekä seura- 
sin kaikkia läsnäolijoita lounaspöytään. Brückner ja Puttkamer 
tulivat rinnalleni. Kuljimme pienestä salongista vain suurehkon, 
jo Bismarckin ajoilta nimensä saaneen tupakkahuoneen läpi 
ruokasaliin. Se oli kookas, melkein nelikulmainen ja sopusuh- 
tainen sekä koristettu tyylikkäästi vaaleilla väreillä. Keskellä 
seisoi suuri pyöreä pöytä ja tusinan verran tuoleja. Ympärillä oli 
pienempiä pyöreitä pöytiä, joissa oli kussakin kuusi paikkaa. 
Hitler istuutui suureen pöytään selkä ikkunaan päin. Häntä 
vastapäätä leveän tarjoilupöydän yläpuolella riippui seinällä 
Kaulbachin maalaus * Auringoniumalattaren tulo”. 

Löysin paikan eräästä sivupöydästä. Nyt tuli rentoutuksen 
hetki. Virallinen osa oli päättynyt, ja saatoin katsella ympärille- 
ni, tehdä kysymyksiä sekä yrittää painaa mieleeni ihmisiä ja 
tapoja. Hitler istui hieman vinosti minua vastapäätä, joten 
pystyin häntä tarkkailemaan. Hän katsahti usein minuun päin 
ikään kuin halutakseen painaa kasvonpiirteeni muistiinsa; tapa 

joka myöhemmin osoittautui hänelle hyvin tyypilliseksi. Pöytä- 
puheet kiertelivät viimeaikaisissa tapahtumissa Espanjassa ja 
Moskovassa. Tältä ensimmäiseltä yhteiseltä lounaalta on jäänyt 
mieleeni muutamat Hitlerin Englannille osoittamat sanat. Hän 
oli sitä mieltä, että Englannin täytyy toki tunnustaa, mitä vaaraa 
bolshevismi merkitsee Euroopalle ja miten häikäilemättömästi 
ja johdonmukaisesti Stalin pyrkii tavoitteisiinsa. Vain Euroopan 
yhteistyöllä voidaan idän muodostama vaara torjua. Kuten 
myöhemmin sain kuulla, nämä Hitlerin huomautukset olivat 
yhteydessä ulkoministeri v. Neurathin Lontooseen suunnitel- 
tuun vierailuun, mikä näytti askarruttavan Hitleriä kovasti. 

Lounas ei kestänyt kovin kauan. Tunnin kuluttua Hitler nousi 
ylös, koska iltapäiväksi oli varattu tapaamisia. Jouduin kiiruh- 
tamaan kysyäkseni häneltä ensimmäisistä virkatehtävistäni. 
Kymmenen päivän kuluttua olivat häät, ja myös häämatka oli 
sovittu. Minun täytyi siis heti alkajaisiksi pyytää lomaa. Kuva- 
sin tilanteen Hitlerille, joka osoitti täyttä ymmärtämystä asialle. 
Minusta tuntui jopa, että hän tiettyä sydämellisyyttä osoittaen 
antoi suostumuksensa. 

Minulle oli yllättävää oppia tuntemaan Hitler heti ensimmäi- 
senä päivänä odottamattomalta puolelta. Mielikuvani Hitleristä 
oli peräisin siitä roolista, jota hän esitti julkisuudessa, ja se oli 
myöskin puoluejohtajan ominaisuuksien värittämä. Suhtauduin 
puolueeseen hyvin pidättyvästi ja epäluuloisesti. Nämä epäilyk- 
set olivat kohdistuneet yhä enemmän myös Hitleriin itseensä ja 
vaikuttaneet epäedullisesti jopa muuten myönteiseen mieliku- 
vaan, joka oli peräisin poliittisista ratkaisuista vuosilta 1935 ja 
1936. 

Ensimmäiset päivät uudessa tehtävässä eivät tehneet minua 
onnelliseksi. En tuntenut ketään. Minulla ei ollut mitään yh- 
teyksiä muihin upseereihin. Tunsin myös itseni yksinäiseksi ja 
hylätyksi suuressa ihmispaljoudessa. Asennoituneena epäluu- 
loisesti kansallissosialistiseen puolueeseen jouduin nyt olemaan 
jatkuvasti tekemisissä puolueen jäsenten kanssa. Kotini oli ollut 
täysin nykyisen ympäristöni edustaman maailmankuvan ulko- 
puolella. Lyhyesti sanottuna, en löytänyt mitään yhteyttä niihin 

ihmisiin, joiden kanssa nyt piti työskennellä. 

Minun täytyi sulatella monia vaikutelmia. Opin tuntemaan 
lukemattomia uusia ihmisiä. Oli sopeuduttava moniin, aivan 
epätavallisiin asioihin. Ennen kaikkea halusin kuitenkin tietää, 
miten olin joutunut tähän erikoiseen tehtävään. Ilmoittautues- 
sani Diisseldorfissa kertoi Döring, että ilmavoimien esikunnan 
henkilöstöpäällikön adjutantti oli häneltä kysynyt, olinko sopiva 
Hitlerin adjutantiksi. Henkilöstöpäällikkö ja esikuntapällikkö 
olivat valinneet minut henkilöarvostelujen perusteella ja halusi- 
vat suositella minua Göringille. Döring puolestaan oli viitannut 
pidättyvään poliittiseen asenteeseeni, mutta oli pitänyt minua 
sopivana sotilaana ja upseerina luonteen, esiintymisen ja sivis- 
tyksen puolesta, erityisesti jos tehtävät rajoittuisivat sotilasasi- 
oihin. Nimitykseni oli siis aivan normaali tapahtuma. 

Selvityksestä huolimatta en salannut komentajaltani epäilyjä- 
ni. Kerroin hänelle, että ensivaikutelmien perusteella minulla oli 
aavistus, etten voisi tuntea viihtyväni uudessa ympäristössä. 
Molemmat muut sotilasadjutantit, maavoimista ja merivoimista, 
tuntuivat minusta persoonattomilta ja vierailta. Läheisemmästä 
henkilökohtaisesta kontaktista, kuten ilmavoimissa oli tapana 
myös vanhempien upseerien kanssa, ei ollut paljonkaan toivoa. 
Valtakunnankansliassa tapaamani muut ihmiset olivat joka 
suhteessa etäisiä. On tarpeetonta korostaa, että Döring yritti 
vakuuttaa kaiken onnistuvan. Uskomaan hän ei voinut minua 
saada, sillä tiesin lilan hyvin myös hänen suhtautuvan kriittisesti 
Hitleriin ja hänen politiikkaansa. Kysyttyäni kerran hänen 
mielipidettään Hitleristä sain maailmanmiehen tapaan annetun 
vastauksen kiinalaisen sananlaskun muodossa: Suuret miehet 
ovat yleinen onnettomuus”. 

Ensimmäisinä palveluspäivinä ei ollut erityisiä tehtäviä. Käy- 
tin tilaisuutta hyväkseni keskustellakseni Göringin henkilökoh- 
taisen adjutantin, eversti Bodenschatzin kanssa ja sopiakseni 
yhteistyöstä. Bodenschatzista oli minulle paljon apua. Hän oli 
elämäntaiteilija ja ymmärsi pysyttäytyä kaikista juonitteluista 
erossa. Kun näytti tulevan vaikeuksia, hän vetäytyi ”'ei-kenen- 
kään-maalle? käyttääkseni hänen sanontaansa, toisin sanoen ei 

ollut puhelimitse tavoitettavissa mutta piti itse yhteyksiä tunte- 
mattomasta paikasta. Kuinka usein minulle myöhemmin soitet- 
tiinkaan ”'ei-kenenkään-maalta”'. 

Bodenschatz säilytti riippumattomuutensa ja piti yllä hyviä 
yhteyksiä kaikkiin huomattaviin henkilöihin valtion hallinnossa, 
puolustusvoimissa ja puolueessa ylittämättä kuitenkaan tiettyä 
luottamuksellisuuden rajaa ja toisaalta korostamatta etäisyyttä. 
Tunsin alusta lähtien myös hänen kohdallaan ilmavoimien 
arvoasteista riippumattoman veljellisen hengen, mikä helpotti 
työtäni. Löysin hänestä sen tuen, jota Hossbach ei minulle 
antanut, vaikkakin tämä preussilaisena oli luonteeltaan minua 
lähempänä kuin baijerilainen Bodenschatz. 

23. kesäkuuta toimin ensimmäistä kertaa vastuullisena päi- 
vystävänä adjutanttina. Tehtäväni oli olla koko päivä Johtajan- 
asunnossa tavoitettavissa sotilasasioita varten. Näitä saattoi- 
vat olla Hitlerin toivomukset, tai sitten ministeriö tai puolustus- 
haaraesikunnat halusivat yhteyttä Hitleriin. Hossbach piti tär- 
keänä, että tämä palvelus sotilasadjuntanttien osalta rajoitettiin 
vain siksi ajaksi, kun Hitler toimi valtakunnankanslerin, valti- 
onpäämiehen tai puolustusvoimien ylipäällikön tehtävissä. 
Kaikki puoluetapaamiset tai Hitlerin yksityiset menot, kuten 
teatteri- ja konserttivierailut, oli rajattu pois sotilasadjutantin 
tehtävistä ja olivat vain Hitlerin henkilökohtaisille adjutanteille 
kuuluvia. 

Tuona kesäkuun 23. päivänä oli ohjelmassa illalla Hitlerin 
käynti silloisessa Saksalaisessa oopperassa (Deutsche Oper) 
Charlottenburgissa. Vierailijana oli Milanon La Scala-ooppera 
esittäen ”Boh&men”', joka kuului suosikkeihini. Minun onnistui 
saada Brückner ymmärtämään, että menisin mielelläni mukaan. 
Brückner innostui asiasta, ja sain sen mielikuvan, että hän oli 
iloinen löytäessään seuraa Hitlerille. Tämä antoikin heti suos- 
tumuksensa eikä salannut hämmästystään siitä, että hänen 
ympäristössään toimiva sotilas tunsi mielenkiintoa musiikkiin. 
Sain tietää, että Hossbach ja Puttkamer olivat onnellisia, kun 
saattoivat pysyä musiikkiesityksistä poissa. Hitler kysyi myös 
heti, tunnenko Bohemen”? jo entuudestaan. Häntä hämmästyt- 

ti silminnähden vastaukseni, että olen kuullut tämän oopperan 
jo useita kertoja Hannoverissa, Dresdenissä ja Berliinissä. En 
ollut myöskään aavistanut siihen päivään saakka, miten lähei- 
nen suhde Hitlerillä oli musiikkiin. Hän haaveili tuona iltana 
Bayreuthista, Wagnerista ja Dietrich Eckartista. 

Heinäkuussa palattuani häämatkalta oli jälleen hyvä tilaisuus 
henkilökohtaiseen keskusteluun Hitlerin kanssa. Minun piti 
toimittaa hänelle kolmen puolustushaaran komentajien laatimat 
ylennysesitykset allekirjoitettavaksi. Sitä varten täytyi lentää 
Bayreuthiin, koska Hitler kesäisten musiikkijuhlien ajan asui 
tapansa mukaan Siegfried Wagnerin lesken Winifred Wagnerin 
luona. 

Hitler otti minut vastaan olohuoneen pöydän luona aivan 
suuren musiikkisalin vieressä. Siellä Hitler tunsi olonsa kotoi- 
saksi. Hän oli rentoutunut aivan kuin neljä viikkoa aikaisemmin 
Saksalaisessa oopperassa. Ensi kerran havaitsin, kuinka hän 
säteili ympäristöönsä energiaa, iloisuuttaan, mieltymyksiään ja 
tunnelmiaan. Winifred Wagnerin luona hän oli kotonaan. Hän 
nautti elämästä yksityishenkilönä. Minkään muun perheen 
kanssa hänellä ei ollut niin syvää ystävyyttä, että Hitlerin 
säästeliäästi käyttämä Sinä” olisi vallinnut keskustelua. Tämä 
musiikki, kuten myös Wagnerin talo olivat hänelle pakopaikka 
ennen kaikkea poliittisten myrskyjen aikana. 

Viimeisen allekirjoituksen jälkeen Hitler ehdotti, että viipyi- 
sin vielä Bayreuthissa ja katsoisin hänen kanssaan iltapäivällä 
”Parsifalin”?. Pyysin, että saisin torjua kutsun: Nämä asiakir- 
jat täytyy toimittaa niin nopeasti kuin mahdollista Berliiniin”. 
” No hyvä, mutta tulkaa takaisin ja ottakaa vaimonne mukaan. 
Brückner järjestää kaiken, mitä tarvitsette: liput, majoituksen 
jne.” 

Päivittäin lensi Ju 52 Berliinin ja Bayreuthin välillä. Heinä- 
kuun 27. päivänä laskeuduimme Hitlerin vieraana Bayreuthiin. 
Saimme seurata suuressa vierasaitiossa ”Siegfriedin?* ja seu- 
raavana päivänä ” Götterdämmerungin””. Hitlerin vieraat valit- 
sivat paikkansa illallisilla vapaasti. Myös tunnelma oli vapautu- 
nut. Brückner tarttui ilman esipuheita vaimoani kädestä ja esitteli 

hänet rouva Wagnerille ja Hitlerille. Hitler tervehti suutelemalla 
häntä kädelle. Tästä hetkestä alkaen lukeuduimme Hitlerin 
yksityiseen tuttavapiiriin. 


Ilmoittautumisia 


Hitlerin poissaolo Berliinistä heinäkuussa 1937 antoi minulle 
tilaisuuden syventyä työhöni ja käydä ilmoittautumassa niille 
puolustusvoimien, valtionhallinnon ja puolueen henkilöille, joi- 
den kanssa joutuisin useimmiten virassani tekemisiin. Ymmär- 
rettävästi aloitin Ilmailuministeriöstä. Siellä oli eduksi, että 
tunsin melkein kaikki kenraalit ja paljon muita upseereita 
ilmavoimien alkupäiviltä vuodesta 1933 alkaen ja osaksi jo 
Reichswehrin aikaisilta lentokomennuksilta kotimaassa ja ul- 
komailla. Tämä helpotti työtäni paljon. Useimmat tervehtivät 
minua hyvin ystävällisesti, eräiden kanssa oli jälleennäkeminen 
suorastaan sydämellistä. Näin oli esimerkiksi silloisen ilmavoi- 
mien yleisesikunnan päällikön, kenraaliluutnantti Stumpffin 
luona. Hän oli tullut juuri Kesselringin seuraajaksi. 

Toisin kuin olin odottanut, sujui ilmoittautuminen valtiosih- 
teeri, ilmavoimienkenraali Milchin luona virallisesti ja tiukasti 
palvelusasioihin pitäytyvästi, vaikka hän tunsi minut jo monista 
palvelukseen ja seuraelämään liittyvistä yhteyksistä. Pidätty- 
vyyteen ilmeni kaksi syytä. Ensiksikin Göring oli käskenyt 
uudelleenorganisoinnin ilmailuministeriössä ja ilmavoimien esi- 
kunnassa, mistä Milch ei pitänyt lainkaan. Ilmavoimien raken- 
tamisvuosina oli Milch toiminut valtiosihteerin ominaisuudessa 
Göringin pysyvänä sijaisena ilmavoimien ja siviili-ilmailun joh- 
dossa. Hänen valtuutensa olivat laajat. Milch osasi käyttää niitä 
hyväkseen kaikella tarmollaan. Hänelle oli alistettu kaikki 
ilmailuministeriön virastot mukaan lukien ilmavoimien komen- 
toesikunta (”Luftkommandoamt''). Tämä virasto oli juuri irroi- 
tettu Milchin alaisuudesta ja alistettu suoraan Göringille. Samal- 
la sen nimi oli muutettu ”ilmavoimien yleisesikunnaksi”. Yleis- 
esikunnan päällikkö asettui nyt valtiosihteerin kanssa samalle 

tasolle. Yleisesikuntapäällikön edeltäjän, Kesselringin, ja Milc- 
hin välillä oli ollut haitallista henkilökohtaista ja palvelukseen 
liittyvää kitkaa. 

Uutta ilmavoimien yleisesikunnan päällikköä ja entistä henki- 
löstöpäällikköä, Stumpffia kohtaan Milch tunsi suurempaa luot- 
tamusta. Oliko sitten tämä uusi organisaatio asiallisesti hyvä, 
sitä epäiltiin ministeriössä. Toiminta riippui ratkaisevasti siitä, 
miten paljon Göringiltä riittäisi aikaa paneutua kaikkiin kysy- 
myksiin ja toimintojen koordinointiin ministeriön sisällä. Kaikil- 
le viime vuosina ministeriössä työskenneille oli käynyt selväksi, 
että Göring oli seurannut epäluulolla Milchin vallan kasvua ja 
oli puhunut siitä, että haluaisi ottaa jälleen johdon omiin 
käsiinsä. Milchin ansiot ilmavoimien rakentamisessa tunnettiin. 
Hän oli johtanut ilmavoimien organisoinnin, lentokoneteolli- 
suuden rakentamisen ja laajan koordinaation puolustusvoimien 
sekä siviili- ja puoluevirastojen välillä ilmavoimien osalta. 

Milchin rinnalla oli seissyt kenraali Wever, yleisesikunnan 
ensimmäinen päällikkö, joka ilmavoimien onnettomuudeksi 
kohtasi jo vuonna 1936 lentäjänkuoleman. Olin tavannut hänet 
lentokoulutuksessa useasti. 50-vuotiaan kenraalin ja meidän 
nuorten luutnanttien välillä Staakenissa syntyi yli palvelusteh- 
tävien ulottuva, melkein sydämelliseksi mainittava yhteys ja 
yhteisymmärrys. Wever oli ihmisenä ja sotilaana muista erottu- 
va persoonallisuus. Hän oli osannut tasoitella ilmavoimien 
parhaaksi Göringin ja Milchin välisiä erimielisyyksiä. Harmo- 
ninen yhteistyö ministeriön ja joukkojen kaikkien virkapaikko- 
jen välillä oli Weverin ansiota. Nyt vuonna 1937 häntä olisi 
tarvittu, kun Göring otti vallan itselleen ja sulki Milchin osaksi 
ulkopuolelle. Lisäksi vaikutti myös se, että uudelleenorgani- 
soinnin yhteydessä tehtiin ministeriön sisäisiä henkilövaihdok- 
sia. Juuri tärkeimpien osastojen johdossa vaihtuivat päälliköt. 
Ernst Udet oli ottanut vuotta aiemmin teknillisen osaston 
päällikkyyden. Udet ja Greim (uusi henkilöstöpäällikkö) olivat 
molemmat Pour le Merite-lentäjiä. He olivat tosin valtiosihteeri 
Milchin alaisia, mutta hävittäjälentäjätausta ja kunniamerkki 
Pour le Merite näyttivät olevan Göringille vahvempi side kuin 

ministeriön komentosuhteet. 

Stumpff, Udet ja Greim olivat kesäkuussa 1937 kenraaleita, 
joilla oli moitteeton luonne ja esikuvalliset henkilökohtaiset 
ominaisuudet tehtäviinsä. He nauttivat kaikkialla arvonantoa. 
Mutta jokainen, joka heidät tunsi, valitti samalla sitä, että 
heidän oli täytynyt ottaa vastaan tehtävät, joihin heillä ei ollut 
ammatillista pohjakoulutusta tai kokemusta. Näillä virkapaikko- 
jen miehityksillä Göring osoitti luonteenominaisuuksien tunte- 
muksensa ja niiden arvostuksen, kun oli kysymys korkeista 
viroista. Mutta valitettavasti hän tällöin osoitti myös, että hän 
aliarvioi ammatillisesti välttämätöntä erikoistumista. 

Myöhemmin opin ymmärtämään, että Göring pelkäsi alais- 
tensa etevämmyyttä myöskin aivan rajoitetuilla erikoisaloilla. 
Tästä syystä hän pyrki nimittämään ilmavoimien korkeimpiin 
tehtäviin vain sellaisia kenraaleja, jotka hän tunsi ja joista hän 
tiesi, että he eivät voisi muodostua hänelle vaaraksi. Tämä 
asenne leimasi myös Göringin käyttäytymistä Milchiä kohtaan. 

Milch oli ollut vuodesta 1933 alkaen ilmavoimien perustamis- 
vaiheiden vuoksi enemmän julkisuudessa kuin kukaan muu 
upseeri. Jo tuona vuonna hän oli osoittautunut Lufthansan 
pääjohtajana hyväksi johtajaksi, päinvastoin kuin monet muut 
uudelleen palvelukseen tulleet upseerit. Hänen etevä mutta 
työtä vaativa johtamistyylinsä yhdistyneenä terveeseen kunni- 
anhimoon kasvattivat ympärille yhä uusia kadehtijoita, jotka 
osasivat heikentään hänen asemaansa sekä mainettansa Görin- 
gin ja Hitlerin luona. Nämä kadehtijat vainosivat Milchiä 
Kolmannen valtakunnan loppuun asti, jopa loukkasivat hänen 
kunniaansa vuonna 1971 tapahtuneeseen kuolemaan saakka. 
Olen pitänyt Milchiä tuntiessani hänet vuodesta 1934 asti mitä 
parhaimmilla luonteenominaisuuksilla ja ammattitaidolla varus- 
tettuna upseerina. Valitettavan vähän on löytynyt upseereita, 
jotka niin rohkeasti, avoimesti ja velvollisuudentuntoisesti kuin 
sotamarsalkka Milch esiintyivät ylipäällikkönsä Hitlerin edessä. 
Samoin oli vielä vuoden 1945 jälkeen Milchin esiintyminen yhtä 
itsetietoista amerikkalaisten tuomareiden ja vankilahenkilökun- 
nan edessä. Hänen suhteensa päti sanonta: Miehen ylpeys 

myös kuninkaiden valtaistuinten edessä”. Hän pysyi aina 
uskollisena omaksumalleen linjalle. 

Weverin kuolema vuonna 1936 ja Milchin saattaminen voi- 
mattomaksi vuonna 1937 olivat Saksan ilmavoimien tuhon 
enteet! Edellinen tapahtuma oli kohtalon isku ja jälkimmäinen 
virhe. Valitettavasti Göring oli altis kuiskutteluille, etenkin kun 
kosketeltiin hänen turhamaisuuttaan ja pätemisentarvettaan. 
Mikäpä ”'hovi” olisi vapaa mielistelijöistä ja juonista? 

Salaiset hyökkäykset Milchin asemaa vastaan Ilmailuministe- 
riössä eivät epäilemättä jääneet vaikuttamatta häneen henkilö- 
kohtaisestikaan. Hän ei maininnut ilmoittautumiseni yhteydessä 
siitä sanaakaan. Oli kuitenkin helppo nähdä, että Göringin 
määräämä järjestely oli sattunut häneen kovasti. Toisena syynä 
viileälle sävylle keskutelumme aikana oli uusi asemani. Milchiin 
vaikutti Hossbach kuin punainen vaate härkään. Eikä Milch- 
kään salannut vastenmielisyyttään. Hän varoitti minua Hoss- 
bachin asenteesta ilmavoimia kohtaan mainiten, että tämä on 
päättäväisimmin itsenäisiä ilmavoimia vastustavia yleisesikun- 
taupseereita. Tämän maavoimien yleisesikunnassa yleisesti val- 
litsevan mielipiteen mukaan voitiin kuvitella ilmavoimien ole- 
van taistelussa hyödyksi vain maavoimille täydellisesti alistet- 
tuina. Uskokaa minua, Below”, sanoi Milch kuivasti, koko 
maavoimien yleisesikunta on sitä mieltä, että ilmavoimat voivat 
lentää vain, jos herra von Fritsch antaa lähtöluvan. Maavoimat 
eivät ylipäänsä ole vielä huomanneet, mitä ilmassa leijailee ja 
mitä sieltä tulee eräänä päivänä saksalaisen jalkaväkimiehen 
päälle. Maavoimat arvostelevat jatkuvasti varusteluesityksi- 
ämme. Yleisesikunta uskoo yhä Fokkeriimme vuodelta 1916. 
Muuten tullaan toimeen ripustamalla ensi sodassa pari pommia 
Ju 52:n mahan alle ja niin lähdetään liikkeelle. Tämä on maa- 
voimien käsitys ilmavoimista . ..”' 

Milch kehotti minua terävästi pysymään irti Hossbachin 
vaikutusvallasta ja edustamaan ilmavoimien etuja. Hänen mu- 
kaansa ei ollut ainoastaan Göringin vaan myös Hitlerin vaati- 
mus, että ilmavoimia on kehitettävä itsenäiseksi puolustushaa- 
raksi. Milch vaati minulta heti ilmoitusta, jos ilmenisi ajatuksia 

tai toimenpiteitä, joilla nykyistä organisaatiota pyrittäisiin muut- 
tamaan. Lähdin valtiosihteerin luota tietoisena siitä, että myös 
puolustusvoimien ylimmän johdon tasolla esiintyi perustavan- 
laatuisia ja merkittäviä pulmia ja mielipide-eroavaisuuksia. En 
tiennyt vielä, olivatko syynä vain asioita koskevat erimielisyy- 
det vai olivatko henkilökohtaiset syyt myös mukana. 

Ikään kuin kotona, siis Valtakunnankansliassa, minun oli 
ilmoittauduttava Lammersin, Meissnerin, Lutzen ja Bouhlerin 
luona. Lammers toimi silloin valtiosihteerinä ja oli  Valtakun- 
nankanslian päällikkönä” valtakunnankansleri Hitlerin oikea 
käsi hallitusta koskevissa asioissa. Hänet nimitettiin syksyllä 
1937 valtakunnanministeriksi, samalla kun siihenastinen presi- 
dentin kansliapäällikkö, tohtori Meissner ylennettiin myös mi- 
nisteriksi. Molemmat herrat olivat kuin parhaiden preussilaisten 
virkamiestyyppien perikuvia, älykkäitä, epäbyrokraattisia ja 
vuosikausien kokemuksesta myös yksityiskohtia hallitsevia. He 
loivat edellytyksiä oman tehtäväkenttänsä piirissä hallitusko- 
neiston ohjaamiselle. Lammers hallitsi myös Hitlerin erityis- ja 
edustusrahastoa, josta maksettiin juoksevia menoja, joskus 
tukimaksuja ja lahjoituksia myös virkamiehille ja upseereille. 

Meissnerin vastuualueeseen kuuluivat arkaluontoiset proto- 
kolla-asiat sekä edustus- ja kunniamerkkikysymykset. Meissne- 
rilla oli hyvä kokemus jo Ebertin ja Hindenburgin ajoilta. Hänen 
taitavuutensa ja huumorinsa auttoivat monien karikoiden yli. 
Hitler arvosti häntä. Kun Meissner piti kerran esittelyä, osoitti 
Hitler erästä asiakirjanippua ja sanoi: ” Meissner, olen saanut 
tämän Goebbelsilta. Siinä on jotain teidän juutalaisista ystävis- 
tänne ja suhteistanne poliittisiin vastustajiimme. Jos haluatte 
nähdä paperit, ne ovat käytettävissänne. Minä en lue niitä.” 
Meidän adjuntantintoimistomme sijaitsi presidentinkanslian 
vieressä, joten siitäkin syystä meillä oli läheinen yhteys. Sen 
mukaisesti olivat myös tervetulotoivotukset tohtori Meissnerin 
luona aivan sydämelliset. 

Käynnit kahden korkean Valtakunnankanslian puoluevirkaili- 
jan luona olivat lyhyitä ja asiallisia, vaikkakin tapasin heitä 
tulevaisuudessa paljon useammin kuin edellämainittuja ministe- 

reitä. He lounastivat usein Hitlerin vieraina. Bouhler toimi 
kansallissosialistisen puolueen johtajan kanslian päällikkönä. 
Hänen virkapaikkansa kautta tulivat meille esimerkiksi Hitleril- 
le osoitetut puolustusvoimien henkilöstön erivapaus- ja armon- 
anomukset. Siksi kosketuksemme tuon kanslian kanssa olivat 
myös tavallisia, ja niitä hoitivat erityisesti Bouhlerin sympaatti- 
set adjutantit. Eräät heistä palvelivat myöhemmin sodassa 
lentoupseereina. 

Toinen puoluejohtaja, Lutze, oleskeli vain tilapäisesti Berlii- 
nissä, sillä SA:n esikuntapäällikönä hänen vakituinen paikkansa 
oli Minchenissä. Hänen Berliinin toimistoansa varten oli Val- 
takunnankansliassa muutamia huoneita, mitä käytimme hyö- 
dyksi puolustusvoimien ja SA:n yhteistyökysymyksien käsitte- 
lyn yhteydessä. 

Erityisen tärkeitä olivat ilmoittautumiset puolustusvoimien 
ylimmälle johdolle. Maavoimien komentajan, kenraali Fritschin 
ja merivoimien komentajan, amiraali Raederin luona sujuivat 
käynnit persoonattomasti ja tiukasti palvelustehtäviin pitäyty- 
en. Samoin oli laita heidän adjutanttiensa luona käydessäni. 
Molemmat puolustushaarojen komentajat ympäristöineen — niin 
rakennukset kuin ihmisetkin — tuntuivat kuin jäänteiltä keisarin- 
ajalta. Keskustelut olivat ylimalkaan mitäänsanomattomia. 

Toisin oli sotaministerin ja puolustusvoimain komentajan, 
kenraalisotamarsalkka v. Blombergin luona. Siellä aisti eloi- 
suutta ja vapautuneita käytöstapoja. Siihen vaikutti jo kolmesta 
puolustushaarasta peräisin olevien adjutanttienkin muodostama 
yhdistelmä eri tottumuksia. Minä menin myös henkilökohtaises- 
ti erilaisella mielellä Blombergin luo, sillä olin tuntenut hänen 
poikansa Axelin jo Hävittäjälentorykmentti Richthofenissa vie- 
tettyjen vuosien takaa ja siten tutustunut myös isään. Vierailin 
usein heidän luonaan myös vaimoni kanssa. Hän puolestaan oli 
Blombergin tyttären koulutoveri. Perusteellisemmin olin oppi- 
nut tuntemaan Blombergin lähinnä kahdella lomamatkalla. Hä- 
nellä oli tapana tehdä kesäisin matkoja merivoimien aluksilla. 
Kesällä 1935 pääsin matkalle Kööpenhaminaan, Osloon ja 
Tukholmaan Hela-laivalla. Lokakuussa 1936 matkamme johti 

”Grillellä? Norjan vuonoille Narvikiin ja Nordkapiin. Osanot- 
tajina olivat marsalkan ohella hänen molemmat poikansa ja 
adjutantit sekä silloinen eversti Jodl. Norjan valloituksen yh- 
teydessä 1940 noilla vesillä tuli olemaan hyvin suuri merkitys. 

Vaikka minulla ei ollut uudessa tehtävässäni kovinkaan 
paljon tekemistä Blombergin kanssa, olivat läheiset suhteet 
häneen ja hänen perheeseensä suureksi avuksi. Hänen ilmavoi- 
ma-adjutanttinsa Boehm-Tettelbachin tunsin jo lentopalveluk- 
sesta ja Norjan-matkalta. Hän taas vakuutti, ettei marsalkka 
ollut vaikuttanut millään lailla nimitykseeni adjutantiksi. Göring 
oli vain ilmoittanut valinnasta normaaliin tapaan. Tämä tieto 
helpotti minua, koska ei tarvinnut epäillä minkään ”'suosikkipe- 
lin osuutta asiaan. 

Blombergin esikunnassa kohtasin myös hänen apulaisensa 
kenraaliluutnantti Keitelin. Ilmoittautuminen sujui lyhyesti ja 
virallisesti. Hän vaikutti minusta jäykältä tai melkein kömpelöl- 
tä. 


Hitlerin elämäntyyli, ympäristö, päiväohjelma ja 
työskentelytapa 


Elokuun alkupäivät Hitler vietti Berliinissä. Silloin sain nähdä, 
kuinka elämä sujui Valtakunnankanslian ja Johtajanasunnon 
tienoilla Hitlerin paikalla ollessa. Sodan alkuun mennessä ei 
siinä tapahtunut oleellisia muutoksia. Katolla liehuva Johtajan 
lippu sekä vierailijoiden katkeamaton virta olivat selvät merkit 
Hitlerin läsnäolosta. 

Johtajanasunnon alakerran tilat muodostivat onnistuneen yh- 
distelmän edustavuutta ja kodikkuutta. Troost ja Speer olivat 
osallistuneet tilojen suunnitteluun. Sali oli heti esipihan tuntu- 
massa ja puutarhan puolella oli pieni salonki. Se taas sijaitsi 
suuren musiikkisalongin ja niin sanotun tupakkahuoneen välis- 
sä. Salista johti ovi musiikkisalonkiin, jossa Hitler otti vastaan 
vierailijoita, talouselämän johtajia, joskus sisaruksiaan sekä 
tuttaviaan kuten esimerkiksi Wagnerit, Bruckmannit ja rouva 
Troostin. 

Vierailut tapahtuivat enimmäkseen teeaikaan ja kestivät har- 
voin kauemmin kuin tunnin. Musiikkisalongissa näytettiin iltai- 
sin myös filmejä. 

Tupakkahuoneessa kokoontuivat Hitlerin vieraat ennen lou- 
nasta tai päivällistä. Iltaisin filmiesitysten jälkeen antoi Hitler 
mielellään päivän kulua loppuun vieraiden ja seurueensa kanssa 
istuskellen takan luona. Tupakkahuoneesta päästiin ruokasaliin 
ja sieltä edelleen talvipuutarhaan. Sen takana olevassa suuressa 
ruokasalissa pidettiin valtiolliset juhlapäivälliset. 

Talvipuutarha, noin 25—30 metriä pitkä ja 8—10 metriä leveä 
huone, jossa oli ikkunarivistö puutarhan puolella, oli Hitlerin 
suosiossa pitkin päivää. Leveä käytävämatto kulki ruokasalin 
ovelta puutarhan ovelle talvipuutarhan päässä. Siellä Hitler 
kävelytti edestakaisin keskustelukumppaneitaan. Göringin 
kanssa saattoi keskustelu näin kestää jopa yli kolme tuntia. 
Aikaa myöten, kun sotilasasiat tunkivat yhä enemmän etualalle 
olivat puolustusvoimien adjutantit myös usein Hitlerin seuralai- 
sina näillä ”'kävelyretkillä”?. 

Johtajanasunnon yläkerrassa pääsi punaisella sametilla ver- 
hoillun eteisen läpi Hitlerin yksityishuoneisiin. Niihin kuului 
kirjasto, olohuone, makuuhuone ja kylpyhuone. Hitlerin huo- 
neuston vieressä oli varattuna pieni huone Eva Braunia varten. 
Sitten seurasivat palvelijan huone ja pieni keittiö. Eteisestä johti 
käytävä siipeen, jossa oli sihteerien kirjoitus- ja oleskelutilat. 
Alakerrassa oli adjutanteilla huoneensa samoin kuin lehdistö- 
päälliköllä, tohtori Otto Dietrichillä ja henkikaarti Adolf 
Hitlerin? komentajalla, SS-Obergruppenfihrer Sepp Dietrichil- 
lä. Nämä molemmat kuuluivat läheisimpien avustajien piiriin, 
jonka tuli olla yötä päivää nopeasti saapuvilla. 

Hitlerin huoneuston eteisen toisella puolella oli pieni, vain 
harvoin käytetty yksityinen ruokailuhuone. Sen läpi saattoi 
päästä palatsin keskustassa olevaan kongressisaliin. Sodan 
aikana, kun sali oli varustettu sotilaallisia tilanneselostuksia 
varten, käytti Hitler aina tuota kulkureittiä. 

Nämä siis olivat tilat, joissa kului suuri osa seuraavista 
elinvuosistani. Ne ihmiset, joiden kanssa minulla tuli olemaan 

useimmiten asioimista, opin hiljalleen tuntemaan. Päällikköad- 
jutantti ja samalla henkilökohtaisen adjutantuurin johtaja, 
SA-Obergruppenföihrer Wilhelm Brückner, oli minulle avulias 
ja toverillinen neuvonantaja. Hän oli toiminut ensimmäisessä 
maailmansodassa upseerina. Minulla oli hänen kanssaan erityi- 
sen hyvät ja ystävälliset suhteet, jotka koskivat myös vaimo- 
jamme ja saivat siten yksityisen luonteen. SS-Brigadeführer 
Julius Schaub oli Hitlerin ensimmäisestä turvallisuusoastosta 
noussut adjutantiksi. Molemmat olivat osuneet Hitlerin yhtey- 
teen jo ennen vuotta 1925 ja kärsineet hänen kanssaan vankeus- 
tuomiota Landsbergissa. 

Kapteeni evp Fritz Wiedemann, adjutantti hänkin, oli ollut 
ensimmäisessä maailmansodassa lähettikorpraali Hitlerin esi- 
mies. Sodan jälkeen hän oli pyrkinyt turhaan Reichswehrin 
palvelukseen. Hitler oli kuullut Wiedemannin olevan paikan- 
haussa ja kutsunut hänet henkilökohtaiseksi adjutantikseen, 
koska oli saanut sodan ajalta hyvän vaikutelman. Wiedemann 
kulki kansallissosialistisen autoilijaliiton (NSKK) johtajien 
käyttämässä puvussa. Hänen kanssaan en joutunut tekemisiin. 

Neljäs henkilökohtainen adjutantti, Albert Bormann, oli val- 
takunnanjohtaja Martin Bormannin nuorempi veli. Martin Bor- 
mann oli vanhoja taistelijoita”? ja päässyt myös korkeaan 
asemaan kansallissosialistisessa autoilijaliitossa. Veljesten eri- 
koisuutena oli, että he eivät vaihtaneet sanaakaan keskenään, 
vaikkakin tapasivat usein Hitlerin seurueessa tai istuivat samas- 
sa pöydässä. Välirikkoon oli syynä kuulemma nuoremman 
veljen avioliitto, jota Martin Bormann ei hyväksynyt. Vuosien 
mittaan oli yhä yllättävää se johdonmukaisuus, jolla tämä 
säilytti asenteensa, vaikka kyseinen avioliitto sittemmin purkau- 
tui. 

Hitlerin henkilökohtaisen adjutantuurin päällikkönä Bräckne- 
rillä oli tosin velvoite johtaa ja valvoa koko esikunnan” 
työskentelyä, mutta hän ei kuitenkaan ollut henkilöstön esimies. 
Melkein kaikki olivat Hitlerin välittömiä alaisia. Ensisijassa 
tällaisia henkilöitä olivat sihteerit, Johanna Wolf, Christa 
Schröder, Gerda Daranowski (myöhemmin rouva Christian), 

Traut]l Humbs (myöhemmin rouva Junge) sekä lääkärit Karl 
Brandt, Hans-Karl v. Hasselbach, Haase ja Theo Morell. 

Tärkeä asema Hitlerin välittömänä alaisena oli tavattoman 
pidetyllä Sepp Dietrichillä. Hän ei ollut vain henkikaartin 
komentaja, vaan myös Hitlerin saattohenkilöstön päällikkö ja 
siten ikään kuin komendanttina” päävastuussa Johtajan tur- 
vallisuudesta. Hän oli jäyhä soturityyppi, uskollisuuden ja 
luotettavuuden perikuva. Hän sanoi avoimesti ja aristelematta 
mielipiteensä myöskin Hitlerille tavalla, joka ei kuitenkaan 
loukannut. Häntä ei voi luonnehtia sivistyneeksi, mutta sen 
sijaan hänen ymmärtämyksensä ihmisiä kohtaan tuotti hänelle 
kaikkien kunnioituksen. 

Hitlerin henkilöstöön kuuluivat edelleen intendentti? Kan- 
nenberg, lentokoneen ohjaaja Hans Baur, autonkuljettaja Erich 
Kempka, saattohenkilöstön johtajat Gesche ja Schädle sekä 
poliisiosaston päälliköt Rattenhuber ja Högl. Lisäksi oli aina 
paikalla joku palvelijoista. 

Kahteen henkilöön on vielä syytä palata. Tohtori Dietrich 
vastasi viimeisten lehdistötietojen välittämisestä ympäri maail- 
maa. Hänen tai sihteerin tuli olla aina saatavissa käsille. Martin 
Bormann puolestaan toimi vuoteen 1941 puoluetoimiston pääl- 
likkönä ja siten Hitlerin ja Hessin yhteysmiehenä. Myöhemmin 
hänestä tuli Hitlerin sihteeri ja myös valtiollisten asioiden 
hoitoon osallistuva vastuuhenkilö. Nämä molemmat valtakun- 
nanjohtajat oleskelivat alituiseen Hitlerin ympäristössä, vaik- 
kakaan eivät kuulunet vakituiseen ”esikuntahenkilöstöön”. 

Edelläkuvattu henkilöstö oli vain Hitlerin henkilökohtaisia 
palvelustehtäviä varten. He kaikki ottivat osaa Hitlerin normaa- 
liin elämään Berliinissä, Miänchenissä, Obersalzbergissa, mat- 
koilla tai myöhemmin sodan aikana Johtajan päämajassa. Tälle 
joukolle, johon voitiin lisätä sotilaalliset adjutantit, oli Hitler 
päällikkö”. Ulkoa päin katsellen tuntui henkilöstö suurelta, 
mutta se oli ympärivuorokautisessa työskentelyssä pikemmin- 
kin niukka. Jokaisen palvelusaika ylitti päivittäin kahdeksan 
tuntia, monille kertyi 14—16 tunnin työpäiviä. Huolimatta tästä 
ylirasituksesta jo rauhan oloissa ei henkilöstöä lisätty sodan 

aikanakaan. Niinkin erilaisista osista ja henkilöistä kokoonpan- 
nun esikunnan toiminta sujui aika hyvin sekä rauhan että sodan 
päivinä. Mutta päällekkäisen työn vaara oli kyllä aina olemassa, 
koska jokainen tunsi olevansa suoraan vain Hitlerin alainen. 

Hitlerin päiväjärjestys saneli myös meille sotilaallisille adju- 
tanteille ohjelman. Yhteistyö sujui melko luontevasti. Oman 
henkilöstönsä keskellä Hitler oli ystävällinen ja hienotunteinen. 
Hänen oleskellessaan Berliinissä kokoonnuimme vasta puoleksi 
päiväksi toimistoomme Valtakunnankansliassa. Yleensä ei 
Hitler tullut aikaisemmin yksityistiloistaan. Ensiksi oli meillä 
adjutanteilla tilaisuus tehdä kysymyksiä, jolloin Hitler antoi 
ensimmäiset ohjeensa tai sitten hän pyysi selvityksiä niihin 
kysymyksiin, joita oli herännyt hänen lukiessaan suurta määrää 
muistioita, tausta-aineistoja tai ulkomaan lehdistöstä tehtyjä ra- 
portteja. Unettomuutensa vuoksi Hitler työskenteli ensi sijassa 
öisin. Hän kertoi silloin olevan parhaiten aikaa ajattelemiseen. 
Näiden alkuselvittelyjen jälkeen seurasi erilaisia puhutteluja 
kello 14 asti, jolloin oli ohjelmassa lounas. Joskus aikataulu 
kuitenkin venyi. Lounas saattoi viivästyä tunnin pari, toisinaan 
enemmänkin. 

Näinä elokuun alkupäivinä 1937 Hitler kertoili ruokailujen 
aikana seikkaperäisesti vaikutelmistaan Breslaun laulujuhlilta, 
erityisesti liikuttavista kohtaamisista itävaltalaisten kansanryh- 
mien kanssa. Nämä olivat jättäneet häneen epäilemättä kestä- 
vän vaikutelman. Kuitenkin hän oli sanonnoissaan varovainen 
ja sovitteli sanansa kulloisenkin kuulijakunnan mukaan. Hän 
käsitteli mielellään jotain teemaa sen mukaan, minkälaisen 
mielikuvan tai vaikutuksen hän halusi tuottaa pöytävierailleen. 
Usein Hitler puhui yksin, joskus taas syntyi vilkas väittely 
ilman hänen kannanottojaan, kun esimerkiksi Goebbels yritti 
kyynisellä tavalla ahdistaa jotain pöytävierasta nurkkaan. Täl- 
löin Hitler kuunteli mielellään ja iloitsi seuratessaan sanoilla 
miekkailua ja nähdessään sen lopputuloksen. 

Pöytäseurustelu saattoi usein olla hyvin mielenkiintoista ja 
jännittävää, mutta usein myös varsin pitkäveteistä. Säännöllisil- 
le osallistujille oli paljon toistoa, harvemmin käyville, vaikkapa 

vain kerran vuodessa, kysymyksessä oli kiinnostava tapahtuma. 
Ruokailujen yhteydessä esilletulleiden Hitlerin mielipiteiden 
todellisuusarvosta olen sitä mieltä, että on esitetty aivan virheel- 
lisiä, joskin usein merkittävän tuntuisia käsityksiä siitä, mitä 
hän missäkin yhteydesä olisi sanonut. Nämä kertomukset ovat 
usein olleet peräisin niiden suusta, jotka satunnaisesti ovat 
olleet vieraina, ja saattavat tosiasiassa poiketa hyvinkin paljon 
keskustelujen sisällöstä. 

Lounaan jälkeen ohjelmassa oli useimmiten lisää tapaamisia. 
Jos Hitlerin luona oli kenraali tai muu upseeri, täytyi asiano- 
maista puolustushaaraa edustavan sotilasadjutantin olla lähellä 
tavoitettavissa. Muiden adjutanttien osalta palvelus päättyi 
lukuunottamatta päivystävää adjutanttia, jonka tuli olla iltaan 
saakka käytettävissä. Myöhään iltapäivällä Hitler vetäytyi jäl- 
leen yksityistiloihinsa lukemaan ja lepäämään. Hyvällä säällä 
hän käveli mielellään Valtakunnankanslian puistossa. 

Päivän mittaan ei Hitler työskennellyt kirjoituspöytänsä 
ääressä, ellei oteta lukuun välttämättömiä allekirjoituksia tai 
sitten sen väärinkäyttöä istuimena. Hänen hieman omalaatuinen 
tyylinsä välttää kirjallisia tahdonilmauksia tai ohjeita tuotti 
lähiympäristölle, erityisesti adjutanteille, merkillisen välittäjän- 
roolin. Otimme vastaan käskyjä ja määräyksiä suullisesti, minkä 
jälkeen ne oli usein kirjoitettava muistiin ja muotoiltava käytän- 
nön ohjeiksi. Tällainen käskyjen välittäminen tapahtui yleensä 
aikaa hukkaamatta. Usein oli kysymys nopeasti esiin tulleista, 
luonnosmaisista ajatuksista, jolloin muotoilu- ja välitysvirheet- 
kin saattoivat olla seurauksiltaan vakavia. Tästä tilanteesta 
syntyi Hitlerin tarkoitusten väärinkäsitys- ja liioittelutapauksis- 
sa ikään kuin itsestään Kolmannelle valtakunnalle tyypillinen 
kysymys: Onko Johtaja ollut tästä tietoinen?” 

Siinä oli koko hallintojärjestelmän heikko kohta. Kukaan ei 
tiennyt jälkeenpäin sanoa, mitä Hitler oikein oli halunnut tai 
tarkoittanut, kun hän oli määrännyt jotain suullisesti ja kun 
alkuperäinen virike” oli kulkenut sitten vielä monien käsien 
kautta. 


Ilallispöytä katettiin kello kahdeksaksi, ellei ohjelmassa ollut 

tilaisuuksia kaupungilla. Yleensä ruokailijoiden määrä illalla oli 
pienempi kuin lounasaikaan. Useinkaan ei ruokasalin pääpöytä 
edes täyttynyt. Adjutantit näkivät vaivaa löytääkseen illalliselle 
vieraita, jotka olisivat seurustelunhaluisia ja joiden kanssa 
Hitler mielellään keskusteli. Tähän joukkoon kuuluivat teatterin 
lavastaja Benno von Arent, professori Speer tai Heinrich 
Hoffmann, yleensä myös lentokapteeni Baur sekä säännönmu- 
kaisesti henkilökohtainen ja sotilaallinen adjutantti ja lääkäri. 
Ruokailu sujui hyvin samantapaisesti kuin lounasaikaan. Kes- 
kustelut kiertelivät illalla enemmän yleisissä asioissa kuin poli- 
tiikan tapahtumissa. Historia, taide ja tieteet olivat Hitlerin 
suosimia aiheita. 

Filmiesitys seurasi säännöllisesti illallista, jonka aikana palve- 
lija esitteli Hitlerille uusimpien filmien luettelon. Goebbels antoi 
sijoittaa joukkoon myös hyviä ja mielenkiintoisia ulkomaisia 
filmejä. Monet saksalaiset filmit eivät olleet vielä olleet julkisis- 
sa esityksissä. Jos listalla oli erityisen mielenkiintoinen uutuus, 
osallistui Goebbels tilaisuuteen kuullakseen Hitlerin mielipiteen 
ja usein myös vaikuttaakseen sen muodostumiseen. Filmit 
esitettiin musiikkisalongissa. Paikalla oleva Johtajanasunnon 
henkilökunta, siis palvelijat, talousapulaiset, turvallisuushenki- 
löstö ja vieraiden autonkuljettajat voivat myös osallistua näy- 
täntöön. 

Filmin jälkeen Hitler siirtyi tupakkahuoneeseen ja asettui 
vieraiden ja oman henkilökuntansa kanssa takan ääreen. Juomia 
tarjoiltiin maun mukaan, teestä kuohuviiniin. Jos ilta venähti 
pitkäksi, oli tarjolla myös leivoksia ja leikkeleitä. Illanvietto 
vaihteli luonteeltaan ja päättyi enimmäkseen vasta kello kahden 
tienoilla. Valtakunnankanslian ruokailuihin ja illanviettoihin 
eivät Hitlerin sihteerit ottaneet osaa. Toisin oli Berghofissa ja 
myöhemmin myös Johtajan päämajassa. 

Hyvin erikoisesti Hitleriin vaikutti hänen seurueensa ja mo- 
nien vieraidensa käyttäytyminen. Minulle kerrottiin, että valtaan- 
nousun jälkeisinä ensimmäisinä vuosina hän oli ollut vielä paljon 
vapaampi ja luontevampi. Saatettiin puhua käyttäytymisen 
muutoksesta. En itse voinut tehdä vertailuja, mutta huomasin, 

että hänen kanssaan saattoi nopeasti päästä kosketuksiin. Hitler 
ei ollut luonteeltaan eristäytyvä tai sulkeutunut, mutta oli 
riippuvainen siitä, miten häntä lähestyttiin. Hänellä oli hyvä 
taito tehdä havaintoja ja aistia se, millaisin asentein ihmiset 
tulivat hänen luokseen. Sulkeutuneisiin ihmisiin hän ei saanut 
yhteyttä ennen kuin aikaa myöten tai joskus ei ollenkaan. Speer 
ja Hossbach olivat tästä esimerkkeinä. Luonnollisesti oli ympä- 
ristössä myös mielistelijöitä, jotka jokaisessa sopivassa ja sopi- 
mattomassa tilanteessa hymyilivät velvollisuudentuntoisesti. 
Heidän vaikutuksensa oli mitätön. Enemmänkin tuntui minusta 
vaikuttavan se seikka, että monet Hitlerin luo tulevat vierailijat 
näkivät häntä harvoin ja sen vuoksi pitivät etäisyyttä epävar- 
muuden, kunnioituksen tai jopa pelon takia. Siten Hitler joutui 
yhä enemmän yksinäisyyteeen. Monet vanhat taisteluvuosien 
puoluetoverit, jotka tunsivat hänet hyvin ja jotka vieläkin 
puhuttelivat häntä herra Hitleriksi”? kävivät yhä harvemmin 
vieraisilla. Sen sijaan tuli uusia ihmisiä, joille Hitler seisoi 
saavuttamattomissa, korkealla, näkymättömällä jalustalla. Tä- 
män kehityksen kanssa yhdensuuntaisena kulki hänen lisäänty- 
vä eristyneisyytensä, joka ei johtunut sinänsä luonteen sulkeu- 
tuneisuudesta, vaan aiheutui tietynlaisesta koteloitumisesta 
pohtimaan uusia poliittisia ja sotilaallisia ajatuksia ja suunnitel- 
mia. Siitä huolimatta kykenivät määrätietoiset ihmiset saamaan 
häneen edelleen kosketuksen, jos vain lähestyivät avoimesti. 

Sädekehä tai oikeammin pilvi, joka ympäröi Hitleriä, vahvis- 
tui puhuttelusta Mein Führer”. Se oli otettu käyttöön valtion- 
päämiehen tehtävien mukana. Vertailu puhutteluun ”'majesteet- 
ti” tulee väkisinkin mieleen. Tuollainen puhuttelumuoto korosti 
etäisyyttä. Alamainen juhlallisuus on kylläkin kansanluontee- 
seemme kuuluvaa. **Kansalaisrohkeus” oli kadonnut jo ajat 
sitten. Valitettavasti jouduin huomaamaan tämän Hitlerin luona 
vietettyinä vuosina aivan liian usein, aivan erityisen selvästi 
vanhemman polven osalta, joka ei ymmärtänyt kahta tapahtu- 
nutta vallankumousta, puhumattakaan, että olisi niihin myötä- 
vaikuttanut. 

Hitlerin ruskeata ympärysmuuria” vastaan oli varma esiin- 

tyminen välttämätöntä. Minulle oli hyväksi, että jouduin vain 
vähän tekemisiin puolueväen kanssa. En etsinyt heidän seu- 
raansa, mutta ehkä siksi ei ollut myöskään mitään vaikeuksia. 
Sotilaat olivat Hitlerin ympäristössä sivullisia. Meitä kohdeltiin 
tosin kunnioituksella, mutta usein myös epäluuloisesti. Kesti 
kauan ennen kuin olin murtanut jään. Kuinka usein jouduinkaan 
tuttava- ja ystäväpiirissä keskustelemaan tästä aiheesta. Kunni- 
oitus ja luottamus Hitleriä kohtaan oli yleistä, mutta kritiikki 
niin sanottuja ”pikku-Hitlereitä” vastaan oli levinnyt laajalle 
eikä syyttä. 

Viralliset velvollisuudet valtakunnankanslerina ja valtion- 
päämiehenä määräsivät Hitlerin oleskelun ja päiväjärjestyksen 
Berliinissä. Niin: pian kuin aika salli, hän matkusti jälleen 
Miincheniin ja Etelä-Saksaan. Siellä hän vietti myös elokuun 
lopun 1937. Meillä puolustusvoimien adjutanteilla ei ollut silloin 
vielä tapana seurata häntä sinne. Vain, jos sotilaallisia puhutte- 
luja oli ohjelmassa, matkusti eversti Hossbach mukana. 


Adjutantuuri sekä maavoimien ja puolustusvoimien 
johto 


Käytin lähiajat päästäkseni sisälle elämään Berliinissä, uudessa 
palveluspaikassani. Ensiksi oli selvitettävä, mitkä tehtävät puo- 
lustusvoimien adjutantuurin puolesta kuuluivat hoidettavakse- 
ni. Vastaukset, joita sain Hossbachilta ja Puttkamerilta olivat 
hyvin epämääräisiä. Selvästi minulle osoitettuna tehtävänä oli 
hoitaa sotilaiden ja heidän omaistensa armonanomukset. Tämä 
työ vei minulta päivittäin vain tunnin. Hossbach toimi maavoi- 
mien yleisesikunnan keskusosaston päällikkönä ja hänellä oli 
näin ollen erityinen luottamusasema yleisesikunnan päällikön 
kenraali Beckin luona käsitellessään yleisesikuntaupseereita 
koskevia henkilöasioita. Komentajakapteeni v. Puttkamer toi- 
mi myös merivoimien yhteysupseerina maavoimien yleisesi- 
kunnassa. Molemmilla oli oma virkahuoneensa Sotaministeriön 
rakennuksessa. Jos Hitler oli pois Berliinistä, saattoi kulua 

päiviä näiden molempien upseereiden käymättä edes puolustus- 
voimien adjutantuurissa Valtakunnankansliassa. Kysyessäni 
edeltäjieni tehtäviä sain tietää, että myös ilmavoimien adjutan- 
teilla oli ollut aikaisemmin samantapainen asema puolustushaa- 
ransa johtoesikunnassa ja he saapuivat palvelustehtäviin Hitle- 
rin luo vain tilanteen vaatiessa. Vasta välitön edeltäjäni oli tullut 
päätoimisesti Hitlerin adjutantiksi ilman tehtäviä Ilmailuminis- 
teriössä. Tämänkaltaisen tehtävänmääräyksen olin minäkin 
saanut Göringiltä. Sen vuoksi erosi asemani oleellisesti Hoss- 
bachin ja Puttkamerin tehtävistä. 

Hossbach tunsi Göringin pätemisentarpeen ja varmaankin 
myös tämän edeltäjälleni antamat ohjeet. Hän selvitti pian 
palvelukseenastumiseni jälkeen omat näkemyksensä tehtävis- 
tämme ja virkaohjeistamme. Tällöin hän korosti käsitystään 
siltä, että puolustusvoimien adjutantit eivät saisi sijoittua Hitle- 
rin sekä puolustusvoimien ja puolustushaarojen johdon väli- 
maastoon vaan olisivat selvästi puolustushaarojensa edustajia. 
Tämän mukaisesti oli myös hänen ehdotuksenstaan vuonna 1934 
hyväksytty sotilasadjutanteille virallinen nimi ”puolustusvoi- 
mien adjutantti Johtajan ja Valtakunnankanslerin luona”. Hän 
vertasi tilannetta keisarin adjutanttien asemaan Vilhelmien 
aikana ja korosti, etteivät silloiset pää- ja sivuadjutanttien 
väliset sekasotkut ja juonittelut saisi toistua. Kysyin Hossbac- 
hilta, vastasiko hänen käsityksensä myös Hitlerin mielipiteitä 
sotilaallisten adjutanttien viranhoidosta. Hossbach vastasi 
myöntävästi. Vaikkakin Göring oli antanut minulle toisenlaiset 
ohjeet, näytti nyt arveluttavalta lähteä vastustamaan Hossbac- 
hia, joten jäin odottamaan tilaisuutta selvittää saamani vastak- 
kaiset käsitykset. 

Hossbach itse edusti yksinomaan Frtischin ja Beckin mielipi- 
teitä. Maavoimien esikunta heidän mukanaan oli johdon suhtei- 
den kannalta perustavissa kysymyksissä eri mieltä Blombergin 
eli puolustusvoimien johdon kanssa. Hänen asemansa Hitlerin 
ja maavoimien esikunnan (OKH:n) välissä oli tullut vuosi 
vuodelta yhä vaikeammaksi. Blomberg ei voinut käyttää eversti 
Hossbachia avuksi niin kuin olisi ollut tarve. 


42 


Hitlerin valtaannousun yhteydessä vuonna 1933 oli sotaminis- 
teriksi (silloinen Reichswehrminister) nimitetty ammattiupseeri, 
ja samalla hänelle oli annettu muodollisesti käskyvalta maa-, 
meri- ja ilmavoimien suhteen. Upseerina Blomberg omistautui 
ministerintehtävässään ymmärrettävästi pääasiassa sotilaallisiin 
kysymyksiin. Vuonna 1935 Blombergin virka-asema muutettiin 
sotaministeriksi ja puolustusvoimien komentajaksi” ja saatet- 
tiin voimaan yleinen asevelvollisuus, jolloin Fritsch ja Beck 
taistelivat sen puolesta, että maavoimien esikunta alistettaisiin 
välittömästi Hitlerille kaikissa sotilaskäskyasioissa. Ennen 
kaikkea he halusivat sivuuttaa Blombergin ja puolustusvoimien 
pääesikunnan (OKW) maavoimien operatiivisissa sotavalmiste- 
luissa. He vaativat, että liikekannallepanon tapahtuessa maa- 
voimien komentaja oli yksin myös meri- ja ilmavoimien johdos- 
sa. Nämä johdon järjestelyä koskeneet erimielisyydet eivät 
olleet seurausta vain periaate-eroista. Olin jo aiemmin saanut 
sen kuvan, että Blombergia vieroksuttiin Fritschin, Beckin ja 
monien maavoimien yleisesikuntaupseerien taholta Hossbach 
näihin luettuna, eikä häntä pidetty sopivana puolustusvoimien 
komentajana, koska hän oli näiden mielestä liian kuuliainen 
Hitlerille. 

Maavoimien esikunnan johto sekä suuri joukko kenraaleja ja 
yleisesikuntaupseereita olivat tunnetusti sitä mieltä, että Hitler 
on nousukas. He halusivat, että kuninkaallisen preussilaisen 
armeijan marssi Reichswehrin kautta Hitlerin puolustusvoimiin 
jatkuisi vanhassa hengessä. He eivät halunneet tietää mitään 
uudesta kansallissosialistisesta maailmankatsomuksesta. Maa- 
voimien johto ei voinut tyytyä siihen, että se ei voisi ottaa osaa 
Hitlerin tärkeisiin poliittisiin päätöksiin. 

Lentäjäystäväni, jotka palvelivat OK W:ssa, seurasivat syväs- 
ti huolissaan OK H:n kanssa syntyneitä jännityksiä. Kysyttyäni, 
tiesikö ilmavoimien esikunta ja sen mukana myös Göring näistä 
valtataisteluista, sain vastaukseksi totta kai”. Hitlerin suhteen 
el vastausta sen sijaan kyetty antamaan. Enemmän kuin nämä 
sisäiset taistelut yllätti minut se, ettei maavoimien yleisesikunta 
vieläkään ollut hyväksynyt ilmavoimia itsenäiseksi puolustus- 

haaraksi, aivan kuin Milch oli minulle ponnekkaasti tehnyt sel- 
väksi. Sanottiin, että ilmavoimien yleisesikunta oli täysin tar- 
peeton ja vain Göringin keksintöä kilpailtaessa maavoimien 
yleisesikunnan kanssa. OKW:ssa taas ei ilmavoimien yleisesi- 
kuntaupseereita pidetty pätevinä maavoimien upseereiden ta- 
holla. Silloin ei ollut merkitystä sillä seikalla, että heistä monet 
olivat saaneet yleisesikuntaupseerikoulutuksen maavoimien 
akatemiassa ja vasta sen jälkeen siirtyneet ilmavoimiin. Poik- 
keuksen muodosti maanpuolustusosaston päällikkö eversti Jodl. 
Hän oli havainnut ilmavoimien suuren merkityksen nykyaikai- 
selle sodankäynnille ja näki vaivaa edistääkseen maa- ja ilma- 
voimien taktillista yhteistoimintaa. OKW:ssa olikin luvassa sen 
suhteen edistystä ajatellen seuraavaa puolustusvoimien suurta 
sotaharjoitusta. Mutta maavoimien upseereilla oli vain vähäisiä 
aavistuksia taistelukentällä tapahtuvasta panssareiden ja lentä- 
jien yhteistoiminnasta. Jopa panssariaseenkaan merkitystä ei 
vielä tunnustettu. Minulle nämä epäilevät näkemykset olivat 
täysin käsittämättömiä, sillä jo kesällä 1934, siis kolme vuotta 
aikaisemmin, olin ollut mukana maavoimien harjoituksissa Jū- 
terbogissa kehitettäessä panssarien ja lentokoneiden yhteistoi- 
mintaa. Tosin me lensimme silloin pienillä urheilukoneilla ja 
myös panssarivaunut olivat vielä pahvimalleja. Mutta johtami- 
selle ja taktiikalle oli saatu arvokkaita kokemuksia, joita me 
ilmavoimien piirissä tutkimme ja käytimme hyödyksi koulutuk- 
sessa. Yhteistyö "alhaalla joukoissa oli parempaa kuin johto- 
portaassa. 


Göringin erikoisasema 


Vaikeuksia koitui myös ilmavoimien suunnalta. Göringin äsket- 
täin uudistama Ilmailuministeriö oli OKW:n silmätikkuna. Gö- 
ringin erikoisasema valtionhallinnossa ja puolustusvoimissa oli 
jo vaikeuttanut yhteistyötä. Hän toimi ilmavoimien komentaja- 
na kaikissa sotilasasioissa ja kaikkine niihin liittyvine virkapor- 
taineen alistettuna Blombergille. Ilmailuministerinä hän oli taas 

Blombergin kanssa samalla tasalla ja Hitlerin uskottuna miehe- 
nä tunsi olevansa Blombergin yläpuolella. Tämä vaikeutti näi- 
den puolustusvoimien johtohenkilöiden yhteistoimintaa hyvin 
paljon ja tuotti heijastuksena haittoja myös yleisesikuntien pääl- 
liköille. Maavoimien kenraaleilta ei jäänyt Göringin väheksyvä 
asenne huomaamatta. Vastapainoksi he moittivat ilmavoimia 
”epäsotilaalliseksi joukkioksi” sekä Göringiä ja Milchiä sen 
johdossa oleviksi *amatöörisotilaiksi”?. Maavoimien ahtaalle 
hengelle oli kuvaavaa, että siellä ei hyväksytty noille kahdelle 
ensimmäisen maailmansodan kapteenille sitä, että he olivat tul- 
leet kenraaleiksi ohi virkaikäluettelon ja ryhtyneet hoitamaan 
vaativia tehtäviä. Hossbach ei salannut minulta mitenkään, että 
hänen silmissään Göring ja Milch olivat sotilasasioissa maalli- 
koita. 

[Ilmavoimien mielipiteen välitti minulle eversti Bodenschatz. 
Kuva, jonka tästä saatoin luoda oli seuraava: Hossbach oli 
Göringin mielestä Hitlerin ja hänen hallintonsa vastustaja. Gö- 
ring tiesi OKW:n ja OKH:n välisen valtataistelun ja oli usein 
puhunut siitä Hitlerin kanssa. Ylimalkaan ei Göringillä ollut 
aiheita, joita hän ei olisi voinut käsitellä Hitlerin kanssa. Tämä 
oli peräisin jo taisteluajoilta. Vastaavasti Hitler otti myös kaikki 
häntä askarruttavat kysymykset puheeksi Göringin kanssa riip- 
pumatta siitä oliko kyse politiikasta, puolustusvoimista tai puo- 
lueesta. Henkilökysymyksillä oli silloin aina suuri merkitys. 
Hitler kuunteli valppaasti Göringiä, ja päinvastoin olivat Hitle- 
rin näkemykset ja ohjeet Göringille sitovia. Maavoimien johtoa 
arvostellessaan he olivat samaa mieltä. Meri- ja ilmavoimat 
olivat kansallissosialistisen valtion ja sen johdon suosiossa. 
Maavoimien kenraaleita pidettiin vieraina järjestelmälle muu- 
tamaa poikkeusta lukuunottamatta, minkä vuoksi nämä poik- 
keushenkilöt saivatkin tovereiltaan moitteita ”luonteettomuu- 
desta”. 

Työn” puoluepäivät 


Syyskuun 6. päivänä 1937 olin Hitleriä vastassa Ntrnbergin 
lentoasemalla ja seurasin häntä kaupunkiin puoluepäiville, jotka 
oli nimetty työn kunniaksi. Pahat kielet kertoivat, että tämä 
nimi oli valittu, koska koko Puoluepäiväalue muistutti yhtä 
suurta työmaata. Hitler asui seurueineen Deutscher Hofissa. 
Siellä asuivat myöskin aluejohtajat (** Gauleiter’) ja valtakun- 
nanjohtajat. Me sotilasadjutantit vaikutimme muukalaisilta täs- 
sä ruskeassa” seurassa. Pitkä automatka kaupunkiin antoi jo 
esimaun siitä hälinästä, joka oli seuraava meitä syyskuun 13. 
päivään saakka. 

Puoluepäivien viimeinen päivä, aina maanantai, oli nimetty 
puolustusvoimien päiväksi”? ja oli samalla ainoa, jolloin sotilas- 
adjutanteille oli varsinaisia tehtäviä. Aamupäivällä ajoimme 
Hitlerin kanssa Zeppelin-kentälle, jonka suurelle nelikulmaisel- 
le areenalle oli järjestäytynyt joukkoja kaikista puolustushaa- 
roista. Hitler piti korokkeelta lyhyen puheen, jossa hän mainitsi 
puoluepäivien jälkeen tapahtuvan ensimmäisen kaksivuotisen 
asepalveluksen suorittaneen vuosiluokan kotiutuksen: Kaksi 
vuotta olette antaneet Saksalle ja myötävaikuttaneet siihen, että 
Saksan valtakunnalle on turvattu vapaus ja säilytetty rauha”. 
Seurasi jalkaväen ja panssariyksiköiden taistelunäytös, jonka 
jälkeen tilaisuuden päätti kaikkien yksiköiden ohimarssi hävittä- 
jien ja pommittajien lentäessä samanaikaisesti yläpuolella. 

Iltapäivällä Hitler piti jännityksellä odotetun loppupuheensa 
Kongressihallissa. Hänellä oli tapana tällöin ottaa kantaa kysy- 
myksiin. Kaikki valtion, puolueen ja puolustusvoimien merkki- 
henkilöt olivat läsnä. Hitler oli tilaisuuden tärkeyden vuoksi 
valmistellut puhetta pitkään. Se oli vetoomus läntisille demokra- 
tioille varoituksella juutalaisen bolshevismin yleishyökkäyk- 
sestä nykyistä yhteiskuntajärjestystä sekä meidän aate- ja kult- 
tuurikäsitystämme vastaan”. Puheessa mainittiin lisäksi, että 
kristinuskon synnyn, islamin voittokulun tai uskonpuhdistusten 
jälkeen ei ole vastaavaa esiintynyt maapallolla. Proletariaatin 
nykyisellä Neuvostovenäjällä on 80 % johtavista paikoista juu- 

talaisten miehittämiä. Viittauksella punaiseen vallanku- 
moukseen” Espanjassa, jossa Franco asettui sitä vastustamaan, 
hän kehotti suurta eurooppalaista kansojen perhettä tunnus- 
tamaan ”'bolshevismin maailmanvaaran”. Lisäksi Hitler ilmaisi 
pelkonsa bolshevismin aiheuttamasta häiriöstä Euroopan voi- 
matasapainolle. 

Kuten aina suurten puheidensa jälkeen Hitler nytkin vetäytyi 
hotelliin päästyään huoneistoonsa ottaakseen kylvyn. Tällä vä- 
lin täyttyivät hotellin vierashuoneet harmaista ja sinisistä uni- 
vormuista. Puolustusvoimien päivien kunniaksi oli Nürnbergis- 
sä olevat kenraalit ja amiraalit kutsuttu Hitlerin tarjoamille illal- 
lisille. Verrattuna puoluejohtajiin, jotka olivat tottuneet elä- 
mään ja hyörimään Hitlerin päämajassa Niirnbergissä, tekivät 
kenraalit jäykän ja kömpelön vaikutuksen. Meidän adjutanttien 
tuli tavantakaa puuttua asioihin, jotta kaikki olisi sujunut. Puo- 
lustusvoimien järjestämä iltasoitto hotellin edustalla muodosti 
juhlallisen päätöksen puoluepäiville. Hitler seurasi sitä toisen 
kerroksen parvekkeelta kenraalien ja puoluejohtajien ympäröi- 
mänä. 


Puolustusvoimien sotaharjoitukset 


Puoluepäivien jälkeen seurasi heti tutustuminen puolustusvoi- 
mien sotaharjoituksiin Mecklenburgissa. Viimeiseksi päiväksi 
odotettiin myös Mussolinia vierailulle. 

Syyskuun 12. päivänä Hitler matkusti erikoisjunallaan harjoi- 
tusalueelle. Hänen esikuntaryhmänsä oli suurennettu vain yh- 
dellä maavoimien yleisesikuntaupseerilla. Hossbach oli mää- 
rännyt tähän tehtävään Hitlerin hyväksymänä sijaisena keskus- 
osastolta, yleisesikuntamajuri v. Grolmanin. Hossbach oli 
suunnitellut häntä myös seuraajakseen Hitlerin sotilasadjutant- 
tina. Vaihdon piti tapahtua keväällä 1938. Valitettavasti tämä ei 
sittemmin onnistunut. Grolman, joka 1958—1961 toimi ensim- 
mäisenä Saksan liittopäivien puolustusasiain valtuutettuna, ri- 
kastutti adjutantuuriamme noina sotaharjoituspäivinä joka suh- 
teessa. 

Erikoisjuna toimi Johtajan päämajana”. Hitler piti junassa 
asumisesta. Jos sää ja aika sallivat, hän käyskenteli usein seuru- 
eensa kanssa lähistöllä. Juna ei ollut loistelias, mutta kylläkin 
käytännöllisesti sisustettu. Kahden veturin takana olivat en- 
simmäiset ajoneuvo- ja matkatavaravaunut. Sitten seurasi Hit- 
lerin salonkivaunu, jonka ensimmäinen kolmannes käsitti olo- 
huoneen ja pitkän pöydän kahdeksine tuolineen. Käytävää pit- 
kin päästiin yksityisiin oleskelu- ja nukkumatiloihin, pääadju- 
tanttien ja palvelijoiden osastoihin sekä työskentely-, huolto- ja 
keittiötiloihin. Jäljempänä olivat vaunut poliisi- ja turvallisuus- 
komennuskunnalle ja sihteereille sekä vielä loppupäässä lehdis- 
tö- ja ajoneuvovaunut. 

Junan ulkonäkö oli aivan yhtenäinen. Kaikki vaunut olivat 
samanmuotoisia ja väriltään tummanvihreitä. Jokaisella matkus- 
tajalla tässä erikoisjunassa täytyi olla hallussaan voimassa oleva 
ensimmäisen luokan matkalippu. Meillä Hitlerin vakituisen seu- 
rueen jäsenillä oli muutenkin jo vuosilippu, mutta satunnaisille 
vieraille täytyi Hitlerin henkilökohtaisen adjutantuurin hankkia 
joka matkalle liput ja jakaa ne matkustajille. 

Sotaharjoitukset perustuivat Blombergin ajatukseen. Eversti 
Jodl OKW:n maanpuolustusosaston päällikkönä johti valmiste- 
lut. Halder, toinen päämajamestari maavoimien yleisesikunnas- 
ta johti harjoituksen johtoesikuntaa, kun taas yleisesikunnan 
päällikkö, kenraali Beck, näytti pidättyvän tarkkailijan roolissa. 

Päämääränä harjoituksilla oli kokeilla uutta OKW:n johto-or- 
ganisaatiota sekä yhteistyötä OKW:n ja puolustushaaraesikun- 
tien välillä. Valmistelut ja toteutus kärsivät kuitenkin OKW:n ja 
OKH:n välisistä ylimmän johdon järjestelyä koskevista kiistois- 
ta. Siitäkin huolimatta voitiin kokonaisuutta pitää onnistuneena 
ensi sijassa Jodlin ansiosta. Hänellä, maavoimien yleisesikun- 
nan päällikön erityisesti OKW:n tehtävään valitsemalla upsee- 
rilla, ei ollut helppoa ja hän joutuikin kokemaan monia moitteita 
OKH:n taholta. Mutta Jodl kulki tietään horjahtelematta. Hä- 
nen, sen paremmin kuin Blombergin tai oman esimiehensä, Kei- 
telin, ajatuksissa ei ollut horjuttaa puolustusvoimien ylimpien 
esikuntien vastuullista ja itsenäistä asemaa. Meri- ja ilmavoimat 

-eivät sitä myöskään kannattaneet. Erilainen asenne oli vain 
maavoimien johdossa. Syynä olivat muun muassa varustelun 
nopeus ja laajuus. Maavoimat halusivat noudattaa hidasta, jär- 
jestelmällistä ohjelmaa, jolloin Hitler näki siinä tietoista vasta- 
rintaa hänen vaatimuksiaan kohtaan. Maavoimien yleisesikunta 
käytti sen vuoksi hyväkseen jokaisen tilaisuuden harjoituksen 
aikana selvittääkseen Hitlerille varustelukysymyksiä koskevien 
näkemyksiensä oikeellisuutta ja tärkeyttä. 

Hossbach esitteli Hitlerille päivittäin sotaharjoituksen pohja- 
na olevan strategisen ja taktillisen tilanteen ja toi hänelle aamul- 
la ennen junasta poistumista päiväohjelman. Päivien kuluessa 
Hitler tapasi lukuisia kenraaleja, jotka edelleen kertoivat harjoi- 
tuksen yksityiskohdista. Muistan päämajamestareiden Mans- 
teinin ja Halderin pitämät esittelyt. He välttivät yksityiskohtien 
käsittelyä, koska arveltiin, ettei Hitlerillä ole kiinnostusta stra- 
tegisiin ja taktisiin kysymyksiin. 

Itse minun täytyi vakuuttua päinvastaisesta. Eräänä päivänä 
vierailimme 88 millimetrin ilmatorjuntatykkipatterissa. Hitler 
katseli tykkejä ja tulenjohtolaitteita sekä veti minut keskuste- 
luun. Hänen kysymyksensä eivät olleet missään tapauksessa 
maallikkomaisia. Ne koskivat tosin yleisiä asioita, kuten organi- 
saatiota ja pattereiden jaotusta kaliipereiden mukaan, mutta 
niistä kävi myös ilmi käytön ja toiminnan tuntemus. Myös tyk- 
kien suoritusarvot, ennen kaikkea kantamat, olivat hänelle tut- 
tuja. Hän kysyi minulta niiden tulinopeutta, mutta jäin vastauk- 
sen velkaa. Halusin kutsua patterin päällikön paikalle, mutta 
Hitler torjui sen kädenviittauksella ja jatkoi minun kanssani. 
Minulla ei itse asiassa ollut mitään käsitystä ilmantorjuntatykis- 
töstä, jota me hävittäjälentäjät nimitimme *maailmankatsomuk- 
seksi”. Hitler rajoitti keskustelun sitten yleisesti ilmanpuolus- 
tusta koskevaksi, jolloin kävi ilmi, että hän piti ilmatorjunnan 
merkitystä suurempana kuin hävittäjätorjunnan. Lentokone 
aseena ja suorituskyvyltään monipuolisena taisteluvälineenä oli 
hänelle vielä tuntematon. Luonnollisesti asetuin vastustamaan 
Hitleriä aselajini puolesta korostaen hävittäjätorjunnan merki- 
tystä ilmapuolustuksen osana. Hitler antoi kuitenkin ymmärtää, 

että hän näki lentoyksiköiden päätehtävän hyökkäyksellisenä, 
toisin sanoen pommituslentokoneita korostavana. 

Ilmavoimista ei harjoituksen aikana ollut paljonkaan nähtä- 
vää, vaikka mukana oli yli 1 000 lentokonetta. Harjoitusalueen 
ulkopuolella tehtiin ensimmäisenä päivänä ilmahyökkäys Ber- 
liiniin, jotta olisi voitu harjoitella yllätystilanteessa ilmapuolus- 
tusta sekä yhteistoimintaa ilmasuojelun, poliisin, palokunnan ja 
punaisen ristin kesken. Ensimmäistä kertaa koki Berliini silloin 
myös pimennyksen. Sotaharjoitusalueella kokeiltiin yhteistoi- 
mintaa maavoimien joukkojen sekä syöksypommittajien ja maa- 
taistelukoneiden välillä niin hyökkäyksessä kuin puolustukses- 
sakin. Koska Hitler ei ottanut osaa tarkastelutilaisuuteen, en 
kuullut mitään siitä, toiko tuo yhteistoiminta maa- ja ilmavoi- 
mien välillä arvokkaita kokemuksia. Jouduin sen sijaan totea- 
maan, että tapaamani maavoimien upseerit pitivät lentokonei- 
den toimintaa mielenkiintoisena taistelukentän elävöittäjänä, 
mutta eivät halunneet antaa sille maataistelun kulkuun vaikutta- 
vaa sijaa. Kuinka toisennäköinen olikaan todellisuus myöhem- 
min sodassa! 

Harjoitusten aikana herätti Udet erikoista huomiota lentämä!- 
lä ensimmäistä kertaa juuri kehitetyllä Fieseler-Storch -koneel- 
la. Yhä uudelleen hän sukelsi Milchin seurassa tällä **'haikaral- 
la” yllättäen jonkun esikunnan tai joukon luo. Enimmäkseen 
hän laskeutui pienelle niitylle tai laitumelle ja osoitti siten ko- 
neen erinomaisia ominaisuuksia yhtey slentotehtävissä. 


Mussolinin valtiovierailu 


Hitler ei odottanut sotaharjoitusten päättymistä. Syyskuun 25. 
päivänä hän vastaanotti  Ducen?” Minchenissä. Erikoisjuna 
kuljetti meidät yöllä etelään. Hitler oli työskennellyt jo harjoi- 
tuspäivinä valtiovierailujen valmistelujen hyväksi. Junassa jär- 
jestettyjen ruokailujen yhteydessä hän esitteli jatkuvasti käsi- 
tyksiään Mussolinista ja Italiasta. Ei voinut jäädä epäselväksi, 
että Hitlerin kiinnostus Italiaan perustui vain hänen Mussolinia 


50 


kohtaan tuntemaansa sympatiaan. Hitler ei tässä suhteessa saa- 
nut neuvonantajiaan jakamattomasti mielipiteidensä taakse. 
Noiden kahden johtajan vuonna 1934 Venetsiassa tapahtuneen 
ensimmäisen tapaamisen jälkeen oli poliittisella näyttämöllä pal- 
jon muuttunut. Silloin Mussolini pelkäsi, eikä ilmeisesti syyttä, 
Saksan vahvistumista ja piti yhteisymmärrystä Itävallan kanssa 
parhaana suojana mahdollista Saksan yliotetta vastaan. Musso- 
linin täytyi sitten huomata joutuneensa Italian tilannetta vai- 
keuttavien, Kansainliiton päättämien Geneven pakotteiden 
kohteeksi lähdettyään yksinään hyökkäykseen Etiopiaa vastaan 
lokakuussa 1935. Saksa, joka ei ollut enää lokakuun 1933 jäl- 
keen Kansainliiton jäsen, käytti tilaisuutta tukeakseen Italiaa. 
Näiden kahden maan aseveljeys Espanjassa johti myös Saksan 
puolelta Etiopian Italiaan liittämisen tunnustamiseen lokakuus- 
sa 1936. Mussolini oli tällöin puhunut ensimmäistä kertaa ”’ Ber- 
liinin- Rooman akselista??. Molemmat maat tunnustivat kansal- 
lismielisen, kenraali Francon hallituksen. Kun Schuschnigg ke- 
väällä 1937 vierailullaan Venetsiassa tunnusteli Italian tukea 
Saksan Itävaltaa vastaan voimistuneen painostuksen torjumi- 
seksi, pudisteli Mussolini päätään kieltävästi. Sen jälkeen Hitler 
alkoi katsella tilaisuutta päästä keskusteluihin suoraan Mussoli- 
nin kanssa. 

Mussolinin vierailu Saksassa alkoi Miinchenissä. Hänen tu- 
lonsa päärautatieasemalle oli sovittu syyskuun 25. päiväksi kel- 
lo 10:ksi. Miinchenin vierailupäivän isäntänä toimi kansallissosia- 
listinen puolue. Maakunnan johto oli valmistellut asiaankuulu- 
van väkijoukon juhlinnan”. Kadut ja asema-aukio olivat mus- 
tanaan ihmisistä. Asemahalli ja talojen päädyt oli koristettu 
köynnöksillä sekä lukemattomilla Italian ja Saksan lipuilla. Eri- 
koisjuna saapui täsmällisesti. Tervetulotoivotukset olivat sy- 
dämelliset. Seisoin vain parin metrin päässä ja saatoin nähdä 
tarkoin kasvot ja eleet. Molemmin puolin loisti rehellinen jäl- 
leennäkemisen ilo. 

Hitler johti vieraansa Prinz-Carl -palatsiin, mutta poistui sit- 
ten itse heti yksityisasuntoonsa, joka sijaitsi vuokratalon kol- 
mannessa kerroksessa Prinzregentenplatz 16:ssa. Sinne teki 

Mussolini hieman myöhemmin vierailun. Saksalaisen tulkin läs- 
näollessa tapahtui tunnin mittainen keskustelu. Mussolini puhui 
oikein hyvin saksaa, joten tulkintaa ei kuitenkaan tarvittu. Hän 
ojensi isännälleen *Fasistisen miliisin kunniakorpraalin” kun- 
niakirjan ja arvomerkit. Tämä oli ele, joka otettiin vastaan vaih- 
televin mielin. Mutta Hitler kantoi Mussolinilta saamaansa hi- 
hamerkkiä ja tikaria valtiovierailulla Italiassa seuraavana vuon- 
na. 

Päivä Mänchenissä kului tavanomaisin valtiovierailun sere- 
monioin: seppeleenlasku, lounas, vastaanotto ja paraati. SS:n 
kunniaosaston Leibstandarte Adolf Hitlerin” ja SA:n osaston 
*Feldherrnhallen” ohimarssi teki Mussoliniin niin suuren vaiku- 
tuksen, että hän puhui samankaltaisen paraatimarssin käyttöön- 
otosta Italiassa mahdollisimman pian. Noin kello 18 Hitler 
saattoi vieraansa asemalle. He astuivat erikoisjuniinsa, jotka 
ajoivat sotaharjoitusalueelle Mecklenburgiin. 

Syyskuun 29. päivän tapahtumilla oli esinäytös. Kysymyk- 
sessä oli oikeastaan viimeinen sotaharjoituspäivä, jolloin ei mi- 
tään erikoisen vaikuttavaa tai mielenkiintoista pitänyt tapahtua. 
Hitlerin toivomuksesta piti kuitenkin Mussolinille antaa vaiku- 
telma Saksan puolustusvoimista. Hossbachin täytyi keksiä sii- 
hen mahdollisuus. Se tarjoutuikin siten, että tilanteenmukainen 
harjoitus päätettiin päivää aikaisemmin, jolloin Mussolinille jär- 
jestettiin oma näytös. Mahtava taistelu vyöryi maastossa. 
Kaikkialla paukkui, tykit ja konekiväärit menivät asemaan, 
panssariyksiköt hyökkäsivät Stukien ja muiden koneiden anta- 
essa taukoamatonta ilmatukea. Kaikenkaikkiaan oli paljon näh- 
tävää, ja toivottu vaikutus vieraihin saavutettiin. Mussolini 
näytti kiinnostuneelta. Uskon, että tällainen taistelunäytös oli 
tehokkaampi kuin ankaran tilanteenmukaisen sotaharjoituksen 
seuraaminen. Vaikka Mussolini oli myös Italian sotaministeri, 
ei hänen kohdallaan voinut puhua mistään sotilaallisesta asian- 
tuntemuksesta. Tämä havainto oli Hitleristä yllättävä. 

Iltapäivällä järjestivät ilmavoimat Itämeren rannalla ilmator- 
juntaharjoitusalueella Wustrowissa kovapanosammunnan ras- 
kailla ja keveillä ilmatorjuntatykeillä. Ammuttiin sekä ilma- että 

pintamaaleja hyvällä menestyksellä. 88 millimetrin ilmatorjunta- 
tykkien käyttö panssarintorjuntaan tuntui ärsyttävän eräitä läs- 
näolleita maavoimien upseereita, koska he näkivät siinä ilma- 
voimien yrityksen sekaantua maavoimien tehtäviin. 

Valtiovierailun jatko 27. päivänä sujui harmonisesti. Ohjel- 
massa oli Kruppin tehtaisiin tutustuminen Essenissä ja illalla 
seurueen saapuminen Berliiniin. Varsinkin berliiniläisten juhlin- 
ta ja kaiken ohjelman hyvä organisointi jäi mieleen. 

28. päivänä Mussolini vieraili omasta pyynnöstään Potsda- 
missa ja Sanssoucissa. Illalla jatkettiin yhteistä ohjelmaa suu- 
ressa tilaisuudessa Olympia-stadionilla. Kohokohtia olivat Hit- 
lerin ja Mussolinin puheet. Molemmat valtiomiehet painottivat 
rauhan säilyttämisen välttämättömyyttä. Hitler ylisti Italiaa 
maana, joka ei ollut sodan jälkeen osallistunut Saksan kansan 
nöyryytyksiin. Mussolini piti puheensa saksaksi ja sai siksi ber- 
liiniläisiltä erityistä suosiota. Berliinin- Rooman akseli tuntui 
olevan takuu järkkymättömälle ja päättäväiselle toiminnalle yh- 
dessä, tuli sitten vastaan mitä tahansa. Puhe tehosi berliiniläi- 
siin. Sattui vain, että kiivas sadekuuro häiritsi kovaäänisten 
toimintaa. Siitä syntyi heti berliiniläisvitsi: Duce, Duce — 
Dusche, Dusche” (suom. ”suihku”*). 

Hitler näytti olevan Mussolinin lähdettyä vakuuttunut siitä, 
että hän oli saanut Italian johtajasta vilpittomän Saksan ystä- 
vän. 


Rauhallisia viikkoja 


Seurasi vierailut 2. 10. Diisseldorfiin, jossa oli näyttely Luova 
työ”, elonkorjuujuhliin Bickebergissä seuraavana päivänä ja sit- 
ten 5. talviapukeräyksen avajaisiin. Lokakuun puolivälissä Hit- 
ler matkusti Etelä-Saksaan ja siellä Obersalzbergiin palatakseen 
vasta kuun lopussa takaisin Berliiniin. Vietin nämä viikot pääa- 
siassa Ilmailuministeriössä sekä Staakenin ja Döberitzin lento- 
tukikohdissa. Fverstiluutnantti Jeschonnek, joka toimi operaa- 
tio-osaston päällikkönä ilmavoimien yleisesikunnassa, teki minul- 

le ehdotuksen, että voisin suorittaa esikoulutusjakson yleisesi- 
kuntaupseeriksi ilmavoimien akatemiassa adjutantintoimeni 
ohella. Seuraavan kolmikuukautisen kurssin oli määrä alkaa 
I. 11. Otin ehdotuksen innostuneesti vastaan ja aloin valmistau- 
tua kurssia varten. 

Seuraelämästä ehdimme myös vaimoni kanssa nauttia näiden 
vapaiden viikkojen aikana. Erityisen mieluusti kävimme Valtion- 
oopperassa Unter den Lindenillä” ja teatterissa Gendar- 
menmarktilla. Saatoimme saada Hitlerin aitioon vapaalippuja 
hänen poissaollessaan. Käytimme tätä mahdollisuutta sotaan 
mennessä monesti, jolloin seurasimme kaikki huomattavimmat 
näytännöt. Myös Philharmonian konsertit Wilhelm Furtwängle- 
rin johdolla kuuluvat kauneimpiin muistoihin. Elämä Berliinissä 
tarjosi siihen aikaan tavattoman paljon mahdollisuuksia taide- 
nautintoihin sekä muuhun vapaaseen ja iloiseen osallistumiseen. 
Sotaa edeltänyttä Berliiniä voi tänään tuskin kukaan kuvitella 
mielessään, ellei ole sitä itse kokenut. Se oli maailmankaupunki, 
ei vain saksalaisten vaan myös ulkomaalaisten vieraiden suosi- 
ossa. Kesän 1936 ainutlaatuisella loistolla ja täsmällisyydellä 
läpivietyjen olympialaisten jälkeen tuo kaupunki oli yhä enem- 
män maailman valokeilassa. 

Toivo pitkästä rauhan ajasta oli levinnyt laajalle. Massat us- 
koivat Hitleriin ja hänen kykyynsä myös rauhan säilyttämises- 
sä, varsinkin kun tiedettiin, että hän oli itse ollut maailmanso- 
dassa rintamalla. Pelko kommunismia kohtaan oli suuri, sillä 
olimme kokeneet sen aiheuttamat mellakat ja kapinat myös so- 
danjälkeisessä Saksassa. *' Versailles'n pakkorauhan” hyvittä- 
miseen tähtäävät toimet olivat suosiossa, antisemitismi myös 
laajalle levinnyttä. Hitleriä pidettiin vapahtajana, joka oli pois- 
tanut sosiaalisen hädän ja tuonut kaikille kansalaisille yhtäläiset 
mahdollisuudet menestykseen. Näiden saavutusten vuoksi oli- 
vat monet ihmiset silloin Saksassa vakuuttuneita kansan kukois- 
tuskauden alkamisesta, ja he näkivät Hitlerissä johtajansa mat- 
kalla onnelliseen tulevaisuuteen. Voidaan sanoa, että Hitleristä 
oli tullut massoille epäjumala. Hän saattoi vaatia mitä vain, ja he 
seurasivat. Lyhyet, taloudellisesti ja poliittisesti huonot Weima- 

rin tasavallan vuodet eivät olleet kasvattaneet monarkisteista 
demokraatteja. Niinpä on ymmärrettävää, että Hitler huomiota- 
herättävillä menestyksillään sai kaikki kansankerrokset taakseen. 
Se tuntuu meistä nykyisinkin käsittämättömältä, että melkein 
sodan päättymiseen asti oli Hitlerillä yhä vankkumaton kansan 
tuki takanaan. Vielä sodan viime päivinä kuultiin Adolf sen toki 
tietää” tai * Adolfilta se onnistuu”, vaikka vihollinen oli jo syväl- 
lä maassa ja sota oli aikoja sitten tosiasiassa menetetty. Hallinnon 
varjopuolia ei haluttu tunnustaa tai nähdä. 

Lokakuun lopulla Hitler palasi levänneenä ja E 
Obersalzbergistä Berliiniin. Valtakunnankanslia puhkesi jälleen. 
eloon. Monet uteliaat tungeksivat Hitlerin pöydän ääressä. Hän 


kertoi hyvin avoimesti kahdesta vieraasta Obersalzbergissä. En- 
simmäinen oli Aga Khan, Kansainliiton puheenjohtaja ja erään 
intialaisen muslimilahkon johtaja. Tuntui siltä, että Hitler oli 
hänen kanssaan kosketellut avoimesti Saksaa ja Englantia koske- 
via poliittisia kysymyksä. Mutta erityisesti Hitler mainitsi mie- 
lenkiintoisen muslimin tekemän huomautuksen. Aga Khan oli 
kuulemma ollut vakuuttunut, että Kaarle Martellin voitto arabeis- 
ta vuonna 732 Tours'n ja Poitiers'n välimailla oli edistänyt Eu- 
roopan hajaannusta. Islam olisi kyennyt säilyttämään Euroopan 
yhtenäisyyden. Hitler oli huomannut voivansa yhtyä Aga Kha- 
nin historian käsityksiin. Hän toi julki vielä monesti sympatian- 
sa Islamia kohtaan. 

Toinen vieras oli ollut entinen Englannin kuningas Edward 
VIII, Windsorin herttua, joka vieraili vaimoineen. Heidän mat- 
kansa Saksaan kosketteli uusimpia sosiaalisia järjestelyjä. Sen 
vuoksi pariskuntaa seurasi Saksan työrintaman”' johtaja, toh- 
tori Robert Ley. Herttuapari oli tehnyt Hitleriin vaikutuksen. 
Hän totesi, että saksalais-englantilaiset suhteet Edward VIII:n 
vallassaollessa olisivat kehittyneet paremmin, kuin mitä nyt oli 
tapahtunut. 

Espanjan kansalaissota 


Aivan varmasti Hitler oli halunnut tapansa mukaan saattaa käsi- 
tyksensä poliittisista päivänkysymyksistä oikeaan osoitteeseen 
Englantiin myös kahden vieraansa tarjoamaa epävirallista tietä 
pitkin. Silloinen Saksan suurlähettiläs Lontoossa ja myöhempi 
Saksan ulkoministeri v. Ribbentrop seurasi Hitlerin yksityis- 
keskusteluja englantilaisten kanssa varsin tyytymättömänä, 
koska hän pelkäsi, että hänen diplomaattista työtään näin vai- 
keutettaisiin. Jännitykset Englannin kanssa aiheutuivat erilai- 
sesta suhtautumisesta Espanjan kansalaissotaan ja vaikeuttivat 
hänen mahdollisuuksiaan saavuttaa päämääränsä, kestävä yh- 
teisymmärrys Englannin kanssa. Lontoossa pysyvästi kokoon- 
tuva ”puuttumattomuuskomissio”, jonka saksalaisedustajana 
Ribbentrop toimi, palveli hänen kertoman mukaan enemmänkin 
ilmapiirin myrkyttämistä Saksan ja Englannin välillä kuin jän- 
nityksen lieventämistä. 

Englantia kohtaan osoitetun ymmärtämyksen politiikan huo- 
mioonottaen oli Hitlerin asenne Espanjan kansalaissotaan ko- 
kenut heilahteluja. Bolshevistien toiminta punaisella puolella 
pakotti aina uudelleen olemaan luopumatta Francon tukemises- 
ta. Sitävastoin puhuivat kertomukset saksalaisten sotilaallisilta 
ja poliittisilta palveluspaikoilta Espanjasta korruptiosta johta- 
vien henkilöiden keskuudessa. Francon laiminlyönnit sotilaalli- 
sen johtamisen alalla pitkittivät kaikkia päätöksia ja toimenpitei- 
tä etelämaalaisen tavan mukaisesti. Hitleriä ei hämmästyttäneet 
silloin tällöin esiintulleet saksalaisten Legion Condorin sotilai- 
den tekemät ärtyneet kysymykset, taistelivatko he ylipäänsä 
oikealla puolella. Siinä määrin olivat asiat vinossa francolaisten 
keskuudessa. Kaiken kukkuraksi Hitler joutui vielä ratkomaan 
saksalaisen johdon riitaisuuksia. Puolueen ulkomaanorganisaa- 
tion toivomuksesta oli entinen kenraali ja espanjalais-amerikka- 
laisten suhteiden tuntija Wilhelm Faupel nimitetty Saksan lähet- 
tilääksi Francon luo. Hän tahtoi voittaa sodan tullakseen siitä 
itse juhlituksi voittajana. Siksi hän vaati kaksi tai kolme saksa- 
laista divisioonaa, mikä luonnollisesti torjuttiin Berliinissä kai- 

killa tahoilla. Espanjassa Faupelin kunnianhimo johti hyvin pian 
ylipääsemättömään vastakkainasetelmaan kenraali Sperrlen 
kanssa, joka toimi Legion Condorin komentajana. Tämä esitti 
Berliiniin kysymyksen: Joko Faupel tai minä”. Hitler ratkaisi 
asian Sperrlen hyväksi, kun OKW ja Ulkoministeriö olivat en- 
sin perusteellisesti tutkineet tapausta. Faupel vapautettiin elo- 
kuussa. Tunsin nämä taistelevat kukot” henkilökohtaisesti, 
enkä ollut, kuten monet muutkaan, hämmästynyt asioiden kehi- 
tyksestä. Mutta tapaus valotti pätemiskamppailua valtakunnan 
ylimpien hallintoviranomaisten välillä, jotka eivät kyenneet rat- 
komaan tällaisia naurettavia juttuja keskuudessaan, vaan ne 
täytyi toimittaa korkeimmalle tasolle eli Hitlerin selvitettäväksi. 
Sperrle, joka taas jo kauan oli halunnut pois Espanjasta vaihdet- 
tiin 1. 11. kenraali Volkmanniin. 

Olin seurannut mielenkiinnolla asioiden kehittymistä, koska 
tunsin henkilöt ja tehtäviini kuului adjutantuurin puitteissa pitää 
yhteyksiä ”erikoisesikunta W:hen”, joka hoiti OKW:n osalta 
Espanjassa taistelevan Legion Condorin asioita. | 

Sen jälkeen kun Hitler oli palannut lokakuun lopussa Berlii- 
niin, hän näytti usein henkisesti poissaolevalta. Hän kävi pitkiä 
keskusteluja Göringin ja Hessin kanssa. Pöytäpuheista ja ilta- 
keskusteluista saattoi päätellä, että Hitlerin ajatukset risteilivät 
yhä enemmän suurvaltojen asenteissa Saksaa kohtaan. Yhä uu- 
delleen huipentuivat hänen ajatuksensa toiveeseen, että englan- 
tilaiset vakuuttuisivat jälleensyntyneestä venäläisestä imperia- 
lismista ja sen vaaroista. Kommunistista maailmankatsomusta, 
joka on Venäjällä saanut uskonnon luonteen, ei saisi aliarvioida 
sen yhdistyessä diktatuuriseen hallintojärjestelmään. Hän, Hit- 
ler, ymmärsi jotain siltä, sillä kansallissosialismi on myös saanut 
ihmeitä aikaan, mitä monikaan ei ollut odottanut. Miksei se 
voisi olla myös Venäjällä mahdollista? Mutta Englanti pitäytyy 
lyhytnäköisen tiukasti ” Versailles'n” ikuistamisessa. Hänen 
täytyy joka kerta kiihtyä, kun hän lukee ulkomaiden lehdistöstä 
itsemääräämisoikeudesta espanjalaisille, mutta sama oikeus 
kielletään saksalaisilta Itävallassa. Tsekkoslovakiassa ja Puo- 
lassa.” Ja silti Ribbentrop haluaa alituisesti, että ottaisin vastaan 

englantilaisia poliitikoita. Neurath ei taas pidä siitä. Sellaisesta 
ei seuraisi mitään tulosta!” Niin Hitler jatkoi sanatulvaansa 
Englannin politiikasta, ilman että kykenimme heti aavistamaan 
syitä siihen. Kunnes sitten eräänä päivänä arvoitus ratkesi. 

Lokakuun 5. päivänä oli Roosevelt pitänyt uuden sillan vihki- 
aisten yhteydessä Chicagossa puheen, joka on jäänyt historiaan 
ns. ”'karanteenipuheena.” Hitler otti sen hyvin vakavasti 
Ydinkohtia Rooseveltin puheessa olivat vaatimukset kansainvä- 
lisistä takuista aggressiivisia” valtoja vastaan. Näillä hän tar- 
koitti Italiaa sen Abessinian sodan vuoksi, Japani hyökkäykses- 
tä Kiinaan ja Saksaa sen vuoksi, että se on ilmoittautunut sanou- 
tuvansa irti Versailles'n sopimuksesta. Roosevelt oli tällöin sa- 
nonut, että 90 % maailman väestöstä tuntee itsensä uhatuksi 
10 % taholta. Luvut suututtivat Hitleriä erityisesti sen takia, 
että Roosevelt ei lukenut venäläisiä *'rauhanhäiritsijöihin”. 

Tyypillistä Hitlerin asenteelle oli se, että hän etsi sisäpoliitti- 
sia syitä Rooseveltin politiikan käänteelle. Tämänmukaisesti 
hän oli törmännyt amerikkalaisen talouselämän huolestuttavaan 
taantumaan ja viime kuukausien hypähdyksenomaisesti nous- 
seihin työttömyyslukuihin. Hitler teki päätelmän, että Roose- 
velt voisi etsiä ulospääsyä taloudellisesta katastrofista vain hal- 
lituksen sotavarustetilauksilla. Saadakseen tähän kongressin 
suostumuksen hänen täytyi kiihottaa amerikkalaista yleistä mie- 
lipidettä mainittuja valtioita vastaan, joiden kärjessä oli Saksa. 
Göring tuki vilkkaasti näitä Hitlerin ajatuskulkuja. 

Marraskuu alkoi kenraalien Milch ja Udet suorittamalla 
käynnillä. He olivat olleet joitain päiviä Royal Air Forcen vie- 
raina Englannissa ja kertoivat nyt Hitlerille vaikutelmiaan. Tä- 
mä kuunteli tarkkaavasti ja keskeyttämättä. Olin ensimmäistä 
kertaa seuraamassa Hitlerin ja kenraalien välistä keskustelua. 
Molemmat kenraalit puhuivat Englannin ilmavoimien lisäänty- 
västä varustautumiskyvystä. Hitler korosti puolestaan, ettei 
hän halua sotaa Englantia vastaan. 

Marraskuun 5. päivä 1937 


Maailmalla kasvavan saksalaisvastaisuuden, kuten Hitler sen 
näki, on täytynyt vaikuttaa puhutteluun 5. 11. 1937. Tämä is- 
tunto on jäänyt historiaan niin sanotun *Hossbachin pöytäkir- 
jan” vuoksi; sillähän tuli olemaan Närnbergin oikeudenkäyn- 
nissä hyvin suuri merkitys. Blomberg oli pyytänyt Hossbachin 
välityksellä Hitlerin luo neuvottelua puolustushaarojen komen- 
tajien kanssa, jotta voitaisiin käsitellä tärkeitä varustelu- ja raa- 
ka-ainekysymyksiä. Blomberg, Göring, Fritsch ja Raeder saa- 
puivat Valtakunnankanslian eteen määrättynä aikana kello 16 
mukanaan adjuntattinsa ja varusteluasiantuntijansa. Me kolme 
sotilasadjuntanttia vastaanotimme heidät Johtajanasunnossa ja 
johdatimme edelleen talvipuutarhaan. Komentajien seurue jäi 
tupakkahuoneeseen . Herätti huomiota, että myös ulkoministeri 
v. Neurath saapui Hitlerin toivomuksesta. Hitler astui muuta- 
man paperin kanssa Hossbachin saattamana talvipuutarhaan. 
Lasiovet suljettiin ja verhot vedettiin eteen. Kello oli tällöin 
16.15. Tupakkahuoneen puolella alkoi yleinen arvuuttelu, että 
mistä on kysymys. Tunti toisensa jälkeen kului ilman, että mi- 
tään tapahtui. Puhuttiin siitä, että Hitler ei ollut vielä koskaan 
aikaisemmin pitänyt puolustusvoimien johdon ja ulkoministerin 
kanssa yhteisneuvottelua. 

Uteliaalta ja levottomalta näytti erityisesti Hitlerin henkilö- 
kohtainen adjutantti Wiedemann, joka valmisteli parhaillaan 
matkaa Yhdysvaltoihin. Kello 20.30 avautuivat ovet jälleen. 
Sotaministeri, puolustushaarojen komentajat ja Neurath lähti- 
vät seurueinensa, jotka tuntikausia olivat odotelleet turhanpäi- 
ten. Hitler meni yksityistiloihinsa ja Hossbach ajoi Sotaministe- 
ridöön. Tuskin jäi yleisemmin edes muistiin, että Hitler oli pitä- 
nyt neuvottelun suljettujen ovien takana. 

Pian neuvottelun jälkeen Hitler matkusti Miincheniin osallis- 
tuakseen tavanomaiseen juhlatilaisuuteen. Feldherrnhalleen 
vuonna 1925 tapahtuneen marssin muistoksi. Heti sen jälkeen 
hän jatkoi Obersalzbergiin. Matkustin marraskuun 14. päivänä 
hänen jälkeensä tietämättä tänä päivänä enää syytä siihen. Mut- 

ta sitä ennen kutsui Hossbach Puttkamerin ja minut luokseen. 
Vakavin kasvoin hän kertoi meille, että 5. päivän neuvottelu oli 
ollut perustavaa laatua ja myös meidän täytyisi saada siitä tieto- 
ja. Ensin luki Puttkamer, ja sitten oli minun vuoroni. Pöytäkirja 
käsitti 15—20 sivua A4-koossa Hossbachin käsikirjoittamana, 
pikemminkin suurikokoisin kuin pienin kirjaimin. En muista 
enää, sanoiko Hossbach, kenelle hän vielä näyttäisi muistiinpa- 
noja ja mihin ne lopullisesti taltioitaisiin. Jos hän on näyttänyt 
niitä Hitlerille, se on voinut tapahtua aikaisintaan marraskuun 
lopussa, sillä Hitler palasi Berliiniin vasta Augsburgissa 
21.—22. 11. tapahtuneen käynnin jälkeen. 

Pöytäkirjan sisältö on yleisesti tunnettu sen kappaleen perus- 
teella, joka esitettiin kansainväliselle sotilastuomioistuimelle 
N turnbergissä vuonna 1946. Alkuperäistä Hossbachin laatimaa 
käsikirjoitusta ei ole toistaiseksi löytynyt. Kuinka tarkoin tekstit 
pitävät yhtä, ei kukaan pysty varmuudella sanomaan. Minun 
täytyy todeta, että muistan alkuperäiskappaleen lyhyempänä. 
Olettamus, että Hossbach itse oli liittänyt pöytäkirjaan omia 
Hitleriä ja hänen suunnitelmiaan vastustavia tarkoitusperiään 
on minusta perusteeton. 

Nirnbergissä esitetyn dokumentin sisällöstä uskon tunnista- 
vani selvästi eräitä katkelmia ja teemoja vuodelta 1937. Toiset 
kohdat tuntuvat minusta uusilta. Silloinen vaikutelmani oli se, 
että Hitler halusi antaa yleisen Euroopan poliittisen ja sotilaalli- 
sen tilanteen arvion liittyneenä hänen Saksan tulevaisuutta kos- 
kevien ajatustensa ja suunnitelmiensa esittelyyn. Itävallan ja 
Tsekkoslovakian hän halusi tiettyjen poliittisten edellytysten 
vallitessa liittää Saksan valtakuntaan viimeistään 1943—1945. 
Tämän ajankohdan jälkeen olisivat voimasuhteet Euroopassa 
todennäköisesti kääntyneet Saksalle epäsuotuisiksi. Silloin olisi 
odotettavissa Ranskan ja Englannin asettuminen vastarintaan. 
En muista, että Puola, Venäjä ja Yhdysvallat olisi mainittu 
pöytäkirjassa. Hitlerin puhetta seuranneesta keskustelusta 
muistan Hossbachin kuvauksen perusteella, että Blomberg, 
Fritsch ja Neurath olisivat varoittaneet hyvin painokkaasti Eng- 
lannin ja Ranskan vastarinnasta joka tapauksessa ja minä aikana 

tahansa. Saksan väkivaltaisen aluejärjestelyn tapahtuessa täy- 
tyisi varautua niiden puuttumiseen asiaan. 

Se tosiasia, että Hossbach perehdytti Puttkamerin ja minut 
neuvottelun sisältöön, osoitti minulle, että tilaisuuden on täyty- 
nyt olla Hossbachille sekä siten myös Fritschille ja Beckille 
hyvin tärkeä. Olin ollut vielä liian vähän aikaa Hitlerin luona 
kyetäkseni arvioimaan sitä täydessä laajuudessaan. Minusta oli 
aivan luonnollista, että Hitler vastuullisena poliitikkona ja yli- 
päällikkönä esitti tilannearvionsa ja neuvotteli tärkeimpien neu- 
vonantajiensa kanssa, jolloin hänen suunnitelmansa vuosien 
1943—1945 suhteen tuntuivat hyvin kaukaisilta ja vielä vuonna 
1937 epäajankohtaisilta. Keskustelua Hitlerin esittämistä asiois- 
ta ei meidän kolmen kesken syntynyt. Totesimme Puttkamerin 
kanssa vain tutustuneemme pöytäkirjaan, jolloin Hossbach 
määräsi myös, että se on pidettävä tiukasti salassa. En tullut 
siihenastisten vaikutelmieni perusteella muihin ajatuksiin, kuin 
että Hitler toteutti vain suunnitelmia, jotka olivat mahdollisuuk- 
sien rajoissa. 


Ensimmäinen oleskelu Berghofissa 


Ensimmäiseen Berghofissa viettämääni ajanjaksoon liittyy kaksi 
muistikuvaa. Ensiksikin opin tuntemaan Eva Braunin ja toiseksi 
taas jäi mieleen Hitlerin kysymys siihenastisesta sotilasurastani. 
Olin täysin tietämätön siitä henkilöstöstä, joka ympäröi Hitleriä 
Obersalzbergissä. Berliinissä oli minulle vain sanottu, että Hit- 
lerin elämä siellä ylhäällä oli luonteeltaan hy vin yksityistä ja että 
sen vuoksi hänen vieraisiinsa kuului myös muutamia naisia. Eva 
Braun oli siihen aikaan 25-vuotias, kun taas Hitler eli jo 49. 
vuottaan. Neiti Braunin esiintyminen oli vaatimatonta ja pidät- 
tyvää, niin myös pöytäkeskusteluissa tai iltaseurustelussa. Hit- 
lerin käyttäytyminen hänen suhteensa vierasjoukon ympäröi- 
mänä ei poikennut suhtautumisesta muihin läsnäoleviin naisiin. 
Ei ollut juuri kuin asiaan vihkiytyneiden huomattavissa, että 
Hitlerin ja Eva Braunin välillä vallitsi jokin erikoinen suhde. 

Hän antoi itsestään hyvin huolitellun vaikutelman. Tietyssä 
määrin hän oli ihmistyyppiään vastaten tyylikäs ja elämänmyön- 
teinen nuori nainen. 

Eräänä päivänä Hitler kulki kanssani salissa kertoen ajatuksi- 
aan politiikasta Italian kanssa. Hänen kunnioitoituksensa Mus- 
solinia ja tämän saavutuksia kohtaan myötävaikutti siihen, että 
hän yliarvioi Italiaa ja italialaisia. Tällöin esitin vastaväitteitä ja 
kerroin omista kokemuksistani kolmekuukautisella kurssilla Ita- 
lian ilmavoimien parissa vuonna 1933. Sanoin hänelle, että ita- 
lialaiset ovat hyviä lentokoneen ohjaajia, mutta sotilasilmailua- 
kin harrastetaan vain urheilun kannalta. Hitler kuunteli vaieten 
eikä kysyny enempää. Vastauksensa hän antoi puolen vuoden 
kuluttua Roomassa. 

Hän näytti nyt kiinnostuvan enemmän siitä, mitä minulla oli 
kerrottavana Venäjältä. Siellä olostani oli kulunut jo kahdeksan 
vuotta. Sillä välin oli varmasti myös Venäjällä tapahtunut jo- 
tain. Mutta eräs seikka oli kertomisen arvoinen. Olimme silloin 
hämmästyneitä lentokoneitamme huoltaneiden ja korjanneiden 
venäläisten mekaanikkojen teknillisestä taidosta. 

Kun tuli puhe Venäjän maasta ja kansasta, kerroin hänelle 
kaksi tapausta, jotka silloin jäivät hyvin mieleen. Lipezkin lähel- 
lä oli heikosti aidattu pommienpudotusalue, jonne läheisen ky- 
län asukkaat saattoivat mennä helposti. He laidunsivat siellä 
mielellään karjaa. Eräänä päivänä räjähti suutariksi” jäänyt 
pommi. Muutamia lapsia ja hevosia kuoli. Asukkaat asettivat 
korkean korvaussumman hevosille, mutta lapsista ei puhunut 
kukaan. Ihmisiähän oli tarpeeksi — hevoset olivat arvokkaita. 

Toinen kuvaus koski sateen liejuunnuttamia teitä. Kesällä 
sade valui välillä virtanaan ja teki tiet lyhyessä ajassa autoille 
kulkukelvottomiksi. Lentotukikohdan alueella, missä kaikki tiet 
eivät suinkaan olleet päällystettyjä, liikenne pysähtyi kokonaan. 
Onneksi kesällä tiet kuivuivat nopeasti. Mutta syyskuussa jou- 
duin kokemaan, että liejukausi kestää pitempään. 

Berghofista ja sen elämästä syntyneet vaikutelmat askarrutti- 
vat minua kovin vielä Berliinissä ja olivat myös keskustelun 
aiheena käydessämme vaimoni kanssa muutama päivä paluuni 

jälkeen iltavierailulla Blombergin perheen luona. Tapasimme 
silloin sotamarsalkan sekä hänen poikansa ja tyttärensä ystävä- 
piireineen. Blomberg tunsi Hitlerin yksityisen elämäntyylin. 
Hän oli myös kuullut Eva Braunista ja hänen merkityksestään 
Hitlerille. Blomberg oli ainoa puolueen ulkopuolinen ministeri, 
joka oli Hitlerille läheinen ja jonka tämä oli myös useita kertoja 
kutsunut vierailulle Berghofiin. Se oli erityinen luottamuksen 
osoitus. Ei edes Göring ollut vielä istunut Eva Braunin kanssa 
samassa pöydässä. 

Huolimatta vilkkaasta seurustelusta antoi illan isäntä hieman 
varautuneen ja poissaolevan vaikutelman. Kaipasin hänen 
avoimuuttaan ja eloisia juttujaan. Blomberg oli perinpohjin ”'si- 
vistyneen sotilaan” tyyppiä. Siitä ei ollut sinä iltana merkkiä- 
kään havaittavissa, joten kysyin ystävältäni Axelilta, mikä hä- 
nen isäänsä vaivasi. Hän ei tiennyt mitään palvelushuolista. Sen 
sijaan sain viittauksen yksityisiin pulmiin. Enempää ei silloin 
selvinnyt. Vasta joulukuun alussa kertoi Blombergin tytär Dor- 
le vaimolleni, että hänen isänsä aikoo mennä uusiin naimisiin. 
Hänen valinnastaan, siinä määrin kuin tytär ja muut sisarukset 
saattoivat toistaiseksi arvioida, kaikki lapset olivat hyvin onnet- 
tomia. 


Vierailu Messerschmittin tehtailla 


Marraskuun 22. päivänä 1937 Hitler vieraili Augsburgissa pidet- 
tyjen kanssallissosialistisen puolueen maakuntapäivien yhtey- 
dessä professori Messerschmittin °’ Baijerin lentokonetehtail- 
la”. Tehtaiden nimi muutettiin suunnilleen niihin aikoihin 
Messerschmitt AG:ksi”. Vierailu perustui Rudolf Hessin ja 
Messerschmittin yhteiseen toivomukseen. He olivat tunteneet 
toisensa jo vuosia. Ajankohtaisena aiheena oli se loistava alku- 
menestys, jonka Messerschmittin ja hänen insinööriensä suun- 
nittelema yksipaikkainen hävittäjätyyppi Bf 109 (myöhemmin 
Me 109) oli saavuttanut. Menneenä kesänä oli kolme Bf 109 
-konetta osallistunut Zirichissä ilmailunäyttelyyn. Miehistöt 

toivat sieltä kolme palkintoa kotiin. Suunnilleen samoihin aikoi- 
hin oli ensimmäiset sen tyyppiset lentokoneet toimitettu Espan- 
jaan Legion Condorin hävittäjälaivueelle, ja ne olivat saavutta- 
neet siellä heti ilmaherruuden venäläisistä *'Rata”?'-hävittäjistä. 
Sitten oli vielä muutama päivä aikaisemmin, 11. 11. 1937, teh- 
taan — päälentäjän onnistunut päästä = huippunopeuteen 
610,95 km/t, mikä merkitsi ensimmäisen maalta toimivien len- 
tokoneiden maailmanennätyksen saamista Saksaan. 

Näiden saavutusten kannustamana oli Messerschmittillä hy- 
vä syy odottaa täynnä ylpeyttä ja itsetuntoa Hitlerin vierailua. 
Ilmailuministeriöstä otti osaa joukko teknillisen osaston upsee- 
reita ja insinöörejä, kärjessä Milch ja Udet. Milchin ja Mes- 
serschmittin välillä oli yleisesti tunnettua kitkaa, joka oli peräi- 
sin Milchin Lufthansan pääjohtajuusajalta. Nämä erimielisyy- 
det aiheuttivat sen, että Ilmailuministeriön ja Messerschmittin 
välinen yhteistyö oli häiriintynyt pitkiksi ajoiksi, jolloin noiden 
vuosien paras saksalainen lentokoneensuunnittelija ei antanut 
täyttä panosta ilmavoimien hyväksi. 

Jo tehdaskierroksen yhteydessä saatiin esimerkki ristiriidois- 
ta. Eräässä hallissa Messerschmitt astui Hitlerin luo ja pyysi 
häntä katsomaan uutta konstruktiota. Kaksi sivuhalliin johtavaa 
suurta porttia avattiin, jolloin näkyviin tuli nelimoottorisen len- 
tokoneen malli. Samalla hetkellä syntyi levottomuutta Ilmailu- 
ministeriön herrojen keskuudessa. Milchin sisällä kiehui silmin- 
nähden. Messerschmitt esitteli eräitä koneen yksityiskohtaisia 
tietoja. Hitler osoitti suurta mielenkiintoa. Oli kysymys kauko- 
pommittajasta, joka sittemmin tuli olemaan sodan aikana kehite- 
tyn, mutta sarjavalmistukseen ehtimättömän Me 264:n edeltäjä. 
Messerschmitt mainitsi 6 000 kilometrin toimintamatkan varus- 
tettuna 1 000 kilon pommikuormalla ja käyttäen keskinopeutta 
600 km/t.: Ilmailuministeriön edustajat epäilivät näitä suoritus- 
arvoja. Hitler oli pidättynyt. Hänellä ei ollut lentokoneraken- 
nuksen alalta niin hyviä tietoja kuin laivanrakennuksesta, pans- 
sarivaunuista tai tykeistä. Hän mainitsi kuitenkin, että pitäisi 
olla mahdollista rakentaa monimoottorinen pommikone, joka 
kykenisi lentämään karkuun hävittäjiltä. Mutta kun hävittäjä- 

Hitler korjailemassa käsikirjoitusta julistukseksi ”Saksan kansal- 
le” 3. syyskuuta 1939. 

koneet lentävät jo 600 km/t, täytyisi pommittajan saavuttaa vä- 
hintään 650 kilometrin tuntinopeus. Panssaroinnista ja torjun- 
ta-aseistuksesta täytyisi sellaisessa nopeassa pommittajassa”' 
luopua nopeuden hyväksi. Silloin voitaisiin melkein jättää myös 
ilmataistelun vaara huomiotta. Milch sanoi, että ilmavoimilla on 
ollut jo jonkin aikaa tuollainen lentokone tilauksessa. Mes- 
serschmitt oli puolestaan sitä mieltä, että nopean kaksi- tai 
nelimoottorisen koneen rakentaminen ei toistaiseksi onnistu, 
koska Saksassa ei ole sopivia moottoreita. Hitler piti sen vuoksi 
tarpeellisena antaa nelimoottoriselle pommikoneelle etusija. 
Milchin täytyi väittää vastaan sanoen, että ilmavoimien raa- 
ka-ainetilanne asetti valitettavasti rajoituksensa ja siksi oli tar- 
koitus antaa etuoikeus kaksimoottoriselle nopealle pommittajal- 
le. Päätöksiä ei keskustelun perusteella tehty. 


Pommikonesuunnitelmia 


Seuraavien viikkojen kuluessa yritin saada selville lisäperusteita 
Messerschmittin luona käydyissä keskusteluissa esilletulleisiin 
asioihin. Ilmailuministeriön teknillisessä osastossa sain kuulla 
vastustavia kantoja suunniteltujen ja tilattujen uusien pommi- 
tuskoneiden suhteen. 

Ilmavoimien yleisesikunnassa käännyin operaatio-osaston 
päällikön, everstiluutnantti Jeschonnekin puoleen. Häntä pidet- 
tiin esikunnassa tulevaisuuden miehenä. Päinvastoin kuin mo- 
net yleisesikuntaupseerit, jotka olivat siirtyneet maavoimista 
ilmavoimiin, Jeschonnek oli toiminut jo maailmansodasta alkaen 
lentäjänä. Reichsheerissä hän oli palvellut tavanomaisen käy- 
tännön mukaisesti sekä yleisesikunnassa että joukoissa ja säilyt- 
tänyt kosketuksen lentämiseen komennuksilla salaisina pidet- 
tyihin lentokouluihin ja harjoitusleirille. Myöskin Luftwaffen 
perustamisen jälkeen hän oli jatkanut vuorottelua joukoissa ja 
yleisesikunnassa. Pitkähkön aikaa hän oli Milchin alaisena ylei- 
sesikuntaupseerina ja adjutanttina. Göring, joka ei kyennyt sa- 
laamaan epäluuloaan entisiä maavoimien upseereita kohtaan, 

alkoi asioida yhä enemmän Jeschonnekin kanssa ohi ilmavoi- 
mien yleisesikunnan päällikön, kenraali Stumpffin. Tämä kehi- 
tys ei häirinnyt yhteistyötä yleisesikunnan sisällä. Sen sijaan se 
viilensi Milchin ja Jeschonnekin välejä. Siihen oli kyllä henkilö- 
kohtaisiakin, minulle lähemmin tuntemattomia syitä. Nämä ris- 
tiriidat jatkuivat ilmavoimien vahingoksi aina Jeschonnekin kuo- 
lemaan kesällä 1943 asti. En voi yhtyä Blombergin suusta kuul- 
tuun mielipiteeseen, että Milch olisi ollut syypää vaikeisiin hen- 
kilösuhteisiin Ilmailuministeriössä, sillä vastuullinen päällikkö 
oli Göring. 

Suhteeni Jeschonnekiin oli alusta pitäen hyvällä kannalla. 
Hänestä tuli yhteyshenkilöni Ilmailuministeriön suuntaan. Sain 
sitä kautta näköalan myös muille virkapaikoille. Saatoin hank- 
kia sieltä tietoja ja muodostaa henkilökohtaisen käsityksen mo- 
nista tapahtumista, jotta voin esitellä ne edelleen Hitlerille asia- 
tiedoiltaan oikeina ja ilmavoimien johdon mielen mukaisina. 

Jeschonnek antoi minulle yleiskuvan pommituskoneiden 
suunnittelusta ja kehittämisestä. Hitlerin esille ottama ajatus no- 
pean pommittajan rakentamisesta ei ollut uusi. Jo Wever esitti 
tämän vaatimuksen toimiessaan yleisesikunnan ensimmäisenä 
päällikkönä. Ilmavoimat olivat antaneet kaksimoottorista ko- 
netta koskevan suunnittelu- ja kehittämistehtävän teollisuudel- 
le, mm. Junkersille Dessauhun. Aseistusta ja muuta varustusta 
piti keventää varsin paljon nopeuden hyväksi, jotta saavutettai- 
siin hävittäjäkoneita suurempi nopeus. Kehitetty konetyyppi, Ju 
88, saavutti siihenastisissa kokeissa nopeuden 500 km/t. Vasta- 
tessani, että hävittäjät ovat jo saavuttaneet 600 kilometrin tunti- 
nopeuden, kertoi Jeschonnek, että se oli tapahtunut ” viritetyil- 
lä” moottoreilla, ei sarjavalmisteisilla. Normaalivarustuksessa 
(aseineen ja radioineen) oleva hävittäjälentokone ei kykene len- 
tämään yli 500 km/t. Myös Englannissa kehitteillä olevat uudet 
mallit lentävät saatujen tietojen mukaan suunnilleen tuolla no- 
peudella. Sitä paitsi suunnitelman jatko sisältää Ju 88:n varus- 
tamisen vahvemmilla moottoreilla. Nämä ovat käytettävissä ai- 
kaisintaan vuoden kuluttua, kuten Me 109:nkin moottorit. Jesc- 
honnek uskoi, että Ju 88:sta tulisi ihanteellisen hyvä pommitus- 

kone Luftwaffelle. 

Keskustelu jatkui vielä operatiivisten ilmavoimien tehtävien 
ja kaukopommittajien tarpeen pohtimisena. Myös sellaiseen 
tarkoitukseen voitaisiin käyttää Ju 88:n muunnosta. Tähänasti- 
set nelimoottorisen pommituskoneen kehitystyöt oli Göringin 
käskystä keskeytetty, vaikka sellaiset mallit oli Weverin ajan 
strategisen käsityksen perusteella nähtykin tarpeelliseksi. En- 
simmäiset koneet, Ju 89 (Junkers) ja Do 19 (Dornier), olivat 
lentäneet jo vuosi sitten, mutta ne täytyi romuttaa tai käyttää 
muihin tarkoituksiin. Ju 89 lensikin kohta Ju 90:n nimellä Luft- 
hansan lentoja. Göring oli tehnyt päätöksen Ju 88:n hyväksi 
osittain raaka-aineiden puutteen vuoksi. Yhden nelimoottorisen 
sijasta voitiin rakentaa kaksi kaksimoottorista konetta, joilla 
myös tuotantoluvut Göringiä miellyttäen nousivat. 

Kysyttyäni kenen ehdotuksesta ja neuvosta sekä milloin nä- 
mä ratkaisut oli tehty, ei Jeschonnek osannut sitä sanoa. Sen on 
täytynyt tapahtua jo silloin, kun hän oli vielä pommituslaivueen 
komentajana Greifswaldissa. Hän oli muuten myös varma, ettei 
nelimoottorisen Me 264:n projektia Augsburgissa enää jatket- 
taisi. 

Tuohon aikaan Oli siis jo tehty kohtalokas päätös, että ilma- 
voimat eivät saa käyttöönsä nelimoottorisia pommituskoneita. 


Vuodenvaihteessa 


Vuoden 1937 viimeisistä viikoista ja tammikuun 1938 alkupäi- 
vistä ei mieleeni jäänyt mitään epätavallisia tapahtumia. 

Eräänä iltapäivänä Hitler meni teevierailulle suurlähettilään 
lesken, rouva v. Dirksenin luo. Hänen asuntonsa oli tunnettu jo 
ajalta ennen vuotta 1933 Hitlerin kohtauspaikkana konservatii- 
visten piirien kanssa. 

Rouva v. Dirksen oli Johtajaa vastassa. Paikalle oli kutsuttu 
kahdeksan - kymmenen vierasta. Muistiini on heistä jäänyt vain 
Preussin prinssi August Wilhelm ja neiti Siegrid v. Laffert, kut- 
sujen emännän veljen tytär. Aikaisemmin rouva v. Dirksen oli 

pitänyt seurapiiriänsä *Kaiserhofissa” ollakseen mahdollisim- 
man lähellä silloista Hitlerin Berliinin päämajaa ja siellä tapah- 
tunutta ruskeaa” hyörinää. Rouva oli asettunut Hitlerin ja 
hänen poliittisen liikkeensä käyttöön ja tehnyt niiden puolesta 
propagandaa konservatiivien keskuudessa. Hitler puolestaan oli 
käyttänyt tapaamisia hyväkseen oppiakseen tuntemaan noita 
piirejä ja voidakseen vaikuttaa niihin, eikä aivan ilman menes- 
tystä. 

Petyin konservatiivisiin *?säätyläisiini. Olin uteliaisuudessani 
odottanut ehkä liikaa. Rouva v. Dirksen ei tehnyt minuun mi- 
tään erityistä vaikutusta. Hitler seurusteli tavanomaiseen ta- 
paansa tottuneesti mutta pidättyvästi ja palasi puolentoista tun- 
nin päästä Valtakunnankansliaan. En yllättynyt, kun kuulin hä- 
neltä, ettei hän enää halunnut vierailla tuossa salongissa. Hitle- 
rin mielestä siellä kokoontuneet ihmiset olivat vain uteliaita, 
jotka katselivat häntä kuin ”kummajaista”' ilman, että oppisivat 
ymmärtämään koskaan häntä pohjimmiltaan. En myöskään itse 
olisi voinut tuntea enää viihtyväni tässä vanhojen monarkistien 
piirissä. Hitlerille oli tuon iltapäivän tapaaminen prinssi August 
Wilhelmin kanssa viimeinen. 

Ei ollut epäilystäkään siitä, etteikö rouva v. Dirksenin puu- 
hien takana olisi ollut toive monarkian palauttamisesta. Rouva 
edusti prinssi August Wilhelmin kanssa mielipidettä, jonka mu- 
kaan vaikutusvaltaa ei voitu saada sivuun jäämisellä, vaan tuli 
etsiä yhteyksiä kulloisenkin vallan haltijoihin. Mutta Hitler oli 
noihin aikoihin torjunut jo täysin ajatukset kuninkaallisten pa- 
lauttamisesta valtaan. Muuan Goebblesin toteamus saman tal- 
ven aikana vahvisti tuota olettamusta. Hän nimittäin kehui pie- 
nessä piirissä Valtakunnankansliassa olleensa se, joka oli saanut 
Hitlerin luopumaan ajatuksesta monarkiaan palaamiseksi. Sa- 
malla Goebbels taputti ylpeänä rintaansa. 

Joulukuu Johtajanasunnossa sujui myöskin jouluvalmistelu- 
jen merkeissä. Hitlerin adjutantuuri kokosi luettelon henkilöis- 
tä, joiden tuli saada häneltä lahja. Joukosta tuli hyvin suuri. 
Lista alkoi ministerien ja korkeimpien puolue virkailijoiden rou- 
vista ja päättyi Hitlerin palvelusväkeen. Yksityishenkilöiden 

ohella Hitler antoi lahjoja myös puolustusvoimien, poliisin ja 
SS:n yksiköille, jotka suorittivat vartiopalvelusta Valtakunnan- 
kansliassa ja Obersalzbergissä. 

Hitlerin intendentillä Kannenbergillä oli tehtävänä ostaa lah- 
jat. Ne asetettiin sitten Johtajanasunnon ruokasalin pitkille 
pöydille nähtäväksi. Hitler määräsi itse, kuka tulisi saamaan 
minkin lahjan. Hänen henkilökohtainen adjutanttinsa Schaub oli 
tehtävässä apuna ja kulki niinä päivinä sen vuoksi hyvin salape- 
räisenä. Muutamaa päivää ennen joulua sai vaimoni paketin, 
joka sisälsi Meissenin posliinista tehtyjä mokkakuppe- 
ja. Itse sain kultaisen taskukellon, jonka kanteen oli kaiverrettu 
lahjoittajan nimikirjoitus ja merkintä jouluna 1937”. 

Eräänä joulukuun päivänä tuli meidän sotilasadjutanttien 
osaksi vielä toinenkin yllätys. Hossbach kertoi Puttkamerille ja 
minulle, että Hitler oli määrännyt meille kullekin kuukausittai- 
sen 100 markan avustussumman edustusrahastostaan. Hoss- 
bach lisäsi, että oli hänen vakaumuksensa vastaista ottaa Hitle- 
riltä rahaa. Upseerien tuli säilyttää riippumattomuutensa erityi- 
sesti taloudellisissa asioissa. Olin itse toista mieltä. Eihän mer- 
kinnyt mitään erikoista saada rahaa Hitleriltä. Uskoin siitä huo- 
limatta voivani säilyttää itsenäisyyteni toimissani. Lisäksi oli 
kapteeninpalkkani paljon alhaisempi kuin Hossbachin everstin- 
palkka. Edustustehtäviä varten täytyi meidän asemassamme 
uhrata erityisesti vaatteisiin suuria summia. 

Mussolinin näyttävästi läpiviedyn syyskuisen valtiovierailun 
jälkeen olivat Unkarin pääministerin v. Daranyin ja Jugoslavian 
Stojadinovitshin vierailut tammikuussa 1938 paljon rauhalli- 
sempia. Unkarilaisia pidettiin Saksan ystävinä. Sen mukaisesti 
oli myös tapaaminen sydämellinen. Jugoslavian pääministerin ja 
hänen puolisonsa vierailu kesti hieman laajemmissa puitteissa 
useita päiviä. Hänellä oli tullessaan jo ennalta maine, että hän 
serbialaisena oli Saksan ihailija. Se tuntui siihen aikaan epäta- 
valliselta, ja Saksan johtajat, Hitler etunenässä, näkivät paljon 
vaivaa jugoslavialaisten vieraiden viihdyttämiseksi. 

Viralliset valtiovieraiden kunniaksi järjestetyt vastaanotot 
päättyivät yleensä kello 23 mennessä. Noiden kahden vierailun 

vastaanottojen virallisen osan jälkeen Hitler kutsui adjutant- 
tiensa välityksellä pienen tuttaviensa piirin jatkamaan iltaa tu- 
pakkahuoneen takan ääressä. Tähän joukkoon kuuluivat Goeb- 
belsit, valtiosihteeri Hnake, tohtori Brandt vaimoineen, joitain 
nuoria naisia, kuten esimerkiksi Sigi Laffert ja kölniläisten 
4711-tuotteiden valmistajan Miälhenin tyttäret. Molempina il- 
toina Hitler kustui myös meidät vaimoni kanssa mukaan. Nämä 
illanistujaiset takan ääressä valtiollisten illallisten päätteeksi 
kuuluivat hauskimpiin tapahtumiin, joita koimme Hitlerin Ber- 
liinissä olon aikana. Hyvästeltäessä Brückner otti isännän roo- 
lin, tyhjensi pöydistä kukkamaljakot ja jakoi daameille suuret 
kukkapuskat kotiinvietäviksi. 


Ludendorffin kuolema 


Jo jouluvalmistelujen aikaan oli tullut tieto Minchenistä, että 
kenraali Ludendorff oli kuolemaisillaan. Hitler oli vielä joulu- 
kuun alussa tehnyt hänen luokseen sairaskäynnin. Heidän suh- 
teensa olivat viilentyneet viime vuosina, mihin oli osuutensa 
Ludendorffin toisella vaimolla Mathildella. Hitler ei ollut suin- 
kaan unohtanut sitä, että Ludendorff oli vuonna 1923 marssinut 
hänen kanssaan rintarinnan Miinchenin Feldherrnhalleen. Lu- 
dendorif kuoli 20. joulukuuta. Hitlerin uskollisuus vanhoja tais- 
telutovereita kohtaan oli syynä siihen, että hän otti voimakkaas- 
ti osaa suruun. Jälkeenjääneen testamentin ja lesken ilmaiseman 
toivomuksen mukaisesti oli hautapaikka määrä valita Ludendorf- 
fin kotiseudulta, eikä niin kuin Hitler olisi mielellään nähnyt, 
jonkun kansallisen muistomerkin yhteydestä Hindenburgin 
Tannenberg-muistomerkin tapaan. Sen vuoksi tyydyttiin järjes- 
tämään valtiollinen siunaustilaisuus Miinchenissä Feldherrnhal- 
len edustalla joulukuun 22. päivänä. 

Lähdimme edellisenä päivänä Berliinistä ja matkustimme an- 
karan kylmyyden ja lumimyrskyn keskellä yötä myöten Miinc- 
heniin. Melkein kolmituntisen myöhästymisen jälkeen junamme 
saapui perille. Myös Mänchenissä vallitsi jäätävä talvisää. Hau- 

tajaistilaisuus alkoi kello 12 riemukaaren luona surukulkueen 
lähtiessä Ludwigstrassea pitkin kohti Feldherrnhallea. Lavetilla ` 
lepäävän entisen yleisesikunnan päämajamestarin arkkua saat- 
toivat Hitler, Blomberg sekä puolustushaarojen komentajat tai 
heidän sijaisensa. Muistopuheen Feldherrnhallen edustalla piti 
Blomberg. Hitler laski seppeleen, ja Hofgartenin luota ammut- 
tiin kunnialaukaukset. 

Herätti huomiota, että monet huomattavat henkilöt puuttui- 
vat, vaikka heitä oli odotettu saapuvaksi. Kuulimme myöhem- 
min, että diplomaatteja, sotilasasiamiehiä ja muita vieraita kul- 
jettanut erikoisjuna Berliinistä oli lumimyrskyn vuoksi saapunut 
Miincheniin niin paljon myöhästyneenä, että sen matkustajat 
saattoivat liittyä surukulkueeseen vasta matkalla hautausmaal- 
le. Keisarin seppele laskettiin tästä syystä vasta haudalle. Tämä 
oli onnekas sattuma, sillä valtiollisen siunaustilaisuuden aikana 
tuli Hitlerin oikeudeksi laskea ainoa seppele. 

Hautajaisten päätyttyä Hitler lähti Miinchenin ”residenssin' 
pihalle noustakseen sieltä autoonsa. Blombergillä oli sitä ennen 
hänen kanssaan lyhyt keskustelu. Me sotilasadjutantit ilmoit- 
tauduimme paluumatkalle Berliiniin. Hitler sen sijaan vietti jou- 
luaaton Minchenissä sekä sen jälkeiset loppuvuoden päivät 
Obersazbergissä. 


Uudenvuoden vastaanotto 


Kuten kaikkina aikoina ja kaikissa maissa alkoi myös vuonna 
1938 pääkaupungin valtiollinen elämä diplomaattikunnalle jär- 
jestetyllä vastaanotolla. Hitler oli päättänyt, ettei sitä järjestetä 
kuten ennen oli tapana tarkalleen tammikuun 1. päivänä. Sen 
sijaan ajankohdaksi valittiin sopiva tammikuun alkupuolen päi- 
vä, jolloin ihmiset olivat voineet viettää joulun ja uudenvuoden 
ajan rauhassa matkoillaan tai lomaillen, kuten Hitler itsekin 
halusi tehdä. Tuona vuonna virallinen vastaanotto pidettiin 
tammikuun 11. päivänä ” Presidentin talossa”. Hitler käytti 
kaikkiin diplomaattivastaanottoihin tätä entistä Schweriniläistä 

palatsia, joka oli toiminut Ebertillä ja Hindenburgilla virka- ja 
asuintalona. 

Hitler saapui Presidentipalatsiin jalkaisin Wilhelmstrassen 
suuntaista tietä pitkin ministeriöiden puutarhojen läpi. Sitä var- 
ten oli rakennettu välillä oleviin muureihin ovet. Koin tämän 
merkillisen kulkueen, joka ei oikein sopinut Hitleristä saamaani 
kuvaan, ensimmäistä ja samalla viimeistä kertaa. Kärjessä kulki 
Hitler puettuna frakkiin, mustaan takkiin, silinterihattuun ja 
valkoisiin käsineisiin. Me adjutantit seurasimme paraatipuvuis- 
samme. Hitler itse teki pilaa tästä menosta. Vielä enemmän hän 
kuitenkin arvosteli Presidentinpalatsin tiloja, jotka eivät olleet 
diplomaattivastaanotoille valtakunnan nykyisen arvon mukai- 
set. Seremonioiden jälkeen kuulimme hänen sitten sanovan, että 
tämä uudenvuoden vastaanotto oli viimeinen näissä tiloissa ja 
tässä muodossa. Ellen aivan erehdy, hän kutsui jo samana päi- 
vänä luokseen Berliinin rakennustöiden johtajan Albert Speerin 
ja kysyi, voisiko tämä rakentaa Voss-strassen varrelle uuden 
valtakunnankanslian, jonka pitäisi olla valmis jo vuoden 1939 
uudenvuodenvastaanotolle. Speer hyväksyi tehtävän lyhyen 
miettimisen jälkeen. 


Göringin syntymäpäivä 


Tammikuun 12. päivänä juhli Göring 45. syntymäpäiväänsä. 
Hitler kuului aina onnittelijoihin. Göring ei antanut tulla muita 
vieraita samanaikaisesti, ja Hitler meni mahdollisimman pienen 
seurueen saattamana. Seurasin häntä vain henkilökohtaisen ad- 
jutantin kanssa. Syntymäpäivävastaanotto Göringin luona oli 
aina hieno. Hän nautti juhlapäivän vietosta ja iloitsi monista 
arvokkaista lahjoista. Hitler tunsi Göringin mieltymyksen maa- 
lauksiin, ennen kaikkea vanhojen mestareiden töihin ja erityi- 
sesti Lukas Cranachin tuotantoon. Nyt Hitler antoi syntymä- 
päivälahjaksi kuitenkin 1800-luvulta peräisin olevan maalauk- 
sen, muistaakseni Hans Makartin  Haukanmetsästäjän”. Näin 
Hitler muisti myös Göringin metsästysharrastusta. 

Göringin talon ilmapiiri oli tuollaisissa juhlatilaisuuksissa va- 
loisa ja lämmin. Siellä huomasi, että talon emäntä osasi huoleh- 
tia yksityisistä ja perhettä koskevista asioista huolimatta virka- 
tehtävien hoidon aiheuttamista kiireistä. Hitler käyttäytyi hänen 
suhteensa erityisen ritarillisesti. Göring puolestaan oli yksi- 
tyisasunnossaan, myöskin Hitlerin läsnäollessa, aivan vapautu- 
nut, päinvastoin kuin tullessaan Valtakunnankansliaan. Siellä 
hän oli vaikeasti lähestyttävissä, sanoi tuskin hyvää päivää ja 
pyrki niin pian kuin mahdollista Hitlerin luo. 

Noiden kahden mahtavan politiikon, Hitlerin ja Göringin, 
erilaisuus herätti jälleen syntymäpäivien yhteydessä huomiota. 
Olin nähnyt Göringin palvellessani Hävittäjälentorykmentti 
Richthofenissa 1934—1936. Huhtikuun 10. päivänä 1935 olin 
vieraana hänen häissään, ja vuotta myöhemmin minut kutsuttiin 
oopperatanssiaisiin Valtionoopperaan. Noissa kahdessa juhlati- 
laisuudessa koin loistoa, jota ei ollut nähty Berliinissä sitten 
keisariaikojen. Göringin meneminen ja tuleminen jäi muistiini 
paljon paremmin kuin Hitlerin. Me lentäjät tunsimme luotta- 
musta Göringiin. Hän oli kuin yksi meistä. Hitler oli kaukai- 
sempi ja saavuttamattomampi. Näiden mielikuvien vallassahan 
olin myös aloittanut adjutanttipalvelukseni Hitlerin luona. Mut- 
ta nyt puolen vuoden jälkeen oli tilanne kääntynyt ympäri. Mitä 
lähemmin opin Göringin tuntemaan sitä enemmän jouduin hä- 
nestä erilleen. Syntymäpäivänvieton puitteissa korostui jälleen 
hänen mieltymyksensä loistoon verrattuna Hitlerin yksinkertai- 
suutta korostavaan olemukseen. Hitler vaikutti tuollaisena päi- 
vänä ja noissa oloissa pidättyvältä ja melkein huomaamattomal- 
ta. Minua miellytti tämä vaatimaton käytös. Göringin mahtipon- 
tista olemusta en pitänyt kauniina vaan jopa monesti tilanteisiin 
sopimattomana. Hitler ei antanut sen näkyä, että hän ajatteli 
usein samalla tapaa. Hän oli hienotunteinen Göringin luonteen- 
laatua kohtaan ja iloitsi siitä, että kansaa Göringin tyyli miellytti 
ja teki hänet suosituksi. Göringin suhteet talouselämän edusta- 
jiin ja konservatiivisiin piireihin olivat olleet Hitlerille tärkeitä. 
Molempien miesten erilaisuus ei vaikuttanut mitään taistelua- 
joilta peräisin olleeseen luottamussuhteeseen. Hitler ei tehnyt 

mitään tärkeitä poliittisia tai sotilaallisia päätöksiä neuvottele- 
matta etukäteen Göringin kanssa. 

Kriittinen sisäinen asenteeni Göringiä kohtaan oli minulle 
rasite tehtävässäni. Hitler oli päällikköni, Göring puolustushaa- 
rani komentaja. Göringin luottamussuhde Hitleriin helpotti joka 
tapauksessa tehtävääni ilmavoimien adjutanttina. Kuuden Hitle- 
rin esikunnassa vietetyn palveluskuukauden jälkeen oli käynyt 
selväksi, että en seissyt pelkästään sotilaallisen kuuliaisuuden 
vuoksi Hitlerin rinnalla, olin myös tullut hänen uskolliseksi 
seuraajakseen henkilökohtaisen luottamuksen ja vakaumuksen 
perusteella. En aavistanut, että tätä asennettani alettiin koetella 
mitä ankarimmin aivan pian. 


Blomberg-skandaali 


Tammikuun 12. päivänä vietti myös sotaministeri, kenraaliso- 
tamarsalkka v. Blomberg häitään. Päivää aikaisemmin olin 
kuullut puhelimitse, että joulukuun alussa Blombergin lapsilta 
kuulemani suunnitelmat vihkiäisistä toteutuvatkin näin pian. 

Kerroin asiasta Puttkamerille, joka edelleen välitti tiedon 
— Hossbachille. Samanaikaisesti ilmestyi Blombergin adjutantti, 
majuri Riebel Valtakunnankansliaan selvittääkseen hääseremo- 
nioiden yksityiskohtia, ei suinkaan Hossbachille vaan Blomber- 
gin nimenomaisesta käskystä Hitlerin henkilökohtaiselle adju- 
tantille Schaubille. 

Kaikkia upseereita koski määräys, että ennen vihkiäisiä oli 
saatava niin sanottu ”'avioliittolupa lähimmältä esimieheltä. 
Sen mukaisesti oli myöskin Blomberg menetellyt ja pyytäessään 
lupaa Hitleriltä ilmoittanut sen mukaisesti kuin myöhemmin 
kuulin, että hänen tuleva rouvansa ”on peräisin vaatimattomista 
piireistä”. Siinä yhteydessä lienee Blomberg myös pyytänyt 
Hitleriä toimimaan todistajana. Göringin henkilöstöltä sain 
kuulla, että Blomberg olisi hieman aiemmin esittänyt hänelle 
saman pyynnön. 

Riebelin tehtävä Johtajanasunnossa 11. tammikuuta ihmetytti 

meitä siihen liittyneen salaperäisyyden vuoksi. Blomberg oli 
jopa kieltänyt lehti-ilmoituksen häistä. Hänen adjutanttinsa sel- 
vittivät kuitenkin, että noin huomattavassa asemassa olevan 
henkilön tulisi ilmoittaa avioitumisestaan. Tosiasia, että jälleen 
tulisi olemaan rouva v. Blomberg, ei voisi mitenkään pysyä 
salassa. Blomberg oivalsi tämän ja antoi hieman vastahakoisesti 
hyväksymisensä seuraavalle lehdistötiedotteelle: Sotaministe- 
ri ja kenraalisotamarsalkka von Blomberg on avioitunut keski- 
viikkona tammikuun 12. päivänä neiti Gruhnin kanssa. Johtaja 
ja valtakunnankansleri Hitler sekä kenraalieversti Göring olivat 
läsnä vihkiäisissä.” 

Siviilivihkiminen tapahtui 12. päivänä iltapäivällä Sotaminis- 
teriön suuressa salissa yksinkertaisin menoin. Blombergin lap- 
set eivät olleet läsnä. Tilaisuuteen ei liittynyt mitään juhlameno- 
ja, ja aviopari matkusti välittömästi häämatkalle. 

Ensimmäisen hämmästyksen vallassa, aavistamatta vielä mi- 
tään pian ilmenevistä kiusallisista taustatiedoista etsimme ta- 
pahtumille selitystä. Blomberg oli 60-vuotias ja ollut vuodesta 
1932 leskenä. Tyttäret, jotka olivat hoitaneet taloutta näinä vuo- 
sina, aikoivat mennä naimisiin. Blomberg oli tullut yksinäiseksi. 
Hitler ja Göring osoittivat täyttä ymmärtämystä Blombergin 
ratkaisua kohtaan. Hitlerille Blomberg oli ylhäisten aatelisten 
upseeripiirien edustaja, kunnian mies, johon saattoi sokeasti 
luottaa. Blomberg toimi sotaministerinä ollessaan tammikuun 
30. päivästä 1933 takuumiehenä Saksan konservatiivisten piirien 
tuesta uudelle hallitukselle. Saamani mielikuvan mukaan Hitler 
kunnioitti Blombergiä kenraalina ja ihmisenä sekä oli kiitollinen 
ja ylpeä henkilökohtaisesta tuttavuudestaan tämän kanssa. 

Blomberg vietti vaimonsa kanssa muutamia lomapäiviä hotelli 
Oberhofissa Thäringerwaldissa. Hänen 90-vuotiaan äitinsä kuo- 
lema 17. tammikuuta pakotti hänet palaamaan ennenaikaisesti 
Berliiniin. Siellä hän eli syrjäänvetäytyneenä virka-asunnos- 
saan. Hänen lapsensa seurasivat kotitalonsa muutoksia huolis- 
saan, mutta eivät tienneet mitään uudesta puolisosta. Myös 
Blombergin ilmavoimienadjutantti Boehm-Tettelbach kertoi 
minulle marsalkan kummallisesta käytöksestä. Hän oli käynyt 

avioparin luona heidän asunnossaan. Blomberg ei tehnyt elettä- 
kään esitelläkseen vaimolleen adjutantin, jota hän aivan erityi- 
sesti arvosti. Kysyimme toisiltamme, miksi Blomberg ”'piilotte- 
li? vaimoaan. 

Hitler oli Blombergin vihkiäisten jälkeen muutamia päiviä 
Minchenissä ja palasi tammikuun 24. päivänä Berliiniin. Olin 
palvelusvuorossa ja Valtakunnankansliassa Hitleriä vastassa. 
Hämmästyin kovin, kun hieman ennen tämän tuloa myös Hoss- 
bach ja Göring ilmestyivät Johtajanasuntoon. Göringillä oli jo- 
kin asiakirja kädessään. Lisäksi Wiedemann ja Bodenschatz 
olivat läsnä, kaikki vakavina kasvoiltaan. Hitler tuli sisään, 
tervehti heitä kädestä ja poistui heti Göringin kanssa huoneus- 
toonsa. Bodenschatz tiesi, että Göring oli tullut Hitlerin luo 
Blombergin aivoitumisen vuoksi. Uusi rouva v. Blomberg oli 
kuulemma entinen prostituoitu. Kaupungillakin jo puhuttiin asi- 
asta. Jo pelkkä huhukin oli tarpeeksi piinallinen, sillä rouva 
v. Blomberg oli senhetkinen valtakunnan First Lady”. Hitler 
oli naimaton ja Blomberg oli protokollan mukaan valtakunnassa 
toisella sijalla. Pidin näitä juttuja hölynpölynä, sillä en uskonut 
noin merkillisten asioiden sopivan Blombergille. Mutta Hitlerin 
ja Göringin keskustelu jatkui hyvin pitkään. Kun Göring poistui 
talosta, vetäytyi Hitlerkin hyvästelemättä tai sanomatta mitään 
omiin oloihinsa. Ajoin synkin ajatuksin kotiin. Puhuin vaimoni 
kanssa vielä pitkään Blombergistä. Se mitä olin kuullut juuri, 
selitti Blombergin lasten, Axelin ja Dorlen huolestuneita mieli- 
piteitä. 

Hitlerin ja Göringin välisen kohtalokkaan 24. päivän iltana 
käydyn keskustelun syistä kuulin yksityiskohtia vasta vähin 
erin. Pyörä oli lähtenyt pyörimään Blombergin uudelleenavioi- 
tumisesta kertovasta lehtiuutisesta. Muuan poliisivirkailija oli 
lukenut uutisen, jolloin nimi Gruhn oli tuntunut hänestä tutulta. 
Boehm-Tettelbach oli saanut myöhemmin puhelimitse tiedon 
tästä asian etenemisestä. Virkailija kuvasi hänelle, kuinka kor- 
tistosta oli löytynyt nimi Eva Gruhn. — Minulle on tosin jäänyt 
epäselväksi, minkä vuoksi Blomberg vuonna 1939 artikkelissa 
”Gothassa” (sukukirjassa) on ilmoittanut toisen vaimonsa nl- 


76 


meksi Elsbeth Grunow. — Joka tapauksessa poliisivirkailija oli 
tunnollisesti toimittanut kortistotiedot ja lehti-ilmoituksen esi- 
miehelleen. Näin sitten kortti päätyi muutaman päivän kuluttua 
virkatietä Berliinin poliisipäällikölle kreivi Helldorfille. 

Tämä otti yhteyttä puhelimitse Blombergin adjutanttiin ja 
pyysi käyntiä Blombergin tai Keitelin luona. Hän oli pyrkinyt 
toimittamaan asiansa niin huomaamattomasti kuin suinkin. Bo- 
ehm-Tettelbach toimi toivotulla tavalla ja otti poliisipäällikön 
vastaan. Helldorf toi asiakirjat mukanaan ja pyysi saada puhua 
marsalkan kanssa. Koska Blomberg ei ollut paikalla, hänet joh- 
datettiin Keitelin luo. Siellä Helldorf kysyi, tunsiko Keitel uu- 
den rouva Blombergin ja voisiko hän tunnistaa tämän mukana- 
tuodusta kuvasta. Keitelin täytyi vastata kieltävästi, koska ei 
ollut vielä nähnyt rouvaa. Keitel pyysi saada asiakirjat, jotta 
voisi puhua niistä Blombergin paluun jälkeen. Helldorf torjui 
ehdotuksen ja valitti kiirettä. Tämän jälkeen Keitel ohjasi polii- 
sipäällikön Göringin luo, joka oli nähnyt rouvan vihkiäisissä ja 
voisi tunnistaa hänet. Blombergin esikunta ei aavistanut pape- 
reiden sisältöä eikä pitänyt Helldorfin osoittamista Göringin luo 
minään erikoisena asiana, varsinkin kun Göring Preussin pää- 
ministerinä ja sisäministerinä oli Helldorfin välitön esimies. 

Niin moitteeton kun kreivi Helldorfin, myöhemmän vastarin- 
taliikkeen jäsenen, menettely olikin, kun hän pyrki näyttämään 
vaimoa koskevat asiakirjat ensin Blombergille, sitäkin anteeksi- 
antamattomampaa oli Keitelin reaktio ja virhe ohjata Helldorf 
papereineen Göringin luo. Blombergin poissaolo oli onneton 
sattuma, josta sitten tragedia alkoi. Se seikka, että Helldorf oli 
halunnut saapua huomaamattomasti Blombergin luo, puhui 
sen puolesta, että hän halusi antaa marsalkalle tiedot vaimon 
menneisyydestä ja tilaisuuden asian hiljaiseen hoitamiseen. 

Mutta Helldorf meni nyt asiakirjoineen Göringin luo ja antoi 
ne hänelle. Bodenschatzin kertoman mukaan Göring oli täysin 
yllättynyt siitä, mitä sai luettavakseen. Bodenschatz torjui 
myöhemmin kaikki syytökset siitä, että hänen päällikkönsä olisi 
jotenkin myötävaikuttanut asiakirjojen syntymiseen. Hän totesi 
kuitenkin, että Blomberg oli käynyt Göringin luona pyytämässä 

apua erästä kilpakosijaa vastaan. Göring oli ratkaissut asian 
komennuksella ulkomaille. Tieto Blombergin käynnistä Görin- 
gin luona ruokki huhuja, että Göring olisi tarjonnut apua Blom- 
bergille liiankin mielellään avustaakseen tätä naimisiinmenossa 
ja antaakseen siten onnettomuuden lähestyä. Mutta tältä väit- 
teeltä puuttuvat todisteet. Joskin Göring pyrki epäilemättä puo- 
lustusvoimien komentajan virkaan, en pitänyt häntä kuitenkaan 
halukkaana noin alhaiseen tekoon. Göring tunsi Hitlerin mieli- 
piteet Blombergistä, Fritschistä ja muista johtavista maavoi- 
mien kenraaleista. Hän tiesi myös Hitlerin käsityksen maavoi- 
mien johtavasta roolista toisten puolustushaarojen suhteen. Ei 
voinut olla Göringille mitenkään itsestäänselvää, että hänet 
Blombergin eron sattuessa nimitettäisiin seuraajaksi. 

Mutta Göringille oli terävän käsityskykynsä ansiosta selvin- 
nyt salamannopeasti heti Helldorfin käydessä, että nyt oli kui- 
tenkin käytettävä tilaisuutta hyväksi. Sen sijaan että olisi ensin 
mennyt asiakirjojen kanssa Blombergiä tapaamaan. Göringin 
täyttivätkin nyt ajatukset, että hänen on otettava Hitlerin usko- 
tuimpana apulaisena jälleen epämiellyttävä tehtävä hoitaakseen. 
Hän tiesi, että tämä välikohtaus sattuisi Hitleriin kovin raskaas- 
ti, ja hän halusi siksi olla tämän rinnalla. 

Varsinainen Hitlerin ja Göringin 24. päivänä käymän keskus- 
telun sisältö on jäänyt hämärän peittoon. Voidaan olettaa, että 
se mukaili paljolti seuraavana päivänä Hitlerin ja Hossbachin 
välillä käytyä. Tämä sai jo yöllä kahden aikaan Valtakunnan- 
kansliasta puhelinsoiton ja kutsun saapua Hitlerin luo. Hoss- 
bach onnistui lykkäämään tapaamisen aamuksi kerrottuaan 
olevansa jo vuoteessa. Hossbach oli tietoinen Bodenschatzin 
antaman ilmoituksen vuoksi, että Göring oli tullut Blombergin 
vaimoa koskevien ikävien tietojen vuoksi Hitlerin luo. Hoss- 
bach näytti pyrkivän pysymään jupakasta erossa, koska myös 
Blomberg oli tietoisesti pitänyt hänet ensin tapahtumien ulko- 
puolella. Hän ei tuntenut olevansa velvollinen sekaantumaan 
Blombergin henkilökohtaisiin asioihin. Sellaiset tehtävät hän 
jätti mielellään Göringille. 

Hitler vietti kaksi seuraavaa päivää täysin syrjäänvetäyty- 

neenä. Kaikki keskustelut hän kävi yksityisasunnossaan, mitä 
en ollut aiemmin vielä kokenut. Häntä ei näkynyt myöskään 
yhteisillä aterioilla. 

Tällainen menettely teki ilmapiirin Valtakunnankansliassa 
hieman salaperäiseksi. Kaikille läsnäoleville tuli yleisen epätie- 
toisuuden vuoksi ahdistava ja surumielinen olo. Hossbachista 
tuli tuona tammikuun 25. päivänä, suuren kriisin alkupäivänä, 
Hitlerin tärkein keskustelukumppani, ja hän viipyikin tämän 
luona melkein keskeytyksettä. Tämä tuntui minusta luonnolli- 
selta ja oikealta, sillä Hossbach oli vuodesta 1934 asti ollut 
Hitlerin neuvonantaja kaikissa maavoimien ja koko puolustus- 
voimien johtoa koskevissa asioissa. Hän tunsi kaikki tapahtu- 
mat ja henkilöt. Samoin hän tunsi Hitlerin ajatukset sotilasasi- 
oista. Mutta myös Göring kulki Hitlerin luona. Näitä vierailuja 
seurasimme levottomina, sillä hänen kriittiset ajatuksensa maa- 
voimien suhteen olivat tiedossa, yhtä hyvin kuin hänen kunni- 
anhimonsa astua Blombergin tilalle. Mutta tiesimme, että maa- 
voimien edustus oli Hossbachilla lujissa käsissä. Hitler oli mo- 
nesti noudattanut Hossbachin neuvoja ja kunnioitti hänen asen- 
nettaan. Päivä kului meille tietämättöminä odotteleville jänni- 
tyksentäyteisenä. Me emme saaneet kuulla mitään siitä, mitä 
suljettujen ovien takana puhuttiin. 

Vasta 26. päivänä saimme tietoja kohtalokkaista Blombergin 
uudelleenavioitumisen laukaisemista tapahtumista. Maineeltaan 
kyseenalaiseksi osoittautuneen uuden vaimonsa kanssa ei sota- 
marsalkka voisi missään tapauksessa jatkaa virassaan. Hitler oli 
lähettänyt Göringin kysymään Blombergin omaa mielipidettä. 
Göringin kertoman mukaan Blomberg oli ollut tyrmistynyt po- 
liisin kortiston antamista tiedoista ja valmis ottamaan eron vai- 
mostaan. Göring oli kuitenkin ilmoittanut Blombergille, että 
tämä siinäkin tapauksessa joutuisi eroamaan tehtävistään. Sit- 
ten Blomberg oli jälleen torjunut eromahdollisuuden. Tämän 
tiedon kera Göring palasi Hitlerin luo takaisin. Nyt oli selvää, 
että Blombergin oli lähdettävä. 

Olin Axel Blombergin ja Boehm-Tettelbachin kanssa samaa 
mieltä siitä, että Blomberg ei ollut tiennyt vaimonsa menneisy y- 

destä ennen avioliittoa. Hän ei olisi muuten tehnyt sellaista 
päätöstä. Näytti ymmärrettävältä, että vaimo oli vaiennut aikai- 
sempien vaiheidensa yksityiskohdista. Oli siis Blombergin vir- 
he, että hän toimiessaan niin tärkeässä tehtävässä kuin sotami- 
nisterinä, ei ollut itse selvittänyt noita tietoja ajoissa. 

Blombergin tapausta käsiteltäessä Hitlerin pääasialliset neu- 
vonantajat olivat Göring ja Hossbach, jotka olivat yksimielisesti 
Blombergiä vastaan. Göring pyrki Blombergin virkaan ja Hoss- 
bach pyrki saamaan siihen Fritschin. Molemmat tunsivat Hitle- 
rin hyvin ja tiesivät, kuinka häneen saattoi vaikuttaa. Mutta he 
eivät vetäneet samaa köyttä. Luonnollisesti Hitler kuunteli 
enemmän Göringiä kuin Hossbachia. Blomberg moitti näitä mo- 
lempia epätoverillisesta käyttäytymisestä. Axel Blomberg on 
sanonut minulle hyvin katkeroituneena, että kumpikaan ei alun 
alkaen tehnyt mitään auttaakseen hänen isäänsä, jotta tämän 
väärä ratkaisu olisi huomaamattomasti hoidettu pois päiviltä. 
Moite kunniaaloukkaavasta toiminnasta olisi voitu nostaa vain, 
jos hänen isänsä olisi ollut tietoinen kaikista yksityiskohdista 
vaimonsa suhteen jo ennen avioliittoa. Hänellä ei ollut kuiten- 
kaan ollut tilaisuutta tutkia asiakirjojen tietoja. Axel edusti nä- 
kökantaa, jonka mukaan Göring ja OKH tahtoivat murtaa 
OKW:n vallan hänen isänsä tapausta tekosyynä käyttäen. 

Pojan käsitys oli inhimillisesti varsin ymmärrettävä. Mutta 
myös valtion edun nimessä olisi Hossbachilla ollut aihetta me- 
netellä Blombergin tapauksessa toisin. Hän tunsi Hitlerin 
myönteisen asenteen upseeristoa kohtaan, ja hänen olisi pitänyt 
tehdä kaikkensa, että moraaliselta kannalta ei olisi syntynyt 
aihetta moitteisiin korkea-arvoista upseeria kohtaan. Kuinka 
välttämätöntä olisi ollut yrittää hoitaa asia tahdikkaasti, sen 
osoittaa tapaus Fritsch. 


Fritschin kriisi 


Kun Blombergin vapauttaminen tehtävistään vahvistui, oli 
Hossbachille itsestään selvää, että hänen seuraajakseen nimitet- 

täisiin Fritsch. Myös Hitler tuntui aluksi kannattavan tätä rat- 
kaisua. Mutta sitten hän veti esiin asiakirjoja, jotka olivat kuu- 
lemma olleet olemassa jo pitemmän aikaa ja joissa Fritschiä 
vastaan esitettiin syytöksiä homoseksuellista käyttäytymisestä. 
Hitler todisteli, että jos Blomberg oli erehtynyt vaimon valin- 
nassa, niin siitä täytyi tehdä johtopäätös, että esitetyt syytökset 
Fritschiä vastaan saattavat myös pitää paikkansa. Hän katsoi 
olevansa pakotettu tutkimaan asian. 

Keskustelun Fritschistä suljettujen ovien takana Hitlerin ja 
Hossbachin välillä on täytynyt olla hyvin kiivasta. Hitler käski 
Hossbachia olemaan kertomatta ulkopuoliselle mitään näistä 
keskusteluista. Hossbach toimi kuitenkin vastoin tätä käskyä. 
Fritsch oli hänen esimiehensä. Hän tunsi velvollisuudekseen 
ilmoittaa tälle esitetyistä epäilyksistä. Hossbach tapasi Frit- 
schin tammikuun 25. päivän iltana, kertoi tälle asian ja ilmoitti 
sitten seuraavana päivänä aamulla Fritschin kanssa käymänsä 
keskustelun sisällön Hitlerille. 

26. päivän kulku näytti osoittavan, että Hossbach olisi ollut 
oikeassa. Me pidätimme henkeä, kun kuulimme, että Hossbach 
yritti vaikuttaa Hitleriin, jotta Fritsch olisi nimitetty Blombergin 
seuraajaksi. Mutta liikehdintä Valtakunnankansliassa osoitti 
myös, että taistelu oli vielä käynnissä. Oikeusministeri, tohtori 
Giirtner näyttäytyi, niin myös ”SS:n valtakunnanjohtaja ja Sak- 
san poliisin päällikkö”? Himmler. Ne olivat huonoja merkkejä 
Fritschin suhteen. Päivän mittaan vahvistui käsitys, etttä Gö- 
ringin vaikutus Hitleriin voimistui toiminnassa maavoimien joh- 
toa vastaan. Illalla tuli Fritsch itse Hitlerin luo, ja myöhemmin 
saapui maavoimien yleisesikunnan päällikkö Beck kahdesti pe- 
räjälkeen lyhyelle käynnille. Hänen täytyi tulla siviilipuvussa, 
koska ei haluttu herättää huomiota noin monilla upseerien vie- 
railuilla Valtakunnankansliaan. Hossbach oli, kuten kuulin 
myöhemmin, järjestänyt nuo käynnit Hitlerin luo. Masentavinta 
oli kuitenkin tuona iltana, että Fritsch Hitlerin läsnäollessa (oli- 
ko Göring myös paikalla vai ei, on vain oletettavissa) asetettiin 
asiakirjoissa mainitun raskauttavan todistusaineiston eteen. 
Tämä arvoton menettely valtionpäämiehen yksityisasunnossa 

painoi mieltäni yli kaiken. Mutta sen, että Hossbach oli edelleen 
neuvonantajana läsnä, uskoin silloin vaikuttavan sen suhteen, 
että nopea ratkaisu Fritschin hyväksi olisi sittenkin mahdolli- 
nen. 

Myös Blomberg suoritti illalla jäähyväiskäynnin Hitlerin luo- 
na. Hän oli pukeutunut jo siviilipukuun. Huomiota herätti se, 
että Blombergiä myöhemmin pyydettiin siirtämään suunniteltua 
Berliinistä lähtöään. Hän saapui Hitlerin luo jälleen 27. päivänä 
ennen puolta päivää. Tällöin Blomberg antoi jo tyynemmän ja 
rauhallisemman vaikutelman. Vierailu kesti yli odotetun ajan. 
Kuten sain myöhemmin kuulla, keskusteli Hitler tällä kertaa 
hänen kanssaan henkilöstöongelmista ja erityisesti Blombergin 
ja Fritschin seuraajista. 

Yön 26./27. 1. ja sitä seuraavan aamupäivän kuluessa Hitler 
teki päätöksensä, enimmältään Blombergin ja Göringin vaiku- 
tusten perusteella. Ensinnäkin oli yllättävää, että Hitler ei ha- 
lunnut odottaa Fritschin tapauksen tutkimusten päättymistä, 
vaan käski heti etsimään uuden komentajan maavoimille. Hitler 
halusi käyttää tilaisuutta hyväkseen vapautuakseen Fritschistä. 
Toinen yllätys oli, että Keitel ilmestyi Valtakunnankansliaan, 
hänkin siviilivaatteissa. Sitten kuulimme suurimman yllätyksen, 
että Hitler ei haluakaan nimittää Blombergille seuraajaa, vaan 
ottaa puolustusvoimien komentajan tehtävät itselleen ja nimit- 
tää Keitelin ministeriin rinnastettavana puolustusvoimien pääe- 
sikunnan (OKW:n) päälliköksi. 

Hitlerin ratkaisu viritti ylimmissä esikunnissa vilkkaan kes- 
kustelun. Minulle puhuttiin siitä monelta taholta. Luonnollisesti 
liikkui viimeisten tapausten johdosta Valtakunnankansliassa 
monia huhuja, ja kuulin esitettävän mitä kummallisempia ajatus- 
rakennelmia. Yleisin oli käsitys, että koko tapahtumaketju oli 
puolueen isku puolustusvoimia vastaan, ikäänkuin kosto saman- 
laisesta toimesta Röhmiä ja SA:ta kohtaan. Hitler olisi sen. 
mukaisesti käyttänyt tilaisuutta hyväkseen kaapatakseen puo- 
lustusvoimien suhteen täyden vallan itselleen. Minulle tuli kui- 
tenkin toisenlainen kuva. Blombergia vastaan esitettiin moite, 
että hän olisi neuvonut Hitleriä ottamaan itselleen puolustus- 

voimain komentajan tehtävät. Saattaa olla, että hän oli tästä 
puhunut. Todisteita ei ole olemassa. Hitlerin toivoma keskuste- 
lu Blombergin kanssa 27. päivänä aiheutui tietystä neuvotto- 
muudesta. Siksi hän halusi vielä kerran tavata viisi vuotta rin- 
nallaan seisseen Blombergin. Mikä olikaan ymmärrettävämpää? 
Hitler tiesi, että Göring odotti tulevansa Blombergin seuraajak- 
si. Bodenschatz kehoitti minua asettumaan Göringin puolesta- 
puhujaksi nimityksessä puolustusvoimain komentajaksi. Hitler 
teki minulle täysin selväksi, että hän ei pitänyt Göringiä tehtä- 
vään sopivana. Hän ei ymmärtänyt mitään asetekniikasta. Pe- 
rustavaa laatua olevat puolustusvoimien johtamisperiaatteet 
olivat myös hänelle vieraita. Nelivuotissuunnitelman johdossa 
on hänellä ilmavoimien johtamisen ohella paljon tehtävää. Il- 
mavoimia Göring ei antaisi muiden, esimerkiksi Milchin, joh- 
dettavaksi. | 

Myös Blomberg oli ehdottanut Hitlerille samalla huonolla 
tuloksella Göringin nimittämistä seuraajakseen. Suuri kysymys 
oli se, että Göringille ei löytynyt vaihtoehtoja. Ei siksi, etteikö 
maavoimissa olisi ollut päteviä kenraaleita, vaan koska Göring 
oli antanut ymmärtää, ettei hän halua asettua ilmavoimien ko- 
mentajana kenenkään maavoimista tulleen puolustusvoimain 
komentajan alaisuuteen. Johtaja ei voisi sallia sitä tehtävän hä- 
nelle. Ehkäpä Göring halusi tällä pakottaa myös itsensä nimit- 
tämiseen Bloombergin seuraajaksi. Hitler oli näin ollut hyvin 
vaikeassa tilanteessa ja lienee ollut iloinen, kun keskustelussa 
Blombergin kanssa tuli esille ulospääsyn mahdollisuus. Hitlerin 
toive valtansa laajentamiseksi ei ollut siis perimmäinen syy rat- 
kaisuun, vaan Göringin vaatimukset oman valtansa lisäämisek- 
si. Jos Hitlerillä olisi ollut alunperin tarkoitus päästä vain eroon 
Blombergistä ja Fritschistä, olisi siihen ollut paljon parempia 
keinoja kuin tehdä tarkoituksella näin vaikea skandaali. Oli 
harhauttavaa sysätä syy Hitlerin niskoille siitä, että hän halusi 
lisää käskyvaltaa puolustusvoimien suhteen. Hitlerillä oli tuo 
valta jo Hindenburgin kuolemasta 2. 8. 1934 alkaen, kun hänes- 
tä oli tullut valtionpäämies ja samalla ylipäällikkö. 

Myös muut Hitlerin ympäristössä työskentelevät olivat kans- 

sani samaa mieltä siitä, että Hitler ei ollut kenenkään toimista 
niin yllättynyt ja tuohtunut kuin Blombergin onnettomasta avio- 
liitosta. En kokenut kahdeksanvuotisen palvelukseni aikana 
Hitlerin luona mitään vastaavaa tapausta. Jopa Rudolf Hessin 
lento Englantiin vuonna 1941 oli Hitlerille vähäpätöisempi ta- 
pahtuma. Blombergin skandaalin yhteydessä Hitleriltä särkyi 
eräs maailma”. Siihen asti hänen kunnioituksensa kenraaleja — 
ja samalla aatelisia — kohtaan oli ollut horjumaton. 


Hossbachin erottaminen 


Seuraava ja kovin yllätys Puttkamerille ja minulle tässä kolmi- 
päiväisessä Wehrmachtin kriisissä? tapahtui tammikuun 28. 
päivänä. Hitler oli esittänyt Keitelille toivomuksen, että Hoss- 
bachin tulisi lähteä virastaan ajdutanttina. Siihen emme löytä- 
neet selitystä emmekä ymmärtäneet tätä ratkaisua. Miten Hitler 
voisi tässä tilanteessa erota yli kolme vuotta tuntemastaan ja 
luottamustaan nauttineesta upseerista? Ennen kaikkea pidimme 
Hossbachia ainoana sopivana Hitlerin neuvonantajana kaikissa 
kysymyksissä, jotka koskivat maavoimien johtoa mukaanluet- 
tuna sen ylimpien virkojen täyttäminen. Puttkamer esitti sen 
vuoksi Hitlerille, että tämä luopuisi Hossbachin erottamisaja- 
tuksesta. Hitler osoitti ymmärtämystä Puttkamerin esitykselle, 
mutta sanoi ratkaisun olevan peruuttamaton. Hitlerin lisäys, 
että hän oli vasta viimeisten keskustelujen aikana oppinut tun- 
' temaan Hossbachin ”inhimilliseltä*? puolelta, vahvisti vaiku- 
telmaani siitä, että heidän välinsä olivat olleet epäpersoonallisen 
viralliset. 

Hitler piti vakavampana kuin aluksi näytti sitä, että Hossbach 
oli vastoin nimenomaista käskyä kertonut Fritschille esitetyistä 
syytöksistä. Vasta kahden päivän kuluttua tapahtumasta Hitler 
antoi Keitelin välityksellä tiedon Hossbachin vapauttamisesta 
virastaan. Se koski häneen syvästi. Hossbachin kohtaloksi tuli 
kaksi seikkaa: ensiksikin epäonnistunut mutta kylläkin hänen 
toivomansa kaksoisasema sekä yleisesikunnan päällikön että 

Hitlerin alaisena ja toiseksi Göringin vihamielisyys. Se, että 
Hossbach erotettiin vasta kaksi päivää tottelemattomuutensa 
jälkeen, antoi aiheen olettaa, että Göring olisi tässäkin kysy- 
myksessä vaikuttanut Hitleriin. 

Itse pidin Hossbachin asennetta Hitlerin suhteen ymmärret- 
tävänä ja hänen toimintaansa puolustushaaransa komentajan 
puolesta kunnioitettavana. En kuitenkaan voinut välttyä moit- 
timasta häntä siitä, että hän oli asettanut oman henkilönsä ja 
asemansa väärällä hetkellä vaaralle alttiiksi. Hänen täytyi tietää 
arvioidessaan tilannetta 25. päivän iltana olevansa ainoita Hitle- 
rin luottamusta nauttivia maavoimien upseereita. Vain hänellä 
oli tilaisuus vaikuttaa Hitleriin maavoimien hengessä. Tämän 
mahdollisuutensa hän asetti peliin, koska ei tuntenut itseään 
niinkään Hitlerin adjutantiksi vaan paremminkin Fritschin ja 
Beckin edustajaksi. Olen yhä vielä sitä mieltä, että Hossbachilla 
olisi ollut tilaisuus reagoimalla toisin Blombergiin ja Fritschiin 
kohdistuneisiin syytöksiin vaikuttaa Hitlerin ratkaisuihin ken- 
raaleille suosiollisemmalla tavalla. Mutta Hossbachin luonne, 
olemus ja käsitys upseerin ammatista eivät tarjonneet mahdolli- 
suuksia kompromisseihin tai puolittaisuuksiin. Oli ollut maa- 
voimien virhe asettaa noin ehdoton upseeri tehtävään, joka vaa- 
tii luonteenlujuuden ohella myöskin joustavuutta. 


Keitelin rooli 


Näinä päivinä kävi Puttkamer keskustelun Keitelin kanssa ja 
kertomansa mukaan esitti tälle vakavia moitteita menettelytapo- 
jen johdosta. Keitel oli omaksunut kritiikittömästi Hitlerin käsi- 
tykset Blombergin ja Fritschin tapauksien suhteen. Olisi kui- 
tenkin ollut Keitelin velvollisuus upseerina hankkia ensin selvi- 
tys Fritschiä vastaan esitettyjen syytösten johdosta ja vasta 
sitten ottaa vastaan korkea asema Hitlerin rinnalla. Keitel ei 
antanut Puttkamerin moitteiden ja vaatimusten vaikuttaa it- 
seensä. 

Keitelin menettelyn ymmärtämiseksi on sanottava, että hänel- 

lä päinvastoin kuin edeltäjällään Reichenaulla, ei ollut mitään 
kosketuksia Hitleriin, ellei oteta huomioon aivan vähäisiä palve- 
lukseen liittyviä tapaamisia. Hän ei ollut pyrkinyt mitenkään 
Blombergin esikuntapäällikkönä lähempään tuttavuuteen Hitle- 
rin kanssa, mikä olikin palvelustehtävien suhteen varmasti ollut 
hyödyllistä. Myös Hossbach oli pitänyt häntä Hitleristä erossa 
peläten, että Keitel saattaisi saada vaikutusvaltaa Hitlerin luona 
Reichenaun tavoin. Niinpä Keitel tuli tammikuun 27. päivänä 
täysin valmistautumattomana tilanteeseen, johon hän ei ollut 
kasvanut. Hän oli hyvä sotilaallinen organisaattori ja tullut 
myös valituksi Blombergin apulaisen virkaan. Maine kunnolli- 
sena yleisesikuntaupseerina perustui ennen kaikkea hänen vä- 
symättömään ahkeruuteensa ja sotilaalliseen ryhtiinsä. Mutta 
poliittisella ja diplomaattisella näyttämöllä hän oli kömpelö. 
Keitelia ei voinut sanoa moderniksi kenraaliksi. Hän ei ym- 
märtänyt paljonkaan tekniikasta. Myös merkillinen kunnianhi- 
mo pisti minulle silmään. Tätä ei esiintynyt niinkään henkilö- 
kohtaisesti, vaan perheen ja Keitelin nimen puolesta. Itsetietoi- 
sen alasaksilaisen talonpoikaisperheen poikana hän oli ylpeä 
siitä, että oli päässyt niin korkeaan asemaan. Kuitenkaan se 
aikaisempia tehtäviä paljon suurempi vastuu, jota hänen nyt 
täytyi kantaa, ei oikein tuntunut tulevan hänen tietoisuuteensa. 
Niinpä Keitel oli jättänyt neuvottelematta ja pitämättä yhteyttä 
noiden kriisipäivien aikana muiden johtavien maavoimien ken- 
raalien kanssa. Hän keskusteli asioista vain alaisensa, eversti 
Jodlin kanssa. Näin hän sai heti moitteita siitä, että hän haluaa 
pysyä erossa maavoimista ja niiden johdosta sekä puhua vain 
Hitlerin suulla. Tätä huonoa mainetta uuden asemansa ensim- 
mäisiltä päiviltä hän ei kyennyt koskaan puhdistamaan. Sen 
vuoksi häntä on myös myöhemmin usein tuomittu väärin. 


Kummallinen jälkinäytös 


Puttkamer kertoi minulle vielä erikoisen tapahtuman. Blomber- 
gin viimeinen laivastoadjutantti, komentajakapteeni v. Wan- 

genheim, oli Blombergin eron todellisten syiden tultua tietoon ja 
Raederin kanssa käydyn neuvottelun jälkeen tullut siihen tulok- 
seen, että hänen tulisi toimia. Laivaston piirisssä oli levinnyt 
otaksuma, että Blomberg ei tietäisi koko totuutta vaimonsa 
menneisyydestä, sillä muuten hän olisi heidän mielipiteensä 
mukaan menetellyt toisin. Wangenheim oli sen vuoksi ottanut 
tehtäväkseen muistuttaa Blombergiä upseerinkunniastaan. 

Tammikuun 29. päivänä Wangenheim matkusti Roomaan ta- 
paamaan marsalkkaa. Siellä hän vaati entistä esimiestään teke- 
mään oikeat johtopäätökset ja eroamaan vaimostaan. Kun 
Blomberg torjui tämän, Wangenheim esitti hänelle moitteet sii- 
tä, että hän oli tahrannut omansa ja koko upseerikunnan kunni- 
an. Sen vuoksi hänellä ei olisi muuta vaihtoehtoa kuin ottaa. 
itseltään henki. Näin sanoen hän oli asettanut Blombergin pöy- 
dälle pistoolin. 

Kuulin Boehm-Tettelbachilta kuvauksen jatkotapahtumista. 
Blomberg soitti Roomasta Göringille sekä kirjoitti myös Keite- 
lille kirjeen, jossa hän viittasi Hitlerille antamaansa lupaukseen 
olla tekemättä itsemurhaa. Hitler oli sen mukaan sanonut: 
”Saksa ei tarvitse nyt mitään kuollutta sotaministeriä.? Wan- 
genheimin palattua Berliiniin oli hänet kutsuttu Boehm-Tettel- 
bachin kanssa Göringin puheille. Tämä oli ollut myrskyinen ja 
moittinut Wangenheimia siitä, että hänen sooloilunsa asiassa 
olisi saattanut johtaa epämiellyttävään lopputulokseen. Göring 
oli sanonut edelleen, että Wangenheimin toimi oli osaksi ym- 
märrettävissä mutta sotkeentuminen tapahtumaan harkitsema- 
tonta ja liioiteltua. 

Puttkamer hyväksyi Wangenheimin menettelyn. Itse pidin 
matkaa Roomaan aivan tarpeettomana enkä voinut ymmärtää 
Wangenheimin asennetta. Minulle riitti tieto siitä, että Blom- 
berg ei ollut tarkoituksellisesti tehnyt mitään, mikä olisi vahin- 
goittanut omaansa ja upseerikunnan mainetta. Koko tapahtuma 
osoitti, miten kevein perustein kunniakäsitysten kanssa toimit- 
tiin, ja kuinka helposti myös valtion etu ja henkilökohtainen tai 
joukon kunnia joutuvat monesti ristiriitaan keskenään. Muuten 
pidän todennäköisenä, että Blomberg rakasti vaimoaan ja aset- 

tui tätä puolustamaan. He elivät Bad Wiesseellä Blombergin 
kuolemaan eli vuoteen 1946 asti. 


Schmundt 


Sitten tuli esiin kysymys Hossbachin seuraajan nimittämisestä. 
Hitler oli antanut Keitelille tehtäväksi etsiä yleisesikuntaupsee- 
ri, joka olisi hänen ja Keitelin uskottu eikä minkään muun tahon 
asialla. Hitler tarkoitti tällä kokemuksia Hossbachin kaksois- 
roolista. Hossbachin seuraajan virkaohje kuvastikin sitten sel- 
västi Hitlerin reaktiota viime päivien tapahtumiin. 

Tammikuun 28. päivänä nimitettiin yleisesikuntamajuri Ru- 
dolf Schmundt puolustusvoimien adjutantiksi Johtajan ja val- 
takunnankanslerin luo”. Hän oli 41-vuotias ja tuli Liegnitzistä, 
missä hän oli toiminut 18. Divisioonan yleisesikuntaupseerina.. 
Keitel tunsi hänet ja oli antanut suosituksensa. 

Schmundt aloitti palveluksensa tavattoman vaikeassa tilan- 
teessa. Yleisesikuntaupseerina hän kunnioitti kenraali Beckiä 
mutta joutui kokemaan ilmoittautuessaan tälle, että hänet otet- 
tiin vastaan vain pikaisesti ja muodollisesti. Tämä tuotti heti 
aivan tietämättömänä Berliiniin tulleelle Schmundtille katkeran 
+ pettymyksen. Yleisesikunta oli hänen sotilaallinen kotinsa. 
Mutta nyt sen päällikkö käyttäytyi häntä kohtaan jäätävästi. 
Samoin kävi Hossbachin luona, joka kieltäytyi selvittämästä 
Schmundtille palvelustehtäviä ja ohjasi tämän Puttkamerin pe- 
rehdytettäväksi. Hän oli sattumalta tilaisuudessa paikalla ja ku- 
vasi minulle jälkeenpäin tämän epämiellyttävän tapaamisen. 
Syvällisempi peruste viileään vastaanottoon Beckin luona ja 
Hossbachin epätoverilliseen käytökseen Schmundtia kohtaan 
oli suorastaan itsetuhoon viittaavissa OKW:n ja OK H:n huo- 
noissa suhteissa. Beckin ja Hossbachin mielestä Schmundt oli 
”luopio”, joka oli Hitlerin käskyllä temmattu pois suorasta 
yleisesikunnan päällikön määräysvallasta. Olin hämmästynyt 
siitä henkisestä pienuudesta, jota Hossbachin käytös nuorem- 
paa upseeritoveria kohtaan osoitti. Kunnioitukseni häntä koh- 

taan aleni siitä enemmän kuin hänen väärään arviointiin perus- 
tuneesta menettelystään Blombergin— Fritschin kriisin yhtey- 
dessä. | 

Puttkamer otti tehtäväkseen auttaa Schmundtia selviytymään 
alkuvaikeuksista. He tunsivat toisensa jo Potsdamista. 
Schmundt oli palvellut Jalkaväkirykmentti 9:ssä muun muassa 
rykmentin adjutanttina. Hänen hyvä ystävänsä tuolta ajalta oli 
Henning v. Tresckow, myöhemmin johtava hahmo Hitleriä vas- 
taan suunnatussa salaliitossa. Puttkamerilla oli siteitä Potsda- 
miin kotinsa kautta. Hänen isänsä eli siellä edelleen. 

Ensimmäisten vaikutelmieni perusteella Schmundt oli edeltä- 
jänsä vastakohta. Siinä missä Hossbachilta oli puuttunut läm- 
minhenkisyyttä, oli taas Schmundtilla rehtiä avoimuutta, jota 
upseerilla tulisi olla tovereitaan ja alaisiaan kohtaan. Schmundt 
osasi olla varauksettoman iloinen. Kuten melkein kaikki Reichs- 
heeristä peräisin olleet upseerit oli hänkin vain sotilas. Ihmiset 
ja tehtävät uudessa asemassa asettivat hänet nyt sotilaallisten 
kysymysten ohella poliittisten pulmien eteen. Schmundtin täy- 
tyi virittyä varsin paljon uudelleen. Hänellä oli kuitenkin tähän 
hyvät edellytykset sivistyksensä ja luonteensa puolesta. 

Opin tuntemaan Schmundtin tammikuun 30. päivänä, kun 
kokoonnuimme seuraamaan illalla perinteistä SA:n soihtukul- 
kuetta Briiningin valtakunnankanslian tiloissa. Hitler otti par- 
vekkeella seisten ohimarssin vastaan. Ministeri Meissnerilla oli 
tapana kutsua Hitlerin ohjeiden mukaisesti tuoksi illaksi valti- 
onhallinnon ja puolueen henkilöitä samoin kuin eräitä Hitlerin 
pöytäseurueiden vieraita daameineen. Tänä vuonna tämä seu- 
rapiiritapahtuma keskellä kriisitunnelmia muodosti omaleimai- 
sen vastakohdan Hitlerin ympäristössä vallinneelle tunnelmalle. 
Hitler oli nimenomaan toivonut, että valtaannousun vuosipäi- 
vää vietettäisiin jokavuotiseen tapaan, jotta vaimennettaisiin 
huhuja viime päivien tapahtumista. Kaikki vieraat olivat luon- 
nollisesti noudattaneet Hitlerin kutsua täynnä uteliaisuutta ja 
olivat jännittyneitä kuulemaan jotain uutta. Itse olin iloinen, kun 
saatiin vähän vaihtelua. 

Sillä aikaa kun Hitler katseli SA:n ohimarssia, me vietimme 

aikaamme voileipäpöydän ääressä ja maistelimme juomia. Täs- 
sä seurassa astui Schmundt ensi kertaa virallisesti Valtakun- 
nankanslian elämään. Hän oli iloinen siitä, että myös vaimoni 
saattoi huomiota herättämättä esitellä eräitä niin monista vie- 
raista kasvoista. Sitä ennen vaimoni oli tervehtimisen yhteydes- 
sä pamauttanut Puttkamerille ja adjutanteille: °’ Mitä täällä on 
oikein tekeillä? Näytätte kaikki oksennetulta riisipuurolta!”? Sil- 
lä hän oli osunut naulan kantaan ja luonnehtinut varsin sattuvas- 
ti mielialojamme ja masennustamme noina kriisipäivinä. 


Reichenaustako maavoimien komentaja? 


Schmundtin ensimmäisiin tehtäviin kuului suositella yhdessä 
Keitelin kanssa Hitlerille sopivaa maavoimien komentajaa. Hit- 
lerillä oli aluksi Reichenau kiikarissaan. Mutta häntä vastaan 
olivat kaikki kenraalit, joiden kanssa Hitler keskusteli niinä 
päivinä, varsinkin Keitel ja Rundstedt, joka oli virkaiältään 
maavoimien vanhin kenraali. He pelkäsivät, että jos Reichenau 
nimitetään, suuri joukko kenraaleita pyytäisi heti eroa. Reiche- 
nau oli jokapaikan höylän” ja ”natsi-upseerin” maineessa, 
koska hän ylläpiti hyviä suhteita puolueeseen. Keitel ymmärsi 
kääntää Htlerin ajatukset Reichenausta sillä, että sanoi tältä 
puuttuvan komentajaominaisuuksia. Hänellä oli laiskan ja pin- 
tapuolisen upseerin maine sekä kuulemma kiinnostusta enem- 
män poliittisiin kuin sotilaallisiin asioihin. 

Kenraalien ylimielinen Reichenaun vieroksunta oli minusta 
käsittämätöntä. Hän oli Röhmin-kriisin aikaan ottanut ratkaise- 
valla tavalla aloitteen puolustusvoimien puolella SA:ta vastaan 
sekä vakuuttanut Blombergin ja Hitlerin siitä, että Röhmin pyr- 
kimykset saada vaikutusvaltaa maavoimissa SA:lle oli 
estettävä. Puolustusvoimilla oli siis paljosta kiitollisuudenvel- 
kaa Reichenaulle. Mutta nyt kenraalit, Keitel etunenässä, arvi- 
oivat Reichenaun suorituksia toisin. He pelkäsivät Reichenaun 
ylivoimaisuutta. Reichenau saattoi olla ollut ”'natsi-kenraali”', 
mutta hän oli myös moderni upseeri, joka ymmärsi tekniikkaa ja 

osasi sanoa mielipiteensä. Hän ei epäillyt myöskään ilmoittaa 
kantaansa Hitlerille ja hän teki sen vielä vakuuttavasti. Hänen 
esiintymisensä ylipäällikön edessä oli varmaa, päinvastoin kuin 
Brauchitschin. 

Keitel asettui puoltamaan Brauchitschin nimittämistä maa- 
voimien komentajaksi ja sai Hitleriltä tehtävän keskustella hä- 
nen kanssaan asiasta kaikkine siihen liittyvine pulmineen. En 
tunne siitä yksityiskohtia. Kuulin vain, että tarvittiin monia 
keskusteluja ennen nimittämistä, ja siitä seurasi myös, että yk- 
simielisyys oli ollut vaikeasti tavoiteltavissa. Myöskin yksityise- 
lämään liittyvä kysymys oli vaatinut pohdintaa ja järjestelyjä. 
Brauchitsch eli erossa vaimostaan ja oli aikeissa mennä uusiin 
naimisiin. Hitler myönsi siihen tarvittavat varat erikoisrahastos- 
ta, jota hoiti hänen yksityiskansliansa päällikkö Bouhler. Ihmet- 
telin, että Hitler suostui tuollaiseen ratkaisuun. Eikö sitten ollut 
muita vaihtoehtoja kuin Reichenau ja Brauchitsch? Keitelia pa- 
kotti kiirehtimään huoli siitä, että Hitler voisi jälleen palata 
Reichenauhun. Oli surullista havaita, että maavoimien kenraalit 
toimivat kiivaammin kenraali v. Reichenauta vastaan kuin että 
olisivat vaatineet kenraalieversti v. Fritschin kunnian palautta- 
mista. | 


Suuri henkilöstön vaihtokierros 


Hämmästyin, kun luin helmikuun 4. päivänä koko laajuudes- 
saan henkilöstöjärjestelyistä ja eläkkeellelähdöistä. Göring 
käytti tilaisuutta hyväkseen vapautuakseen niistä ilmavoimien 
vanhoista kenraaleista, jotka olivat välillä tulleet takaisin palve- 
lukseen, kun vuosien 1934 ja 1935 aikana tarvittiin ilmavoimien 
pystytyksessä lisää henkilöstöä. Nämä olivat lähteneet Reichs- 
heeristä useinkin vain vähää ennen, koska siellä oli pulaa vir- 
kapaikoista. He jäivät siis nyt toista kertaa eläkkeelle. Myöskin 
maavoimista lähetettiin tässä yhteydessä vanhahkoja kenraaleja 
eläkkeelle. Siirtojen yhteydessä herätti huomiotani kaksi ta- 
pausta, jotka olivat minulle, ulkopuoliselle käsittämättömiä. 

Yleisesikunnassa Beck siirsi kenraaliluutnantti v. Mansteinin 
pois päämajamestarin paikalta. Tämä oli toiminut Beckin sijai- 
sena ja pidetty yleisesti hänen seuraajanaan. Mansteinin tilalle 
nimitettiin kenraaliluutnantti Halder. Mansteinista tuli divisioo- 
nan komentaja Liegnitziin. Hän oli erityisesti kiinnittänyt Hitle- 
rin huomiota syyskuussa pidetyissä sotaharjoituksissa selkeillä 
esittelyillään. 

Toinen henkilövaihdos OK H:ssa koski henkilöosaston pääl- 
likköä. Hitler oli vaatinut vaihtoa. Siihenastinen päällikkö, ken- 
raali v. Schwedler oli liian konservatiivisen upseerin maineessa. 
Hitler tavoitteli vaihdoksella uutta kansallissosialistisessa hen- 
gessä toimivaa suuntausta. Schwedlerin seuraajaksi tuli Keitelin 
nuorempi veli, kenraalimajuri Bodewin Keitel. En tiedä, kenen 
ehdotuksesta tämä tapahtui, Brauchitschin vai ison” Keitelin. 
Joka tapauksessa olisi hänen täytynyt se estää, jotta tässä jo 
muutenkin jännittyneessä tilanteessa ei häntä olisi voitu syyttää 
sukulaisten suosimisesta. Keitel osoitti häneen kohdistuneen 
kritiikin johdosta paksunahkaisuutensa, joka turvasi hänelle 
myöhempinä vuosina terveyden säilymisen. Päinvastoin kävi 
nuoremmalle veljelle, jonka terveys ei kestänyt vaikeiden tehtä- 
viensä läpivientiä. Puttkamer oli vanhemmalle Keitelille antanut 
selvästi ymmärtää, ettei hänen veljensä sopisi tulla maavoimien 
henkilöosaston johtoon. Mutta myös tämä väliintulo oli turha. 

Mutta varsinainen yllätys oli minulle kuitenkin ulkoministerin 
vaihto. Neurathin täytyi luopua tehtävistään Ribbentropin hy- 
väksi. Hitler oli epäilemättä askarrellut ulkoministerin vaihtoa- 
jatuksella. Järjestelyn tiedottaminen sotilasvirkojen vaihdon yh- 
teydessä liittyi Hitlerin arkuuteen maailmanlehdistön suhteen. 
Henkilöstön vaihdot eivät saisi tulla ymmärretyksi järjestelmän 
heikkouden osoitukseksi. Hitler tavoitteli päinvastaista vaiku- 
tusta. Siksi hänestä tuntui otolliselta liittää yhteen puolustus- 
voimien ja muiden virkapaikkojen järjestelyt. Kaikesta huoli- 
matta julkisuuteen syntyi vaikutelma, että Hitler erotti viimeiset 
konservatiiviset ministerinsä ja kutsui heidän tilalleen uskollisia 
kansallissosialisteja. Tämä ei kylläkään vastannut todellisuutta. 
Maavoimien uudet johtohenkilöt olivat aivan yhtä konservatii- 

visia kuin edeltäjänsäkin. 

Ribbentrop oli myöskin puolueelle ulkopuolinen. Hän oli 
toiminut menestyksellisesti ja riippumattomasti itsenäisenä 
kauppiaana niin kotimaassa kuin ulkomaillakin. Hän ei ollut 
tarvinnut puoluetta päästäkseen yhteyksiin Hitlerin kanssa. 
Hänestä tuli siis ulkoministeri ilman, että hänellä olisi ollut 
suurta kokemusta diplomaattitehtävissä tai kuulunut vanhoihin 
taisteilijoihin. Tullessaan virkaansa Berliiniin hän ei herättänyt 
kovinkaan paljon ihastusta. Hän vaikutti ylimieliseltä ja vaike- 
asti lähestyttävältä eikä osannut hankkia ystäviä itselleen. Bo- 
ehm-Tettelbach, jonka Blomberg oli ottanut mukaansa Lontoo- 
seen sujuvasti englantia puhuvana seuraamaan keväällä 1937 
Englannin kuninkaan Yrjö VI:n kruunajaisia, kertoi minulle 
suurlähettiläsaviopari Ribbentropin sulavasta esiintymisestä 
kruunajaisjuhlallisuuksissa ja monissa niihin liittyvissä seurapii- 
ritilaisuuksissa. Hän sanoi, että Ribbentrop oli tehnyt Lontoon 
diplomaattipiireissä oikein hyvän vaikutuksen. Vastakkaisia 
kertomuksia risteili Berliinissä. Nämä levisivät nopeammin kuin 
myönteiset. 

Hitler arvosti Ribbentropia ja hänen neuvojaan. Ribbentrop 
oli vuodenvaihteessa 1937/38 lähettänyt Hitlerille saksalais-eng- 
lantilaisista suhteista muistion, joka oli varmaankin osaltaan 
vaikuttanut Hitlerin päätökseen vaihtaa ulkoministeriä. Joka 
tapauksessa kuulin noina aikoina useita kertoja Hitlerin sano- 
van, että hänen täytyi varautua Englannin vastarintaan jatkaes- 
saan Versailles'n rauhansopimuksen purkamista. Ribbentrop 
oli myös kertonut hänelle, samoin kuin Milch ja Udet, että 
Englanti on kiihdyttänyt varusteluaan. Englanti ei epäröisi ryh- 
tyä sotaan, jos sen edut Euroopassa vaarantuvat. Poliittisen ja 
sotilaallisen voiman tasapaino oli Englannin ulkopolitiikan joh- 
totähtenä yhä edelleen. 

Olen lukenut Ribbentropin muistion täydellisenä vasta kauan 
sodan jälkeen, vuonna 1972, jolloin ymmärsin, miten tärkeä 
merkitys sillä on täytynyt olla Hitlerin politiikalle alkuvuodesta 
1938. Ribbentrop tunsi Hitlerin sympatiat Englantia kohtaan ja 
halusi varoittaa häntä muistiollaan aliarvioimasta englantilaisia 

poliitikkoja ja heidän päättäväisyyttään brittiläisten intressien 
puolustamisessa Euroopassa. Hitler oli ymmärtänyt varoituk- 
sen mutta omalla tavallaan. 

Olen tänä päivänäkin vakuuttunut siitä, että Hitlerin johto- 
päätökset Ribbentropin muistiosta ovat vaikuttaneet hänen rat- 
kaisuihinsa Blombergin— Fritschin kriisin aikana. Muutoksen 
ajatuksesta ?'minulla on aikaa odottaa” johtopäätökseksi ”'mi- 
nulla ei ole aikaa hukattavana” on täytynyt tapahtua kymmenen 
päivän aikana tammikuun 24. ja helmikuun 4. päivän välillä. 


Göringin aktiivisuus ja Hitlerin passiivisuus 


Tammikuun lopun ja helmikuun alun 1938 masentavat tapahtu- 
mat antoivat minulle tilaisuuden seurata Hitlerin käyttäytymistä 
kriisitilanteessa. Koin aivan päinvastaista kuin olin odottanut. 
Hitler oli minulle, kuten monille muillekin ihmisille Saksassa, 
energisen, itsetietoisen ja päätösvalmiin johtajan maineessa. 
Mitään näistä ominaisuuksista en nähnyt kriisitilanteen yllättä- 
essä. Blombergin avioliitto oli saanut aikaan todellisen shokin 
Hitlerissä ja vaatinut häneltä päätöstä. Kaikesta, mitä näin ja 
kuulin, sain sen vaikutelman, että Hitler ei tiennyt, mitä hänen 
pitäisi tehdä. Hän vaikutti päättämättömältä ja antoi neuvonan- 
tajan toisensa jälkeen käydä neuvottelemassa hänen kanssaan. 
Tämä oli todiste siitä, että Hitler ei ollut halunnut kenraalien 
erottamista ennen kriisin alkamista 24. päivänä eikä ollut val- 
mistautunut siihen. Jos hänen tarkoituksensa olisi ollut marras- 
kuun 5. päivänä 1937 pidetyn puhuttelun jälkeen vaihtaa puolus- 
tusvoimien johto, hänellä olisi ollut tarpeeksi aikaa etsiä uudet 
komentajat. Göring näytti tuntevan Hitlerin päättämättömyy- 
den ennalta-arvaamattomissa tilanteissa ja tiesi, että Hitler olisi 
altis vaikutuksille, päinvastoin kuin sellaisissa tapauksissa, jol- 
loin Johtaja oli muodostanut mielipiteensä pitkällisen harkinnan 
jälkeen. Näissä tilanteissa Hitleriin saattoi vaikuttaa vain vähän 
tai el enää ollenkaan. 

Ensimmäistä kertaa minulle tuli selväksi, että Hitleriltä olisi 

turha odottaa tärkeitä ratkaisuja hihasta”, kun taas entinen 
hävittäjälentäjä Göring hallitsi sen tempun. Opin huomaamaan, 
että tämän vastakohtaisuuden luonteenlaadussa täytyi olla myös 
syy siihen läheiseen yhteistyöhön ja luottamussuhteeseen, joka 
vallitsi näiden kahden välillä jo taisteluajoilta 1920-luvulta alka- 
en. Hitler tarvitsi Göringiä päätöksenteossa. Kuinka monesti 
kuulinkaan sittemmin ennen tärkeitä ratkaisuja Hitlerin sano- 
van: ” Siitä minun täytyy puhua ensin Göringin kanssa” tai 
Mitä Göring sanoo siihen?” 

Etsiessäni selitystä Hitlerin puutteelliselle päätöksentekotai- 
dolle nopeissa tilanteissa olen törmännyt hänen taiteilijaluon- 
teeseensa. Temperamenttinsa mukaisesti hän rakasti taiteilijan 
vapaata elämää. Hän oli kuitenkin laiminlyönyt tilaisuuden ke- 
hittää itseänsä järjestelmällisesti tuohon ammattiin. Lyhyen ai- 
kaa ennen sotaa hän oli menestynyt akvarelleineen Wienissä ja 
Minchenissä, saattoipa elääkin niiden maalaamisella. Mutta sit- 
ten sota ja sen onneton päätös antoivat yliotteen hänen toiselle 
piirteelleen: fanaattiselle isänmaanrakkaudelle. Aivan kuin Ric- 
hard Wagnerin *Rienzi” hän uskoi lopulta olevansa kutsuttu 
pelastamaan isänmaansa. Mutta taiteilijan ominaisuuksiaan hän 
ei toki heittänyt pois. 

Jokainen taiteilija elää intuitioista ja virikkeistä. Nämä eivät 
ilmesty käskystä, vaan tarvitsevat aikaa kypsyäkseen. Taiteili- 
jalla on aikaa tai sitten hän ottaa sitä. Poliitikko, jollaiseksi 
myös Hitler luonteensa vastaisesti oli tullut, ei yleensä voi vara- 
ta itselleen aikaa halunsa mukaan. Jos hän kaikesta huolimatta 
niin tekee, se saattaa olla virhe. Kaikki suuret, menestykselliset 
päätöksensä Hitler teki pitkän harkinnan ja vastaavan suunnitte- 
lun jälkeen. Näin oli ennen vuotta 1937 kuten sen jälkeenkin, 
jolloin saatoin seurata prosessia läheltä. Hän itse osallistui val- 
misteluihin yksityiskohtia myöten ja suunnitteli ennen kaikkea 
oikea-aikaisen toteutuksen. Vuoteen 1941 asti hän saattoi näin 
menetellä. Siitä eteenpäin saneli vihollinen aikataulun ja pakotti 
hänet pikaisiin päätöksiin. Se ei vastannut hänen luonnettaan ja 
johti katastrofiin. 

Pettymys kenraalien suhteen 


Katkeria havaintoja oli pakko tehdä myös kenraaleista. Heiltä 
puuttui samoin voimaa päätöksentekoon. Heillä oli erilaisia käsi- 
tyksiä Hitleristä ja kansallissosialismista, kuten myös omista 
tehtävistään ja velvollisuuksistaan. Muutamat olivat puhuneet 
halveksivasti **böömiläisestä korpraalista? mutta jääneet silti 
virkapaikoilleen sillä perusteella, että voisivat siten estää pa- 
himman tapahtumasta. He säilyttivät etäisyyden, koska eivät 
ymmärtäneet mitään seurustelusta diktaattorin kanssa. Maa- 
voimien johto ei halunnut tunnustaa kansallissosialismin ole- 
massaoloa. Silti heillä oli tiedossaan, että maavoimien valta- 
osa, myöskin upseerikunnan, ajatteli toisin Hitlerin suhteen ja oli 
hänelle kuuliaista. Yksimielisyyttä tästä kysymyksestä ei ollut 
enää olemassa. Johdon ja joukkojen välillä ammotti kuilu, joskin 
johto ponnisteli sen hyväksi, ettei sen skeptinen suhtautuminen 
Hitleriin ja kansallissosialismiin tulisi ilmi. Sen sijaan puolueko- 
neisto tunsi sitäkin paremmin monien johtavien kenraalien nat- 
sivihamieliset mielipiteet. Seurauksena oli se, että armeijaa pi- 
dettiin puolueen ja valtiojohdon taholta epäilyttävänä ja se me- 
netti kauan menestyksellä puolustamansa asemat. Blomber- 
gin — Fritschin kriisistä oli siten haitallisia ja pitkällisiä seurauk- 
sia. 

Kaksi kokemusta on jäänyt näistä yhteyksistä mieleeni. Joh- 
tajanasunnossa Goebbels puhui pienessä piirissä noista sattu- 
neista tapauksista ja sanoi — aivan tosissaan — että parin tusinan 
kenraalin eroanomukset olisivat pakottaneet Johtajan antamaan 
periksi. Mikään ei voinut selvemmin ilmaista sitä, minkä taiste- 
lun maavoimat ja samalla puolustusvoimat kokonaisuudessaan 
olivat juuri hävinneet. 

Helmikuun 4. päivänä tapasin veljeni hotelli Kaiserhofissa. 
Hän opiskeli silloin kapteenina maavoimien sota-akatemiassa. 
Tuossa nuorten upseerien piirissä oli seurattu vain huhujen pe- 
rusteella tietoon tulleita tapahtumia ja keskusteltu niistä varsin 
vilkkaasti. Kerroin veljelleni, mitä tiesin. Hän merkitsi keskus- 
telumme muistiin, ja nuo merkinnät ovat tallella tänäkin päivä- 

nä. Niiden mukaan olin ollut erityisen tuohtunut siitä, että ku- 
kaan johtavista kenraaleista ei ollut esittänyt Hitlerille vastalau- 
settaan ja vaatinut painokkaasti heti selvittämään kenraalievers- 
ti v. Fritschin syytösjupakan. 

Mielestäni oli Hitlerin suurin virhe noina kriisipäivinä liian 
hätäinen ratkaisu Fritschiin kohdistettujen syytteiden johdosta. 
Tämä virhe ei ollut kuitenkaan nostanut kenraaleja avoimesti 
vastustamaan Hitlerin menettelyä, vaikka he olivat siihen sekä 
oikeutettuja että myöskin velvollisia. He olivat siten myös teh- 
neet suuren virheen. He eivät siten olleet vain joutuneet Hitle- 
rin armoille, vaan olivat myös jouduttaneet sitä kehitystä, jonka 
he luulivat jo pysähtyneen, nimittäin Hitlerin sotapolitiikkaa, 
joka vasta nyt saattoi aloittaa laukkaamisensa. 

Suurimman hyödyn molempien osapuolten virheistä korjasi 
Göring valta-asemalleen. Blombergin mukana katosi hänen vii- 
meinen kilpakosijansa Johtajan suosion tavoittelussa. 

Sisäinen liikutukseni koetun kriisin aikana oli voimakkaampi 
kuin minkään muun tapahtumasarjan yhteydessä kahdeksan ad- 
jutanttivuoden aikana. Tämä liittyi epäilemättä paljolti petty- 
mykseen, jonka koin kenraalien ponnettoman esiintymisen joh- 
dosta. Olin osoittanut heille siihen asti itsestään selvää kunnioi- 
tusta. En ollut ajatuksineni yksin. Sekä Valtakunnankansliassa 
että ylimmissä esikunnissa tapasin monia samanmielisiä keskus- 
telutovereita. Valtakunnan konservatiiviset piirit eivät olleet 
hävinneet ratkaisevaa taistelua vain Hitlerin päätösten johdos- 
ta, vaan myös tapausten kulun ja heidän omista riveistään lähte- 
neiden pääosien esittäjien toiminnan vuoksi. Triumviraatti 
Fritsch- Beck — Hossbach oli sovittamattomalla vastustusasen- 
teellaan Blombergia kohtaan hajottanut ja heikentänyt omaa 
leiriään. 

Olin syvästi järkyttynyt omien ”säätyläisteni” menettelystä 
ja suruissani tulevasta kehityksestä. Seurauksena oli terveydel- 
linen epävakaisuus, joka piinasi minua sodan loppumiseen 
saakka. Lisäksi minua suututti ilmavoimien adjutanttina oman 
puolustushaarani komentajan, Göringin käytös. Hitler odotti 
häneltä neuvoa ja apua tehdäkseen valtiopoliittisia ratkaisuja, 


9 


4 — Hitlerin adjutanttina 97 


kun taas Göring ohjasi neuvonsa omien intressiensä mukaisesti. 
Tunsin erkanevani sisäisesti yhä enemmän Göringistä ja asettu- 
vani selvemmin Hitlerin kannalle. 

Hitler ilmaisi uudelleen vuosina 1938 ja 1939 kenraalien oppo- 
sition tultua yhä selvemmäksi käsityksensä siitä, että Blomber- 
gia ja Fritschiä kohtaan tehdyt ratkaisut olivat olleet oikeita. 
Kuulin tämän jopa usein hänen suustaan. Yhä uudelleen minua 
kouraisi sisältä, kun saatoin nähdä, minkä tilaisuuden kenraalit 
olivat menettäneet virheellisellä toiminnallaan diktaattoria vas- 
taan. Tämä oli myös Schmundtin mielipide, sen jälkeen kun hän 
oli kuullut yksityiskohdista. Nämä ajatukset rasittivat häntä 
kovin asemassaan Hitlerin ja maavoimien upseerikunnan välil- 
lä. Schmundt oli kuitenkin löytänyt valmiit tosiasiat edestään, ja 
niin hänen täytyi elää edeltäjiensä tekemien virheiden kanssa. 

Jo vuonna 1938 olin monien ystävieni kanssa varma siitä, että 
Blombergin — Fritschin kriisi oli ollut armeijan kohtalonhetki. Ei 
pahantahtoisuus vaan inhimilliset rajoitukset ja heikkoudet oli- 
vat vaikuttaneet tapausten kulkuun. Jos Hitler olisi osoittautu- 
nut paholaiseksi” tai rikolliseksi”, silloin olisivat mielestäni 
kenraalit olleet valmiit toisenlaisiin toimenpiteisiin. Blomber- 
gin— Fritschin tapaus ei ollut kuitenkaan Hitlerin suunnittelema, 
vaan kaikkien osapuolten tekemien virheiden tulos. Siinä yh- 
teydessä kuulin myös sanat kenraalien itsemurha”. Valitetta- 
vasti en tiedä enää, kuka nuo sanat oli lausunut. Blomber- 
gin— Fritschin kriisin lopputulos johti käännekohtaan Kolman- 
nen valtakunnan historiassa. 


Jälkitunnelmia 


Helmikuun 5. päivänä Hitler kutsui maavoimien kenraalit kool- 
le ja antoi heille tiedoksi perustelut viime aikojen toimenpiteille. 
Iltapäivän lopulla kutsuttiin myös valtakunnan hallitus istun- 
toon kuulemaan Hitlerin selityksiä tapahtumien johdosta. En 
osallistunut kumpaankaan tilaisuuteen. Näin vain, kuinka mi- 

nisterit lähtivät Valtakunnankansliasta vakavin kasvoin. 

Luonnollisesti kuulin lähipäivinä tarkempia tietoja noista ko- 
koontumisista. Kummassakin tilaisuudessa Hitler oli puhunut 
ainoana selvittäen näkemyksiään viime viikkojen tapauksista 
puolustusvoimien ja maavoimien johdon tienoilla. Mitään kes- 
kusteluja ei käyty. Näin ollen ei voida oikeastaan puhua tästä 
Hitlerin elinajan viimeiseksi jääneestä hallituksen kokoontumi- 
sesta ”istuntona”' tai ””kokouksena”. Fritschin tapauksen suh- 
teen annettiin tieto, että määrätään sotaoikeus tutkimaan esitet- 
tyjä syytöksiä. Tämän johdosta kaikki kuulijat uskoivat, että 
tutkimusten tuloksia saataisiin odottaa. Fritsch siis pysyi erotet- 
tuna, ja Brauchitsch oli uusi maavoimien komentaja. Monet 
näkivät tässä tuomion ennakointia. Missään tapauksessa ei 
ylimpiin esikuntiin tullut vielä työrauhaa. Lehdistössä julkaistut 
tiedotteet laajoista henkilöjärjestelyistä aiheuttivat uuden kes- 
kustelujen, väittelyiden ja otaksumien aallon. Monet upseerit ja 
virkamiehet ministeriöissä ja ylimmissä esikunnissa viettivät 
osan palvelusajastaan antaen tietoja toisilleen ja hankkimalla 
niitä itselleen. Samalla jokainen kehui tuntevansa tapaukset pa- 
remmin kuin joku toinen. Itsensä tärkeäksitekemisellä ei ollut 
mitään rajoja. Silloisessa tilanteessa se oli erityisen haitallista, 
koska monet, osaksi liioitellut kertomukset olivat vain huhuja, 
joille ei ollut mitään perusteita. 

Maavoimien piiristä, myöskin yleisesikuntaupseereilta, kuu- 
lin yhä uudelleen kysymyksen, miksi Göringistä ei tullut Blom- 
bergin seuraajaa. Hänellähän olisi ollut arvonantoa myös maa- 
voimissa, ja hän olisi voinut suojata niitä paksun selkänsä taka- 
na puolueen vaikutuksia vastaan. Toisaalta taas hänellä olisi 
ollut kyky ohjata maavoimia myönteisempään asenteseen Hitle- 
riä ja uutta valtiokoneistoa kohtaan. Hitlerin ratkaisu Göringiä 
vastaan pysyi laajalti tuntemattomana. Siitä taas syntyi uusia 
huhuja, joiden mukaan Hitler olisi tuolla menettelyllä nimeno- 
maan pyrkinytkin ottamaan itselleen suoran komentovallan puo- 
lustusvoimien eri osien suhteen. Olen usein törmännyt tähän 
ajatuskulkuun, mutta olen hyvin harvoin kyennyt vakuuttamaan 
keskustelukumppaniani niistä todellisistä syistä, jotka olivat ta- 

pahtumissa mukanaolleiden nähtävillä. 

Göringin jatkuva tekemisen tarve johti hänen sekaantumi- 
seensa asioihin puolustusvoimien johdon, maavoimien organi- 
saation ja henkilökysymysten alalla. Esimerkiksi puolustusvoi- 
mien johdon organisaatiokysymys tuli jälleen esille; tällä kertaa 
ei asialla ollut vain maavoimien johto vaan myös merivoimat. 
Puhuttiin jopa siitä, että Göringillä ei olisi mitään sitä vastaan, 
että perustettaisiin maavoima- ja laivastoministeriöt. Keitel 
kamppaili sisukkaasti puolustusvoimien yhtenäisyyden puolesta 
eikä hänellä ollut vaikeuksia viedä läpi näkemyksensä, joka 
yhtyi myös Hitlerin mielipiteeseen. 

Göringin temperamentillä ja vilkkaalla seurustelulla työtove- 
reidensa piirissä oli melkoinen osuus myös siinä, että kulunei- 
den viikkojen tapahtumia ei käsitelty niin luottamuksellisesti ja 
salaisesti kuin olisi ollut itse asiassa toivottavaa. Göring hoiti 
monia erilaisia virkoja, ja hänellä oli lukuisten tehtäviensä ja 
luottamustoimiensa vuoksi laaja joukko työtovereita. Heidän 
kaikkien kanssa Göring keskusteli avoimesti asioista, jotka hän- 
tä kiinnostivat, tekemättä eroa julkaistavaksi ja salaisiksi tarkoi- 
tettujen välillä. Siitä oli seurauksena, että monet luottamukselli- 
set ja arkaluontoiset tapahtumat tai mielipiteet tulivat siten tun- 
netuiksi. Koska tapaukset nyt koskivat lähinnä maavoimia, ei 
Göringin avomielisyys voinut myötävaikuttaa siihen, että suh- 
teet maa- ja ilmavoimien johdon välillä parantuisivat. Fritschin 
tapausta tosin arvioitiin Ilmailuministeriössä samoin kuin maa- 
voimissa. Toivottiin yleisesti, että Hitlerin käskemä sotaoikeu- 
den tutkinta johtaisi kenraalieverstin kunnian täyteen palautta- 
miseen. Beck sen sijaan pysyi ilmavoimien maalitauluna, koska 
hän vastusti yhä niiden itsenäisyyttä. Ilmavoimien korkeimpien 
johtajien keskuudessa valitettiin hänen pysymistään maavoi- 
mien yleisesikunnan päällikkönä yhtä paljon kuin iloittiin Hoss- 
bachin erottamisesta. 

Mutta Ilmailuministeriöllä oli omiakin murheita. Göring oli 
tammikuussa juuri ennen Blombergin-Fritschin kriisiä rajoitta- 
nut edelleen valtiosihteeri, kenraali Milchin valtuuksia ja otta- 
nut itselleen suoranaiseksi alaiseksi sekä henkilöosaston että 

teknillisen osaston. Göringin ja Milchin välit olivat vaipuneet 
aallonpohjaan. Kuitenkaan he eivät saaneet erota toisistaan. 
Hitler pani paljon arvoa sille, että Milch pysyi ministeriössä, 
koska hän piti tämän ammatillista tietoa ja taitoa ilmavoimien 
alalla parempana kuin mitä Göringillä oli esittää. 

Hitlerin uusi asema puolustusvoimain komentajana antoi hä- 
nen sotilasadjutantuurilleen suuremman merkityksen kuin mitä 
oli ollut aikaisemmin, samoin myös enemmän tehtäviä. Enim- 
mäkseen tämä uusi rasitus kohtasi Schmundtia. Mutta myös 
Puttkamerille ja minulle oli lisätöitä määräyksestä, jonka mu- 
kaan Hitleriä tuli seurata siitä lähtien aina jonkun puolustus- 
voimien adjutanteista, riippumatta siitä, mihin hän matkusti ja 
missä hän kulloinkin oleskeli. Ensimmäinen matka näiden uu- 
sien ohjeiden jälkeen tapahtui helmikuussa, jolloin Hitler oles- 
keli lyhyen aikaa Miinchenissä ja Obersalzbergissä. * Matkalu- 
kemiseksi” tarjoili lehdistöpäällikkö, tohtori Dietrich tai hänen 
sihteerinsä Heinz Lorenz muutaman tunnin väliajoin koottuja 
katsauksia ulkomaiden lehdistä. Näiden ”'selitykset?? näyttävis- 
tä henkilövaihdoksista helmikuun 4. ja 5. päivältä osoittivat, 
että tapahtumat oli yleensä ymmärretty hallituksen antamien 
tiedotusten mukaisessa hengessä. Englantilaiset lehdet kirjoitti- 
vat Hitlerin vallan laajentamisesta. 


Hitler Miinchenissä 


Hitlerin päivät Miinchenissä noudattivat paljolti samaa aikatau- 
lua kuin Berliinissäkin mutta olivat luonteeltaan yksityisiä. Hä- 
nestä huomasi, että hän oli siellä kotonaan”. Siitä huolimatta 
eivät politiikan langat päässeet katkeamaan. Hänen seurueensa 
tehtävänä oli huolehtia, että hänen puheilleen oli päästävissä, ja 
jopa kaikkialle, missä hän liikkui, oli myös saatava puhelinyh- 
teys. Hän antoi arvoa sille, että sai tietoja jatkuvasti puhelimitse 
tai kaukokirjoittimilla Königsplatzin puoluekeskuksen välittä- 
minä. 

Tällä kertaa, kun olimme tulleet asemalta Hitlerin asuntoon 

Prinzregentenplatzin äärelle, Hitler vetäytyi heti huoneeseensa 
taloudenhoitajansa rouva Winterin seuraamana. Tämä kertoi 
hänelle viimeiset tiedot yksityistalouden osalta. Taloudenhoita- 
jalla oli jatkuvasti yhteys Eva Brauniin ja hän tilasi tälle puhelun 
Hitleriä varten. Me adjutantit joimme kahvia ja odottelimme 
päivän ohelmaa. Sitä varten sai henkilökohtainen adjutantti kut- 
sun Hitlerin luo sekä siellä edelleen tehtävän soittaa tiettyihin 
paikkoihin Miinchenissä tapaamisten valmistelemiseksi. 

Hitlerin tuttaviin ja pöytävieraisiin Minchenissä kuuluivat 
valokuvajaa, professori Heinrich Hoffmann, rouva Troost, 
aluejohtaja Wagner, Hitlerin arkkitehti Miinchenin uudelleen- 
rakentamista varten, professori Giesler, valtakunnanjohtaja 
Bormann, joskus myös Speer ja Hermann Esser. 

Päiväohjelma alkoi käynnillä rouva Troostin ateljeerissa. 
Hän toimitti Hitlerin toivomusten mukaisia yksityisiä lahjoja ja 
myös muita taideteoksia. Muistan vieläkin pari tilausta. Kesällä 
1938 oli edessä Puttkamerin häät. Hitler tilasi silloin lahjaksi 
hopeisen ruokailuvälinelaatikon. Toinen tilaus sattui sodan ai- 
kaan ja koski kunniakirjojen valmistamista ritariristien luovu- 
tusta ja sotamarsalkkojen ylentämistä varten. Lisäksi oli tehtävä 
luonnokset marsalkansauvoiksi. Hitler keskusteli rouva Troos- 
tin kanssa yksityisiä esineitä koskevista ajatuksistaan ja antoi 
sitten valmistaa luonnokset seuraavaksi kerraksi, jolloin asia 
voitaisiin ratkaista. 

Rouva Troostin ateljeerista Hitler ajoi lounaalle Schelling- 
strasselle *Osteria Bavariaan''. Tämä pieni ruokapaikka oli 
pysynyt Hitlerille läheisenä taisteluajoista asti. Hän viihtyi siel- 
lä mitä parhaimmin. Kesäisin hänellä oli tapana istuskella ravin- 
tolan kaivopihalla eräänlaisessa lehtimajassa, *'saletissa””. 

Englantilainen lady Unity Mitford tiesi aina Hitlerin saapumi- 
sesta Miincheniin ja asettui sitten lounasaikaan Osteria Platzille 
odottamaan. Hitler ei halunnut laiminlyödä hänen kutsumistaan 
pöytään. Lady oli englantilaisen fasistijohtajan Sir Oswald Mos- 
leyn käly ja palava Hitlerin ihailija. Hitler käytti tätä yhteyttä 
poliittisiin tarkoituksiin. Hän keskusteli innokkaasti mutta dip- 
lomaattisesti ja käsitteli myös ohimennen Englantia koskevia 

asioita. Tällöin Hitler tiesi, että hänen mielipiteensä Englannis- 
ta, sen politiikasta sekä saksalais-englantilaisista suhteista kul- 
keutuvat hyvin todennäköisesti myös Englantiin. 

Keskustelut Hitlerin lounaspöydän ääressä ”Osteriassa”' su- 
juivat leppoisammin kuin Berliinissä tai Obersalzbergissä. Tä- 
mä aiheutui jo siitäkin, että ruokapöytä oli pieni ja seitsemällä — 
kahdeksalla hengellä oli melkein vaikeuksia mahtua istumaan. 
Hitler ei käsitellyt poliittisia aiheita. Ravintolan muut vieraat 
luonnollisesti höristivät korviaan kuullakseen edes jotain Hitle- 
rin pöydän keskusteluista. Useimmiten pöytäpuheiden teemat 
liikkuivat taiteen sekä Miinchenin rakennusprojektien ja niihin 
liittyvien kunnallisten kysymysten tienoilla. Täällä oli Hitlerin 
muncheniläisillä tuttavilla aina paras tilaisuutensa esittää toivei- 
taan tai valituksiaan. Bormannilla oli sen vuoksi paksu muisti- 
vihkonsa aina valmiina, jotta voisi kirjoittaa sinne Hitlerin ohjei- 
ta tal vain mielipiteitä. 

Ruokailun jälkeen seurasi yleensä käynti Saksalaisen taiteen 
talossa” tai “johtajan rakennuksessa”, missä Hoffman näytti 
Hitlerille tauluja. Jos edessä oli vuosittainen taidenäyttelyn ava- 
jaistilaisuus, Hitler saattoi vaellella tuntikausia taidemuseossa 
tarkastelemassa ja hyväksymässä tuomariston valitsemia taulu- 
ja ja veistoksia. Hän oli hyvin kriittinen, ja kuulin hänen sano- 
van, että näyttelyiden taso Miinchenissä ei vielä vastannut hä- 
nen makuaan. Vasta vuosien tai jopa vuosikymmenien kuluttua 
saataisiin maalaus- ja kuvanveistotaiteen taso kohoamaan. Maa- 
laustaiteessa Hitler oli pysähtynyt 1800-luvulle. Sivuuttaen imp- 
resionismin ja ekspressionismin hänelle väikkyi mielessä liitty- 
mä sentimentaalisen naturalismin kauteen. Se merkitsi taiteelle 
katsomista taaksepäin eikä mitään vallankumousta. Hoffmannin 
täytyi ottaa vastaan Hitleriltä usein moitteita, jos hän oli sattu- 
nut salakuljettamaan” näyttelyyn jonkun hyvän, modernin 
tyylisuunnan taulun. Siksi Hoffman piankin taipui ja alkoi valita 
tuomaristoon kuuluessaan taideteoksia Hitlerin maun mukaan. 

Hoffman oli saanut Hitleriltä myös tehtävän ostaa maalauksia 
tämän suunnittelemaan 1800-luvun galleriaan. Ostettavaksi 
kaavaillut taulut asetettiin Johtajanrakennukseen näytteille. Siel- 

lä Hitler ratkaisi, mitkä tulisi ostaa. Rahat Hitler otti henkilö- 
kohtaisesta rahastostaan, joka muodostui muun muassa valta- 
kunnallisen postin antamista varoista. Posti olikin Kolmannessa 
valtakunnassa hyvin tuottoisa. Postiministeri, helmikuusta 1937 
alkaen tohtori Ohnesorg, antoi Hitlerille vuosittain syntymäpäi- 
väksi shekin asetettuna huomattavalle summalle, joka oli palk- 
kiona Hitlerin kuvan käytöstä postimerkeissä. 

Vielä yksi aina toistuvista ohjelmanumeroista Mänchenissä 
oli käynti professori Hermann Gieslerin ateljeerissa. 

Teeaikaan Hitler poikkesi mielellään ”Carlton-Teestubeen”', 
joka oli Briennerstrassella vastapäätä kahvila Luitpoldia. Kul- 
mapöydässä hän saattoi aivan rauhassa ja kenenkään tuskin 
huomaamatta nauttia teetä vieraidensa ja saattohenkilöstönsä 
kanssa. Toinen vaihtoehto iltapäiväteelle oli Saksalaisen taiteen 
talon kahvila, jota hän suosi kesäaikaan englantilaiseen puutar- 
haan avautuvan terassin takia. 

Illat Hitler vietti tavallisesti asunnossaan tai professori Hoff- 
mannin luona. Me adjutantit emme ottaneet osaa iltaohjel- 
maan. Sen sijaan Eva Braun kuului iltaseurueeseen. Ennen so- 
taa Hitler vietti usein iltaa myös kaupungilla. Olin mukana 
eräänä iltana Lenbachplatzin taiteilijatalossa oikein mukavassa 
ja viihtyisässä tilaisuudessa, jolloin muun muassa kamarilaulaja 
Leo Slezak ja hänen tyttärensä Gretel olivat vieraina. Jos taas 
ohjelmassa sattui olemaan kiinnostava ooppera- tai operettiesi- 
tys Hitler vieraili sitä seuraamassa. 

Olin mielelläni Hitlerin mukana Miinchenissä. Ennen kaikkea 
minua miellytti vapautunut ilmapiiri monine taiteelle omistettui- 
ne ohjelmakohtineen. Myöskin ajelut kaupungin läpi olivat pi- 
ristäviä. Hitler antoi usein käyttää kiertoteitä nähdäkseen sitä 
tai tätä muutosta tapahtuneen. Hänen silmältään ei välttynyt 
mikään. Ei myöskään se, että kerran joku hänen puoluejohtajis- 
taan ohitti Hitlerin auton Ludwigstrassella kovaa vauhtia ajaen. 
Hitler oli tunnistanut siinä valtakunnanjohtaja Frankin, myö- 
hemmän Puolan kenraalikuvernöörin ja lähetti hänelle nuhteet 
Bormannin välityksellä. 

Schuschnigg Obersalzbergissä 


Samalla kun helmikuun 4. päivänä oli ilmoitettu henkilöjärjeste- 
lyistä, oli myös valtiopäivät kutsuttu koolle helmikuun 20. päi- 
väksi sillä lisäyksellä, että ohjelmassa on ”'hallituksen tiedonan- 
to”, toisin sanoen Hitlerin puhe. Sen valmistelu oli Hitlerin 
päätarkoitus käynnille Obersalzbergissä. Hän oli sen vuoksi 
ärtyinen, kun Papen, joka oli juuri suuren diplomaattien eron 
yhteydessä vapautettu suurlähettilään toimesta Wienissä, pyysi 
päästä hänen puheillensa. Hitler tunsi velvollisuudekseen ottaa 
hänet vastaan sekä auttaa ilman ennakkotietoja määrätyn va- 
pauttamisen aiheuttamien hankaluuksien yli. Keskustelu tapah- 
tui heidän kahden välillään ja kesti kauemmin kuin oli arveltu. 
Ei ollut vaikeaa tehdä siitä johtopäätöstä, että he käsittelivät 
yksityiskohtaisesti Itävallan kysymystä. Sikäläiset kansallisso- 
sialistit halusivat kiihkeästi valtaan, mikä merkitsi samaa kuin 
”? Anschluss” eli Itävallan liittyminen Saksan valtakuntaan. Itä- 
vallan itsenäisyys oli siis vaarassa. 

Hitlerin ja Papenin välinen keskustelu päättyi yhteisymmär- 
ryksen vallitessa. Jäähyväiset tuntuivat sydämellisiltä. Syitä tä- 
hän ei Hitler pitänyt omana tietonaan. Papen oli ehdottanut, 
että Hitler ottaisi kohta pikaa Schuschniggin vastaan Obersalz- 
bergissä, jotta he voisivat keskustella ajankohtaisista kysymyk- 
sistä. Hitler hyväksyi heti ehdotuksen, palautti Papenin takaisin 
suurlähettilääksi Wieniin ja velvoitti tämän ottamaan siellä heti 
yhteyttä hallitukseen vierailuajankohdan sopimiseksi. Hitler ei 
puhunut marssista Itävaltaan eikä liittämisestä Saksaan. Hän 
halusi vaatia, että kansallissosialistien sallittaisiin Itävallassa 
osallistua hallitukseen. 

Siten Hitlerin oleskelu Berghofissa sai toisenlaisen kulun kuin 
oli suunniteltu. Valtiopäiväpuheen valmistelut täytyi keskeyt- 
tää. Hitler valmistautui harkiten keskusteluihin Schuschniggin 
kanssa. Ajankohdaksi sovittiin lauantai 12. helmikuuta. Sain 
tehtävän kutsua paikalle Keitelin ja pari kenraalia, joiden piti 
Hitlerin ohjeen mukaan näyttää erityisen sotilaallisilta. Ehdotin 
Munchenissä toimivia komentajia, maavoimien kenraali Reic- 

henauta ja ilmavoimien puolelta kenraali Sperrleä. Hitler hy- 
väksyi ajatuksen. Soitin heille heti Miincheniin ja ilmoitin kut- 
sun mainitsematta kuitenkaan syytä heidän läsnäolonsa tarpee- 
seen. 

Hitler odotti tapaamista Schuschniggin kanssa hyvin jännit- 
tyneenä. Itävalta oli hänen kotimaansa, joten ymmärsimme hy- 
vin, että hän toivoi voivansa nyt käytävien keskustelujen avulla 
saattaa molemmat saksalaiset valtiot liittoon, joka vuonna 1918 
oli kaatunut liittoutuneiden vastustukseen. 

Helmikuun 12. päivänä aamulla saapuivat Ribbentrop ja Kei- 
tel Berliinistä sekä molemmat kenraalit Miinchenistä. Hitler otti 
heidät vastaan Berghofin suuressa salissa ja selvitti müncheni- 
läiskenraaleille, että heidän tehtävänsä olisi toimia vain ”'kulis- 
sina” tapahtumille. Heidän läsnäolostaan pitäisi itävaltalaisille 
vieraille tulla sanomattakin selväksi, että hän on hätätilassa 
valmis turvautumaan sotilaisiin. Keitelin täytyi tottua siihen, 
että hänen tuli olla paikalla jopa silloinkin, kun hänen ei pitäisi 
mitenkään osallistua neuvotteluihin. 

Papen otti vastaan Schuschniggin, tämän valtiosihteerin ul- 
komaanasioita varten, tohtori Guido Schmidtin, sekä yhden 
adjutantin Salzburgin lähellä rajalla ja saattoi sitten seurueen 
Obersalzbergiin. Hitler odotti vieraitaan Berghofin portaiden 
juurella. Molemminpuolisten esittelyjen ja muutamien yleisten 
kohteliaisuuksien jälkeen Hitler ja Schuschnigg poistuivat toi- 
sessa kerroksessa olevaan Hitlerin yksityiseen työhuoneeseen. 
Keskustelu jatkui useita tunteja, sillä välin kun Ribbentrop, 
Papen ja Schmidt keskustelivat salissa. Lounaalle, johon otin 
osaa, kutsuttiin myös Sperrle ja Reichenau. Pöytäkeskustelu 
risteili monenlaisissa aiheissa. Sperrle kertoi toiminnastaan Es- 
panjassa ja antoi silloin Hitlerille tilaisuuden viitata bolshevis- 
min vaaraan. Alunperin oli kaavailtu, että tapaaminen päättyisi 
ruokailuun. Huonona merkkinä siihenastisesta tuloksesta pa- 
nimme merkille neuvottelun jatkamisen vielä iltapäivällä. Vasta 
myöhään illalla nauttimatta illallista itävaltalaiset matkustivat 
pois. En ottanut osaa välittömästi mihinkään keskusteluista. Ei 
ollut nähtävissä mitään erikoisia merkkejä keskustelun epätaval- 

lisesta painavuudesta. 

Hitler itse kertoi meille vaikutelmansa. Hän oli vaatinut 
Schuschniggia lopettamaan Itävallan kansallissosialistien vai- 
noamisen ja vapauttamaan vankilassa olevat puolueen kannatta- 
jat. Itävallan sisäasiainministerin paikka täytyisi antaa kansal- 
lissosialistille tai tätä puoluetta lähellä olevalle miehelle. Hitler 
mainitsi tohtori Seyss-Inguartin. Molempien hallitusten pää- 
miesten allekirjoittamassa pöytäkirjassa Schuschnigg vakuutti, 
että hän täyttää vaatimukset, mutta viittasi samalla siihen, että 
Itävallan valtiosäännön mukaan vain liittopresidentillä on oi- 
keus tehdä hallitukseen muutoksia. Hitler ei olut tyytyväinen 
päivän tuloksiin. 

Hän viipyi vielä seuraavat päivät Obersalzbergissä ja odotti 
Schuschniggin kolmessa päivässä lupaamaa vastausta. Helmi- 
kuun 15. päivänä vastaus saapui ja vahvisti helmikuun 12. päi- 
vänä tehdyn *'Berchtesgadenin sopimuksen”. Seuraavana päi- 
vänä tiedotettiin Wienistä hallituksen muutoksesta. Tohtori 
Seyss-Inguart oli nimitetty sisä- ja turvallisuusasiain ministerik- 
si. Hitler oli nyt tyytyväinen ja antoi lehdistölle tiedotteen, 
jonka mukaan molemmat kanslerit olivat helmikuun 12. päivänä 
päättäneet toimenpiteistä, joilla heidän valtioidensa välille luo- 
taisiin läheiset ja ystävälliset suhteet”. 

Näiden Berghofissa vietettyjen päivien aikana Hitler otti 
kanssani vain kerran puheeksi maavoimien piirissä toteutetut 
viimeiset järjestelyt. Varmaankin Reichenaun ja Sperrlen ta- 
paamisen johdosta hän mainitsi, että olisi tehnyt mieluummin 
Reichenausta maavoimien komentajan. Mutta kaikki olivat ol- 
leet vastaan. Hän mainitsi näistä nimet Keitel, Beck ja Rund- 
stedt. Hitler kiitteli kovin Reichenauta ja Sperrleä ja totesi 
heidän läsnäolonsa tehneen vaikutuksen Schuschniggiin. 


Valtiopäiväpuhe helmikuun 20. päivänä 


Hitler matkusti helmikuun 16. päivänä Berliiniin. Ohjelmassa 
oli 18. päivänä kansainvälisen autonäyttelyn avaaminen ja 20. 

päivänä valtiopäivien kokoontuminen. Hänen täytyi valmistella 
kaksi puhetta. Ensimmäiseen tilaisuuteen hän teki vain konsep- 
tin muutamin käsinkirjoitetuin muistisanoin. Valtiopäiväpuheen 
hän saneli. Tuota Hitlerin suurimpiin kuuluvaa puhetta ennen 
vallitsi useita päiviä aivan viime tunteihin saakka Johtajanasun- 
nossa kuumeinen ilmapiiri. Kaikki tapaamiset peruutettiin. Hit- 
ler ei tullut säännönmukaisesti aterioille, vaan oleskeli melkein 
yksinomaan yksityisessä työhuoneessaan. Sinne tuotiin kirjoi- 
tuskone, ja Hitler saneli kahdelle vuorottelevalle sihteerille pu- 
heensa suoraan koneeseen. Usean sivun sanelun jälkeen hän 
heti alkoi korjaamaan alusta. Sitten luonnos kirjoitettiin uudel- 
leen ja annettiin Hitlerin luettavaksi. Saattoi hyvinkin käydä 
niin, että puhe tai sen osia kirjoitettiin kahteen tai kolmeen 
kertaan. Koko ajan piti jonkun adjutantin olla paikalla hankki- 
massa käyttöön kulloinkin tarvittavia asiakirjoja tai tilastoja. 

Helmikuun 20. päivänä seurasin Hitleriä Kroll-oopperaan, 
missä valtiopäivät kokoontuivat vuonna 1933 tapahtuneen val- 
tiopäivätalon palon jälkeen. Meillä adjutanteilla oli paikkamme 
viimeisessä rivissä hallituksen takana. Göring toimi puhemie- 
henä ja avasi istunnon muutamin lausein, minkä jälkeen hän 
antoi Hitlerille puheenvuoron. Istunnosta ei oikeastaan ollut 
kysymys. Meneillään oli kaikkien johtavien puoluehenkilöiden 
kokoontuminen. Puhetta odotettiin koko Saksassa ja lisäksi 
maapallon pääkaupungeissa suurella jännityksellä. Viimeaiko- 
jen tapahtumat olivat saaneet maailman herkistämään korvian- 
sa. 

Hitler toi puheessaan julki, että hän halusi esittää 30. tammi- 
kuuta umpeutuneen hallintonsa ensimmäisen viisivuotisjakson 
tilinpäätöksen. Hän aloitti, kuten tavallista, hyvin kaukaa ja 
esitti laajoja tilastollisia tietoja todisteena Saksan kokemasta 
nousuta vuodesta 1933 alkaen. Kun hän pääsi puheessaan koh- 
taan, jossa kerrottiin puolustusvoimien johdon henkilövaihdok- 
sista, koin sen piinallisena, että hän mainitsi Blombergin ja 
Fritschin eron syyksi terveydelliset seikat, kuten lehdistötiedo- 
te oli jo 4. helmikuuta kertonut. Tuskin Kroll-oopperassa oli 
ketään, sen paremmin edustajaa kuin diplomaattiakaan, joka ei 

olisi tällä välin saanut todellisia syitä tietoonsa. 

Seurasi ystävällisiä sanoja Puolalle. Kuivakiskoisia huomau- 
tuksia esitettiin englantilaiselle lehdistölle, joka oli kirjoittanut 
Blomberg-Fritschin kriisistä hyvin arvostelevasti, kuten olin 
saanut kuulla jo matkalla Miincheniin ja Berchtesgadeniin. Hit- 
ler otti sitten kantaa myös Itävallan kysymykseen, mainitsi 
kymmenen miljoonan saksalaisen sorron valtakunnan rajojen 
ulkopuolella mutta kiitti Schuschniggia siitä, että tämä oli valmis 
yhteisesti hänen kanssaan etsimään tietä molempien maiden 
välisille ystävällisille suhteille. Ajatteliko Hitler tällä, että 
Schuschniggin tulisi ottaa samanlainen rooli kuin, mitä Papen 
oli esittänyt vuosina 1932 ja 1933 Saksassa kansallissosialistien 
valtaantulon hyväksi? Jo helmikuun 12. päivänä, kun seurasin 
Papenia ja Schuschniggia Berghofissa, oli tämä vertaus tullut 
mieleeni. Puheensa loppulauseessa Hitler mainitsi selvästi 
”kansallissosialistisen armeijan”. 

Hitlerin mammuttipuhe synnytti erilaisia kaikuja. Väestön 
pääosa reagoi myönteisesti tai neutraalisti. Pieni osa konserva- 
tiivisesta yläluokasta oli tuohtunut ja masentunut tavasta, jolla 
Blombergin ja Fritschin tapahtumat mainittiin. Tunsin itse sa- 
moin. Kun verrataan tämän valtiopäiväpuheen' vastanottoa 
kaikkiin aikaisemmin tai sen jälkeen pidettyihin, se ei herättänyt 
tavallisesti esiintyvää suurta innostusta. Huolimatta puolueesta 
ja kansallissosialismista väestön pääosa oli pohjimmiltaan kon- 
servatiivista. Vain Hitler oli henkilökohtaisesti varauksetta 
suosittu ja kunnioitettu. Ensi kertaa noina päivinä tuli myös 
Hitlerin osaksi sitä kritiikkiä, jota osoitettiin melko yleisesti 
puolueväkeä ja niin sanottuja pikku-Hitlereitä* kohtaan. Mut- 
ta uudet tapahtumat vaimensivat jälleen nopeasti arvostelua. 

Kolme päivää Hitlerin valtiopäiväpuheen jälkeen Schusch- 
nigg puhui Itävallan parlamentissa. Hänen sanoistaan oli mel- 
ko helppo saada selville, että hän ei ollut vielä lainkaan vakuut- 
tunut Saksan ja Itävallan välisten suhteiden lämpenemisestä. 
Mutta Hitler otti puheen tyynesti vastaan eikä juuri reagoinut 
siihen. 

Terveyteni oli tuottanut harmia viime viikkojen aikana. Lää- 

kärit eivät voineet antaa selkeää diagnoosia. He neuvoivat le- 
päämään. Hitler kehotti minua tutkituttamaan itseni vielä tohto- 
ri Morellilla. Tein sen vastahakoisesti. Minut aivan yllätti, kun 
sain oppia tuntemaan Morellin lääkärintyössään. Hän oli kuin 
toinen mies verrattuna siihen, jonka olin tavannut muissa yh- 
teyksissä. Epäsiistin tuntuinen ulkoinen olemus ei häirinnyt 
enää, vaan yliotteen sai luottamus osaavaan ja työhönsä pereh- 
tyneeseen lääkäriin. Saatoin silloin ymmärtää paremmin sitä, 
että Hitler osoitti häntä kohtaan luottamusta. 

Morell ei löytänyt minusta mitään rakenteellisia vikoja. Vai- 
vani olivat hermoista aiheutuvia. Päästäkseni niistä, olisi minun 
Morellin diagnoosin mukaan ollut etsittävä itselleni toinen am- 
matti. Jo joukko-osastopalveluksessa lentoyksiköissä olin ha- 
vainnut ensimmäiset oireet. Hitlerin esikunnassa olivat ennen 
kaikkea pitkät illat ja palveluksen rauhattomuus minulle rasitta- 
via. Seuraten Morellin neuvoa hankin ilmavoimien päällikkö- 
lääkäriltä, tohtori Hippkeltä passituksen parantolaan, ”Stil- 
lachhausiin” Obertsdorfissa. Maaliskuun alussa matkustin sin- 
ne. Vaimoni piti seurata viikkoa myöhemmin perässä. 


Itävallan liittäminen Saksaan 


[hanassa auringonpaisteessa lumisilla vuorilla sain pian etäi- 
syyttä poliittisiin tapahtumiin. Kuten aina hoidon ja levon aika- 
na oli ihminen siellä aivan keskittynyt yksittäisiin ilmiöihin ja 
toimintoihin. Eniten nautin siitä, että sain maata auringossa ja 
katsella vuoria. Maailmanpolitiikan kulusta sain vain aavistuk- 
senomaisen kuvan paikallisesta obertsdorfilaisesta sanomaleh- 
destä. Ulkomaailma kiinnosti minua hyvin vähän. Siksi olinkin 
eräänä päivänä aivan yllättynyt, kun muuan vanhahko nainen 
Ostfrieslandista otti puheeksi poliittisen kehityksen Itävallassa. 
Hän oli ajatellut matkustaa poikansa ja veljentyttärensä kanssa 
Etelä-Tiroliin, mutta sanoi, että nyt kaikki näyttää niin huoles- 
tuttavalta ja täytyy ajatella, olisiko parempi mennä kotiin. 
Tämän keskustelun jälkeen syvennyin hieman enemmän leh- 

tiin. Sain selville, että Schuschnigg oli 9. maaliskuuta Innsbru- 
kissa julistanut kansanäänestyksen sunnuntaiksi maaliskuun 13. 
päiväksi. Siinä olisivat äänioikeutettuja vain yli 24 vuotta vanhat 
itävaltalaiset. Heidän tuli ottaa kantaa Itävallan itsenäisyyden 
puolesta vain vastaamalla kyllä” tai ”ei”. Vaalimenettely 
näytti minusta hieman epämääräiseltä, ja ennen kaikkea tuntui 
lyhyt valmisteluaika epäillyttävältä. Mutta en silti nähnyt mitään 
syytä huolestua asiasta. 

Keskellä maaliskuun 11. päivän vastaista yötä minut herätet- 
tiin. Muuan postivirkailija Obertsdorfista oli lähetetty paranto- 
laamme ”'Stillachhausiin” hakemaan minua puhelimeen. Paran- 
tola oli öiseen aikaan kaikkien puhelinyhteyksien tavoittamat- 
tomissa. Minulle sanottiin, että Valtakunnankansliasta on pyy- 
detty soittamaan. Sainkin Puttkameriin yhteyden ja samalla tie- 
don, että on lähdettävä heti Berliiniin. En oikein ottanut asiaa 
vakavasti, ja vastasin, etten ole sellaista ajatellut. Tällöin oli 
mielessäni pila, jonka mukaisesti Hitlerin vieraat huvittelivat 
joskus soittelemalla yöllä pahaa-aavistamattomille tuttavilleen. 
Olettaen, että olin joutunut tällaisen pilanteon kohteeksi, rea- 
goin varsin ärtyneesti. Puttkamer ei kuitenkaan hellittänyt. Vä- 
hitellen huomasin, että hän oli melkein epätoivoinen yrittäes- 
sään keksiä keinoa, millä selittäisi olevansa vakavissaan. Lopul- 
ta hän sanoi, että voinhan lukea asian sanomalehdestä. Siitä jo 
käsitin, että soitto hyvinkin saattaa olla tekemisissä Itävallan: 
tapahtumien kanssa. Sanoin Puttkamerille, että lähden heti 
matkaan. 

Maaliskuun 11. päivän aamuna nousin Berliiniin lähtevään 
pikajunaan. Vastapäätäni istui sisäasiainministeriön valtiosih- 
teeri, tohtori Wilhelm Stuckart. Hän ei tuntenut minua, enkä 
minä myöskään puhunut hänelle mitään. Mutta jo tosiasia, että 
hänkin matkusti Berliiniin selvitti edessäolevia tapahtumia. Ju- 
na saapui Berliiniin myöhään iltapäivällä, ja kiiruhdin heti Val- 
takunnankansliaan. Siellä vilisi ihmisiä. Yleinen kohu, joka tul- 
vahti vastaani, teki olon epävarmaksi. Minun oli määrä ilmoit- 
tautua heti Hitlerille. Hän tuli nauraen vastaan ja tervehti mi- 
nua. Hän oli kuullut yöllisestä puhelinkeskustelusta ja kertoi nyt 


111 


ympärilläolijoille, miten vaikea Puttkamerin oli ollut saada mi- 
nut vakuuttuneeksi. Asia nauratti häntä edelleen, kun hän sanoi 
minulle: ”Teidän täytyy kuitenkin olla jo huomenna töissä mu- 
kana.” 

Mitä ihmettä huomenna tapahtuisi? Itävalta liitetään Sak- 
saan” kajahti vastaan. Miten tähän tilanteeseen oli tultu, mitä 
oli tapahtunut viime päivien aikana? Pala palalta keräilin itselle- 
ni joka puolelta uusimpia tietoja, kunnes muotoutui seuraava 
kuva: Helmikuun 12. päivän tapaaminen Hitlerin ja Schusch- 
niggin välillä Obersalzbergissä oli rohkaissut Itävallan kansal- 
lissosialisteja esiintymään pontevammin vaatimuksiensa puoles- 
ta. Schuschnigg halusi määräämällä kansanäänestyksen osoit- 
taa, että Itävallan kansan enemmistö oli hänen takanaan eikä 
Hitlerin puolella. Kansanäänestys piti kuitenkin, kuten nyt sain 
kuulla, viedä läpi eräänlaisen kansalle osoitetun kysymyksen 
muodossa. Seyss-Inguart, nyt jo Itävallan sisäministerinä, oli 
Wienissä viitannut siihen, että Itävallan valtiosääntö ei tunne 
”*kansankyselyä?* siinä muodossa kuin Schuschnigg aikoi sen 
toteuttaa. Schuschnigg ei antanut tämän huomautuksen häiritä 
itseään, vaan selvitti Italialle, Englannille ja Ranskalle aikeensa 
mutta ei sen sijaan Berliinille. Hitler oli saanut tietoonsa viimei- 
set uutiset lehdistä tai radiosta, kunnes Itävallan kansallissosia- 
listisen puolueen johtajan Klausnerin lähettämä edustaja saapui 
Berliiniin maaliskuun 9. päivänä ja kertoi tapahtumien yksityis- 
kohtia. Hitler ei ollut aluksi halunnut uskoa Wienistä saapunei- 
hin ilmoituksiin, mutta nyt hän reagoi salamannopeasti. Hän 
tunsi joutuneensa Schuschniggin toimenpiteiden yllättämäksi, 
näki niissä loukkauksen Berchtesgadenin sopimusta vastaan ja 
antoi saksalaisille joukoille käskyn valmistautua marssimaan 
Itävaltaan. 

Niin minulle kerrottiin tapahtumien siihenastinen kulku. Jat- 
kosta olisi saattanut tulla melko sotkuinen, sillä poliitikot ja 
sotilaat olivat täysin valmistautumattomia tehtävään, joka 
normaalitapauksessa olisi vaatinut enemmän aikaa. Hitler ei 
ollut tällä kertaa päätynyt ratkaisuunsa pitkän harkinnan jäl- 
keen, vaan oli joutunut Itävallan tapahtumien vuoksi tekemään 

nopean päätöksen. Siinä häntä oli tukenut Göring. Ribbentrop 
oli niihin aikoihin jäähyväiskäynnillä Lontoossa, mikä sekin oli 
merkki siitä, että Itävallan tapaus ei ollut ohjelmanmukainen ja 
johdettavissa Fritschin tapauksen yhteydestä, niin kuin siihen 
aikaan yleisesti väitettiin. 

Kun astuin maaliskuun 11. päivänä Valtakunnankansliaan, 
tapasin siellä Göringin täydessä toiminnassa. Hän tunsi ”'tilan- 
teen herrana”? olevansa oikeassa elementissään. Tulin heti sil- 
hen käsitykseen, että odotettiin Schuschniggin eroa ja 
Seyss-Inguartin nimittämistä liittokansleriksi. Göring soitti 
keskeytyksettä Wieniin. Useimmat puhelinsoitot tapahtuivat 
suuren kuulijakunnan läsnäollessa. Näin siinä Neurathin, Bor- 
mannin, Himmlerin, Goebbelsin, Keitelin, Papenin ja Brauchit- 
schin. Saatoin päätellä, että Itävallan liittopresidentti Miklas 
epäröi aina vain Seyss-Inguartin nimittämisen kanssa. Siksi lei- 
jailikin edestakaisin kysymys, pitäisikö puolustusvoimien aloit- 
taa marssinsa vai ei. Mutta joukoille annettavien käskyjen tulisi 
lähteä jo kello 19.30 mennessä, jos kaiken haluttiin huomenna 
onnistuvan. Göring patisti sen vuoksi Seyss-Inguartia ottamaan 
Itävallassa johdon käsiinsä ja toimittamaan Berliiniin sähkeen, 
jossa hän pyytäisi Saksan hallitusta lähettämään joukkoja ylläpi- 
tämään rauhaa ja järjestystä, jotta vältettäisiin verenvuodatus. 

Seyss-Inguart epäröi. Hän odotti nimitystään liittokanslerik- 
si, jolloin myös saksalaisten joukkojen maahantunkeutuminen 
olisi turhaa. Mutta Miklas ei osannut tehdä päätöstä. Niin sitten 
Seyss-Inguart katsoi olevansa Göringin yhä painostaessa pako- 
tettu pyytämään puhelimitse saksalaisten joukkojen tuloa. Vä- 
hän sen jälkeen Miklas ilmoitti Seyss-Inguartin nimittämisestä 
liittokansleriksi. Se oli kuitenkin jo myöhäistä. Käsky joukoille 
oli jo lähtenyt. Toiminta alkoi. Ilmavoimat olivat saaneet käs- 
kyn kuormata koneisiinsa propagandamateriaalia, lentolehtisiä 
ja hakaristilippuja, jotka seuraavana päivänä pudotettaisiin Itä- 
valtaan. Schuschnigg oli vähän aikaisemmin viimeisessä radio- 
puheessaan antanut käskyn itävaltalaisille joukoille, että niiden 
tulisi pysyttäytyä ilman vastarintaa syrjässä saksalaisten jouk- 
kojen mahdollisen maahantunkeutumisen alkaessa. Nyt oli sel- 

vää, että seuraavaksi päiväksi määrätty marssi Itävaltaan sujuisi 
rauhanomaisen miehityksen merkeissä. En ollut koskaan epäil- 
lytkään, että voisi syntyä aseellinen yhteenotto. 

Hieman ennen lähtöäni parantolahoitoon olin kuullut, että 
adjutantuuria suurennettaisiin yhdellä uudella upseerilla. En 
tiedä keneltä tämä vaatimus oli lähtöisin. Oletin kuitenkin, että 
OKH oli kiinnostunut siitä. Vaikka Schmundt oli maavoimien 
upseeri, OKH piti häntä kuitenkin OKW:n edustajana. Maa- 
voimat halusivat, että OK H:lla olisi aivan kuin Hossbachin 
aikana suora yhteys Johtajaan, ilman että pitäisi asioida OKW:n 
kautta. Hitler hyväksyi tämän näkökohdan mutta vaati samalla, 
että uusi adjutantti ei saisi olla yleisesikuntaupseeri. Kuten 
myöhemmin sain kuulla oli myös Schmundt tervehtinyt ajatusta 
adjutantuurin täydentämisestä maavoimien upseerilla helpotuk- 
sena omille töilleen. Hän ei ollut kuitenkaan osallistunut uuden 
adjutantin valintaan eikä edes tuntenut häntä. Minäkin tapasin 
hänet tuona tapahtumarikkaana iltana ensimmäistä kertaa. Hän 
oli 32-vuotias kapteeni Gerhard Engel Jalkaväkirykmentti 
27:stä Rostockista. Nyt meitä oli siis yhteensä neljä adjutanttia, 
yksi kustakin kolmesta puolustushaarasta ja lisäksi Schmundt 
neljäntenä, virkaiältään vanhimpana ja ensimmäisenä vertais- 
tensa joukossa”. Seuraavan viiden vuoden aikana vallitsi tämän 
adjutanttien joukon kesken kitkaton ja toverillinen yhteistyön 
henki. Joskin Hossbachin keksimä nimitys palveluspaikallem- 
me pysyi muuttumattomana, tuli siitä huomiotaherättämättä ja 
ilman eri määräystä käytännössä ”uuden” puolustusvoimain 
komentajan eli Hitlerin adjutantuuri. Olimme siis tästä lähin 
kaikki Hitlerin sotilaallisia adjutantteja emmekä niinsanottuja 
puolustushaarojen Hitlerin luo asettamia yhteysupseereita”. 
Minulle tämä ei ollutkaan mitään uutta. Samanaikaisesti Hitle- 
rin henkilökohtaista adjutantuuria vahvennettiin kahdella nuo- 
rella SS-johtajalla Leibstandartesta” eli henkikaarista. He oli- 
vat nimeltään Wünsche ja Bahls palvellen sitten lähettiupseerien 
virkanimikkeellä. 

Lauantaina 12. maaliskuuta 1938 Hitler lensi aamulla kello 8 
Berliinin Tempelhofista Minchen-Oberwiesenfeldin kentälle. 


114 


Kolme Ju 52 -konetta täytyi asettaa käyttöön suuren seurueen 
vuoksi. Monet matkustajat eivät tienneet lennon päämäärää 
eikä tavoitteita. Miinchenissä, mihin laskeuduimme pian kello 
10:n jälkeen, ei ollut enää piilotettavissa, että toiminnalla oli 
sotilaallinen luonne. Hitlerin koneessa lensi ensimmäistä kertaa 
mukana myös Keitel. Minchenissä ilmoittautui lentokentällä 
sikäläisen komentoesikunnan lähettämä upseeri, joka piti uudel- 
le puolustusvoimain komentajalle lyhyesti tilannekatsauksen. 
Sen päätyttyä astuimme edellisen vuoden sotaharjoituksista tut- 
tuihin, harmaisiin kolmiakselisiin autoihin. 

Nopealla ajolla ja jäätävässä kylmyydessä avoautoissamme 
palellen saavutimme puolelta päivin Mähldorfin Innin varrella. 
Kenraali Bock ilmoittautui 8. Armeijan komentajana. Se oli 
koottu kovalla kiireellä kahdessa päivässä Baijeriin sijoitetuista 
maavoimien joukko-osastoista. Berliinistä oli paikalle kiirehti- 
nyt täysin moottoroitu rykmentti SS-Leibstandarte Adolf Hit- 
ler. Bock selosti joukkojen liikkeitä. Kaksi tuntia aikaisemmin 
olivat saksalaiset joukot ylittäneet rajan, ja ne oli otettu vastaan 
kukkasin ja riemuhuudoin. Valtakunnan lehdistöpäällikkö esitti 
katsauksen ensimmäisistä selostuksista ulkomailta. Lyhyen ti- 
lannearvion jälkeen Hitler päätti jatkaa ajoa heti Linziin. Hän ei 
odottanut mitään poliittisia tai sotilaallisia sivuvaikutuksia. 

Kello 15:n aikaan tulimme Braunaun luona Inn-joelle, joka 
muodosti sillä kohtaa Itävallan ja Saksan välisen rajan. Joen 
ylittävällä sillalla oli tungosta sekä sotilasajoneuvojen että raja- 
seudun asukkaiden vuoksi. Hyvin hitaasti ajaen saattoi Hitler 
päästä Itävallan maaperälle ja edelleen syntymäkaupunkiinsa. 
Riemu oli sanoinkuvaamaton. Kellot soivat. 120 kilometrin 
matka Braunausta Linziin oli kuin voitonkulkue. Pääsimme pal- 
jon hitaammin eteenpäin kuin oli suunniteltu. Tiet olivat täynnä 
marssivia joukkoja. Kaupungeissa ja kylissä saatoimme ajaa 
vain vaivalloisesti eteenpäin riemuitsevien väkijoukkojen läpi. 

Pimeän tultua pääsimme Linziin. Ihmiset olivat odotelleet 
tuntikausia katujen varsilla saadakseen nähdä Hitlerin kulku- 
een. Kaupungin tori oli aivan mustanaan ihmisistä. Matkan 
jatkaminen ei ollut ajateltavissakaan. Hitlerin täytyi jättää au- 

tonsa mennäkseen jalan raatihuoneelle. Seyss-Inquart otti siellä 
hänet vastaan. He astuivat yhdessä raatihuoneen parvekkeelle. 
Minulla oli tilaisuus astua parvekkeella hieman syrjään ja tulla 
siten historiallisen hetken todistajaksi. Se teki minuun syvän ja 
unohtumattoman vaikutuksen. Kellot soivat, ihmisten heil-huu- 
dot eivät tahtoneet loppua. Vain vaivalloisesti kykeni Seyss-In- 
guart saamaan hiljaisuutta tervetuliaissanoilleen. Hitlerin lyhy- 
estä puheesta oli kuultavissa hänen syvä liikutuksensa. 

Hotelli Weizingeristä Tonavan varrella piti saada komento- 
paikka. Ajoimme sinne yhä jatkuvien huutojen Yksi kansa, 
yksi valtakunta, yksi johtaja”? saattamana. Sekamelska hotellis- 
sa oli kuvaamaton. Kesti pitkään ennen kuin kukin tiesi, mihin 
kuului. Hotellin keittiö ei kestänyt rynnäkköä. Soittaminen pu- 
helimella oli täysin mahdotonta. Hotellista oli vain yksi puhelin- 
linja, jonka olisi pitänyt palvella koko Saksan hallituksen ja 
valtionpäämiehen tarpeita. 

Hitlerin esikunnan siviileillä oli töitä. Piti tehdä lakeja. Sitä 
varten kutsuttiin Stuckart Berliinistä. Hän saapui sunnuntaina. 
Kun tapasimme, myhäilimme kiireelliselle matkallemme samas- 
sa junassa Obertsdofrfista Berliiniin. Jo 12. päivän illan kuluessa 
antoi Hitler vilkkaassa keskustelussa ymmärtää, että hän ei 
haluaisi tyytyä mihinkään ”'puolinaisiin toimenpiteisiin”. En- 
sinnäkin häneen oli vaikuttanut Itävallan väestön valtava riemu. 
Toiseksi antoivat ulkomailta saadut lehdistökommentit aiheen 
tyytyväisyyteen. Lehdet olivat tosin arvostelleet Hitlerin askel- 
ta ankarasti ja tuomitsivat Itävallan liittämisen, Anschlussin”, 
Saksaan mitä terävimmin kommentein mutta pitivät kuitenkin 
sitä tapahtuneena tosiasiana. 

Stuckart valmisti lain Itävallan jälleenliittämisestä Saksan 
valtakuntaan”. Hitler allekirjoitti sen vielä samana päivänä. 
Siten Itävallasta tuli Saksan valtakunnan osavaltio eli Land”. 
Laissa määrättiin myös huhtikuun 10. päiväksi kansanäänestys. 
Asetuksella säädettiin myös, että Itävallan armeija °’ Bundes- 
heer” alistettaisiin heti valan vannoen Hitlerille, ja siitä tulisi 
näin ollen osa Saksan puolustusvoimia, **'Wehrmachtia”. Sitten 
tapahtui jotain minulle käsittämätöntä. Hitler määräsi Saarpfal- 

zin aluejohtajan Josef Biirckelin organisoimaan uudelleen Itäval- 
lan kansallissosialistisen puolueen ja asetti hänet myöhemmin 
jopa valtakunnankomissaarina johtamaan laajoin valtuuksin 
Itävallan liittämisen Saksaan. Olimme sitä mieltä, että se ei 
vielä tekisi Birckelia soveliaaksi Itävaltaan, vaikka hän olikin 
organisoinut puolueen Saarin alueella kansanäänestyksen jäl- 
keen. Birckel oli Saarin mies, ja hänen täytyi vaikuttaa muuka- 
laiselta ?Ostmarkissa” niin kuin Itävallan virallinen nimi nyt 
tuli kuulumaan. Kuten sitten osoittautuikin, oli Bürckel tosiasi- 
assa mitä sopimattomin Itävaltaan ja lähetettiin vuonna 1940 
takaisin Saariin. Mutta siihen mennessä hän oli ehtinyt saada jo 
paljon pahaa aikaan Wienissä. 

Maanantaina 14. päivänä lähdimme matkaan kohti Wieniä. 
Riemu ja innostus saattoivat meitä jälleen melkein 200 kilomet- 
rin matkalla. Vasta iltapäivällä saavuimme entiseen Itävallan 
pääkaupunkiin. Esikaupungeissa ei vielä osoitettu paljon huo- 
miota autokolonnallemme. Mutta keskustaa lähestyttäessä sei- 
soivat ihmiset jälleen tiheissä riveissä katujen varsilla, ja talojen 
julkisivuilla oli yhä enemmän hakaristilippuja nähtävissä. Kun 
tulimme ”Ringille” saavutti riemu aivan hurmioitumisen as- 
teen. Hitler astui autosta hotelli Imperialiin, josta saattoi vielä 
tuntea keisariajan ilmapiiriin. Hotellin edessä oli suuri kansan- 
paljous, joka huusi lakkaamatta: Me haluamme nähdä Johta- 
jamme.” Iltaan mennessä Hitler näyttäytyi useita kertoja hotel- 
lin parvekkeella. 

Tiistaiksi oli Heldenplatzille Hofburgin eteen organisoitu 
suuri joukkokokous, jolloin Hitler piti Hofburgin parvekkeelta 
puheen. Hän päätti sen kuuluisaksi tulleella lauseella: Saksan 
kansakunnan ja valtakunnan johtajana ja kanslerina julistan his- 
torian edessä nyt kotimaani liittymisen Saksan valtakuntaan.” 

Kaatuneiden muistomerkkiä vastapäätä Heldenplatzille oli 
” Ringin” varrelle pystytetty pieni koroke, jolla seisten Hitler 
iltapäivällä otti vastaan Wieniin ehtineiden joukkojen ohimars- 
sin. Saksalaisia sotilaita seurasi väkijoukon erityisesti hurrates- 
sa itävaltalainen rykmentti ”Hochund Deutschmeister”. Pa- 
raatin päätti Hitlerin henkikaartin ””Leibstandarten”' ohimarssi. 

Saksan ilmavoimien lentokoneet suorittivat juhlallisen ylilen- 
non. 

Näiden kahden suuren tapahtuman välillä Hitler poistui pie- 
nen seurueen kanssa hotellista ja ajoi kuten Leondingissakin, 
jossa hän oli käynyt 13. päivänä vanhempiensa haudalla, jälleen 
hautausmaalle. Koska tunsin vain vähän Hitlerin yksityiselä- 
mää menneiltä vuosilta, sain tietää syyn tähän hautausmaakäyn- 
tiin vasta myöhemmin. Käynnin kohteena oleva hauta oli hänen 
sisarentyttärensä Geli Raubalin, jonka kanssa Hitler oli elänyt 
kauan aikaa yhdessä ja joka oli ottanut itseltään hengen Miinc- 
henissä vuonna 1931. Hitler kulki yksin haudan luo ja viipyi 
siellä pitkään. Saatoimme katsella häntä vain etäältä. 

Ennen lentoa Wienistä iltapäivällä Hitler vastaanotti vielä 
kardinaali Innitzerin. Papen oli välittänyt tämän tapaamisen, ja 
Hitler oli hyväksynyt ehdotuksen mielellään. Hän tuki tällä 
eleellä Bärckelille annettua ohjetta jättää Itävallan kirkolle täysi 
itsenäisyys, kuten hän kardinaalille lupasi. Ilmoitus Innitzerin 
käynnistä Hitlerin luona tuotiin lehdistössä korostetusti esille, 
eikä se jäänyt ilman vaikutusta. 

Mäncheniin lentäessämme minua askarruttivat viime päiviltä 
peräisin olevat vaikutelmat, joita oli vaikea verrata keskenään. 

Itävallan kansa oli avoimesti osoittamallaan riemulla tuonut jul- 
ki tunteensa valtakuntaan liittymisen johdosta ja siten ilmaissut 
myös selvästi oikeutensa määrätä kohtalostaan. Hitler itse oli 
yllättynyt tässä muodossa odottamattomasta menestyksestä ja 
syvästi liikuttunut aivan henkilökohtaisista muistoistaan ja si- 
teistään kotimaataan kohtaan. Vastakkaisena oli jäänyt mieleen 
kuva, jonka toin mukanani wieniläisestä hotellista. Siellä Hitle- 
rin uskollisimmat seuraajat Bormann, Himmler, Heydrich ja 
Burckel olivat olleet tiiviissä keskustelussa. Heidän teemansa ei 
voinut olla muu kuin ”yhdenmukaistaminen”'. Shokki, jonka 
olin kokenut Biirckelin nimityksen kuullessani, paheni entises- 
tään. Johtaisiko Schuschniggin hallituksen viime vuosina har- 
joittama itävaltalaisten kansallissosialistien painostus nyt sa- 
manlaisiin vastatoimenpiteisiin. Saamillaan laajoilla valtuuksilla 
näyttivät nuo miehet arvioni mukaan merkitsevän suurta vaa- 

raa rakastettavalle Itävallalle. Tämä havainto oli kuin katkera 
pisara liittymisestä syntyneen riemun maljassa. 

Sotilaille toivat Hitlerin vaikutelmat * Anschlussin” päiviltä 
erään uudistuksen. Kaikkialla, missä Hitleriä juhlittiin kaduilla 
myös sotilaiden osallistuessa siihen, häntä tervehdittiin ojenne- 
tuin käsin eikä kuten tavallisesti sotilaallisella tervehdyksellä 
viemällä kättä päähineeseen. Tämä havainto pani Hitlerin, Kei- 
telin ja Schmundtin määräämään toukokuun 3. päivänä, että 
myös puolustusvoimissa palvelevien sotilaiden tulee tervehtiä 
Hitleriä vain saksalaistervehdyksellä ts. nostamalla käden suo- 
raksi. Muuten puolustusvoimissa säilytettiin normaali sotilaalli- 
nen tervehdystapa 20. heinäkuuta 1944 saakka. 

Hitlerin vastaanotto Minchenissä ja myös maaliskuun 16. 
päivänä Berliinissä oli riemukas. Göring oli Johtajaa vastassa 
Tempelhofin kentällä ylitsevuotavin tervetuliaissanoin. Tultu- 
aan Valtakunnankansliaan täytyi Hitlerin näyttäytyä parvek- 
keella yhä uudelleen berliiniläisille. Innostusta riitti vielä 18. 
päivän illalla, kun Hitler ajoi valtiopäivien istuntoon pitämään 
jälleen puhetta. Hän kuvaili tapahtumia, jotka olivat johtaneet 
marssiin Itävaltaan ja esitti, minkä vuoksi hän oli päättänyt 
toteuttaa Itävallan liittämisen niin nopeasti. Jälleen hän osoitti 
kovia sanoja englantilaisten asennetta kohtaan, jolloin hän ar- 
vosteli enemmän Englannin lehdistöä kuin virallisia mielipiteen- 
ilmaisuja. | NN 

Kansan enemmistö kaikkine kerroksineen näki ”'jälleenyhdis- 
tämisessä” historian loogista kulkua. Ei ollut jäänyt unohduk- 
siin se vuoden 1919 rauhansopimusten vääryys, jolla liittoutu- 
neet kielsivät Itävallan liittymisen Saksan valtakuntaan. Pidin 
Itävallan liittymisen suhteen hyvin kuvaavana ilmausta, että se 
oli saksalaisten oma perheasia”. Näytti myös siltä, että ulko- 
mailla hyväksyttiin aikaa myöten tämä sama käsitys. 

Itävallan liittymisestä Saksaan säädetyssä laissa maaliskuun 
15. päivältä 1938 määrättiin, että Itävallan kaikki yli 20-vuotiaat 
miehet ja naiset tulisivat ratkaisemaan salaisessa kansanäänes- 
tyksessä liittymisen voimaantulon. Valtiopäiväpuheessaan 18. 
päivänä Hitler hajoitti valtiopäivät ja määräsi uudet vaalit huh- 

tikuun 10. päiväksi. Yhteisessä äänestyksessä tulisi Saksan ja 
Itävallan kansojen hyväksyä Hitlerin politiikka ja valita ensim- 
mäiset suursaksalaiset valtiopäivät. 


Vaalimatka 


Kuten aina ennen vaaleja lähti Hitler myös tällä kertaa pitkälle 
vaalimatkalle, jolla hän piti 14 puhetta maaliskuun 25. päivän ja 
huhtikuun 9. päivän välisenä aikana. Seurasin häntä tällä mat- 
kalla vanhan valtakunnan” ja Ostmarkin”' läpi. Hitlerin pu- 
heet eivät olleet tarkoitetut vain valitsijoille. Hän ei epäillyt sitä, 
etteikö molempien kansojen ylivoimainen enemmistö antaisi 
hänelle suostumustaan Saksan ja Itävallan suhteen. Hänen sa- 
nansa oli osoitettu ensi sijassa ulkomaille. Ikään kuin punaisena 
lankana kulkivat puheiden aiheiden läpi Hitlerin syytökset vuo- 
den 1918 voittajavaltioita kohtaan. Samalla hän hyökkäsi sodan 
jälkeen Pariisin esikaupungeissa St. Germainessa Itävallan ja 
Versaillesissa Saksan kanssa tehtyjä rauhansopimuksia vas- 
taan. Silloisen Yhdysvaltojen presidentin Woodrow Wilsonin 
julistama kansojen itsemääräämisoikeuden periaate”, joka oli 
vaikuttanut Saksan armeijan aseiden laskemiseen, oli jätetty 
Saksan kansan osalta toteutumatta. Hitler puhui maailmanso- 
dan voittajavaltioiden harjoittamasta *'väkivallanteosta oikeutta 
kohtaan” ja näiden kieltäytymisestä hyväksyä myös Saksan 
kansalle kuuluvia ihmisoikeuksia. Puheensa hän piti kaikkialla 
vapaasti. Hänellä oli kädessään vain muutamia muistia helpot- 
tavia sanoja sisältävä paperi. Hän vaikutti näissä puheissaan 
ilmeikkäämmältä ja mukaansatempaavammalta kuin lukiessaan 
puheensa suoraan paperista. Koko matkan ajan häntä seurasi 
ihmisten suuri innostus ja juhlinta. 

Tuolla matkalla minulla oli usein tilaisuus seurata Hitlerin 
esiintymistä julkisuudessa, keskusteluissa valtionhallinnon ja 
puolueen johtohenkilöiden kanssa sekä seurusteltaessa erikois- 
junan suojaamassa uskottujen henkilöiden piirissä. Hän oli aina 
sama Hitler. Hän ei puhunut koskaan sanaakaan liikaa tai sa- 


120 


naakaan liian vähän. Ymmärsin yhä paremmin, miksi hän oli 
saanut ihmiset hänestä riippuvaisiksi ja voittanut heidän rakkau- 
tensa. Se ei ollut yksinomaan hänen taloudellisen, sosiaalipoli- 
tiikan tai ulkopolitiikan :alani menestyksiensä ansiota, vaan 
enemmänkin luottamusta siihen Johtajaan, Adolf Hitleriin, joka 
antoi itsestään sympaattisen ja inhimillisen vaikutelman ja osoit- 
ti ymmärtämystä kansan suruille ja puutteille. Kuva Hitleristä 
vuodelta 1938 on saanut luonnollisesti hyvinkin tummaa sävyä 
myöhempien tapausten johdosta. En kiellä sitä, että tuona ke- 
väänä kuuluin itse häneen rajoituksetta innostuneiden ja luotta- 
vien joukkoon. 

Vain kaksi havaintoa panivat minut ajattelemaan ehkä toisin. 
Herätti huomiotani vaalimatkan aikana, että Hitler piti silmällä 
aina vain käyttäytymisensä propagandistista arvoa ja sanojensa 
vaikutusta kuulijoihin, kun hän astui puhujakorokkeelle. Jotain 
muuta kuulin satunnaisissa huomautuksissa pienessä piirissä. 
Maaliskuun 12. päivänä Itävaltaan suoritetun marssin jälkeen 
hän oli melkein kuukauden ajan riemuitsevien ihmisten jättämän 
vaikutelman vallassa. Tämä sai aikaan hänessä käsityksen, että 
hän on saanut kansalta tehtävän politiikalleen ja velvoituksen 
asettaa itsensä edelleen väsymättä Saksan kansan ja valtakun- 
nan käyttöön. Seuraava johtopäätös oli vakuuttuminen siitä, että 
hänen lisäkseen Saksassa ei ole nyt eikä lähitulevaisuudessakaan 
ketään, joka voisi suorittaa Saksan kansalle kuuluvan tehtävän. 
Hänen itsetietoisuutensa kasvoi kasvamistaan ja alkoi kaivaa maa- 
ta todellisuuden jalkojen alta. 

Viimeisten puheidensa jälkeen Hitler matkusti yöllä 9.—10. 
huhtikuuta Wienistä Berliiniin odottamaan vaali- ja kansanää- 
nestystuloksia. Kukaan ei epäillyt, etteikö kyllä-ääniä tulisi vä- 
hintään 90 %. Sen sijaan jo silloin vallitsi epäillyksiä siitä, että. 
näitä vaalituloksia samoin kuin edellisiäkin olisi manipuloitu, 
koska jokaiselle aluejohtajalle oli tärkeää ilmoittaa alueeltaan 
paras tulos. Itse en niitä epäillyt. Siellä ja täällä oli ehkä kuiten- 
kin tuloksia jossain määrin käsitelty. 

Huhtikuun 10. päivänä julistettiin tulokset: kyllä-ääniä oli 
vanhan” Saksan puolella 99,08 % ja Itävallassa 99,75 %. Vai- 

kutelmieni mukaan luvut vastasivat silloista kansan asennetta 
Hitlerin hallitusta kohtaan. Olen yhä tänään siinä käsityksessä, 
että Itävallan liittämisen jälkeen koko Saksassa oli tosiasiallises- 
ti korkeintaan puoli miljoonaa äänioikeutettua, jotka olivat 
vastaan”. Hitlerin sanat valtiopäiväpuheessa 18. maaliskuuta 
olivat vaikuttaneet rauhoittavasti. ° Antakaa minulle vielä neljä 
vuotta aikaa”, hän pääpiirtein sanoi, jotta voisin täydentää 
ulkoisesti toteutetun liitoksen myös sisäisesti”. Se kuullosti hy- 
vin ymmärrettävältä vuoden 1938 ensimmäisten myrskyisten 
kuukausien jälkeen. Ennen kaikkea me sotilaat tarvitsimme 
rauhallista aikaa puolustusvoimien rakentamiseksi. Rauhano- 
mainen marssi Itävaltaan oli tuonut esille huomattavia organisa- 
toorisia ja teknisiä puutteita. 

Pääsiäisen 1938 vietin palvelusvuorossa olevana adjutanttina 
Berghofissa. Hitler kutsui siksi ajaksi paikalle myös vaimoni. 
Kutsu oli meille yllättävä. Selitys asialle oli kuitenkin yksinker- 
tainen. Hitler sanoi, että hän ei voi Berliinissä eikä virkamat- 
koillaan ottaa ympäristönsä yksityiselämää huomioon. Sen 
vuoksi .Obersalzbergissä vietettävä aika voisi tasoittaa tilannet- 
ta. 

Berghofissa tapasimme samaa joukkoa, jonka tunsin jo edelli- 
sen oleskelukerran perusteella. Eva Braunilla oli aina sisarensa 
Gretl tai pari ystävätärtään mukanaan. Tällä kertaa paikalla oli 
rouva Marion Schönmann. Avioparit Bormann ja Speer sekä 
Brandt, Morell, lehdistöpäällikkö Dietrich, Heinrich Hoff- 
mann, henkilökohtainen adjutantti ja kaksi sihteeriä täydensi- 
vät piiriä. Neljä päivää vietimme leppoisasti ikään kuin yksi- 
tyishenkilöinä antamatta palvelustehtävien häiritä. Hitler käytti 
siellä aina sotaan saakka siviilipukua, ja myöskään adjutanttien 
ei sopinut olla virkapuvussa. 

Hitler puhui aterioilla ja pitkien iltojen kuluessa paljon Itäval- 
lasta. Heinrich Hoffmann tunsi Itävallan hyvin, mutta ennen 
kaikkea rouva Schönmannilla oli siitä paljon kerrottavana. Hän 
tosin asui Miinchenissä mutta oli syntyjään wienitär ja oli siellä 
elänyt nuoruutensa. Kun Hitler puolusti kotikaupunkiaan Lin- 
ziä, asettui rouva Schönmann päättäväisesti Wienin kannalle. 

Rouva arvosteli myös Btirckelin nimittämistä puolueen valtuu- 
tetuksi Wieniä ja Itävaltaa varten sekä esitti Hitlerille, että 
tulisi sittenkin ottaa itävaltalaisten mielenlaatu huomioon. Kes- 
kustelua käytiin vilkkaasti. Hitler sanoi, että hänelle oli nyt 
Bärckelin kansallissosialistinen asennoituminen tärkeämpi kuin 
wileniläisten erikoislaadun huomioonottaminen. Rouva Schön- 
mann ei tullut kuitenkaan vakuuttuneeksi, ja hän toimittikin 
seuraavien vuosien aikana Hitlerille lukuisia todisteita Bircke- 
lin virheellisistä toimista, jotka vierottivat itävaltalaisia enem- 
män kansallissosialismista kuin lähensivät siihen. 


Valtiovierailu Italiaan 


Syntymäpäiväkseen Hitler matkusti Berliiniin, mutta palasi sit- 
ten jälleen Obersalzbergiin, koska hän halusi viettää ennen Ita- 
liaan tehtävää vierailua vielä muutamia rauhallisia päiviä Berg- 
hofissa. 

Epätavalliselta tuntui hieman ennen lähtöä huhtikuun 21. päi- 
vänä Hitlerin pitkähkö keskustelu Keitelin ja Schmundtin kans- 
sa. Euroopan hallitukset reagoivat yllättävään Saksan ja Itäval- 
lan yhteensulautumiseen viikko viikolta yhä kriitillisemmin, 
samalla kun saksalaiset vähemmistöt Tsekkoslovakiassa ja Puo- 
lassa tulivat yhä rauhattomammiksi. Itävallan esimerkki oli vai- 
kuttanut, ja erityisesti Sudeettimaassa tulivat huudot ”'kotiin 
valtakuntaan” yhä äänekkäämmiksi. Saksa oli ottanut maail- 
mansodan jälkeisen liittoutuneiden julistaman kansojen itse- 
määräämisoikeuden” asiakseen, todisteli Hitler. Vastustajat 
näkevät siinä Saksan aiheuttaman vaaran rauhalle”'. 

Loistava valtiovierailu Italiaan 3.—10. toukokuuta 1938 toteu- 
tettiin vaivaa ja varoja säästämättä. Hitlerin toivomuksesta ei 
hänen seuruettansa rajoitettu vain Italian kuninkaan luona ta- 
pahtuvan vierailun mukaan, vaan hänelle oli tärkeämpää tehdä 
jo henkilöstönsä valinnalla selväksi, että oli kysymys vastavie- 
railusta Mussolinin edellisenä syksynä tekemän Saksan matkan 
johdosta. Siitä seurasi, että sellaiselle valtiovierailulle ominai- 

nen ministereiden määrä seurueessa oli tavattoman suuri. Rib- 
trop, Keitel, Lammers ja Meissner edustivat valtiota ja puo- 
lustusvoimia sekä Hess, Goebbels, Frank, Himmler ja Bouhler 
puoluetta. Kaikki osallistuivat matkaan rouvineen ja omine esi- 
kiintineen. Kun myös suuri joukko lehdistön edustajia lähti mu- 
kaan, kasvoikin matkaseurue niin suureksi, että tarvittiin kolme 
junaa. 

Göring oli nimitetty Hitlerin sijaiseksi valtiovierailun ajaksi 
Saksassa käsiteltäviä asioita varten. Siinä ominaisuudessa hän 
hyvästeli Johtajan ylistämällä Berliinin - Rooman akselia. Hitler 
vaikutti terveeltä ja hyväntuuliselta. Hän iloitsi matkasta, mutta 
oli myös ennen lähtöä aamupäivällä kirjoittanut testamenttinsa. 
Itävaltaan tapahtuneen marssin aikana oli todennäköisesti saatu 

-vihiä attentaattiyrityksestä. Silloisten päivien tungoksien kes- 
kellä olisi rohkealle yrittäjälle ollut helppo toteuttaa murha-ai- 
keensa. Se antoi nyt Hitlerille aiheen määrätä Göring testamen- 
tissa seuraajakseen. 

+ Roomassa oli levitetty näkyville monarkian koko loisto ja 
mahtipontisuus. Yhdessä vanhojen roomalaisten rakennusten 
antaman vaikutelman ja väkijoukkojen riemunhuutojen kanssa 
kaikella oli vahva vaikutuksensa. Hoviseremonialla oli keskei- 
nen osa. Minusta ne näyttivät yliampuvilta, mutta kuningas- 
kunnan sisäisen ja ulkoisen järjestyksen ja arvovallan vuoksi ne 
kai olivat tarpeen. 

Toukokuun 4. päivänä kuningas järjesti valtiolliset juhlaillalli- 
set Ouirinalissa. Saksalaisen protokollan mukaan ei minun osa- 
nottoani varten ollut paikkaa tilanpuutteen vuoksi. Jälkeenpäin 
kuulin, että minulle oli kuitenkin ollut varaus pöydässä ja "sievä 
italialainen kreivitär oli turhaan odottanut minua tyhjän, nimi- 
kortillani varustetun paikan vieressä’. Osasin antaa arvoa tälle 
huomaavaisuudelle. 

Seuraavana päivänä nousivat Hitler, kuningas, kruununprins- 
si ja Mussolini tärkeimpine seuralaisineen Napolissa taistelulai- 
va ”Conte di Gavourin” kannelle. ja seurasivat sieltä Italian 
laivaston esityksiä. Itse olin erään hävittäjän kannella ja samalla 
lähempänä tapahtumia. Puttkamer kiitteli hävittäjän nopeaa ja 

tarkkaa lähtöä ahtaasta satama-altaasta. Muiden harjoituksien 
ohella teki erityisesti 100 sukellusveneen yhtäaikainen sukelta- 
minen ja pintaannousu mahtavan vaikutuksen. Se oli hieno näy- 
tös mutta ilman mitään sotilaallista arvoa. 

Kolmantena vierailupäivänä suoritettu ja Hitlerin jännityksel- 
lä odottama suuri sotilasparaati oli pettymys. Ohiajavat panssa- 
rivaunut ja tykit eivät vastanneet asetekniikan uusinta tasoa. 
Mussolinin ylpeys, *passo romano”', joka oli preussilaisen pa- 
raatimarssin jäljitelmä, vaikutti liioitellun jäykältä ja kömpelöl- 
tä. Tämän marssityylin Mussolini oli tuonut tuliaisiksi viime 
käynniltään Saksassa ja ottanut sen valiojoukollaan käyttöön 
vastoin neuvonantajiensa mielipiteitä. Marssi oli myös liian hi- 
dastempoista. Sitäkin ilahduttavampaa oli seurata tunnettujen 
italialaisten vuoristojoukkojen ”'bersaglierien?? ohimarssia, joka 
tapahtui juoksuaskelin. 

Iltapäivällä Hitlerin täytyi osallistua ohjelmaan, jonka hän 
koki epämiellyttäväksi. Rooman kuvernööri, ruhtinas Colonna, 
komea ilmestys vanhojen roomalaisten kasvonpiirtein, oli kut- 
sunut väkeä vastaanotolleen Capitolille. Useat sadat vieraat 
täyttivät kauniit tilat. Hovi oli täysilukuisena paikalla. Virallis- 
ten vastaanottoseremonioiden jälkeen aloittivat ylhäisimmät 
henkilöt saksalaisten vieraiden kanssa poloneesin ja marssivat 
siten kokoontuneiden vieraiden muodostamaa kujaa pitkin. Kär- 
jessä kulki Hitler kuningatar käsipuolessaan. Tämä järjestely ei 
tavoittanut arvokkuutta. Hitler sanoi jälkeenpäin, että häntä 
”tuijotettiin kuin kummallista eläintä”. 

Sunnuntai oli taas sotilaallista ohjelmaa täynnä. Aamupäivä!- 
lä esittivät ilmavoimat pommitusta merimaaleihin Civitavecchi- 
an läheisellä rannikolla. Iltapäivällä näimme maavoimien taiste- 
luharjoituksen, jossa käytettiin kovia patruunoita. Jalkaväen 
raskaat aseet, konekiväärit ja kranaatinheittimet, ampuivat 
edessä makaavien jalkaväen ketjujen yli. Molemmat nähdyt har- 
joitukset olivat korkeatasoisia. 

Maanantaina 9. toukokuuta veivät junat meidät Firenzeen, 
missä Mussolini toimi isäntänä. Hitler nautti erityisesti tuosta 
päivästä, kuten hän usein myöhemmin kertoi. Vapaana jäykistä 

hoviseremonioista ja ilman 'hoviliehakointia” hän antoi taide- 
nautinnon ja kaupungin kauneuden vaikuttaa itseensä. 
Roomassa vietettyihin päiviin liittyy minulla eräs kokemus, 
jolla ei ollut mitään tekemistä vierailuohjelman kanssa. Eräänä 
päivänä vietin Hitlerin luona Ouirinalissa koko aamupäivän 
lounaaseen saakka, jonka hän nautti käyttöön annetussa ruoka- 
salissa läheisimpien työtovereiden muodostamassa pienessä pii- 
rissä. Kun palvelija oli ilmoittanut ruoan olevan valmiina, pyysi 
Hitler minua istuutumaan pöytään häntä vastapäätä, paikalle, 
joka oli tavallisesti varattu virkaiältään vanhimmalle vieraalle. 
Olin siitä hyvin hämmästynyt, sillä läsnä oli useita arvoastei- 
kossa korkeammalle sijoittuvia vieraita, joita Hitlerin ele yllätti 
yhtä paljon kuin minuakin. Kun olimme istuutuneet, Hitler toi 
ajatuksensa julki: *Tuossa istuu eräs, joka on minulle aina 
valuttanut katkeran pisaran italialaisia kohtaan tuntemani innos- 
tuksen maljaan”. Hän tarkoitti sillä niitä väheksyviä arviointe- 
jani, joita olin esittänyt viime marraskuussa Berghofissa Italian 
ilmavoimista sen perusteella, mitä olin kokenut Italiassa vuonna 
1933. Nyt kuulin, että hän ei ollut ottanut huomautuksiani mi- 
tenkään todesta eikä pitänyt niitä silloin tärkeinä. Hitler perus- 
teli myös käsityksensä. Hänen mielikuvitukseensa ei ollut lain- 
kaan sopinut, että sellaisen miehen kuin fasistisen Italian luo- 
neen Mussolinin komentamat asevoimat olisivat jotenkin puut- 
teelliset. Mutta nyt hän on voinut luoda niistä itse mielikuvan- 
sa, Ja hän tietää myös syyn. Italian armeija ei olekaan fasistinen 
vaan monarkistinen, eikä Mussolinilla ole ylimalkaan mitään 
vaikutusta joukkojen henkeen. Minä olin Hitlerin käsityksen 
mukaan ollutkin silloin aivan oikeassa kielteisine arvioineni. 
Pöytäseurustelu kosketteli sen jälkeen miltei yksinomaan saksa- 
lais-italialaista liittoa. Hitler myönsi, että se perustui ainoastaan 
hänen ystävyyteensä Mussolinin kanssa. Ja kuinka tärkeää se 
ystävyys on, oli tullut selväksi maaliskuun päivinä Itävallan 
kriisin yhteydessä. Hän sanoi täysin tietävänsä, että liitto Itali- 
an kanssa ei ole Saksan kansan keskuudessa suosiossa. Mutta 
hänellä ei ole muuta vaihtoehtoa, niin kauan kuin englantilaiset 
pitävät tiukasti kiinni Versailles'n rauhansopimuksesta. Ouiri- 

nalissa olevat seurapiirit olivat Hitlerin mielestä kauttaaltaan 
saksalaisvihamielisiä, joten ei auttanut muu kuin koettaa tukea 
Mussolinia. 

Tämä mielipiteenilmaus vaikutti minuun kovasti. Olin siitä 
ylpeä. Hitler oli puolestaan kuunnellut esitystäni tarkoin, ei 
ollut unohtanut siitä mitään ja lisäksi kuulijakunnan edessä 
myönsi erehtyneensä. Hitlerin kertomat asiat olivat minulle uusi 
toteamus siitä, että minun tulisi hänen adjutanttinaan edelleen 
kulkea silmät ja korvat avoinna. Mutta kysyin myös itseltäni, 
miksei Hitler ole saanut asevoimiensa ja Saksan Roomassa tol- 
mivan sotilasasiamiehen kautta oikeaa kuvaa Italian armeijan 
laadusta. 


Tapaus Vihreä” 


Italiasta palattuaan Hitler vietti vain lyhyen aikaa Berliinissä. 
Hän matkusti pian Mincheniin ja sieltä edelleen kymmeneksi 
päiväksi Obersalzbergiin. Schmundt matkusti vuorostaan hänen 
mukaansa. Minulla oli nyt aikaa opiskella ilmasota-akatemiassa 
sekä hoitaa yhteyksiä Ilmailuministeriöön raportoiden siellä ko- 
kemuksiani. Jeschonnek toimi helmikuusta alkaen yleisesikun- 
nassa ”johtoesikunnan päällikkönä”. Hänelle oli alistettu ope- 
raatio-osasto ja "ulkomaiden ilmavoimien” eli tiedusteluosasto, 
joka toimi yleisesikuntamajuri Beppo Schmidin alaisuudessa. 
Heidän kanssaan toimin myös lähivuodet hyvässä yhteisym- 
märryksessä. Göringin ja Stumpffin tieten he selvittivät minulle 
kaikkea, mitä ilmavoimien toiminnasta oli tarpeen tietää. Arvo- 
kasta tässä yhteydenpidossa oli myös se, että Göring luotti 
kovasti näihin kahteen yleisesikuntaupseeriin ja keskusteli hei- 
dän kanssaan kaikenlaisista asioista, mitä hän puolestaan oli 
kuullut Hitleriltä eri puolustushaarojen suhteen. Yhteistyö Gö- 
ringin ja hänen yleisesikuntansa kanssa kehittyi viimeisten Il- 
mailuministeriön organisaatiouudistusten jälkeen hyvin. 
Keskustelin Jeschonnekin kanssa tuoreista tapahtumista. 
Huhtikuun 21. päivänä Hitler oli lyhyessä keskustelussa Keite- 

lin ja Schmundtin kanssa käskenyt aloittaa yleisesikuntien val- 
mistelutyöt keskityssuunnitelmiksi Tsekkoslovakiaa vastaan. 
Göring oli kertonut Jeschonnekille Hitlerin suunnitelmista. Nii- 
den mukaan Hitler odotti uusia jännityksiä ulkopolitiikassa. 
Ylimmissä esikunnissa ei Hitlerin ohjetta valmisteluista TSek- 
koslovakiaa vastaan otettu vakavasti, kuten Jeschonnek asian 
totesi. Menestykset Itävallassa ja Hitlerin mahtava vierailu Ita- 
liassa olivat vielä liian tuoreita tapahtumia, jotta olisi rasitettu 
ajatuksia uusilla ulkopoliittisilla kysymyksillä. Berliinissä vallit- 
si suruton mieliala. 

Olimme sen vuoksi aika lailla hämmästyneitä, kun Hitler 
palasi äkkiä Berliiniin täynnä moitteita ja syytöksiä brittihalli- 
tusta vastaan. Syynä olivat tyhjästä keksityt englantilaiset ja 
tsekkoslovakialaiset lehtiuutiset toukokuun 20. ja 21. päivältä, 
jolloin niissä väitettiin saksalaisten keskittävän joukkoja TSek- 
koslovakian vastaiselle rajalle. Tsekkoslovakian presidentti Be- 
nes oli näiden, Hitlerin arvelun mukaan Lontoossa syntynei- 
den, uutisten perusteella määrännyt osittaisen liikekannallepa- 
non. Seurauksena oli kriisitunnelma kaikissa muissa Euroopan 
pääkaupungeissa paitsi Berliinissä. 

Mutta Tsekkoslovakian liikekennallepano oli hälyttänyt 3 1/2 
miljoonaa sudeettisaksalaista. Jännitys kasvoi. Egerissä oli 
ammuttu kaksi saksalaista. TSekit ja englantilaiset tunsivat Hit- 
lerin vaatimuksen autonomian myöntämisestä sudeettisaksalai- 
sille. Beneš ei ollut halukas kokemaan samanlaista kohtelua 
kuin Schuschnigg. En tiedä, mikä oli alunperin päästänyt valloil- 
leen lehdistökampanjan ja osittaisen liikekannallepanon. Tapah- 
tumien jatko johti Berliinissä reaktioihin vasta, kun ulkomaiden 
lehdistö levitti käsitystä, että Hitler oli perääntynyt tsekkien 
liikekannallepanon ja ulkomailta esitettyjen uhkausten edessä. 
Tämä oli merkki Hitlerille. Hän kutsui toukokuun 28. päiväksi 
Valtakunnankansliaan kenraaleita neuvotteluun. Nyt hän oli 
tehnyt päätöksen ryhtyä tarvittaviin toimiin Tsekkoslovakiaa 
vastaan tehtävää hyökkäystä varten. OKW oli määrännyt näille 
yleisesikunnissa tehtäville valmisteluille peitenimen Tapaus 
Vihreä”. 

Myöskin tämä neuvottelu pidettiin Johtajanasunnon talvipuu- 
tarhassa. Ribbentropin lisäksi muistan siellä olleen seuraavat 
osanottajat: Göring, Brauchitsch, Keitel, Beck, Stumpff, Jodl ja 
Bodenschatz sekä me neljä sotilasadjutanttia ja henkilökohtai- 
nen adjutantti Wiedemann, joka oli vaatinut osallistumistaan 
kaikkiin neuvotteluihin silloin, kun ulkoministerikin oli läsnä. 
Tätä Wiedemannin toimintaa me sotilasadjutantit seurasimme 
epäluulolla. Schmundt saikin Hitlerin sitten päättämään, että 
Wiedemann ei periaatteessa saisi enää osallistua mihinkään soti- 
laalliseen neuvotteluun. 

Hitler aloitti myös nyt kokoontuneen kuulijakunnan edessä 
perustelunsa kaukaa. Vuoden 1918 voittajavallat olivat hänen 
mukaansa itse rikkoneet Versailles'n rauhansopimusta. Silloin 
Saksalle määrättyä aseidenriisuntaa piti seurata voittajavaltioi- 
den aseriisunnan. Sitä ei ollut tapahtunut, vaan oli käynyt päin- 
vastoin. Hän ei katselisi kehitystä enää toimettomana, vaan 
tulisi itse toimimaan. Tsekkoslovakia oli siihen aikaan vaaralli- 
sin vastustaja ja vakava uhka, kuten toukokuun 20. päivän liike- 
kannallepano oli osoittanut. Lisäksi hän totesi, että Prahan hal- 
litus ei halunnut myöntää sudeettisaksalaisille mitään itsehallin- 
toa Tsekkoslovakian valtion rajojen sisäpuolella; sensijaan pai- 
nostus oli saavuttanut sietämättömät mittasuhteet. Kansojen 
itsemääräämisoikeus puuttui yhä edelleen saksalaisilta. 

Arvioidessaan länsivaltoja Hitler tuli johtopäätökseen, että 
tänä vuonna ne eivät tulisi puuttumaan asioihin. Englanti oli 
osoittanut lehdistökampanjallaan, että se tarvitsi aikaa varustau- 
tumiseensa. Ranska ei tule toimimaan ilman Englantia, vaikka 
sillä onkin avunantoon velvoittava sopimus Tsekkoslovakian 
kanssa. Hitler muuten arvioi, että Ranska on nyt heikompi kuin 
vuonna 1914. Saksan ei tulisi odottaa niin kauan, että jälleen 
muodostuisi liitto sitä vastaan, uusi Entente”. Täksi vuodeksi 
hän arveli suotuisiksi mahdollisuudet rajoittaa konflikti koske- 
maan vain Saksaa ja Tsekkoslovakiaa. 

Sitten Hitler käsitteli sotilaallisia toimenpiteitä. Tsekkoslo- 
vakian linnoituslinjaa täytyisi tutkia tarkoin, jotta löytyisi mah- 
dollisuudet sen läpimurtoihin ja niiden jälkeisten painopiste- 

mäisten hyökkäyskiilojen suunnittelulle. Hän vaati, että kaikki 
panssariyksiköt kootaan yhdeksi yhtymäksi, jolla isketään no- 
peasti ja syvälle. Tsekkien linnoituslaitteiden kestävyyden tut- 
kimista varten Hitler määräsi rakennettavaksi muutamia bunk- 
kereita. Sen jälkeen niitä tuli ampua raskaalla tykistöllä ja 88 
millimetrin ilmatorjuntatykeillä. Kaikkien valmistelujen tuli olla 
suoritettuina lokakuun 1. päivään mennessä. OKW sai tehtäväksi 
laatia heti uuden ohjeen Tapaus Vihreää” varten ja jakaa sen 
suorittajille. Sen mukaiset uudet muodostelmat, ennen kaikkea 
panssariyhtymät, olivat nyt välttämättömiä. Vaativin tehtävä 
maavoimien osalle tuli Hitlerin päätöksestä aloittaa heti raken- 
tamaan Länsivallia, vahvaa linnoitettua puolustuslinjaa Saksan 
länsirajalle Aachenista Baseliin. 

En muista, että maavoimien kenraaleiden taholta olisi esitetty 
vakavia vastaväitteitä Hitlerin sotilaspoliittisen tilanteen arvi- 
ointia tai Tsekkoslovakiaa koskevia hyökkäysvalmisteluohjeita 
vastaan. Myös Beck pysyi vaiti, vaikkakin kaikki läsnäolevat, 
Hitler mukaanluettuna, tiesivät hänen vastakkaisista ajatuksis- 
taan monien kohtien suhteen. Hän istui koko neuvottelun ajan 
kivettynein kasvoin, aivan kuten myös Ribbentrop. Sain sen 
vaikutelman, että periaatteellinen yksimielisyys vallitsi. 

Meille puolustusvoimien adjutanteille tuo toukokuun 28. päi- 
vä 1938 merkitsi uuden ajanjakson alkua. Hitler otti yhä 
enemmän välittömän puolustusvoimien johdon käsiinsä. Erityi- 
sesti tämä koski maavoimia. Meistä adjutanteista tuli entistä 
useammin Hitlerin keskustelukumppaneita kaikissa sotilaalli- 
sissa asioissa. Hitler ei tehnyt eroa, mihin puolustushaaraan 
kulloinkin palvelusvuorossa oleva adjutantti sattui kuulumaan. 
Niinpä tapahtui, että Hitler puhui kanssani myös maavoimien 
asioista sekä Schmundtin ja Engelin mielipahaksi ilmaisi minulle 
esimerkiksi mielipiteensä maavoimien johtavista kenraaleista. 
Ilmavoimia Hitler ei tuohon aikaan käsitellyt paljoakaan. Tou- 
kokuun 28. päivän neuvottelussa hän osoitti, että hän ei halun- 
nut Blombergin jälkeen olla vain nimellinen puolustusvoimain 
komentaja, vaan niiden aktiivinen johtaja. Sama neuvottelu 
osoitti myös, että ei ollut kenraalia, joka olisi kyennyt riittävällä 

rohkeudella ja arvovallalla vastustamaan Hitlerin sotilaallista 
ylipäällikkyyttä joko jatkaen työskentelyä hänen kanssaan tai 
toimien avoimessa oppositiossa. 

Fritschin kriisin jälkeen oli maavoimien yleisesikunnassa 
muodostunut kenraali Beckin johtama salainen oppositio. Tou- 
kokuun 28. päivän puhuttelu ja Hitlerin suunnitelmat asettaa 
armeija toimintaan Tsekkoslovakiaa vastaan sodankin uhalla 
antoivat salaiselle oppositiolle aiheen aktivoida toimiansa. Hit- 
ler ja hänen sotilaallinen esikuntansa ei tiennyt siitä mitään. 
Mutta Schmundt tunsi upseerien keskuudessa vallitsevan tyy- 
tymättömyyden siitä, että ensiksikin Fritschin mainetta ei ollut 
vieläkään puhdistettu ja toiseksi ei ollut ratkaistu OKW:n ja 
OK H:n välillä vallitsevaa dualismia OK H:n eduksi. Tässä jän- 
nitystilanteessa vaikutti Hitlerin käsky valmistella suunnitelma 
sotaa varten kuin dynamiitti. Schmundtin täytyi huomauttaa 
Hitlerille maavoimien kriittisestä tilanteesta. Myös Göring oli 
kuullut siitä ja puhunut asiasta Hitlerin kanssa. Schmundt näki 
vaivaa saadakseen Hitlerin ja Brauchitschin välille syntymään 
edes siedettävän luottamussuhteen. Se ei hänelle onnistunut, 
koska Brauchitsch oli tullut jo liiaksi Beckin vaikutuksen alai- 
seksi. 

Schmundt ei antanut ponnisteluissaan periksi ja saikin Hitle- 
rin myönteiseksi antamaan maavoimien kenraaleille loppuselvi- 
tyksen tapaus Fritschin osalta. Sotaoikeus, joka oli istunut Gö- 
ringin johdolla Brauchitschin ja Raederin toimiessa jäseninä oli 
todennut Fritschin syyttömäksi. Hänen puolustusasianajajansa 
kreivi von der Goltz oli tuonut esiin todisteita, joilla Fritschiä 
vastaan toimineen syyttäjän todistaja oli ajettu niin ahtaalle, että 
hänen täytyi myöntää valehdelleensa. Jäi edelleen avoimeksi, 
kuka oli saanut todistajan esittämään vääriä syytöksiä. Tausta- 
voimat pysyivät tuntemattomina ja jäivät rangaistuksetta. 

Barth, 13. kesäkuuta 1938 


Kenraalien kokous oli kutsuttu maanantaiksi kesäkuun 13. päi- 
väksi koolle Barthin lentotukikohtaan Stralsundin lähelle. Hitler 
oli viettänyt viikonlopun maakunnan puoluepäivillä Stettinissä 
ja saapui puolelta päivin Barthiin. Lentotukikohdan päällikkö, 
kapteeni Axel v. Blomberg otti hänet vastaan. Hitler tervehti 
häntä silminnähden sydämellisesti ja keskusteli hänen kanssaan 
matkalla upseerikerholle. Olin iloinen voidessani jälleen nähdä 
ystäväni ja puhua hänen kanssaan. Keskustelumme kierteli ky- 
symyksessä, ovatko kenraalit tyytyväisiä saatuaan kuulla Hitle- 
rin selvitykset. Sanoin, että mielestäni oli heidän viimeinen tilai- 
suutensa saada läpi toivomuksensa tai vaatimuksensa Fritschin 
maineen palauttamiseksi. Axel arveli, että he eivät ryhtyisi mi- 
hinkään. Hän oli oikeassa. 

Aamupäivällä oli Brauchitsch selvittänyt kokoontuneille ken- 
raaleille Länsivallin rakentamista ja suunnitelmia Tsekkoslova- 
kiaan valmisteltavaa hyökkäystä varten. Ruokailun jälkeen luki 
valtakunnan sotaoikeuden puheenjohtaja, kenraali Heitz yhdis- 
telmän tutkimuksista ja tuomion kenraalieversti, vapaaherra v. 
Fritschiä vastaan käydystä oikeusprosessista. Sitten Hitler 11- 
maisi tyytyväisyytensä siitä, että kenraalieverstin syyttömyys 
oli näin osoitettu. Itsensä hän kuvasi traagillisen erehdyksen 
uhriksi. Mutta entisen maavoimien komentajan käyttö jälleen 
entisenkaltaisissa palvelustehtävissä ei olisi mahdollista, sillä 
hän Hitler, ei voisi odottaa, että Fritsch kykenisi vielä uudelleen 
osoittamaan luottamusta häntä kohtaan. Myöskään valtion edun 
nimessä ei voitaisi paljastaa kansakunnalle ja koko maailmalle 
valitettavia yhteensattumia. Fritsch nimitettiin Tykistöryk- 
mentti 12:n komentajaksi Schweriniin. Tämä tehtävä oli jo mo- 
narkian ajoilta peräisin oleva kunniavirka. Hitler uskoi, että 
Fritsch tuli näin riittävästi rehabilioiduksi. 

Päivä Barthissa on minulla yhä tänään pahana muistona. Kun 
Hitler puhui, ajattelin koko ajan: *Hyväksyvätkö kenraalit 
tuon?” Hitlerin onnistui hyvin taitavasti ja vaikuttavasti voittaa 
ymmärtämystä itselleen. Monet kenraaleista eivät tunteneet yk- 

sityiskohtia, vielä vähemmän niitä juonitteluja, jotka olivat joh- 
taneet Fritschin kaatamiseen. Pieneen, asiaan vihkiytyneiden 
piiriin kuuluivat myös ne harvat, jotka alun alkaen olivat asettu- 
neet Hitleriä vastaan, kuten Beck, Halder, Carl Heinrich v. 
Stilpnagel, Witzleben ja Hoepner. Toinen yhtä pieni ryhmä 
tunnustautui kokonaan Hitlerin puolelle, heidän joukossaan 
Reichenau, Keitel, Guderian ja Busch. Varmaankin enemmän 
kuin kaksi kolmasosaa läsnäolevista 40 kenraalista saatettiin 
luokitella suunnilleen välinpitämättömiksi. Minulle oli käsittä- 
mätöntä, että kukaan kenraaleista ei kysynyt, mitkä valtiopoliit- 
tiset edut estivät täydellisen kunnian palautuksen, toisin sanoen 
Fritschin ylennyksen kenraalisotamarsalkaksi. Kukaan ei kysy- 
nyt, oliko Fritschin panettelijat selvitetty ja saatettu vastuuseen 
teoistaan. Himmlerin ja Heydrichin nimet leijuivat ääneensa- 
nomattomina huoneessa. Sain vaikutelman, että kenraalit olivat 
jo aikoja sitten pitäneet tapaus Fritschiä loppuunkäsiteltynä. 
Hitlerin uudet suunnitelmat toivat esiin tärkeämpiä kysymyk- 
siä. Mutta tilaisuus palauttaa luottamus Hitlerin ja hänen ken- 
raaliensa välille menetettiin. Olin sitä mieltä, että Hitler olisi 
ymmärtänyt sen, että kenraalit olisivat oikealla tavalla asettu- 
neet puolustamaan entistä komentajaansa. Siten olisi myös Hit- 
lerille itselleen tullut tilaisuus palauttaa oma kunniansa. Mo- 
lempia puolia täytyi kiinnostaa heidän välillään olevien häiriöte- 
kijöiden raivaaminen. Barth oli siihen viimeinen tilaisuus. 
Schmundt oli asettunut yhä uudelleen rohkeasti ja velvollisuu- 
dentuntevasti puolustamaan Fritschiä saamatta kuitenkaan ken- 
raalien puolelta vaikuttavaa tukea. 


Göringin sekaantuminen maavoimien asioihin 


Päivä Hitlerin Barthissa pitämän kenraalien puhuttelun jälkeen 
ilmoittautui Göring esittelyyn Hitlerin luo. Saatoin häntä talvi- 
puutarhaan, missä Hitler jo odotti. Matkalla sinne hän toisteli 
yhä uudelleen: Johtaja on kuitenkin ollut oikeassa; Johtaja on 
kuitenkin ollut oikeassa.” 

Mitä oli tapahtunut? Toukokuussa 1938 oli Hitler tarkastanut 
linnoituslaitteita, jotka oli rakennettu itärajan suojaksi Oderin ja 
Warthen välille. Brauchitsch ja pioneeritarkastaja, kenraali 
Förster seurasivat Hitleriä. Hitler katseli kaikkea tarkoin ja 
kiinnostuneesti. Hänen vaikenemisensa tuolla kierroksella oli 
painostavaa. Laitteet olivat vanhentuneita. Bunkkerien maan- 
päälliset osat oli varustettu vain konekivääreillä. Niillä ei voitu 
pysäyttää yhtään panssarivaunua. Ei kestänyt kauan, ennen 
kuin Hitler erkani Brauchitschin ja Försterin kanssa hieman 
muusta seurueesta ja puhutteli heitä kiivaasti. 

Myöhemmät keskustelut Hitlerin kanssa toivat julki hänen 
suuttumuksensa. Hän oli aikaisemmista Blombergin kertomuk- 
sista jäänyt siihen käsitykseen, että Oderin- Warthen mutkassa 
olisi verrattain nykyaikaisia puolustuslaitteita. Toukokuussa 
1938 hän halusi saada kokemuksia ja virikkeitä Länsivallia var- 
ten. Koska Blomberg oli aikoinaan kertonut myös lännessä ole- 
vista linnoitteista, erityisesti ylisellä Reinillä ja Schwarzwaldin 
kukkuloilla, Hitler uskoi olosuhteiden idässä olevan samanlai- 
sia. Nyt saamiensa kokemuksien jälkeen hän ei odottanut län- 
nessä olevan paljon parempaa. Mutta ollakseen asiasta varma 
hän oli määrännyt Göringin tarkastamaan lännessä olevat lin- 
noituslaitteet. Maavoimien johto oli tästä menettelystä ihmeis- 
sään ja tuohtunut siitä, ettei maavoimien edustajaa lähetetty 
tarkastusmatkalle. Göring tunsi itsensä imarrelluksi. 

Hän käytti nyt tilaisuutta hyväkseen hankkiakseen maavoi- 
mille moitteita. Hänellä niin kuin kaikilla muillakin oli tiedossa, 
ettei senhetkisillä maavoimien kenraaleilla ollut vastuuta län- 
nessä rakennetuista linnoitteista. Göring kertoi, että niin sano- 
tussa °’ Schwarzwaldin kukkula-asemassa” ei ollut tehty mitään. 
Oli olemassa vain viittauksia siihen, mitä ja missä tositilanteessa 
rakennettaisiin ja mistä tarvittava materiaali olisi saatavissa. 
”*Isteinin mäellä”, hallitsevalla Schwarzwaldin eteläreunan ja 
Reinin tasangon välisellä kukkulalla, hän oli tavannut vain ke- 
vyitä jalkaväkiaseita. Mistään linnoitusketjusta Aachenin ja Ba- 
selin välillä ei ollut puhettakaan. Göring oli sohaissut tulta. 
Tulos oli se, että Hitler päätti antaa tohtori Todtille Länsivallin 

rakentamisen johdettavaksi. Hän kutsui Brauchitschin luokseen 
ja tiedotti, että pioneeriesikuntien tulisi vain ilmoittaa, missä ja 
millaisia bunkkereita tulisi rakentaa. Rakennustyöt olivat siitä 
lähtien vain Organisaatio Todtin vastuulla. Hitlerillä itsellään 
oli aivan tarkoin määrättyjä käsityksiä Länsivallin rakentami- 
sesta. Hän tulisi toimittamaan niistä muistion OK H:lle ja Orga- 
nisaatio Todtille. Brauchitsch oli aivan ymmärrettävästi tyrmis- 
tynyt Hitlerin ratkaisusta, mutta vielä enemmän Göringin epä- 
toverillisesta käytöksestä häntä kohtaan. Tämä Göringin me- 
nettely vaikutti haitallisesti maavoimien ja ilmavoimien esikun- 
tien väliseen yhteistoimintaan. 

Hitlerin Göringille antama tehtävä ja sen suoritustapa kuva- 
sivat selvästi muutoksia sotilaallisen ylijohdon piirissä vuonna 
1938. Göring oli ymmärtänyt esiintyä koko puolustusvoimien 
edun nimessä ja tehdä itsensä tarpeelliseksi. Hitler takertui 
Blombergin lähdön jälkeen Göringiin, koska hän tarvitsi luot- 
tamusmiestä keskusteluissa puolustusvoimista, kenraaleista 
ja sotilaallisista suunnitelmistaan. Mitä kaikkea he puhuivat 
keskenään tuntikausia, voimme vain arvailla heidän anta- 
mistaan määräyksistä ja kulloinkin esitetyistä huomautuk- 
sista. Siinä suhteessa Göring oli esikuntaansa kohtaan avoi- 
mempi kuin Hitler. Mitä enemmän taas Hitler kasvatti luotta- 
mustaan Schmundtia kohtaan, sitä enemmän hän myös käytti 
tätä neuvonantajanaan. Keitel toimi vain suorituselimenä toteu- 
tettaessa Hitlerin ohjeita ja käskyjä. Puolustusvoimia koskeviin 
keskusteluihin Hitler ei ottanut häntä luokseen ennen sotaa. 


Uusi johtamistapa 


Puolustusvoimien uusi johtamistapa oli aivan eri mittapuun mu- 
kaan arvioitavissa kuin tavanomainen yleisesikuntakäsityksen 
hengessä toimiva johto. Maavoimien yleisesikunnalle pysyi tä- 
mä johtamistyyli käsittämättömänä. Tuon instituution ei onnis- 
tunut sopeutua muuttuneisiin olosuhteisiin. Seurauksena oli, 
että Hitlerin ja maavoimien johtavien kenraalien välillä Frit- 

schin kriisin leimaama luottamussuhde ei ottanut parantuak- 
seen. 

Minulla oli tämän kehityksen takia vaikea asema adjutantuu- 
rissamme. Schmundt ja Engel asettuivat energisesti paranta- 
maan Hitlerin ja Brauchitschin välistä suhdetta. He seurasivat 
epäluulolla Göringin toimintaa, joka vaikeutti heidän ponnis- 
tuksiaan. En voinut jättää huomiotta heidän esittämiään näkö- 
kohtia, mutta en voinut myöskään asettua avoimesti vastusta- 
maan Göringiä. Hän oli sentään puolustushaarani komentaja. 
Toisaalta en pitänyt kenraalien osoittamaa pidättyvyyttä Frit- 
schin kriisin jälkeen sopivana keinona estää Göringiä saamasta 
vaikutusvaltaa maavoimien asioihin. Olin kaksijakoisessa ase- 
massa, josta pystyin puhumaan avoimesti vain Jeschonnekin 
kanssa. Suhteeni häneen tuli yhä läheisemmäksi ja henkilökoh- 
taisemmaksi. 

Tiesin, että Jeschonnekista tuli Göringille yhä läheisempi 
neuvonantaja ja hänen nimittämisensä ilmavoimien yleisesikun- 
nan päälliköksi olisi vain ajan kysymys. Pyysin Jeschonnekia 
tekemään Göringille selväksi kaikki ne vaikutukset, joita tämän 
toimista oli seurannut, sekä myös sen, että olisi kokonaisuuden 
edun mukaista, jos Göring pyrkisi parantamaan Hitlerin ja 
Brauchitschin välejä. Sanoin Jeschonnekille, että Göringillä on 
Hitlerin tietolähteenä suuri merkitys ja myös kyky vaikuttaa 
mielipiteillään. Sen vuoksi hänen, Jeschonnekin, tulisi yhä uu- 
destaan vaikuttaa Göringiin ja korostaa kolmen puolustushaa- 
ran komentajan, Göringin, Raederin ja Brauchitschin hyvien 
yhteistoimintasuhteiden merkitystä. Jeschonnek yhtyi täysin 
mielipiteeseeni mutta näki myös, kuten minäkin, suuren vai- 
keuden siinä, että Göring asettui mieluimmin Hitlerin kanssa 
samalle tasalle kuin maa- ja merivoimia komentavien virkavel- 
jiensä kanssa. 

Jeschonnekilla oli myös muita murheita. Hän odotti ennakoi- 
tavissa olevaa nimitystänsä yleisesikunnan päälliköksi hyvin 
sekavin tuntein, koska hän tiesi, että yhteistyö Göringin ja 
tämän ensimmäisen maailmansodan aikaisten lentäjäystävien 
kanssa saattaisi käydä vaikeaksi. He olivat Göringin läheisim- 

plä neuvonantajia ja periaatteellisesti yleisesikuntaa vastaan 
asennoituneita, koska eivät halunneet tunnustaa sen johtamis- 
tavan merkitystä ilmavoimille. Valitettavasti Jeschonnek oli 
myös menettänyt luottamuksensa Milchiin. Niinpä Jeschonnek 
seisoi melko yksinäisenä sen tehtävän edessä, jonka Göring oli 
yleisesikunnalle antanut, nimittäin kaksinkertaistaa ilmavoi- 
mien, lentojoukkojen ja ilmatorjunnan vahvuus. Erityisesti hä- 
nelle tuotti huolta Göringin käsky rakentaa Länsivallin taakse 
niinsanottu ”ilmapuolustusvyöhyke”' ilmatorjuntatykkeineen ja 
valonheittimineen. Tällaiselta valtavalta varusteluohjelmalta 
puuttuivat vaadittavat raaka-aineet ja koulutetut sotilaat. Ne 
olivat pullonkauloja, jotka jo aiemminkin olivat hidastaneet il- 
mavoimien kehittämistä. Göring lupasi hänelle yhä uudelleen 
asettaa ilmavoimat etusijalle nelivuotissuunnitelmassa. Mutta 
käytäntö näytti aivan toiselta. 


Ilmapuolustusalue Länsi 


Göringin käsky rakentaa ”ilmapuolustusalue Länsi” oli tyypil- 
linen tulos Hitlerin ja Göringin välisestä läheisestä yhteistyöstä 
tuona vuonna. Hitlerin ärtymyksessä, joka aiheutui maavoimien 
kenraalien vastustuksesta Länsivallan rakentamisessa, Göring 
näki tilaisuutensa saattaa itsensä hyvään valoon Hitlerin silmis- 
sä. ””Ilmapuolustusalueen” piti muodostaa Länsivallin toinen 
linja koko länsirajan pituudella. Aseistukseksi oli suunniteltu 
ensi sijassa 88 millimetrin ilmatorjuntatykit, joiden asemat tuli 
rakentaa niin, että niitä voitiin käyttää myös taisteluun panssa- 
rivaunuja vastaan. Maavoimien mielestä Göringin suunnitelma 
oli sekaantumista niiden asioihin, ja siitä syystä se herätti ärty- 
mystä. 

Virheellistä ilmavoimien varustamista 


Jeschonnek arvosteli Göringin ratkaisua varsinaisten ilmapuo- 
lustustehtävien heikennyksenä. Lisättyyn ilmatorjuntatykkien 
tuotantoon tarvittavat raaka-aineet pitäisi ottaa pois lentokonei- 
den ja niiden tukikohtien rakentamisesta samoin kuin pommien 
ja lentokoneaseiden valmistuksesta. Tämä kaikki tapahtuisi 
hetkellä, jolloin poliittisen tilanteen kehitys toi ensi kertaa Eng- 
lantia vastaan käytävän sodan mahdollisuuden yleisesikunnan 
suunnittelun piiriin. Göring oli tosin vakuuttanut työtovereil- 
leen, että Hitler halusi Englannin kanssa sovintoa eikä sotaa. 
Kuitenkin olisi yleisesikunnan tehtävä valmistautua kaikkinais- 
ten tilanteiden varalle. Jeschonnek oli siitä vakuuttunut, että 
vuoden 1938 aikana ei olisi sodan vaaraa. Hänen suurin huolen- 
sa koski lentokoneiden rakentamista ja toimituksia joukoille. 
Hän ei luottanut lainkaan Udetin teknilliseen osastoon ja pelkä- 
si, että yleisesikunnan asettamia vaatimuksia pommituskonei- 
den kehittämiselle, valmistamiselle ja toimittamiselle ei täytetä. 
Jeschonnek oli iloinen siitä, että Me 109 oli osoittautunut tehok- 
kaaksi hävittäjäkoneeksi. Udetin intohimona olivat hävittäjät. 
Pommituskoneista hän asetti etusijalle syöksypommittajat, jois- 
sa Jeschonnek taas näki vain väliaikaisratkaisun, niin kauan 
kuin ei ollut kehitetty hyvin toimivaa pommitustähtäintä vaaka- 
lentoa varten. 

Oli rauhoittavaa kuulla, että ilmavoimien yleisesikunnassa 
vallitsi selkeä käsitys lentojoukkojen varustamisesta. Siitä huo- 
limatta vannotin Jeschonnekia vaikuttamaan Göringiin, jotta 
tämä olisi Hitleriä kohtaan rehellisempi eikä esittäisi lupauksia 
ja liioiteltuja kaunomaalailuja. Minulla oli vaikutelma, että Hit- 
ler luotti paljon enemmän ilmavoimien suorituskykyyn kuin mi- 
tä sillä hetkellä olisi ollut aihetta. Hän jättäisi itsensä lentoko- 
neiden alalla kokonaan Göringin toimenpiteiden ja ilmoitusten 
varaan. 

Kesälomamme aikana tapasimme vaimoni kanssa Biini- 
lerhöhen parantolassa ilmavoimien yleisesikunnan päällikön, 
kenraali Stumpffin vaimoineen. Vastakohtana Jeschonnekille ja 

Göringille hän arvioi poliittiset suhteet Englantiin vakavammak- 
Sİ. 

Vastakohtaisuudet syvimmästä huolesta iloiseen suruttomuu- 
teen luonnehtivat kesällä 1938 valtionhallinnon, puolustusvoi- 
mien ja puolueen johtohenkilöiden mielialoja. Kansan suuri 
enemmistö oli onnellista ja tyytyväistä, kuten saatoimme todeta 
pitkillä lomamatkoillamme Harz-vuoristossa, Miinchenissä 
Saksan taiteen päivillä ja lopuksi Bayreuthin musiikkijuhlilla. 
Luottamus ja usko Adolf Hitlerin rauhanrakkauteen voitti 
kaikki epäilykset. 

H LUKU 
Syksy 1938 — elokuu 1939 


Kriisin merkkejä 


Palvelukseni alkoi jälleen matkalla Breslauhun Saksan voimiste- 
lujuhlille heinäkuun 31. päivänä. Hitler seurasi juhlakulkuetta. 
Erilaiset kansallispukuiset ryhmät ulkomailta vetivät erityistä 
huomiota puoleensa. Sudeettisaksalaiset kansanryhmät marssi- 
vat Hitlerin ohi huutaen kotiin valtakuntaan”. Se oli vaikutta- 
va mutta myös hälyttävä mielenosoitus. Kasvoilta näkyi puute 
ja murhe. Hitler koki sen samoin ja otti siitä itselleen tehtävän 
vapauttaa sudeettisaksalaiset tsekkien sorrosta. Hitler puhui 
avoimesta siitä, että saksalaisilla ei idässä, Tsekkoslovakiassa 
eikä Puolassa, ollut sitä vähemmistösuojaa, joka heille kuului 
Versailles'n rauhansopimuksen mukaan. 

Berliinissä tapasin adjutantintoimiston muuttuneena. Putt- 
kamer oli palannut joukkoihin kolmivuotisen palveluksen jäl- 
keen ja otti vastaan päällikkyyden eräällä hävittäjällä. Hän jätti 
jälkeensä vain ystäviä. Raeder oli valinnut seuraajaksi komenta- 
jakapteeni Albrechtin ja esitellyt hänet Hitlerille. Schmundt 
kertoi minulle viime viikkojen sotilaallisista tapahtumista. Hän 
teki masentuneen vaikutuksen. Länsivallin rakennustyö ja 
” Vihreän” valmistelut olivat jyrkentäneet pahoin vastakohtai- 

suuksia Hitlerin ja maavoimien esikunnan välillä. Hitlerin pitä- 
mään puhutteluun 28. toukokuuta liittyen oli Beck ilmaissut 
käsityksensä useissa muistioissa ja pyytänyt Brauchitschia esit- 
tämään ne Hitlerille. Schmundtin kertoman mukaan Brauch- 
itsch ei ollut esittänyt niitä kaikkia kirjallisina mutta kylläkin 
tuonut suullisesti julki Beckin arviot. Silloin oli käyty vilkkaita 
väittelyjä kummankin osapuolen käsityksistä. Beck oli torjunut 
Brauchitschin ehdotukset tulla hänen kanssaan esittämään nä- 
kökantansa suoraan Hitlerille. Beck uskoi voivansa vakuuttaa 
muistioillaan Hitlerin siitä, että Saksan hyökkäys TSsekkoslova- 
kiaan väistämättä aiheuttaisi ranskalais-englantilaisen hyök- 
käyksen lännessä, jolloin seurauksena olisi maailmansota. Hit- 
ler oli yrittänyt saada Brauchitschin päinvastaisesta vakuuttu- 
neeksi. Schmundt oli syvästi masentunut näiden väittelyjen seu- 
rauksista. Hitlerin luottamus Beckiin oli särkynyt, ja hän oli 
ehdottanut Brauchitschille, että olisi aika ”nyt lopultakin” 
päästä Beckistä eroon. Mutta Schmundt piti vieläkin traagisem- 
pana Hitlerin ja Brauchitschin vieraantumista toisistaan. Huo- 
masin, että Schmundt tiesi vielä enemmänkin, mutta vaikeni 
siltä, koska olin ilmavoimien upseeri. Hän oli luontojaan hieman 
epäluuloinen ja palvelusasioissa vaitelias. Hän ei tiennyt silloin 
vielä, että sain ilmavoimien yleisesikunnassa kuullakseni paljon 
yksityiskohtia OKH:n piirissä vallitsevista käsityksistä, eikä 
myöskään sitä, että Hitler puhui myös minulle maavoimien asi- 
oista, jos hänellä ei ollut sattumoisin ketään keskustelukumppa- 
nia maavoimista. Valitettavasti Schmundtin hyvin ymmärrettä- 
vä pidättyvyys vaikutti pitkän ajan haitallisesti välillämme ta- 
pahtuvaan yhteistoimintaan. 

Elokuun alkupäivinä matkustin vuorollani Hitlerin mukana 
Obersalzbergiin. Hitleriä askarrutti melkein koko ajan Länsival- 
lin rakentaminen, operaatiosuunnitelma ” Vihreä” ja kysymys 
siltä, miten saisi maavoimien kenraalit ja muut korkeat upseerit 
vakuuttuneiksi hänen käsitystensä oikeellisuudesta. Kuulin hä- 
nen suustaan monia moitteita maavoimia kohtaan ja saatoin 
vasta nyt ymmärtää täysin Schmundtin masennuksen. Hitlerin 
luottamus kenraaleihin oli katoamassa. Tämä muutos puolen 

vuoden aikana ja välittömästi ennen mahdollisen sodan puh- 
keamista antoi riittävästi aihetta seurata kehitystä mitä suurim- 
malla surulla. 


Beckin ero 


Hitler oli saanut tietää Berliinistä, en tiedä, oliko se tapahtunut 
Göringin tai Reichenaun kautta, että Brauchitsch ja Beck olivat 
kokoontuneiden vanhimpien kenraalien edessä esittäneet tilan- 
nearvionsa ja arvostelleet ankarasti Hitlerin menettelytapoja. 
Hyökkäys Tsekkoslovakiaan sitoisi kaikki armeijan sen hetkiset 
voimat, jotta voitaisiin saavuttaa nopeita tuloksia. Länsivallat 
käyttäisivät tilaisuutta hyökätäkseen. Länsivalli ei olisi miten- 
kään riittävä este pysäyttämään niitä. Hitler oli suunniltaan, kun 
hän kuuli tuosta ja käski Brauchitschin tulemaan heti Berchtes- 
gadenlin. 

Puhuttelu tapahtui kahden kesken Hitlerin työhuoneessa 
Berghofin toisessa kerroksessa. Ikkunat olivat enimmäkseen 
auki. Oli kuultavissa kiihkeää keskustelua ilman, että yksityis- 
kohdista olisi saanut selvää. Sitä kesti useita tunteja. Kun ää- 
nenvoimakkuus yhä kasvoi, katsoimme, että oli pakko tyhjentää 
terassi työhuoneen alapuolelta. Se oli piinallinen tilanne, jota en 
milloinkaan unohda. Pitkänä palvelusaikanani Hitlerin luona ei 
tapahtunut toista kertaa, että keskustelu Hitlerin ja jonkun ken- 
raalin välillä olisi muuttunut niin äänekkääksi. 

Elokuun 10. päiväksi oli kutsuttu Hitlerin luo liikekannalle- 
panon varalta määrättyjen armeijoiden ja ilmavoimien vastaa- 
vien yhtymien yleisesikuntien päälliköt. Monituntisessa puhut- 
telussa Hitler esitti poliittisen ja sotilaallisen tilanteenarvionsa 
saadakseen upseerit vakuuttuneiksi hänen käsitystensä oikeelli- 
suudesta. Keskustelu osoitti, ettei hän ollut tässä täysin onnis- 
tunut. Samat ajatukset kuin Brauchitsch ja Beck olivat esittä- 
neet, tulivat myös nyt esille muutamien yleisesikuntaupseerien 
taholta, mutta uusia vakuuttavia näkökohtia ei esitetty. Päivän 
tuloksena voitiin todeta vallitsevan selvän luottamuspulan Hit- 

lerin ja maavoimien yleisesikunnan välillä. Erilaiset näkemykset 
kokoontuneilla upseereilla, kuten käytetyistä puheenvuoroista 
ja tilaisuuden jälkeisestä kerskustelusta saattoi päätellä, osoitti- 
vat kuitenkin, että tuossakaan piirissä ei vallinnut yksimielisy yt- 
tä. 

Kritiikki Beckiä vastaan kasvoi myös yleisesikuntaupseerien 
keskuudessa. Se ei koskenut hänen mielipiteitään, vaan menet- 
telytapoja. Tietoisella syrjäänvetäytymisellään hän oli laimin- 
lyönyt tilaisuuden vaikuttaa Hitleriin. Jo Fritschin tapauksen 
yhteydessä oli kaivattu häneltä henkilökohtaista ja tuntuvaa 
aloitteellisuutta Hitlerin suhteen. Yleisesikunnan päällikön ei 
pitäisi kirjoitella vaan toimia. Huhu, että Beck haluaisi vetäytyä 
syrjään, herätti erilaisia reaktioita. Kun osa upseereista tervehti 
tuota askelta tyydytyksellä, sanoivat muut: Se merkitsee so- 
taa”. Olin myös itse siinä käsityksessä, että Beck olisi ponnek- 
kaalla esiintymisellä saavuttanut menestystä. Olin saanut tietää, 
että Hitlerillä oli alunperin ollut positiivinen käsitys Beckistä. 
Se oli peräisin jo ajalta ennen vuotta 1933, kun Beck oli toiminut 
Tykistörykmentti 5:n komentajana Ulmissa. Silloin oli kolmea 
hänen upseereistaan syytetty oikeudessa Leipzigissa siitä, että 
he olivat toimineet kansallissosialistien hyväksi. Hitler ja Beck 
olivat molemmat todistajina tässä niin sanotussa ”’ Reichswehrin 
prosessissa". Hitler kehui Beckin rohkeaa esiintymistä luut- 
nanttiensa puolesta, jolla oli ollut olennainen merkitys sille, että 
rangaistuksista tuli lieviä. Blombergin— Fritschin kriisin aikaan 
Hitler oli tarjonnut maavoimien komentajan paikkaa Beckille, 
joka oli kieltäytynyt tehtävästä siksi, kunnes Fritschin maine 
olisi puhdistettu. Tätä pidettiin silloin erityisen kunnioitettavana 
tekona. Nyt valitettiin hänen asennettaan siinä uskossa, että 
Hitlerin ja Beckin saumaton yhteistyö olisi vaikuttanut myön- 
teisesti maavoimien kehitykseen. Olin itse pikemminkin siinä 
käsityksessä, että Beck ei voinut hyväksyä Hitleriä myöskään 
henkilökohtaisen vastenmielisyytensä vuoksi. Beck piti häntä 
edelleen *böömiläisenä korpraalina” eikä voinut sulattaa hänen 
demagogista esiintymistään. Hän vierasti ylipäänsä ajatusta 
"tavallisen kansan” ja "yksinkertaisen sotilaan” pääsemistä 

valtaan. Beck oli upseeri, jolla monarkistina oli jo vuonna 1918 
vaikeuksia sopeutua uuteen ajatteluun ja vielä enemmän vuonna 
1933. Hänen mielessään väikkyi ihanteena kuninkaallinen, 
preussilainen suuri yleisesikunta”, joka oikeuksineen ja vel- 
vollisuuksineen oli suoraan keisarin ja kuninkaan alaisena sekä 
toimi samalla hallitsijan ensimmäisenä ja ainoana neuvonantaja- 
na kaikissa sotilaallisissa kysymyksissä. Seurustelua diktaatto- 
rin kanssa Beck ei ollut oppinut eikä ymmärtänyt sen asettamia 
vaatimuksia. 

Hitler veti minut seuraavina päivinä Berghofissa toistuviin 
keskusteluihin kanssaan. Sain vaikutelman, että hän ei niinkään 
halunnut kuulla mielipiteitäni yksittäisistä kysymyksistä, vaan 
hän tahtoi lausua ääneen ajatuksiaan. Hitler sanoi, että Brauch- 
itsch oli hänelle kertonut haluavansa nyt erota Beckistä, mikä 
oli Hitlerin mielessä ollut jo pitempään. Kun Beck oli palannut 
vuotta aikaisemmin Pariisista vierailulta kenraali Gamelinin 
luota, hän oli puhunut kaikkialla loistavasta Ranskan armeijas- 
ta, joka oli edelleen Euroopan vahvin. Hän ei ollut vierailullaan 
nähnyt yhtään joukkoa, sillä matka tapahtui siviilipuvussa yksi- 
tyishenkilönä. Beck tunsi yhä maailmansodan kauhut luissaan, 
sanoi Hitler. Kun hän itse tutki tarkoin Ranskan armeijaa, hän 
saattoi havaita sen olevan vanhanaikaisesti aseistetun ja koulu- 
tetun sekä Maginot-linjan olevan nykyaikana merkityksettö- 
män. Ranskan armeija lepäsi hyvin kyseenalaisilla laakereillaan 
vuodelta 1918 eikä kelvannut paljonkaan enempään kuin Preus- 
sin armeija vuonna 1806. 

Brauchitsch oli ajatellut Beckin seuraajaksi Halderia, joka oli 
toiminut jo muutamia kuukausia ensimmäisenä päämajame sta- 
rina ja siten Beckin sijaisena. Kysyin Hitleriltä, yhtyikö hän 
tähän näkemykseen. En voinut kuvitella, että Halderin mukana 
tulisi yleisesikuntaan uutta henkeä. Beck itse oli tammikuun 
lopulla raivannut tuon päämajamestarin paikan Halderille, kos- 
ka hän uskoi voivansa luottaa tähän enemmän kuin edeltäjänä 
toimineeseen Mansteiniin. Tähän nyt Hitler esitti mielipiteensä: 
” Halusin silloin Mansteinin yleisesikunnan päälliköksi. Minulle 
sanottiin kuitenkin, että hän on liian nuori!” Kysyessäni, miksi 

hän ei nyt voisi nimittää Mansteinia tuohon tehtävään, Hitler 
vastasi, että ratkaisu täytyy jättää Brauchitschille, jonka lähim- 
pänä apulaisena yleisesikunnan päällikkö toimii. 

Kauan sodan jälkeen minulla oli tilaisuus kertoa kenraaliso- 
tamarsalkka v. Mansteinille tuon keskustelun sisällöstä. Hän oli 
täysin yllättynyt, sillä hän oli ollut siinä käsityksessä, että hel- 
mikuussa 1938 hänet oli raivattu paikaltaan yleisesikunnassa 
Hitlerin määräyksestä. Hän lakkasi epäilemästä kertomaani 
vasta, kun muistutin häntä siitä, että helmikuussa 1940 hänen 
täytyi samoin Halderin ansiosta jättää paikkansa Rundstedtin 
yleisesikunnan päällikkönä. 

Hitlerin muita aiheita noina elokuun päivinä 1938 Obersalz- 
bergissä olivat operaatiosuunnitelma ” Vihreä” ja Länsivallin 
rakentaminen. Hän korosti yhä uudestaan, kuinka tärkeää on 
koota kaikki panssarijoukot yhdeksi vahvaksi hyökkäy skiilaksi, 
joka toimii painopistesuunnassa ja jolla suoritetaan yllättävä ja 
nopea läpimurto vastustajan syvyyteen. Ensimmäistä kertaa 
kuulin Hitlerin käsitykset hyökkäysstrategiasta, jota hän piti 
periaatteena kaikille myöhemmille operaatiosuunnitelmille vuo- 
teen 1942 saakka ja jonka käytön hän myös nyt ajoi läpi maa- 
voimien yleisesikunnassa. Erityisesti hän painotti sitä, etteivät 
maavoimien muut joukot saisi missään nimessä juuttua kiinni 
tsekkien puolustuslinjan bunkkereihin. Aukkoja täytyisi joka 
puolella käyttää nopeaan etenemiseen syvälle. Yksittäisten 
bunkkerien valtaaminen olisi myöhemmän ajan tehtävä. Hän 
odotti jännittyneenä tuloksia tsekkiläisen mallin mukaan ra- 
kennetun bunkkerin kokeiluammunnasta Jiiterbogin harjoitusa- 
lueella. 

Bunkkerien rakentaminen oli tuohon aikaan Hitlerin mielihar- 
rasteena. Hänen taipumuksensa osata paneutua taistelun suori- 
tukseen ja asevaikutukseen sai hänet vaatimaan erilaisia bunk- 
kerityyppejä. Hän määräsi, että vain raskaille aseille, siis tykis- 
tölle, panssarintorjuntatykeille ja konekivääreille tulisi antaa 
mahdollisuus taistella bunkkereista, kun taas jalkaväen piti tais- 
tella valmistelluista avonaisista asemistaan. Hitler oli laatinut 
tällä välin toukokuussa lupaamansa muistion Länsivallin raken- 

tamisperiaatteista sekä antanut jakaa sen joukoille ja Organisaa- 
tio Todtille. Ei vain hänen kiinnostuksensa rakentamiseen 
yleensä eikä hänen perusluontonsa arkkitehtinä ja taiteilijana 
ylläpitänyt jatkuvaa kiinnostusta Länsivalliin, vaan myöskin 
hänen mieltymyksensä keksiä aina uutta ajoi häntä yhä eteen- 
päin. Hän luonnosteli lakkaamatta uusia bunkkerityyppejä tai 
niiden osia ja askaroi keksiäkseen kaikenlaisia mahdollisuuksia 
erilaisten asetyyppien käytölle. Hänen vilkas mielikuvituksensa 
toi esiin yhä uusia ideoita ja saattoi vastaavasti Länsivallin 
pioneeriesikunnat epätoivoon. 

Kohta palattuaan Berliiniin Hitler otti elokuun 15. päivänä 
osaa koeammuntaan Jiiterbogin harjoitusalueelle pystytettyä 
”tsekkibunkkeria” vastaan. Heti perään hän puhui maavoi- 
mien komentaville kenraaleille. Ammunta raskaalla tykistöllä ja 
88 millimetrin ilmatorjuntatykillä osoitti erityisesti viimemaini- 
tun ylivoimaisen läpäisykyvyn. Tällä näytöllä, että tsekkien 
bunkkerit eivät siis ole voittamattomia, saattoi Hitler nyt astua 
kenraalikunnan eteen. Hän ilmoitti kenraaleille vakaan päätök- 
sensä hyökätä viimeistään lokakuun 1. päivänä TSekkoslovaki- 
aan. Jälleen hän yritti saada kuulijakuntansa siitä vakuuttuneek- 
si, että sota Tsekkoslovakiaa vastaan ei aiheuttaisi hyökkäystä 
lännestä. 

Hitlerin puhe antoi Beckille lopullisen sysäyksen kirjoittaa 
eroanomuksensa. Hitler hyväksyi sen muutaman päivän kulut- 
tua. Halder nimitettiin Beckin seuraajaksi. Beckin ero ei tuntu- 
nut millään lailla mielenosoitukselta, kuten hän ehkä oli sitä itse 
ajatellut. Hitler ja myös Brauchitsch olivat sitä jo pitemmän 
aikaa odottaneet. Brauchitsch oli jopa viime viikkoina työsken- 
nellyt kaikissa palvelustehtävissä enemmän Halderin kuin Bec- 
kin kanssa. Koska oli sovittu, että tehtävien vaihto tiedotetaan 
virallisesti vasta myöhemmin, jäi Beckin ero niin julkisuudessa 
kuin maavoimien piirissäkin ilman vaikutuksia. 

Minulle Beck oli muodostunut käsitteeksi jo vuodesta 1933 
lähtien. Silloisessa asemassaan Reichsheerin joukkojen johtoe- 
sikunnan päällikkönä nuoret upseerit pitivät häntä esikuvanaan. 
Kun sitten vuosina 1934 ja 1935 tulin paljon tekemisiin ilmavoi- 

mien yleisesikunnan päällikön, kenraali Weverin kanssa, kuulin 
hänen aina puhuvan kunnioittavasti Beckistä. Se ei voinut olla 
vaikuttamatta minuun. Beck oli sen mukaisesti mies, joka antoi 
hengen johtaa itseään kaikissa toimissaan ja tehtävissään, mutta 
joka ei ottanut huomioon sitä, että politiikka on likaista peliä. 
Hän tahtoi vaikuttaa Hitlerin politiikkaan ilman, että kuiten- 
kaan hallitsi politiikan menetelmiä. Kaikki hänen ponnistelunsa 
muistioineen olivat turhia. Jos niitä olisi ajettu eteenpäin päättä- 
väisesti ja ponnella, ne olisivat saattaneet olla arvaamattoman 
hyödyllisiä valtakunnalle. Beck jätti näyttämön traagisena hah- 
mona, kannattajien ja vastustajien kunnioituksen saattamana. 

Hitlerin vierailu 19.—20. elokuuta II Armeijakunnan harjoi- 
tuksissa sujui onnettomasti. Yhtymän komentajana toimi ken- 
raali Blaskowitz, jolla oli hyvä maine jo Reichsheerin päiviltä. 
Hitler palasi suuttuneena Berliiniin ja arvosteli Blaskowitzin 
käsityksiä panssarien käytöstä. Hitlerin kertoman mukaan 
Blaskowitz piti panssarivaunuja ranskalaisten tapaan vain jal- 
kaväen raskaina aseina. Sitten seurasi samassa tölväisy Beckin 
suuntaan, joka oli tuon ranskalaisen opin lumoissa eikä ymmär- 
tänyt, että panssareiden operatiivinen, koottu käyttö, toisi sy- 
säyksen liikkeelle eteenpäin ja samalla ylivoiman. Blaskowitz 
pysyi Hitlerin silmissä kenraalina, jolla ei ollut edellytyksiä 
johtaa panssarijoukkoja. 

En ollut ottanut osaa tuohon harjoitukseen, koska Ranskan 
ilmavoimien yleisesikunnan päällikkö vieraili silloin useita päi- 
viä Saksan lentotukikohdissa ja lentokonetehtaissa. Tapasin 
hänet muutamissa virallisissa ja seuraelämän tilaisuuksissa. 
Tämän vierailun päämäärästä oli sovittu Hitlerin ja Göringin 
välisissä keskusteluissa, ja se kuului Hitlerin ohjelmaan, jolla 
koetettiin pelotella ulkovaltoja. Milch saattoi ranskalaisvieraita 
ja osasi mestarillisesti esitellä ilmavoimien tehokkuutta. Junker- 
sin, Heinkelin ja Messerschmittin tehtailla tuotanto oli täydessä 
käynnissä. Se antoi hyvin vaikuttavan näkymän. Me 109:t ja He 
111:t esiteltiin vieraille myös lentonäytöksissä, ja ne vaikuttivat 
heihin suuresti, sillä ranskalaiset lentoyksiköt oli varustettu vain 
vanhentuneilla tyypeillä. 

Saksan ilmavoimat voivat pitää itseään ylivoimaisina ranska- 
laisiin nähden. Kuva, jonka Vuillemin sai viedäkseen mukanaan 
Ranskaan, perustui suorituskyvyn osalta tosiasioihin. Vain len- 
tokoneiden lukumäärä yksiköissä ja tuotannossa oli liioiteltu. 
Tuon kaiken piti antaa ranskalaisille mielikuvan siitä, mitä ta- 
pahtuu, jos he ottavat osaa aktiivisesti Saksan ja Tsekkoslova- 
kian väliseen selkkaukseen. Myös Hitlerin keskustelu ranska- 
laisen kenraalin kanssa 18. elokuuta Valtakunnankansliassa 
palveli täysin samaa päämäärää. Göring oli valinnut sopivan 
ajankohdan kutsuilleen. 

Kesällä 1938 Göring piti Hitlerin suunnitelmat tietäen läheisiä 
yhteyksiä Englannin ja Ranskan lähettiläisiin. Sir Neville Hen- 
derson oli asennoitunut saksalaismyönteisesti. Francois-Pon- 
cet, jota tuki hänen viehättävä rouvansa, oli Berliinissä hyvin 
pidetty. Aviopari Göring ponnisteli hoitaakseen myös henkilö- 
kohtalaisella tasolla hyviä suhteita näihin kahteen tärkeään maa- 
han. Muodollisuuksista vapaa ilmapiiri heidän maatilallaan 
”Carinhallissa?* Schorfheidella, noin 50 kilometriä pohjoiseen 
Berliinistä, tarjosi seurusteluun mitä parhaat mahdollisuudet. 
Kutsu Carinhalliin oli siihen aikaan Berliinissä suuri huomiono- 
soitus. Kukaan ei jättänyt sitä noudattamatta. 


Länsivallin tarkastus 


Unkarin valtionhoitaja, amiraali Horthy suoritti 21.—27. elo- 
kuuta valtiovierailun ristelijä Prinz Eugenin” Kielissä tapah- 
tuneeseen vesillelaskuun liittyen. Heti sen jälkeen Hitler aloitti 
tarkastusmatkan Länsivallin rakennustyömaille. Keitel ja Jodl 
osallistuivat tälle pitkähkölle matkalle. Vastakohtana matkaa 
edeltäneille mukaville valtiovierailupäiville, joiden päävastuun 
adjutantuurin puolesta kantoi Albrecht, muodostui Länsivallin 
tarkastuksesta monine esittelyineen esikunnissa sekä työmaiden 
ja laitteiden tarkastuksineen hyvin rasittava. 

Aamupäivällä 27. elokuuta saavuimme Palenbergin asemalle 
Aachenin pohjoispuolelle. Siellä oli Hitleriä vastassa tohtori 

Todt ja länsirajan joukkojen komentaja, kenraali Adam muuta- 
mien upseereiden kanssa. Kenraali Adam aloitti erikoisjunan 
komentovaunussa heti raja-alueen esittelyn. Hitler odotti ker- 
tomusta siihenastisista töistä ja niiden suunnitellusta jatkosta. 
Mutta niihin asioihin kenraali Adam ei mennyt. Sen sijaan, että 
olisi antanut vastuullisen, vanhemman pioneeriupseerin esittää 
Hitleriä kiinnostavat asiat, pitikin Adam esitelmän, joka jo muu- 
tamien lauseiden jälkeen johti katastrofiin. Adam nimittäin 
käytti tilaisuutta esittääkseen Hitlerille käsityksensä poliittises- 
ta tilantesta. Hän arvioi, että saksalaisten mahdollisesti mars- 
siessa Tsekkoslovakiaan ranskalaiset ja englantilaiset hyökkää- 
vät. Hitlerin vaatimaa Länsivallin rakentamista ei sinä vuonna 
kyettäisi suurelta osalta saamaan valmiiksi. En pitänyt Adamin 
esitelmän sisältöä kovinkaan epäonnistuneena vaan pikemmin- 
kin hänen liioittelevaa esitystapaansa. Sitä halveksuntaa, jota 
hän tunsi Hitleriä kohtaan, oli mahdotonta jättää näkemättä tai 
kuulematta. Hitler keskeytti esityksen terävästi. 

Hitlerin ja Adamin välinen kohtaus jätti minuun hyvin piinal- 
lisen mielikuvan. Adam oli ollut ennen Beckiä yleisesikunnan 
päällikkönä ja tunnettu kiivaana Hitlerin vastustajana. Hän kuu- 
lui siihen kenraalien joukkoon, jolle Hitler jo ennen vuotta 1933 
oli inhottava nousukas”', joka NSDAP:n puoluetoimitsijoiden 
kanssa halusi toteuttaa sosialistisia ja antikristillisiä oppeja. 
Tästä vastenmielisyydestä oli kehittynyt vuodesta 1937 alkaen 
vastarinta Hitlerin ulkopoliittisia ja sotilaallisia päämääriä koh- 
taan. He eivät näyttäneet ottavan laskelmissaan huomioon, että 
Hitler tunsi tämän toiminnan kauttaaltaan omien havaintojensa 
tai Göringin, puolueen ja Gestapon kertomuksista. Meille, jotka 
tiesimme nämä seikat, merkitsi kohtaus Adamin kanssa uutta 
kärjistymistä Hitlerin ja maavoimien välisissä suhteissa. Tämä 
kehitys voi vain vahingoittaa kaikkia osapuolia. Sen vuoksi tuli 
Länsivallin tarkastusmatkasta perin masentava tilaisuus. 

Matka alkoi Aachenin seudulta ja jatkui neljän päivän kulues- 
sa koko länsirajan pituudelle. Lehdistö ei saanut kertoa matkas- 
ta mitään, jotta ulkomailla olisi jääty epävarmuuteen linnoittei- 
den rakentamistilanteesta. Oli kuitenkin oletettavissa, että ul- 

komaiset tiedustelupalvelut olivat asioista tarkoin perillä. Laajat 
rakennustyömaat. joissa vilisi ihmisiä ja ajoneuvoja, eivät voi- 
neet jäädä keneltäkään piiloon. Oli hyvin vaikuttavaa seurata 
kiivasta työskentelyä ja nähdä, mitä kaikkea oli saatu aikaan 
saman vuoden toukokuussa alkaneilla rakennuskohteilla. Kaik- 
kialla, missä Hitler huomattiin, häntä tervehtivät riemuiten Or- 
ganisaatio Todtin ja Valtakunnan työpalvelun rakennustyöläi- 
set. Paikallisen väestön riemu ei ollut sen vähäisempää, vaikka 
moni talonpoika oli joutunut juuri luovuttamaan arvokasta vilje- 
lysmaataan. Monin paikoin oli nähtävissä kypsää viljaa raken- 
nuskohteiden väliin jääneenä, kun korjuu oli vaikeutunut. 

Matka päättyi Schwarzwaldin kukkuloille ylisellä Reinillä 
vastapäätä ranskalaisten Maginot-linjan bunkkereita. Hitler 
yritti nähdä haarakaukoputken avulla yksityiskohtia ranskalais- 
ten rakennelmista. Paljon ei kuitenkaan ollut nähtävissä. ”’ Is- 
teinin mäellä? saimme jälleen kuulla Hitlerin kritiikkiä Blom- 
bergin aikana suoritetuista linnoitustöistä. Hitlerin tarkat tiedot 
kaikista linnoituslaitteiden työvaiheista ja teknillisistä yksityis- 
kohdista saivat paikallaolevat pioneeriupseerit hämillensä. Vas- 
taavasti sai upseerien tietämättömyys teknillisistä asioista Hit- 
lerin epätoivoiseksi. 


Waffen-SS:n muodostaminen 


Elokuussa tehtiin vielä eräs hyvin tärkeä päätös. 17. päivästä 
alkaen muodostettiin jo pitkähkön aikaa toimineista yksittäisistä 
sotilaallisista SS-yksiköistä yhtenäinen Waffen-SS” eli aseelli- 
set SS-joukot. Jo maaliskuussa oli Itävaltaan tapahtuneen mars- 
sin aikana ollut tuosta tarkoituksesta huhunomaisesti puhetta. 
Hanketta ajavia voimia olivat Bormann ja Himmler. Kun 
Himmlerillä varmaankin oli henkilökohtaista kunnianhimoa ja 
pätemisentarvetta saada komentaa aseellisia joukkoja, oli Bor- 
mannin perusteena epäluulo ?maavoimien taantumuksellista ja 
Hitlerille vihamielistä johtoa” kohtaan. Hitler itse poikkesi tällä 
toimenpiteellä tietoisesti Blombergille antamastaan lupaukses- 

ta, että puolustusvoimat pysyvät Saksan ainoana aseellisena 
muodostelmana. Vuoden kuluessa sattuneet tapaukset olivat 
tuoneet esille vastakohtaisuudet maavoimien johdon sekä puo- 
lue- ja valtiojohdon välillä. °’ Armeijaa” ei pidetty enää kolman- 
nen valtakunnan luotettavana tukipilarina. Puolueen johdon ja 
Itsensä turvallisuuden takaamiseksi Hitler tahtoi luoda aseelliset 
joukot täydentämään henkikaartiaan ”SS-Leibstandarte Adolf 
Hitleriä”. Minulta on myöhempinä vuosina kysytty, tiesikö Hit- 
ler, Himmler ja Bormann vuonna 1938 jotain Halderin suunni- 
telmista Hitlerin vangitsemiseksi tai syrjäyttämiseksi sillä het- 
kellä, kun saksalaisten joukkojen pitäisi hyökätä TSekkoslova- 
kiaan. En usko niin olleen. Arvelen paremminkin päätöksen 
laajentaa henkikaartia ja tehdä se lainmukaiseksi olleen seuraus- 
ta Hitlerin hyvästä kyvystä aavistaa asioita jo hyvissä ajoin. 

Hitler oli tullut varovaiseksi eikä tuntenut oloaan puolustus- 
voimien piirissä niin hyväksi kuin aikaisemmin. Waffen-SS 
muodostui kaikkine oikeuksineen ja velvollisuuksineen todelli- 
seksi kaartinjoukoksi. Seurasimme huolestuneina asioiden taus- 
tan tuntien tuota kehitystä, koska oli pidettävä mielessä, että 
syynä oli Hitlerin epäluulo maavoimienjohtoa kohtaan. Brauch- 
itsch maavoimien komentajana ei ollut mikään itsetietoinen 
persoonallisuus ja sopiva Hitlerin vastapeluriksi. Oliko sitten 
Brauchitschin ja Halderin epävarmalla ja pidättyvällä esiintymi- 
sellä todelliset syynsä siinä, että he osallistuivat aktiivisesti 
vastarintaliikkeeseen? Asetan tämän kysymyksen siksi, koska 
näen siinä erään selityksen näiden kenraalien toiminnalle vuosi- 
na 1938—1941. Heidän kömpelöllä oppositiollaan Hitlerin poliit- 
tisia ja sotilaallisia päämääriä vastaan sellaisina, kuin se ilmeni 
kesällä 1938, ei saatu mitään aikaan. He olivat kenraaleja, eivät 
poliitikkoja, ja sopimattomia valanrikkojan rooliin. 


Valtakunnalliset puoluepäivät Suur-Saksa” 


Nirnbergissä puoluepäivillä uskottiin yhtä vähän kuin Berliinis- 
sä sodan mahdollisuuteen siitäkään huolimatta, että liikekannal- 

lepanovalmisteluja tehtiin varuskunnissa. Luonnollisesti oli pal- 
jon puhetta sudeettisaksalaisten kysymyksestä ja heidän toi- 
veestaan Kotiin valtakuntaan”. Kuviteltiin asian järjestyvän 
yhtä yksinkertaisesti kuin keväälläkin Itävallan liittymisen ai- 
koihin. Johtaja hoitaa sen kyllä” sanottiin täynnä luottamusta. 
Tosin olivat myös kenraalien ja Johtajan väliset mielipide-erot 
monien huulilla. Hitler itse osoitti olevansa ensi sijassa aluejoh- 
tajia ja korkeita puoluejohtajia kohtaan yhtä avomielinen ja luot- 
tavainen kuin ennenkin eikä antanut sen näkyä, mikä häntä 
sisimmässään askarrutti. 

Puoluepäivät olivat saaneet nimen ?Suur-Saksa” sen kunni- 
aksi, että juhlittiin Itävallan liittämistä ”Ostmarkin” nimellä 
valtakuntaan. Kulttuuripäivät antoivat kaikkien lentäjien iloksi 
senvuotisen kansallisen kulttuuri- ja tiedepalkinnon lentokone- 
suunnittelijoille Heinkelille ja Messerschmittille. Viimemainittu 
sai palkintonsa Messerschmittiin läheisesti liittyneen Rudolf 
Hessin ehdotuksesta. Kun Göring ja Milch olivat kuulleet ehdo- 
tuksesta, he esittivät puolestaan Hitlerille, että samanaikaisesti 
tuli antaa tunnustus myös Heinkelille, joka oli Ilmailuministeri- 
Össä suuremmassa suosiossa kuin Messerschmitt. Heinkelin 
suhteen ei puolueella ollut hyvää sanottavana. Jo vuonna 1934 
oli jopa Hitler joutunut Heinkelin kanssa vastatusten, koska 
tämä käytti vielä juutalaisia yrityksessään. Tällä välin oli kul- 
tenkin Heinkelin nerokkaat lentokonekonstruktiot osaltaan 
tuottaneet Saksan lentokoneteollisuudelle kansainvälistä mai- 
netta. Hitler suostui näin ollen Göringin toivomukseen. Palkin- 
to jaettiin näiden kahden huomattavan lentokonesuunnittelijan 
ja samalla toistensa kilpailijan kesken. Muut palkinnot myön- 
nettiin Todtille ja Porschelle. Luonnollisesti herätti huomiota 
se, että nyt ei palkittu vain merkittäviä teknillisiä suorituksia, 
vaan sotatekniikan edelläkävijöitä. 

Myöhään illalla 9. syyskuuta poliittisten johtajien ilmatorjun- 
tavalonheittimen valokiilojen alla tapahtuneen katselmuksen 
jälkeen, Hitler piti puhuttelun operaatiosuunnitelma ” Vihreän” 
johdosta. Brauchitsch ja Halder oli käsketty sitä varten Nirn- 
bergiin. Heidän lisäkseen osallistui tilaisuuteen vain Keitel ja 

me sotilasadjutantit. Yllätyin kuullessani Hitlerin ja noiden 
kahden paikallekutsutun kenraalin vilkkaasta keskustelusta, et- 
tä maavoimien yleisesikunta ei ollut seurannut Hitlerin ohjetta 
muodostaa painopiste panssareille ja moottoroiduille divisioo- 
nille kenraali v. Reichenaun 10. Armeijan alueelle. Hitler oli 
viime aikoina yhä uudelleen yrittänyt saada Brauchitschin va- 
kuuttuneeksi käsityksistään sotatoimien ja niihin liittyvien ar- 
meijoiden taistelujaotuksen ja painopisteen muodostuksen suh- 
teen. Kun Brauchitsch lopulta antoi periksi, kamppaili Halder 
puolestaan sellaisen operaatiosuunnitelman puolesta, jonka 
mukaan moottoroidut joukot olisi tullut jakaa useille armeijoille. 
Hitler painotti jälleen perustelujaan laajalle operaatiolle syvälle 
sisämaahan käyttäen vahvaa panssariarmeijaa. Poliittisista syis- 
tä oli nopea menestys välttämätön. Kiistely jatkui yli viisi tuntia 
aamuyöhön kello kolmeen asti. Kenraalit ottivat vastaan vaka- 
vat moitteet ja saivat lopulta myös käskyn valmistella sotatoi- 
met Hitlerin käsitysten mukaisesti. Lopuksi puhuttiin vielä 
Länsivallista, jolloin Hitler toisti ohjeensa rakentaa eteentyön- 
netyt asemat Aachenin ja Saarbrtuckenin luo. Minulle on jäänyt 
muistiin tuo pitkä yöllinen istunto monine ikävine tilanteineen 
varsin epämieluisena. | 

Sitä vastoin kuin aihetta Tsekkoslovakia oli puoluepäivien 
aikaan toistaiseksi käsitelty ristiriitaisin sävyin suljettujen ovien 
takana, sai suuri yleisö viimeisenä eli puolustusvoimien päivä- 
nä ', kuulla Hitlerin suusta, että hän on päättänyt noutaa kolme 
ja puoli miljoonaa sudeettisaksalaista ja Sudeettimaan tavalla 
tai toisella”? . . . kotiin valtakuntaan”. 

Ennen kuin Hitler iltapäivällä aloitti päätöskonferenssin ja 
samalla suurella jännityksellä odotetun puheensa, hän oleskeli 
hotellissa puolueväen ja työtovereiden kanssa täysin epäviralli- 
sesti ja vapaasti. Tuon päivän kaksijakoisuus on sen vuoksi 
jäänyt niin elävästi mieleeni, koska vaimoni näytteli siinä myös 
yhtä osaa. Kysymyksessä oli hänen 20. syntymäpäivänsä. 
Brückner oli kutsunut hänet tietämättäni lounaalle Deutscher 
Hofiin. Kun astuin Hitlerin seurueessa täyteen ruokasaliin, jat- 
koi tämä yllätyksekseni suurta kukkakimppua kantavan palveli- 

jan ohjaamana pöydän luo, jonka ääressä istuivat vaimoni ohella 
Bruckner, professori Brandt ja hänen vaimonsa. Samalla hetkel- 
lä, kun Hitler onnitteli vaimoani, suistui suuri pino lautasia 
rysähtäen lattialle ja veti kaikkien ylösnousseiden vieraiden kat- 
seet tähän tapahtumaan. Vaimoni oli punastuneena vielä, kun 
saavuin muutaman hetken kuluttua paikalleni hänen pöytäänsä. 
Arveluni, että hän olisi aiheuttanut liikutuksissaan tuon ”mete- 
lin”, ei saanut kuitenkaan vahvistusta. 

Hitler kääntyi loppupuheessaan TSekkoslovakian valtion ja 
läntisten valtiomiesten puoleen. Hän katsoi Versaillesin epä- 
oikeudenmukaisen rauhan” vuodelta 1919 ja Lontoon ”lehdis- 
tövalheiden? kuluvan vuoden toukokuulta olevan syyn senhet- 
kiseen Euroopan poliittiseen jännitykseen. Mutta eniten minua 
kuohuttivat ne puheen osat, joilla hän vetosi suoraan tai epäsuo- 
rasti kenraaleihin. Kun hän aamupäivällä oli puhunut täydestä 
luottamuksesta sotilaisiin, oli nyt epäluottamus kenraaleja koh- 
taan selvästi kuultavissa. Hitler moitti heidän vähäuskoisuut- 
taan ja kuvaili heille tavallisen ?” musketöörin”' uskollisuutta ja 
tottelevaisuutta. Kivettynein kasvoin istuivat *puolustusvoi- 
mien päiväksi” Nirnbergiin saapuneet kenraalit Hitlerin edes- 
sä. Monet eivät ymmärtäneet Hitlerin moitteita, koska he eivät 
tienneet niiden taustaa. Ne olivat hyvin painostavia hetkiä puo- 
lueen kokoontuneen johtajiston läsnäollessa. Perinteellinen 
kenraalikunnan illallinen hieman myöhemmin Hitlerin hotellissa 
sujui sen vuoksi myös viileän ilmapiirin vallitessa, ja tunnen yhä 
tänä päivänä, kuinka iloinen olin, kun vihdoin ”'puolustusvoi- 
mien päivän” iltasoiton jälkeen puoluepäivät oli saatu päätök- 
seen. Kukaan ei aavistanut, että ne olivat viimeiset NSDAP:n 
puoluepäivät. 


Chamberlainin vierailu Obersalzbergissä 
Syyskuun 13. päivänä Hitler matkusti Miincheniin. Tällä kertaa 


oli kaksi sotilasadjutanttia hänen seurueessaan, Schmundt ja 
minä. Menettely osoittautui nopeasti hyödylliseksi. Hitler halu- 

si viettää tavanomaiseen tapaan päivän Minchenissä yksityisa- 
sioissaan, kun yllättäen saapuikin Chamberlainilta sähke, jossa 
hän ilmoitti valmiutensa tulla heti Saksaan, jotta löydettäisiin 
rauhanomainen ratkaisu kriittiseen tilanteeseen. Hitleriin vai- 
kutti kovin tämä tarjous. Hän otti heti yhteyttä Ribbentropiin, 
keskusteli tämän kanssa lyhyesti ja vastasi Chamberlainille, että 
hän on mielellään valmis ottamaan tämän vastaan Obersalzber- 
gissä. Pian sukelsi jälleen esiin kysymys siitä, pitäisikö Hitlerin 
mennä selvästi häntä vanhempaa valtiomiestä vastaan. Hitler 
piti oikeana ratkaisuna ottaa brittiläinen pääministeri vastaan 
omassa ympäristössään, joka vastasi englantilaista mieltymystä 
maalaiselämään. 

Tieto edessäolevasta konferenssista Hitlerin ja Chamberlai- 
nin välillä oli sensaatio. Hitler oli illalla Berghofissa kiihtynyt ja 
puhelias. Pitkässä keskustelussa Schmundtin ja minun kanssa 
hän toi julki, että valmisteluja tapaus * Vihreää” varten täytyi 
jatkaa suunnitelmien mukaisesti. Hän päätteli Chamberlainin 
äkkinäisestä päätöksestä, että pääministeri ei niinkään ole huo- 
lestunut saksalais-tsekkiläisestä jännityksestä, vaan on kysy- 
mys brittien pelosta Saksan vahvistumisen vuoksi. Se on ollut 
Englannille aina syynä asioihin puuttumiseen. Chamberlainin 
toivomuksen Hitler tulkitsi todisteeksi siitä, ettei brittien liittou- 
tumispolitiikka eikä varustautuminen olleet vielä niin pitkällä, 
että he olisivat voineet puuttua eurooppalaiseen konfliktiin. 
Hänelle itselleen ja suunnitelmilleen se oli merkki ajan hyväksi- 
käyttämisestä toimintaan. 

Aamupäivällä syyskuun 15. Chamberlain saapui lentokoneel- 
la Möcnheniin ja jatkoi sieltä matkaa edelleen Hitlerin erikois- 
junalla. Berliinistä oli Keitel saapunut Obersalzbergiin. Hitler 
halusi hänen olevan lähellä ja tarvittaessa käsille saatavissa. 
Ribbentrop, Weizsäcker ja tulkki Schmidt tulivat hieman ennen 
Chamberlainia, joka puolestaan oli ottanut mukaansa läheisim- 
män neuvonantajansa Sir Horace Wilsonin, ulkoministeriön 
virkamiehen Willian Strangin ja suurlähettiläs Sir Neville Hen- 
dersonin. 

Hitler otti vieraansa vastaan Berghofiin vievien portaiden 

juurella ja saattoi hänet suureen saliin. Hitler jätti Chamberlai- 
nin päätettäväksi, keitä hän halusi olevan läsnä neuvotteluissa. 
Herätti huomiota, että Chamberlain oli tullut ilman ulkoministe- 
riään. Tästä teki Saksan ulkoministeriö johtopäätöksen, että 
hän halusi neuvottelujen Hitlerin luona tapahtuvan ilman Rib- 
bentropin läsnäoloa. Chamberlain luopui myös omasta tulkis- 
taan. Syyt tähän menettelyyn jäivät tuntemattomiksi. 

Teen jälkeen siirtyivät Hitler, Chamberlain ja Schmidt työ- 
huoneeseen. Neuvottelu kesti useita tunteja, ilman että ketään 
odottavista olisi kutsuttu mukaan. Chamberlain hyvästeli heti 
tilaisuuden päätyttyä ja lähti ajamaan Berchtesgadeniin, missä 
hänelle oli valmistettu hotelliin illallinen ja yösija. Hitler ilmaisi 
olevansa tyytyväinen keskustelujen kulkuun. Yhteisymmär- 
rystä, siinä muodossa kuin hän oli toivonut, ei kuitenkaan oltu 
saavutettu. Chamberlain oli kylläkin yhtynyt Hitlerin vaatimuk- 
seen sudeettisaksalaisille kuuluvasta itsemääräämisoikeudesta. 
Hänen täytyi kuitenkin neuvotella hallituksensa kanssa, jotta 
löytyisi keino, miten itsemääräämisoikeus voitaisiin toteuttaa 
käytannössä. Sitten hän halusi tulla Saksaan uuteen neuvotte- 
lun, mutta pyysi Hitleriltä lupausta, ettei tämä ryhtyisi siihen 
mennessä mihinkään väkivaltatoimiin Tsekkoslovakiaa vas- 
taan. 

Seuraavana päivänä kuulimme Hitleriltä lisää yksityiskohtia, 
ennen kaikkea myös hänen ajatuksiansa Chamberlainin kanssa 
käydyistä keskusteluista ja mielipiteitä sudeettikysymyksestä. 
Pohjimmiltaan Hitler oli pysynyt tarkoituksessaan marssia Pra- 
haan. Vain hyvin epämieluisasti, kun ei ollut mahdollista um- 
mistaa silmiä yleiseurooppalaiselta tilanteelta, hän suostuisi 
englantilaisten ehdotukseen. Asioiden jatko sen sijaan ilman 
Englannin väliintuloa tulisi säädellä välittömästi tsekkien 
kanssa. Ylipäänsä olisi Tsekkoslovakian kansojensekoitus vain 
hyvin vaikeasti hallittavissa. Muut vähemmistöt, puolalaiset, 
unkarilaiset ja ennen kaikkea slovakit, eivät antaisi minkäänlais- 
ta rauhaa. 

Hitler puhui kunnioittaen Chamberlainin ponnisteluista. 
Keskustelu hänen kanssaan oli saanut Hitlerin mietteliääksi. Jos 

Chamberlain rauhoituspolitiikassaan ehkä sittenkin oli rehelli- 
nen ja tilaisuus sovintoon Saksan ja Englannin välillä oli tarjolla, 
se tekisi joka tapauksessa Hitlerille oikeutta. Hän sanoi, että 
suurin vaikeus piili Englannin parlamentaarisessa järjestelmäs- 
sä. Jos nyt lähestytään Chamberlainin kanssa, ei kuitenkaan 
voitaisi tietää, mitä hallitus ja parlamentti sanovat siihen Lon- 
toossa. Chamberlain oli osoittanut tiettyä epävarmuutta eikä 
uskaltanut ratkaista asiaa yksin. Hitler näytti häilyvän toivon ja 
pettymyksen välillä. Hän ilmaisi sen noina päivinä jossain tilai- 
suudessa suunnilleen siten, että juuri Englannin ja Saksan välillä 
ovat Versaillesin rauhansopimuksen määräykset. Mahdollisuus 
tsekkiläisen ongelman rauhanomaiselle ratkaisulle näytti tyy- 
dyttävän myös Hitleriä. Ei ainoastaan koko kansa vaan myös 
Hitlerin yksityinen ja palvelustehtäviä suorittava seurue Berg- 
hofissa hengähti helpottuneena. 


Teetalo 


Sillä välin oli Bormann huolehtinut eräästä houkuttimesta Ober- 
salzbergissä. Hänen ohjeittensa mukaan oli Kehlsteinin huipul- 
le, noin 800 metriä Berghofin yläpuolelle, noussut kuukausien 
työn tuloksena *”Teetalo”. Hitler oli antanut hyväksymisensä 
Bormannin rakennustyölle melkeinpä vain pilanpäiten ja sano- 
nut silloin, ettei Bormann lepäisi ennen kuin koko Obersalzberg 
oli mullistettu. Mutta vakavissaan hän oli lisännyt siihen, että 
hän ei voisi käyttää Kehlsteinin huipulla olevaa taloa, koska se 
oli melkein 2000 metrin korkeudessa. Ilma siellä olisi hänelle 
liian ohutta ja hänen korkean verenpaineensa takia vaivoin sie- 
dettävissä. Hitler oli kokeillut, että Berghofin korkeus, noin 
1000 metriä, oli juuri oikea hänelle. Siitä huolimatta oli Bormann 
antanut jatkaa edelleen Kehlsteinin talon rakennus- ja sisustus- 
töitä. Nyt ne oli saatu päätökseen, ja hänen onnistui saada 
Hitler ylipuhutuksi vieraineen käymään Kehlsteinilla Chamber- 
lainin vierailun jälkeisenä päivänä. 

Jo ajo tuota Teetaloa varten rakennetulla tiellä oli elämys. 

Vuorenseinän juurella oli kuparipäällysteinen ovi graniittipaa- 
sien välissä. Se oli vielä suljettu ja avattiin vasta, kun tulimme 
sinne ylös. Näkyviin tuli pitkä, taitavasti valaistu tunneli. Sen 
päässä oli ovi hissiin, joka vei meidät 80 m korkeammalle kes- 
kelle Teetaloa. Eteishuoneen läpi päästiin pitkään ruokailuhuo- 
neeseen ja sitten pyöreään suureen saliin, talon keskipisteeseen. 
Seinät olivat puhdistamattomat. Harmaa luonnonkivi antoi 
huoneelle keskiaikaisen salin vaikutelman. Monista ikkunoista 
avautui mitä kauneimpia näkymiä vuorimaailmaan. Marmorista 
tehdyssä takassa räiskyi tuli. Suunnilleen tusina tukevia noja- 
tuoleja pienien pöytien kera oli asetettu suureen ympyrään. 
Kaikki teki Hitleriin vaikutuksen. Bormann sai erityistä kiitosta 
osakseen ja saattoi nyt paistatella Johtajan suosion auringossa. 
Hitler mainitsi pian ensivaikutelmien jälkeen, että hän toisi sin- 
ne myös vieraita, joita hän erityisesti kunnioitti tai joihin hän 
halusi tehdä vaikutuksen. 


Bad Godesberg 


Politiikkaa jatkettiin. Tsekkoslovakian hallitus oli antanut pe- 
riksi Englannin ja Ranskan painostukselle sekä ilmoittanut ole- 
vansa valmis erottamaan sudeettisaksalaiset raja-alueet Saksan 
valtakuntaan. Chamerlain tahtoi tietäen Hitlerin aikataulun lo- 
kakuun 1. päivän suhteen sopia heti tämän kanssa muodolli- 
suuksista ja ilmoitti tulevansa 22. syyskuuta. Hitler ehdotti koh- 
tauspaikaksi Bad Godesbergiä, jotta Chamberlainin lentomatka 
täten lyhentyisi. 

Aamupäivällä saapui Chamberlain hotelli Petersbergiin Kö- 
ningswinterin yläpuolelle, Reinin toiselle puolelle hotelli Dree- 
senistä katsottuna. Iltapäivällä hän lähti ensimmäiseen neuvot- 
teluun Godesbergiin. Hitler otti Chamberlainin vastaan hotelli 
Dreesenin edustalla ja saattoi hänet neuvotteluhuoneeseen ho- 
tellin toiseen kerrokseen. Heitä seurasi tällä kertaa kaksi tulk- 
kia, Paul Schmidt ja Ivone Krkpatrick. Jälkimmäinen toimi 
myöhemmin englantilaisten korkeana komissaarina? Saksan 

liittotasavallassa. Jälleen käytiin keskustelut ilman ulkoministe- 
reitä. Sillä välin kun Hitler ja Chamberlain neuvottelivat suljet- 
tujen ovien takana useita tunteja, vallitsi hotellin alemmissa 
tiloissa vilkas meneminen ja tuleminen. Ribbentropin suuri esi- 
kunta Ulkoministeriöstä sai tärkeilyllään aikaan epämiellyttä- 
vän ilmapiirin. 

Diplomaatit olivat ainoat, jotka eivät seuranneet neuvotteluja 
optimistisina vaan olivatkin epäluuloisia. He saivat tukea tälle 
käsitykselleen, kun Hitler ja Chamberlain tulivat alas läpitun- 
kemattomin ilmein noin kello 19 aikaan ja kun Chamberlain ajoi 
pian sen jälkeen takaisin Petersbergiin. Mitään sopimusta ei 
ollut syntynyt valmisteltavaksi, mitään julkilausumaa ei ollut 
muotoiltavaksi puhumattakaan siitä, että päätöstä olisi tiedotet- 
tavana. Hitler vetäytyi heti Ribbentropin kanssa syrjään. 
Schmidtiä ahdistettiin kertomaan jotain neuvottelujen sisällöstä 
ja kulusta. Myöhään yöhön kesti vilkas liikenne Hitlerin ja 
Ribbentropin luona. Saatiin tietää, että konferenssi ei vielä ollut 
epäonnistunut mutta vastakohtaisuudet olivat syventyneet. 

Seuraava aamupäivä tuotti lisää arvailua. Chamberlainin si- 
jasta saapui häneltä Hitlerille osoitettu kirje. Hitler, Ribbentrop 
ja Keitel neuvottelivat keskenään. Hitler saneli vastauskirjeen. 
Iltapäivän alussa ajoi Schmidt tämän kirjeen kanssa Petersber- 
giin. Noiden kahden kirjeen sisällöstä saatiin tietää vain se, että 
niissä ei ollut mitään uutta eikä mitään konkreettista neuvottelu- 
jen menestyksellistä jatkamista varten. Lehdistöpäälliköltä toh- 
tori Dietrichiltä ja hänen apulaisiltaan revittiin paperit”? käsis- 
tä, kun oletettiin, että niistä saataisiin tietää jotain ulkomaiden 
mielenkiintoisia uutisia. Mutta saatiin vain lukea, että maailma 
seurasi huolestuneena Godesbergin tapahtumia. 

Hyvin pian iltapäivällä ajoivat Henderson ja Chamberlainin 
seurueen jäsen Wilson paikalle ja menivät Ribbentropin luo. 
Walther Hewel, jonka kanssa olin päivän kuluessa usean kerran 
keskustellut, sanoi tuon tapaamisen johdosta vihdoinkin” ja 
tarkoitti sillä, että oli hyvä kytkeä nyt Ribbentrop keskustelui- 
hin. Hitler ei ollut hänen sanojensa mukaan mikään sulava neu- 
vottelukumppani. Väittely ja keskustelu ei luontunut hänelle. 

Ilmeni vain kaksi tapaa keskustella: Neuvottelukumppanin esit- 
täessä jotain uutta, hän kuunteli tarkkaavaisena. Jos taas hän ei. 
esittänyt mitään uutta, Hitler muuttui kärsimättömäksi ja kes- 
keytti. Jos sen sijaan Hitlerillä itsellään oli luja suunnitelma ja 
selvä käsitys sen toteuttamisesta, hän ei antanut minkään johtaa 
itseään sivuun käsityksistään, puhui pitkään ja vaikutti epäkoh- 
teliaalta. Niin sanottua diplomaattista taitavuutta neuvotteluihin 
hänellä ei ollut. Kun Chamberlain oli nyt lähettänyt seurueensa 
herrat jatkamaan keskusteluja Ribbentropin luo, siitä voitiin 
Hewelin mukaan päätellä, että Chamberlainille oli tärkeää löy- 
tää ratkaisuja, jotta neuvottelujen jatkaminen yksin Hitlerin 
kanssa ei voisi tuottaa edistystä. Kun kysyin Heweliltä, kuka oli 
keksinyt ajatuksen jättää ulkoministerit alun alkaen neuvottelu- 
jen ulkopuolelle, tämä kohautti olkapäitään. 

Myöhään illalla neuvotteluja jatkettiin, nyt suuremmalla jou- 
kolla. Saksalaisella puolella ottivat osaa Ribbentrop, Weizsäc- 
ker, Schmidt ja Ulkoministeriön pääjuristi, tohtori Gaus, kun 
taas brittiläisten neuvottelijoina toimivat Wilson, Henderson ja 
Kirkpatrick. Neuvotteluhuoneen ovet sulkeutuivat. Hotellin sa- 
liin muodostui kiivaasti keskustelevia ryhmiä. Monet Ulkomi- 
nisteriön virkamiehet, joiden keskuudessa ministeri oli hyvin 
epäsuosittu, arvostelivat sitä, että Ribbentropin oli sittenkin 
onnistunut tunkea itsensä sisään. Minusta herätti huomiota kui- 
tenkin, että he alkaen valtiosihteeristä vaikuttivat alamaisilta ja 
palvelushaluisilta, kun heidän ministerinsä astui näyttämölle. 
Pidin sopimattomana sitä, että tämä mielipiteiden eroavuus sak- 
salaisten virkamiesten kesken oli myös englantilaisten diplo- 
maattien läsnäollessa havaittavissa. 

Kello kahteen asti jatkuivat neuvottelut suljettujen ovien ta- 
kana. Vain silloin tällöin saatettiin luoda silmäys neuvottelu- 
huoneeseen, kun joku osanottajista pistäytyi ulkona tai ilmoi- 
tuksia toimitettiin sisään. Muuan näistä kertoi, että Benesh oli 
julistanut yleisen liikekannallepanon. Sitä emme pitäneet lain- 
kaan hyvänä merkkinä rauhanomaiselle ratkaisulle. Tunnelma 
laski. Mutta kun Hitler ja Chamberlain pian sen jälkeen hyväs- 
telivät toisiaan silminnähden sydämellisesti, nousivat mielialat 

jälleen. Kuitenkaan ei neuvotteluista odotettu positiivista tulos- 
ta. Sain tämän vaikutelman eräästä Hitlerin ja Keitelin välisestä 
keskustelusta, johon me sotilasadjutantit otimme osaa. Sen mu- 
kaan oli syyskuun 28. päiväksi suunniteltu Sudeettimaan miehi- 
tys siirretty Chamberlainin pyynnöstä lokakuun 1. päiväksi. 
Hitler puhui myönteisesti Chamberlainista ja hänen ponniste- 
luistaan sekä osoitti kunnioittavia sanoja tämän henkilökohtai- 
selle vaikutukselle rauhanomaisen järjestelyn aikaansaamiseksi. 
Hitler ei kuitenkaan uskonut, että tsekit voisivat yhtyä brittien 
ja saksalaisten käsityksiin. Sen vuoksi täytyi liikekannallepa- 
nosuunnitelmaa ”’ Vihreä” edelleen noudattaa. Siinä tapaukses- 
sa asia koskisi koko Tsekkoslovakian miehittämistä. Hitlerin 
sanoista tässä sotilaitten piirissä oli oletettavissa, että tuo rat- 
kaisu olisi ollut hänelle mieluisin. Hän oli saanut Chamberlainin 
kanssa käydyistä keskusteluista sen vaikutelman, että Englanti 
ja Ranska eivät voineet nyt aloittaa hyökkäystä Saksaa vastaan. 

Godesbergin tuloksena rintamalinjat pysyivät ennallaan. Hit- 
ler oli pysyttäytynyt vaatimuksissaan. Chamberlainin menette- 
lystä emme tienneet, mitä sen takana piili. Eikö hän halunnut 
pakottaa tskekkejä myöntymään vai eikö hän voinut sitä tehdä? 
Hitler näytti kallistuvan edelliselle kannalle. Hän antoi Berlii- 
nissä tehtävän laatia itselleen selvityksen sotilaallisten valmiste- 
lujen kulusta ja teki samalla tiettäväksi, että liikekannallepano 
olisi yhä edelleen pidettävä laskuissa mukana. 

Iltapäivällä 26. syyskuuta Hitler otti Sir Horace Wilsonin 
vastaan Valtakunnankansliassa, jolloin tämä toi mukanaan 
Chamberlainilta kirjeen. Siinä tiedotettiin, että Tsekkoslovakia 
piti mahdottomana hyväksyä Hitlerin 25. syyskuuta Chamber- 
lainille antamaa muistiota, joka sisälsi ehdotuksia Sudeettimaan 
tyhjentämiseksi tsekeistä. Samalla Chamberlain ehdotti suoria 
saksalais-tsekkiläisiä neuvotteluja. Tästä Hitler tuli varsin kiih- 
tyneeksi, sillä Englannin hallitus itse ei viime kuukausien poli- 
tiikallaan ollut edistänyt suoria neuvotteluja Berliinin ja Prahan 
välillä, vaan pyrkinyt estämään niitä. Kiihtyneessä tilassa Hitler 
edelleen meni illalla Urheilupalatsiin, jonne Goebbels oli orga- 
nisoinut kansankokouksen. Goebbels tervehti Hitleriä sanoilla: 

"Johtaja käske meitä! Me seuraamme Sinua.” Siten oli tiedo- 
tustilaisuus ”esilämmitetty”?, ja Hitler piti puhtaan propaganda- 
puheen osoitteena Englanti, Ranska ja Tsekkoslovakia. Kuul- 
tiin tunnetut sanat: Se on viimeinen aluevaatimus, joka minulla 
on Euroopalle esitettävänä.” Sillä Hitler tarkoitti koko TSek- 
koslovakiaa, eikä vain Sudeettimaata. Toisessa puheen kohdas- 
sa hän ilmaisi asian seuraavasti: Ja olen hänelle (Chamberlai- 
nille) edelleen vakuuttanut, että silloin kun Tsekkoslovakia rat- 
kaisee pulmansa, toisin sanoen, kun tSekit ovat selvittäneet 
välinsä muiden vähemmistöjen kanssa rauhanomaisesti ja ilman 
painostusta, silloin en ole enää kiinnostunut tsekkien valtiosta. 
Ja tämä tullaan hänelle takaamaan. Näillä sanoilla tuli olemaan 
puoli vuotta myöhemmin merkitystä. 

Kriisi lähestyi huippukohtaansa. Hitleriä painoi liikekannal- 
lepanovalmistelujen automatiikka yhä enemmän sotilaallisiin 
ratkaisuihin. Syyskuun 27. päivän iltana marssi moottoroitu di- 
visioona Berliinin läpi. Sen tuli Hitlerin ohjeen mukaan suunna- 
ta reittinsä hallituskorttelin ja Wilhelmstrassen kautta. Tämän 
””propagandamarssin”' ei pitänyt kokeilla Berliinin sotatunnel!- 
mia vaan vaikuttaa ulkomaisiin diplomaatteihin ja lehtimiehiin. 
Heidän piti kertoa Saksan Wehrmachtin sotavalmiudesta ja 
voimasta. Goebbels, joka oli soluttautunut kansan keskelle” 
kuullakseen sen ääntä, totesi, ettei väestö juurikaan kunnioitta- 
nut tätä voimannäyttöä. Kadun ihmisille oli tämän iltamarssin 
todellinen syy tuntematon. Marssivatko sotilaat harjoituksiin 
vai tulivatko he sieltä pois? Kukaan Berliinin kaduilla ei ajatellut 
tositilannetta, johon nämä joukot menivät. Goebbels olisi voi- 
nut helposti saada enemmän väkeä liikkeelle ja kyennyt organi- 
soimaan suosionosoituksia, jos se olisi ollut marssin tarkoituk- 
sen kannalta välttämätöntä. Hän ei olisi myöskään valinnut 
reitiksi Wilhelmstrassea vaan olisi ohittanut asuinkortteleita, 
joissa sotilaille myötämieliset berliiniläiset asuivat. Kansa arvioi 
jännitystä Tsekkoslovakian kanssa niin kuin Itävallan tapausta. 
Englannin ja Ranskan esittämät uhkaukset olivat tuntematto- 
mia. 

Miinchen 


Syyskuun 28. päivänä ilmaantui Francois-Poncet Hitlerin luo. 
Hän osasi lähestyä Hitleriä oikealla tavalla ja kuvasi eroa eng- 
lantilaisten ja saksalaisten käsitysten välillä niin vähäiseksi, et- 
tei sen vuoksi saisi aloittaa sotaa. Henderson saapui Chamber- 
lainin lähettämän kirjeen kanssa. Mutta sillä ei ollut enää mitään 
merkitystä, sillä hieman ennen oli Italian suurlähettiläs Attolico 
”rynnännyt” Valtakunnankansliaan ja toimittanut Mussolinilta 
suullisen tiedon, jonka mukaan Chamberlain oli pyytänyt Eng- 
lannin Rooman lähettilään välityksellä Mussolinia toimimaan 
välittäjänä. Lähimmät ratkaisut tehtiin tiheässä tahdissa. Tulok- 
sena oli se, että Hitler kutsui Englannin, Ranskan ja Italian 
valtionpäämiehet konferenssiin seuraavaksi päiväksi, 29. syys- 
kuuta, Müncheniin. Samaksi päiväksi suunniteltu liikekannalle- 
panokäsky siirrettiin vuorokaudella eteenpäin. 

Muistini mukaan tuli tilanteen vakavuus yleiseen tietoisuu- 
teen vasta, kun vaara itse asiassa oli jo ohi. En muista, että 
pahimmallakaan hetkellä olisi vallinnut käsitys sudeettikriisin 
mahdollisesta kehittymisestä eurooppalaiseksi sodaksi. Tunsin 
Englannin, Ranskan ja Tsekkoslovakian sotilaalliset voimavarat 
ja tiesin, etteivät ne riittäisi sotaan. Noiden valtioiden liittoutu- 
mispolitiikka ei ollut saanut vielä sotaa varten välttämätöntä 
kiinteyttä. TSekkien lisäksi ei mikään kansa ollut valmistautunut 
sodan varalta. Chamberlainin koko toiminta tähänastisissa neu- 
votteluissa oli sitä osoittanut. Saksan kansalle taas Hitler oli 
takuu rauhan säilymisestä. 

Odottamaton neljän vallan konferenssi muutti tunnelmaa ja 
toimintaa kaikkien Valtakunnankanslian ja Ulkoministeriön 
henkilöiden osalta. Vain asevoimien ylijohdossa kaikki jatkui 
ennallaan. Hitler näytti tyytyväiseltä, joskaan hän ei kyennyt 
aivan kätkemään epäuskoisuuttaan, koska konferenssia koske- 
va aloite oli tullut Lontoosta. Ihmisten parvi, joka oli vähitellen 
kokoontunut Valtakunnankansliaan ja johon kuului ministerei- 
tä, puoluejohtajia, kenraaleita ja heidän apulaisiaan, näki edes- 
säolevassa konferenssissa lupaavan tilaisuuden kriisin lopetta- 

miseen. Näissä vaikutelmissa matkustin myöskin minä illalla 
Hitlerin erikoisjunassa Mincheniin ja edelleen Kufsteiniin, mis- 
sä Hitler tapasi Mussolinin ja ajoi yhdessä hänen kanssaan 
Mäncheniin. Chamberlain ja Daladier saapuivat lentokoneella 
ja saivat matkalla kaupunkiin väestöltä sydämelliset tervehdyk- 
set. Hieman puolen päivän jälkeen alkoi konferenssi Hitlerin 
työhuoneessa Johtajan rakennuksessa” Königsplatzin äärellä. 
Tämä rakennus sopi erinomaisesti sellaiseen konferenssiin. Siel- 
lä oli kylliksi huoneita jokaisen delegaation erillisille keskuste- 
luille sekä tilavia eteishalleja ja rappukäytäviä odotteleville seu- 
rueille. Konferenssi kesti muutamin keskeytyksin myöhään yö- 
hön. Sopimus saatiin valmiiksi muotoilluksi, lakiasiantuntijoi- 
den tarkastamaksi ja eri kielille käännetyksi niin, että se voitiin 
allekirjoittaa puolen yön aikaan. Siinä todettiin, että sudeetti- 
saksalaisten alueiden miehitys saattoi alkaa lokakuun 1. päivänä 
ja tulisi toteutumaan neljässä vaiheessa 10. päivään mennessä. 
Useampien väestöryhmien asuttamille alueille oli määrätty toi- 
meenpantavaksi kansanäänestys. Lisämääräykset sisälsivät yk- 
sityiskohtia puolalaisten ja unkarilaisten vähemmistöjen kohte- 
lusta. Takuut uudelle TSekkoslovakialle oli määrä antaa vasta, 
kun tietyt edellytykset oli täytetty. 

Tämän ratkaisevan konferenssin päivä antoi tilaisuuden mie- 
lenkiintoisten havaintojen tekoon. Hitler herätti huomiota vie- 
raita kohtaan osoittamallaan levollisuudella ja kohteliaisuudella. 
Jälleen Chamberlain oli hänen pääasiallisin keskustelukumppa- 
ninsa. Mussolini ja Daladier näyttivät olevan vain sivuhahmoja. 
Sen mukaisesti Mussolini-ei tuntunut kiinnostuneelta ja Dala- 
dier puolestaan antoi aivan onnettoman ja surumielisen vaiku- 
telman. Hänen maansa oli erityisesti sitoutunut avunantosopi- 
muksella TSekkoslovakiaan, josta nyt täällä pidettiin oikeuden- 
istuntoa. Häneen ymmärrettävästi täytyi tämän aluemuutok- 
sen ilman Tsekkoslovakian osallistumista koskea kaikkein eni- 
ten. Chamberlainista saattoi päätellä, että häntä Tsekkoslovaki- 
an kysymys kiinnosti enää melko vähän ja tuntui olevan hänen 
kohdaltaan jo selvitetty. Ranskan delegaatio näytti minusta hy- 
vin yhtenäiseltä ja kiinteältä Daladierin rauhallisen esiintymisen 

antaessa sille leimansa. Hän muistutti aika lailla asianajajaa, 
jolle voisi antaa luottamuksensa. Toisin oli vaikutelma englanti- 
laisista. He vaikuttivat etäisiltä, läpitunkemattomilta ja ylimieli- 
siltä. Eniten Hitler iloitsi siitä, että sudeettisaksalainen väestö 
nyt kuului valtakuntaan ja tsekkiläinen syrjintä oli lopussa. 
Kiinnostuneena hän seurasi saksalaisia ja ulkomaalaisia lehdis- 
tötiedotteita. Kaikkien lehtien myönteinen kaiku oli luettavissa 
myös hänelle menestykseksi. Hän oli iloinen niistäkin tiedoista, 
jotka kertoivat miincheniläisten osoittamasta myötätunnosta 
Chamberlainille ja Daladierille ja joiden silminnäkijänä hän oli 
itsekin osaksi ollut. 

Saksan lehdistö toi esiin Chamberlainin ja Daladierin ansiot 
sopimuksenteon onnistumisessa. Mutta Hitleriä juhlittiin voitta- 
jana. Johtaja on sen jälleen selvittänyt. Ainutlaatuinen ilon 
ja kiitoksen aalto pyyhkäisi koko maan yli ennenkokemattomal- 
la tavalla. Jopa yleisesti tunnetut epäilijät ja järjestelmään us- 
komattomat henkilöt näyttivät pyörtävän kannanottojaan. Kai- 
kille ei suinkaan ollut edeltäkäsin tullut mieleen, että neuvotte- 
luissa Chamberlainin kanssa oli todella ollut kysymys sodasta 
tai rauhasta. Lisäksi vain harvat tiesivät, että Hitler oli ollut 
valmis käyttämään asevoimia TSekkoslovakiaa vastaan ja siten 
väkivaltaiseen ratkaisuun. Muuan, joka siitä tiesi ja oli täysin 
murtunut, oli maavoimien yleisesikunnan päällikkö, kenraali 
Halder. Engel kertoi niinä päivinä, että hän oli tavannut Halde- 
rin lyyhistyneenä kirjoituspöytänsä ääressä Miinchenin neuvot- 
telua koskevan tiedon tultua julkisuuteen. Minusta se tuntui 
silloin uskomattomalta, sillä juuri Halder oli yhä uudelleen yrit- 
tänyt estää armeijan liikekannallepanoa. Halderin käyttäytymi- 
nen pysyi arvoituksena, joka vasta sodan jälkeen sai valaistusta 
vastarintaliikkeen toiminnan tullessa julkisuuteen. Minchenin 
sopimus vei pohjan tältä yritykseltä. 

Lokakuussa Hitler vieraili useissa Sudeettimaan osissa. En- 
simmäinen matka 3. ja 4. päivänä lokakuuta vei meidät Egeriin 
ja Karlsbadiin. Vaikutelmat olivat vielä voimakkaampia kuin 
Itävaltaan tapahtuneen marssin aikoihin. Väestöstä oli nähtä- 
vissä, minkä paineen alta heidät oli vapautettu. Kun Itävallassa 

meitä olivat tervehtineet vain iloiset kasvot, näimme nyt myös 
kyyneleitä, mutta ne aiheutuivat ilosta. Sotilaat, joiden kanssa 
puhuimme, kertoivat liikuttavista kohtauksista, joita he olivat 
kokeneet marssin aikana. Teiden ja katujen yli levitetyt juliste- 
nauhat tekstein Johtaja, me kiitämme Sinua” kuvasivat tun- 
nelmaa. Kylissä ja pienissä kaupungeissa näimme paljon hätää 
ja puutetta. Nämä kuvat ovat yhä silmissäni, ja muistan kuinka 
nuo vaikutelmat mykistivät meidät. Myöhemmät Hitlerin mat- 
kat johtivat meidät tsekkien puolustuslinjoille. Hitler tarkasteli 
kiinnostuneena linnoituslaitteita. Hän ilmaisi käsityksenään, et- 
tä bunkkerit oli sijoitettu taitavasti maastoon ja olisivat maksa- 
neet taistelussa paljon verta. 

Lokakuun 5. päivän jälkeen Hitler lähti jälleen pitkähkölle 
matkalle, johon minun ei tarvinnut ottaa osaa. Ensiksi hän tu- 
tustui edelleen tSekkien linnoituslaitteisiin pitkin rajaa aina 
Sleesiaan asti ja ajoi sitten Saksan poikki Saarbräckeniin puolue- 
päiville. Siellä hän piti tavanomaiseen tapaan puheen, joka tällä 
kertaa kuitenkin herätti erityistä huomiota. Olimme yllättyneitä 
ja pettyneitä hänen Englantia vastaan hyökkäävistä sanoistaan. 
Hitler oli vielä 5. päivänä Berliinin Urheilupalatsissa puhunut 
sovittelevaan sävyyn. Saarbriickenin puheessa 9. päivänä oli 
sen sijaan havaittavissa selvästi muuttunut asenne Englantia 
kohtaan. Mitä oli tapahtunut? Hitler oli saanut matkalla lisätie- 
toja Englannista. Niiden mukaan olivat englantilaiset tosin Juh- 
lineet pääministeriään Minchenistä paluun yhteydessä ”rau- 
hantuojana”. Mutta hänen alahuoneessa olevat vastustajansa, 
joihin kuuluivat oppositiossa oleva Työväenpuolue ja äärikon- 
servatiivit, hyökkäsivät äänekkäästi rauhoituspolitiikkaa vas- 
taan. Näin oli tapahtunut nopeammin, kuin Hitler oli pelännyt. 
Sen mukaisesti hänen suuttumuksensa räjähti Saarbrickenin 
puheessa — oikeistoradikaaleja brittiläisiä = ”'sodanlietsojia”' 
Churchillia, Edeniä, Duff Cooperia ja muita vastaan, samalla 
kun hän alleviivasi Chamberlainin rauhanponnisteluja. Mutta 
puhe jätti Saksaan ja muualle maailmaan vaikutelman, jonka 
mukaan Hitlerin mielipiteen mukaan ei ollut tarkoitus neuvotel- 
la englantilaisten kanssa. Muistan hyvin tarkasti, kuinka masen- 

tuneita olimme Berliinissä Hitlerin puheen vuoksi. Ilo Mänche- 
nin konferenssista vaihtui syväksi pettymykseksi. 


Varusteluponnistuksia 


Puoluepäivien päätteeksi Hitler tarkasti jälleen Länsivallin ra- 
kennustöitä sekä matkusti sitten Mainzin ja Godesbergin kautta 
Esseniin. Lokakuun 11. päivänä ajoin myös vaimoni kanssa 
autolla Berliinistä Esseniin valmistellakseni Kruppin luona Hit- 
lerin vierailua. Hän saapui lokakuun 13. päivänä aamupäivällä 
Esseniin, meni heti Kruppin tehtaille ja teki siellä pitkän kier- 
roksen läpi tehdashallien. Siinä yhteydessä hän korosti ennen 
muuta panssaritorjuntaan kykenevien aseiden ja panssarivaunu- 
tykkien tuotannon välttämättömyyttä. Erityisesti oli kysymys 
pitkistä tykinputkista kaliiperiluokissa 75 mm ja 88 mm, koska 
ne voivat antaa ammuksille suuren lähtönopeuden ja siten hy- 
vän läpäisykyvyn panssareita vastaan. Hitlerin vaatimus vaih- 
taa siihenastiset lyhyet tykinputket panssarivaunuissa pitkiin 
putkiin törmäsi epäluuloihin ja jopa osaksi vastarintaan. Kesti 
kauan, ennen kuin tämän seikan tärkeys tunnustettiin panssari- 
vaunutuotannossa. 

Iltapäivällä Hitler oli vieraana Gustav ja Berta Krupp von 
Bohlen und Halbachien luona Villa Higelissä ja nousi Kruppien 
yksityisasemalla erikoisjunaansa matkustaakseen sitten Miinc- 
heniin. Minulle seuraavat viikot puolestaan tarjosivat tilaisuu- 
den hoitaa jälleen yhteyksiäni Ilmailuministeriön suuntaan. 

Hitler vietti lokakuun jälkipuoliskon Obersalzbergissä ja 
työskenteli siellä lähes yksinomaan varustelukysymysten kans- 
sa. Kahdesti hän matkusti uusille raja-alueille nähdäkseen lisää 
tsekkien linnoituslaitteita. Berghofissa hän otti vastaan Brauc- 
hitschin ja Keitelin sekä johdatteli heidät ajatuksiinsa seuraa- 
vien poliittisten suunnitelmien suhteen. Niiden mukaan TSek- 
koslovakiassa oli valmistauduttava levottomuuksiin. Slovakien 
itsenäisyyspyrkimykset omalla osuudellaan valtiosta tulivat 
vasta nyt ilmi. Sellaisissa olosuhteissa Hitler tahtoi käyttää ti- 

lannetta hyväkseen valloittaakseen jäljelle jääneen tsekkien alu- 
een. Puolustusvoimien täytyisi olla siihen valmiina joka hetki ja 
toimia silloin mahdollisimman nopeasti. Sen lisäksi Hitler il- 
moitti tarkoituksenaan olevan liittää Memelin alue takaisin val- 
takuntaan. Sitä varten hän määräsi tehtäväksi tarpeelliset val- 
mistelut Itä-Preussissa. 

Erityisesti Hitler mainitsi ohjeessaan suojautumisen yllättäviä 
ilmahyökkäyksiä vastaan. Ilmavoimien esikunnassa ihmeteltiin 
tätä ohjetta. Mitkään Euroopan ilmavoimat, ei edes saksalaiset, 
olleet siihen aikaan kykeneviä asettamaan mainittavia voimia 
ilmasodankäyntiin. Koska tunsin Hitlerin epäluulon Göringin ja 
yleisesti ilmavoimien piirissä vallitsevia ilmahyökkäysten tor- 
juntaa koskevia käsityksi vastaan, käytin tilaisuutta puhuakseni 
Jeschonnekin kanssa tästä aiheesta. Ilmavoimat oli pakotettu 
suuntaamaan varusteluohjelmansa raaka-aineiden saannin mu- 
kaan. Ilmatorjuntatykistö ja ilmasuojabunkkerien rakentaminen 
olivat Göringin tärkeysluettelossa lentokoneiden rakentamisen 
jälkeen. Hitler oli kuitenkin vaatinut kaikille näille aloille samaa 
kiireellisyyttä, vaikka Göring yritti yhä uudelleen vakuuttaa 
hänelle, että hävittäjäilmavoimat muodostivat parhaan suojan 
vihollisen ilmahyökkäystä vastaan. Mutta Hitler ei antanut pe- 
riksi. Kun sitten vuosina 1943—1945 Saksan ilmatorjunta osoit- 
tautui riittämättömäksi, viittasi Hitler ohjeisiinsa vuodelta 1938 
sekä antoi samalla Göringille ja ilmavoimille kovia moitteita. 
Hän oli nähnyt ennalta sen, mitä ammattimiehet olivat pitäneet 
mahdottomana. 

Myös ilmasuojabunkkerien rakentamisessa Hitler edusti v. 
1938 eri näkökantaa kuin Ilmailuministeriö. Aiheena kiivaille 
vastakohtaisuuksille oli Hitlerin antama ohje suuren pommisuo- 
jan rakentamiseksi Valtakunnankanslian uudisrakennuksen al- 
le. Hitlerin mukaan katon tuli olla vähintään 3 metriä betonia ja 
sivuseinien 2,5 metriä. Rakennustyömaan johto hankki kuiten- 
kin Ilmailuministeriön asianomaiselta osastolta tiedot asiantun- 
tijoiden arvioimista pommien vaikutuksista ja tällöin huomatta- 
vasti Hitlerin antamia alittavat mitat. Speer oli kovasti kiinnos- 
tunut rakennustavasta, joka säästäisi aikaa, ja pyysi mitään 

aavistamatta Hitleriltä ratkaisua. Tämä oli suunniltaan havai- 
tessaan Göringin johtaman ministeriön vanhentuneet käsitykset 
ja kohdisti ankaria moitteita, ei kylläkään silloisen käytännön 
mukaisesti suoraan Göringiin vaan vastuullista toimialan johta- 
jaa vastaan. Hitler antoi ilmoittaa tämän nimen itselleen eikä 
unohtanut mainita aina sodan loppuun saakka tätä nimeä ja 
tapahtumaa yhä uudelleen toistaessaan moitteita ilmavoimia 
vastaan. 

Syksyllä 1938 oli Göringille käsittämätöntä, että Saksan yllä 
saattaisi esiintyä koskaan ylivoimaisia ilmavoimien osastoja. 
Myöskin sota oli hänen mielestään kaiken todennäköisyyden 
ulkopuolella. Hänellä oli Hitlerin ohje viisinkertaistaa ilmavoi- 
mien vahvuus, minkä hän otti kylläkin tosissaan antaen vastaa- 
vat käskyt Ilmailuministeriön osastoille ja teollisuudelle mutta 
ohjeen toteuttamismahdollisuuksista vallitsi epäillys. Kysyin 
Jeschonnekilta, missä ajassa ohjelma tuli toteuttaa. Hän laskes- 
keli kuten ennenkin siihen kuluvan noin kaksi vuotta. Polttoai- 
nehuolto ja lentokoneenohjaajien koulutus olivat yleisesikunnan 
kaksi muuta murhetta. Mutta rakennettavien konetyyppien suh- 
teen Jeschonnek oli tyytyväinen. Ju 88:sta piti tulla vakiopom- 
mituskone. Udetin ilmoitusten mukaan olisi silloin He 177 lu- 
paava seuraaja tuolle tyypille. Hitlerin vaatimusten mukaisesti 
halusi Göring antaa nyt Junkersin tehtaalle tilauksen Ju 88:n 
suursarjan rakentamiseksi. Jeschonnek tiesi, kuten myös muu- 
tamat asiantuntijat teknisellä osastolla, että tuon konetyypin 
kaikkia lastentauteja ei ollut kyetty vielä poistamaan. Junkersin 
pääjohtaja, Heinrich Koppenberg oli kuitenkin korostanut voi- 
makkaasti, että kaikki ilmavoimien kokeiluissa esiintuodut vaa- 
timukset suursarjan valmistuksen suhteen olivat täytettävissä. 
Udet luotti täysin tähän ja Göring sekä Jeschonnek yhtyivät 
samaan käsitykseen. Vain Milch pysyi epäluuloisena. He 177:n 
kehitys sitävastoin oli vielä hämärän peitossa, erityisesti neljän 
kaksoismoottorin vuoksi. Ensimmäisen mallin oli määrä lentää 
kesällä 1939. Sarjavalmistusta ei voitu suunnitella ennen vuoden 
1940 loppua. 

Sain sen vaikutelman, että Jeschonnek pyrki antamaan minul- 

le tietoja, jottei mieleeni tulisi epäilyksiä ilmavoimien varuste- 
luohjelman läpiviemismahdollisuuksista. Mutta minulle selvisi, 
että vain hävittäjäohjelma jo koeteltuine Me 109 -malleineen 
voitaisiin toteuttaa. Muiden lentokoneohjelmien, ennen kaikkea 
Ju 88:n ja He 177:n, toteuttamista pidin kyseenalaisena enkä 
salannut Jeschonnekilta sitä, että halusin esittää Hitlerille tilan- 
teen juuri niin kuin se mielestäni todella oli. Tämä menettely 
näytti vastaavan paremmin Hitlerin toiveita ja myös ilmavoi- 
mien parasta kuin asioiden kaunistelu. 

Myös yleisesikunnan suorittamat valmistelutyöt ja sotapelin- 
omaiset tutkimukset ilmasodasta Englantia vastaan olivat 
osoittaneet senhetkiset ilmavoimien puutteet. Ennen kaikkea 
puuttui pommituskoneita, joilla olisi ollut välttämättömät omi- 
naisuudet pitkään lentoon meren yli, tunkeutumiskyky ja riittä- 
vä pommien kuljetuskyky. Göring ei halunnut kuulla tästä pu- 
huttavan vaan pakotti ilmavoimien yleisesikunnan toteuttamaan 
Hitlerin käskemän ilmavoimien viisinkertaistamisen niin nope- 
asti kuin mahdollista. Vannotin Jeschonnekia vaikuttamaan 
Göringiin niin, ettei hän puhuisi Hitlerille tämän mieliksi vaan 
esittäisi todellisia tietoja ilmavoimien suorituskyvystä. Tällöin 
viittasin myös siihen, että Hitleriäkin askarruttivat jilmavoi- 
mien varustelukysymykset. Minun tuli tavantakaa kertoa hänel- 
le lentoyksiköiden ja ilmatorjuntatykistön lukumäärät ja vah- 
vuudet. Myös pommi- ja ampumatarvikevarastojen määrät sekä 
kaikkien aseiden tuotantoluvut piti minulla olla aina saatavilla. 
Pidin uusinta tilannetta jatkuvasti muistilehtiössäni. Sen tiesi 
myös Hitler. Kerran hän kysyi minulta: Onko Teillä viisas 
kirjasenne mukana?” Hän halusi silloin saada jotain tietoa, ja 
saatoin antaa sen hänelle. Olin saanut kokea, ettei ollut mahdol- 
lista säilyttää päässään kaikkia lukuja ja muita tietoja, joita 
Hitler halusi tietää. Hänelle oli tärkeätä, että ilmoitetut tiedot 
pitivät paikkansa. Siksi hän osoitti, kuten sain vasta paljon 
myöhemmin sodan aikana havaita, enemmän luottamusta minun 
kirjoitettuihin tietoihini kuin niihin, joita Göring esitti hänelle 
ulkomuistista. 

Marraskuun 3. päivänä tuli Hitler vain lyhyelle käynnille Ber- 

liiniin ja lähti jo seuraavana päivänä uudelle matkalle, johon 
osallistuin palvelusvuorollani adjutanttina. Ensimmäinen kohde 
oli Carinhall. Göringin tytär Edda, joka oli syntynyt 30. touko- 
kuuta, piti kastaa. Hitler seisoi kummina. Göring ja hänen vai- 
monsa olivat rakastettava isäntäpari. Mutta sinä päivänä sattui 
myös, että Hitlerin läsnäolo herätti hermostuneisuutta Carinhal- 
lissa. Hän ei siksi viipynyt paikalla kovin kauan. 


Marraskuun 9. päivä 


Matkustimme yöllä junassa Weimariin, missä Hitler halusi ottaa 
osaa Thiringenin alueen puoluepäiville. Ohjelman keskipistee- 
nä oli hänen puheensa. Kuten neljä viikkoa aikaisemmin Saar- 
bräckenissä, puhui Hitler nytkin puoluejohtajana eikä valtio- 
miehenä, vaikkakaan puheita arvioitaessa ei kukaan tehnyt näille 
seikoille eroa. Hän puhui melkein yksinomaan ulkopoliittisista 
käsityksistään ja sai sen vuoksi enemmän huomiota osakseen 
kuin vuosia aikaisemmin. Saimme vaikutelman, että hän käytti 
uudelleen taisteluajoilta peräisin olevaa vanhaa menetelmäänsä 
yrittää vakuuttaa vastustajansa, jona hän nyt näki Englannin, 
alituisella Euroopan bolsheviikkivaaran toistamisella aivan ku- 
ten hän teki ennen vuotta 1933 sisäpoliittisten vastustajiensa 
suhteen. Niin kuin hän oli noussut valtaan ilman vallankumous- 
ta, hän tahtoi saavuttaa ulkopoliittiset päämääränsä ilman ve- 
renvuodatusta. Hän oli niin vakuuttunut ajatustensa oikeelli- 
suudesta, että hän uskoi niiden olevan välttämättömiä myös 
Englannin imperiumin intresseissä. Propagandapuhe ei vain ol- 
lut oikea väline voittaa puolelleen konservatiivisia hallituksia ja 
kansoja. 

Tuolla matkalla Hitler oleskeli melkein koko ajan vanhojen 
taistelijoidensa” kanssa. Myös taiteilijat, joita hän tapasi, kuu- 
luivat vanhaan kaartiin??. Näiden ihmisten kanssa Hitler puhui 
avoimesti ja vapaasti mainitsematta kuitenkaan mitään ulkopo- 
liittisista tai sotilaallisista suunnitelmista ja aikomuksista. Wei- 
marissa viivyimme kaksi vuorokautta. Hänen puheensa ei vaa- 

tinut kuin kaksi tuntia. Koko muun ajan Hitler vietti taiteilijoi- 
den ja alueen johtavien puoluetovereiden kanssa, ensi sijassa 
aluejohtaja Fritz Sauckelin seurassa. Hitler vieraili rakennuksil- 
la ja arkkitehtitoimistoissa, jolloin käsiteltiin suunniteltujen uu- 
distusten piirustuksia ja malleja. Professori Hermann Giesler oli 
saanut tehtävän Weimarin uudisrakentamisesta. Keskipisteenä 
tuli olla * Adolf Hitler -aukio”. Erään mallin luona Hitler kes- 
kusteli kauan Gieslerin kanssa monista yksityiskohdista. 

Tohtori Hans Severus Zieglerin johtama Weimarin Kansallis- 
teatteri nautti Hitlerin erityistä suosiota. Juhlanäytännöksi oli 
Ziegler valinnut ? Aidan”, jonka musikaalisesta johdosta huo- 
lehti Paul Sixt. 

Hitler viihtyi Weimarissa silminnähden hyvin. Hän arvosti 
vanhojen puoluetovereiden tuttavallista piiriä. Niinpä molem- 
mat illat Elefantti-hallissa olivat vilkkaita, mielenkiintoisia ja 
myöhään jatkuneita. Ei voinut olla yllätys, että tämä kuulijakun- 
ta oli Hitlerin vierailusta innostunut. Hänen poliittiset näke- 
myksensä olivat tulleet julki puheessa ja kaikki uskoivat lujasti 
hänen rauhantahtoonsa. Vahvistus sille, kuinka luja tuo tahto 
oli, tuntui löytyvän keskusteluista, joissa Hitler selvitteli raken- 
nussuunnitelmia sekä kulttuuri- ja sosiaaliohjelmiaan. Kuulijoil- 
le oli mahdotonta ajatella, että tuollaisia suunnitelmia ajava 
ihminen voisi myös ajatella sotaa. 

Seuraavana päivänä matka jatkui Nirnbergiin, jossa pois- 
tuimme autosta, kuten puoluepäivillä, hotelli Deutscher Ho- 
fissa’. Hitlerin lukuisat käynnit Närnbergissä koskivat tänä 
vuonna vain puoluepäivien alueen rakentamista, joka oli Albert 
Speerin tehtävänä. 

Nirnbergissä saimme tiedon attentaatista, joka oli tehty lähe- 
tystöneuvos Ernst Eduard vom Rathia vastaan Saksan Pariisin 
suurlähetystössä. Rath oli haavoittunut vaikeasti nuoren puola- 
laisen juutalaisen Herschel Grynszpanin ampumista revolverin- 
luodeista. Rath oli hengenvaarassa. Hitler lähetti heti lääkärinsä 
tohtori Brandtin lentokoneellaan Pariisiin tehdäkseen kaiken 
mahdollisen Saksan palveluksessa haavoittuneen diplomaatin 
pelastamiseksi. Teon motiivista tai siitä, miksi tuntematon lähe- 

tystöneuvos joutui uhriksi, ei ollut heti saatavissa lähempiä tie- 
toja. 

Saavuimme Miincheniiin marraskuun 8. päivänä, joka oli 
epäonnistuneen *Hitler-kaappauksen” v. 1925 aattona Bürger- 
bräukellerissä pidetyn puoluekokouksen muistopäivä. Joka 
vuosi Hitler piti puheen samalla paikalla 'verikunniamerkin 
kantajien”, ts. Feldherrnhalleen 9. marraskuuta 1926 suuntau- 
tuneen marssin osanottajien edessä. Tämän illan kuulijakuntaan 
Hitler sai helposti kontaktin. Hän tunsi melkein kaikki tiheästi 
hänen ympärillään istuvien miesten kasvot. Lähtien kaukaa 
Versailles'sta ja päätyen vuoden 1925 kaappausyrityksen kautta 
vuoden kuluessa sattuneisiin tapahtumiin Hitler puhui melkein 
vain Saksan suhteista Englantiin. Hänen sanansa kuulostivat 
jälleen propagandistisemmilta, paremminkin vaalitilaisuuteen 
tarkoitetuilta, kuin ulkopoliittiseen ohjelmaan liittyviltä. Puhe 
oli suuttumuksen purkaus saksalais-englantilaisen lähentymisen 
toiveiden pettämisen johdosta. Noina päivinä levisi sattuva sa- 
nonta rukkaset saaneesta kosijasta”'. Pariisin attentaattia ei 
Hitler maininnut lainkaan. Biärgerbräukellerin kokouksen jäl- 
keen Hitler siirtyi vanhojen taistelijoiden” kanssa kahvila 
Heckiin. Myös tämä pöytäseurue oli tullut traditioksi muistona 
valtaannousua edeltäviltä vuosilta. Tilaisuus oli ainoita, joissa 
vanhat taistelijat vuodelta 1925 vielä saattoivat tavata Hitlerin ja 
puhua hänen kanssaan. Välimatka Hitleristä näihin miehiin tuli 
yhä suuremmaksi ja tuotti tuosta vanhojen uskottujen piiristä 
monta moitetta häntä kohtaan. 

Marraskuun 9. päivänä, puolueen suurimpana juhlapäivänä, 
järjestettiin aina marssi vuoden 1925 tapahtumien toisintona 
Bärgerbräukellerin luota Feldherrnhallelle. Nyt jatkettiin siitä 
edelieen Königsplatzin kirkkojen luo, missä Hitler laski seppe- 
leet 16 Feldherrnahallen luona kaatuneiden liikkeen jäsenien” 
hautamuistomerkin äärelle. 

Hitler vietti iltapäivän asunnossaan sotilaallisissa keskuste- 


luissa. Sinne hän sai tiedon, että lähetysneuvos von Rath oli 
kuollut. En kuullut Hitleriltä siihen mitään erityistä huomautus- 
ta ja sain vaikutelman, että hänen mielestään attentaatilla ei 

ollut poliittisia motiiveja. Illalla hän ajoi vain henkilökohtaisen 
adjutanttinsa seurassa puolueen johtajiston järjestämään toveril- 
liseen illanviettoon Raatihuoneen suureen saliin. Olin jäänyt 
Hitlerin asuntoon, koska hän oli halunnut palata jälleen pian 
takaisin eikä kannattanut ryhtyä puuhaamaan muutakaan. Kes- 
kiyöksi oli vielä ohjelmassa SS-alokkaiden valatilaisuus Feld- 
herrnhallen edessä, mihin minun täytyi seurata Hitleriä. Sieltä 
palattuamme istuskelimme vielä jonkun aikaa odotellen, kuten 
tavallista, oliko Hitlerillä vielä jotain käskyjä, kunnes hän hy- 
västelisi meidät. Vasta sitten saatoimme lähteä. Puhelinsoitto 
hotellista * Vier Jahreszeiten” kertoi, että minun pitäisi tyhjen- 
tää siellä oleva huoneeni, koska lähellä hotellia oleva synagoga 
paloi lennättäen kipinöitä hotellin yli ja oli olemassa vaara, että 
tuli leviäisi. Tieto ei herättänyt minussa erityisesti levottomuut- 
ta. Kerroin asian piirissämme edelleen ilman, että olisimme 
epäilleet mitään erikoista. Vasta kun saapui uusia soittoja, jotka 
kertoivat juutalaisten liikkeiden hävityksistä, tulimme valp- 
paammiksi ja kerroimme tapahtumat Hitlerille. 

Hitler käski heti Miinchenin poliisipäällikön SS-Obergrup- 
penfihrer vapaaherra v. Ebersteinin tulla luokseen. Tämä ei 
tiennyt asiasta mitään. Hitler käski häntä toimimaan kaikin kei- 
noin tuhopolttajia ja rosvoja vastaan, jotta tuo mielettömyys” 
loppuisi. Mitä enemmän soittoja juutalaisten liikkeiden ja syna- 
goglen hävityksistä saapui, myös valtakunnan muista kaupun- 
gelista, sitä tuohtuneemmaksi ja raivostuneemmaksi Hitler 
muuttui. Minulla ei ollut epäilystäkään siitä, että Hitler olisi 
näytellyt yllättyneisyyttä. Hän ei ollut tiennyt mitään. Samoin 
myös poliisi ja SS olivat täysin yllättyneitä. Yön kuluessa Hitler 
otti yhteyttä Goebbelsiin. Siitä muodostui pitkä puhelinkeskus- 
telu, jonka Hitler toimitti yksinään huoneestaan. Sen jälkeen 
Hitler ei enää näyttäytynyt. Me keskustelimme vielä pitkään 
tapauksista. Schaubin olettamuksen mukaan täytyi Goebbelsillä 
olla sormensa jotenkin pelissä mukana, jotta spontaanisti ja 
enempää ajattelematta olisi annettu Pariisissa sattuneelle mur- 
halle poliittinen motiivi. Hitlerin pysytteleminen näkymättömis- 
sä oli aina merkki ärtymyksestä sellaisten tapahtumien johdos- 

ta, joista hän ei ollut ennalta tiennyt mitään. Synagogien tuho- 
poltot ja juutalaisten liikkeiden hävittämiset hän tuomitsi anka- 
rasti. 

Syyllisistä ei aluksi tiedetty mitään. Seurauksena oli, että 
Hitler itse sai syytteet niskaansa siitä, että olisi ollut aloitteen- 
tekijä. Hän tiesi tämän. Siitä huolimatta hän piilotteli syyllisiä, 
varsinkin kun kohta osoittautui, että Goebbels oli ollut alkuun- 
panija. Hitler käyttäytyi yhtä omituisesti kuin Blomber- 
gin Fritschin kriisin aikaan. Toiminta synagogia ja juutalaisia 
liikkeitä vastaan oli tapahtunut kaikessa julkisuudessa eikä sitä 
voinut peitellä. Kaikiksi ajoiksi jäi yö 9.-10. marraskuuta 1938 
historiaan kristalliyönä”, ja Hitler jäi siitä lähtien myös syylli- 
seksi tuohon pogromiin. Uskollisuus vanhoja taistelutovereita 
kohtaan oli hänelle tärkeämpi kuin oma maine. Göring kuvasi 
tapauksia Saksalle aiheutetuksi vakavaksi poliittiseksi ja talou- 
delliseksi takaiskuksi. Joskin hän määräsi Hitlerin kanssa Sak- 
san juutalaisilta valtakunnalle kerättävän ”pakkoveron”' miljar- 
diksi markaksi, hän tuomitsi kuitenkin teon ?sikamaisuudeksi”, 
koska pelkäsi ulkopoliittisia vastoinkäymisiä ja toisaalta koska 
hän oli nelivuotissuunnitelman johtajana velvollinen asettamaan 
varoja uusien ikkunalasien ostoon ulkomailta. Myöhempinä 
vuosina en kuullut Hitlerin puhuvan milloinkaan valtakunnan 
kristalliyön”? tapahtumista. Kansan keskuudessa se tuomittiin. 
Väkivalta herätti enemmän myötätuntoa juutalaisia kohtaan 
kuin edisti antisemitismiä. 

Noiden tapahtumien johdosta Roosevelt kutsui Yhdysvalto- 
jen suurlähettilään Berliinistä pois. Hitler antoi vastaavasti Sak- 
san suurlähettilään Dieckhoffin palata takaisin Washingtonista. 
Juutalaisten maastamuutto Saksasta voimistui nopeasti, vaik- 
kakin jo vuoden 1938 kuluessa monet valtiot eivät enää ottaneet 
juutalaisia vastaan. Puolassa säädettiin jopa laki, jonka mukaan 
puolalaiset juutalaiset eivät saaneet tulla Saksasta Puolaan. Ke- 
sällä oli pidetty Evianissa Rooseveltin aloitteesta kansainväli- 
nen pakolaiskonferenssi 32 valtion kesken. Silloin tuli selväksi, 
että — ilman tuntuvia tuloksia — ensi sijassa kysymys Saksan 
juutalaisten vastaanotosta oli huolen aiheena kaikissa maanosis- 

sa. Kun Ribbentrop joulukuun alussa oli keskusteluissa Rans- 
kan hallituksen kanssa Pariisissa, hän kertoi palattuaan ranska- 
laisten suunnitelmista perustaa Saksasta saapuville juutalaisille 
pakolaisille vastaanottomahdollisuudet Madagaskarin saarelle. 


Ilmavoimien varustamisen ongelmia 


Seuraavat viikot aina joulukuun puolelle asti olivat hyvin mo- 
nenlaisten tilaisuuksien ja matkojen täyttämät. Lyhyen Ober- 
saltzbergissä, Miinchenissä ja Närnbergissä vietetyn ajan jälkeen 
saavuimme 15. marraskuuta Berliiniin, josta jo 17. päivänä jat- 
kui matka Disseldorfiin murhatun lähetystöneuvos von Rathin 
hautajaisiin. Paluumatka 19. päivänä tapahtui Godesbergin, 
Augsburgin ja Miinchenin kautta Obersalzbergiin. Siellä minul- 
le tarjoutui tilaisuus puhua Hitlerille ilmavoimien kysymyksistä. 

Huoleni siitä, että Hitler oli rakentanut suunnitelmansa vää- 
rille tiedoille ilmavoimien varustelutasosta piti osaksi paikkan- 
sa. Perusteiltaan hänellä oli oikea kuva ilmavoimien varustuk- 
sesta. Pommituskoneet Ju 88 ja He 177 olivat muodostuneet 
hänelle selkeiksi käsitteiksi. Hitler oli kuitenkin siinä luulossa, 
että Ju 88 oli kylliksi kokeiltu ja sen mukaisesti täysin käyttö- 
valmis. Mielipiteeni hän otti vaieten vastaan. Keskusteltaessa 
suunnitellusta He 177:sta tuli jälleen esille hänen vaistonsa yk- 
sinkertaisten teknisten ratkaisujen suosimisessa. Hän epäili, 
olivatko kaksoismoottorit uutena ratkaisuna paras mahdollinen 
nelimoottoriselle koneelle. Göring oli maininnut Ilmailuministe- 
riön eräille henkilöille, että Hitler tiesi hyvin paljon maa- ja 
merivoimien varustuksesta ja ymmärsi teknisiä yksityiskohtia, 
mutta lentokoneista hän ei osaa keskustella. Tulin vähitellen 
siihen tulokseen, että Göring oli itse aiheuttanut tietoisesti vää- 
riä käsityksiä Hitlerin teknisistä mielenkiinnon kohteista ja tie- 
doista. Göring ei ensiksikään itse tiennyt paljoa tekniikasta eikä 
halunnut, että Hitler huomaisi sen. Toiseksi hän halusi välttää 
sen, että Hitler keskustelisi hänen kanssaan yksityiskohdista. 
Hitler puolestaan luotti siihen aikaan rajattomasti Göringiin ja 

oli tyytyväinen, ettei hänen tarvinnut rasittaa itseään ilmavoi- 
mia koskevilla yksityiskohdilla. Mutta totesin aikaa myöten, 
että Hitler ajatteli paljon enemmän ilmavoimien varustelua kuin 
Göring aavisti. Aivan kuten yleisestikin kaikissa varusteluky- 
symyksissä Hitler aina asetti etusijalle asevaikutuksen, niin hän 
myös lentokoneissa korosti aseiden merkitystä siten, että tärke- 
ää olivat kaliiperit ja pommienkantokyky yhdistyneenä kulloi- 
senkin konetyypin toimintamatkaan. Tämä tapahtui kokonaan 
siitä riippumatta, että hänen varsinainen kiinnostuksensa kohde 
oli ilmatorjuntatykistön kehittäminen. 

Keskusteluista Hitlerin kanssa minulle tuli selväksi, kuinka 
hän piti Minchenin sopimusta yhä vähemmän menestyksenä ja 
ajallisen etäisyyden kasvaessa jopa selvänä tappiona. Vertailun 
vuoksi hän toi esille näkökohtia, joiden mukaan Bismarck oli 
useita vuosia vuoden 1878 Berliinin kongressin jälkeen sanonut, 
että se oli hänen poliittisen uransa suurin hulluus. Joskin rooli- 
jako Berliinin kongressissa oli ollut aivan toinen kuin Minche- 
nissä, oli kuitenkin molemmissa ollut kysymys samasta aihepii- 
ristä, nimittäin rauhan säilyttämisestä Euroopassa. 

Englantilaisten poliitikkojen asenne ja puheet olivat murs- 
kanneet Hitlerin toiveet läheisemmästä kosketuksesta Englan- 
nin kanssa ja vahvistaneet hänen käsitystään siitä, että tuli ottaa 
käyttöön jälleen vanha kurssi, toisin sanoen ”ei ollut aikaa 
hukattavissa??. Hän moitti itseään siitä, ettei ollut heti Godes- 
bergin keskustelujen jälkeen toiminut ja miehittänyt koko TSek- 
koslovakiaa. Silloin olisi hänen lähtökohtansa ollut suotuisa 
keskusteluille Puolan kanssa Danzigista sekä käytävän” läpi 
saatavasta rautatie- ja maantieyhteydestä. Hitler arvioi tilannet- 
ta Euroopassa nyt paljon vakavammaksi kuin ennen Miinchenin 
sopimusta ja oli sen myös sanonut julkistamattomassa puheessa 
johtaville saksalaisille lehtimiehille marraskuun 10. päivän iltana 
Miinchenissä. Myös rauhallinen ja asiallinen keskustelu hänen 
kanssaan Berghofissa vakuutti minut samasta asiasta. Hitler 
mainitsi, että englantilaisten politiikka ja varustelu pakottavat 
olemaan hukkaamatta aikaa. Huomautin jälleen, että ilmavoi- 
mat eivät ole vielä vuonna 1939 niin pitkälle kehittyneet, että 

kykenisivät sotaan Englantia vastaan. Sanoilla Älkää ottako 
itsellenne murheita”, jotka olin kuullut niin usein hänen suus- 
taan, hän uskoi voivansa rauhoittaa minua. Pyysin siitä huoli- 
matta, että hänelle voitaisiin esitellä ilmavoimien tilanne ja va- 
rustelusuunnitelmat. Mutta hän sanoi jälleen, että hän voi to- 
teuttaa suunnitelmansa tškkejä ja Puolaa vastaan vain niin 
kauan kuin Englanti ei ole vielä ehtinyt varustautua. Siitä johtui 
hänen kiireensä ja ärtymyksensä Miinchenin aiheuttamasta 
ajanhukasta. Myöskään hän ei halunnut enää joutua pakkotilan- 
teeseen. Väärät lehdistötiedot toukokuun 21. päivältä oletetusta 
Saksan joukkojen keskittämisestä Tsekkoslovakian rajoille oli- 
vat koetelleet Hitlerin kärsivällisyyttä yhtä paljon kuin hänen 
mielipiteensä mukaan englantilaisten teeskennellyt rauhanpon- 
nistelut Mänchenissä. Mutta hän toimisi vain silloin, kun hän 
voisi hankkia etumatkan yllätyksellä ja rajoittaa konfliktin pai- 
kalliseksi. Hänen täytyisi olla valmiina käyttämään hyväkseen 
jokaista tarjoutuvaa tilaisuutta. Hänen sanoistaan oli kuultavis- 
sa periaate välttää joutumasta itse yllätetyksi ja valmistautumat- 
tomana tilanteisiin. Godesbergissa ja Miinchenissä oli Cham- 
berlain saavuttanut menestystä, koska hän oli tietämättään tu- 
honnut Hitlerin sommitelman eli poliittisen rakennuksen”, jo- 
ta tämä oli rakentanut kuin taideteosta”? kuukausimääriä. 

Muuten elämän Berghofissa sujui kokonaan arkkitehtuurin 
merkeissä. Hitler istuskeli mieluummin Speerin kanssa pohti- 
massa Berliinin ja Närnbergin rakennussuunnitelmia kuin antoi 
protokollan mukaisten tapaamisten aiheuttaa keskeytystä. Niis- 
tä ei toisaalta ollut syksyllä 1938 puutetta. Diplomaattien vas- 
taanotto, joka aikaisemmin tapahtui vain Berliinissä oli nyt siir- 
retty Valtakunnankanslian rakennustyön vuoksi Berghofiin. 
Diplomaatit tulivat mielellään Berchtesgadeniin. Hitlerin Berg- 
hofilla oli yhä oma viehätyksensä, jonka he halusivat oppia 
tuntemaan. Monivuotinen suurlähettiläs Francois-Poncet teki 
jäähyväiskäynnin. Hän oli Hitlerin ensimmäinen ulkomainen 
vieras Teetalossa. Seuraaja, suurlähettiläs Coulondre, ojensi 
hieman myöhemmin valtakirjansa Hitlerille Berghofin suuressa 
salissa. 

Sotilaallisista keskusteluista noilta päiviltä on mieleeni jäänyt 
eräs teema, joka koski yhtäläisesti meri- ja ilmavoimia. Kielissä 
valmisteli laivasto ensimmäisen saksalaisen lentotukialuksen 
vesillelaskua. Sen paremmin merivoimilla kuin ilmavoimilla- 
kaan ei ollut kokemuksia tällaisen laivan toiminnasta, eikä 
yleensäkään lentotoiminnasta laivan kannelta. Lisäksi oli otet- 
tava huomioon näiden kahden puolustushaaran huono yhteis- 
toiminta. Göring vaati oikeutta vaikuttaa asioihin, koska kysy- 
myksessä olivat hänen”? lentäjänsä. Laivasto taas vaati oikeu- 
tetusti, että vain sillä on kyky käskeä sotalaivoilla tapahtuvasta 
toiminnasta. Hitler oli tuohon aikaan suuri lentotukialusten 
kannattaja, mutta antoi keskisuurille aluksille rakentamisessa 
etuoikeuden suurten yksiköiden sijasta. 

Hitler osallistui aluksen vesillelaskuun Kielissä 8. joulukuuta. 
Hän oli määrännyt, että laivan nimi on ” Graf Zeppelin”. Tä- 
män aluksen palvelukseen ottoon liittyvät pulmat ratkesivat it- 
sestään. Sodan puhkeamisen jälkeen Hitler keskeytti lentotukia- 
lusten rakentamisen. 

Ennen joulua vierailin vaimoni kanssa Pariisissa kansainväli- 
sessä ilmailunäyttelyssä >’ Grand Palais'ssa??. Saksan ilmailua- 
siamies, eversti Hanesse, jonka tunsin jo Berliinin ajoilta, liittyi 
seuraamme. Huomiota herättävimmät koneet olivat englantilai- 
set hävittäjät Spitfire” ja Hurricane”. Ne eivät olleet vielä 
valmiiksi varustettuja, joten niistä saattoi saada vain ulkoisen 
vaikutelman. Molemmat muistuttivat kovin Me 109:ää. Koska 
tunsin sen lento-ominaisuudet omasta kokemuksesta, tulin joh- 
topäätökseen, että englantilaiskoneiden täytyi olla Me 109:n 
kanssa tasavertaisia. Niiden suorituskyky riippui moottoreista, 
joita ei vielä ollut asennettu ja joista oli kuultavana vain arvelu- 
ja. 

Hitler kuunteli kertomustani tarkkaavaisena. En salannut kä- 
sitystäni siitä, että meidän täytyi varautua englantilaisen hävittä- 
jän ylivoimaisuuteen, koska englantilaiset olivat olleet meitä 
edellä moottorien rakentamisessa jo vuosikausia. Tasoitusta 
meidän hyväksemme saattoivat tuoda vain Me 109:n paremmat 
lento-ominaisuudet. Tämä oli taas todettavissa vasta silloin, kun 

molemmat englantilaiset koneet olivat tehneet koelentonsa. Hit- 
ler teki esityksestäni jälleen johtopäätöksen, että hänellä ei ole 
aikaa enää hukattavana. Ilmailuministeriössä eversti Jeschon- 
nek kuvaili vaikutelmiani Pariisista ja niiden vaikutusta Hitle- 
riin. Göring ei halunnut esityksestä huolimatta kuulla kertomus- 
tani. Otaksuin, että hän oli kuullut Udetilta kaiken tarpeellisen. 
Myöhemmin jouduin toteamaan, että hän ei kuitenkaan tiennyt 
näistä asioista. Ensi kertaa rekisteröin Göringin ominaisuuden 
aliarvioida vastustajien varustusta. Hänen käsityksensä mukaan 
ei yksinkertaisesti mikään maailman valtio voinut ylittää Saksaa 
varustelupotentiaalissa. Jos hänelle esitettiin päinvastaista, hän 
ei uskonut ja esittelijä saattaisi joutua suorastaan vaaraan tulla 
leimatuksi tappiomielialan lietsojaksi. Toisin oli Hitlerin laita. 
Hän kuunteli kertomuksia ulkomaisista aseista ja ja varustelu- 
kapasiteetista erityisen tarkkaavaisesti. Monestikaan ei voitu 
tietää, mitä hän itse ajatteli. Hitlerin tapa olla epäilevä ja samal- 
la utelias vaikutti tällä alalla myönteisesti. Jokaista käsiinsä 
saamaa ulkomaista ammattilehteä hän tutki suurella mielenkiin- 
noll.a Hänen silmänsä oli kouliintunut intohimosta arkkitehtuu- 
riin ja maalaustaiteeseen. Hän luki kuvista joka yksityiskohdan. 
Tekstin hän antoi tapauksesta riippuen käännettäväksi. Monen 
asiantuntijan hän saattoi tutkimuksiensa ansiosta noloon ase- 
maan. 


Vuoden 1938 tase 


Vuoden viimeisinä päivinä ennen joulunpyhiä Hitler omistautui 
taas kuten edellisenäkin vuonna arkkitehtuuriharrastuksilleen ja 
rakennushankkeilleen. Miinchenissä hän otti vilkkaasti osaa 
Saksan arkkitehtuurinäyttelyyn, käytti matkaa Berliiniin hyväk- 
si käydäkseen samalla Niirnbergissä puoluepäivien rakennusten 
työmaalla sekä odotti Berliinissä jännityksellä uuden valtakun- 
nankanslian valmistumista. 

Hitler hyvästeli 23. joulukuuta henkilökuntansa Berliinissä ja 
antoi jokaiselle jälleen henkilökohtaisesti joululahjoja. Tällä 

kertaa sain kultaisen muste- ja lyijytäytekynän. Vaimoni sai 
puolestaan raskaan hopeisen maljan. Ne oli varustettu kaikki 
Hitlerin nimikirjoituksella ja merkinnällä jouluna 1938”. Hitler 
vietti joulunseudun tavanomaiseen tapaansa Miinchenissä ja 
matkusti heti pyhien jälkeen Obersalzbergiin. Siellä hän oleskeli 
vuodenvaihteen yli totutun Berghof-seurueensa kanssa. Siihen 
kuului myös Eva Braun sukulaisineen ja tuttavineen. Sotilasad- 
jutanteista oli nyt mukana everstiluutnantti Schmundt vaimoi- 
neen. 

Goebbels kuvasi uudenvuodenpuheessaan päättymässä ollut- 
ta vuotta kaikkein menestyksellisimmäksi kansallissosialistisen 
hallinnon aikana. Se tulisi hänen mukaansa säilymään Saksan 
historiassa. Keskitysleireistä ei yleisesti tiedetty mitään. ”’ Val- 
takunnan kristalliyön? tapahtumia pidettiin melko laajalti myös 
”*työtapaturmina”'. Itsekin arvioin vuoden 1938 kulun ja vuo- 
denvaihteessa vallinneen poliittisen tilanteen hyvin myönteisek- 
si. Katsoin luottavaisena uuteen vuoteen, jonka päättyessä mi- 
nun piti saada uusi tehtävä ilmavoimien piirissä. Kuten aikai- 
semminkin, olin kuuliainen ja luottavainen Hitlerin suhteen, jos- 
kin arvostelin hänen menettelyään Blomberg- Fritschin tapauk- 
sessa ja kristalliyön” yhteydessä. Hitler oli silloin suojannut 
puolueväkeänsä ja kasannut siten itselleen syyllisyyttä. Masen- 
nusta herätti vuoden tapahtumia muistellessani Hitlerin huonot 
suhteet maavoimiin ja päinvastoin. Kaikki Schmundtin ja Enge- 
lin parannusyritykset olivat tässä asiassa epäonnistuneet. 

Vuoden kuluessa minulle oli käynyt yhä selvemmäksi, että 
Reichenau oli joutunut tovereidensa väärän tuomion kohteeksi. 
Hänen seurusteluaan puolueen johtohenkilöiden kanssa pidet- 
tiin kunnianhimona ja häntä nimitettiin siitä syystä natsikenraa- 
liksi. Muistan tässä yhteydessä keskustelun, jonka kävin hänen 
kanssaan Schuschniggin vieraillessa Obersalzbergissä. Luulin 
silloin, että hän oli suuttunut siitä, ettei häntä ollut nimitetty 
Fritschin seuraajaksi. Hänen ärtymyksellään oli kuitenkin mui- 
ta syitä. Hän sanoi silloin: Tulette sen kokemaan, että puolu- 
een vaikutus Hitleriin on nyt myös sotilasasioissa kasvamassa, 
ja kenraaleilla ei ole kohta enää mitään sanomista. Vuonna 1934 

me kykenimme yhdessä Blombergin kanssa murtamaan SA:n 
vallan, koska meillä oli enemmän vaikutusta Hitleriin kuin puo- 
lueväellä. Sen vuoksi minua on moitittu natsikenraaliksi. Nyt on 
kysymys siitä, että SS:n ja puolueen kasvava vaikutus sotilasa- 
sioissa on kitkettävä alkuunsa. Vasta kun se onnistuu, voi myös 
Fritschin kunnian palautus toteutua. Mutta uudet herrat eivät 
tunne puoluetta eivätkä sen johtajaa. He eivät myöskään tiedä, 
miten näiden kanssa tulee toimia.” 

Vuoden 1938 jälkeen tulin huomaamaan että Reichenau oli 
ollut oikeassa. 


Uusi Valtakunnankanslia 


Tammikuun 8. päivänä 1939 Hitler saapui Berliiniin. Speer 
odotti häntä vanhan Valtakunnankanslian sisäänkäynnin luona. 
Päivää ennen Hitlerin vaatimaa määräaikaa hän ilmoitti täynnä 
ylpeyttä Uuden Valtakunnankanslian olevan valmis. Hitler on- 
nitteli kädestäpitäen osoittaen sydämelliset kiitoksen sanat ra- 
kennuspäällikölleen, minkä jälkeen he menivät uudisrakennuk- 
seen sisään uteliaan saattajajoukon seuratessa. Ei ole helppoa 
kuvailla vaikutelmaa. Täytyisi käyttää pelkkiä superlatiiveja. 
Hohenzollernien aikojen jälkeen ei Berliiniin tai Potsdamiin ol- 
lut noussut mitään vastaavaa loistorakennusta. Se oli rakennet- 
tu Minchenin ja Nirnbergin Hitler-rakennusten tyyliin, ei 
suinkaan jokamiehen maun mukaan. Minua rakennus miellytti. 
Mosaiikkisali, marmorisali ja Hitlerin työhuone olivat mielestä- 
ni Speerin mestaritöitä. Mosaiikkisalissa ei ollut ikkunoita, vaan 
se valaistiin vuorokaudenajasta riippuen luonnollisella tai kei- 
novalolla ylhäältä päin. Seinillä oli suuria mosaiikkipintoja. Lat- 
tian suuret marmorilevyt sisälsivät marmorista ja kultamosaii- 
kista tehtyjä raitoja. Tässä huoneessa ei ollut huonekaluja. 
Hieman korkeammalla sijaitsevan, pienen ja pyöreän kupolisa- 
lin kautta päästiin marmorisaliin. Sen seinät oli tehty vaaleasta 
stukkomarmorista. Huoneessa oli viisi ovea toisella seinällä ja 
yhdeksäntoista korkeaa ikkunaa niitä vastapäätä, kaikki ympä- 

röidyt punaisella marmorilla. Ikkunasyvennykset olivat 2,35 
` metriä syvät. Gobeliinit ja huonekalut iloisin värein muodosti- 
vat hyvän vastakohdan seinien ja lattian raskaalle materiaalille. 
Messinkivalaisimet seinillä antoivat miellyttävän valon. Salia 
käytettiin sittemmin päivittäisissä palvelustehtävissä hyvin pal- 
jon, koska se muodosti yhdyshuoneen presidentinkanslian toi- 
mistojen ja uudisrakennuksen itäosassa olevien puolustusvoi- 
mien adjutantuurin tilojen sekä länsiosassa olevien Valtakun- 
nankanslian huoneiden välillä. 

Marmorisalin keskiovi johti Hitlerin työhuoneeseen. Ovea 
vartioi päivin ja öin kaksi SS-vartiomiestä kivääreineen. Viisi 
korkeaa ikkunaovea antoivat työhuoneesta näköalan pylväik- 
köön puutarhaterassille ja puutarhaan aina vastapäiseen kasvi- 
huoneeseen saakka. Työhuone oli sävytetty tummiin väreihin, 
joista Hitler piti huoneidensa sisustuksessa. Punaisen marmorin 
ohella oli käytetty ruskeaa palisanteria kattomateriaalina. Yksi 
ainoa punainen matto peitti lattiaa. Minusta se oli kaunis, ei liian 
räikeä, mutta kylläkin hieman liian vakavasävyinen. Työhuo- 
neesta puuttui myös pieni pilkahdus iloisempaa sävyä. Sitä Hit- 
lerillä ei ollut olemuksessaankaan, eikä hän painottanut sitä 
huoneittensa sisustuksessa. Huonekalut oli järjestetty tilavaiku- 
tuksen mukaisesti. Takan päällä oli Lenbachin tekemä maalaus 
Bismarckista. Kirjoituspöytä vastapäisellä sivulla ja suuri mar- 
moripöytä ikkunoiden edessä olivat tehdyt Albert Speerin 
suunnitelmien mukaisesti. Marmorilevyllä, jonka mitat olivat 
5 x 1,6 metriä, olivat keväällä 1945 yleisesikunnan kartat levi- 
tettyinä viimeisiä tilanneselostuksia varten. 

Marmorilevyn päästä alkoi suuri ” väliaikaiseksi” nimitetty 
vastaanottosali. Hitler oli edellisen vuoden toukokuisen Itali- 
an-vierailunsa aikana saanut nähdä renessanssiajan suuret pa- 
latsit. Siksi hän halusi juhlallisia ja edustavia tilaisuuksia varten 
hyvin korkean ja erityisen suuren huoneen. Speerille ei kuiten- 
kaan ollut enää mahdollista suurentaa jo suunniteltua vastaanot- 
tosalia. Hän ehdotti, että töitä jatkettaisiin, kuten oli suunnitel- 
tu, jolloin suuremman vastaanottotilan rakentaminen tapahtuisi 
myöhemmän laajennuksen yhteydessä. Berliinin uudelleenra- 

kentamisen suunnitelmassa oli sitä paitsi tarkoitus antaa Valta- 
kunnankanslia Puolueministeriön käyttöön ja rakentaa lopulli- 
nen Valtakunnankanslia ja Johtajantalo Kroll-oopperan aukiol- 
le, vastapäätä Valtiopäivätaloa. 

Tammikuun 9. päivänä tapahtui uuden Valtakunnankanslian 
juhlallinen luovutus Urheilupalatsissa kaikkien rakennustyöhön 
osallistuneiden läsnäollessa. Hitler esitti puheessaan ilmauksen, 
minkä tulimme kuulemaan lähiviikkoina usein hänen suustaan: 
Suur-Saksan valtakunta on nyt saanut edustusmahdollisuuden, 
joka vastaa sen merkitystä. Hänen ylistyksellään Speerin työlle 
ei ollut mitään rajoja. 

12. päivänä alkoi uudenvuodenvastaanotto — ensimmäistä ja 
viimeistä kertaa uudessa Valtakunnankansliassa — monin viralli- 
sin seremonioin. Niitä varten Hitler oli antanut ensi sijassa koko 
rakennustyön lähteä käyntiinkin. Hänen tavanomainen päivit- 
täinen elämänsä jatkui edelleen vanhassa kansliarakennuksessa. 

Uudenvuodenvastaanottoa seurasi uudisakennuksessa valta- 
kunnanjohtajien ja aluejohtajien kokous, jossa Hitler antoi teh- 
tävät uudelle vuodelle. 


Hitlerin ja maavoimien väliset suhteet 


Monesti noina kuukausina Hitler oli korostanut kenraaleille ja 
muille upseereille puolueen aluejohtajien johtajaominaisuuksien 
erinomaisuutta. Hitler oli uskonut, että hän voisi upseerikunnan 
ja kenraalien keskuudessa pian havaita samaa suhtautumista, 
mitä hän oli tottunut kokemaan puoluejohtajien kanssa pitkien 
taistelujen vuosien hionnan jälkeen. Kuluneena vuonna hän oli 
huomannut selvästi erehtyneensä. Ennen kaikkea Hitler kaipasi 
ehdotonta uskollisuutta ylempien upseereiden puolelta häntä 
kohtaan. Meille sotilasadjutanteille, ennen muuta Schmundtille, 
oli raskasta kuulla Hitlerin moitteita, erityisesti kun hän asetti 
puolueen ja SS:n tässä suhteessa esikuviksi. 

Schmundt ja Engel jatkoivat ponnistelujaan määrätietoisesti, 
jotta olisivat saaneet Hitlerin suhteet maavoimiin paremmiksi. 

Hitlerin piti saada tietää, että hänellä oli myös maavoimien 
.upseerikunnassa innokkaita kannattajia. Hitler hyväksyi 
Schmundtin ehdotukset järjestää tilaisuuksia suurissa ja pienis- 
sä puitteissa molemminpuolisen tuntemuksen edistämiseksi. 
Aloitettiin Hitlerin puhuttelulla uusille juuri ylennetyille luut- 
nanteille. Siihen liittyi illallinen Uuden Valtakunnankanslian 
tiloissa 18. tammikuuta, valtakunnan perustamispäivänä””. 

Nuoret upseerit olivat järjestyneet mosaiikkisaliin ja saaneet 
ennen tilaisuutta sotilaille epätavalliset ohjeet, joissa heille oli 
selvitetty, että Hitler ei ollut vain ylipäällikkö vaan myöskin 
ylimmäinen poliitikko. Sellaisena hän oli tottunut saamaan pu- 
heittensa aikana suosionosoituksia. Hitler oli usein sanonut, 
että hänestä oli vaikeaa puhua upseereille, koska he istuivat tai 
seisoivat vaieten hänen edessään, jolloin ei syntynyt juuri mi- 
tään kosketusta kuulijoihin. Schmundt oli ymmärtänyt, että Hit- 
lerin puhe upseereiden ja sotilaiden edessä saisi samanlaisen 
kaiun kuin julkisetkin puheet, jos näkymätön muuri puhujan ja 
kuulijoiden välillä purettaisiin. Niinpä sitten oli luutnanteille 
sanottu, että he saisivat myös taputtaa käsillään suosionosoi- 
tuksia. Hitler oli mielissään ohjeesta. Tapansa mukaan hän 
aloitti puhuttelunsa kaukaa, nyt Preussin sotahistoriasta. Isän- 
maanrakkaus, palvelusinto, uskollisuus, kuuliaisuus ja rohkeus 
olivat vuosisatojen kuluessa tehneet Preussin ja koko Saksan 
valtakunnan suureksi. Sellaisilla ominaisuuksilla varustettu up- 
seerikunta olisi kykenevä varmistamaan myös Suur-Saksan val- 
takunnalle kuuluvan aseman kansojen keskuudessa. Hitler mai- 
nitsi politiikkansa saavutukset edellisenä vuonna, mutta ei ker- 
tonut mitään suunnitelmistaan uudelle vuodelle. 

Puheen jälkeen upseereille järjestettiin tarjoilu mosaiikkisalin 
viereisissä huoneissa. Hitler viipyi vielä jonkin aikaa, istuutui 
pöytään ja seurusteli monien nuorten upseerien kanssa, minkä 
jälkeen hän poistui tilaisuudesta. Alkoholi aiheutti illalla hieman 
nopeamman päätöksen kuin mitä oli suunniteltu. Muutamat up- 
seerit, jotka eivät olleet enää selvillä paikoista, olivat löytäneet 
vatsansa tyhjennyspaikaksi mosaiikkisalin nurkat. Kun ker- 
roimme Hitlerille illan loppuvaiheista, hän osoitti täyttä ymmär- 

tämystä luutnantteja kohtaan. Se ei muuttanut hänen mielipidet- 
tään, jonka mukaan tilaisuus oli onnistunut. 

Luutnanttien kokoontumisesta puhuttiin luonnollisesti kaikis- 
sa Wehrmachtin varuskunnissa, ja sitä pitivät monet upseerit 
hyvänä ajatuksena. Se oli merkki Schmundtin tarkoitusperien 
hyväksymisestä. Harvat meille tietoon tulleet vastustavat äänet 
eivät myöskään yllättäneet. Ne tulivat sekä muutamien ”taan- 
tumuksellisten” upseerien taholta että tunnettujen ”'natsihallin- 
non” vastustajien suusta. He eivät vain puhuneet Hitleriä vas- 
taan, vaan torjuivat myös jyrkästi tuollaisten tilaisuuksien jär- 
jestelyn. Me olimme silloin sitä mieltä, että upseerien pitäisi 
anoa eroa, jos he eivät hyväksy puolustusvoimien johtoa. 

Suunnilleen kuukauden päästä seurasi samantapainen tilai- 
suus Kroll-oopperassa. Tällä kertaa kuulijakunta koostui van- 
hemmista upseereista, pataljoonan- ja rykmentinkomentajista. 
Hitler puhui samansävyisesti kuin luutnanteillekin, mutta hän 
korosti muistaakseni erityisesti, että kaikki siihenastiset menes- 
tykset olivat olleet kansallissosialismin avulla mahdollisia ja 
kaikki tulevat tehtävät, myös upseereille lankeavat, olisivat hal- 
littavissa vain kansallissosialistisella asenteella ja maailmankat- 
somuksella. 

Myös komentajien kokoontumisen jälkeen olimme kiinnostu- 
neet siltä, minkälaisen vastaanoton se oli saanut. Silloin saatoin 
todeta, että osanottajat esittivät vaikutelmansa korrektisti, mut- 
ta ne, jotka eivät olleet läsnä, kertoivat paljon väärää tietoa, 
joko tietämättömyydestä tai sitten tahallaan — sitä ei voinut 
saada selville. Siihen aikaan liikkui upseerikunnan keskuudessa, 
mutta enemmän vielä konservatiivisissa ja kirkollisissa piireissä 
maaseudulla, huhuja Hitlerin käyttäytymisestä, mielipiteistä ja 
suunnitelmista ilman vastinetta todellisuuteen. Niitä kuitenkin 
uskottiin. Minulle oli usein vaikeaa saada keskustelutoverini 
vakuuttuneeksi totuudesta. Monesti myös sanottiin osaaotta- 
vasti, että minun täytyy virkani puolesta puhua isäntäni hyväk- 
si, missä oli kylliksi aihetta olla uskomatta esittämiäni asioita. 
Huhut koskivat useimmiten Hitlerin kiivastumisia ja hänen ”ta- 
vallisia?? käytöstapojaan. Harva ymmärsi sitä, että saatoin aate- 

lisena upseerina ylimalkaan tulla toimeen hänen ympäristös- 
sään. Hyvin laajalle levinnyt oli myös mielipide, jonka mukaan 
keskustelu Hitlerin kanssa ei ollut mahdollista. Sen mukaan hän 
puhuisi taukoamatta, eikä tulisi kuuloonkaan häntä silloin kes- 
keyttää. Ja jos sitä yrittää, hän alkaisi huutamaan. Jos kerroin, 
että hoidin tehtäviäni aivan kuin missä tahansa ylemmässä soti- 
laallisessa esikunnassa, sain osakseni epäuskoista hymyilyä. 

Hitler tiesi erilaisista lähteistä enemmän lähipiirinsä henki- 
löistä kuin hän antoi tulla esille. Meille kaikille oli täydellinen 
yllätys, kun eräänä päivänä ilman perusteluja tiedotettiin Wie- 
demannin vapauttamisesta tehtävistään ja siirrosta ulkoasiain- 
hallinnon palvelukseen nimityksellä konsuliksi San Fransis- - 
coon. Olin iloinen siitä, etten joutunut häntä enää tapaamaan. 
Hän vaikutti minusta läpinäkymättömältä, ja olin aina seurannut 
hänen huomiotaherättäviä yhteyksiään ulkomaalaisiin diplo- 
maatteihin ja poliitikkoihin epäluulolla. 


Saksa-Puola 


Poliittisesti astui noina tammikuun päivinä Puolan kysymys 
etualalle. Ribbentrop oli 5. päivänä käynyt pitkän keskustelun 
Puolan ulkoministerin Beckin kanssa. He olivat yhdessä Hitle- 
rin luona Obersalzbergissä. Jo tammikuun lopussa Ribbentrop 
teki vastavierailun Varsovaan. Se herätti yleistä huomiota. Syy 
nopeaan vastavierailuun oli siinä, että tammikuun 6. päivänä oli 
viides | saksalais-puolalaisen hyökkäämättömyyssopimuksen 
solmimisen vuosipäivä. Hitler toivoi, että Ribbentrop voisi löy- 
tää juhlallisuuksien ilmapiirissä tien uusille hedelmällisille neu- 
votteluille. Ribbentrop oli hyvin huolissaan Puolan suhteiden 
kehittymisestä. Hän tunsi Hitlerin vaatimukset saada saksalai- 
sille yhdystie Puolan käytävän poikki Itä-Preussiin ja liittää 
Danzig Saksaan, minkä Puola puolestaan torjui. Ribbentrop 
katsoi kunnia-asiakseen löytää ratkaisun uudella molemminpuo- 
lisella yhteisymmärryksellä. Hän palasi masentuneena Varso- 
vasta. Neuvottelut eivät olleet edistyneet. Hitler sanoi siihen, 

että Pilsudskin kanssa olisi sopimus saatu aikaan. Ribbentrop 
pelkäsi nyt, että Englanti saattaisi onnistua vetämään Puolan 
omalle puolelleen. Hän teki siitä johtopäätöksen, että olisi edul- 
lista etsiä suhteita Moskovaan, jotta Venäjä vedettäisiin myös 
pois Englannin vaikutusvallasta. Hitler ei antanut ilmi, mitä 
mieltä hän asiasta oli ja mitä tietä hän haluaisi kulkea. Saksan 
julkisessa keskustelussa puhuttiin paljon?'*käytävän kysymyk- 
sestä. Jopa Saksan oppositiopiireissä hyväksyttiin politiikka, 
jonka päämääränä oli Puolan käytävän poistaminen. Se sai ylei- 
sesti osakseen enemmän ymmärtämystä kuin tsekkien kysy- 
mys. 


Valtiopäiväpuhe tammikuun 30. päivänä 


Hyvin merkittäväksi muodostui Hitlerin puhe Saksan valtiopäi- 
villä tammikuun 30. päivän iltana. Painopiste oli menneen vuo- 
den tarkastelussa. Hän puhui avoimesti havainnoista, joita hän 
oli tehnyt poliittisista tapahtumista ja niistä edelleen tehtävistä 
johtopäätöksistä. Kiitosta hän jakoi niukasti. Rajoituksetta hän 
kehui vain Mussolinia, kun taas, Chamberlain ja Daladier saivat 
tunnustusta ainoastaan toiminnastaan Minchenin sopimuksen 
syntymisen hyväksi. Muuten hän arvosteli englantilaisia ja juu- 
talaisia. Englantilaisia hän moitti puuttumisesta asioihin, jotka 
eivät heille kuuluisi. Versaillesin rauhansopimus oli rikkoutunut 
läntisten demokratioiden taholla, ne eivät olleet osallistuneet 
aseidenriisuntaan eivätkä olleet puolustaneet saksalaisten oi- 
keuksia itsemääräämisoikeuden saamiseksi reunavaltioissa. 
Hän katsoi siksi, että sopimus ei enää sido häntä. Ei ollut 
vaikeaa kuulla siitä, että Hitler kosketteli tällöin tulevia tapah- 
tumia. 

Juutalaisia hän halusi varoittaa, etteivät he suistaisi kansoja 
uudelleen maailmansotaan. Hän lausui julki pian tunnetuksi tul- 
leen ja paljon keskustellun uhkauksen: Silloin ei lopputulokse- 
na tule olemaan maapallon bolshevisointi ja siten juutalaisuuden 
voitto vaan juutalaisen rodun häviäminen Euroopasta.” 

Hitlerin läheisen henkilöstön piiristä saivat vain Göring ja 
Ribbentrop kiitosta osakseen. Silmätessään sisäpolitiikkaa hän 
"varoitti kirkkoja ja moitti vanhoillista porvaristoa ja aristokrati- 
aa. * Henkisesti heikot” tulisivat tietämään, että *'rohkeus, ur- 
heus ja päätöksentekoalttius'' ovat edellytyksenä julkisen viran 
vastaanottoon. 

Tuskin mikään Hitlerin puhe on herättänyt niin paljon kes- 
kustelua kuin tämä. Terävin arvostelu, jonka kuulin totesi: 
Koko puhe oli pelkkä sodan julistus.” Mitä ulkopolitiikkaan 
tuli, jouduin yhtymään noihin pelkoihin. Hitlerin varoituksista 
Englannille ja juutalaisille oli helposti tehtävissä johtopäätös, 
että hän valmisteli uusia vaikuttavia päätöksiä. Myöskin hänen 
uhkauksensa valtakunnan kirkkoja ja taantumuksellisia piirejä 
vastaan sekä vaatimus uuden johtavan kerroksen luomisesta 
olivat ymmärrettävissä vain uusien suunnitelmien yhteyteen 
asetettuina. Masentavaa oli se, että kun menestyksellisen vuo- 
den 1938 jälkeen oli odotettu valtiopäivillä Hitleriltä voitonjuh- 
laa, olikin kuultu ?sodanjulistus”'. 

Minua myös masensivat ulkopoliittiset kohdat. Hitlerin moit- 
teita ”pienisieluisia hahmoja” kohtaan — siis omia säätyläisiäni — 
pidin sitävastoin oikeutettuina. Selvästi oli hänen sanoistaan 
vielä kuultavissa suuttumus maavoimien kenraalien kanssa syn- 
tyneiden erimielisyyksien vuoksi. 

Muistan noilta kuukausilta Hitleriä vastaan esiintyneen kritii- 
kin yhteydessä erään keskustelun tovereideni kanssa, jotka tun- 
sin maavoimissa viettämältäni palvelusajalta. Olimme oppineet, 
että Fredrik Suuri, Hitlerin esikuva, oli perinyt isältään ”'soti- 
laskuninkaalta”?', esikuvallisen hyvän armeijan ammatillisesti ja 
luonteeltaan ensiluokkaisine upseereineen. Se muodosti perus- 
tan hänen voittoisille sotaretkilleen. Napoleon sai vastaavasti 
kiittää suurista menestyksistään luomaansa armeijaa, jonka joh- 
dossa oli hänelle rajattoman uskollisia marsalkkoja. Uskaltaisi- 
ko Hitler, kysyimme toisiltamme, lähteä sotaan armeijalla, josta 
hän tiesi, että sen johto ei luottanut häneen? Me pidimme tätä 
mahdottomana ja arvelimme, että Hitler loisi ensin luotettavan 
ja Iskukykyisen armeijan, ennen kuin hän lähtisi ulkopoliittisesti 
arvelluttaviin yrityksiin. 

Ilmavoimien uudelleenjärjestely 


Melkoista huomiota herättivät ilmavoimien piirissä tehdyt orga- 
nisaatiomuutokset 1. helmikuuta 1939. Göring antoi määräyk- 
sen kolmen ilma-armeijan (Luftflotte) muodostamisesta: 1. (itä) 
komentajana kenraali Kesselring, 2. (pohjoinen) komentajana 
kenraali Felmy ja 3. (länsi) kenraali Sperrle. Tämä kokoonpano 
oli käytössä melkein koko sodan ajan. Toisin oli asia Ilmailumi- 
nisteriön uudelleenjärjestelyssä. Teknillisen osaston päällikkö- 
nä 9. kesäkuuta 1936 alkaen toiminut Udet nimitettiin ”ylim- 
mäksi lentovarustemestariksi” (Generalluftzeugmeister). Hä- 
nen siihenastisiin tehtäviinsä, lentokonekaluston ja niiden asei- 
den kehittämiseen ja kokeiluun, lisäsi Göring nyt hankinta- ja 
huolto-osastot. Udet, joka oli pikemminkin elämäniloinen taitei- 
lija kuin kirjoituspöytäihminen, oli siten tullut ilmavoimien tär- 
keimpien tehtäväkenttien päälliköksi, ilman että hänellä olisi 
ollut välttämättömät taipumukset tähän virkaan. Upseeri, joka. 
olisi ollut ehdottoman sopiva siihen, oli tosin käytettäviss, ni- 
mittäin Milch, mutta häntä ei haluttu määrätä tuohon tehtävään 
muista syistä. 

Göring ei sietänyt rinnallaan eikä alaisenaan mahdollisia kil- 
pailijoitaan. Lisäksi vaikutti se, että hän ei yksinkertaisesti sie- 
tänyt Milchiä. He molemmat olivat luonteeltaan ja olemuksel- 
taan liian erilaisia. Göring asetti henkilökohtaiset mieltymyk- 
sensä ja vastenmielisyytensä asioiden edelle. 

Toinen merkittävä henkilöjärjestely Ilmailuministeriössä 
koski yleisesikunnan päällikköä. Kuten jo kauan oli odotettu, 
uskoi Göring tämän tehtävän vielä alle neljäkymmentävuotiaal- 
le eversti Jeschonnekille. Nimitys herätti huomiota koko puo- 
lustusvoimien piirissä juuri uuden päällikön nuoren iän vuoksi. 
Maavoimien —yleisesikunnassa puhuttiin väheksyen ”’ Hit- 
ler-Jugend -johtaja” Jeschonnekista. Göringiä miellytti tämä 
komeannäköinen, reipas ja päätöksentekohaluinen nuori upsee- 
ri. Se, että Jeschonnek ei ollut häntä vanhempi edellisten yleise- 
sikuntapäälliköiden tapaan vaan kuusi vuotta nuorempi, oli Gö- 
ringin mielestä tärkeä seikka kuten myös se, että Milchin ja 

Jeschonnekin välit olivat tunnetusti huonot. Göringin ei siis 
tarvinnut pelätä, että hänen talossaan selän takana työskennel- 
täisiin häntä vastaan. Hitler ei ollut vaikuttamassa Göringin 
ratkaisuihin ja hän ottikin vain itselleen tiedoksi ilmavoimien 
henkilömuutokset ja uudelleenorganisoinnin. 

Jeschonnekin nimittämisen myötä tapahtui minun kohdallani 
myös muutos. Osallistumiseni Gatowin Ilmasotakorkeakoulun 
kurssille oli tullut viime aikoina hyvin epäsäännölliseksi. Lähdöt 
ja tulot veivät liian paljon aikaa. Jeschonnek päätti sen vuoksi, 
että voisin osallistua hänen esikuntansa työskentelyyn ikään 
kuin auskultanttina, ilman että se muuttaisi mitenkään palvelus- 
asemaani ja tehtäviäni. Sain käyttööni pienen toimiston hänen 
huoneensa vierestä. Milloin vain Valtakunnankanslian palvelus- 
tehtävät sallivat, otin osaa kaikkiin puhutteluihin ja sain tietoja 
tärkeistä tapahtumista. Tämä oli minulle henkilökohtaisesti ja 
virkatehtävien puolesta parannus sekä myös näkökentän laa- 
jennus, jota kuitenkin osasin arvostaa paremmin vasta myö- 
hempien sotilastehtävieni aikana, sillä suurena haittana silloin 
oli se, että pääsin harvemmin lentämään Döberitziin tai Staake- 
niin. 

Jeschonnek piti uusimman poliittisen tilanteen kehityksen 
vuoksi tilannearviossaan mahdollisena sotaa Englantia vastaan. 
Göring oli hänelle tosin yhä uudelleen selittänyt, että Hitler ei 
halunnut sotaa Englannin kanssa. Saatoin siihen vain todeta 
saaneeni saman käsityksen. Mutta Jeschonnek vastasi mielilau- 
seellaan: Paholainen on orava.” Sen mitä hän oli vuonna 1938 
pitänyt mahdottomana, hän otti nyt pohdintojensa perustaksi. 
Yleisesikunnan suunnittelutyötä- tehostettiin. Sopivan pitkän- 
matkanpommituskoneen puute tuotti hänelle suurinta huolta. 
Jeschonnek tunnusti täysin tekniikan merkityksen operatiivisel- 
le suunnittelulle. Hän valittikin, että Göringiltä puuttui siihen 
ymmärrystä. Weverin kuoleman jälkeen oli tekniikan etusija 
laiminlyöty ilmavoimien kehittämisessä. 

Bismarckin vesillelasku 


Suurimman siihen asti Saksassa rakennetun taistelulaivan, 
Bismarckin”, vesillelasku oli määrätty tapahtuvaksi helmi- 
kuun 14. päivänä 1939 Hampurissa Blohm & Vossin telakalla. 
Hitler oli itse määrännyt laivalle nimen. Pöytäpuheissaan noina 
päivinä Hitler antoi meille *historianopetusta” Bismarckista ja 
siten myös perustelut nimiratkaisuilleen. Hän kuvasi Bismarc- 
kia tienraivaajaksi Saksan laivastolle. Ilman Schleswig- Hols- 
teinin valloitusta vuonna 1864 olisi ollut mahdotonta rakentaa 
saksalainen merivoima ja siten tasoittaa tietä Saksan maailman- 
kaupalle tärkeänä valtatekijänä. Päin häntä vastassa olevaa 
maailmaa taistellen oli Bismarckin onnistunut tuottaa Saksan 
kansalle mainetta ja arvonantoa. 

Matkalla —vesillelaskutilaisuuteen Hitler kävi Friedrichs- 
ruhissa laskien seppeleen mausoleumissa Bismarckin arkulle. 
Sen jälkeen hän vieraili linnassa tervehtimässä Bismarckin per- 
hettä. Aluksen vesillelaskusta oli määrä tulla ensiluokan valtiol- 
linen juhlatilaisuus. Se oli Hampurin ja laivaston suuri päivä. 
Hitler ylisti puheessaan valtakunnan perustajaa, jonka nimeä 
tämä ylpeä laiva oli kantava. Merivoimien komentaja, suurami- 
raali Raeder, vastasi muutamilla lauseilla, minkä jälkeen rouva 
v. Loewenfeld, Bismarckin lapsenlapsi, kastoi laivan. 

Juhlatilaisuuden jälkeen Hitler astui Grillen” kannelle ja 
nautti siellä amiraalien ja muiden korkeiden upseerien kanssa 
aamiaisen. Hitler viihtyi aina hyvin laivaston parissa, vaikkakin 
hänestä, käyttääkseni Puttkamerin sanoja, meri oli pelottava”. 
Hän ei kestänyt merimatkaa eikä ymmärtänyt merenkulkua. 
Häntä sen sijaan kiinnosti laivaston tekniikka. Taistelulaiva oli 
hänelle mallikappale tekniikan kauneudesta. Hän ei tuntenut 
maailman laivastojen suurimpia aluksia vain nimeltä, vaan hän 
tiesi myös niiden mitat ja suoritusarvot, kuten suuruuden, no- 
peuden, panssaroinnin ja aseistuksen. Bismarckia varten oli 
varattu aseiksi kahdeksan tykkiä kaliiperiltaan 38,1 cm ja kaksi- 
toista 15 cm:n tykkiä. Kaikki muut kysymykset merivoimien 
osalta Hitler jätti amiraali Raederin huoleksi. Mutta tämä ei 

Berghofissa. Vasemmal- 
ta: Speer, Frick, Rib- 
bentrop, Goebbels, 
Bormann (Hitlerin peit- 
tämänä) ja Bouhler. 


Oikealla: Alempi Teeta- 
lon sisäänkäynti. 


Alla: Ranskan suurlähet- 
tilään Coulondren vas- 
taanottaminen Berg- 
hofissa. Vasemmalta: 
Meissner, Coulondre, v. 
Below ja Brtckner. 








Hitler Prahassa 16. maaliskuuta 1939. Etua 
lalla Martin Bormann. 


Alhaalla oikealla: Schmundt ja Engel. 








Alla: Brnon asemalla 17. maaliskuuta 

tus. Vasemmalla: 

väestön ohi. Alla: 
punkkerien ja 

Marmorisali Uudessa Valtakunnankansliassa. 


Tilannekartan ääressä Vanhan Valtakunnankanslian suuressa 
salissa, Johtajanpäämajan keskipisteessä Berliinissä syyskuun 
26. päivästä 1939 alkaen. Vasemmalta: v. Puttkamer, 


Schmundt, Hitler, Jodl ja Keitel. 








Hitlerin 50-vuotispäivä. Professori Speerin lahja, Hitlerin suunnit- 
teleman Berliinin riemukaaren maili. 


Hitlerin 50-vuotispäivä. Oikeal- 
la: Hermann Göring onnittelee 
Johtajaa. 


Vasemmalla: Hitler katselee il- 
mavoimien = lahjaa, kaikkien 
saksalaisten lentokoneiden pie- 
noismalleja. 


Alhaalla: Syntymäpäivä yksityi- 
sesti: vasemmalta rouva Anni 
Brandt poikansa kera, rouva v. 
Below ja Adolf Hitler. 





Toukokuu 1939. Hitler Deutsches Eckin 
edessä Koblenzissa. 


Syyskuu 1939. Tilanneselostus, va- 
semmalta: Strauss, v. Kluge, Hitler, 
Bodenschatz ja Keitel. 


Alla: Hitler tervehtii kenraali v. Kächleriä. 

myöskään antanut Hitlerin puuttua kaikkiin asioihinsa. Vallitsi 
molemminpuolinen luottamus, johon sisältyi tietty rajankäynti 
ja pätevyyden kunnioitus. Perusasioissa he olivat laivaston ra- 
kentamisen suhteen yksimielisiä. Molemmat kannattivat suur- 
ten alusten rakentamista, Raeder kokemuksensa ja perinteen 
vuoksi, Hitler enemmänkin poliittisista syistä. Suuret alukset 
olivat käyttökelpoisia osoitettaessa valtakunnan mahtia. 

Pian vesillelaskujuhlallisuuksien jälkeen ja ennen 12. maalis- 
kuuta alkavaksi suunniteltua matkaa Mäincheniin Hitler vastaan- 
otti sankarivainajien muistopäivän johdosta 10. maaliskuuta 
Saksan laivastoasiamiehet. Seuraavana päivänä tapahtui hie- 
man suuremmissa puitteissa Uudessa Valtakunnankansliassa 
Sotakorkeakoulun upseerien, siis tulevien yleisesikuntaupsee- 
rien vastaanotto. Schmundt oli saanut Hitlerin suostumuksen 
järjestää viimemainittu tilaisuus joka vuosi muistopäivän aatto- 
na, joten siitä oli tarkoitus muodostaa perinne. Me puolustus- 
voimien adjutantit olimme jälleen hämmästyneitä siitä, kuinka 
avoimesti Hitler puhui noissa tilaisuuksissa poliittisista suunni- 
telmistaan. Hän mainitsi Tsekkoslovakian loppuosan, Danzi- 
gin, Puolan käytävän ja Memelin. Ne olivat suunnitelmia ja 
päämääriä, joista hän oli aikaisemmin puhunut keskuudessam- 
me vain vihjaillen. Hän jätti tosin avoimeksi kysymyksen siitä, 
miten hän halusi ratkaista nuo ongelmat. Ei ollut kuitenkaan 
vaikeaa tehdä näistä esityksistä johtopäätös, että hän piti myös 
asevoimien käyttöä mahdollisena. 


Tsekkoslovakian loppuosan haltuunotto 


Hitler ei sanonut, kuinka lähellä olimme uutta poliittista ja ehkä 
myöskin sotilaallista voimainkoetusta. Maaliskuun 10. päivänä 
oli saapunut Bratislavasta, Slovakian maakuntapääkaupungista, 
tieto, jonka mukaan tohtori Tison johtama maakunnan saksalais- 
ystävällinen hallitus oli joutunut Tsekkoslovakian Prahassa 
toimivan keskushallituksen syrjäyttämäksi. Bratislavan lisäksi 
eräissä muissakin Slovakian kaupungeissa oli julistettu poik- 

keustila. Tapahtumia oli edeltänyt levottomuusaalto karpa- 
to-ukrainalaisissa maakunnan osissa. Hitler reagoi hyvin levol- 
lisesti näihin ilmoituksiin, koska hän oli ennustanut jo kohta 
Minchenin konferenssin jälkeen levottomuutta tässä monien 
kansallisuuksien valtiossa. Tyytyväisenä hän seurasi Lontoosta 
ja Pariisista tulleita ilmoituksia, jotka kertoivat selvästi, että 
Miänchenistä alkaen suunniteltua takuuta Englannin ja Ranskan 
taholta Tsekkoslovakian jaon tunnustamiseksi ei ollut annettu. 
Hitlerin aktiivisuus lisääntyi. Johtajanasunnossa levisi jälleen jo 
tutuksi käynyt ”kriisitunnelma”. Vierailijoiden määrä kasvoi 
tunti tunnilta. Hitleriä ympäröi alituisesti uteliaitten kuulijoiden 
piiri, jolle hän kuvasi avoimesti uusimmat tapahtumat, ilmoituk- 
set ja keskustelut. Vain ohjeistaan ja käskyistään puolustusvoi- 
mille hän ei puhunut mitään. Nyt hän antoi suoraan Keitelille tai 
meille adjutanteille. 

Prahan hallituksen toimenpiteet Slovakiaa vastaan olivat Hit- 
lerille hyvin tervetulleita. Hitler kutsui pääministerin, tohtori 
Tison Berliiniin. Slovakijohtajalle, tohtori Tukalle, jonka kans- 
sa Hitler oli jo helmikuussa neuvotellut, oli luvattu Saksan 
apua. Maaliskuun 13. päivän iltana tohtori Tiso vieraili Hitlerin 
luona, minkä jälkeen 14. päivänä aamupäivällä Slovakian par- 
lamentti Bratislavassa antoi itsenäisyysjulistuksen. 

Maaliskuun 12. päivänä Hitler oli antanut ohjeen lehdistölle 
kohdistaa huomiota tsekkihallituksen toimiin valtionsa alueella 
olevia vähemmistöjä kohtaan ja kuumentaa” tunnelmaa Pra- 
haa vastaan. Samana päivänä sai myös Wehrmacht käskyn 
marssia Tsekkoslovakiaan maaliskuun 15. päivän aamuna. Arpa 
oli heitetty. Jo 10. päivänä olin kysynyt Hitleriltä, eikö hän 
haluaisi kertoa Göringille kehityksestä. Hitler ei tahtonut kui- 
tenkaan saattaa häntä levottomaksi, koska tämä oli vasta lähte- 
nyt lomalle. Hitler lisäsi myös, että Göringin oleskelu San Re- 
mossa voisi auttaa Italiassa ja muissa maissa kiihtyneiden mie- 
lien rauhoittamisessa. 13. päivänä Hitler antoi minulle sitten 
suostumuksensa kutsua Göring kotiin. Hän saapui 14. päivänä 
Berliiniin. 

Hyvin elävästi muistan TSekkoslovakian presidentin, tohtori 

Hachan vierailun Berliinissä maaliskuun 14. päivänä. Aamupäi- 
vällä tuli Prahasta Hachan toivomus keskustella Hitlerin kans- 
sa. Hitler suostui siihen heti, mutta antoi meidän sotilaiden 
tietää, että hyökkäyskäsky seuraavaksi aamuksi olisi joka ta- 
pauksessa voimassa. Hän ei nyt halunnut enää päästää suotui- 
saa tilaisuutta käsistään. Hitler oli tuona päivänä hyvin rauhalli- 
nen. Lounaan jälkeen saapui Prahasta tieto, että Hacha saapuisi 
myöhään illalla Berliiniin ja olisi heti käytettävissä neuvottelui- 
hin. Iltapäivällä Göring suoraan asemalta saapuneena valmisteli 
neuvottelua Hitlerin kanssa lyhyessä keskustelutuokiossa. 

Meidän puolustusvoimien adjutanttien kesken oli toiminta hy- 
vin kiivasta. Hitler oli määrännyt, että kaikki oli saatava val- 
miiksi hänen TSekkoslovakian matkaansa varten. Me sotilaat 
olimme tällä kertaa vastuussa järjestelyistä. Itävallasta sekä 
Länsivallin ja Sudeettimaan matkoilta saatujen kokemusten pe- 
rusteella oli muodostettu **Johtajan päämaja” (Fährerhauptgu- 
artier). Schmundt oli ehdottanut Rommelia sen komendantiksi 
ja hänen johdollaan olikin muodostettu ensimmäiset yksiköt 
"Johtajan saattopataljoonaan”. Meillä oli 14. päivänä iltapäivä!- 
lä adjutantuurissamme Rommelin kanssa puhuttelu toimintaa 
varten, ja silloin sovimme, että Hitlerin tulisi matkustaa junalla 
Böömin Leipaan Sudeettimaalle aivan Tsekkoslovakian rajalle. 
Moottoroidut yksiköt täytyisi lähettää marssimaan sinne vielä 
illan kuluessa. Hitler ilmoitti olevansa ehdotuksestamme samaa 
mieltä, mutta pidätti itselleen kuitenkin päätökset jatkotoimen- 
piteistä tilanteen kehityksen mukaan vasta Leipassa tehtäviksi. 
Frikoisjunan piti olla tasan puolesta yöstä alkaen valmiina no- 
peaan lähtöön Anhaltin asemalta. 

Sillä välin elämä Johtajanasunnossa sujui edelleen totuttuun 
tapaan. Hitler jopa katsoi illalla vielä elokuvan. En muista hä- 
nen olleen minkään sotilaallisen toimen edellä niin rauhallisen 
kuin tuona iltana. Keitel saapui käymään illan kuluessa. Hieman 
kello 23:n jälkeen ilmoitettiin Hachan tulosta. Ribbentrop sopi 
hänen kanssaan neuvottelun alkamisajaksi klo 24. Hän oli var- 
ma, että Hacha antaisi periksi. TSsekit olivat jääneet ilman entis- 
ten liittolaisten tukea. Toista Mincheniä ei enää pidettäisi. 

Luottavaisin mielin hän tervehti Göringiä, Ribbentropia ja 
Weizsäckeriä. Vierastaan hän odotti kunniapihan sisäänkäynnin 
luona. Keskusteluihin otti osaa huomiotaherättävän suuri jouk- 
ko. Näin Göringin, Keitelin, Ribbentropin, Meissnerin, Weiz- 
säckerin, tohtori Dietrichin ja Hewelin protokollajohtajana. 
Hachalla oli mukanaan ulkoministeri Chalkovsky kansliapää!- 
likköineen. Ovet suljettiin ja meille alkoi tavanomainen odotte- 
luaika. 

Verrattuna konferesseihin Godesbergissä ja Miinchenissä su- 
jui kaikki tuona iltana nopeammin. Seurasimme vilkasta tule- 
mista ja menemistä Hitlerin työhuoneeseen. Joka kerralla oli 
mahdollista saada tietää jotakin keskustelujen edistymisestä. 
Niiden tietojen mukaan oli käynnissä epätasainen kamppailu. 
Tunsimme myötätuntoa vanhaa herraa kohtaan. Professori Mo- 
rell ilmestyi lääkintälaukkuineen ja katosi neuvotteluhuonee- 
seen. Vähän ajan päästä hän palasi takaisin ja kertoi, että Hacha 
oli saanut sydänkohtauksen ja oli toipunut jälleen ruiskeen ansi- 
osta. Kello kahden tienoilla neuvottelu keskeytettiin. Hacha 
vetäytyi ulkoministereineen ja kansliapäällikköineen syrjään 
soittaakseen Prahaan. Tapasimme silloin Hitlerin seisomassa 
luottavaisena työhuoneessaan neuvottelun osanottajien ympä- 
röimänä. Hänen sanoistaan saatoimme päätellä, että hän oli 
Hachalle tuonut selkeästi silmien eteen Tsekkoslovakian toivot- 
toman tilanteen. Hyökkäyskäsky oli annettu. Muutaman tunnin 
kuluttua saksalaiset joukot ylittäisivät rajan. Olisi hänen, Hac- 
han, käsissä ratkaisu siitä, ammutaanko vai ei ja missä muodos- 
sa tsekkien alue liitettäisiin valtakuntaan. Kukaan Hachan neu- 
vonantajista ei vastustanut häntä tai kehottanut humaanisem- 
paan ratkaisuun tilanteessa, jossa olisi voitu päätyä samaan 
lopputulokseen eri tavoilla. 

Noin tunnin kuluttua Hacha sai hallituksensa suostumuksen. 
Konferenssin tuloksesta ei ollut enää mitään epäselvyyttä. 
Ajoin Anhaltin asemalle ja asetuin vaunuosastooni vuoteeseen. 
Toisaalta olin pitkän ja rasittavan päivän jälkeen hyvin väsynyt 
ja toisaalta taas en halunnut katsella pitempään tai kuulla yhtään 
enempää ”sanelun” myöhemmästä kulusta ja päätöksestä. 

Kun heräsin, juna oli liikkeellä. Oli jo valoisa päivä, joskin 
hyvin sumuinen. Ensiksi tuli mieleeni, että ilmavoimat eivät voi 
lentää huonon sään vuoksi, toiseksi, että huolimatta kaikista 
vähemmän kauniista lieveilmiöistä Hitler oli jälleen poliittisessa 
tilannearviossaan ollut oikeassa. Aamiaisella ravintolavaunussa 
sain kuulla lisää. Wehrmacht oli ylittänyt rajat ja eteni kaikkialla 
kohtaamatta vastarintaa. Tsekkien armeija oli saanut käskyn 
pysyä kasarmeissaan ja luovuttaa siellä aseet saksalaisille. Hy- 
vin katkera kohtalo armeijalle, jota ei ollut taistelussa lyöty! 

Lontoosta saatiin toteamus, että Englannin hallitus ei osoita 
kiinnostusta tapahtumien suhteen; saksalaisten toimet eivät ol- 
leet Miinchenin sopimuksen vastaisia. Vasta myöhemmin illalla 
kuultiin ranskalaisten vastalauseita. Ne jäivät muodollisuudek- 
si. 


Marssi Prahaan 


Paljon uteliaampi olin sensijaan Hitlerin omista matkasuunni- 
telmista. Olin muutamien muiden lailla siinä käsityksessä, että 
hän halusi olla illalla Prahassa. Schmundt vastusti sellaista 
suunnitelmaa. Hänellä oli vastuu Johtajan turvallisuudesta. Kun 
Hitler ilmestyi puolilta päivin komentovaunuun, hän puhui ai- 
van selvästi aikomuksesta jatkaa matkaa Prahaan autolla. 
Schmundt saattoi vain taivutella häntä jättämään lopullisen pää- 
töksenteon Leipaan tulon jälkeen. Minulla ei ollut epäilystäkään 
siitä, että päällikkö” tahtoi heti jatkaa matkantekoa. Ja niin 
myös tapahtui. 

Saapuessaan Leipaan — se lienee tapahtunut kello 14 ja 15 
välillä — Hitleriä oli vastassa kenraalit Hoepner ja Rommel. 
Hoepner piti komentovaunussa lyhyen esityksen tilanteesta. 
Sen mukaan oli saksalaisten joukkojen marssi sujunut täysin 
rauhanomaisesti. Tsekkien armeijaa ei ollut näkyvillä ja väestö 
käyttäytyi välinpitämättömästi. Se ei ollut toipunut yllätyksen 
aiheuttamasta shokista. Schmundtin kauhuksi Hoepner suosit- 
teli matkan jatkamista Prahaan. Ajettavana ei olisi kuin vajaa 

100 kilometriä, siis parin tunnin matka. Rommel järjesti marssi- 
rivistön ja jakoi *Johtajanpäämajan” saattoyksiköt suojaamaan 
Hitlerin kulkua. Schmundt määräsi minut ajamaan etukomen- 
nuskuntana Prahaan ja pystyttämään HradCanyyn komentopai- 
kan. 

Kahdella autolla varustettuna sekä muutamien upseerien ja 
sotilaitten saattamana lähdin heti marssille. Kaikki mahdolliset 
talviautoilijaa tuntemattomilla teillä kohtaavat vaikeudet olivat 
edessämme: jäätävä kylmyys, sumu, lumituisku sekä jäätyneet 
ja kinostuneet tieosuudet. Lisäksi tien tukkivat onnettomuuk- 
sien aiheuttamat ruuhkat. Onneksi oli sen verran pakkasta, että 
voimme paikoitellen väistellä tukoksia peltoja pitkin ajaen. Kul- 
jettajien taitavuus ja hyvät autot toivat meidät onnellisesti Pra- 
haan. Pimeän tullessa pääsimme HradCanyyn. Ajattelin, että 
suunnilleen samoin on siellä täytynyt käydä aikoinaan *Wal- 
lensteinin leirille”, kun näin edessäni yhtenä kaaoksena ihmisiä 
ja ajoneuvoja. Luonnollisesti saapui myös Hitler nopeasti peril- 
le, kuten olin pelännyt, ennen kuin oikeastaan mitään oli valmii- 
na. Suurella vaivalla olin onnistunut saamaan hänelle itselleen 
sentään muutaman huoneen vapaaksi. Hacha puolestaan palasi 
matkaltaan vasta Hitlerin jälkeen virkataloonsa. 

Hitler vaikutti onnelliselta. Olin havaitsevinani ensimmäistä 
kertaa hänen kasvonpiirteistään ylpeyttä. HradCanyn linnan ka- 
tolla liehui hänen johtajanlippunsa. Siellä Hitler antoi myös 
julistuksen Böömin ja Määrin protektoraatin? muodostami- 
sesta. Johdanto-osan hän oli itse sanellut. Sen ensimmäisessä 
lauseessa hän perusteli toimenpiteitään sanoilla: * Vuosituhan- 
nen ajan kuuluivat böömiläis-määriläiset maakunnat saksalaisen 
väestön elintilaan??. Tämän muotoilun mukaan oli Hitler jälleen 
täysin itävaltalainen ottaessaan entisistä Itävallan maakuntani- 
mityksistä nimet Böömi ja Määri muodostettavalle uudelle suo- 
jelusalueelle. Minulla preussilaisena ei ollut mitään siteitä tuo- 
hon maahan, enkä myöskään monien muiden pohjoissaksalais- 
ten tavoin nähnyt mitään syytä ryhtyä sen vuoksi poliittiseen 
uhkayritykseen. Sen sijaan ilmavoimia edustavana adjutanttina 
minulle oli mieluista tässä tilanteessa se, että venäläiset, englan- 

tilaiset ja ranskalaiset eivät enää voineet käyttää Tsekkoslova- 
kiaa ”lentotukialuksena” Saksaa vastaan. Sotilaspoliittisesti 
minun siis täytyi myöntää oikeutus Hitlerin toimenpiteelle, 
vaikkakaan en ollut nähnyt mitään ajankohtaista vaaraa TSsek- 
koslovakian puolelta. 

Hitler ei viipynyt Prahassa edes täyttä vuorokautta. Seurasin 
häntä jäähyväiskäynnille presidentti Hachan luo virka-asun- 
toon, joka sijaitsi HradCanyssa. Minulla oli yhä mielessäni yöl- 
linen näytelmä Valtakunnankansliassa. Hacha näytti nyt jo 
pirteämmältä. Ilmapiiri vaikutti hauraalta, ja siinä oli myös koh- 
telias mutta pidättyvä sävy. Enempää ei voinut odottaakaan. 

Jäähyväiskäynnin jälkeen autokolonna lähti paluumatkalle 
Böömiin Leipaan ja siellä odottavaan junaan. Seuraavana päi- 
vänä junamme kulki Olomoucin kautta Brnoon, Määrin pää- 
kaupunkiin, mistä jatkoimme edelleen Wieniin. Paluumatka 
Berliiniin alkoi 18. maaliskuuta, mutta saavuimme sinne Linziin 
poikkeamisen vuoksi vasta 19. päivän iltana. Göring piti silloin 
erään mahtipontisimmista tervehdyspuheistaan, joka vaikutti 
tällä kertaa minusta erityisen piinalliselta. 


Venäjän kysymys 


Paluumatkalla Määrin läpi olimme käyneet Hitlerin kanssa kah- 
denkeskisen keskustelun. Hitler katseli ajatuksiinsa vaipuneena 
maisemia ja tuntui aivan poissaolevalta. Se oli tilanne, jonka 
olin kokenut jo useasti. Odotin uteliaana kuullakseni, mitä aihei- 
ta hän mietiskeli nyt tsekki-kysymyksen tultua ratkaistuksi. En 
pettynyt odotuksissani. Sopimus Hachan kanssa ja tsekkiläisten 
alueiden rauhanomainen miehittäminen siivittivät Hitlerin aja- 
tuksia. Hän puhui valtakunnan talouselämän ja maatalouden 
kasvusta, joka oli nyt melkoinen ja säästi hänet monelta huolel- 
ta. Tsekkiläisten joukkojen aseet ja muut varusteet antoivat 
hänelle tilaisuuden perustaa uusia divisioonia. Meidän tarvitsisi 
huolehtia vain siitä, että tSekkiväestö olisi tyytyväistä ja tuntisi 
vointinsa Suur-Saksan suojeluksessa hyväksi. Neurath oli Hit- 

lerin mukaan sopivin henkilö valtakunnan protektoriksi Böö- 
miin ja Määriin. Hän voittaisi nopeasti tsekkien luottamuksen. 
Täytyisi palauttaa rauha ja järjestys, sillä hän ei tiennyt, mitä 
seuraavat viikot voivat tuoda mukanaan. Näytti olevan vaikeata 
eristää puolalaiset. He olivat jäykkäniskaisia tekemään sopi- 
musta Danzigista ja läpikulkuoikeudesta Itä-Preussiin etsien 
tukea englantilaisista. Mutta Puolan perivihollinen ei ole Saksa 
vaan Venäjä. Myös meitä uhkasi Venäjältä eräänä päivänä suuri 
vaara. Miksei kuitenkin ylihuomisen vihollinen voisi olla huo- 
misen ystävä. Hitler jatkoi edelleen, että tätä kysymystä täytyisi 
harkita hyvin perusteellisesti. Päätehtävä olisi nyt löytää tie 
uusille neuvotteluille Puolan kanssa. Ensiksi hän halusi kiirehtiä 
Memelin alueen palauttamista valtakuntaan ja matkustaa sitten 
pitkähköksi ajaksi Obersalzbergiin. Siellä hänellä olisi rauhaa 
ajatuksilleen. 

Kuten jälkeenpäin sain havaita, oli Hitler siihen asti keskus- 
tellut Venäjästä vain Ribbentropin kanssa. Koska en sitten 
kuullut tästä aiheesta mitään edes sotilaallisissa keskusteluissa, 
en puhunut siitä myöskään itse. Näytti jopa siltä, että Hitler oli 
antanut suunnitelmien jälleen jäädä lepäämään, sillä kuulin vas- 
ta kesällä uudesta kauppapolitiikasta ja Venäjästä. 

Saapuessamme Berliiniin tungeksi Valtakunnankansliassa jäl- 
leen uteliaita. Sillä välin oli syntynyt myös tilanne, joka antoi 
siihen kylliksi aihetta. Matkalla olivat tohtori Dietrichin ”'val- 
koiset paperit” ja yhteydenotto ulkoministeriöön tuoneet en- 
simmäiset. ilmoitukset Chamberlainin maaliskuun 17. päivänä 
Birminghamissa pitämästä puheesta. Vastakohtana hänen pu- 
heelleen maaliskuun 15. päivänä Alahuoneessa, jolloin hän oli 
ilmoittanut Englannin haluavan pysyvän sekaantumatta Berlii- 
nin ja Prahan välisiin asioihin, hän nyt Birminghamissa syytti 
Hitleriä sopimuksen ja sanansa rikkomisesta. Hän kuvaili Hitle- 
rin askelta yritykseksi saavuttaa väkivalloin maailman herruus. 
Hitler havaitsi tästä jälleen arvelunsa toteutuneen. Toiset mie- 
het ja muut voimat kuin Chamberlain määräsivät politiikkaa 
Englannissa. Näihin lukeutuivat hänen mukaansa Churchillin 
ympärille ryhmittyneet Eden ja Duff Cooper. Englanti ja Rans- 

ka olivat jättäneet Berliinissä vastalausenootit ja kutsuneet sen 
jälkeen lähettiläänsä pois. Hitler vastasi samanlaisella toimenpi- 
teellä. Erästä mielipidettä, jonka kuulin noina päivinä, en ole 
unohtanut. Ribbentropin seurueen keskuudessa puhuttiin siitä, 
että Chamberlain oli tarkoituksella taktikoinut näyttämällä kiin- 
nostumattomuutta TSekkoslovakian kysymyksessä. Hän halusi 
rohkaista Hitleriä tuossa yrityksessä, jotta hänellä itsellään olisi 
sen jälkeen hallussaan keinoja synnyttää Englannin kansassa 
saksalaisvastaista mielialaa. Tunsiko Hitler näitä ajatuksia ja 
miten tarkasti, ei ole tullut minun tietooni. 

Hitlerin toimet Tynkä-TSsekkoslovakiaa” vastaan eivät ol- 
leet Saksan kansan keskuudessa suosittuja. Useimmat tapaa- 
mani ihmiset kysyivät: Oliko se tarpeen?” Usein oli myös 
kuultavissa viittaus Hitlerin julistukseen Urheilupalatsin pu- 
heessa 26. syyskuuta 1938, jolloin Sudeettimaata oli pidetty 
”*viimeisenä alueellisena vaatimuksena”. Hitleriä syytettiin sa- 
nansa syömisestä. Hänelle eivät nämä soraäänet jääneet tunte- 
mattomiksi. Pöytäpuheissa, keskusteluissa puolueväen kanssa 
ja myös sotilaallisten puhuttelujensa yhteydessä Hitler kosket- 
teli tätä aihetta. Hän syytti englantilaisia tosiasioiden kääntämi- 
sestä päälaelleen. * Viimeinen alueellinen vaatimus” oli hänen 
mukaansa koskenut koko TSekkoslovakiaa eikä vain Sudeetti- 
maata ja oli tarkasteltavissa vain kaikkien Tsekkoslovakian vä- 
hemmistöongelmien rauhanomaisen ratkaisun yhteydessä. TSe- 
kit eivät kuitenkaan olleet kyenneet hallitsemaan näitä kysy- 
myksiä, joten myöskään englantilaiset ja ranskalaiset eivät ol- 
leet antaneet Miinchenin sopimuksen lisäpöytäkirjassa ehdotet- 
tuja takuita Tsekkoslovakian rajoille. 

Hitler ei antanut minkään häiritä itseään seuraamasta suunni- 
telmiaan. Vain toimimalla nopeasti hän voisi saavuttaa päämää- 
ränsä ilman sotaa, perusteli hän menettelyjään. Emme olleet 
siksi juurikaan yllättyneitä, kun hän antoi Ribbentropille ohjeen 
ryhtyä poliittisiin neuvotteluihin Liettuan kanssa Memelin alu- 
een palauttamiseksi. Keitel sai tehtävän suorittaa vastaavat soti- 
laalliset valmistelut. Vaikeuksia ei ollut odotettavissa. Sen 
vuoksi Hitler ei odottanut neuvottelujen tulosta lainkaan, vaan 

päätti mennä laivaston mukana Memeliin. Maaliskuun 22. päi- 
vänä Hitler nousi Swinemiindessä panssarilaiva Deutschlan- 
diin. Seuraavana päivänä jatkoimme matkaa Memelin redillä 
torpeedoveneellä ja saavuimme Memelin satamaan keskelle en- 
naltavalmistettua vapautusjuhlaa. Ohjelma eteni tavanomaiseen 
tapaansa. Juhlinta ei ollut ylitsepursuavaa mutta kylläkin sydä- 
mellistä. Ihmiset näyttivät itsetietoisilta ja sympaattisilta. Hitler 
käyttäytyi huomiotaherättävän rauhallisesti. 


Puola 


Berliinissä nostatti ulkopolitiikka uutta korkeaa aallokkoa. Oli 
kysymys Puolasta. Ribbentrop oli ottanut tammikuussa pidetyt 
neuvottelut uudelleen esille ja käynyt Puolan lähettilään Lipskin 
kanssa perusteellisen keskustelun siitä lähtien ilmassa leijuneis- 
ta kysymyksistä. Puolalainen oli vielä tyrmistynyt viimeisistä 
tapahtumista Prahassa ja Memelissä sekä tuntui vain vastaha- 
koisesti matkustaneen Varsovaan Ribbentropin ehdotuksen 
kanssa. Hän ei ollut vielä palannut. Sen sijaan oli saapunut 
tietoja Lontoosta, että puolalaiset ponnistelivat englantilaisten 
kanssa varmistaakseen maidensa läheisemmät suhteet. Tar- 
kempaa tietoa ei ollut kuin, että Chamberlain oli Alahuoneessa 
puhunut siitä salaisena asiana. Hitlerin ja Ribbentropin täytyi 
havaita, että jotakin sellaista oli tekeillä, mitä he eivät halun- 
neet. Olimme hämmästyneitä siitä, että Hitler kuitenkin mat- 
kusti muutamiksi päiviksi Mincheniin ja Berchtesgadeniin. Hän 
tahtoi osallistua valtakunnan lääkärijohtaja Wagnerin hautajai- 
siin. 

Sitä ennen oli vielä keskusteltu Hitlerin ja Brauchitschin välil- 
lä. Toivomus oli lähtöisin Brauchitschin taholta. Hitler suostui 
maavoimien esitykseen vetää joukot TSsekkoslovakiasta kotiva- 
ruskuntiinsa. Hitler selvitti Brauchitschille myös käsityksiään 
poliittisesta tilanteesta. Puolan suhteen tuli odottaa. Hän ei 
halunnut ratkaista Danzigin ja läpikulun kysymyksiä väkivaltai- 
sesti. Se ajaisi Puolan vain Englannin syliin. 

Maaliskuun 30. päivänä Hitler oli jälleen Berliinissä ja ryhtyi 
heti keskusteluihin Ribbentropin kanssa. Tietty jännitys leijui 
ilmassa. Vakavaa se ei kuitenkaan voinut olla, sillä Göringiä ei 
pitänyt kutsua kotiin San Remosta, missä hän oli jatkamassa 
keskeytynyttä lomaansa. Tämä seikka toimi hyvin poliittisen 
ilmaston lämpömittarina. 


Scharnhorstin vesillelasku 


Illalla 31. maaliskuuta me nousimme jälleen erikoisjunaan mat- 
kustaaksemme Wilhelmshaveniin osallistumaan toisen suuren 
taistelulaivan vesillelaskuun. Matkalla Hitler sai jatkuvasti tie- 
toja Chamberlainin samana päivänä Alahuoneessa pitämästä 
puheesta. Tilanne oli suunnilleen sama kuin puolta vuotta aikai- 
semmin Hitlerin ollessa matkalla Saarbräckeniin. Tällä kertaa 
Hitler ei tullut sentään niin yllätetyksi poliittisessa tilanteessa 
kuin silloin. Ribbentrop oli jo kertonut hänelle, että puolalaiset 
olivat arkailematta torjuneet enemmät keskustelut Danzigin pa- 
lauttamisesta valtakuntaan ja yhteyksien saamisesta Itä-Preus- 
siin. Hitler päätteli siitä, että puolalaiset saattoivat omaksua niin 
jäykän asenteen vain siinä tapauksessa, että he olivat saaneet 
lujan vakuutuksen liittoutumispolitiikalleen Englannilta. Cham- 
berlainin puhe vahvisti hänen käsityksensä, että englantilaisten 
oli täytynyt antaa puolalaisille laajat avunantotakuut. Emme siis 
voineet muuta kuin odottaa pelolla Hitlerin suunniteltua puhetta 
Wilhelmshavenissa. 

Aluksi kuitenkin ohjelma laivaston parissa sujui kuten oli 
kaavailtukin: ajo sotalaivaston telakalle, taistelulaivan kas- 
taminen, jonka suoritti rouva v. Hassell keisariajan suuramiraali 
v. Tirpitzin tytär, ja sitten laivan vesillelasku. Tilaisuuden päät- 
teeksi Hitler nousi Scharnhorstin kannelle, ylensi Raederin 
kaikkien amiraalien läsnäollessa suuramiraaliksi ja ojensi hänel- 
le suuramiraalin sauvan. Scharnhorstin messissä amiraalien 
kanssa nautitun aamiaisen jälkeen Hitler meni raatihuoneelle ja 
piti sen aukiolla ilman papereita temperamentikkaan puheen, 

jonka osoitteena oli lähes yksinomaan Englanti. Hän toisti vaa- 
timuksen saada omalla saksalaisella elintila-alueellaan itse päät- 
tää asioista ilman, että hänen tarvitsisi kysyä neuvoja muualta. 
Varoituksensa bolshevistisesta maailmanvaarasta hän yhdisti 
Espanjaan. Pitkien taistelujen jälkeen oli Francon juuri onnistu- 
nut valloittaa Madrid ja pelastaa Espanja punaisilta”. 

Hitlerin Englannin vastaisen avoimen purkauksen hämmen- 
täminä seurasimme häntä Kraft durch Freude -organisaation 
Robert Ley -laivalle. Hitler oli hyväksynyt Saksan työrintaman 
johtajan, tohtori Robert Leyn esittämän kutsun kolmipäiväiselle 
lomaristeilylle. Tuo merimatka ei ole mitenkään hyvänä muis- 
tissani. Pidin sitä myös pitkäveteisenä kuten yleensä kaikkia 
laivamatkoja. Varmasti oli myöskin Hitlerin puhe Wilhelmsha- 
venissa pilannut meiltä tunnelman. Hänen tapansa tehdä mielel- 
lään ulkopolitiikkaa sisäpoliittisilla propagandapuheilla oli saa- 
vuttanut tuossa puheessa uuden kohokohdan. 

Hitlerillä oli matkasta Robert Leyllä” paljon iloa. Hän liik- 
kui vapaasti kaikissa tiloissa ja KdF-lomailijoiden keskuudessa. 
Aavalla merellä oli järjestetty kohtaaminen taistelulaiva 
Scharnhorstin kanssa. Tämä ampui kunnialaukaukset ja lipui 
aivan läheltä Robert Ley -laivan ohi miehistön seistessä paraa- 
timuodostelmassa. Käynti Helgolandin saarella matkan toisena 
päivänä tuotti lisää vaihtelua. Koska se miellytti kaikkia niin 
hyvin, antoi Hitler matkan pidentyä vielä päivällä. Lomalaisille 
risteily oli suuri elämys, kuten kaikkialta saattoi kuulla. Täytyi 
antaa tohtori Leylle tunnustus suurenmoisesta ajatuksesta 
hankkia lomalaivasto työläisille ja siitä, että hän oli toteuttanut 
tarmokkuudellaan sen lyhyessä ajassa. Hitler sanoi, että Saksan 
työrintama (Deutsche Arbeitsfront) oli Leyn johdolla rakennet- 
tu saksalaisille työläisille laajaksi sosiaalijärjestöksi, joka haki 
vertaistaan koko maailmassa. 

Tuon KdF-risteilyn kokemus osoitti minulle, missä määrin 
Hitlerin sosiaaliset käsitykset olivat toteutuneet ja miten työläi- 
set niitä arvostivat. Minulla oli monenlaisia keskusteluja noiden 
neljän päivän kuluessa. Paitsi ihastusta ja iloa matkan johdosta 
oli vallitsevana myös luottamus Hitleriin ja usko hänen johtoon- 
sa. 

Hitlerin vaikutelmat KdF-matkalta jättivät jälkensä hänen 
ajatteluunsa. Hampurista Berliiniin tehdyn junamatkan aikana 
huhtikuun 4. päivänä hän puhui avoimesti siitä, että hän sai 
voimaa ja rohkeutta Saksan kansan johtamiseen noilta ihmisiltä 
ja että ei voisi olla kauniimpaa tehtävää kuin työskennellä sel- 
laisten ihmisten hyväksi. Monien muiden ihmisten lailla arvelin 
minäkin, että tällöin olisi voitu puhua melkein demokraattisesta 
ajattelusta: Kansasta ja kansan hyväksi.” Mutta Hitler rajoit- 
tikin demokratiassa vallitsevan *'kaikkien kansalaisten yhden- 
vertaisuuden ja vapauden” niihin ihmisiin, jotka miellyttivät 
häntä”, nimittäin kansallissosialismin aatteen kannattajiin. 
Nämä eivät myöskään tunteneet luonnollisesti olevansa ahdis- 
tettuja vapautensa puolesta Hitlerin hallinnon aikana. 

KdF-matkan jälkeen oli Hitlerin kalenterissa vapaata hänen 
toivomalleen pitemmälle oleskelulle Obersalzbergissä. Sinne 
mentäessä hän pysähtyi muutamaksi tunniksi Berliiniin puhuak- 
seen Keitelin ja Schmundtin kanssa seuraavien kuukausien ai- 
kana edessä olevista sotilaallisista toimenpiteistä. Siihen asti 
voimassa ollut ohje” maanpuolustusta varten oli kumottu ja 
täytyi nyt yleisesikunnalle tavanomaiseen tapaan laatia uudel- 
leen. 


"Tapaus Valkoinen”? 


Huhtikuun 11. päivänä valmistui uusi Ohje puolustusvoimien 
yhtenäisistä sotavalmisteluista vuosille 1939/40”. Se kuvasteli 
viimeisimpiä havaintoja Puolan asenteesta. Vastaavasti oli oh- 
jeessa kappale, joka käsitteli vain Tapaus Valkoista”, kuten 
operatiivisia valmisteluja Puolaa vastaan peitenimellä kutsut- 
tiin. Kappale Tapaus Valkoinen” ei herättänyt enempää huo- 
miota kuin vuotta aikaisemmin Tapaus Vihreä”, joka ei ollut 
johtanut sotaan maavoimien yleisesikunnan pahoista aavistuk- 
sista huolimatta. Kun luin Hitlerin uuden ohjeen, en sen vuoksi 
pitänyt toimenpiteiden valmisteluja mitenkään epätavallisina. 
Hitler oli asettanut operatiivisten valmistelujen määräajaksi 

syyskuun 1. päivän. Tämä ohje ei herättänyt hämmästystä eikä 
levottomuutta. 


Hitlerin 50-vuotispäivä 


Huhtikuun 20:sta, Hitlerin 50-vuotispäivästä, oli määrä tulla 
hänelle suurenmoinen kunnianosoitus. Koko Saksan kansa otti 
siihen osaa. Lehdistö ja radio juhlivat Johtajaa pitkillä pääkirjoi- 
tuksilla, kuvasarjoilla ja selostuksilla. Johtajanasunnossa alkoi- 
vat onnittelut ja juhlinta jo aattoiltana. Päivän kuluessa tulvi 
tavattomia määriä lahjoja Valtakunnankansliaan. Ne asetettiin 
Johtajanasunnon suuren ruokasalin pitkille pöydille. Hitler kat- 
seli niitä syntymäpäivän aattoiltana kaikessa rauhassa. Siellä 
olivat mitä pienimmät ja vaatimattomimmat esineet arvokkaiden 
maalausten, mattojen ja vanhojen taideteosten vierellä. 

Aattoillan päätapahtuma oli Berliinin Ost- West-Achsen 
(Itä-länsi-väylän) vihkiminen. Ajoimme Brandenburger Torin 
luo. Suuren pääkadun alkupäässä odotteli Johtajaa pääkaupun- 
gin rakennustöiden ylijohtaja Albert Speer, joka ilmoitti 
Ost -West-Achsen valmistumisen ja piti yhden lauseen puheen: 
”Puhukoon työ itse puolestaan!” Speer ja Hitler ajoivat autossa 
seisten seitsemän kilometrin mittaisen paraatikadun päästä pää- 
hän noin 50 muun auton saattamana. Kokonainen meri valoja, 
lippuja ja soihtuja reunusti tuota juhlakatua. Molemmin puolin 
30 metrin levyistä ajoväylää seisoi berliiniläisiä tiheissä riveissä 
juhlien Hitleriä. 

Palattuaan Valtakunnankansliaan Hitler otti vastaan puolu- 
een kaikkien alueiden edustajien muodostaman soihtukulkueen 
ohimarssin. Wilhelmsplatz oli mustanaan ihmisistä. Juhlinta ja 
tervehdyshuudot eivät näyttäneet tuona iltana lainkaan loppu- 
van. 

Johtajanasunnon tiloissa olivat sillä välin kokoontuneet täysi- 
lukuisasti Hitlerin läheisimmät avustajat: henkilökohtaiset ja 
sotilaalliset adjutantit, sihteerit, lääkärit, palvelijat, lentoko- 
neenmiehistöt, saattovartioston, poliisin ja kuljetushenkilöstön 

johtajat, talon intendentti palvelusväkineen ja lähetteineen sekä 
edelleen Sepp Dietrich ja professorit Speer ja Hoffmann. Li- 
säksi oli Bormann, Bouhler ja tohtori Dietrich kutsuttu paikalle. 
Täsmälleen puolen yön aikaan alkoivat onnitteluseremoniat Hit- 
lerin sihteerien onnentoivotuksilla. Sitten seurasi pitkä rivi on- 
nittelijoita. Lentokapteeni Baur antoi pienoismallin uudesta ne- 
limoottorisesta Johtajan lentokoneesta, Focke Wulf 200 ”Con- 
dorista”?, jonka oli määrä tulla käyttöön kesällä. Heti sen perään 
osoitin Hitlerille ilmavoimilta saadun lahjan. Tasolle oli asetettu 
pienoismallit jokaisesta ilmavoimien lentokäytössä sillä hetkellä 
olevasta tyypistä. Se oli havainnollinen asetelma, joka kiinnosti 
Hitleriä silminnähden. 

Aivan erityisesti Hitleriin vaikutti kuitenkin suuri malli, joka 
esitti Berliiniin suunniteltua riemukaarta. Speer oli valmistutta- 
nut sen mukaellen Hitlerin luonnoksia, jotka olivat peräisin jo 
ajalta ennen vuotta 1933. Sellaisissa yhteyksissä Hitler puhui 
rakennussuunnitelmistaan ja siitä, että niiden tulisi säilyä toteu- 
duttuaan tämän suuren ajan todistuskappaleina. Ajattelin, että 
ei tuntunut hänen kunnianhimonsa mukaiselta saattaa kaikki 
nuo suunnitelmat vaaranalaisiksi sotaisten uhkayritysten vuok- 
si. 

Viralliset juhlallisuudet alkoivat 20. huhtikuuta kello 8 Hen- 
kikaartin soittokunnan esittämällä serenaadilla. Kello 9 saapui- 
vat Paavin nuntius ja diplomaattikunnan vanhin. Sitten seurasi- 
vat tšekkien presidentti tohtori Hacha ja slovakien presidentti 
tohtori Tiso, valtakunnan hallitus sekä Wehrmachtin puolustus- 
haarojen komentajat. 

Kello 11 oli määrä alkaa suuri sotilasparaati. Sitä ennen Hitler 
ajoi pienen seurueen kera hitaasti kaikkien paraatiin osallistuvien 
joukkojen muodostelmien ohi pitkin uutta juhlakatua. Suuri 
”*paraatiesikunta”' oli viikkokausia työskennellyt valmistelujen 
kimpussa. Paraati alkoi kaikkien aselajien muodostaman lippu- 
pataljoonan esiinmarssilla. Hitlerille pystytetyn korokkeen 
edessä seurasi sen suorittama kunnianosoitus. Valkoisella he- 
vosella ratsastavan komentajan komennon mukaan laskeutuivat 
liput. Samalla tapahtui viisituntisen paraatin ainoa vahinko. 


207 


Hevonen vauhkoontui ja komentajalla oli täysi työ pitää itsensä 
ratsun selässä ja antaa seuraavat komentonsa mikrofoniin. Pa- 
raati oli vaikuttava. Hitlerin käskystä esiteltiin kaikki uudenai- 
kaisimmat aseet ennen muuta uudet panssarivaunut ja tykit. 
Kaikki aselajit ja puolustushaarat ottivat osaa: jalkaväki, ratsu- 
väki, tykistö, pioneerit, viestijoukot, lentäjät, ilmatorjunta ja 
laivasto. Suurimman osan veivät moottoroidut joukot. Ilma- 
voimat esittivät uusimmat hävittäjä- ja pommikonetyyppinsä 
täsmällisessä ylilennossa lentueittain. Hitlerille onnistui se, mitä 
hän syntymäpäiväjuhlillaan halusi osoittaa: Maailman tuli tun- 
nustaa valtakunnan sotilaallinen voima. 


Valtiopäiväpuhe huhtikuun 268. päivänä 


Hitler oli kutsunut valtiopäivät koolle huhtikuun 28. päiväksi 
antaakseen ”'hallituksen tiedonannon”. Ajankohtaisena syynä 
oli Rooseveltin Saksalle osoittama kirje, joka oli julkaistu Was- 
hingtonissa jo ennen sen saapumista Berliiniin. Siten oli siis 
amerikkalainen presidentti valinnut tien, joka ei ollut kansainvä- 
lisessä diplomatiassa ainoastaan epätavallinen vaan myös tahdi- 
ton. Hitlerin tuo kirje yllätti täysin, ja hän ilmaisi suuttumuk- 
sensa siitä tavasta, jolla Roosevelt häntä kohteli. Hän myös 
arvosteli kirjeen sävyä ylimieliseksi. Rooseveltin ilmaisema tar- 
koitus pyrkiä vaikuttamaan kirjeellään rauhan hyväksi joutui 
kirjeen muotoilun ja yleissävyn vuoksi outoon valoon. Roose- 
velt vaati Hitleriltä vakuutusta siitä, että tämä ei hyökkäisi 
minkään Euroopan maan kimppuun. Noin 30 valtiota oli tällöin 
nimetty. Lisäksi hän ehdotti neuvotteluja aseidenriisunnasta. 
Siinä asiasa Roosevelt osui Hitlerin herkimpään kohtaan. Ver- 
sailles'n rauhansopimuksesta alkaen oli aseidenriisuntakysymys 
ollut Hitlerillä yhä uudelleen vetovoimaisin iskulause poliitti- 
sessa kamppailussaan. Hänen mukaansa maailmansodan voitta- 
javallat olivat perustaneet Kansainliiton vain valvomaan Saksan 
riisumista aseista ja estämään sen uudelleenvarustautumisen. 
Kaikki valtiot olivat kuitenkin itse jättäneet aseriisunnan toteut- 

tamatta ja olivatkin sen sijaan lisänneet aseistustaan. Hitler 
syytti läntisiä demokratioita siitä, että ne olivat halunneet aina ja 
ikuisesti pitää Saksan kansan toisarvoisessa asemassa. Roose- 
veltiin hän yhdisti erityisesti tämän valheellisen politiikan”, 
sillä toisaalta amerikkalainen presidentti tuomitsee totalitaari- 
sesti hallitut valtiot mutta toisaalta etsii läheisempiä yhteyksiä 
Venäjään. 

Hitlerin valtiopäiväpuhe 28. huhtikuuta oli kuin poliittinen 
räjähdys. Ulkoministeriön virkamiehet käyttivät ilmaisua, jonka 
mukaan Hitler siinä oli potkinut joka suuntaan” ja onnistunut 
näissä sivalluksissaan. Saksassa levisi laajalle käsitys, että tuo 
puhe oli eräs Hitlerin parhaita. Minuun itseenikin vaikutti sy- 
västi hänen taitonsa osata esittää asiansa yksinkertaisesti, ym- 
märrettävästi ja samalla vakuuttavasti. Purevalla ivalla, jolla 
hän antoi Yhdysvaltojen presidentille 21 kohdalla vastauksensa, 
Hitler keräsi myrskyisät suosionosoitukset valtiopäivien osan- 
ottajilta. Ajankohtaisiin ulkopoliittisiin asioihin mentyään hän 
julisti, että Puola oli tuoreimmilla sopimuksillaan Englannin 
kanssa rikkonut saksalais-puolalaista sopimusta vuodelta 1934, 
joten tuo sopimus ei sen vuoksi voinut olla Saksalle enää sitova. 
Englannin suhteen hän teki sen sopimuksista Puolan kanssa 
johtopäätöksen, jonka mukaan Englannin hallitus oli aloittanut 
uuden saartopolitiikan Saksaa vastaan ja siten vienyt edellytyk- 
set vuoden 1935 laivastosopimukselta. Myös tämä sopimus oli 
siten siis purkautunut. 

Pienessä piirissä Valtakunnankansliassa Hitler toi käsityk- 
sensä julki vakavaan ja katkeraan sävyyn. Hänelle oli tullut yhä 
selvemmäksi, että läntisten demokratioiden vihamielisyys ei ol- 
lut suunnattua vain Saksan kansallissosialistista hallintoa vaan 
koko saksalaista kansakuntaa vastaan. Siksi Hitler katsoi henki- 
lökohtaisesti joutuneensa hyökkäyksen kohteeksi ja siitä vas- 
tuuseen. Hän oli saanut jälleen syntymäpäivänään tuntea koko 
kansan mieltymyksen. ja se antoi Hitlerin sanojen mukaan 
hänelle voimaa olla jättämättä kesken ponnistelujaan Saksan 
hyväksi. Todellakaan ei huhtikuun 20. päivän riemua ollut erik- 
seen organisoitu. Se oli selvästi kansan aidon suosion ja kunni- 


209 


oituksen osoitus. Ymmärsin Hitlerin reaktion Rooseveltin vies- 
tiin, joka ei olisi mitenkään voinut tulla huonompaan aikaan. 
Vielä hänen puheestaan työläisille Berliinin Lustgartenissa va- 
punpäivänä oli hänen katkeroitumisensa kuultavissa. Mutta pu- 
huessaan suoraan kuulijoilleen tuona päivänä hän ilmaisi itseään 
vapaasti, kuten useinkin oli tapana hänen puheissaan. Hän tar- 
vitsi kansanjoukon juhlintaa kuten taiteilija suosionosoituksia. 
Erään tyypillisistä ajatelmistaan hän muotoili seuraavasti: °’ Ku- 
kaan johtaja ei voi kehittää enempää voimaa kuin hänen seuraa- 
jansa sitä hänelle antavat.” Mutta sitten seurasi sellaisia lausei- 
ta kuten esimerkiksi: °” . . . on kaikin voimin varustauduttava, 
ja Saksan työläisten rakentama Länsivalli on luotettavampi ta- 
kuu vapaudellemme kuin Kansainliiton julistus. Sopimusten 
irtisanominen Puolan ja Englannin kanssa tuntui laajojen kan- 
sanosien ja Hitlerin ympäristön keskuudessa hälyttävältä. 


Matka Lähnsivallille 


Hitlerin seuraava matka suuntautui Länsivallille. Kun edellisen 
vuoden elokuussa suoritettu tarkastusmatka oli pidetty salassa, 
teki Hitler nyt uuden matkansa 15.—19. toukokuuta suuren seu- 
rueen kera ja lehdistön seuraamana. Maailman tuli saada tietää, 
mitä Saksan kansa oli saanut aikaan niin lyhyessä ajassa. Pie- 
nessä piirissä Hitler lisäsi siihen: ” . . . jotta kukaan lännessä ei 
tulisi sellaisiin ajatuksiin, että hyökkäisi selkäämme, kun olem- 
me sitoutuneet itään.” Tällä kertaa johti matkaa uusi läntisen 
suunnan komentaja, kenraali v. Witzleben. 

Witzlebenillä oli samanlainen asenne Hitleriä kohtaan kuin 
edeltäjällään Adamilla, mutta hän ei antanut sen näkyä. Erityis- 
tä huomiota Hitler osoitti ilmapuolustusvyöhykkeen rakentami- 
selle. Göringin edustajana otti tarkastusmatkalle osaa vuoden 
1938 marraskuussa kenraalieverstiksi ylennetty Milch. Läntisen 
ilmapuolustusvyöhykkeen komentaja, kenraaliluutnantti Kit- 
zinger sai Hitleriltä erityistä tunnustusta taitavasti sijoitetuista 
ilmatorjunta-asemista, joita voitiin käyttää sekä ilma- että 

maa-ammuntaan. Meitä kaikkia matkalle osallistuneita häm- 
mästytti niin lyhyessä ajassa aikaansaadut valtavat rakennus- 
saavutukset. Senaikaisen Ranskan armeijan tykistö- ja panssa- 
riaseita vastaan tarjosivat linnoituslaitteet riittävästi suojaa ja 
turvallisuutta. Mutta Länsivallin päätehtävä olikin pelottaa 
olemaan hyökkäämättä. Meistä tuntui, että se täytti tuon tehtä- 
vän jo silloin, vaikka vasta kaksi kolmannesta linnoitteista oli 
saatu valmiiksi. 


Puhuttelu toukokuun 23. päivänä 


Yllättäen Hitler kutsui muutamia päiviä Länsivallin matkan jäl- 
keen toukokuussa 23. päivänä puolustushaarojen komentajat 
esikuntapäällikköineen | puhutteluun — Valtakunnankansliaan. 
Paikalle saapuivat Göring, Raeder, Brauchitsch, Keitel, Milch, 
Halder, Bodenschatz, Schniewind, Jeschonnek ja Warlimont. 
Heidän lisäkseen osallistuimme myös me neljä puolustusvoi- 
mien adjutanttia. OKW:n julkaisema ohje 4. ja 11. päivältä 
huhtikuuta oli kaikkien osallistujien tiedossa. Oletimme kaikki, 
että Hitler käsittelisi sen lähempiä yksityiskohtia, varsinkin 
valmisteluja Tapaus Valkoista” eli hyökkäystä Puolaa varten. 
Mutta nuo asiat eivät tulleet esille, vaan saimmekin kuulla Hit- 
lerin maalailevan jälleen **kautta rantain”? Euroopan poliittista 
tilannetta aivan kuin 5. marraskuuta 1937 ja 28. toukokuuta 
1938. Ensi kertaa hän lausui tuossa tilaisuudessa julki yksiselit- 
teisesti kaksi käsitystään. Ensiksikin Puola tulisi aina ole- 
maan vastustajiemme puolella ja toiseksi Englanti olisi liikekan- 
nallepaneva voima toiminnassa Saksaa vastaan. Hän epäili 
mahdollisuutta rauhanomaiseen yhteisymmärrykseen Englan- 
nin kanssa ja mainitsi, että Saksa ei voisi välttää sotaa. Lähinnä 
olisi nyt tärkein tehtävä eristää Puola, mutta sitten ensimmäi- 
sessä sopivassa tilaisuudessa sinne hyökättäisiin. Hitlerin arvi- 
on mukaan ei ollut odotettavissa, että Puolan kanssa vallitsevat 
erimielisyydet olisivat ratkaistavissa samoin kuin Tsekkoslova- 
kian kysymys. Mutta siinä yhteydessä ei saisi tulla samanaikai- 

sesti riitaa Englannin ja Ranskan kanssa. Amerikan suhteen 
Hitler oli vaitelias. Venäjää hän ei lukenut välittömästi senhet- 
kisiin mahdollisiin vihollisiin. Sen sijaan hän puhui pitkään so- 
dankäynnistä Englantia vastaan, yllätyksen välttämättömyydes- 
tä ja sen edellytyksenä olevasta kaikkien päämäärien ja suunni- 
telmien salaamisesta. OKW:n tuli muodostaa erityinen suunnit- 
teluesikunta kolmen puolustushaaran valikoiduista upseereista. 
Sen tehtäväksi määrättiin yleisesikuntatyö Englantia vastaan 
valmisteltavia toimenpiteitä ja operaatioita varten. 

Hitlerin esitykset ja viittaukset antoivat aiheen olettaa, että 
hän piti suurempaa konfliktia lännen kanssa mahdollisena vasta 
vuonna 1943 tai 1944. Hän mainitsi siis samat vuosiluvut kuin 5. 
marraskuuta 1937. Kaikki läsnäolijat olivat siinä käsityksessä, 
että Hitler halusi pakottaa Puolan tänä vuonna tahtoonsa, kuten 
hän oli pakottanut edellisenä vuonna Itävallan ja Tsekkoslova- 
kian. Kukaan ei epäillyt Hitlerin sanoja siitä, että hän ei siinä 
tapauksessa halunnut toimia uhkarohkeasti. 

Schmundt oli tehnyt puhuttelun aikana jatkuvasti muistiinpa- 
noja, ja hän muokkasi ne myös seuraavana päivänä käsinkirjoi- 
tetuksi kertomukseksi. Sen hän talletti muiden muistiinpanojen 
kera kassakaappiinsa. Seuraavina vuosina Schmundt antoi 
kaikki vastaavanlaatuiset asiakirjat ”valtuutetulle historiankir- 
joittajalle”, kenraali Scherffille. Hänen arkistostaan liittoutu- 
neet löysivät Kertomuksen 23. päivältä toukokuuta 1939”, 
minkä jälkeen se toimi syyteaineistona vuonna 1946 Niirnbergin 
oikeudenkäynnissä avaindokumenttina (nimellä ”’ Kleiner 
Schmundt”). Oli ymmärrettävää, että monet syytetyt yrittivät 
esittää epäillyksiä tuon asiakirjan aitouden suhteen ja kuvata 
kertomuksen yksityisiä tietoja vääriksi. Itsekin esitin mielipitei- 
täni Närnbergin oikeudenkäynnin todistajana varovasti syytet- 
tyjä ajatellen. Nykyisin ei ole enää mitään syytä salata 
Schmundtin muistiinpanojen aitoutta. Osanottajiksi mainitut 
olivat kaikki läsnä, myös Göring ja eversti Warlimont. On täy- 
sin mahdotonta olettaa, että Schmundt olisi kirjoittanut kerto- 
muksen vasta paljon myöhemmin, suunnilleen vuonna 1940 tai 
1941. Tiesin Schmundtin tavan laatia sellaiset muistiinpanot 

valmiiksi niin nopeasti kuin mahdollista heti kunkin tilaisuuden 
jälkeen. Schmundt oli yleisesikuntaupseerina kyllin tunnon- 
tarkka ja vastuuntuntoinen kunnioittaakseen tuollaisten keskus- 
telupöytäkirjojen oikeellisuutta ja arvoa. Sitäpaitsi muistiinpa- 
nojen sisältö vastasi Hitlerin tuonaikaisia käsityksiä, sellaisina 
kuin niitä tunsin, en ainoastaan toukokuun 23. päivän puhutte- 
lun perusteella vaan myös yksittäisistä Hitlerin luottamukselli- 
sista keskusteluista sotilashenkilöiden kanssa. 

Toukokuun 22. päivänä, siis päivää ennen salaista puhuttelua, 
allekirjoitettiin saksalais-italialainen ystävyys- ja liittosopimus 
Uuden Valtakunnankanslian vastaanottosalissa. Ulkoministe- 
riö teki kaikkensa korostaakseen tapahtuman juhlallisuutta. 
Oleellisilta osiltaan sopimus käsitteli avunantoa sotilaallisella ja 
taloudellisella alalla. Yleisessä kielenkäytössä se sai nimen 
”Terässopimus”. Komeiden allekirjoitusseremonioiden kulis- 
sien takana kuiskailtiin heti, että sopimus kyllä johtaisi hyvin 
yksipuoliseen apuun. Ensisijassa mahdollisia taloudellisia seu- 
rauksia pelkäävä Göring ei säästänyt aloitteentekijäksi mainit- 
tua Ribbentropia myrkylliseltä arvostelulta. Göringin ärtymys 
vain kasvoi, kun hän kuuli Annunziata-kunniamerkin myöntä- 
misestä Ribbentropille. Göringillä itsellään ei ollut vielä tuota 
kunniamerkkiä, jonka haltijoita kutsuttiin Italian kuninkaan 
”*serkuiksi”. 


Jugoslavialainen valtiovierailu 


Vähän aikaa tuon näyttävän allekirjoitustapahtuman jälkeen ke- 
säkuun 1. ja 4. päivän välillä nähtiin Berliinissä valtiovierailu, 
joka loisteliaine juhlineen jätti jopa aikaisemman Mussolinin 
vierailun varjoonsa. Hitler oli kutsunut Saksaan Jugoslavian 
prinssihallitsijaparin, prinssi Paulin ja prinsessa Olgan. Prinses- 
sa oli syntyperäinen Kreikan ja Tanskan prinsessa sekä Englan- 
nin kuninkaan kälyn, Kentin herttuattaren Marinan sisar. Tämä 
sukulaisuussuhde oli ollut myötävaikuttamassa kutsun esittämi- 
seen. Lisäksi voitiin todeta olevan ensimmäinen kerta, kun hal- 

litsevan kuningassuvun jäsen suoritti vierailun kansallissosialis- 
tisen Saksan johtajan luo. Hitler oli antanut kunnostaa ja sisus- 
taa Bellevuen linnan Tiergartenissa hallituksen vierastaloksi. 

Hitler halusi olla kahdesti yksinään vieraidensa kera. Toi- 
sena vierailupäivänä hän lounasti heidän kanssaan asunnossaan, 
kolmantena päivänä he nauttivat kolmisin teetä Valtakunnan- 
kanslian puutarhan uudessa kasvihuoneessa. Hitler uskoi, että 
hänellä olisi pienen piirin keskustelussa enemmän mahdolli- 
suuksia vaikuttaa henkilökohtaisesti vieraisiinsa. Keskustelun- 
aiheensa hän oli valinnut huolellisesti silmälläpitäen niiden vä-, 
littymistä Englantiin, vaikkakaan hän ei vielä tiennyt, että prins- 
sihallitsijapari oli aikeissa jatkaa matkaa Berliinistä heti Lontoo- 
seen sukulaisvierailulle Englannin hoviin. 

Ohjelmassa oli myös Wagnerin * Närnbergin mestarilaulajat”? 
Valtionoopperassa Unter den Lindenillä, jolloin johtajana toimi 
Herbert v. Karajan. Näin ja kuulin silloin ensi kerran tuon 
nykyisin niin kuuluisan ja juhlitun mestarin johtaman esityksen. 
Hän aloitteli silloin uraansa. Göring oli Preussin pääministerinä 
Valtionoopperan isäntä ja asettui puoltamaan Karajania, kun 
taas Goebbels, jolla ei voinut olla mitään vaikutusta Preussin 
Valtionoopperaan, ei pitänyt Karajanista. En tiedä aiheutuiko 
* tämä taiteellisista vai henkilökohtaisista syistä. Hitler oli petty- 
nyt näytännön suhteen. Kuulin, että hän puhui jotain epätäsmäl- 
lisistä kohdista. Hänen mielestään oli myös nuorelta kapellimes- 
tarilta ylimielistä johtaa suuri teos ilman nuotteja. Ei edes Wil- 
helm Furtwängler olisi tehnyt niin. 

Niin loistavat kuin tämän valtiovierailun ulkonaiset puitteet 
olivatkin, ei Hitler kuitenkaan ollut sen tuloksiin tyytyväinen, 
koska hänen ei ollut onnistunut saada vieraisiinsa kosketusta. 
Ensivaikutelmani vastaanotosta Lehrten asemalla ei ollut minua 
pettänyt. Molemmat vieraat olivat sen lajin ihmisiä, jotka eivät 
antaneet Hitlerille yliotetta. 

Muutamaa päivää myöhemmin piti maailman saada tietoonsa 
Hitlerin menestys Espanjan sisällissodassa. Kesäkuun 6. päivä- 
nä marssivat Legion Condorin” sotilaat kukkien koristamina 
voittajina Berliiniin. Legioonan viimeinen komentaja, kenraali, 

vapaaherra v. Richthofen johti paraatia. Hänen molemmat edel- 
täjänsä, kenraalit Sperrle ja Volkmann seisoivat Hitlerin takana 
kunniakorokkeella. Noin 8 000 sotilaan joukossa marssi 5 000 
vasta muutamaa päivää aikaisemmin Espanjasta palannutta 
miestä. Hitler-nuorten kantamien ja 300 kaatuneen nimet sisäl- 
tävien taulujen muodostamien kulissien edessä puhuivat Göring 
ja Hitler Espanjassa taistelleille sotureille. Hitler kertasi jälleen 
lyhyesti sisällissodan syyt ja kulun sellaisina kuin hän sen näki. 
Hän myös hyökkäsi läntisiä demokratioita vastaan, koska ne 
olivat levittäneet valheellisia”? kertomuksia saksalaisten osal- 
listumisesta Francon puolella. Samalla hän muisti Saksan puo- 
lesta kaatuneita tovereita. Vain harvat kiinnittivät siihen huo- 
miota, että Hitler vältti huolellisesti mainitsemasta Venäjää ja 
bolshevismia. 


Kesämatkoja 


Hitlerin kalenterissa oli sen jälkeen vapaata valtiollisista tai 
sotilaallisista tapahtumista. Schmundt käytti tilaisuutta hyväk- 
seen matkustaakseen lomalle. Albrecht puolestaan halusi men- 
nä vihille. Sen vuoksi täytyi meidän jakaa loppukuun palvelus- 
tehtävät keskenämme Engelin kanssa. Otin itselleni kaksi en- 
simmäistä viikkoa. 

Aluksi seurasin Hitleriä mielenkiintoiselle ja vaihtelua tarjoa- 
valle matkalle. Kulloisenkin kohteen hän kertoi vasta vähän 
ennen lähtöä, niin että saavuimme niihin ennalta ilmoittamatta 
ja yllättäen. Menettely ei johtunut niinkään turvallisuussyistä. 
Hitler tahtoi sen sijaan välttää kansanpaljoutta ja oleskella mah- 
dollisimman vähin häiriöin siellä, missä häntä eniten miellytti. 

Ensimmäinen kohde kesäkuun 7. päivänä oli rakenteilla oleva 
Volkswagen-tehdas Fallerslebenissä. Suunnilleen vuotta aikai- 
semmin oli Hitler laskenut tuon tehtaan peruskiven. Hitlerin 
henkilökohtaisen adjutantin oli onnistunut vielä viime hetkellä 
hankkia Fallerslebeniin koolle Ley, tohtori Ferdinand Porsche 
ja Jakob Werlin. Ley oli rakennushankkeen rahoittaja, Porsche 

Volkswagenin suunnittelija ja Werlin taas Hitlerin autoasiantun- 
tija ja keskustelukumppani moottorointiasioissa. 

Olin oppinut tuntemaan Werlinin syksyllä 1937 Obersalzber- 
gissa. Tilanpuutteen vuoksi meidät oli majoitettu erääseen vie- 
rastaloon, *Bechsteinhausiin”', yhteiseen kahden hengen huo- 
neeseen. Silloin sain kuulla, että hän, Mercedes-Benzin Miinc- 
henin osaston johtaja, tunsi Hitlerin jo vuodelta 1924, toimitti 
hänelle autojaan ja antoi neuvoja. Jo pian valtaannousun jälkeen 
Hitler oli yrittänyt saada Werlinin avulla autoteollisuuden in- 
nostumaan kansanautoajatuksestaan. Vaikeiden taloudellisten 
olosuhteiden vuoksi eivät autonvalmistajat voineet tehdä pää- 
töstä uuden ja kalliin konstruktion ottamisesta tuotantoon, 
etenkin kun sen menestymisestä ei ollut mitään takeita. Johtaja 
Werlinin onnistui saada aikaisemmin Mercedeksellä työskennel- 
lyt suunnittelija Ferdinand Porsche kiinnostumaan projektista. 
Ja niin hän sai Hitlerin ja Porschen kosketuksiin toistensa kans- 
sa. Siten alkoi ”kansanauton” kehittely. Hitlerin käsityksen 
mukaan autoa piti valmistaa uudenaikaisimpien menetelmien 
mukaan uudessa tehtaassa. Kun Saksan työrintaman johtaja 
Ley kuuli hankkeesta, hän innostui ja tarjosi rahoitusta työrin- 
taman omasta pankista. Siellä olivat talletettuina työrintamaan 
kuuluneiden työläisten jäsenosuudet. 

Hitler puhui matkamme ensimmäisenä päivänä paljon tuosta 
yrityksen taustasta ja niistä suurista vaikeuksista, jotka oli voi- 
tettava. Näistä viimeisin oli kysymys sijoituspaikasta. Paikaksi 
valittiin teollisuusalueen tai suurkaupungin sijasta yksinäisellä 
maaseudulla Mittelland-kanavan varrella lähellä Wolfsburgin 
linnaa oleva kreivi Schulenburgin maa-alue. Siellä oli myös kyl- 
liksi tilaa rakentaa tehtaiden viereen uusi kaupunki, jonka piti 
saada nimi ”KdF-auton kaupunki”. 

Vierailullamme emme nähneet ainoastaan uuden kaupungin 
suunnitelmia vaan myös jo ensimmäisiä töitä maastossa. Teh- 
taiden valmistumiseen arveli Ley tarvittavan vielä vuoden ra- 
kentamisen. Ensimmäisen Volkswagenin piti hänen mukaansa 
tulla liukuhihnalta ulos vuoden 1940 lopulla. Muistan hyvin sen 
paljon arvostelun, jota tuo suuruudenhullu” tohtori Ley sai 

osakseen utopistisista suunnitelmistaan näiden tuotantolaitok- 
sien rakentamiseksi ja rahoittamiseksi sekä edelleen ””kansanau- 
ton” valmistamiseksi. Niitä pidettiin yleisesti väärinä ja mah- 
dottomina toteuttaa. Hitler tuki häntä innostuksessaan ja asettui 
kaikin tavoin Leyn ja kansanauton puolelle. He molemmat 
odottivat suurta tulevaisuutta tuolle pienelle autolle, jonka hinta 
ei saanut nousta yli 1 000 Saksan markan. Puolustusvoimia ei 
Volkswagen kiinnostanut siihen aikaan. Sitä ei pidetty sotatar- 
koituksiin soveltuvana. 

Seuraava vierailu tehtiin valtakunnan teatteriviikolle”? Wie- 
niin. Hitler oli mieltynyt tuon kaupungin kulttuuriin, taiteisiin ja 
historiallisiin perinteisiin. Vain wieniläisistä itsestään hän ei 
pitänyt eikä myöskään salannut sitä. Sen vuoksi hän puhui 
yleensä Wienissä käydessään, kuten tämänkin matkan aikana 
vapaana valtiopoliittisista velvoitteista, vain taiteesta ja kulttuu- 
rista. Enimmäkseen hän kertoili kokemuksiaan Wienissä viet- 
tämältään nuoruusajalta: mitä oopperoita hän oli seurannut, mi- 
tä teatterikappaleita oli Burg-teatterissa nähnyt ja keitä kuvaa- 
mataiteilijoita oli ihaillut. Rakennustaiteessa ja maalaustaiteessa 
hän asetti etusijalle 1800-luvun töitä. Wienissä runsaasti nähtä- 
viä goottilais-tyylisiä rakennuksia, kuten Stephansdom ja monia 
barokkityylisiä luomuksia hän kyllä ihaili mitä suurimmassa 
määrin, mutta 1800-luvun taiteeseen hänellä oli läheisemmät 
siteet, koska tyyli oli nuorempaa ja hänen mielestään yhä edel- 
leen elinvoimaista. Tuohon tyylisuuntaan piti edelleen säilyttää 
yhteys, jolloin maalaustaiteen ja rakennustaiteen olisi tullut siitä 
ponnistaen kulkea uusille teille. Hitler oli maalaustaiteessa itse 
yrittänyt jatkaa tuota suuntausta. Hänen esikuvansa omalle tyy- 
lilleen oli Rudolf v. Alt. Hän oli jäljitellyt Altia jopa aiheiden 
valinnassa, suosinut sen mukaisesti historiallisia rakennusmuis- 
tomerkkejä ja omistanut tunnontarkkaan maalaamiseen koko 
rakkautensa rakennustaidetta kohtaan. 

Valtakunnan teatteriviikon ohjelman puitteissa Hitler vieraili 
ensimmäisenä Wienin oleskelunsa iltana Richard Straussin 
oopperan ”Friedenstag” juhlanäytännössä. Toisena iltana oli 
ohjelmassa näytäntö Burg-teatterissa. Muistissani on hyvin säi- 

lyneenä näytäntöjen jälkeiset seurustelutuokiot, jotka Hitler 
vietti taiteilijoiden piirissä. Erääksi illaksi oli valittu viehättävä 
ravintola Wienin läheiseltä Cobenzl-kukkulalta. Hitlerillä oli 
silminnähtävän suurta iloa vapautuneesta ja hauskasta yhdes- 
säolosta ooppera- ja teatteritaiteilijavieraidensa piirissä. 

Matkan viimeinen päivä alkoi Hitlerin käynnillä sisarentyttä- 
rensä Geli Raubalin haudalla Wienin Keskushautausmaalla. 
Sen jälkeen lensimme Linziin. Tuohon kaupunkiin Hitlerillä oli 
aivan toinen suhde kuin Wieniin. Hän tunsi sikäläisten ihmisten 
kanssa olonsa kotoisaksi. Kaupungilta puuttui kuitenkin hänen 
sanojensa mukaan näkyviä kulttuuriarvoja. Tämän asian Hitler 
tahtoi nyt korjata. Muuan kokemus on jäänyt mieleeni tuon 
päivän tienoilta. Linzin aluejohtaja Eigruber näytti hänelle kau- 
punkikierroksen aikana kaupunkikuvassa tapahtuneita muutok- 
sia ja selvitti suunnitelmiaan rakennustöiden jatkamiseksi. 
Täynnä ylpeyttä hän osoitti uusia kerrostaloja, jotka oli raken- 
nettu Hermann Göring -terästehtaan työläisille. Hitler katsoi 
häntä vaieten ja antoi sitten kokonaisen moiteryöpyn kaatua 
aluejohtajan niskaan. Asunnoissa ei nimittäin ollut parvekkeita. 
Hitlerin mielestä se oli epäsosiaalista, sillä pitäisi myös ajatella 
lapsiperheitä ja sitä, millä keinoin näille voitaisiin tehdä olot 
mukavammaksi. Siksi on parveke joka asunnossa välttämättö- 
myys. 

Linzistä jatkoimme matkaamme autolla. Hitler pistäytyi mat- 
kalla Berchtesgadeniin pian Welsin takana lähellä Lambachia 
niillä seuduilla, jotka muistuttivat hänen varhaisimmista lapsuus- 
ajoistaan. Kävimme Hafeldissa, jonne hänen isänsä oli muut- 
tanut vuonna 1895 jäätyään eläkkeelle 58-vuotiaana, sekä Fisch- 
Ihamin koulussa, jossa Hitler oli käynyt kolme ensimmäistä 
kouluvuottaan. Pieni, yksiluokkainen koulurakennus oli säily- 
nyt Hitlerin sanojen mukaan ennallaan, maalaismaisen vaati- 
mattomana ja hiljaisena. Hitler antoi Bormannille tehtäväksi 
ostaa vanha koulurakennus puolueen välityksellä ja suunnitella 
paikalle uusi koulu. Lähdettyämme koulusta opettajatar tervehti 
Hitleriä ja lapset riemuitsivat hänen ympärillään. Mitä kau- 
neimman sään vallitessa ajoimme kesäisessä Esialppien maise- 

massa aina iltaan saakka, ja olimme auringon laskiessa jälleen 
Obersalzbergissa. 

Hitler saapui Berghofiin reippaana ja matkasta uutta innoitus- 
ta saaneena. Mutta jo ensimmäisinä hetkinä huomasin, että 
hänen ajatuksensa olivat taas aivan muualla. Vastakohtaisuus 
hänen mielipuuhailunsa, rakentamisen, ja poliittisten asioiden 
toteuttamismahdollisuuksien alituisen pohdiskelun välillä ei ole 
tuntunut minusta koskaan niin silmiinpistävältä kuin noiden 
päivien kuluessa Obersalzbergissä. Olimme Speerin kanssa 
vuorotellen hänen keskustelukumppaninaan. Kulkien lakkaa- 
matta edestakaisin suuressa salissa Hitler antoi ajatuksiensa 
liitää vapaasti. 

Hänen sanoistaan kaikui toive, jonka mukaan hänen täytyisi 
niin nopeasti kuin mahdollista saada hankituksi perusta edes- 
sään leijuville rauhan töille. Tämän perustan tuli olla suursaksa- 
lainen valtakunta, kiistämätön ja arvostettu Euroopan ja koko 
maailman kansojen keskuudessa. Minusta tuntui, että alueen 
laajuus ei tällöin välttämättä olisi ollut keskeistä, ei silloinkaan 
kun hän selvitti useinkin liioitelluilta vaikuttaneita käsityksiään 
laajentumisesta itään. Pohjimmiltaan oli hänestä tärkeintä tuho- 
ta juutalainen bolshevismi'? suurimpana vaarana Saksalle ja 
Euroopalle. Tämän alituisen uhan alaisena Saksan kansa ei Hit- 
lerin arvelun mukaan kykenisi elämään rauhassa ja täyttämään 
varsinaista tehtäväänsä, joka oli omistamiensa kulttuuriarvojen 
vaaliminen ja uusien luominen. Tuo selkeältä näyttävä tilanne- 
arviointi vakuutti minut hänen suunnitelmiensa oikeellisuudes- 
ta. Ennen kaikkea uskoin hänen sanoihinsa, kun hän jatkoi, että 
edellytyksenä Venäjän vastustamiselle täytyi olla yhtenäisen 
Euroopan. Hänestä ei ollut lainkaan kysymyksenalaista, etteikö 
sotaretki Puolaa vastaan olisi toteutettavissa lyhyessä ajassa ja 
voitollisesti. Mieluisampaa olisi hänelle ollut kuitenkin saada 
haltuun Danzig ja osa käytävää ilman Wehrmachtin apua sekä 
samalla löytää ratkaisu kestävälle liittosuhteelle Puolan kanssa. 
Hän ei voinut kuvitella, että puolalainen kansalliskiihko menisi 
niin pitkälle, että aliarvioisi Saksan asevoimien vahvuuden ja 
yliarvioisi Englannin taholta tulevat mahdollisuudet avun saan- 

tiin. Senkaltainen väärä arvio voisi merkitä Puolan loppua. Hit- 
ler ei uskonut Englannin aktiiviseen asioihinpuuttumiseen, kos- 
ka hän arveli, että Englanti tarvitsisi vielä ainakin kaksi vuotta 
ennen kuin olisi riittävästi varustautunut sodan varalle. Tätä 
aikaa hän halusi käyttää hyväksi, sillä toista kertaa ei tulisi 
tilaisuutta hankkia Puolan kysymyksen ratkaisulla perustaa 
väistämättömälle taistelulle Venäjää vastaan. Kysyin Hitleriltä 
erään tällaisen salissa tehdyn iltakävelyn yhteydessä, uskoiko 
hän, että englantilaiset hyväksyisivät Saksan valta-aseman Eu- 
roopassa. Hitler sanoi, että hän ei jätä heille muuta mahdolli- 
suutta, jos he aikovat pitää maailmanvaltansa. Puolan suhteen 
he eivät olleet vielä täysin sitoutuneet. Varovaiset englantilaiset 
odottivat yhä. He pysyisivät varmasti aivan hiljaisina, jos hänen 
onnistuisi saada aikaan liitto Venäjän kanssa. Varmaan myös 
puolalaiset laskeutuisivat silloin korkean ratsunsa selästä, sillä 
he pelkäävät vielä enemmän venäläisiä kuin meitä. 


Saksalais-venäläinen lähentyminen 


Sillävälin oli myös Moskovasta saatu merkkejä, jotka antoivat 
aiheen päätellä, että Staliniakin kiinnosti muutos neuvosto- 
liittolaisessa politiikassa Saksaa kohtaan. Ulkoministeri Litvi- 
nov, juutalainen, joka nautti länsivaltojen keskuudessa erityistä 
arvonantoa, oli korvattu toukokuussa 1939 Molotovilla. Kysy- 
mykseeni, mitä intressejä Stalinilla mahtaisi olla liittyä meihin, 
Hitler vastasi viittaamalla Venäjän taloudellisiin vaikeuksiin ja 
huomauttamalla, että *'viekas kettu Stalin” näki tilaisuuden 
poistaa sillä tavoin Puolan aiheuttaman epävarmuustekijän. 
Meidän mielenkiintomme kohteena oli sopimus Venäjän kanssa 
siksi, että voisimme siten eristää Puolan ja samanaikaisesti pe- 
lottaa Englannin. Hitlerin päätehtävä olisi välttää sotaa Englan- 
nin kanssa. Myös Saksa oli varustautumaton sellaiseen taiste- 
luun elämästä ja kuolemasta. Hän toivoi voivansa jatkaa saksa- 
lais-venäläisen liiton jälkeen keskusteluja Puolan kanssa ja sul- 
kea Englanti pois asioista. 

Tapaus Albrecht 


Miten merkillisillä asioilla Hitler joutuikaan askartelemaan 
suurpolitiikan ohella, sen osoittaa eräs merkityksetön mutta 
ajalle tyypillinen tapahtuma noina päivinä Obersalzbergissä. 
Suuramiraali Raeder ilmoittautui halukkaaksi pääsemään Hitle- 
rin puheille. Kommodori Schulte Minting, merivoimien esikun- 
tapäällikkö, ei antanut minun, palvelusvuorossa olevan soti- 
lasadjutantin, sopia hänelle tapaamisaikaa, vaan kääntyi asiassa 
Schaubin puoleen. Kun sain kuulla käynnistä, totesin Schulte 
Mintingin menettelyn hyvin kummalliseksi. Mutta laivastolla 
oli omat menetelmänsä, jotka olivat monesti käsittämättömiä ja 
usein kuten nytkin, taitamattomia. Raeder ilmestyi paikalle, 
puhui noin kaksi tuntia Hitlerin kanssa suljettujen ovien takana 
ja matkusti jälleen pois. Luonnollisesti sain Hitleriltä kuulla, 
mistä oli ollut kysymys. Albrecht oli mennyt naimisiin sellaisen 
naisen kanssa, joka Raederin käsityksen mukaan ei sopinut 
upseeriston piiriin. Rouva tunnettiin hänen mukaansa meriup- 
seerien keskuudessa ”'suurpiirteisen” käytöksen ihmisenä. 
Raeder vaati vapauttamaan Albrechtin laivaston palveluksesta. 
Hitler tunsi Raederin vanhanaikaiset mielipiteet tuollaisissa ky- 
symyksissä ja oli jättänyt ratkaisun asiassa, kuten hän minulle 
kertoi, riippumaan keskustelusta Albrechtin kanssa. Hitler ke- 
hotti minua kutsumaan Albrecht puheilleen. Niinpä Albrecht 
tuli, Hitler sai häneltä selityksen ja Albrecht matkasi jälleen 
pois. Ehdin sanoa hänelle vain hyvää päivää ja näkemiin. 
Lähipäivinä seurasi jälleen kiihkeä keskustelu Hitlerin ja 
Raederin välillä. Hitler kutsui sen jälkeen rouva Albrechtin 
käymään Obersalzbergissä. Tulos oli, että Albrecht erosi laivas- 
tosta ja Hitler otti hänet henkilökohtaiseksi adjutantikseen. 
Tuossa tapauksessa” oli merkillepantavaa se, että Raeder jo 
aiemminkin todettuun tapaansa asettui vastustamaan Hitleriä. 
Raeder oli tietoinen asemastaan ja velvollisuuksistaan merivoi- 
mien upseeristoa kohtaan, eikä hän poikennut tästä linjastaan. 
Mutta hän tiesi myös, että Hitler tarvitsi häntä, eikä hänellä 
ollut nyt varaa hankkia itselleen uutta skandaalia ratkottavaksi. 

Siten Raederin käytöstä voitiin pitää esimerkillisenä. Tosin tai- 
tavamalla toiminnalla olisi ollut mahdollista välttää se, että Hit- 
ler jälleen yleisti yksityistapauksen perusteella Raederin käsi- 
tyksien tuomitsemisen koskemaan koko maavoimien ja laivas- 
ton upseeriston yhteiskunnallisia mielipiteitä, joita hän myös 
muissa asioissa väitti liian vanhanaikaisiksi. Tapaus Albrechtin 
kulku oli todiste siitä, että puolustushaaran komentaja kykeni 
tosin menestyksellä puolustamaan näkökantojaan Hitleriä vas- 
taan, mutta hänellä ei ollut tarvittavaa psykologista taitoa tämän 
kanssa tapahtuvaan kanssakäymiseen. 


Tilanteen kiristyminen 


Iloa poikamme Dirkin syntymän johdosta 22. kesäkuuta varjos- 
tivat Obersalzbergistä saapuneet levottomuutta herättäneet uu- 
tiset. Kuulin sieltä, että Brauchitschin ja Keitelin kanssa huhti- 
kuun alun ohjeen perusteella neuvotellut sotilaalliset toimenpi- 
teet olivat saavuttaneet sellaisen vaiheen, jossa salaaminen tuli- 
si yhä vaikeammaksi. Hitleriä se huoletti kovasti, sillä maavoi- 
mille ja merivoimille ei ollut helppoa naamioida nyt jo laajoiksi 
tulleita toimiaan. Reserviläisiä täytyi kutsua palvelukseen, mikä 
siihen aikaan oli epätavallista, sillä sotaharjoitukset pidettiin 
yleensä vasta syyskuussa. Maatalous aloitti sadonkorjuun ja 
tarvitsi jokaisen miehen samoin kuin teollisuus tarvitsi väkeä 
kasvaneiden varustelutilausten toimitussopimusten täyttämi- 
seen. Ei voinut siis jäädä huomaamatta, että kaikkialla maassa 
puhuttiin edessäolevista sotilaallisista tapahtumista. Myöskään 
niiden kohdetta ei ollut vaikea arvata jo edeltäneiden toimien 
vuoksi. Hitler noutaisi nyt Danzigin ja Puolan käytävän takaisin 
valtakunnalle! Jäljelle jäi vain kysymys: milloin ja miten? Vielä 
oli tunnelma kansan keskuudessa optimistinen. Sotaa ei pidetty 
mahdollisena: Sen Adolf osaa estää.” 

Itse en osannut myöskään uskoa vielä täysin mahdollisuu- 
teen, että kehittyisi sotainen ratkaisu. Keskustelut Hitlerin 
kanssa Obersalzbergissä ja näköalat liitosta Venäjän kanssa 

olivat oikeastaan rauhoittaneet minua. Siitä huolimatta minusta 
tuntui vaikealta vastata yhä polttavammiksi käyviin ystävieni 
kysymyksiin. Tuleeko sotaa vai ei? Voimmeko vielä matkustaa 
lomalle? 

Muistan sen vuoksi vielä niin hyvin silloiset ajatukseni, koska 
kävin vaimoni toipumista odotellessani pitkän keskustelun tilan- 
teen kehittymisestä serkkuni kanssa. Hän oli jo maailmansodan 
nähneenä upseerina saanut palvelukseenastumismääräyksen il- 
mavoimiin. Yritin karkoittaa hänen suuren huolensa uudesta 
sodasta mainitsematta kuitenkaan Hitlerin suunnitelmia Venä- 
jän suhteen. Tosiasiallisesti uskoin sinä hetkenä vielä, että Hit- 
lerin laskelma rauhanomaisesta ratkaisusta pitäisi. Vain vähän 
myöhemmin näytti jo aivan toisenlaiselta. 

Kun sovin heinäkuun alkupäivinä vaimoni kanssa ristiäisten 
ajankohtaa, oli siinä olennainen sijansa aikataululla, joka oli 
määrätty puolustusvoimille tapaus ? Valkoista” varten. Tiesin, 
että Hitlerin täytyi ratkaista elokuun 12. päivänä, aloitetaanko 
keskitysmarssi Puolaa vastaan, jotta hyökkäyspäivänä olisi pi- 
dettävissä 26. elokuuta. Siksi katsoin tuon 12. päivän, joka oli 
muuten lauantai, olevan viimeisen mahdollisen ristiäistilaisuu- 
den. Poliittinen tilannekehitys oli siis heinäkuun alussa jo muut- 
tanut käsitykseni sellaisiksi, että sittenkin olisi hyvin mahdollis- 
ta tulla sota Puolan kanssa. 


Rechlin, heinäkuun 3. päivänä 


Kahden perhepiirissä vietetyn viikon jälkeen täytyi minun il- 
moittautua Hitlerille Hampurissa, missä hän oleskeli komenta- 
jana toimineen kenraali Knochenhauerin hautajaisten vuoksi. 
Hitler halusi jatkaa sieltä matkaa ilmavoimien koekentälle 
Rechliniin Mecklenburgin Miritzseelle. Kesäkuun loppupäivi- 
nä olin Berliinissä saanut tietoja tuosta Hitlerin matkasta Ude- 
tilta ja Jeschonnekilta. Saavuimme heinäkuun 3. päivänä kello 
10 aikaan lentokentälle. Göring, Milch, Udet ja Jeschonnek 
mukanaan suuri joukko insinöörejä ja teknillisen alan upseereita 


22 


olivat Hitleriä vastassa. Hänen kanssaan saapui henkilökohtais- 
ten ja sotilasadjutanttien lisäksi vain Keitel ja Bormann. Ajatus 
uusien lentokoneiden, aseiden ja varusteiden esittelemisestä oli 
lähtöisin Milchiltä, joka oli huolissaan siitä, että raaka-aineiden 
toimitusvaikeuksien vuoksi ilmavoimien lentokone- ja lentova- 
rusteohjelmaa ei voitaisi toteuttaa. Milchin pyrkiessä aina esit- 
tämään Hitlerille tunnollisesti tosiasiallisen tilanteen varuste- 
luasioissa yritti Göring puolestaan antaa Hitlerille sellaisen vai- 
kutelman, että tämän käskemä ilmavoimien suurentaminen jo- 
ka tapauksessa toteutettaisiin. Siksi hän oli yhtynyt Udetin eh- 
dotukseen ohjata Hitlerin huomio aivan muihin asioihin. 

Udet oli tavallaan ”isäntä” Rechlinissä. Sen mukaisesti hän 
oli teettänyt alaisillaan esittelyohjelman ja sopinut sen Göringin 
kanssa. Göring, joka ei itse ymmärtänyt paljoakaan tekniikasta, 
antoi erilaisten tehokeinojen vaikuttaa ja ikään kuin sokaista 
itsensä. Henkilöstöllensä hän oli antanut ymmärtää, että Hitle- 
rillä ei ollut juuri käsitystä lentokoneista mutta sen sijaan suuri 
mielenkiinto yleensä tekniikkaan ja erityisesti asevaikutukseen. 
Göring ja Udet olivat sen vuoksi tietoisesti antaneet sopivat 
ohjeet koeasemalle esittelyjen suorittamiseksi. Sivutarkoituk- 
sena he halusivat kääntää Hitlerin kysymykset pois senhetkises- 
tä hävittäjäyksiköiden varustuksesta. 

Hyvin mielenkiintoinen ja monipuolinen esittely jätti kaikkiin 
katsojiin kestävän vaikutelman. Milch tosin näki vaivaa selvit- 
täessään Hitlerille, että esitellyt lentokoneet, aseet ja varusteet 
olivat kaikki vasta kokeiluvaiheessa. Mutta kukaan ei sanonut, 
että ne voisivat olla kaikkien testien jälkeen aikaisintaan kah- 
den- kolmen vuoden kuluttua joukoilla käytettävissä. Niin pian 
kuin Hitler osoitti erityistä mielenkiintoa johonkin kohteeseen 
tai antoi ymmärtää, että sellaisen kehittäminen olisi hyvin tär- 
keää, Göring heti vakuutti, että hän huolehtisi sen saamisesta 
joukoille mitä pikimmin. 

Epäilemättä vaikuttavin esitys oli maailman ensimmäisen ra- 
kettilentokoneen He 176:n lento. Tosin tämä kokeilumalli ky- 
keni lentämään vain muutaman minuutin, mutta se saavutti 
melkein nopeuden 1 000 km/h, joka oli aivan ilmiömäinen suori- 

tus tuohon aikaan. Hävittäjäkoneet Me 109 ja He 100 tuntuivat 
sen rinnalla jo vanhentuneilta, vaikka ne olivat aivan uudenai- 
kaisia konstruktioita. He 100 tuntui olevan ylivoimainen Me 
109:ään verrattuna. Göring ja Udet olivat kuitenkin jo ratkais- 
seet sen, että vain 109 tulee säilymään tuotannossa. Syynä oli 
ensiksikin, että Me 109:n tuotanto oli jo ollut käynnissä pitkäh- 
kön ajan, ja toiseksi että Heinkelin tehtaiden tuli erikoistua 
pommituskoneiden valmistukseen. Silloinen vakiopommitusko- 
nemalli He 111 esiteltiin varsin ylipainoisena, jolloin se käytti 
nousukiidon aikana kahta rakettia antamaan apuvoimaa. Tämä 
oli jo osoitus He 111:n riittämättömistä ominaisuuksista. Voi- 
dakseen täyttää tehtävänsä vakiopommituskoneena se täytyi 
varustaa ylisuurella kuormalla, joko toimintamatkan lisäämi- 
seksi ylimääräisillä säiliöillä tai pommikuorman suurentamiseksi 
tehokkaan asevaikutuksen aikaansaamiseksi. Navigointi- ja ra- 
diovarustuksen lisäksi tuntuivat Hitleriä kiinnostavan erityisesti 
hävittäjälentokoneiden aseet. Kaksimoottorinen hävittäjä Me 
110 oli varustettu uudella 30 millimetrin kanuunalla. Se miellytti 
Hitleriä erityisesti. Hän viittasi välttämättömyyteen nostaa suu- 
rikaliiperisten lentokoneaseiden tulinopeutta etenkin hävittäjä- 
koneissa. 

Göring, Milch ja Udet pitivät Hitlerin siihenastisten lausunto- 
jen perusteella sotaa mahdollisena vasta vuonna 1943. Tuohon 
ajankohtaan tähtäsi tämäkin esittely. Käytin siitä huolimatta 
paluumatkalla Berliiniin tilaisuutta hyväkseni mainitakseni Hit- 
lerille vielä kerran, että kaikki hänen näkemänsä oli tulevaisuu- 
den asiaa. Hän sanoi ymmärtäneensä tilanteen juuri niin, ja hän 
ottaa tämän kysymyksen Göringin kanssa vielä tarkoin pohdit- 
tavaksi. Kun ehdotin, että hän ottaisi ilmavoimien varustamista 
koskevaan neuvotteluun mukaan asiantuntijoita, mieluiten 
Milchin, hän lupasi menetellä juuri niin. Mutta tuota välttämä- 
töntä neuvottelua ei poliittisen tilanteen kehityksen vuoksi voi- 
tukaan enää järjestää. Siten Rechlinin näytöksen perusteella 
Hitlerille jäi täysin vääriä käsityksiä, ja ne johtivat myöhemmin 
epäoikeutettuihin moitteisiin ilmavoimia kohtaan. Pullonkaula- 
na ilmavoimien varustamisessa oli ollut ja oli edelleen raaka-ai- 

neiden saanti. Siitä ei ollut keskusteltu. Oli anteeksiantamaton- 
ta, että Göring ja hänen avustajansa eivät tehneet tuosta tilai- 
suudesta mitään johtopäätöksiä. Ensimmäiset voitolliset sota- 
retket vuosina 1939 ja 1940 sumensivat osaltaan todellisuuden 
näkyviin tuloa. Vasta kaksi vuotta myöhemmin, ensimmäisten 
Venäjänsodan kriisien jälkeen, havahduttiin huomaamaan koh- 
talokkaat virheet. 

Seurasi työntäyteisiä päiviä Berliinissä. Kerroin Jeschonne- 
kille ja hänen esikunnalleen sekä myöskin OKW:n maanpuolus- 
tusosaston ilmavoimien yleisesikuntaupseerille, ystävälleni ma- 
juri Speck v. Sternburgille keskusteluista, joita olin käynyt Hit- 
lerin kanssa ilmavoimien varustelutilanteesta. Jeschonnek oli 
tosin tyytyväinen aloitteellisuuteeni Hitlerin luona, mutta hän 
oli liiaksi Göringin vaikutuksen alainen. Hänhän piti hyökkäys- 
tä Puolaan mahdollisena mutta ei sen sijaan sotaa Englannin 
kanssa. Sternburg näki poliittisen tilanteen kehityksen toisin. 
Hän oli puolestaan päällikkönsä, eversti Warlimontin vaikutuk- 
sen alainen. Warlimont, älykäs mutta näkymätön yleisesikun- 
taupseeri kuului niihin upseereihin, jotka eivät halunneet tuoda 
julki mielipiteitään ja vaikuttivat siksi ylimielisiltä. Sternburg 
sen sijaan ei pitänyt suutaan supussa. Hänen mielestään Englan- 
ti ja Ranska tulisivat heti Puolan avuksi Saksan hyökkäyksen 
alkaessa, ja siitä syystä hän katseli huolestuneena tulevaisuu- 
teen. En itse osannut yhtyä hänen mielipiteeseensä, vaikkakin 
hänen perustelunsa vaikuttivat päteviltä. 


Viimeiset viikot ennen sotaa 


Minulle tuli nyt kiire perehtyä tapaus * Valkoisen” varalle teh- 
tyihin valmisteluihin, koska olin saanut määräyksen osallistua 
taas Hitlerin seuraavalle matkalle vuorollani adjutanttina. 
OKW:n antaman ohjeen mukaisesti olivat puolustushaarojen 
esikunnat antaneet omat operaatiokäskynsä. Esikunnat ja joukot 
työskentelivät suurimman mahdollisen salaamisen määrittämis- 
sä puitteissa. Mutta sitä vaikutelmaa ei mikään voinut peittää, 

että jotain todella epätavallista valmisteltiin. Hämmästyneenä 
panin merkille niihin aikoihin Hitlerin ja armeijajohdon välillä 
vallinneet yllättävän rauhalliset suhteet. Vuotta aikaisemmin, 
kun suursodan vaara oli minimaalinen, yrittivät maavoimien 
komentaja ja yleisesikunnan päällikkö kääntää Hitleriä pois 
hyökkäyssuunnitelmista TsSekkoslovakiaan. Tunnetusti oli 
vuonna 1938 vielä Beck yleisesikunnan päällikkönä, mutta ko- 
mentajan Brauchitschin ja uuden yleisesikuntapäällikön Halde- 
rin negatiivinen perusasenne Hitleriä kohtaan ei ollut siitä lähtien 
muuttunut. Nyt sen sijaan, kun poliittinen tilanne ei Tsekkoslo- 
vakian miehityksen jälkeen ollutkaan taas rauhoittunut ja hyök- 
käys Puolaan saattoi laukaista eurooppalaisen sodan, näytti 
maavoimien johto olevan ilman mitään epäilyjä. Minut tuo käyt- 
täytyminen teki epävarmaksi ja samalla epäluuloiseksi, sillä 
myöskin ilmavoimien esikunnassa oli huolestuneisuutta, eikä 
siellä voitu yhtyä Göringin toiveikkaaseen tilanteenarviointiin. 

Heinäkuun 6. päivänä lensi Hitler ensimmäistä kertaa uudella 
lentokoneellaan, nelimoottorisella Focke-Wulf 200 ?*Condoril- 
la” Mincheniin. Hän oli ihastunut koneeseen, se tuntui hänestä 
lentävän aikaisempia vakaammin ja olevan meluttomampi. 
Hieman epäillen hän arvioi vain sisäänvedettäviä laskutelineitä, 
uutuuksia, joita Hitler ei vielä tuntenut. Mutta hän tottui niihin. 
Uudessa koneessa oli kuusi tai kahdeksan paikkaa enemmän 
kuin siihenastisessa Ju 52:ssa, ja se lensi melkein 100 km/h 
nopeammin. Tuo merkitsi huomattavaa lyhennystä lentoaikaan 
Berliinistä Miincheniin. 

Hitler matkusti vielä illan kuluessa autolla Obersalzbergiin ja 
vietti siellä viikon, joka minun osaltani kului jälleen kokonaan 
varustelusuunnitelmien merkeissä. Kuinka paljon Hitleriä kiin- 
nostivat yksityiskohdat, sen osoittivat muutamat pikku tapah- 
tumat. Eräänä päivänä Hitlerin mieleen tuli, että laivastolla oli 
varastossaan taistelulaivoihin Scharnhorst ja Gneisenau tarkoi- 
tetut 38 cm:n tykit. Minun täytyi heti välittää Hitlerin ohje 
Keitelille, että piti valmistaa rautatietykin alustoja ja asentaa 
nuo putket niille. Toisen kerran oli kysymys ilmatorjuntatyk- 
kien ampumatarvikkeista. Keitel oli hieman aikaisemmin kerto- 

nut Hitlerille varusteluneuvotteluissa ilmavoimien vaatimukses- 
ta saada enemmän ilmatorjunta-ampumatarvikkeita ja samalla 
ilmoittanut vastustavansa sitä raaka-ainepulan vuoksi. Hitler oli 
ollut hänen kanssaan samaa mieltä ja määrännyt kuukautiseksi 
valmistusmääräksi 100 000 laukausta 88 millimetrin tykeille sa- 
moin kuin vastaavan määrän muille kaliipereille. Yritin osoittaa 
Hitlerille, että tuolla tavalla saataisiin jokaiselle ilmatorjuntayk- 
siköillä olevalle 2 500 88 millimetrin tykille vain 40 kranaattia 
kuukaudessa. Hitler ei kuitenkaan antanut periksi. Hän peruste- 
li päätöstä sillä, että ampumatarvikevarastot olivat täynnä, ja 
ensiksi täytyisi antaa etusija tykkien tuotannolle ennen ampu- 
matarvikkeiden valmistusta. 

Perusteellisesti hän tutkiskeli maavoimien operaatiosuunni- 
telmia Puolaa vastaan. Brauchitsch ja Halder olivat keskustel- 
leet yksityiskohdista Hitlerin kanssa ja saaneet suunnitelmille 
hyväksymisen. Eräitä kohtia, osaksi strategisia ja osaksi taktilli- 
sia, Hitler halusi yhä käsitellä samoin kuin kysymyksiä henki- 
löstön käytöstä miehittämään armeijoiden ja armeijaryhmien 
johtopaikkoja. Kokonaan toisin kuin vuotta aikaisemmin kävi 
nyt Hitlerin sanoista selvästi ilmi, että hän oli täysin asennoitu- 
nut taistelun varalle. 

* Salaamissyistä Hitler ei antanut muuttaa yksityiselämänsä 
kulkua eikä virallisia vuosittain uusiutuvia tapahtumia. Valmis- 
telut valtakunnan puoluepäiviä varten jatkuivat edelleen kuten 
myös juhlavalmistelut elokuun lopussa lähestyvän Tannenber- 
gin taistelun 25-vuotispäivän johdosta. Hitler itse otti osaa 
” Saksan taiteen päivän” tapahtumiin Mänchenissä ja vieraili 
Bayreuthin musiikkijuhlilla 25. 7.—2. 8. lukuunottamatta lyhyt- 
tä keskeytystä sotilaallisten neuvottelujen johdosta Berliinissä 
ja Länsivallilla Saarbriickenissä. Taiteilijavastaanotto elokuun 
1. päivänä Siegfried-Wagner -talossa Bayreuthissa auttoi jälleen 
kerran unohtamaan kaikki sotilaalliset suunnitelmat. °’ Götter- 
dämmerungin”' esitykseen 2. elokuuta päättyi Hitlerin oleskelu 
Bayreuthissa. Päivä oli sama, jona maailmansota oli alkanut 25 
vuotta aikaisemmin. Tuosta vuosipäivästä ei kuitenkaan paljon 
puhuttu. Enemmänkin oli esillä lähipäivinä Schmundtin palve- 


228 


luksessaolon 25-vuotispäivä ja Hitlerin oma palvelukseenastu- 
minen vapaaehtoisena Jalkaväkirykmentti ”Listiin” 25 vuotta 
sitten. Hitler sai paljon onnittelusähkeitä, ja myös suuri joukko 
onnittelijoita kokoontui Berghofiin. Päällikköadjutanttinsa 
Schmundtin Hitler ylensi everstiksi, mikä oli merkkinä heidän 
välisestä arvostuksestaan ja luottamuksestaan. Maavoimien 
korkeimpien yleisesikuntaupseerien keskuudessa tapahtuma 
sen sijaan kohtasi arvostelua. Kun siellä katsottiin Schmundtia 
jo Hossbachin seuraajana epäluulolla, hänen täytyi lisäksi ajan 
mittaan niellä monenlaista muutakin kritiikkiä. Varsinainen syy 
tähän oli aina vain vastakohtaisuus OKW:n ja OK H:n välillä. 
OKW:lla Hitlerin ylimpänä sotilasesikuntana oli velvoitteita 
koko puolustusvoimia kohtaan, maavoimat niihin mukaanluet- 
tuina, oli sitten kysymys sotilaallisesta johtamisesta, taloudesta 
tal varustelusta. 

Maavoimien — yleisesikuntaupseerit pitivät '%Schmundtia 
OKW:n miehenä, eivät niinkään ylipäällikön ensimmäisenä ad- 
jutanttina tai sotilasneuvonantajana. He eivät suoneet hänelle 
arvonantoa, jota he olivat osoittaneet Hossbachille, vaikka mo- 
lempien henkilökohtaiset ominaisuudet ja toiminta olivat melko 
samankaltaisia. Vain tehtävien kuvauksessa oli eroa. Hossbach 
oli saanut yleisesikunnan päälliköltä, kenraali Beckiltä tehtävän 
valvoa, ettei Hitler puuttuisi maavoimien asioihin, kun taas 
Schmundt sai tehtävänsä Hitleriltä. Schmundtin tuli toimia soti- 
laallisena adjutanttina vastuullisena vain Hitlerille eikä kenelle- 
kään muulle. Nyt oli Schmundt palvellut puolitoista vuotta vai- 
keimmassa virkatehtävässä mitä maavoimien yleisesikunnalla 
oli kenellekään antaa. Kokemansa jälkeen hänen oli vain vastat- 
tava kysymykseen: Hitlerin puolesta vai häntä vastaan? 
Schmundt oli tehnyt myönteisen päätöksen, mutta hänen paras 
ystävänsä palvelusajalta Jalkaväkirykmentti 9:ssä, Henning 
Tresckow sen sijaan oli asettunut vastustamaan. He molemmat 
olivat sotilaita, joilla oli samankaltaiset mielipiteet ja he uskoi- 
vat molemmat, että he täyttämällä tehtävänsä tekevät parhaansa 
isänmaansa hyväksi. Schmundtille tehtävien suoritus tuntui 
raskaalta, ja ratkaisut olivat vaikeita. Hänen suuri tunnontark- 

kuutensa, henkilökohtainen vaatimattomuutensa ja uskollisuu- 
tensa hankkivat hänelle Hitlerin luottamuksen. Schmundtista 
olisi ollut häpeällistä käyttää tätä luottamusta väärin. Hän piti 
asemaansa puhtaasti sotilaallisena tehtävänä. Erityisesti oli hä- 
nen huolenaan saada aikaan hyvät suhteet Hitlerin ja maavoi- 
mien johdon välille. Yhä uudelleen hänen täytyi taistella Hitle- 
rin luona puolueen ja SS:n vaikutusta vastaan. Ponnisteluissaan 
hänellä oli ajoittain menestystä, samalla kun eräät hänen tove- 
reistaan yleisesikunnassa nimittivät häntä sen vuoksi ”'Parsifa- 
liksi”, toisin sanoen ”'hurskaaksi hulluksi”?. Schmundt ei suin- 
kaan ollut narri” arvioidessaan päällikköänsä. Hän pystyi nä- 
kemään tapahtumien ja henkilöiden läpi hyvin tarkasti. Hän oli 
epätoivoinen kenraalien omaksumasta etäisestä, ikään kuin ul- 
kopuolisesta asenteesta. Eräässä keskustelussa tuosta aiheesta 
Schmundtin kanssa ehdotin, että hän pyrkisi vaikuttamaan 
enemmän maavoimien korkeiden johtopaikkojen miehittämi- 
seen. Sen hän olisi voinut tehdä vain Hitlerin avulla. Mutta 
Schmundt oli tuohon liian rehellinen, sillä hän piti sellaista me- 
nettelyä juonitteluna maavoimien kenraaleja vastaan. Hän itse 
sai osakseen tuolta taholta vain kiittämättömyyttä ja tietynlaista 
ylimielistä sääliä. 

Bayreuthin musiikkijuhlien jälkeen matkustin Berliiniin pi- 
tääkseni muutaman päivän lomaa. Minun täytyi yhä uudelleen 
ajatella yhtä aikaa sekä ristiäisiä että hyökkäyksen alkua. Poi- 
kamme ristiäiset oli määrä pitää elokuun 12. päivänä Nienhage- 
nissa, appivanhempieni maatilalla. Samana päivänä tiesin Hitle- 
rin joutuvan päättämään, aloittaako armeija keskitysmarssin 
Puolaa vastaan, jolloin hyökkäys voisi alkaa 26. päivänä. Eräs 
lapsen kummitäti kertoo minulle vielä nykyisin, että olin sano- 
nut hänelle juhlallisen toimituksen aikana: ”Katso tarkkaan — 
sellaista ei tapahdu enää koskaan! Nuo sanat kertoivat sen, 
kuinka arvioin tilannetta silloin elokuun 12. päivänä vuonna 
1939. Minulle oli tullut yhä selvemmäksi, että Puola asettuisi 
vastustamaan maahantunkeutuvia saksalaisia joukkoja. Kahden 
silloisen vieraamme kanssa saatoin puhua siitä avoimesti. He 
olivat Boehm-Tettelbach ja Karl Hanke. Boehmin äiti oli ame- 

rikkalainen. Hän tunsi englantia puhuvaa maailmaa. Hanke oli 
ollut vielä vähän aikaa sitten valtiosihteerinä Goebbelsin propa- 
gandaministeriössä, ja hänellä oli nyt mukanaan palveluksee- 
nastumismääräys panssarijoukkoihin. Kumpikaan ei uskonut, 
että Englanti jäisi puolueettomaksi Saksan hyökätessä Puolaan. 
Sen täytyi merkitä Ranskan asettumista samanaikaisesti Saksaa 
vastaan. Hanke oli myös sitä mieltä, että saksalais-venäläinen 
liitto ei tekisi vaikutusta englantilaisiin. Se vastasi myös minun 
käsitystäni, mutta en saattanut mitenkään uskoa, että Puola 
uskaltaisi asettua vastarintaan kahta ylivoimaista valtakuntaa 
vastaan. Ehkäpä olisi vielä tilaisuus sittenkin uusiin keskuste- 
luihin Puolan kanssa. 

Arvostin Hankea. Olimme ystävystyneet ja käyneet viime 
kuukausina hänen kanssaan monia keskusteluja. Tunsin hänen 
viisaat ja syvän vakaumuksen määrittämät mielipiteensä moniin 
politiikan ja elämän kysymyksiin. Hänet oli mainittu viime ai- 
koina Goebbelsin ja tsekkiläisen filmitähden Lida Baarovan 
tapauksien yhteydessä. Hitler oli juuri vähän aikaa sitten Bay- 
reuthissa saattanut lievällä väkivallalla aviopari Goebbelsin jäl- 
leen yhteen. Mutta sitä ennen oli kulunut myrskyisiä viikkoja. 
Magda Goebbels oli kääntynyt Hanken puoleen neuvoa ja apua 
saadakseen. Lähinnä hän oli vielä toivonut, että Hanke olisi 
voinut vaikuttaa Magdan aviomieheen, jotta tämä lopettaisi 
seikkailunsa. Molemmat tiesivät, että Hitler toivoi tätä. Hanken 
ponnistelut Goebbelsin suhteen jäivät tuloksettomiksi ja johti- 
vat Goebbelsin ja Hanken vieraantumiseen toisistaan sekä sa- 
malla Magda Goebbelsin ja Hanken suhteeseen. Rouva oli päät- 
tänyt jo erota miehestään. Kun Hitler kuuli tästä, hän ryhtyi 
toimimaan. Magda hyväksyi Hitlerin ”'välitystuomion”'. 

Me Hanken kanssa olimme kuitenkin jo jonkin aikaa olleet 
vakuuttuneita siitä, että Magdan suuri rakkaus todellisuudessa 
oli Adolf Hitler ja hän oli ainakin ajoittain saanut myös vasta- 
rakkautta osakseen. Hänen avioliittonsa Goebbelsin kanssa 
saattoi olla hänelle vain keino voida elää Hitlerin läheisyydessä. 
Muuten oli meille vaikea selittää avioliittoa ontuvan Goebbelsin 
ja erittäin viehättävän Magdan välillä. 


231 


Vaimolleni ja minulle ristiäispäivä merkitsi tavallaan kahden 
ensimmäisen avioliittovuotemme päätöstä. Aavistimme, että 
elämämme muuttuisi siitä lähtien, ilman että olisimme kuiten- 
kaan ajatelleet, mitä suruja ja vaaroja tulevaisuus vielä saattaisi 
tuoda mukanaan. 


Saksalais-venäläinen sopimus 


Lyhyen Berliinissä vietetyn ajan jälkeen ajoimme vaimoni kans- 
sa autolla Obersalzbergiin. Siellä huomasimme elämän sujuvan 
totuttuun tapaan. Ulkonaisesti ei mikään viitannut siihen, että 
poliitikot ja sotilaat työskentelivät epätavallisten tehtävien pa- 
rissa. Schmundt ja Hewel selvittivät minulle viimeiset tapahtu- 
mat. Elokuun 12. päivänä oli Hitler odotetusti antanut Wehr- 
machtille käskyn keskitysmarssista Puolaa vastaan ja määrän- 
nyt hyökkäyspäiväksi lauantain, 26. elokuuta. 14. päivänä 
Brauchitsch ja Halder olivat olleet pitkänpuoleisessa neuvotte- 
lussa Berghofissa. Schmundt kertoi, että Hitler oli antanut hei- 
dän tulla vain antaakseen vielä kerran ”piristysruiskeen”. Hit- 
lerin arvion mukaan Puola oli paljolti eristyksissä ja murtuisi 
kahdessa viikossa. Tuona aikana eivät Englanti ja Ranska voisi 
toimittaa mitään tuntuvaa apua. Jos Englanti hyökkäisi vakavis- 
saan, sen koko maailmanvalta olisi asetettava peliin. Siinäkin 
tapauksessa Hitler tahtoi hyökätä Puolaan. Venäjä ei puuttuisi 
asiaan. Sillä on mielenkiintoa vain Baltian maihin ja Bessarabi- 
aan. Hewel totesi, että Ribbentrop kävi venäläisten kanssa 
kauppaneuvotteluja, jotka tuntuivat sujuvan suotuisasti. Epä- 
luuloa oli herännyt italialaisten suhteen. Italian ulkoministerin, 
kreivi Cianon pitkähkö vierailu viime viikonvaihteessa oli täh- 
dännyt siihen, että Saksa luopuisi sodasta Puolaa vastaan, kos- 
ka pelättiin Englannin puuttumista. Hewel oli sitä mieltä, että 
Hitlerin ei ollut onnistunut saada Cianoa vakuuttuneeksi, että 
huoli suuresta sodasta oli perusteeton. 

Siitä huolimatta Hitler luotti yhä Mussoliniin. Hewel lisäsi, 
että hänen käsityksensä mukaan italialaiset eivät tunteneet tar- 

koin vain saksalaisten aikeita Puolaa kohtaan, vaan he olivat 
myös selvillä englantilaisten käsityksistä. Hitler oli puhunut 
Cianolle hyvin avoimesti ajatuksistaan ja suunnitelmistaan Puo- 
lan suhteen. Mutta kuten aina keskustellessaan italialaisten 
kanssa Hitler oli nytkin esittänyt paljon liioiteltuja näkemyksiä, 
jotka eivät osaksi vastanneet hänen omia mielipiteitään. Tämän 
menettelyn tarkoituksena oli enemmän antaa pontta hänen sa- 
noilleen. Italialaiset hänen piti saada vakuuttuneiksi suunnitel- 
mistaan Puolan suhteen. Samalla Hitler pyrki vaikuttamaan 
englantilaisiin sotilaallisella voimallaan ja päättäväisyydellään, 
koska hän tiesi, että kaikki hänen sanomansa kulki Rooman 
kautta Lontooseen. 

Lehdistö kertoi tuohon aikaan melkein päivittäin puolalaisten 
lisääntyvistä väkivallanteoista saksalaisia vähemmistöjä koh- 
taan entisissä saksalaisissa Länsi-Preussin ja Ylä-Sleesian osis- 
sa. Obersalzbergiin saapuneet Varsovan lähetystön ja Puolassa 
olevien Saksan konsulaattien kertomukset eivät näyttäneet pro- 
pagandalta vaan olivat luonteeltaan vakavia ja päivä päivältä 
hälyttävämpiä. Hitler puhui paljon, myös yksityisten vieraiden- 
sa kanssa, ”sietämättömistä” olosuhteista ja pakolaisten mää- 
rän kasvusta. Saksalaisten pakolaisvirta Puolasta oli rekiste- 
röintiviranomaisten mukaan jo ylittänyt luvun 70 000. Voitiin 
sulkea pois Puolan kohdalta se mahdollisuus, että NSDAP:n 
ulkomaanorganisaatio olisi toiminut provokatoorisesti saksalai- 
sia kohtaan kuten oli tapahtunut Itävallassa ja Sudeettimaalla. 
Puolalaisten viranomaisten ja Puolan väestön käyttäytyminen 
muistutti terroria, aivan riippumatta siitä mitä poliittista kantaa 
tai uskontoa kukin tunnusti. Se ei ollut myöskään vaikuttamatta 
Hitleriin. Hän päätteli tuosta kaikesta kuten jo keskuussa Puo- 
lan viranomaisten johdonmukaisesta saksalaisvastaisesta asen- 
teesta, että Puola oli valmis ryhtymään taisteluun. Se oli ym- 
märrettävissä vain ottamalla huomioon puolalainen kansallis- 
kiihko. Puola oli eristetty. Voitiin olla varmoja, että ensimmäi- 
sinä hyökkäyspäivinä saavutettaisiin nopeaa menestystä. 

Tuo oli perusteena monille taktillisille pohdiskeluille, joiden 
yksityiskohdilla Hitler askarteli. Erityistä arvoa hän asetti 

Veikselin siltojen saamiselle vahingoittumattomina haltuun Dir- 
schaussa ja Graudenzissa. Hän korosti myös yläsleesialaisten 
teollisuusalueiden haltuunottoa yllätyksellisesti, jotta vältettäi- 
siin mahdolliset hävitykset. Hän antoi SS:lle luvan asettaa toi- 
mintaan iskujoukon puolalaisissa asepuvuissa. 

Ensimmäiset vaikutelmat Berghofissa tekivät minulle selväk- 
si, että Hitler ei enää olisi halukas antamaan periksi, ellei suora- 
naista ihmettä tapahtuisi. Sellainen näytti kylläkin elokuun 19. 
päivänä mahdolliselta. Saksalais-venäläinen taloussopimus oli 
allekirjoitettu. Neuvottelut olivat aina vain venyneet, koska 
Hitler ei halunnut suostua neuvostoliittolaisten toivomukseen 
poliittisista sopimuksista. Vasta Cianon käynnin jälkeen, jolloin 
Hitler sai tiedon, että Englanti pitäisi Saksan hyökkäystä Puo- 
laan sodan syynä, oli Ribbentropin onnistunut saada Hitler 
muuttamaan mieltään. Ribbentrop oli kyennyt vakuuttamaan, 
että hyökkäämättömyyssopimuksen solmiminen venäläisten 
kanssa olisi viimeinen mahdollisuus estää Englannin puuttumi- 
nen asioihin saksalais-puolalaisen konfliktin sattuessa. Hitler 
ehdotti Stalinille, että tämä ottaisi Ribbentropin vastaan niin 
pian kuin mahdollista. Stalinin vastaus, jossa hän suostui ta- 
paamiseen 23. päivänä, saapui Berghofiin illalla 21. elokuuta. 
Hitler tiesi, että jo jonkin aikaa oli englantilais-ranskalainen 
sotilasvaltuuskunta neuvotellut Moskovassa Puna-armeijan joh- 
tajien kanssa sotilassopimuksista. Hitler keskusteli sinä iltana 
pitkään ulkoministerinsä kanssa ja antoi tälle viimeiset ohjeet 
Stalinin kanssa käytäviin neuvotteluihin. Ribbentrop uskoi 
päässeensä kuukausia kestäneiden neuvottelujen tavoitteeseen 
ja samalla Euroopan rauhallisen kauden alkuun. 

Poliittisen tilanteen helpottuminen mielessään Hitler astui 22. 
päivänä puolenpäivän aikaan Berghofin suureen saliin kokoon- 
tuneiden kenraalien ja amiraalien eteen. Göring ilmoitti joukon 
Hitlerille, joka alkoi kertoa tuoreimmasta tilannekehityksestä. 
Hitlerin ohjeen mukaan oli koolle kutsuttu puolustushaarojen 
komentajat esikuntapäällikköineen ja tärkeimpine osastopääl- 
likköineen sekä lisäksi myös liikekannallepanossa perustetta- 
vien armeijaryhmien ja armeijoiden komentajat esikuntapäällik- 

köineen samoin kuin vastaavat johtajat meri- ja ilmavoimista. 
He olivat saapuneet siviilipuvussa, ja meidän oli täytynyt järjes- 
tää heidän matkansa eri teitä ja eri aikoina tarkan suunnitelman 
mukaisesti. Hitler puhui melkein kaksi tuntia käsinkirjoitetun 
muistisanoja sisältävän konseptin mukaan. Hänen puheensa 
päätarkoituksena oli voittaa kenraalien luottamus hänen pää- 
töksellään hyökätä Puolaan. Täydellä vakuutteluvoimallaan hän 
kuvaili tilannearviotaan ottaen huomioon kaikki poliittiset, soti- 
laalliset ja taloudelliset tekijät Euroopan eri maissa. Suurimman 
yllätyksen ja hämmästyksen tuotti hänen ilmoituksensa, että 
Ribbentrop oli matkalla Moskovaan solmiakseen Stalinin kans- 
sa hyökkäämättömyyssopimuksen. Tämän ilmoituksen jälkeen 
seurasi lyhyt lounastauko. Liitto Venäjän kanssa sai osakseen 
ymmärtämystä upseerien keskuudessa, jotka kaikki tunsivat yh- 
teistyön Puna-armeijan kanssa Reichswehrin ajoilta. Tietynlai- 
nen jännityksen laukeaminen ja helpotus oli aistittavissa. 

Iltapäivällä Hitler puhui vielä eräistä taktillisista ja operatiivi- 
sista yksityiskohdista. Hän vaati sotilailta kovuutta ja kaikilta 
sotilasjohtajilta joustavaa toimintaa sekä korosti, että hän uskoi 
saksalaisiin sotilaisiin ja Puolasta saatavaan nopeaan voittoon. 
Maailman täytyisi oppia kunnioittamaan Saksan Wehrmachtin 
iskukykyä, sillä suuri yhteenotto myöhemmin ei olisi vältettä- 
vissä. 

Vaikka tiesin, että monet kenraalit vastustivat Hitleriä ja 
hänen sotapolitiikkaansa ja vaikka eräät kohdat Hitlerin tilan- 
nearviossa olivat jääneet auki, kuten esimerkiksi kysymys mah- 
dollisesta USA:n vaikutuksesta eri hallituksiin Euroopassa, ei 
kuitenkaan tullut esille mitään kysymyksiä tai vastaväitteitä. 
Epäilemättä oli liitto Venäjän kanssa vaimentanut eräitä epäili- 
jöitä. Loppupuheenvuoron käytti Göring. Kokoontuneiden up- 
seerien nimissä hän lupasi Johtajalle uskollisuutta, kuuliaisuutta 
ja ehdotonta käskyjen noudattamista. Kun vieraat olivat lähte- 
neet Berghofista Hitler keskusteli jonkun aikaa Göringin kans- 
sa. Göringin lähdettyä Hitlerillä oli vielä asiaa Schmundtille, 
joka näytti keskustelun päätyttyä huolestuneelta. Hänellä oli 
kyllä syytä siihen, sillä Hitlerin sanat maavoimien johdon suh- 

teen olivat masentavia. Moitteissaan Hitler viittasi kenraali- 
eversti Hans v. Seecktiin, joka oli ollut maaliskuusta 1920 loka- 
kuuhun 1926 Reichswehrissä maavoimien johdossa ja siinä teh- 
tävässä antanut oman leimansa käsitteelle ”epäpoliittinen 
Reichswehr”. Edellisen vuoden jännitykset Hitler palautti näin 
taas mieliin. Seeckt oli heikentänyt upseerikunnan tietoisuutta 
ja erottanut vahvoja persoonallisuuksia. Hitlerin sanojen mu- 
kaan hän oli antanut kenraaleilleen enemmän töitä politiikan 
kuin perinnäisten ammattiasioiden suhteen. Beck oli seurannut 
häntä samassa vanavedessä. Hitler kertoi tietävänsä Hossbac- 
hin ajoilta, että kenraalit tahtoivat pitää hänet loitolla kaikista 
maavoimien johtokysymyksistä ja tehtävistä, jotta voisivat jat- 
kaa vanhalla tyylillään. Siksi hänen täytyi vakuuttaakseen ken- 
raalit kannastaan ilmaista asiansa terävämmin ja selvemmin 
kuin mitä hän itse asiassa halusi. Hitlerin sanojen mukaan täytyi 
ottaa huomioon, että vain osa siitä, mitä hän puhui tuli ymmär- 
retyksi ja toteutetuksi. Hitler arvosteli ankarasti maavoimien 
johdon ”'pienisieluisuutta”. 

Saatoin hyvin ymmärtää Schmundtin epätoivon, sillä asen- 
teeltaan ja ajattelutavaltaan hän tuli juuri siitä upseerijoukosta, 
joka arvosteli Hitleriä ankarasti. Olin sen tosiasian edessä, että 
Saksa olisi muutaman päivän kuluttua sodassa, jota Hitler piti 
väistämättömänä ja jota hän halusi johtaa voimatta kuitenkaan 
luottaa kenraaleihinsa ja jota kenraalit pitivät onnettomuutena 
kykenemättä silti tekemään mitään Hitleriä vastaan. 

Kun Hitler saapui seuraavana päivänä, 23. elokuuta, aamu- 
päivällä tavallista aikaisemmin Berghofin terassilla odottavan 
esikuntansa luo, hän osoitti heti ensimmäisen kysymyksensä 
Hewelille, oliko Ribbentropilta saapunut tietoa. Hewel saattoi 
vain kertoa, että ulkoministeri oli vielä lentomatkalla Königs- 
bergistä Moskovaan. Hewel arvioi ensimmäisten uutisten tule- 
van Moskovasta vasta iltapäivällä. 

Päivä kului monien sotilaallisten ja poliittisten kysymysten 
merkeissä. Vielä ennen lounasta Hitler otti vastaan Henderso- 
nin, joka toi kirjeen Chamberlainilta. Hewelin läsnäollessa Hit- 
ler kävi pitkähkön keskustelun lähettilään kanssa. Iltapäivällä 

Hitler saneli vastauskirjeen ja antoi sen Hendersonille henkilö- 
kohtaisesti. Schmundt hankki Hitleriltä vahvistuksen hyök- 
käyksen alkamisajankohdalle, joka oli määrä olla 26. 8. kello 
4.30. Saksan lähetystö ilmoitti Moskovasta Ribbentropin saa- 
puneen. Neuvottelun Kremlissä piti alkaa kello 18. Hitlerin 
mieliala vaihteli tuon päivän mittaan aina kulloistenkin keskus- 
telujen tai ulkoministeriön ja lehdistön toimittamien tietojen 
mukaan. Eniten häntä oli kiihdyttänyt keskustelu Hendersonin 
kanssa. Hän moitti englantilaisia siitä, että he olivat jo huhti- 
kuussa antaneet blanco-shekin puolalaisille, jotka saattoivat si- 
ten vastustaa hänen kohtuullisia vaatimuksiaan Danzigin ja käy- 
tävän läpi kulkevan yhteystien suhteen. Siitä lähtien olivat Puo- 
lassa asuvien saksalaisten vainoamiset alituisesti kiihtyneet. Si- 
tä eivät puolalaiset olisi tehneet milloinkaan ilman englantilais- 
ten rohkaisua. Englantilaiset halusivat mieluummin käydä uu- 
den sodan Saksaa vastaan kuin hyväksyä Versailles'n sopimuk- 
sen korjauksen, vaikka hän ei ollut tehnyt koskaan mitään Eng- 
lannin vahingoksi. Meistä tuntui, että Hitler oli asennoitunut 
tuona päivänä erityisen jyrkästi Englantia vastaan. 

Iltaa kohti jännitys lisääntyi. Hitler oli ajatuksineen Ribbent- 
ropin luona Moskovassa ja tuli tunti tunnilta levottomammaksi. 
Kello 20:n tienoilla hän lähetti Moskovan lähetystölle kysymyk- 
sen ja sai vain lyhyen vastauksen, että vielä ei neuvotteluista 
kuulunut mitään. Obersalzbergissä kulki ihana, lämmin kesä- 
päivä loppuaan kohti. Ovet terassille olivat kokonaan auki ja 
Hitler oleskeli vaihtelevan seurueen kera paljolti ulkona. Tänä 
odotusaikana sattui, että Hitler veti myös minut keskusteluun, 
ja kävelimme pitkähköjä aikoja terassilla edestakaisin. Tuo ti- 
lanne on jäänyt mieleeni eräänä vaikuttavimmista tapaamisista 
hänen kanssaan myöskin hyvin epätavallisen luonnonilmiön 
vuoksi. Keskusteluun syynä oli harmiton kysymys Puolan ilma- 
voimien vahvuudesta ja varustuksesta sekä siitä, olisiko niillä 
tilaisuus lentää hyökkäykseen Berliiniin. Itseasiassa matka Puo- 
lan rajalta valtakunnan pääkaupunkiin oli vain 150 kilometriä. 
En pitänyt mahdollisena, että Puolan ilmavoimien yksiköt ky- 
kenisivät vielä Saksan aamulla alkaneen yllätyshyökkäyksen 

jälkeen lentämään Saksan kaupunkeja vastaan. Hitler sanoi sit- 
ten, että meidän ensimmäisten iskujemme ilmasta ja maan pin- 
nalla täytyisi olla vaikuttavia ja niiden tulisi hämmästyttää maa- 
ilmaa. Mutta ensiksi oli päivän teeman mukaisesti maailma pi- 
dättävä henkeään, kun leviää tieto saksalais-venäläisestä hyök- 
käämättömyyssopimuksesta. Sanoin Hitlerille, että voin tarkas- 
tella Stalinin halukkuutta tuohon sopimukseen vain epäluulolla. 
Saatoin kuvitella, että tällä oli varsin pahoja taka-ajatuksia. 
Hitler sanoi siihen, että hän pitää sopimusta eräänlaisena jär- 
kiavioliittona. Stalinin suhteen täytyisi luonnollisesti olla aina 
varuillaan, mutta tällä hetkellä hän näki sopimuksessa Stalinin 
kanssa mahdollisuuden pitää Englanti irti Puolan konfliktista. 
Kun siinä kävelimme, värjäytyi pohjoinen taivas Unterbergin 
takana ensiksi vaalean vihreäksi ja muuttui sitten violetin kautta 
loistavan punaiseksi. Ensiksi luulimme, että Unterbergin takana 
oli suuri tulipalo. Mutta punainen valo ievisi koko pohjoistai- 
vaalle ja oli nähtävissä selvästi kuin valtava revontuli. Sellainen 
luonnonilmiö on Etelä-Saksassa nähtävissä vain hyvin harvoin. 
Olin kokonaan sen vallassa ja sanoin Hitlerille, että tämä näky 
merkitsee veristä sotaa. Hitler vastasi, että jos sen on pakko 
tulla niin tulkoon niin nopeasti kuin mahdollista. Mitä enemmän 
aikaa kuluu, sitä verisempi sodasta tulisi. Albert Speer on kir- 
'jannut muistelmiinsa tämän keskustelun, jonka kerroin hänelle 
vuonna 1967 hänen vapauduttuaan puoli vuotta aikaisemmin 
Spandausta, mutta hän esittää asian väärin sijoittaessaan minun 
sanomani Hitlerin suuhun. 

Hieman tuon tapahtuman jälkeen kutsuttiin Hitleriä puheli- 
meen. Ribbentrop kertoi neuvottelujen myönteisestä kulusta ja 
esitti konkreettisen kysymyksen, joka koski molemminpuolis- 
ten vaikutusalueiden rajaamista. Stalin vaati itselleen Baltian 
maita eli Liettuaa, Viroa ja Latviaa. Hitler silmäsi nopeasti 
paikalle tuotua karttaa ja valtuutti Ribbentropin hyväksymään 
neuvostoliittolaisen näkemyksen. Kului sitten vielä joitakin tun- 
teja, kunnes Ribbentrop ilmoitti uudella puhelulla Hitlerille 
hyökkäämättömyyssopimuksen allekirjoittamisesta vähän en- 
nen kello kahta elokuun 24. päivänä. Hitler onnitteli ulkominis- 

teriään ja sanoi meille: Tämä tulee iskemään kuin pommi.” 

Niin myöskin tapahtui. Yllätystä, hämmästystä, järkytystä, 
epäluuloa ja tuomitsemista; niin reagoi julkisuus Saksassa ja 
koko maailmassa. Hitler antoi pitää itsensä koko ajan selvillä 
tapauksen aiheuttamasta kaiusta ja yritti muodostaa kuvaa itsel- 
leen siitä, oliko ja millaista vaikutusta sopimuksesta havaittavis- 
sa Englannin, Ranskan tai Puolan suhteen. Iltapäivällä 24. elo- 
kuuta Hitler lensi Berliiniin ja odotti Valtakunnankansliassa 
Ribbentropin paluuta Moskovasta. Heti koneen laskeuduttua 
Ribbentrop ajoi Hitlerin luo. Ikään kuin voiton kulkueessa hän 
asteli Johtajanasunnon huoneiden läpi ja sai Hitleriltä sydämel- 
liset tervetulon- ja onnentoivotukset. Hitler veti hänet ja Görin- 
gin pitkähköön keskusteluun. Ribbentrop kertoi Moskovasta. 
Hän esitteli allekirjoittamansa hyökkäämättömyyssopimuksen. 
Uusi Puolan jako oli näin tullut sovituksi. 

Illan kuluessa kuulin monenlaisia käsityksiä uudesta tilan- 
teesta. Ribbentrop oli lujasti vakuuttunut, että saksalais-venä- 
läinen sopimus muodostaisi uuden pohjan menestyksellisille 
neuvotteluille Puolan kanssa. Mutta ennen kaikkea se oli hänel- 
le vakavasti tehty sopimus kymmenvuotisesta hyökkäämättö- 
myydestä Venäjän kanssa. Häneen olivat suuresti vaikuttaneet 
sekä Stalin että hänen kanssaan käytyjen neuvottelujen kulku. 
Hän tuli kertomansa mukaan paremmin toimeen Stalinin kanssa 
kuin ”turhantärkeät” englantilaiset poliitikot. Saksan täytyi jäl- 
leen etsiä sieltä tukea politiikalleen, kuten Bismarckinkin ai- 
kaan, kun politiikka Englannin kanssa oli joutunut kuolleeseen 
pisteeseen. Ribbentropin kertomuksista neuvotteluistaan Krem- 
lissä herätti huomiotani se, että hän saattoi tuoda esiin myös 
alvan toisen puolen olemuksestaan kuin mihin oli totuttu. Hän 
kertoili nimittäin vapautuneesti, tuoreesti, yksinkertaisesti ja 
luonnollisesti. Heti kun hän alkoi puhua englantilaisista, hänen 
kasvonsa muuttuivat kylmiksi ja läpinäkymättömiksi. 

Viimeiset päivät ennen sodan syttymistä 


Hitlerin ulkopoliittiset mielipiteet olivat muuttumattomat. Huo- 
limatta vaikeuksista englantilaisten kanssa ja monista terävistä 
sanoista ”'rajoittuneita”, perikonservatiivisia brittipoliitikkoja 
vastaan oli hänellä edelleen sympatiaa tuota ”herrakansaa” 
kohtaan. Vain heidän lyhytnäköisyyttään eurooppalaisia valtioi- 
ta uhkaavaa bolshevistista vaaraa kohtaan hän arvosteli voi- 
makkaasti. Mutta Englannin politiikkaa leimasi kuten ennenkin 
maan saariasema. Saarivaltakuntana Englanti ei ollut joutunut 
koskaan eurooppalaisen valtion välittömästi uhkaamaksi. Yhä 
vieläkin se tunsi olonsa turvalliseksi Kanaalin takana. Yhdis- 
telmä maantieteellistä asemaa ja sen mukaista politiikkaa oli 
tuottanut briteille vuosisatojen kuluessa kadehdittavan määrän 
turvallisuutta ja itsenäisyyttä. Hitler osoitti arvostusta ja kade- 
mieltä englantilaisia kohtaan, mutta inhoa ja pelkoa venäläisiä 
kohtaan. Ribbentropin suureen innostukseen liittosopimuksen 
johdosta hän ei yhtynyt. Se palveli Hitleriä vain taktillisena 
liikkeenä hänen politiikassaan, aivan kuten hän uskoi myös 
Stalinin ajattelevan. Joskaan Hitler ei sanonut sitä avoimesti 
noina päivinä, oli kuitenkin hänen monista huomautuksistaan 
todettavissa selvästi, että hänen koko ulkopolitiikkansa tähtäsi 
vain yhteen päämäärään nimittäin bolshevismin kukistamiseen. 
Enemmän kuin ennen tai jälkeenpäin hän oli tässä asiassa nyt 
Ribbentropin mielipiteitä vastaan. 

Aivan omalaatuinen oli Göringin käytös mutta myös hänelle 
tyypillinen. Hän seurasi mustasukkaisena Ribbentropin poliittis- 
ta menestystä Moskovassa ja moitti häntä siitä, ettei tämä ollut 
toiminut tarpeeksi pontevasti saksalais-englantilaisten suhtei- 
den hyväksi. Kuten sain kuulla Bodenschatzilta, Göring oli 
puhunut Hitlerin kanssa paljon Englannista. Hitler oli omaksu- 
nut Göringin käsityksen, että Englanti antaisi kovassa politti- 
sessa kamppailussa periksi vain tiettyyn rajaan saakka. Tämä 
raja oli saavutettu hänen arvionsa mukaan maaliskuussa. Hitle- 
rin uudet suunnitelmat voisivat siksi toteutua menestyksellä 
vain uuden poliittisen asetelman vallitessa. Sen vuoksi myös 

Ribbentrop oli etsinyt kosketusta Venäjään. Koska Hitler ei 
voinut luopua poliittisesta perusajatuksestaan, hän oli hyväksy- 
nyt Ribbentropin suunnitelman, joskin hyvin myöhään. Görin- 
gin ei ollut onnistunut puhua Hitleriä ympäri, kertoi Boden- 
schatz. Tietenkin Göring tervehti tyydytyksellä Venäjän kanssa 
tehtyä sopimusta mutta pelkäsi samalla uutta vaaraa eli 
Ribbentropin vaikutuksen kasvamista Hitlerin suhteen. Boden- 
schatzin arvion mukaan Göring ja Ribbentrop eivät yksinkertai- 
sesti pitäneet toisistaan. 

Olin seurannut valtakunnan suurten” välisten henkilökoh- 
taisten mieltymysten ja vastenmielisyyksien kohtalokasta vai- 
kutusta tärkeiden poliittisten tapahtumien käsittelyyn ja kehitte- 
lyyn, ilman että olisin voinut ymmärtää sitä. Göringillä oli tässä 
pelissä erityisen kielteinen rooli. Niin kauan kuin oli kysymys 
Wehrmachtin sisäisistä asioista, oli aina sentään tarjolla keinoja 
sovitteluun jollain toisella johtoporrastasalla. Nyt kuitenkin ky- 
symys kuului: Sota vai rauha? Ja siinä asiassa minusta tuntui, 
että kaikkien vastuussaolevien olisi pitänyt palvella vain saksa- 
laisia etuja ja unohtaa henkilökohtaiset kaunansa. Sekä Görin- 
gin esikunnasta että myös Ribbentropin ympäristöstä kuulin, 
että heidän päällikkönsä eivät yhtyneet Hitlerin suorittamaan 
poliittisen tilanteen arvioon eivätkä hänen sen perusteella teke- 
miin päätöksiin. En epäillyt, etteikö heistä kumpikin esittänyt 
mielipiteitänsä Hitlerille, mutta he eivät onnistuneet saamaan 
niitä läpi. Vain molempien, jo puolitoista vuotta Hitlerin ulko- 
poliittisina pääneuvonantajina toimineiden miesten yhteinen 
esiintyminen olisi saattanut tuottaa tulosta. Noiden päivien ti- 
lanteessa olisi ollut tarpeen Göringin ja Ribbentropin luotta- 
muksellisella yksimielisyydellä painostaa Hitleriä luopumaan 
Wehrmachtin toiminnasta Puolaa vastaan ja raivaamaan tietä 
uusille neuvotteluille. Mutta he halusivat kumpikin vain sitä, 
että voisivat tulla mainituksi Hitlerin läheisimpänä ja parhaana 
neuvonantajana. 

Eräänä Hitlerin esikunnan sotilaista tiesin, että 24. päivän 
iltana meidät erotti enää 36 tuntia hyökkäyksen alkamisesta 
Puolaan. Hendersonin kanssa edellisenä päivänä käytyjen kes- 

kustelujen jälkeen Hitler ei ollut enää täysin vakuuttunut siitä, 
että Englanti pysyisi puolueettomana. Hendersonilla oli jo kes- 
kustelujen aikana tiedossa Ribbentropin matka Moskovaan, 
joskaan hän ei tiennyt vielä sen tulosta. Hendersonin sanoista 
Hitler uskoi kuitenkin voivansa päätellä, että Englannin halli- 
tukseen oli asioiden uusi kehitys vaikuttanut kovasti. Niinpä 
asioitatuntevien keskuudessa elokuun 24. päivän iltana mieliala 
painui pessimistiselle puolelle. Hitler itse näki yhä vielä ainoak- 
si mahdollisuudekseen päästä pois poliittisesta umpikujasta no- 
pean Puolan vastaisen sotaretken, jonka menestyksestä hän oli 
ehdottoman varma. 

Illallinen Hitlerin luona sujui vielä täysin rauhanomaisissa 
merkeissä. Moskovan sopimusta arvioitiin myönteisesti uutena 
Hitlerin politiikan yllätyksenä, ja Goebbels oli lehdistön avulla 
huolehtinut siitä, että Johtajan nerous tuli esille tämän uuden 
teon yhteydessä. Goebbels istui suuren pyöreän pöydän ääressä 
Hitleriä vastapäätä ja rohkaisi kahta Moskovan kävijää kuvai- 
lemaan vaikutelmiaan ja kokemuksiaan. Lentokapteeni Baur ja 
Heinrich Hoffman olivat illan sankarit”. Hitler oli suostunut 
Hoffmannin pyyntöön saada lentää seurueessa Moskovaan, 
vaikka Ribbentrop oli vastustellut. Hän oli jopa antanut Hoff- 
mannille tehtävän välittää henkilökohtaiset terveisensä Stalinil- 
le. Hoffmannin kertomukset antoivat mielenkiintoisen kuvan 
venäläisestä diktaattorista ja hänen ympäristönsä ilmapiiristä. 
Kaikkien matkallaolleiden kuvaukset olivat myönteissävyisiä, 
ikään kuin he olisivat halunneet vaikuttaa Hitlerin asenteeseen 
kääntymään bolshevismille suosiolliseksi. Hitler kuunteli tark- 
kaavaisena mutta ei antanut kertomuksien vaikuttaa itseensä. 
Goebbels käytti tilaisuutta hyväkseen hyökkäilläkseen tavano- 
maiseen kyynilliseen tapaansa Hoffmannin suuntaan. Hän irvi, 
että Hoffmann oli pappa Stalinissa” löytänyt itselleen kelpo 
ryyppykaverin. 

Hyvin valaiseva Hitlerin kurssin muutoksen ajoitukselle Sta- 
linin suhteen oli minusta muuan Ribbentropin huomautus, jolla 
hän epäilemättä vain halusi korostaa sitä, kuinka oikein hän oli 
kyennyt näkemään Stalinin poliittiset päämäärät jo keväällä. 

Ribbentrop oli poiminut Stalinin puheesta puoluekokoukselle 
maaliskuun 10. päivänä erään lauseen, jossa neuvostodiktaattori 
ilmoitti olevansa kiinnostunut siitä, että politiikka Saksaa koh- 
taan saatettaisiin ystävälliselle pohjalle. Stalin oli hänelle nyt 
vahvistanut, että tuo oli silloin ollut todella hänen tarkoituksen- 
sa. Tämä Ribbentropin kertomus antoi minulle selityksen Hitle- 
rin vihjailuille uudesta asenteesta Venäjän suhteen, kuten hän 
oli ilmaissut asian minulle maaliskuun 16. päivänä paluumatkal- 
la Prahasta. Sen mukaan täytyi Ribbentropin jo silloin olla kes- 
kustellut Hitlerin kanssa, jolloin hän olisi myös saanut tämän 
suostumuksen uudelle suuntaukselle. Hitlerin epäluulo Ri- 
bentropin suunnitelmia ja Kremlin käyttäytymistä kohtaan säi- 
lyi kuitenkin eikä poistunut myöskään liiton kestäessä vuodesta 
1939 vuoteen 1941. 

Elokuun 25. päivänä aamupäivällä hankin ensiksi ilmavoi- 
mien yleisesikunnasta tiedot liikekannallepanotilanteesta, len- 
toyksiköiden toimintavalmiiden koneiden lopullisista luvuista ja 
yksiköiden tehtävistä ensimmäisenä hyökkäyspäivänä. Sen jäl- 
keen keskustelimme adjutanttien kesken ”Johtajanpäämajan”' 
organisaatiosta ja tehtävistä lähipäivien aikana. Samalla kuulin 
siitä onnellisesta ratkaisusta, että Puttkamer palaisi Schmundtin 
ehdotuksesta jälleen merivoimien adjutanttina luoksemme. Hit- 
ler ja koko hänen esikuntansa ottivat hänet ilolla vastaan. 

Jälleen kerran vasta viime hetkellä Hitler suoritti epämiellyt- 
tävän tehtävänsä ilmoittaa Mussolinille kirjeessä hyökkäyksestä 
Puolaan seuraavana aamuna kertoen samalla Moskovan sopi- 
muksesta. Meistä näytti, että olikin jo korkein aika tehdä se, 
sillä italialaiset olivat jo monasti ilmaisseet ärtymyksensä siitä, 
että Hitler tiedotti asioista liittolaisilleen aina vasta "post fes- 
tum”. Hitler sen sijaan piti vaikenemista pienempänä pahana 
verrattuna siihen haittaan, jonka italialaisten taipumus ”'lörpöt- 
telyyn” voisi hänelle tuottaa. Myöskin japanilaisille kerrottiin 
vasta myöhään Ribbentropin neuvotteluista venäläisten kanssa 
ja he ilmaisivat siitä närkästyksensä ulkoministeriölle. Kuiten- 
kin japanilaiset itse olivat mestareita asioiden salaamisessa. 

Puolelta päivin Hitler kutsui jälleen brittien lähettilään luok- 

seen. Hänellä oli siihen ajankohtainen aihe. Edellisenä iltana oli 
Chamberlain pitänyt Alahuoneessa ja ulkoministeri Halifax 
puolestaan Ylähuoneessa puheet, joista Englannin aamulehdet 
kertoivat varsin laajasti. Keskeisenä olivat jyrkät moitteet Hit- 
leriä kohtaan siitä, että tämä tahtoi valloittaa maailman. Tätä 
väitettä vastaan Hitler puolustautui keskustelussaan Henderso- 
nin kanssa. Hän selitti kuitenkin ilman kaarteluja aikovansa 
ratkaista saksalais-puolalaisen kysymyksen. Sen jälkeen hän 
olisi valmis laajaan sovintoneuvotteluun Englannin kanssa. 
Hewel oli tyytyväinen ja toiveikas tuon hyvän ilmapiirin valli- 
tessa pidetyn neuvottelun jälkeen. Iltapäivän alussa Hitler antoi 
lopullisen käskyn hyökkäyksestä Puolaan seuraavana aamuna. 
Näytti siltä, että arpa on heitetty. Hitlerillä oli vielä keskustelu 
Ranskan lähettilään Coulondren kanssa, minkä jälkeen hänen 
piti ottaa Ribbentrop vastaan. Keskustelun kuluessa tapahtumat 
siirtyvät uuteen vaiheeseen. Seuraavien dramaattisten tuntien 
yksittäiset vaiheet saimme kuulla vasta vähitellen illan kuluessa. 

Lehdistön ja ulkoministeriön tiedotusten välityksellä oli tullut 
tieto Englannin ilmoituksesta ratifioida brittiläis-puolalainen 
avunantosopimus 6. päivältä huhtikuuta. Samanaikaisesti, 
suunnilleen iltapäivän loppupuolella 25. elokuuta, toi Attolico 
Mussolinin vastauksen, joka kertoi, että Italia ei ollut vielä 
valmis sotaan. Näillä perusteilla Ribbentrop ehdotti Hitlerille, 
että tämä peruuttaisi seuraavaksi aamuksi annetun hyökkäys- 
käskyn ajan voittamiseksi ja tilanteen harkitsemiseksi. Keitel 
kutsuttiin paikalle ja Hitler kysyi häneltä vieläkö pysäytyskäsky 
saavuttaisi etumaiset joukot ennen hyökkäyshetkeä. Keitel tie- 
dusteli asiaa maavoimilta ja sai verraten nopeasti vastauksen, 
että se oli mahdollista, jos käsky annettaisiin heti. Hitler päätti 
sitten, että kaikki joukkojen siirrot tuli keskeyttää, mikä aiheutti 
maavoimien yleisesikunnassa tavattoman shokin. Göring ja 
Brauchitsch tulivat tämän sensaatiomaisen käänteen takia Val- 
takunnankansliaan. Myös Brauchitsch oli sitä mieltä, että py- 
säytyskäsky ehtii ajoissa hyökkäyskärjille. Siitä huolimatta seu- 
raavat tunnit olivat jännityksen täyteiset. Hitlerille annettiin 
myöhään yöhön tietoja siitä, oliko käsky saavuttanut yhä mars- 

silla olevat joukot etulinjaa myöten. Vastoin kaikkea epäilystä 
ja arvostelua käskyjen ja vastakäskyjen”' vaikutuksista ei sit- 
tenkään nyt syntynyt niiden tavallista seurausta ”'epäjärjestys- 
tä’. Melkein mahdottomalta näyttävä onnistui. Vain yksi tai 
kaksi partiota oli jäänyt ilman peruutuskäskyä, mutta ne eivät 
antaneet viholliselle aihetta epäilyksiin. Päivä kului loppuun 
Ribbentropin voittona, sillä hänen oli onnistunut vaikuttaa me- 
nestyksellisesti Hitleriin. Brauchitsch oli ylpeä siitä, että viesti- 
yhteydet olivat toimineet vastakäskyä annettaessa niin hyvin. 
Göring uskoi, että nyt oli hänen hetkensä tullut aivan kuin niin 
monissa aikaisemmissa kriittisissä tapauksissa, auttaa Hitler 
ulos umpikujalta tuntuneesta tilanteesta. Hitler hyvästeli paikal- 
laolijat huomauttaen, että hän haluaa harkita asioita uudelleen. 
Tunnelma Johtajanasuntoon uudestaan kokoontuneiden monien 
ihmisten keskuudessa oli vaihteleva. Muutamat uskoivat, että 
sota oli jälleen vältetty Hitlerin taitavuuden ansiosta. Toiset 
arvelivat, että mikään ei ollut muuttunut. Heidän mielestään 
rintamat olivat niin jäykistyneet, että ei ollut jäljellä muuta ulos- 
pääsytietä kuin sota! Heihin kuuluin minäkin. 

Elokuun 25. päivän tapahtumat olivat epäilemättä tuottaneet 
Hitlerille shokin. Hänen suunnitelmansa oli särjetty ulkopuoli- 
silla tapahtumilla, joihin hänellä ei ollut vaikutusta. Mutta hän 
palasi nopeasti voimiinsa. Kun hän astui seuraavan aamupäivän 
aikana Johtajanasunnon alakertaan, hän oli jo ehtinyt lukea 
ulkomaan lehdistön katsauksen ja vaikutti rauhoittuneelta siitä, 
että Saksan ja Puolan rajalla ei ollut tapahtunut tosiasiassa mi- 
tään. Edellisen päivän molemmat tapahtumat hän nyt näki liit- 
tyneenä läheisesti toisiinsa. Mussolinin irtisanoutumisen täytyi 
olla Lontoon aiheuttama. Sikäläinen Italian lähettiläs, kreivi 
Grandi oli huolimatta jäsenyydestään Suuressa Fasistisessa 
Neuvostossa Roomassa läpikotaisin englantilaismielinen mo- 
narkisti ja Cianon läheinen ystävä. Hitlerin varman käsityksen 
mukaan hän oli näytellyt ratkaisevaa osaa ja saanut Mussolinin 
kirjoittamaan kirjeensä Hitlerille. Grandi oli sen mukaisesti 
kuullut englantilaisilta brittiläis-puolalaisen avunantosopimuk- 
sen ratifioinnista ja varoittanut siten Roomaa jo ennalta. Myös- 

kään päinvastaista menettelyä Hitler ei sulkenut pois laskuista. 
Ehkä Rooma oli päättänyt pysytellä pois sodasta. Silloin Grandi 
olisi kertonut siitä englantilaisille ja rohkaissut heitä ratifioi- 
maan englantilais-puolalaisen avunantosopimuksen. Tämän 
version puolesta puhui muuan Cianon huomautus viime vierai- 
lun yhteydessä Obersalzbergissä: Italia ei ollut vielä sotaan 
valmis, ja lisäksi Terässopimuksen solmimisen aikaan oli vih- 
jailtu, että mahdollisuus sotaiseen selkkaukseen olisi vasta 
vuonna 1942 tai 1943. Hitlerin mielestä oli kuitenkin samante- 
kevää, miltä puolelta sysäys oli tullut, sillä ratkaisevaa hänelle 
oli tosiasia läheisestä tietojen vaihdosta Rooman ja Lontoon 
välillä. 

Kovat sanat sattuivat liittolaisia vastaan, ilman että Hitler 
kuitenkaan olisi epäillyt Mussolinin uskollisuutta. Kaiken syyn 
hän työnsi Italian armeijan monarkististen piirien ja diplomaat- 
tikunnan niskoille, joiden saksalaisvastaiset ja englantilais- 
myönteiset ohjauslangat johtivat hoviin. Alkoi arvuuttelu siitä, 
mitä johtopäätöksiä Hitler tekisi tästä tilanteesta. Jopa Valta- 
kunnankansilian tiloissa puhuivat Ribbentropin avustajat Italian 
politiikan puolesta toivoen, että Hitler voitaisiin siten saada 
kokonaan luopumaan sotaretkestä Puolaa vastaan. 

Hitlerin käymistä sotilaallisista neuvotteluista kävi kuitenkin 
aivan selvästi ilmi, että hän ei varmasti enää perääntyisi suunni- 
telmistaan hyökätä Puolaan. Tietysti hän ei ollut vielä heittänyt 
viimeistä toivoa saada poliittisin keinoin Puolan jäykkää asen- 
netta pehmennetyksi, ja hän suorittikin sen mukaisia poliittisia 
ja sotilaallisia toimia. Tosin hän ensiksi määräsi, että Tannen- 
bergin taistelun 25-vuotisjuhlan valmistelut 27. päiväksi elokuu- 
ta ja 2.—10. syyskuuta suunnitellun Valtakunnan puolueko- 
kouksen valmistelut heti keskeytetään. Keitel sai ohjeen jatkaa 
liikekannallepanovalmisteluja. Pysäytyskäsky ei saisi missään 
tapauksessa tulla tulkituksi heikkouden merkiksi. Ribbentropin 
ehdotus tähtäsi ensi sijassa siihen, että puolalaisten kanssa saa- 
taisiin kosketus. Hitler itse asetti tiettyjä toiveita Ranskaan. 
Tuo maa oli saanut kantaa maailmansodan päärasituksen. Hitler 
ei voinut kuvitella, että se olisi valmis jälleen kerran astumaan 

tuleen Englannin puolesta. Daladierin Hitlerille lähettämä kirje 
alleviivasi tosin Ranskan velvoitteita Puolaa kohtaan. Hitler 
viittasi vastauksessaan Versailles'n rauhansopimuksen epäoi- 
keudenmukaisuuteen. Sen korjaaminen velvoitti hänen kunni- 
antuntoaan saksalaisena. Mahdollisuudet ratkoa kaikki Puolan 
kanssa avoimet kysymykset rauhanomaisesti kahden kesken 
olivat joutuneet taka-alalle brittihallituksen tietoisella vaikutuk- 
sella Puolan hallitukseen. 

Kun tuon kirjeenvaihdon sisältö tuli elokuun 26. päivänä tie- 
toon, laski mielialan ilmapuntari jälleen Valtakunnankansliassa. 
Siihen vaikutti samansuuntaisesti Mussolinin uusi kirje. Se si- 
sälsi pitkän toivomuslistan raaka-aineita Italian teollisuudelle ja 
varusteita sen asevoimille. Hitler rekisteröi kirjeen uutena to- 
disteena siitä, että Italia halusi pysyä kaikin keinoin sodan ulko- 
puolella. 

Göring oli ahkeroinut aivan toisella tavalla. Jo elokuun alusta 
alkaen hänellä oli ollut yhteyksiä ruotsalaisen teollisuusmiehen 
Birger Dahleruksen kautta englantilaisiin teollisuuspiireihin, 
joilla taas oli kontakteja hallituksen suuntaan. Nyt Dahlerus oli 
Göringin luona, joka tiedusteli olisiko hän puolueettomana yksi- 
tyishenkilönä valmis asettamaan kansainväliset yhteytensä pal- 
velemaan rauhan säilyttämistä Euroopassa. Dahlerus oli siihen 
valmis, ja hän matkustikin seuraavina päivinä useita kertoja 
Berliinin ja Lontoon välillä. Hänellä oli elokuun 28. päivän 
iltana myös keskustelu Hitlerin kanssa Göringin läsnäollessa. 
Välitys näytti edistyvän suotuisasti. Hitler piti myönteisenä 
Englannin lähettiläältä samana iltana saamaansa muistiota, josta 
kävi ilmi, että Puolan hallitus oli valmis käymään suoriin neu- 
votteluihin Saksan hallituksen kanssa. Vastauskirjeessään elo- 
kuun 29. päivänä Hitler hyväksyi välitysehdotuksen ja pyysi 
Puolan valtuutetun lähettämistä Berliiniin seuraavan päivän ku- 
luessa. Henderson käsitti tämän uhkavaatimukseksi ja kiihtyi 
siitä niin, että Ribbentropin täytyi puuttua asiaan, koska Hitler 
näytti jo aikovan katkaista neuvottelun lähettilään kanssa. Sitä 
ei saisi nyt tapahtua. Ribbentrop näki uusia mahdollisuuksia 
päästä puolalaisten kanssa kahdenkeskisiin neuvotteluihin. Hän 

tiesi, että Hitler oli yhäti valmis keskusteluihin ilman englanti- 
laisia. 

Lyhyelle määräajalle Puolan valtuutetun lähettämiseksi oli 
puhtaasti sotilaallisia syitä. Hitler oli saanut kenraaleilta neuvon 
olla siirtämättä edelleen hyökkäysajankohtaa, koska säätilanne 
kehittyisi epäsuotuisaksi. Perusedellytys nopeille sotatoimille 
oli ilmavoimien toiminta. Maavoimat pitivät sen vuoksi viimei- 
senä sopivana ajankohtana sotatoimien aloittamiselle sinä 
vuonna syyskuun 2. päivää. Näin ollen Hitlerillä oli vain neljä 
päivää jäljellä, ja siksi täytyi puolalaisen neuvottelijan tulla heti. 

Hitler kertoili hyvin avoimesti keskusteluistaan Englannin 
lähettilään kanssa. Viimeinen noottienvaihto näytti avaavan hä- 
nelle tien neuvotteluihin puolalaisten kanssa. Hän arvioi kehi- 
tystä jälleen myönteisemmäksi ja korosti uudelleen sitä, että 
hänelle oli tärkeää vain Danzig, yhteystiet käytävän läpi 
Itä- Preussiin ja Puolan saksalaisten vainon lopettaminen. Elo- 
kuun 29. päivään mennessä tuntui meistä kaikista, jotka olimme 
seuranneet vilkasta toimeliaisuutta Johtajanasunnossa 25. päi- 
västä alkaen, että sodanvaara oli väistynyt. Siihen oli vaikutta- 
nut olennaisesti myös se, että Hitler oli lähettänyt 26. päiväksi 
Berliiniin kutsutut valtiopäiväedustajat 27. päivänä Uuden Val- 
takunnankanslian vastaanottosalissa pidetyn lyhyen puheen jäl- 
keen kotiin. Tämä näytti meistä sellaiselta merkiltä, että Hitler 
itse uskoi 25. päivänä annetun pysäyttämiskäskyn myötä jänni- 
tyksen lieventämismahdollisuuksiin. Hän oli maininnut tämän 
mielipiteen myös edustajille ja korostanut, että hänen hartain 
toiveensa olisi ratkaista pulmat ilman verenvuodatusta. Tosin 
hän oli julistanut jälleen myös valmiutensa taistella, jos Englanti 
edelleen kiistäisi Saksan kansalta oikeuden Versailles'n sopi- 
muksen korjaamiseen. 

Elokuun 30. päivä alkoi verraten rauhallisesti. Ribbentrop ja 
Göring tulivat useasti neuvotteluihin Valtakunnankansliaan. Oli 
kysymys Saksan ehdotuksien muotoilemisesta Puolan valtuute- 
tun kanssa käytävään keskusteluun. Hitler saneli itse muistion 
ja teki ehdotuksensa 16 kohdassa, jotka meistä tuntuivat hyvin 
tilanteeseen sopivilta eivätkä lainkaan liioitelluilta. Uutta oli 

ehdotus kansanäänestyksestä ”’ Puolan käytävässä”. Danzigin 
kaupungin piti palata takaisin Saksan valtakuntaan, kun taas 
Gdynian oli määrä pysyä puolalaisena. Kansanäänestyksen tu- 
loksesta riippuvana ehdotti Hitler valtioalueen ulkopuolista rau- 
tatie- ja maantieyhteyttä joko Saksan emämaan ja Itä-Preussin 
tai Puolan ja Gdynian välille. Hitler oli hyvin epäileväinen, 
tulisiko puolalainen neuvottelija ylipäänsä, Göring sen sijaan oli 
toiveikas. Hän oli antanut Dahleruksen välittää Lontooseen 
tiedon, että Hitlerin 16 kohtaa tarjoaisivat rehellisen ja hyväk- 
syttävän neuvottelupohjan. Puolalaisen valtuutetun asemasta 
saapui tieto Puolan liikekannallepanosta. Hitler kutsui paikalle 
Brauchitschin ja Keitelin sekä määräsi tuon 30. päivän iltapäi- 
vällä hyökkäyksen alkamaan perjantaina, syyskuun 1. päivänä 
aamulla klo 4.45. 

Myöskään illan kuluessa ei puolalaisten taholta tullut kannan- 
ottoa eikä valtuutettua neuvottelijaa. Vähän ennen puoltayötä 
sen sijaan Henderson ilmoittautui Ribbentropin luona. Pantiin 
heti merkille, että englantilaiset ottivat uuden yhteyden vasta 
30. päivän kuluttua loppuun. Henderson ojensi tuoreen muisti- 
on hallitukseltaan ja antoi eräisiin kohtiin suullisesti selityksiä. 
Englannin hallitus ei ollut nähnyt mahdolliseksi syntyneessä 
tilanteessa suositella Puolalle valtuutetun neuvottelijan lähet- 
tämistä Saksan ehdotuksen mukaisesti. Henderson esitti, että 
Ribbentrop kutsuisi Puolan lähettilään ja antaisi tälle Saksan 
valmistelemat esitykset, jotta keskustelut Puolan kanssa lähtisi- 
vät käyntiin. Ribbentrop piti sitä tarkoituksettomana. Hänen 
täytyi olettaa, että Lipskillä ei ollut mitään valtuuksia, sillä 
muuten hän olisi jo tullut oma-aloitteisesti. Hän saisi antaa 
esitykset vain Puolan hallituksen valtuuttamalle neuvottelijalle. 
Henderson pyysi sitten esitysten tekemistä Englannin hallituk- 
selle. Myös tämän ehdotuksen Ribbentrop torjui, koska asiakir- 
jan luovutus englantilaisille oli kytketty Puolan neuvottelijan 
saapumiseen. Ribbentrop luki kuitenkin hyvin saksaa ymmärtä- 
välle brittiläiselle suurlähettiläälle valtakunnan hallituksen laa- 
timat esitykset ja liitti mukaan muutamia omia selityksiään. 

Siten olivat siis tapahtumat edenneet, kun Ribbentrop tuli 

Hendersonin kanssa käymänsä keskustelun jälkeen Valtakun- 
nankansliaan, jossa Hitler ja Göring odottivat kärsimättöminä. 
Elokuun 31. päivä oli sillä välin alkanut. Seurasi dramaattisia 
tunteja. Göring asettui kannattamaan Hitlerin **16 kohdan”' an- 
tamista englantilaisille tai Lipskin kutsumista paikalle, vaikka 
tällä ei olisikaan valtuuksia. Hitler puhui sitä vastaan. Hän oli jo 
koko illan vaikuttanut sulkeutuneelta, vakavalta ja ajoittain jopa 
poissaolevalta. Hän näytti tehneen päätöksensä lopullisesti. 
Nyt yöllä häneltä purkautui kiivaita moitteita englantilaisia koh- 
taan. Hän oli nähnyt jo brittiläis-puolalaisen sopimuksen ratifi- 
oinnin elokuun 25. päivänä todisteena siitä, että Englanti halusi 
synnyttää sodan mannermaalla. Brittiläisen muistion väitettä 
elokuun 28. päivältä, että Lontoo tiesi Puolan hallituksen myön- 
teisestä asenteesta Saksan kanssa käytävien neuvottelujen al- 
kamiseksi, hän oli epäillyt jo alunalkaen. Elokuun 30. päivän 
tapahtumat olivat hänelle vain todisteena siitä, että englantilais- 
ten selitys oli valetta. Sen mukaisesti oli heidän toimintansa 
käsitettävissä vain viivytysmanööveriksi, koska puolalaiset ei- 
vät olleet keskusteluihin valmiit tai heidän ei pitänytkään olla. 
Noilla perusteilla Hitler piti tarkoituksettomana käydä enempiin 
neuvotteluihin, ei englantilaisten eikä puolalaisten kanssa. Siitä 
huolimatta Göring selitti haluavansa vielä kerran puhua englan- 
tilaisten kanssa ruotsalaisen välittäjänsä avulla. Hitler ei pitänyt 
Dahleruksen välittäjänroolia hyödyllisenä. Ribbentrop yhtyi tä- 
hän näkemykseen. Englannin politiikka osoitti samoja piirteitä 
kuin vuonna 1914, oli Hitlerin mielipide. Kaikki Englannin noo- 
tit palvelivat vain sitä tarkoitusta, että sotatapauksessa Lontoo 
saataisiin näyttämään syyttömältä. Sitten seurasi minulle unoh- 
tumattomana pysyvä näky. Hitler seisoi suurehkossa piirissä, 
jossa olivat myös Göring ja Ribbentrop. Göring sanoi, ettei hän 
usko ikinä Englannin antavan sodanjulistusta. Hitler taputti 
häntä olalle ja vastasi: Hyvä ystävä, Göring, jos englantilainen 
eräänä päivänä ratifioi jonkun sopimuksen, hän ei riko sitä vuo- 
rokauden kuluttua! Hänelle oli selvää, että britit tulisivat sei- 
somaan Puolan kanssa solmimansa avunantosopimuksen taka- 
na. Olisi Englannin vuosisataisen politiikan mukaista, että Eu- 

roopassa kaikki käy sen toiveita ja suunnitelmia noudatellen 
vapauden ja ihmisoikeuksien naamion alla. Puolan kantaa Hitler 
arvosteli täysin ivallisesti. Sen hetkisessä asetelmassa Euroo- 
passa puolalaisille oli vain yksi vaihtoehto: Saksan kanssa eikä 
Saksaa vastaan. Venäjältä heillä ei ollut mitään hyvää odotetta- 
vissa, se oli heille tuttua. Ja Englanti on kaukana. Hänen tar- 
jouksensa Puolalle oli ollut kunniallinen, sillä hänen tehtävänsä 
on Venäjällä. Kaikki muut taistelut palvelevat vain yhtä pää- 
määrää, turvata selusta yhteenottoon bolshevismin kanssa. Ja 
siitä täytyisi koko Euroopan olla kiinnostunut, mutta aivan eri- 
tyisesti Englannin, jolla on menetettävänä maailmanvalta. 

Elokuun 31. päivänä oli harmaa sotilaspuku Valtakunnan- 
kansliassa nähtävillä useammin kuin edellisinä päivinä. Syys- 
kuun 1. päiväksi määrätty hyökkäyksen aloitus oli siihen asti 
ollut vain sotilashenkilöiden tiedossa. 

Lyhyessä neuvottelussa Brauchitschin ja Keitelin kanssa aa- 
mupäivällä Hitler allekirjoitti ohjeen n:o 1 sodankäyntiä var- 
ten”, jossa hyökkäyksen aloitus määrättiin nyt kirjallisesti. 
Hyökkäyksen Puolaa vastaan tuli tapahtua ”Tapaus Valkoi- 
sen? mukaisten valmistelujen pohjalta. Suuremman tilan saivat 
ohjeet länsirintamaa varten, Ranskaa, Belgiaa ja Hollantia vas- 
taan. Vastuu vihollisuuksien alkamisesta piti antaa Englannille 
ja Ranskalle. Hyökkäyksien sattuessa oli kaikilla puolustushaa- 
roilla käsky puolustautua ja siten myötävaikuttaa Puolaa vas- 
taan suunnattujen sotatoimien voitolliseen päätökseen. Iltapäi- 
vällä kello 16 oli Hitlerillä viimeinen tilaisuus peruuttaa hyök- 
käyskäsky. Mutta tällä kertaa ei saapunut mitään uusia tietoja, 
jotka olisivat voineet muuttaa hänen kantaansa. 

Diplomaattien toiminta ei päivän kuluessa tauonnut. Italiasta 
tuli ehdotuksia konferenssin järjestämiseksi Minchenin tapaan. 
Mussolinin tarjous törmäsi kuitenkin osoitemaissa pidättyväi- 
syyteen. Iltapäivällä ilmoittautui Lipski Ulkoministeriöön ha- 
lukkaaksi neuvotteluun, minkä jälkeen Ribbentrop otti hänet 
vastaan kello 18 ja 19 välillä. Lipskillä ei ollut kuitenkaan mitään 
neuvotteluvaltakirjaa mukanaan. Lipski selitti, että hänen halli- 
tuksensa oli saanut edellisenä yönä Englannin hallitukselta tie- 

don mahdollisuuksista suoriin neuvotteluihin Saksan ja Puolan 
hallitusten välillä. Varsova antaa lähitunteina muodollisen vas- 
tauksen Lontooseen. Kun Hitler kuuli Ribbentropin ja Lipskin 
välisestä keskustelusta, hän reagoi jälleen kerran ankarin moit- 
tein Englantia ja Puolaa vastaan. Hänen ehdotuksensa ja val- 
miutensa suoriin neuvotteluihin Saksan hallituksen ja Puolan 
valtuutetun välillä oli annettu Englannin lähettiläälle 29. päivän 
iltana. Yli vuorokausi oli kulunut Englannin hallitukselta esityk- 
sen osoittamiseksi Puolalle tai sitten Puolan hallitus oli hidastel- 
lut sen vastaanottamisessa. Tapa, jolla englantilaiset ja puolalai- 
set toimivat noina vakavina tunteina diplomaattisten aloitteiden 
suhteen, näytti Hitlerille olevan uusi todiste siitä, että nuo valti- 
ot tahtoivat politiikallaan tietoisesti sodan syttymistä. 

Puolen päivän aikaan levisi tieto, että Hitler oli kutsunut 
valtiopäivät koolle syyskuun 1. päiväksi kello kymmeneksi. 
Vierailijoiden virta Johtajanasunnon tiloissa paisui vieläkin suu- 
remmaksi kuin edellisinä päivinä. Säännöllisesti oli viime päivi- 
nä nähty Hess, Goebbels, Himmler, Bormann, Bouhler, Diet- 
rich, Lutze ja Frick mutta myös Bodenschatz, Hewel ja Wolff 
(Himmlerin yhteysmies Hitlerin luona) vierailivat useasti. 
Useimmilla ministereillä ja valtakunnanjohtajilla oli vähintään 
"yksi saattaja mukanaan. Usein ilmaantuivat Göring ja Ribbent- 
rop suurehkon seurueen kera jopa keskusteluihin Hitlerin luo. 
Brauchitschilla ja Keitelilla oli vain ensimmäiset adjutanttinsa 
mukanaan ja he viipyivät Johtajanasunnossa ainoastaan sen 
ajan, mikä oli välttämättä tarpeen. Niin monien ihmisten vilk- 
kaan tulemisen ja menemisen vuoksi vallitsi jatkuvasti suuri 
levottomuus, joka tuntui myös Hitlerin toiminnassa. Hänen ta- 
paistaan oli keskustella esilletulevista kysymyksistä avoimesti 
vanhojen puoluetovereiden kanssa. Jos hän ei ollut juuri talvi- 
puutarhassa tai musiikkisalongissa suljettujen ovien takana kes- 
kusteluissa ulkomaisten diplomaattien tai kenraalien kanssa, 
hänet nähtiin aina monien ruskeiden puolueunivormujen ympä- 
röimänä. Kaikki tahtoivat kuulla jotain uutta, eikä ollut vaikea 
saada Hitlerin puheista selville, että hän oli päättänyt ratkaista 
nyt Puolan ongelman tavalla tai toisella”. Kuten aina ennenkin 

Hitler kuuli puoluetovereidensa taholta myönteistä kaikua. 
Vuosien kokemusten perusteella ei kenenkään puolueihmisen 
päähän pälkähtänyt ryhtyä vastustamaan Hitleriä perustavaa 
laatua olevissa poliittisissa ratkaisuissa. Minusta tuntui Valta- 
kunnankanslian kiirettä ja puolueväen alituista vaikutusta kat- 
sellessani, että Hitlerin olisi ollut paras heti elokuun 25. päivän 
pysäytyskäskyn jälkeen vetäytyä Obersalzbergiin. Siellä hänel- 
lä olisi ollut rauhaa ja etäisyyttä tehdäkseen päätöksensä oman 
harkintansa perusteella noissa hänen siihenastisen uransa vai- 
keimmissa kysymyksissä. Varmaankin siellä olisi ollut myös 
niillä neuvonantajilla enemmän sanottavaa, jotka eivät yhtyneet 
Hitlerin ratkaisuun, näistä ensisijalla Göring. Hänen tarmok- 
kaat ponnistelunsa vaikuttaa rauhan hyväksi Dahleruksen väli- 
tyksellä olivat jo riittäviä todisteita siitä, että hän ei luottanut 
Hitlerin politiikkaan. Göringin ympäristössä työskenteleviltä 
kuulin, kuinka voimakkain ja huolestunein ilmauksin hän arvioi 
poliittista kehitystä. Mutta Hitlerin kanssa hän ei puhunut niin 
avoimesti. Hän ei halunnut esiintyä Hitlerin ja puolueen johto- 
henkilöiden edessä minään arkalaisena. Myös Brauchitsch ja 
Halder vastustivat Hitleriä, mutta eivät sanoneet mielipidet- 
tään. Jopa Ribbentrop kuvasi yhä uudelleen noina kriisipäivinä 
Hitlerille englantilaisten poliitikkojen päättäväisyyttä. Mutta 
hän ei voinut vaikuttaa Hitleriin — elokuun 25. päivän poikkeus- 
ta lukuunottamatta — pienimmässäkään määrin. Ribbentrop ei 
ottanut myöskään osaa mihinkään sotilaalliseen neuvotteluun. 
Hänellä ei siis ollut aavistustakaan siitä, aikoiko Hitler jatkaa 
politiikkaa toisin keinoin” ja miten se voisi tapahtua. 

Hitlerin ympäristön muutamien muiden samanmielisten kans- 
sa keskustelin silloin aivan avoimesti toivottoman tuntuisesta 
tilanteesta. Tuohon piiriin kuuluivat Hewel, Bodenschatz, 
Schmundt, Puttkamer ja tohtori Brandt. Me pahoittelimme Hit- 
lerin neuvonantajien keskinäisiä suhteita noiden päivien aikana. 
Göring ja Ribbentrop puhuivat tuskin sanaakaan keskenään ja 
tapasivat vain Hitlerin luona. Luottamuksellista kahdenkeskistä 
keskustelua ei heidän välillään ollut. Samoin oli asianlaita 
Wehrmachtin puolustushaarojen komentajien kesken. Kukaan 


heistä ei uskaltanut ilmaista avointa mielipidettään virkaveljil- 
leen. Avainhahmo tuollaiseen tapaamiseen olisi ollut Göring. 
Mutta hän rinnasti itsensä paremminkin Hitlerin tasalle kuin 
ministerien ja puolustushaarakomentajien joukkoon. On siis 
jäänyt pelkäksi olettamukseksi, minkälaisen vaikutuksen olisi 
Göringin, Ribbentropin, Raederin ja Brauchitschin yhteisesiin- 
tyminen voinut tehdä Hitleriin, jos he olisivat tuoneet julki 31. 
elokuuta vallinneessa poliittisessa tilanteessa yksimielisen kan- 
nan. Hitler ei olisi voinut vastustaa sitä. Voidaan myöskin vain 
olettaa, että Göring mahdollisesti vastuullisena henkilönä olisi 
tuossa tilanteessa tehnyt aivan toisen ratkaisun kuin Hitler. Hän 
ei sopinut esittämään kruununprinssin? osaa. Turhaan toi- 
voimme noina kriittisinä hetkinä Göringin vaikuttavan Hitleriin 
ja että hän olisi tämän ensimmäisenä ritarina myös tuonut vas- 
takkaisia käsityksiä esille todisteena ehdottomasta uskollisuu- 
destaan. 

Illalla Hitler antoi tuoda radiossa julkisuuteen yhdistelmän 
viimeisten kolmen päivän tapahtumista mukaanluettuna saksa- 
laisten 16 kohdan esitys. Lähetys päättyi toteamuksella, että 
Puolan hallitus ei ollut suostunut Saksan tekemiin vilpittömiin ja 
toteuttamiskelpoisiin vaatimuksiin. Kenellä vain oli korvat kuu- 
lemaan, hän sai tuosta radiolähetyksestä jo tietää, mitä seuraa- 
vana päivänä tuli tapahtumaan. 

Aikaisin aamulla syyskuun 1. päivänä 1939 tiedotettiin en- 
simmäiseksi puolustusvoimille, Saksan kansalle ja maailmalle 
Johtajan ja Valtakunnankanslerin julistus, jonka mukaan Hitler 
oli antanut puolustusvoimille käskyn hyökkäyksestä Puolaa 
vastaan. Lisää kuuli maailma Hitlerin valtiopäiväpuheesta, jota 
pitämään hän saapui ensimmäistä kertaa harmaassa takissa. 
Hänen SS-palvelijansa olivat aikaisempien Länsivallille ja har- 
joituksiin suuntautuneiden matkojen johdosta teettäneet Hitle- 
rin tietämättä kenttäharmaan takin. Hitler oli kuitenkin rauhan- 
aikana kieltäytynyt jyrkästi riisumasta ruskeaa takkiaan. Nyt 
hän valitsi valmiiksi tehdyn harmaan takin ja ilmoitti valtiopäi- 
väpuheessaan, ettei hän riisu sitä ennen kuin voitto on saavutet- 
tu. Hän ei kantanut vasemmassa käsivarressaan hakaristinau- 

haa vaan SS:n tunnusta. 

Valtiopäivät ottivat Hitlerin vastaan ylitsepursuvin suosiono- 
soituksin ja heil-huudoin, paljon voimakkaammin kuin tavalli- 
sesti, ja puheen aikana raikuivat suosionosoitukset yhä uudel- 
leen. Hän kuvasi ensiksi suhteiden kehitystä Puolan kanssa 
alkaen ” Versailles'n sanelurauhasta” ja päätyen silloiseen tilan- 
teeseen. Saksalaisten vähemmistöjen elämä aikaisemmilla sak- 
salaisilla alueilla oli puolalaisten herruudessa tullut vuosi vuo- 
delta yhä sietämättömämmäksi. Jo ennen hänen tuloaan valtaan 
oli ollut tilaisuus kestämättömän tilanteen korjaamiseksi. Hän 
oli itse tehnyt ehdotuksia rauhanomaisella tavalla toteutettavik- 
si parannuksiksi. Mutta se kaikki oli ollut turhaa, hän sanoi, ja 
puolustautui sitten sellaista väitettä vastaan, jonka mukaan hän 
olisi rikkonut sopimusta, kun oli ottanut päämääräkseen epä- 
kohtien korjaamisen. Hitler viittasi näillä sanoilla myös Englan- 
nin ja Ranskan rikkomuksiin” Versailles'n sopimusta vastaan, 
kun ne olivat itse jättäneet aseriisunnan toteuttamatta. 

Kaikki Saksan hallituksen toimet vuodesta 1919 alkaen Ver- 
sailles'n sopimusta ja erityisesti ? Puolan käytävää” vastaan 
olivat Saksassa suosittuja. Kuitenkin havahtuminen huomaa- 
maan päivän kuluessa, että Hitler oli idässä aloittanut todellisen 
sodan, hillitsi mieliä, ja kaikkialla oli ensimmäinen kysymys, 
mitä Englanti ja Ranska nyt mahtavat tehdä. Siitä huolimatta 
Hitler sai osakseen juhlintaa matkallaan Valtiopäiville ja takai- 
sin. Wilhelmsplatzille oli kokoontunut suuri ihmisjoukko. 

Valtakunnankanslian huoneissa kasvoi uteliaiden virta ja le- 
vottomuus tunti tunnilta. Jännityksellä odottivat kaikki uusim- 
pia ulkomaan lehdistöpalvelun tiedonantoja. Väittelyt koskette- 
livat vain kysymystä siitä, julistaako Englanti sodan vai ei. 
Korkeat puoluejohtajat edustivat käsitystä, jonka mukaan Eng- 
lanti sittenkin jälleen ”bluffaisi”?, sillä muutoin Hitler ei olisi 
lähtenyt Puolaa vastaan. He eivät vielä tienneet, että Hitler oli 
täysin tietoinen sodan vaarasta Englannin kanssa antaessaan 
käskyn hyökätä Puolaan. Hänen sanoistaan noina kolmena jän- 
nityspäivänä oli kuitenkin kuultavissa huolimatta kaikesta huo- 
lellisesta ja oikeasta tilanteenarvioinnista, että hän toivoi sisim- 

mässään yhä vain Englannin perääntymistä. Ensimmäiset tiedot 
itärintamalta ja jo saadut menestykset vahvistivat Hitleriä py- 
symään kovana kaikkia niitä englantilaisten ja ranskalaisten 
suostutteluja ja uhkauksia vastaan, joita päivän kuluessa oli 
tullut lähettiläiltä tai joita oli poimittavissa Lontoossa ja Parii- 
sissa pidetyistä parlamentti- tai eduskuntapuheista. Illalla 1. 
syyskuuta Englannin ja Ranskan lähettiläät ojensivat peräkkäin 
nootit, joissa heidän hallituksensa julistivat valmiutensa täyttää 
avunantovelvoitteet Puolaa kohtaan, jos saksalaiset joukot eivät 
vetäydy Puolan alueilta. Tilanne tuli yhä selvemmäksi ja vaka- 
vammaksi. Syyskuun 2. päivä kului uusien olettamuksien ja 
toiveiden vaihdellessa puolin ja toisin. Rintamalta tiedotettiin 
menestyksistä. Mussolini teki viimeisen yrityksen konferens- 
siksi vihollisuuksien lopettamiseksi. Mutta se oli jo liian myö- 
häistä. 


Syyskuun 3. päivä 


Syyskuun 3. päivänä kello 9 Henderson ojensi Ulkoministeriös- 
sä ultimaatumin, jossa julistettiin Englannin olevan kello 11 
alkaen sotatilassa Saksan kanssa, jollei Saksan hallitus siihen 
hetkeen mennessä anna tyydyttävää vakuutusta taistelutoimien 
lopettamisesta ja joukkojen vetämisestä Puolasta. Muutamaa 
tuntia myöhemmin ojensi Ranskan lähettiläs samansisältöisen 
uhkavaatimuksen. Ne olivat sodanjulistuksia. 

Tulkki Schmidt, Ribbentropin toimiston jäsen lähti heti Val- 
takunnankansliaan, jossa Hitler ja Ribbentrop kulkivat talvi- 
puutarhassa edestakaisin. He tiesivät jo, että Henderson oli 
halunnut jättää nootin. Ribbentrop ei halunnut näyttäytyä, kos- 
ka hänelle oli selvää, että se saattoi olla vain sodanjulistus. Kun 
Schmidt tuli talvipuutarhaan, hän tapasi — kylläkin toisin kuin 
hän kertoo kirjassaan ”'Statistina diplomaattisella näyttämöllä’? 
— Hitlerin ja Ribbentropin seisomassa vierekkäin, jolloin hän 
ojensi näille asiakirjan. Göring saapui vasta myöhemmin. Kat- 
selin tuota kohtausta lasiovien läpi. Sain vaikutelman, että mo- 

lemmat olivat enemmänkin pettyneitä kuin yllättyneitä. Mutta 
äkillinen neuvottomuus levisi myös odottavien vieraiden kes- 
kuuteen ja masensi kaikkia. 

Iltapäivän kuluessa tuona kohtalokkaan raskaana syyskuun 3. 
päivänä, kun ei enää ollut mitään paluutietä, käveli Hitler kans- 
sani talvipuutarhassa ja antoi katkeroituneilla sanoilla ajatuksil- 
leen Englannin hallituksen ”lyhytnäköisestä menettelystä” pi- 
dättelemättömän ilmaisun. Yht'äkkiä hän pysähtyi ja kysyi, oli- 
ko minulla jotain kirjoitusvälineitä mukanani. Ajattelin, että hän 
tahtoi antaa minulle välitettäväksi jotain OKW:lle tai ilmavoi- 
mille. Mutta hän sanoikin, että hänen täytyi kirjoittaa vetoomus 
Saksan kansalle. Hänellä ei ollut enää aikaa sihteerin kutsumi- 
seen paikalle, vaikka heitä oli aina kotona valmiina. Hitler aloit- 
ti: ”Puoluetoverit.? Keskeytin ja kysyin, pitikö vetoomus 
osoittaa vain puolueen jäsenille. Hän odotti hetken ja sanoi 
sitten: Kirjoittakaa: Saksan kansalle.” Sitten hän saneli minul- 
le, ja minulla oli vaivaa pysyä mukana, sillä en osannut pikakir- 
joitusta. Hitler näki sen ja otti asian huomioon, niin että pystyin 
kirjoittamaan suurimman osan muistiin. Olin siitä huolimatta 
iloinen, kun hän lopetti, ja sanelin heti muistiinpanoni mukaan 
sihteereille. Asetin luonnoksen sitten Hitlerin eteen. Tupakka- 
huoneen pöydän ääressä seisten, hän alkoi heti korjaamaan 
tekstiä. Seisoin hänen takanaan ja katselin hänen olkapäänsä 
yli. Tämän näkymän Heinrich Hoffmann valokuvasi, ja olin 
melko lailla hämmästynyt, kun näin seuraavana päivänä ”’ Völ- 
kischer Beobachterin” Berliinin painoksen etusivulla tuon ku- 
van, joka aiheutti sitten minulle sodan jälkeen harmia. 

Julistukset puolueelle sekä idässä ja lännessä toimiville 
Wehrmachtin joukoille Hitler saneli myöhemmin sihteerille, 
samoin kuin laajat vastaukset Britannian ja Ranskan hallituksil- 
le, jolloin hän torjui uhkavaatimusten luontoisten vaatimusten 
vastaanoton. Kaikissa julistuksissa hän asetti ensi sijassa syyn 
sodasta englantilaisille. Tämä oli myös varmaankin laajimmin 
levinnyt käsitys Saksan kansan keskuudessa. Kohta 231 Ver- 
sallles'n rauhansopimuksessa, jossa yksinomaan Saksan kansan 
syyksi todettiin sodan syttyminen vuonna 1914, oli ollut touko- 

9 — Hitlerin adjutanttina 


kuusta 1919 lähtien kiivaan sisäpoliittisen kiistan kohteena. Se 
myrkytti ilmapiiriä ja rasitti pahoin suhdetta voittajavaltioihin. 
**Sotaansyyllisyysvalhe”', joka oli vaikuttanut jo kauan ennen 
Hitlerin valtaantuloa politiikkaan ja historiankirjoitukseen, oli 
tullut erääksi Hitlerin tehokkaimmista taisteluvälineistä. Yhä 
enemmän oli tullut hyväksytyksi mielipide, että syytä niin pe- 
rustavaan tapahtumaan kuin maailmansodan syttymiseen ei voi- 
taisi mitenkään, lukea yhden ainoan kansan syyksi. Tällä tosia- 
sialla oli yhä sen vuoksi merkitystä huolimatta kaikesta epäluu- 
losta Hitlerin politiikkaa kohtaan. Saksan sisäisessä keskuste- 
lussa uuden sodan syttymisestä oli esillä kysymys Englannin 
eurooppalaisen tasapainopolitiikan, *balance of power”', osuu- 
desta sodan syynä ensimmäisellä sijalla. Toisella sijalla oli Puo- 
lan ”epäviisas” ja 'julkea” käyttäytyminen. Vasta sitten pu- 
huttiin, että Hitler olisi taitavammalla politiikalla, kuten aikai- 
semmissa kriiseissä, myös nyt voinut estää sodan syttymisen, ja 
hänen olisi täytynyt se tehdä. Mutta kaikki pohdinnat ja keskus- 
telut olivat turhia. Sota oli alkanut ja uhkasi jatkuvien sodanju- 
listuksien vuoksi muuttua uudeksi maailmansodaksi. Wehr- 
machtin ensimmäiset suuret voitot Puolassa tekivät kuitenkin 
jälleen nopeasti ''mustamaalaajat” ja *'pahanilmanlinnut” hil- 
jaisiksi sekä antoivat aiheen päätelmään: ”' Hitler tietää sentään, 
mitä tekee”. 


Mietteitä sodan syttymisen ajoilta 


Minulle oli päivän selvää, että sodan syttyminen oli yhteydessä 
Hitlerin —päättäväisyyteen taistella bolshevismia vastaan. 
Enemmän kuin kaksi vuotta olin seurannut Hitlerin toimia mel- 
kein päivittäin, oppinut tuntemaan hänen ajatuksiaan ja kuullut 
hänen mielipiteitään elämästä, kansasta, valtiosta, puolueesta, 
politiikasta ja sodankäynnistä. Pitkästä kokemuksien ja mieli- 
kuvien ketjusta olen voinut rakentaa itselleni kuvan niistä syis- 
tä, jotka johtivat Hitlerin tekemään virheratkaisuja viimeisinä 
viikkoina ennen sotaa. 

Sisäpoliittisessa kamppailussa oli Hitler vuonna 1933 noussut 
voittajaksi kommunismista Saksassa. Ainoan elämäntehtävänsä 
Saksan valtakunnan kanslerina hän näki Venäjän ”'juuta- 
lais-bolshevistisen” vallan tuhoamisessa. Siellä hänen käsityk- 
sensä mukaan oli ainoa vaara Saksan kansan rauhalliselle tule- 
vaisuudelle. Kaikki hänen poliittiset päätöksensä olivat askelei- 
ta tuolla tiellä. Sisäpolitiikassa oli sosiaalinen järjestys ja turval- 
lisuus aluksi hänen päämääränään ja menestyksenään. Hänen 
ulkopolitiikkansa oli alusta alkaen rakennettu hankkiman alueel- 
linen perusta taistelulle Venäjää vastaan ja varmistamaan, ettei 
hänen selkäänsä voitaisi hyökätä. Hän oli uskonut löytävänsä 
Versailles'n rauhansopimuksen allekirjoittajavaltioissa ymmär- 
tämystä sille, että määräykset eivät olisi ikuisesti sitovia. Rans- 
ka pelkäsi eniten Saksan valtakunnan voimistumista eikä osoit- 
tanut mitään myötämielisyyttä Saksan oikeutettuja toiveita koh- 
taan Versailles'n sopimuksen korjaamiseksi. Sitä paitsi Hitler 
oli selvittänyt ranskalaisille, että hän ei ollut kiinnostunut 
Elsass-Lothringenista. Näitä alueita hän ei tarvinnut taisteluunsa 
idässä. Muta hän tarvitsi yhdenvertaisuuden tunnustamista Eu- 
roopan valtioiden keskuudessa, alentavan kohtelun lopettamista 
ja Versailles'n sopimuksessa määrätyn yleisen varustelurajoi- 
tuksen kumoamista. Ne olivat Hitlerille perusedellytyksiä se- 
lustan turvaamisessa. Kun Ranska otti vuonna 1935 tammi- 
kuussa käyttöön kaksivuotisen asepalvelusajan, Hitler näki sii- 
nä todisteen kaikkien aseriisuntasuunnitelmien epäonnistumi- 
sesta. Hän julkaisi maaliskuun 16. päivänä 1935 lait puolustus- 
voimien perustamisesta ja määräsi yleisen asevelvollisuuden. 
Ranskalais-venäläinen sotilaallinen avunantosopimus touko- 
kuun 2. päivältä 1935 merkitsi Hitlerille uutta Saksan saarros- 
tuksen vaaraa. Kun Ranskan eduskunta ratifioi tuon sopimuk- 
sen helmikuun 27. päivänä 1936, antoi Hitler Wehrmachtille 
maaliskuun 7. päivänä 1936 käskyn marssia demilitarisoidulle 
Reininmaalle. Hitler oli nyt omien sanojensa mukaan jatkuvasti 
väijyksissä. Mutta hän tiesi myös, että seuraavat askeleet Ver- 
sailles'n sopimuksen korjaamisessa johtaisivat Saksan valta- 
kunnan rajojen ulkopuolelle, ja niiden täytyi olla sen vuoksi 

sekä poliittisesti että sotilaallisesti hyvin tarkoin valmisteltuja. 
Niinpä hän rauhoitti maailmaa tammikuun 30. päivänä 1937 
valtiopäiväpuheessaan lähinnä sanoin: ” Yllätysten aika on 
ohi.” Itse hän ahkeroi kuitenkin yhä tiiviimmän bolshevismia 
vastaan käytävän taistelun suunnitelmien parissa. Siksi hän tar- 
vitsi vapaan selustan, jotta välttäisi kahden rintaman sodan, 
vahvat asevoimat ja turvallisen keskitysalueen. 

Niin olivat Hitlerin edessä Itävallan, Tsekkoslovakian ja Puo- 
lan kysymykset. Itävalta oli hänelle saksalainen maa. Sen liit- 
tämistä hän ei ollut milloinkaan pitänyt suurena pulmana. TSek- 
koslovakiassa taas hän arvosteli aina sen hallituksen saksalais- 
vastaista ja venäläismyönteistä asennetta riippumatta sudeetti- 
saksalaisten vähemmistökysymyksestä. Vapaaehtoisesti ei 
Praha tulisi liittoon saksalaisen naapurinsa kanssa. Siksi Hitler 
suunnitteli keväästä 1938 Wehrmachtin käyttöä painostamaan 
Prahaa. TSekkoslovakian suhteen oli Hitlerille kysymys sekä 
sudeettisaksalaisten vapaudesta että koko maan liitosta Saksan 
kanssa. Sellainen mahdollisuus, että joku toinen Euroopan val- 
tio voisi saada jalansijaa Tsekkoslovakiassa täytyi sulkea pois. 
Ahkeran tsekkien kansan tuli toimittaa Saksalle elintarvikkeita 
ja sotavarusteita. Tuon päämäärän oli Hitler saavuttanut maa- 
liskuussa 1939. | 

Kokonaan toisin Hitler oli asennoitunut Puolaan. Lähtien 
saksalais-puolalaisesta. hyökkäämättömyyssopimuksesta vuo- 
delta 1934 ja Puolan vanhan Venäjän vihamielisyyden tuntemi- 
sesta Hitler näki puolalaiset liittolaisinaan taistelussa bolshe- 
vismia vastaan. Hän uskoi, että puolalaisten pelon venäläisiä 
kohtaan täytyisi olla lähtökohtana saksalais-puolalaiselle sovin- 
nolle. Siksi Hitler piti alueelliset vaatimuksensa Puolaa kohtaan 
kohtuullisissa rajoissa. Mutta ensi kerran Hitler pelästyi touko- 
kuun 1938 tapahtumien takia. Englanti pyrki saartamaan Sak- 
san, silloin yhdessä Prahan kanssa. Maaliskuun 31. päivänä 
1939 seurasi toinen isku brittiläisen Puolalle annetun takuulu- 
pauksen muodossa. 

Tuo kehitys vaikutti Hitleriin hänen suunnitelmissaan Venä- 
jää vastaan. Hän totesi, että Puolan vuoksi hänen olisi taistelta- 

va. Englantia kohtaan hän oli yhä epäluuloisempi ja pelkäsi, että 
brittiläiset poliitikot näkivät Saksan taistelussa bolshevismia 
vastaan vain Saksan vahvistumisen mutta eivät Euroopan pelas- 
tamista bolshevismilta. Niin muuttuikin Hitlerin ulkopolitiikka 
keväästä 1938 perusteellisesti. Hän otti laskuihin mukaan sodan 
länttä vastaan, ennen kuin hän voisi kääntyä Venäjää vastaan. 
Mutta hän uskoi ehtivänsä nopealla toiminnalla vielä ennen 
englantilaisia. Kiire johti hänet menestyksestä toiseen läpi vuo- 
sien 1938 ja 1939, kunnes se muodostui hänelle kohtalokkaaksi 
elokuun 25. päivän ja syyskuun 1. päivän 1939 välisellä viikolla. 
Hitler oli uuden tilanteen edessä, jota ei määrännyt vain poli- 
tiikka vaan myös sotilaalliset voimat. Hitlerin lahjat poliitikkona 
ja ylipäällikkönä eivät olleet nopeissa ratkaisuissa ja käskyissä. 
Hän tarvitsi taiteilijan tapaan aikaa ja rentoutusta luodakseen 
uuden työn. Tätä aikaa hän ei ottanut itselleen, pysyi sen sijaan 
Berliinin noidankattilassa, oli monien vaikutuksien alainen ja 
teki vääriä päätöksiä. Hänen siihenastiset valmistelunsa olivat 
tarkoitetut vain Puolaa vastaan. Siihen senhetkinen Wehrmach- 
tin varustus riitti. Mutta siitä hetkestä alkaen, kun Hitlerille 
varmistui Englannin ja Ranskan puuttuminen peliin, täytyi hä- 
nen ryhtyä uusiin ja laajoihin arviointeihin. Siihen hän ei varan- 
nut itselleen aikaa. 

Kuinka oli selitettävissä, että Hitler ei ollut palannut aikai- 
sempaan perusajatukseensa minä voin odottaa” juuri noina 
kriisipäivinä, kun hän näki sen suuren yhteenoton jo tulevan 
vastaan, jota hän oli odottanut vasta myöhemmäksi. Siihen on 
olemassa kaksi syytä. Neuvottelut Stalinin kanssa ja hänen 
vaatimuksensa, jotka Hitler oli suurpiirteisesti täyttänyt, vah- 
vistivat Hitlerin käsitystä bolshevismin vaarasta. Hänen toi- 
veensa, että Englanti antaisi hänelle vapaat kädet toimia idässä 
Euroopan suojaamiseksi ja siten myös brittiläisen maailmanval- 
lan säilyttämiseksi, olivat siitä lähtien tuhoutuneet. Molemmat 
vaarat Hitler uskoi nyt voivansa torjua toimimalla nopeasti. 
Voitto Puolasta voisi jo muuttaa tilanteen. Niin huolellisesti ja 
realistisesti kuin Hitler arvioikin vastustajiensa asennetta, yhtä 
käsittämättömästi hän asetti toiveensa Euroopan valtioiden tu- 

keen, jos hän aloittaisi taistelun bolshevismia vastaan. Se oli 
yhtä suuri virhe kuin se, että hän aliarvioi Amerikan mahdolli- 
suudet antaa taloudellista ja sotilaallista apua Englannille. Kun 
hänelle siitä huomautettiin, hän vastasi keskustelukumppanista 
riippuen, että hän oli ennen USA:n puuttumista asioihin rat- 
kaissut jo aikoja sitten kaikki pulmat Euroopassa tai sitten voi 
meitä, jos emme ole siihen mennessä saaneet asioitamme val- 
miiksi”. Ensimmäinen vastaus oli propagandistinen luonteel- 
taan, kun taas toista versiota hän käytti niiden kanssa, joihin 
saattoi luottaa. 

Molemmat vastaukset alleviivasivat kuitenkin hänen totea- 
mustaan "Ei voi enää odottaa” ja myötävaikuttivat siihen, että 
Hitler oli tullut elämänsä vaikeimman ratkaisun eteen ahtaalla 
kuin seinän ja tapetin välissä. Monet sanoivat, että hänen kun- 
nianhimonsa ei anna hänen levätä. Toiset taas arvelivat Hitlerin 
uskovan, ettei hän elä enää kauan, ja siksi hänen tuli kiirehtiä. 
Nuo selitykset eivät kyenneet minua vakuuttamaan, vaikka mo- 
lemmissa oli jotain perää. Itse uskoin, että Hitler antoi ratkai- 
suissaan "sisäisen silmänsä” johdattaa häntä liiaksi. Hän puhui 
usein siitä, että tilanne Saksalle tulisi olemaan vaikein vuosina 
1943—1945. Siksi hänen täytyi saada siihen mennessä poliittiset 
suunnitelmansa läpiviedyiksi. Ensimmäistä kertaa hän oli tästä 
maininnut marraskuun 5. päivänä 1937. Siitä lähtien hän häm- 
mästytti ympäristöään usein ennusteilla, joita me emme osan- 
neet selittää, mutta joita me yleensä pidimme hänen terävän 
ymmärryksensä sekä hänen perusteellisen ja loogisen kaikkien 
probleemoiden pohtimisensa tuloksina. Usein hänen ajatuksis- 
saan yhdistyi asiallinen tervejärkisyys unenkaltaisiin näkymiin. 
Uskon, että hänen eloisa henkensä ja hyvin kehittynyt mielikuvi- 
vituksensa maalasivat hänelle näynomaisia tulevaisuudenkuvia. 

Sen ohella, että Hitlerillä oli taipumuksia nähdä tavallaan 
unenomaisia näkyjä, hänellä oli myös itsetietoisuutta, joka ko- 
hosi tietoisuudeksi lähetystehtävästä. En pitänyt siitä tavasta, 
jota olin kuullut hänen käyttävän julkisissa puheissaan jo ennen 
tuloani hänen esikuntaansa, kun hän mainitsi olevansa ylpeä siitä, 
että hänet oli kohtalo valinnut Saksan kansan johtoon. Ja myö- 

hemmin pienessä piirissä, myöskin kenraalien edessä, hän puhui 
välttämättömyydestä täyttää hänelle asetetut tehtävät, koska 
hänen jälkeensä kukaan ei kykenisi siihen. Tuo ylimielisyys ja 
liioittelu oli vastakohtaista hänen sisäiselle vaatimattomuudel- 
leen. Vastakohdat tulivat esille myös silloin, kun hän antoi 
omien perusteellisesti harkittujen ja koeteltujen mielipiteittensä 
väistyä, kuten kävi päätöksessä asettua kahden rintaman sodan 
vaaralle alttiiksi. Se oli uhkarohkeutta, jota hän oli aina arvostel]- 
lut mitä ankarimmin. 

Hitler siteerasi puheissaan mielellään esikuvaansa Fredrik 
Suurta ja Bismarckia. He olivat olleet yhtä suurten ratkaisujen 
edessä kuin hänkin ja olivat vain rohkeudella ja tahdonvoimal- 
laan johtaneet Preussin ja Saksan suuruuteen. Hän ei kuiten- 
kaan maininnut, että heillä molemmilla oli suuren persoonalli- 
suutensa ohella vahva, hyvin koulutettu ja kelvolliseksi varus- 
tettu armeija. Fredrik Suuri oli perinyt sen isältään, ja Bismarck 
oli monista vastalauseista välittämättä antanut armeijan vahvis- 
tua, ennen kuin hän pani sen toimintaan. Mutta ennen kaikkea 
he molemmat tiesivät voivansa luottaa upseeristoon alkaen 
vanhimmasta kenraalista ja päätyen nuorimpaan vänrikkiin. So- 
dan alkamisen aikaan vuonna 1939 Hitler oli aliarvioinut sen, 
mitä merkitsee koko upseerikunnan ehdoton luottamus ja uskol- 
lisuus sodanjohtoa kohtaan. Hän luotti enemmän ”'musketöö- 
reihin””. 

Kesällä 1939 Hitler oli toistanut: Olen nyt unohtanut odot- 
tamisen taidon aivan riippumatta siitä, että minulla ei ole aikaa 
odottaa.” Tuo kärsimättömyys koitui hänelle ja samalla Saksan 
valtakunnalle kohtalokkaaksi viimeisellä viikolla ennen sotaa. 
Hitler aliarvioi vihollisen Euroopassa ja yliarvioi itsensä sekä 
puolustusvoimat, jotka eivät olleet mitenkään soveltuvat pit- 
kään kulutussotaan. Siten hän teki elämänsä suurimman virheen 
ja antoi ensimmäisen laukauksen kohdistua maaliin, joka näytti 
olevan tavoitettavissa myöskin neuvottelutietä. 

Erään ajatuksen keskusteluista hyvien ystävieni kanssa noi- 
den myrskyisten viikkojen päättyessä ja sodan alkaessa olen 
vielä säilyttänyt muistissani. Meistä oli kohtalokasta se, että 

hallitusvastuussa olevat eivät politiikan kriittisissä vaiheissa 
tunteneet eivätkä kunnioittaneet riittävästi vastapuolen näkö- 
kohtia. Englanti ei halunnut myöntää, että Versailles'n rauhan- 
sopimuksen korjaaminen oli Saksalle tullut poliittiseksi välttä- 
mättömyydeksi. Hitler puolestaan ei halunnut tunnustaa, että 
Englannille oli vaatimus voimatasapainosta Euroopassa elinky- 
symys maailmanvaltansa säilyttämisessä. Mutta huolimatta täs- 
tä traagisesta sekä omien kokemuksieni ja havaintojeni mukaan 
vältettävissä olleesta kehityksestä olin kaukana sellaisesta aja- 
tuksesta, että Hitlerin täytyisi epäonnistua. Minulla oli sodan 
puhjetessa epäilemättä sisimmässäni tietty pelko, jota en kui- 
tenkaan upseerina halunnut tunnustaa. Olin elokuun 2. päivänä 
1934, sotamarsalkka Hindenburgin kuoleman jälkeen, vannonut 
valan Adolf Hitlerille, ja tunsin olevani siihen sitoutunut. 

IH LUKU 
Syyskuu 1939—kesäkuu 1941 


Mikä ajoi puolalaiset ryhtymään epätasaiseen taisteluun Saksan 
asevoimia vastaan? He olivat vakuuttuneita siitä, että ranska- 
lais-englantilaiset joukot hyökkäisivät heti lännessä, missä — 
verrattuna itärintamaan — oli vain vähän taistelukykyisiä saksa- 
laisia Joukkoja. Silloin täytyisi heidän arvionsa mukaan saksa- 
laisten nopeasti siirtää joukkojaan itärintamalta länsirintamalle. 
Mutta ennen kaikkea he tuntuivat myötäilevän ranskalaisia kä- 
sityksiä, joiden mukaan sodan kolmen ensimmäisen päivän ku- 
luessa sisäpoliittinen kumous kaataisi hallituksen Saksassa ja 
raivaisi puolalaisille tien Berliiniin. Nämä olivat Saksan vasta- 
rintaliikkeen piiristä lähteneitä tietoja, joille Ranska ja Puola 
antoivat paljon arvoa. Saimme niitä tietoomme vasta muutaman 
viikon kuluttua Puolan ministeriöiden asiakirjoista sekä edel- 
leen täydennyksenä vuonna 1940 Ranskasta sotasaalisasiakirjo- 
jen mukana. 

Olimme syyskuun alussa vain hämmästyneitä Puolan sotaret- 
ken kehittymisestä. Puolalaiset eivät olleet mitenkään varustau- 
tuneita uudenaikaiseen sodankäyntiin. Heidän joukkonsa olivat 
vanhanaikaisia. Heillä oli käytössään tosin yli 36 jalkaväkidivi- 
sioonaa, kaksi vuoristodivisioonaa, joissa oli kummassakin vuo- 
risto- ja moottoroitu prikaati, sekä edelleen 11 ratsuväkiprikaa- 

tia. Mutta puolalaisilta puuttui panssarivaunuja ja tykistöä. Sak- 
san armeijalla sitävastoin oli asettaa taisteluun yli 50 divisioo- 
naa, joista kuusi oli panssaroituja ja neljä moottoroituja, joten 
oli olemassa selvä ylivoima. Puolan ilmavoimat eivät muodos- 
taneet mitään erillistä puolustushaaraa. Suunnilleen 450 uude- 
naikaista ja 450 vanhentunutta lentokonetta toimivat armeijoille 
jaettuina. Puolalaisten joukkojen johto oli hyvää. Suurimmaksi 
osaksi he taistelivat sitkeästi tietämättä mitään yleistilanteesta. 

Saksan hyökkäys Puolaan ei ollut Saksan kansan enemmistön 
silmissä suuren sodan alku vaan Versailles'n sanelurauhan epä- 
oikeudenmukaisuuden poistamista. Vasta Englannin ja Rans- 
kan sodanjulistuksien mukana syyskuun 3. päivänä 1939 alkoi 
saksalaisille todellinen sota. 


Johtajanpäämaja 


Kolmen ensimmäisen sotapäivän kuluessa syntyi Johtajan- 
päämaja” (FHO), jonka kokoonpano ja toimintajaotus pysyivät 
koko sodan ajan lähes muuttumattomina. Hitleriä saattoivat 
kaksi henkilökohtaista adjutanttia, enimmäkseen Brückner ja 
Schaub, kaksi sihteeriä ja kaksi palvelijaa. Lisäksi seurueeseen 
kuului lääkäri, professori Brandt tai hänen sijaisenaan professo- 
ri v. Hasselbach. Sitten seurasivat sotilaallisina adjutantteina 
Schmundt, Puttkamer, Engel ja minä. 

Sotilasesikunnan muodosti OKW. Sen johdossa oli Keitel 
yhden adjutantin kera. Liikekannallepanomääräyksen mukai- 
sesti kenraaliluutnantti Jodl toimi Wehrmachtin johtoesikunnan 
päällikkönä aina sodan loppuun saakka. Hänet ylennettiin tam- 
mikuussa 1944 kenraalieverstiksi. Hänen rinnallaan työskenteli 
aluksi yksi ja myöhemmin kahtena viimeisenä sotavuotena kak- 
si yleisesikuntaupseeria edustamassa maavoimia ja ilmavoimia. 
Syyskuun 1. päivänä 1939 tuon tehtävän vastaanotti yleisesi- 
kuntakapteeni Deyhle. Esikunnan muu henkilöstö, suuri joukko 
upseereita kaikista puolustushaaroista esikuntapäällikön sijai- 
sen, yleisesikuntaeversti Warlimontin johdolla, suoritti tehtä- 

vänsä varsinaisesta Johtajanpäämajasta erillään olevissa tilois- 
sa. 

Bodenschatz ja SS-Gruppenführer Wolff toimivat ilmavoi- 
mien ja SS:n yhteysupseereina Hitlerin luona. Bodenschatz py- 
syi tuossa tehtävässä aina haavoittumiseensa saakka 
20. 7. 1944, kun taas Wolff vaihdettiin vuonna 1943 Gruppen- 
führer Fegeleiniin. Ulkoministeriön edustajana oli sodan päät- 
tymiseen saakka lähettiläs, myöhemmin suurlähettiläs Hewel, 
jonka kanssa Hitler oli ollut jo vankeudessa Landsbergissä. 
Merivoimat asettivat merivoimien esikunnan vaihdoksien jäl- 
keen tammikuussa 1943 amiraali Vossin yhteysupseeriksi Johta- 
janpäämajaan. Puolan sotaretken aikana oli myös maavoimista 
ja ilmavoimista kummastakin komennettuna yksi yleisesikun- 
taupseeri Johtajanpäämajaan, nimittäin eversti v. Vormann ja 
kapteeni Klostermann. He molemmat viipyivät siellä vain loka- 
kuun alkuun ja palasivat sitten puolustushaaroihinsa. Sitävas- 
toin kesällä 1942 saapui esikuntaamme ye-eversti Scherff tehtä- 
vänään kerätä asiakirjoja historian kirjoitusta varten. 


Sota Puolassa 


Hitlerin asenne maavoimien johdon suhteen koki sodan kestä- 
essä monia muutoksia. Alussa vallitsi tietty, jo vuoden 1938 
alusta peräisin oleva jännitys. Se ilmeni ensi sijassa henkilöasi- 
oissa. Nopeat voitot kavensivat tilapäisesti kaikkia näkemy se- 
roavaisuuksia ja estivät vakavat kriisit. Hitler oli turhaan yrittä- 
nyt vaikuttaa armeijoiden komentajien virkanimityksiin. Maa- 
voimat pitivät kiinni kannastaan antaa kenraaleille v. Kluge ja 
Blaskowitz armeijat komentoon, kun taas Hitler ei pitänyt sitä 
oikeana ratkaisuna. Blaskowitzin tapauksessa Hitler oli muo- 
dostanut hänestä itselleen kuvan sen perusteella, mitä tiesi 
Blaskowitzin asenteesta maavoimien moottorointiin, ja sen pe- 
rusteella hän piti tätä soveltumattomana korkeampiin johtoteh- 
täviin. Klugen suhteen oli taas Göring päässyt vaikuttamaan 
Hitleriin. Göring oli tavannut Klugen monissa eri yhteyksissä ja 

oppinut tuntemaan tämän rohkeat ja suorasukaiset mielipiteet 
erilaisten sotilastapahtumien ja -päätösten suhteen. Göring oli 
esittänyt Hitlerille avoimesti käsityksensä Klugesta. OKH aset- 
tui kuitenkin vastustamaan Hitlerin kielteistä asennetta, ja niin 
Klugesta tuli 4. Armeijan komentaja, joka sai tehtäväkseen ede- 
tä Puolan *'*käytävän” alueella kohti Veikseliä. Hitler sai nope- 
asti hyvän vaikutelman Klugesta ja häneen koski kovasti, kun 
Kluge joutui syyskuun 4. päivänä lento-onnettomuuden vuoksi 
pois tehtävistään. 

Sotatoimien painopiste oli kenraali v. Reichenaun komenta- 
man 10. Armeijan alueella. Hänellä oli tehtävä hyökätä panssa- 
ri- ja moottoroiduilla divisioonillaan Sleesiasta Varsovan suun- 
taan. Hitler oli antanut hänelle edeltävissä puhutteluissa ohjeen 
olla vilkuilematta oikealle tai vasemmalle ja katsoa sen sijaan 
järkähtämättä vain tavoitettaan. Sivustojen suojaamiseksi oli 
pohjoiseen asetettu 8. Armeija Blaskowitzin johdolla ja etelään 
14. Armeija Listin johdolla. Blaskowitzin divisioonat uskoivat 
kuten viereinen Reichenaun armeijakin saavuttavansa Varso- 
van niin pian kuin mahdollista, ja katsoivat siksi vain eteensä. 
Kun 30. Jalkaväkidivisioona kenraali v. Briensenin komennossa 
marssi 30 kilometrin pituisena osastona, murtautuivat puolalai- 
set divisioonat Posenin alueelta sen läpi etelään. Syntyi muuta- 
‘man tunnin kestänyt vaikea tilanne, joka selvisi vasta, kun Brie- 
sen käännätti divisioonansa vasemmalle ja kykeni pysäyttämään 
etenemisen. Hän itse haavoittui tässä taistelussa. Hitler moitti 
Blaskowitzia ankarasti tuosta huolimattomuudesta. 

Hitler pysytteli Puolan sotaretken aikana sotilasasioissa hy- 
vin puolueettomana. Päämaja toimi ensimmäisten päivien aika- 
na junassa Taka-Pommerissa ja sen jälkeen Ylä-Sleesiassa. Hit- 
ler oli voitonvarma ja odotti päivittäin merkkejä siitä, että puola- 
laiset haluaisivat antautua ja voitaisiin aloittaa neuvottelut Puo- 
lan loppuosien kohtalosta. Vihollisuuksien alettua Hitler oli sa- 
nonut syyskuun 1. päivänä Valtiopäivillä, että hän haluaa rat- 
kaista Danzigin ja käytävän” kysymykset, mutta Saksan suh- 
teissa Puolaan tulisi käänne, joka takaisi rauhanomaisen yhtei- 
selämän. Hitler oli valmis neuvotteluihin. Puolalaiset taistelivat 

hyvin urhoollisesti, mutta ilman toiveita menestymisestä, jokai- 
nen rintamalohko erillään. Puhelinyhteyksiä heillä oli tuskin 
lainkaan. Erilliset rintamanosat luottivat englantilaisten lupauk- 
seen toimittaa apua ja kevennystä tilanteeseen niin pian kuin 
mahdollista. Mutta tuo odotus oli turhaa. Puolan hallitus poistui 
Varsovasta ja siirtyi syyskuun 17. päivänä Romaniaan. Se oli 
merkki Hitlerille. Hän päätti liittää valtakuntaan takaisin ne 
Puolan osat, jotka olivat olleet ennen vuotta 1918 saksalaisia, 
antaa venäläisille itäosat linjalle Narev— Veiksel-San sekä 
muodostaa loppuosista kenraalikuvernementti pääkaupunkina 
Krakova ja johtajana valtakunnanjohtaja tohtori Franck. 

Syyskuun 17. päivänä työntyivät venäläiset joukot Itä-Puo- 
laan aina Ribbentropin kanssa sovitulle linjalle Narev—- Veik- 
sel-San saakka. Saksalaiset joukot olivat jo ylittäneet tuon 
linjan idän suunnassa, jolloin syntyi ärtymystä, kun heidän täy- 
tyi luovuttaa jo vallattua maastoa takaisin. Hitler oli odottanut 
jo kovasti venäläisten marssia Puolaan. Se oli hänelle viimeinen 
aihe toteuttaa Puolan valtion alueen uudelleenmuodostaminen 
omien näkemyksiensä mukaisena. Hitler toisti noina päivinä, 
että englantilaisten takuulupaukset Puolalle maaliskuussa ja 
elokuussa olivat paras todiste siitä, että Englanti halusi sotaa 
hänen suistamisekseen vallasta. Englantilaiset olivat kuitenkin 
ymmärtäneet, kuten jo vuonna 1914 sysätä sotaansyyllisyyden 
saksalaisille, ja he olivat tehneet sen uskottavaksi koko maail- 
malle. 

Syyskuun 19. päivänä Hitler vieraili Danzigissa. Hän majoit- 
tui Sopotissa hotelli Casinoon ja ajoi iltapäivällä Olivan yli 
kaupunkiin. Riemu ja väentungos olivat sanoinkuvaamattomia. 
Artus-Hofissa tervehti aluejohtaja Forster Hitleriä. Tämä vas- 
tasi tervehdykseen pitkähköllä, vapaasti muotoillulla puheella, 
jossa hän toi julki Danzigin liittämisen valtakuntaan. Sain sen 
kuvan, että monet lauseet oli tarkoitettu englantilaisille, kuten: 
”Sodanlietsojille tosin oli Puolakin vain keino tavoitteiseen 
pääsemiseksi. Tänään voidaan jo julistaa aivan levollisena, että 
tässä sodassa ei ole ollenkaan kysymys Puolan olemassaolosta, 
vaan Saksan hallituksen kaatamisesta. Toinen kohta kuului: 

Kun nyt Puola on valinnut sodan, se on tapahtunut siksi, että 
muut ajoivat sen tuohon tilanteeseen.” Sitten katsoen läntisiin 
vastustajiinsa Hitler sanoi: Minulla ei ole Englantia eikä 
Ranskaa vastaan mitään sodan päämäärää. Hän päätti pu- 
heensa: Koska englantilaisten päämääränä ei ole vain taistelu 
hallitusta vastaan, vaan taistelu Saksan kansaa sekä sen naisia ja 
lapsia vastaan, sen mukainen on myös meillä oleva vastavaiku- 
tus. Ja aina tulee yksi asia olemaan varmaa: Tämä Saksa ei 
antaudu koskaan.” 


Taistelu Varsovasta 


Oleskellessamme Sopotissa kiinnitti Hitler huomiota taisteluun 
Varsovasta. Hän sanoi, että Varsovan joukkojen komentaja 
odotti yhä apua Länsivalloilta. Hän oli hyväksynyt 21. syyskuu- 
ta Hitlerin tarjouksen evakuoida kaupungista koko diplomaatti- 
kunta ja vieraiden valtioiden kansalaiset. Ulkoministeriömme 
edustajat ottivat heidät vastaan Varsovan pohjoispuolella, min- 
kä jälkeen heidät ohjattiin edelleen Königsbergiin. Kaupunki 
valmistautui taisteluun. Diplomaattien kertomuksista oli kuul- 
tavissa, että Varsovaan oli tullut hyvin kummallisia tietoja länsi- 
rintamalta. Muuan niistä kertoi, että ranskalaiset olivat marssi- 
neet syvälle Etelä-Saksaan ja että Ruhrin alueella oli lopetettu 
työnteko. Tuollaisten ilmoitusten perusteella oli ymmärrettä- 
vää, että Varsovan joukkojen komentaja jatkoi kaupungin puo- 
lustusta. 

Syyskuun 21. päivänä alkoi tykistön tulitus, ja myös ilmavoi- 
mat saivat käskyn tehdä pommituslentoja Varsovaa vastaan. 
Hitler lensi 22. ja 25. päivänä Varsovan laidalle seuraamaan 
pommitusten tehoa. Syyskuun 22. päivänä Hitler oli aivan lähel- 
lä sitä paikkaa, jossa entinen maavoimien komentaja, vapaaher- 
ra v. Fritsch haavoittui ja vähän myöhemmin kuoli. Hitler jär- 
kyttyi silminnähden kuolinilmoituksesta eikä sanonut asiasta 
mitään. 

Minuun vaikutti syvästi ajaessamme teillä noiden päivien ai- 

kana vastaantulevat suuret puolalaispakolaisten määrät. Nuoria 
ikäluokkia, heidän joukossaan myös paljon juutalaisia oli 
enemmistönä. Toivoin, että oma kansamme säästyisi tuollaisel- 
ta kohtalolta. Mutta viisi vuotta myöhemmin olivat sitten myös 
meidän lapsemme pakomatkalla. 

Syyskuun 25. päivänä Hitler lensi vielä kerran Varsovan esi- 
kaupunkialueelle ja seurasi siellä tapahtumia hyvältä havainto- 
paikalta. Tuoksi päiväksi oli OKH käskenyt hyökkäyksen. 
Kaupungin monet osat olivat liekeissä. Se oli epätodellinen nä- 
kymä mielettömästä taistelusta. Kaksi päivää myöhemmin, 27. 
syyskuuta, tarjoutui Varsovan komentaja antautumaan. Viimei- 
set puolalaiset joukot antautuivat lokakuun 1. päivänä Helan 
niemellä Gdynian edustalla. 

Puolan sotaretken aikana olivat ilmavoimat kehittäneet hyök- 
käystavan, joka pysyi ratkaisevana vuoteen 1941 saakka. Sodan 
kahtena ensimmäisenä päivänä hyökättiin Puolan lentokenttiä 
vastaan, jolloin suurin osa siellä olevista lentokoneista tuhottiin. 
Saksan maavoimien joukot marssivat ja hyökkäsivät rauhassa 
puolalaisten koneiden iskuilta. Ilmavoimat saattoivat tukea 
maavoimien etenemistä kaikilla voimillaan. Kehittyi tiivis yh- 
teistyö maavoimien ja ilmavoimien välille, perusta lähimmän 
kahden vuoden taisteluille. 


Hitlerin johtamistapa 


Palvelus adjutantuurissamme sujui nyt hyvin samankaltaisen 
työskentelyrytmin mukaisesti. Painopiste oli päivittäisessä ti- 
lanneselostuksessa ja -neuvottelussa Jodlin tai maavoimien 
yleisesikunnan kanssa. Nuo tilaisuudet pidettiin kello 12 ja 
kestivät yleensä puolitoista tai kaksi tuntia. Illalla oli toinen 
tilanneselostus, enimmäkseen kello 18 tai 19, hieman pienem- 
missä puitteissa. Jodl esitteli tilanteen, paitsi silloin, kun rauhal- 
lisina aikoina 1939 ja 1941 eri sotaretkien välissä ei ollut mitään 
erikoista ilmoitettavaa, saimme me adjutantit tehtäväksemme 
huolehtia rutiiniomaisten puolustushaarojen raporttien esittämi- 
sestä. 

Päivittäinen iltapäivän tilanneselostus oli keskeinen. Silloin 
Hitler puhui upseerien kanssa kaikista tapahtumista ja toimenpi- 
teistä. Hän toi julki kulloistakin operaatiosuunnitelmaa koske- 
vat ajatukset ja ohjeensa. Aina syksyyn 1941 asti Hitler ei tosin 
antanut suoria käskyjä kuin aivan harvoin. Hän rajoittui selvit- 
tämään ja vakuuttamaan kuulijoilleen asioita siinä määrin, että 
nämä osasivat sen jälkeen hoitaa niitä hänen näkemyksiensä 
mukaan. Se oli myös syynä usein hyvinkin pitkiin keskustelui- 
hin Hitlerin luona. Joulukuusta 1941 alkaen otettuaan jo maa- 
voimien johdon itselleen Hitler vähitellen siirtyi kohti käytän- 
töä, jonka mukaan hän toteutti näkemyksiään myös suorilla 
käskyillä. Hän pyrki edelleen vakuuttamaan usein pitkiksi ve- 
nyneissä keskusteluissa keskustelukumppaninsa ajatusten oi- 
keellisuudesta. Vasta viimeisenä sotavuonna hän käytti enem- 
män selvää käskytekniikkaa, aikana, jolloin mahdollisuudet to- 
teuttaa käskyjä hänen tarkoittamallaan tavalla olivat jo hyvin 
rajoittuneet. 

Puolan sotaretken aikana minulla oli tilaisuus oppia tunte- 
maan Hitlerin epätavallisen tarkka vainu ja terävä logiikka soti- 
laallisten tilanteiden arvioinnissa. Hän osasi asettua hyvin vas- 
tustajan asemaan ja aavistaa ennalta tämän päätökset ja liikkeet. 
Hitlerin sotilaalliset tilannearviot vastasivat todellisuutta, kun 
taas politiikan alalla hän tuntui aina liian helposti näkyihin us- 
kovalta ja antautui mielellään tunteilleen ja toiveilleen. 


Hitler, Halder ja Brauchitsch 


Syksyllä 1939 Puolan sotaretken jälkeen tarttui myös maavoi- 
mien johtoon joukkojen innostus. Brauchitsch ja Halder tosin 
pysyivät silloinkin epäilevinä ja pessimistisinä. Mutta he olivat 
Puolan sotaretken jälkeen mielipiteineen yksin eivätkä olisi saa- 
neet suunnitelmilleen raivata Hitler syrjään mitään vastakaikua 
joukkojen taholta. Päätöksentekoon he eivät myöskään tuossa 
asiassa kyenneet. Vaikka molemmat olivat asettuneet sisäisesti 
Hitlerin suunnitelmia ja ajatuksia vastaan, he kulkivat pitkän 


VÄT, 


* matkan Hitlerin rinnalla toivoen aina, että voisivat tarttua jo- 
honkin tilaisuuteen. Mutta noita tilaisuuksia ei tullut. 
Keskusteluissani Hitlerin kanssa sodan alussa oli helposti 
kuultavissa hänen huolensa maavoimien esikunnan kenraalien 
asenteen takia. Hän tiesi, että hänellä oli siellä muutamia — 
harvoja — vastustajia. Meri- ja ilmavoimien suhteen hänellä ei 
ollut tuota huolta. Maavoimat kulkivat Brauchitschin johdolla 
yhä omaa tietään, jonka Hitler tahtoi muuttaa. Se ei onnistunut 
hänelle. Hitlerin kritiikki maavoimien yleisesikuntaa ja upsee- 
ristoa kohtaan perustui vääriin lähtökohtiin. Hän oli odottanut 
liikaa, oli pettynyt ja yllättynyt keskinkertaisesta laadusta”, 
kuten hän minulle asian kerran esitti. Koska Hitler oli kuitenkin 
sitoutunut itse pakkoon seurata häntä sotilaallisissa ja poliitti- 
sissa asioissa, hänen täytyi ottaa se huomioon ja pyrkiä siirtä- 
mään hänen tarkoittamansa johtamisen laadun parannus myö- 
häisempään ajankohtaan, jota ei sitten enää ollut tarjolla. 
Puolan sodan jälkeen sukulaiset ja tuttavat esittivät minulle 
eri yhteyksissä kysymyksen, minkälaisten ihmisten kanssa Hit- 
ler seurusteli ja keneltä hän sai neuvoja sodanjohdossa. Kuultiin 
niin usein, että hänen ympärillään vallitsi alamainen, hermostu- 
nut ja neuvoton ilmapiiri. En voi sulkea pois sitä mahdollisuutta, 
etteikö ulkopuolinen käydessään kerran tai kahdesti esittelyssä 
Hitlerin luona olisi voinut jäädä tuollaisen vaikutelman valtaan. 
Suuren joukon koolla ollessa päivittäisten tilanneselostusten yh- 
teydessä käsiteltiin aivan erityisiä teemoja. Silloin oli yksityisel- 
le henkilölle mahdollista esittää mielipiteensä vain siitä asiasta, 
josta oli kysymys. Kaikkia muita kysymyksiä ja pulmia Hitler 
käsitteli erityisissä keskusteluissa, joihin oli tilaisuus osallistua 
vain rajoitetulla henkilöstöllä. Todellakin monet esittelijät tun- 
tuivat sotilaallisissa puhutteluissa sodan alussa neuvottomilta ja 
epävarmoilta; useinkin he olivat sisäisesti oppositiossa olevia 
vanhempia yleisesikuntaupseereja. En tiennyt silloin vielä mi- 
tään laajalle levinneestä vastarinnasta Hitleriä kohtaan. Mutta 
on ymmärrettävää, että henkilöt, jotka istuvat kahdella tuolilla, 
tuntevat olonsa epävarmaksi missä ja milloin tahansa. Kun Hit- 
ler sitten kysyi jotain ja meni yksityiskohtiin, sattui joskus, että 

esittelijä ei osannutkaan vastata. Mutta kuohuttavinta oli se, 
kun he jälkeenpäin kertoivat toveripiirissään, kuinka hirveätä 
oli joutua selvittelemään sotilasasioita sellaiselle yleisesikunta- 
koulutusta vailla olevalle henkilölle kuin Hitler oli. Olen ollut 
mukana muutaman kerran tuollaisissa tapauksissa ja minun täy- 
tyy sanoa, että Hitlerin kysymykset olivat oikeastaan aivan 
tavallisia eivätkä mitään kummallisuuksia sisältäviä. Ne koski- 
vat yleensä sellaisia yksityiskohtia, joita ei esittelyssä ollut tul- 
lut esille ja joita Hitler piti kuitenkin kokonaisvaikutuksen kan- 
nalta tärkeinä. 


Päätös hyökkäyksestä länteen 


Puolan sotaretken aikana oli Hitlerin ensimmäinen kysymys 
joka aamu, kun hän astui komentovaunuun kuulemaan Jodlin 
tilanneselostusta: Mitä uutta kuuluu länteen?” Jodl saattoi 
rauhoittaa häntä, sillä länsirintamalla ei tapahtunut mitään. Hit- 
ler oli avoimesti jo kääntänyt ajatuksensa suunnitelmille jatkaa 
sotatoimia nopeasti Ranskassa. Siksi minua ei yllättänyt, kun 
Schmundt ilmoitti syyskuun 8. päivänä meille, että Hitler haluaa 
niin pian kuin mahdollista aloittaa sodan Ranskaa vastaan. Seu- 
raavien päivien aikana Hitler puhui sotilaallisen sisäpiirin kans- 
sa yhä uudelleen mahdollisuuksista taistella Ranskaa vastaan. 
Hän oli jo päättänyt aloittaa hyökkäyksen loka- tai marraskuus- 
sa. Hän arvioi, että Englanti ja Ranska eivät luovu sodasta 
Puolan valloituksen jälkeen ja oli syvästi vakuuttunut siitä, että 
Englanti ottaisi sodan jatkamisessa aloitteen käsiinsä. Juuri siksi 
Hitler päätti, että englantilaisille on tarjottava uusia näyttöjä 
saksalaisten menestymisestä, jotta he vakuuttuisivat Saksaa 
vastaan käytävän sodan mielettömyydestä. 

Olimme näiden vaikutelmien alaisina, kun saavuimme syys- 
kuun 26. päivänä iltapäivällä kello 17 Berliiniin Stettinin asemal- 
le. Hitlerin tuloa tuskin huomattiin. 

Seuraavaksi päiväksi kello 17:ksi oli Hitler kutsunut Görin- 
gin, Raederin, Brauchitschin, Keitelin, Jodlin, Halderin, Je- 

schonnekin ja Bodenschatzin Uuteen Valtakunnankansliaan. 
Myös me sotilasadjutantit olimme läsnä. Puhuttelun aihetta, 
mahdollisimman nopeaa hyökkäystä Ranskaan, oli tuossa pii- 
rissä jo käsitelty. Hitler tunsi silloin jo myös OKH:n torjuvat 
käsitykset, joten ei ollut ihmeteltävää, että Hitler piti perinpoh- 
jaisen puhuttelun ja esitti ajatuksensa lännen hyökkäyksen suh- 
teen. Voittoisa Puolan sota oli hänen mukaansa muuttanut Sak- 
san asemaa maailmassa. Suuri joukko puolueettomia valtioita 
vapisi sen mukaisesti edessämme. Suurvallat näkevät meissä 
suuren vaaran. Puolan sota oli lisännyt niiden pelkoa ja kunnioi- 
tusta. Maailmassa ei vallitse mitään rakkautta Saksaa kohtaan. 
Englanti tulee yrittämään työskennellä yhä edelleen meitä vas- 
taan. Meidän täytyy siksi varautua sodan jatkamiseen. Aika 
työskentelee meitä vastaan. Englantilaiset ja ranskalaiset tule- 
vat puolen vuoden päästä olemaan parempia kuin tänään. Eng- 
lanti tulee muodostamaan monia divisioonia; jos eivät ole hyök- 
käyskykyisiä, niin ainakin ne pystyvät puolustukseen. 

Panssariase ja ilma-ase olivat olleet voittojemme avaimet 
Puolassa. Nyt näyttivät länsivallat olevan noilla aloilla heikosti 
varustettuja. Puolessa vuodessa tulisi olemaan todennäköisesti 
toisin. Jos niillä olisi ollut aseita, ne olisivat voineet auttaa 
Puolaa. Olisi väärin lykätä omaa etenemistä lännessä. Jos 
olemme pakotettuja asemasotaan, voisi voitto tulla kysymyk- 
seen vain ilmavoimilla ja sukellusveneillä. 

Puolassa syntyneet omat minimaaliset tappiot me voisimme 
täydentää jälleen nopeasti. Olisi välttämätöntä lähettää niin pal- 
jon joukkoja länteen kuin mahdollista. Laatu ei silloin olisi aivan 
ratkaiseva, eikä hyökkäys vaikeampi kuin Puolassa. Ratkaise- 
vaa on säätila ensimmäisen kolmen neljän päivän aikana. Loka- 
kuun 20.—25. päivien aikana tulisi hyökätä päämääränä antaa 
viholliselle tuhoava isku. Sodan päämääränä olisi pakottaa Eng- 
lanti polvilleen. 

Sellaiset olivat Hitlerin sanat. Hän oli täysin vakuuttunut, 
että nopealla hyökkäyksellä lännessä olisi menestystä. 

Syyskuun 28. päivänä Ribbentrop matkusti taas Moskovaan 
allekirjoittamaan ”saksalais-neuvostoliittolaista raja- ja ystä- 

vyyssopimusta”*. Rajana näiden kahden valtion välillä tuli ole- 
maan Bug, ja Baltian maat joutuivat Venäjälle. Hitler antoi 
hyväksymisensä ilman pitkiä miettimisiä, mutta samalla hän 
edellytti, että valtakunnan hallituksen ja neuvostohallituksen 
yhteinen poliittinen julistus” tuli antaa julkisuuteen. Siitä ilme- 
ni, ”että kaikkien kansojen todellisten etujen mukaista olisi 
saada loppumaan Saksan sekä Englannin ja Ranskan välillä 
nykyisin vallitseva sotatila’. Myöhemmin tässä julistuksessa oli 
kuultavissa: Jos kuitenkin molempien hallitusten ponnistelut 
jäävät tuloksettomiksi, silloin olisi todettava se tosiasia, että 
Englanti ja Ranska ovat vastuussa sodan jatkumisesta.” 

Tuon saksalais-venäläisen julistuksen Saksan lehdistö toi laa- 
jalti ja huomiota herättävästi julki. Hitler tosin ei uskonut, että 
englantilaiset tekisivät sen johdosta ylipäänsä mitään. Hän pai- 
notti mahdollisimman nopeaa taistelujen jatkamista lännessä. 
Puolaa hän piti ponnahduslautana, joka joskus tulisi olemaan 
meille arvokas sotilaallisesti ja käyttökelpoinen keskitysmars- 
sialueena. Rautatiet, maantiet ja tietoliikenneyhteydet tulisi pi- 
tää kunnossa. Mutta muuten voisi alueella vallita puolalainen 
talous” edelleen. 

Lokakuun 5. päivänä Hitler lensi Varsovaan ottaakseen vas- 
taan 8. Armeijan paraatin. Lentokentällä häntä vastassa olivat 
Brauchitsch, Blaskowitz ja Reichenau. Kahden tunnin ajan jou- 
kot marssivat ylipäällikkönsä ohi. Tuo oli ainoa paraati, jonka 
Hitler otti vastaan valloitetun maan pääkaupungissa. Iltapäiväl- 
lä Hitler vieraili Belvedere-linnassa, joka oli ollut edesmenneen 
marsalkka Pilsudskin asuntona, ja sen jälkeen hän heti lensi 
takaisin Berliiniin. 

Lokakuun 6. päiväksi Hitler oli kutsunut valtiopäivät koolle. 
Hän kuvasi kokoukselle Puolan sotaretken kulkua, joukkojen 
suorituksia ja hyvää taisteluhenkeä, nopeita voittoja ja pieniä 
tappioita. Puheen loppuosassa Hitler käsitteli seikkaperäisesti 
Euroopan poliittista tilannetta. Hänen mukaansa ei olisi mitään 
syytä sodan jatkamiseen. Tämä sota ei ratkaisisi lännessä yli- 
päätänsä mitään ongelmia. Hän teki ehdotuksia humanitaarisik- 
si sopimuksiksi, esitti tiettyjen asetyyppien käyttökieltoa ja kiel- 

toa ilmavoimien käyttämisestä siviilikohteita vastaan. Mutta 
voitiin myös kuulla, millä epäluulolla Hitler kääntyi Englannin 
puoleen. Jos Churchillin epäluottamus meitä kohtaan tulee jat- 
kumaan, me tulisimme vastaavasti taistelemaan. Hitler ei epäil- 
lyt hetkeäkään, etteikö Saksa voittaisi sotaa. Lopuksi hän kiitti 
Herraa siitä, että hän on siunannut meitä niin suurenmoisesti 
ensimmäisessä vaikeassa taistelussa oikeuksistamme” ja hän 
pyysi, ”että hän antaisi meidän ja kaikkien muidenkin löytää 
oikean tien, jotta ei ainoastaan Saksan kansalle vaan koko Eu- 
roopalle tulisi uusi rauhan onni”. 

Tämä puhe vaikutti kansan suureen enemmistöön. Luotettiin 
Johtajaan ja uskottiin — päinvastoin kuin Hitler itse — siihen, että 
Englanti ja Ranska menettelisivät sen mukaan viisaasti. Hitler 
ei epäillyt Englannin sotapäätöksen pitävyyttä, joten hän keskit- 
ti työnsä ja kaikki toimenpiteensä kokonaan nopeaan taistelun 
jatkamiseen länsirajalla. Wehrmachtille hän antoi lokakuun 9. 
päivänä ohjeen n:o 6, jossa hän määräsi, että länsirintaman 
pohjoissivustalla olisi valmisteltava hyökkäysoperaatio Luxem- 
burgin— Belgian — Hollannin alueen kautta. °’ Tämä hyökkäys tu- 
lee toteuttaa niin vahvana ja niin aikaisin kuin mahdollista.” 
Kuinka vakavissaan Hitler oli sodan nopean jatkon suhteen, 
käy ilmi lokakuun 10. päivänä päivätystä muistiosta, jonka hän 
jakoi puolustushaarojen komentajille ja josta hän osaksi keskus- 
teli heidän kanssaan. Muistiossa Hitler ilmaisi selvästi, että 
Saksan sodanpäämääränä on Lännen lopullinen sotilaallinen 
lyöminen”. Venäjästä hän sanoi: Millään liittosuhteella eikä 
sopimuksella ei ole varmistettavissa pysyvästi, että Neuvos- 
to- Venäjä pysyisi puolueettomana. Tällä hetkellä puhuvat kaik- 
ki syyt tuon puolueettomuusaseman hylkäämistä vastaan. Kah- 
deksassa kuukaudessa, vuodessa tai vaikkapa usean vuoden 
aikana tilanne voi myös olla toinen.” Siten Hitler antoi puolus- 
tushaarojen komentajille tiedoksi perusasenteensa Neuvostolii- 
ton kanssa solmitun sopimuksen suhteen. 

Pian Puolan sodan päättymisen jälkeen Hitler vieraili suurami- 
raali Raederin aloitteesta sukellusvenemiehistöjen luona Wil- 
helmshavenissa. Siellä oli muutamia aluksia, jotka olivat palan- 

neet ensimmäiseltä taistelumatkaltaan. Raeder pyrki tällä käyn- 
nillä siihen, että Hitler omaksuisi itselleen keskusteluissa sukel- 
lusvenelaivaston komentajan ja alusten päälliköiden kansa syväl- 
lisempää ymmärtämystä sukellusveneiden päätehtävälle, joka oli 
kauppasota. Kontra-amiraali Dönitz antoi lyhyessä esitelmässä 
kuvan tähänastisista tapahtumista. Hitler tarkasti sukellusvene- 
miehistöt, jotka osaksi olivat villin partaisia, viipyi sitten pitkäh- 
kön ajan sukellusveneupseereiden kanssa messissä sekä antoi 
kertoa itselleen yksityiskohtaisesti miehistöjen siihenastisista ko- 
kemuksista. Tuohon joukkoon kuului myös kapteeniluutnantti 
Schuhart, joka oli upottanut U 29:lla syyskuun 17. päivänä britti- 
läisen lentotukialuksen Courageousin. Hitler sai mukaansa Ber- 
liiniin erinomaisen myönteisen käsityksen sukellusvenelaivaston 
johdosta sekä miehistöjen reippaudesta ja taisteluhengestä. 

Lokakuun 14. päivänä ilmoitti brittiläinen amiraliteetti taiste- 
lulaiva Royal Oakin upotuksesta Scapa Flow'ssa. Hitler oli 
innostunut tuosta rohkeasta teosta ja kutsui U 47:n miehistön 
Berliiniin. Hitler vastaanotti heidät Valtakunnankansliassa ja 
antoi aluksen päällikölle, kapteeniluutnantti Prienille ritariristin. 

Täysin yllätetyksi Hitler oli tullut Raederin aloitteesta syys- 
kuun 10. päivänä. Suuramiraali selvitti hänelle Norjan merkitys- 
tä Saksalle merisodassa viittaamalla Narvikin malmitoimitusten 
varmistamiseen. Kysymys oli niin laajakantoisen vakava, että 
hän näki itsensä pakotetuksi ehdottamaan Hitlerille Norjan 
miehittämistä. Hitler pyysi sitten Raederia vain jättämään hä- 
nelle merivoimien johdon valmistelemat asiakirjat. Suomen ja 
Neuvostoliiton välisen talvisodan alkuun mennessä, 30. mar- 
raskuuta, ei tuosta kysymyksestä keskusteltu enempää. 

Hitlerin kaikki ponnistelut keskittyivät sodan päättämiseen 
niin pian kuin mahdollista. Hänen silmissään väikkyi nähdä 
vielä syksyllä 1939 divisioonansa seisomassa Kanaalin rannalla 
ja Ranskan taistelutahto murtuneena. Hänestä oli tärkeää kai- 
kissa pohdinnoissa päästä Englannin ja Ranskan edelle. Hän 
vaati maavoimilta, että hyökkäys Ranskaan, Belgiaan ja Hollan- 
tiin voitaisiin aloittaa marraskuun 12. päivänä. Hän keskusteli 
Brauchitschin ja Halderin kanssa perusteellisesti operaatio- 

suunnitelmasta ja antoi hyväksymisensä, vaikkakin hänellä si- 
simmässään liikkui muita ajatuksia noiden sotatoimien suorit- 
tamiseksi. Mutta nyt ei ollut enää aikaa perusteellisiin muutok- 
siin. OKH yritti jälleen, 16. ja 27. päivänä lokakuuta, saada 
Hitler muuttamaan mielensä. Brauchitsch ja Halder kertoivat, 
että vast'ikään Puolassa voittoisasti toimineet divisioonat eivät 
olleet riittävän hyvin varustetut taisteluun lännessä. Marras- 
kuun 5. päivänä Brauchitsch vieraili yksin Hitlerin luona luovut- 
taen muistion, jossa hän viittasi maavoimien senhetkisiin heik- 
kouksiin. Hitler lisäsi keskustelun kuluessa yhä enemmän vas- 
taväitteitä, niin että Brauchitsch vaikeni. Hitler perusteli kan- 
taansa sillä, että joukkojen koulutus olisi neljän viikon kuluttua 
yhä sama. Sää voisi myös keväällä olla epäsuotuisa. Hitlerin 
mielestä armeija ei halunnut ylipäänsä taistella, ja siksi varus- 
tautumisnopeutta maavoimissa pidetään hitaana ja laahaavana. 
Hitler oli kuohuksissaan ja suuttunut Brauchitschille mainiten 
sen myös meille. Hän ei salannut sitä, että hänen mielestään 
Brauchitsch ja Halder täytyisi korvata muilla kenraaleilla. Sen- 
hetkinen tilanne, vähän ennen uusia sotatoimia, ei kuitenkaan 
sallinut tehdä muutoksia maavoimien johdossa. 


Attentaatti Biirgerbräu-Kellerissa 


Ensimmäinen hyökkäyspäivä lähestyi, ja Hitleriä pyydettiin lo- 
kakuun 7. päivänä tekemään päätöksensä. Ennen yleisen tilan- 
neselostuksen alkua ilmestyi paikalle ilmavoimien päämeteoro- 
logi, tohtori Diesing esittäen synkän säätilanteen ja ennusteen. 
Hitler päätti, että seuraava ratkaisu tehdään kahden päivän 
kuluttua, 9. marraskuuta. Hän lisäsi, että hän lentää Miinche- 
niin pitääkseen siellä 8. päivän iltana puheen, mutta jo 9. päivän 
aamupäivällä hän olisi taas täsmällisesti paikalla Berliinissä. 
Schmundt seurasi Hitleriä tuolle lyhyelle matkalle. Myöskin 
hänen puheellaan Bitirgerbräu-Kellerissa oli vain yksi teema: 
Englanti. 

Tuon päivän myöhäisenä iltahetkenä makasin jo sängyssä, 

kun minulle soitettiin, että Bärgerbräu-Kellerissa pidetyn puo- 
lueen kokouksen päättyessä oli tapahtunut räjäytysattentaatti. 
Hitler oli jo lähtenyt salista, kun pommi räjähti keskipylvään 
alla. Tuo tieto vaikutti kuin hälytysmerkki. Se teki meille sel- 
väksi, että Hitlerillä oli vastustajia, jotka olivat valmistautuneet 
kaikkeen. Hitleristä huomasi hänen palatessaan seuraavana 
aamupäivänä Valtakunnankansliaan, että tuo tapahtuma askar- 
rutti hänen mieltään voimakkaasti. Saamansa onnentoivotukset 
hän otti rauhallisesti ja tyynesti vastaan. Hän sanoi, että oli 
ihme, kun häneen ei ollut sattunut. Se oli hänelle merkki siitä, 
että hänellä on tehtävä suoritettavana valtakunnan johdossa. 
Minchenistä tiedotettiin, että attentaatti oli vaatinut kahdeksan 
ihmisen hengen ja yli 60 oli loukkaantunut. Hitler otti syvästi 
osaa kuolleitten omaisten ja loukkaantuneiden kohtaloon. Hän 
lensi kolmen päivän kuluttua jälleen Miincheniin, otti osaa val- 
tionhautajaisiin Feldherrnhallen edustalla, vieraili loukkaantu- 
neiden luona sairaalassa ja kävi katsomassa syvästi liikuttunee- 
na Biirgerbräu-Kellerin tuhoutunutta salia. Tutkimukset osoit- 
tivat, että pakomatkalla Sveitsiin kiinnisaadulla pommin asetta- 
jalla nimeltä Elser hyvin todennäköisesti ei ollut taustavoimia. 


Hitlerin mietteitä operaatiosuunnitelman suhteen 


Lokakuussa Hitler käytti aikaa tuodakseen omat ajatuksensa 
mukaan suunniteltavina oleviin sotatoimiin. Suureen tilanne- 
huoneeseen oli levitetty seinäkartta koko hyökkäysalueesta 
Saksan länsirajan länsipuolisilta alueilta. Hitler oleskeli usein ja 
pitkään tuon kartan äärellä kooten siinä ajatuksiaan suunnitel- 
man suhteen. Illallisen jälkeen, jolloin rauhan aikana oli katseltu 
elokuvia, hän menikin palvelusvuorossa olevan sotilasadjutan- 
tin kanssa sinne takaisin keskustellakseen tunnin tai kaksi 
hyökkäyksen suuntaamismahdollisuuksista. Tämä ”keskuste- 
lu” oli varsinaisesti vain Hitlerin ajatusten kuulemista tai pelk- 
kää mietiskelyä. Hän tutki tiestön suuntautumisen sekä myös 
jokien kulun ja muut esteet, jotka vaikuttivat joukkojen liikkei- 

siin. Syksy- ja talvikuukausien aikana hänelle kävi yhä selvem- 
mäksi, että hänen täytyi sijoittaa hyökkäyksen painopiste Ar- 
denneille, linjalle Sedan- Rouen. Lokakuun 30. päivänä 1939 
hän määräsi jo, että yhden panssari- ja yhden moottoroidun 
divisioonan tuli edetä suunnassa Arlon- Sedan. Senhetkisessä 
operaatiosuunnitelmassa merkitsi tuo siirto vain kenraalieversti 
v. Rundstedtin alaisena toimivan Armeijaryhmä A:n taktillista 
vahventamista. Tästä Hitlerin ensimmäisestä päätöksestä kehit- 
tyi lyhyessä ajassa ratkaisu, jonka mukaan panssarivoimat tuli 
keskittää samalle suunnalle. Säätila pakotti yhä siirtämään 
hyökkäyksen alkua. Hitler käytti tuota aikaa viedäkseen läpi 
omat suunnitelmansa. Marraskuun 11. päivänä 1939 maavoi- 
mien käsky kaukokirjoitinsanomana armeijaryhmille A ja B ker- 
toi, että Johtaja oli nyttemmin määrännyt muodostamaan no- 
peista joukoista ryhmän, jonka tuli edetä Sedanin suuntaan 
käyttäen hyväkseen metsättömiä uria molemmin puolin Arlo- 
nia, Tintignyä ja Florenvilleä. Ohjeessa numero 8 marraskuun 
20. päivältä 1939 toi Hitler selvästi julki, että oli valmistaudutta- 
va muuttamaan nopeasti sotatoimien painopiste Armeijaryhmä 
B:ltä Armeijaryhmä A:lle. Ohjeen hengessä Jodl selvitti yleise- 
sikunnassa tuota Hitlerin vaatimusta. Maavoimien yleisesikun- 
nassa ei oltu taipuvaisia seuraamaan tarkoin noita ohjeita. Aja- 
tukset muutettiin vain hitaasti käskyiksi. Oli yhä vielä kysymys 
ensimmäisestä operaatiosuunnitelmasta, jota sääolosuhteiden 
vuoksi siirrettiin kuuden kahdeksan päivän väliajoin. Hitler ei 
vielä tuohon aikaan tuntenut Mansteinin ajatuksia, jotka tulivat 
hyvin lähelle hänen omia kaavailujaan. 

Marraskuussa Churchill piti Englannin yleisradiossa hyvin 
aggressiivisen puheen, jossa hän totesi: En halua yrittää en- 
nustaa, syökseekö Hitler itsensä nurkkaan ajetun mielipuolen 
raivolla kaikista hänen rikoksistaan pahimpaan. Mutta yhden 
asian voin varmuudella vakuuttaa: Hollannin ja Belgian kohtalo 
tulee riippumaan kuten Puolan, Tsekkoslovakian ja Itävallankin 
kohtalo brittiläisen maailmanvallan ja Ranskan tasavallan voi- 
tosta. Jos meidät voitetaan, silloin ne kaikki orjuutetaan, ja 
Yhdysvalloille jää tehtäväksi puolustaa yksin ihmisoikeuksia. 

Jos me emme häviä, silloin kaikkien noiden maiden olemassaolo 
ja vapaus tulee pelastetuksi ja palautetuksi.” Churchill oli täten 
antanut näkymän tulevaisuuteen. Hän ei ollut vielä hallituksen 
päämies, mutta hän odotti, että sodan kulku pakottaisi Englan- 
nin kuninkaan luovuttamaan hänelle vastuun. 

Hitler piti tapahtumien kehityksen vuoksi välttämättömänä 
tiedottaa 23. päivänä marraskuuta näkemyksensä yleisestä tilan- 
teesta. Läsnä olivat Göring, Raeder ja Brauchitsch päällikköi- 
neen sekä lisäksi armeijaryhmien ja armeijoiden komentajat 
päällikköineen sekä vastaavat komentajat meri- ja ilmavoimista. 

Hitler aloitti puhuttelun kuvailemalla oman työnsä kehitystä 
vuodesta 1919 vuoden 1923 kautta valtaanpääsyyn vuonna 1933. 
Hän sanoi luoneensa Wehrmachtin, jotta se voisi iskeä. Pakos- 
takin oli tullut tilanne, että oli täytynyt löytää ratkaisu idässä. 
Puolustusvoimiemme ylivoimaisuus oli tuonut Puolassa menes- 
tyksen lyhyessä ajassa. Venäjä oli sillä hetkellä vaaraton. Sitä- 
paitsi meillä oli sopimus Venäjän kanssa. Stalin tulee pitäyty- 
mään siinä vain niin kauan kuin se on hänelle sopivaa. Me 
voisimme vastustaa Venäjää vain silloin, jos olemme vapaita 
lännessä. Venäläisten asevoimat Hitler arvioi vielä vuoden tai 
kahden ajan heikoiksi. 

Mussolinin johtaman Italian Hitler arveli suhtautuvan myön- 
teisesti Saksan toimiin. Hovia hän kuvasi saksalaisvastaiseksi. 
Italia liittyisi sotaan vasta, kun Saksa ensin hyökkäisi Ranskaa 
vastaan. Ducen kuolema toisi meille vaaroja. Amerikkaa Hitler 
kuvasi ”'meille vielä vaarattomaksi”. Myös Japania hän piti 
epävarmana. Fi ollut vielä tiedossa, asettuisiko se Englantia 
vastaan. ” Aika työskentelee meidän vastustajiemme hyväksi. 
Tämänhetkiset voimasuhteet voivat vain huonontua meille. Tu- 
len hyökkäämään enkä antautumaan. Valtakunnan kohtalo riip- 
puu vain minusta.” Siten Hitler itse arvioi osansa taistelussa. 
Englannin varustautuminen oli alullaan, ja ensimmäinen varus- 
tautumisvaihe toteutuisi vasta vuoden tai kahden kuluessa. 
Ranskan puolustuskyky oli paljon jäljessä saksalaisista. Saksan 
ylivoimaisuus vallitsi, ja miljoonat saksalaiset senhetkiset soti- 
laat, olivat erinomaisia. Kaikki lepäsi nyt sotilasjohtajan käde s- 

sä. Armeijan takana seisoi maailman vahvin varusteluteol- 
lisuus. 

Hitleriä painoi tietoisuus siitä, että englantilaiset tulivat yhä 
voimakkaammin esille. He olivat sitkeitä vastustajia. Kuu- 
den - kahdeksan kuukauden kuluttua he olisivat Ranskassa mo- 
ninkertaisin voimin. Hollanti ja Belgia seisoisivat Englannin 
rinnalla. Se odotti vain niiden apua hyökätäkseen Ruhrin alueel- 
le. Sen omistamisesta taas riippui koko sodankäynti. Meille oli 
tärkeää saada parempi lähtökohtatilanne. Lento Englantiin vaati 
nyt liikaa polttoainetta. Tilanne voisi parantua vain, jos meillä 
olisi Hollanti ja Belgia miehitettyinä: Se on minulle vaikea 
päätös. Minun on valittava voiton tai häviön välillä. Minä valit- 
sen voiton.” 

Hitler ilmoitti sitten päätöksensä hyökätä Ranskaa ja Englan- 
tia vastaan niin pian kuin mahdollista. Hollannin ja Belgian 
puolueettomuutta hän kuvasi merkityksettömäksi”. Sotilaalli- 
sia edellytyksiä Hitler piti suotuisina. Mutta ennakkoehto olisi, 
että johto ylhäältä antaisi esimerkin fanaattisesta päättäväisyy- 
destä. Jos johdolla kansojen elämässä olisi aina ollut sellaista 
rohkeutta, jollaista jokaisella musketöörillä täytyy olla, silloin ei 

lisi tullut tappiota. Hitler päätti esityksensä sanoilla: On ky- 
symys kansakunnan olemassaolosta tai perikadosta. Pyydän tei- 
tä siirtämään alaisiinne päättäväisen mielenlaadun. Minä en tule 
elämään, jos kansani kokee tappion. Ulospäin ei antautumista, 
sisälläpäin ei vallankumousta.” 

Myöhään iltapäivällä Hitlerillä oli Brauchitschin kanssa vielä 
vakava ja pitkä keskustelu. Oli kyse Brauchitschin saamisesta 
vakuuttuneeksi. Brauchitsch pyysi Johtajaa vapauttamaan hä- 
net tehtävistään, jos tämä ei ollut häneen tyytyväinen. Sen 
Hitler torjui ja viittasi välttämättömyyteen, että jokaisen soti- 
laan on pysyttävä paikallaan. 


283 


Kehitys vuodenvaihteeseen mennessä 


Illallisen jälkeen Hitler lähti kanssani suureen tilannehuonee- 
seen, ja kuljimme sitten siellä edestakaisin pitkähkön ajan. Hä- 
nen täytyi ilmaista ajatuksensa ääneen, jotta olisi saanut selville 
mahdolliset virheet. Hän toisti vanhat moitteet Brauchitschia ja 
Halderia sekä heidän lännen sotaretken suhteen torjuvaa asen- 
nettaan vastaan. *'100 saksalaista divisioonaa, jotka tulevat yh- 
teensä muodostetuiksi valmiiksi lähikuukausien aikana, ovat 
tällä hetkellä englantilaisten ja ranskalaisten divisioonien suh- 
teen ylivoimaisia. Jo puolen vuoden kuluttua voi olla toisin”, 
sanoi Hitler. Se oli hänen päähuolensa, sillä hän ei itse tiennyt, 
kuinka nopeasti kaksi suurta länsivaltaa varustivat armeijoitaan. 
Sitäpaitsi Hitler halusi keväällä oman armeijansa jälleen va- 
paaksi suureen operaatioon idässä Venäjää vastaan. Tämä oli 
ensimmäinen vihje, jonka kuulin Hitleriltä Venäjän suhteen. Se 
tuntui minusta utopistiselta. Hänelle ne olivat selvästi jo kauan 
ajateltuja suunnitelmia, joiden toteutukseen hän aikoi nyt käyt- 
tää Wehrmachtia. 

Marraskuun 29. päivänä katkaistiin diplomaattiset suhteet 
Venäjän ja Suomen välillä. Hitler seurasi tätä kehitystä hyvin 
epäilevänä. Hän piti mahdottomana sitä, että pieni Suomi voisi 
vastustaa suurten neuvostovenäläisten voimien hyökkäystä. 
Hän luki kaiken, mitä lehdistö kertoi tuon sotanäyttämön kehi- 
tyksestä ja antoi diplomaateille Moskovaan ja Helsinkiin ohjeet 
hankkia mahdollisimman paljon ja tarkkoja tietoja sodan kehit- 
tymisestä. Hän seurasi hämmästyneenä seuraavien kuukausien 
kuluessa, kuinka sota ei tuonutkaan venäläisille mitään menes- 
tystä. Hän kysyi itseltään, eikö Venäjä kyennytkään pääsemään 
Suomessa päämääriinsä? Hitler ei osannut koskaan vastata tä- 
"än kysymykseen. Hän tarkkaili sodan kehitystä elokuvien 
viikkokatsauksista ja yritti siten hahmottaa itselleen kuvan ta- 
pahtumista. Mutta hänen saamansa materiaali oli niukkaa eikä 
välittänyt mitään aukotonta ja lopullista vaikutelmaa. Hitlerin 
myötätunto oli epäilemättä enemmän suomalaisten kuin venä- 
läisten puolella. Hänen täytyi kuitenkin käyttäytyä pidättyvästi, 

koska hänen liittosopimuksensa Venäjän kanssa pakotti hänet 
pysymään puolueettomana. 

Joulukuun 12. päivänä pidettiin Hitlerin luona tärkeä neuvot- 
telu, johon en itse osallistunut mutta josta sain toveriltani Putt- 
kamerilta tietooni merkitykselliset yksityiskohdat. Hitler otti 
Raederin vastaan ja keskusteli hänen kanssaan pohjoisista pul- 
mista. Suomen suhteen he olivat yksimielisiä siitä, että Suomel- 
le ei saisi antaa virrata apua ”epäluotettavan” Ruotsin kautta. 
Venäjälle tulisi osoittaa tietynlaista vastaantuloa. Lisäksi Rae- 
der kertoi keskusteluistaan norjalaisen Vidkun Ouislingin kans- 
sa. Niiden perusteella ei mitenkään tuntunut siltä, että häneen 
voitaisiin luottaa sokeasti. Mutta Raeder painotti kovasti vält- 
tämättömyyttä ratkaista Norjan kysymys, sillä merivoimien so- 
dankäynnille oli tarpeen saada sikäläiset satamat omistukseen. 
Hitler myötäili hyvin Raederin näkökantoja. Hän arveli puhu- 
vansa henkilökohtaisesti Ouislingin kanssa saadakseen hänestä 
vaikutelman. Keskustelut käytiinkin muutaman päivän kuluttua 
Valtakunnankansliassa. Hitler ei kuitenkaan tehnyt mitään rat- 
kaisua. 

Vuosi kului loppuaan kohden. Tilanne länsirajalla ei ollut 
selvinnyt. Hitler ei ollut hylännyt suunnitelmaansa käydä hyök- 
käykseen Ranskaa vastaan. Tosin hyökkäysajankohtaa siirret- 
tiin ensin joulukuun 12. päivänä tammikuun 1. päiväksi, ja jou- 
lukuun 27. päivänä todettiin lähimmän ratkaisun tapahtuvan 
vasta tammikuun 9. päivänä 1940. 

Hitler oli päättänyt viettää joulun joukkojen parissa lännessä. 
Joulukuun 23. päivänä hän vieraili Limburg an der Lahnin lähel- 
le sijoitetussa tiedustelulentueessa. Iltapäivän hän vietti Jalka- 
väkirykmentti `°’ Grossdeutschlandin”' luona ja illan henkikaar- 
tinsa Adolf Hitlerin” parissa. Siellä hän myös piti lyhyen 
puheen. Seuraavana päivänä, 24. joulukuuta, Hitler nautti lou- 
naan erään raskaan ilmatorjuntapatterin luona läntisellä ilma- 
puolustusvyöhykkeellä. Iltapäivällä hän oleskeli saksalaisten ja 
ranskalaisten linjojen välissä Spicher-kukkuloilla käyden — hy- 
vin kiinnostuneena — muutamissa asemissa. Vasta myöhään 
tuona päivänä hän palasi junalleen takaisin. Ensimmäisenä jou- 

lupäivänä Hitler vieraili vielä uudelleenperustetussa rykmentti 
”Listissä?, minkä jälkeen hän matkusti junassaan Berliiniin. 

Hitlerin ilmestyminen sotilaiden luo oli tehnyt todella vaiku- 
tuksen. Joukot tervehtivät Johtajaa Puolan taistelujen voittajana 
ja entisten saksalaisten Posenin ja Länsi-Preussin alueiden va- 
pauttajana. Taisteluihin lännessä sotilaat olivat valmiit voiton- 
varmoina ja odottaen vain aloituskäskyä. Muutamat korkeam- 
mat länsirintaman esikunnat eivät näyttäneet jakavan tuota luot- 
tamusta. Hitler säteili vierailunsa aikana rauhallisuutta ja var- 
muutta. Epäilykset eivät tulleet esille. Muutamin lyhyin pu- 
heenvuoroin eri käyntien yhteydessä hän teki sotilaille selväksi, 
kuinka ylivoimainen Saksan Wehrmacht oli vuoden kuluessa 
saavutettujen voittojen jälkeen myös Ranskaan verrattuna. Mie- 
lialaa laskevana vaikutti joka tapauksessa huono sää. Lämpö- 
mittari näytti noina päivinä nollan vaiheilla olevia lukemia. Ko- 
ko maasto oli kietoutuneena kevyeen sumuun. Ei voinut nähdä 
kovinkaan kauas, joten vallitsi kertakaikkiaan epämiellyttävä, 
painostava säätila. Tuon matalapaineen sai myös Hitler kokea, 
ja hän näytti pyrkivän voimakkaasti ja päättäväisesti vastusta- 
maan mielenmasennusta. 

Joulukuun 27. päivänä Hitler sai Berliinissä jälleen kerran 
-kuulla maavoimien suunnitelmien uusimmasta tilanteesta, min- 
kä jälkeen hän matkustikin muutamiksi päiviksi Miincheniin ja 
Obersalzbergiin. Schmundt seurasi häntä tuolle matkalle. Oli 
edessä kahden viikon jakso, ennen kuin mitään merkittävää oli 
nähtävissä tapahtuvaksi. 

Uusi vuosi alkoi rauhallisena. Sää ei ollut muuttunut. Koko 
maan peitti yhä harmaanvalkoinen, näkyvyyden estävä huntu. 

Tammikuun 3. päivänä Hitler sai pitkän kirjeen Mussolinilta, 
joka ehdotti muun muassa, että Hitlerin pitäisi näyttää tietä 
” Puolan valtion jälleenmuodostamiselle? ja olla hyökkäämättä 
lännessä. Mussolini esitti epäilyksiä ystävyydestä Venäjän 
kanssa, joka hänen mielestään pysyi koko Euroopan suurimpa- 
na vaarana. En ollut kokemassa Hitlerin välittömiä reaktioita 
tuohon kirjeeseen, ja tunnen vain hänen myöhemmät, osaksi 
asialliset, osaksi suuttuneet huomautuksensa asiakirjan johdos- 

ta. Hän jätti vastaamatta eikä nähnyt mitään syytä tavata Mus- 
solinia. He eivät olleet toukokuun 1938 jälkeen olleet yhdessä. 
Kirje osoitti jälleen Hitlerille, että Italian hallitus oli asennoitu- 
nut täysin brittiläis- ja ranskalaismielisesti. 

Tammikuun 9. päivänä Hitler kuunteli aluksi esityksen sääti- 
lasta. Meteorologi viittasi edessäolevaan sään paranemiseen 
idässä ja uskoi voivansa antaa siitä seuraavana päivänä lähem- 
piä tietoja. Niinpä Hitler lykkäsi päätöksen seuraavaksi päiväk- 
si, jolloin **sääprofeetta” kertoi, että Itä-Euroopassa muodos- 
tuu harvinaisen voimakas ja kestävä korkeapaine, 12. ja 13. 
päivänä oli odotettavissa huonompaa näkyvyyttä, mutta sitten 
vallitsisi koko Euroopassa 12—14 päivää kirkas talvisää lämpöti- 
lan ollessa -19° . . . —-15*C. Hitler määräsi tammikuun 17. päi- 
vän hyökkäyspäiväksi. Jos silloin sää huononisi, siirrettäisiin 
hyökkäys kevääksi. Tuona tammikuun 10. päivänä vallitsi Val- 
takunnankansliassa jännittynyt tunnelma. Iltapäivällä tulivat 
Brauchitsch ja Halder puhutteluun, ja jo 12. tai 13. päivänä piti 
ilmavoimien tehdä kovia pommitusiskuja vihollisen lentokentil- 
le Ranskan pohjoisosissa. 

Tammikuun 11. päivästä tuli musta päivä. Muuan kuriiriup- 
seeri oli lentänyt harhaan matkalla puhutteluun lentokomento- 
paikka 220:lta (Minsteristä I Lentoarmeijakuntaan (Kölniin). 
Lentokoneen ohjaaja oli joutunut tekemään bensiinipulan vuok- 
si pakkolaskun Belgiaan lähelle Mechelniä. Kuriirin salkussa oli- 
vat uusimmat keskitysmarssisuunnitelmat hyökkäyspäivää var- 
ten. Hitler otti ilmoituksen vastaan tyynesti ja odotti ensin lä- 
hempiä tietoja siitä, mitä asiakirjoja tuossa yhteydessä oli joutu- 
nut belgialaisten käsiin. Saksan sotilasasiamies ilmoitti Brisse- 
listä, että käikki asiakirjat oli onnistuttu polttamaan. Hitler py- 
syi epäluuloisena. Muutaman päivän kuluttua kuva muotoutui. 
Kuriiriupseeria oli jo ensimmäisellä yrityksellä estetty poltta- 
masta papereitaan. Hänet ja lentokoneen ohjaaja, joka myöskin 
oli upseeri, oli otettu kiinni ja viety belgialaiseen sotilasparak- 
kiin. Siellä epäonnistui toinen yritys polttaa asiakirjat. Belgialai- 
silla oli siis hallussaan voimassaoleva saksalaisten hyökkäys- 
suunnitelma, ja he antoivat sen heti edelleen Ranskan yleisesi- 

kunnalle. Hitler pysyi ulkoisesti rauhallisena, etenkin kun hä- 
nen läheisensä Göring kantoi viime kädessä ilmavoimien ko- 
mentajana vastuun tuosta tapauksesta. Mutta sisimmässään 
Hitler oli hyvin suuttunut ja äreissään. Jo illalla tammikuun 11. 
päivänä hän päivällisen jälkeen keskustelussa toi julki käsityk- 
sensä palvelusvuorossa olevalle sotilasadjutantille avoimesti ja 
selkeästi siitä kevytmielisyydestä, jolla ilmavoimissa kuljetettiin 
mitä salaisimpia asiakirjoja. Tapahtuma antoi Hitlerille aiheen 
julkaista periaatteellisen käskyn n:o 1” vielä tammikuun 11. 
päivänä. Sen mukaan salaisesta asiasta ei saisi kukaan, eikä 
mikään virkapaikka tai upseeri, tietää enempää kuin ehdotto- 
masti oli palvelussyistä tarpeen. Myöskin ”ajattelematon salat- 
tavuudeltaan ratkaisevan tärkeiden käskyjen, määräysten tai 
ilmoitusten edelleen luovuttaminen” oli oleva tuon käskyn mu- 
kaan kiellettyä, ja käskyn piti tulla ripustetuksi näkyville kaikis- 
sa sotilaallisissa toimistoissa ja kirjoittamoissa. 

Usvainen ja samea säätila ei muuttunut. Ei ollut mitään ta- 
kuuta siitä, että ilmavoimat saisivat kolmeksi päiväksi peräk- 
käin hyvän lentosään. Hitler päätti sittemmin, että hyökkäys- 
valmistelut keskeytetään toistaiseksi. Vihollisen tietoon tullut 
operaatiosuunnitelma täytyi korjata. Hitler oli nyt päättäväisesti 
sitä mieltä, että saksalaisten panssarijoukkojen pääosat oli pai- 
nopistemäisesti koottava yhteen hyökkäämään Ardennien kaut- 
ta Maasille Dinantin ja Sedanin välistä sekä sieltä edelleen 
etenemään pidättelemättä Sommen suuiie. Hän oli Mechelnin 
tapausten jälkeen täynnä tahdonvoimaa ja ajii monista vaikeuk- 
sista huolimatta ajatuksensa läpi OK H:ssa vastoin kaikkien ar- 
veluja. 

Tammikuun 24. päivänä, Fredrik Suuren syntymäpäivänä, 
Hitler puhui Urheilupalatsissa 7 000 upseerikokelaalle, jotka 
odottivat juuri ylennystään luutnanteiksi. Hitler oli ottanut 
vuotta aikaisemmin tämän tavan käyttöön, ja nyt hän piti puhut- 
telutilaisuutta otollisena selvittääkseen nuorille upseereille käsi- 
tyksiään senhetkisestä Euroopan tilanteesta. Hän esitti, että 
tämä Eurooppa, jota ohjataan Ranskan ja Englannin armosta, 
ei suo kansallemme olemassaolon edellytyksiä . . . Mitä rajoi- 

tuksia me ikinä hyväksymmekään, me emme voisi koskaan le- 
pyttää Ranskaa ja Englantia . . . Jos kerran tämä taistelu ei ole 
kansani vältettävissä, silloin minulla on ehdottomasti tahdon- 
voimaa viedä tämä taistelu vielä elinaikanani päätökseen”. Hit- 
ler sai voimakkaat suosionosoitukset nuorilta kuulijoiltaan, 
voimakkaammat kuin edellisenä vuonna. 

Tammikuun 30. päivänä Hitler seisoi jälleen Urheilupalatsin 
korokkeella. Valtaannousun päivä oli rauhan aikana ollut aina 
varattuna Hitlerin puheelle valtiopäivillä. Hitler valitsi kuiten- 
kin tänä vuonna tilaisuuden kääntyä suoraan kansan puoleen. 
Hänet otettiin vastaan valtavin suosionosoituksin, ja hänen pu- 
heensa aikana nähtiin yhä uudelleen merkkejä innostuksesta. 
Hän suuntasi teräviä hyökkäyksiä kohti Englantia sanoen: 
” Herra Churchill haluaa kiihkeästi jo toista vaihetta. Hän antaa 
välimiestensä — ja hän tekee sen myös henkilökohtaisesti — tuo- 
da julki toiveensa, että nyt vihdoinkin alkaisi taistelu pommein. 
Ja he huutavat jo, että tämä taistelu ei luonnollisestikaan pysäh- 
dy naisten ja lasten eteen. Milloin siten onkaan Englanti kos- 
kaan jättänyt naisia ja lapsia koskemattomiksi.” 


Valmistautuminen ”Weser-harjoitukseen” 


Sillä välin alkoivat tulla etualalle valmistelut Weser-harjoitus- 
ta” (Unternehmen ”Weseriibung””) varten, kun Hitler oli tois- 
taiseksi keskittynyt lähinnä Tapaus Keltaiseen”' (Fall Gelb”? 
= hyökkäys länteen). 

Helmikuun 16. päivänä herätti välikohtaus norjalaisessa Jös- 
sing-vuonossa, siis Norjan aluevesillä, Hitlerin kiinnostusta ja 
ärtymystä. Saksalainen höyrylaiva Altmark joutui siellä britti- 
läisen risteilijän Cossackin valtaamaksi. Altmark oli joulukuus- 
sa La Plata -joen suulla upotetun panssarilaiva Admiral Graf 
Speen huoltoalus ja yritti noin 300 brittiläisistä upotetuista lai- 
voista peräisin olevan merimiehen kanssa päästä takaisin Sak- 
saan Norjan rannikkoa myöten. Hitler kysyi, miksei Altmarkin 
miehistö ollut tehnyt vastarintaa ja miksei englantilaisten yksi- 

köiden liikkeistä noilla merialueilla ollut tehty mitään ilmoitusta. 

Helmikuun 21. päivänä Hitler vastaanotti kenraali v. Falken- 
horstin, jota Jodl oli suositellut hänelle Norjan taisteluihin sopi- 
vana kenraalina. Falkenhorst sai suunnitella hyökkäyksen Nor- 
jaan. Koska oli tarpeen mitä ankarin salassapito, ei Falkenhors- 
tille voitu antaa käyttöön eräitä satunnaisia asiantuntijoita lu- 
kuunottamatta aluksi mitään virkamiesten asiakirjoja tai muita 
apuvälineitä kuten karttoja. Falkenhorst osti sen vuoksi itsel- 
leen Baedekerin Norjaa esittävän kartan, vetäytyi sitten hotelli- 
huoneeseensa ja esitteli jo saman päivän iltapäivän kuluessa 
aikomuksensa Hitlerille. Tämä yhtyi hänen käsityksiinsä, sillä 
maan muoto ei tarjonnut paljon vaihtoehtoja. 

Helmikuun 23. päivänä oli Raeder Hitlerin luona ja kertoi, 
että Pohjanmerellä oli kadonnut kaksi hävittäjää. Hän arveli, 
että saksalaiset lentokoneet olivat upottaneet nuo laivat. Seu- 
raavina päivinä asia tuotti sekä töitä että harmia laivaston ja 
ilmavoimien piirissä. Myös Hitler otti osaatapauksen käsitte- 
lyyn ja antoi nuhteita molemmille puolustushaaroille kevytmie- 
lisestä koordinoimattomien hankkeiden toteutuksesta. Hän 
määräsi ryhdyttäväksi toimiin, jotteivät tuollaiset uskomattomat 
tapaukset toistuisi. 


Erimielisyyksiä operaatiosuunnitelman suhteen 


Hitlerin pääasiallisena silmätikkuna oli — huolimatta ”We- 
ser-harjoituksen” jatkuvista valmisteluista — aina vain hyökkäys 
länteen. Päivittäiset tilanneneuvottelut Keitelin ja Jodlin kanssa 
olivat usein luonteeltaan hyvin yksityiskohtaisia tarkasteluja, 
jolloin käsiteltiin odotettavissa olevaa vastarintaa Belgian ja 
Ranskan rajalta alkaen. Hitler oli hankkinut itselleen tarkkoja 
tietoja rajalinnoituksista, yksittäisistä linnakkeista ja sulutteista 
sekä teki sitten omia suunnielmiaan hyökkäystä varten. Hänen 
esityksensä ja ajatuskulkunsa saattoivat Halderin epätoivoon, 
kun tämä otettiin mukaan pohdintaan. Hän edusti sitä näkemys- 
tä, että olisi joukkojen ja komentajien asia tehdä suunnitelmia, 

kun taas Hitler oli sitä mieltä, että tärkeimmät yksittäistehtävät 
ensimmäistä sotapäivää varten täytyisi määrätä ja lyödä kiinni 
tarkoin jo edeltäkäsin. Käytiin lukemattomia keskusteluja. 
Hyvin tärkeä oli epäilemättä Hitlerin keskustelu kenraali v. 
Mansteinin kanssa helmikuun 17. päivänä Valtakunnankansli- 
assa. Schmundt oli käynyt helmikuun 1. päivän tienoilla Armei- 
jaryhmä A:ssa ja keskustellut Rundstedtin esikuntapäällikön 
Mansteinin ja operaatiopäällikön, entisen joukko-osastotove- 
rinsa Jalkaväkirykmentti 9:stä, Tresckowin kansa. Silloin 
Schmundt sai tietää, että armeijaryhmällä oli jo syksystä 1939 
alkaen ollut toisenlaisia käsityksiä ensimmäisistä operaatioista 
kuin maavoimien yleisesikunnalla. Manstein oli lähettänyt kan- 
nanottonsa useasti yleisesikunnalle, mutta kenraali Halder oli 
ne torjunut. Sotatoimet tuli suorittaa OKH:n tekemän suunni- 
telman mukaisesti. Koska Manstein ei antanut minkään horjut- 
taa itseään ajatuksistaan, Halder sai aikaan hänelle siirtomää- 
räyksen pois Rundstedtin esikunnasta ja uuden tehtävänmää- 
räyksen kotiseudulla parhaillaan perustettavan XXXVIII Ar- 
meijakunnan komentajaksi. Tämä toimenpide herätti yleistä 
huomiota, sillä oli epätavallista tällaisessa tilanteessa tehdä 
kahden sotaretken välillä vaihdos armeijaryhmän tärkeällä joh- 
topaikalla. OKH ei ollut maininnut viime viikkojen aikana Joh- 
tajalle sanaakaan Mansteinin ajatuksista ja kaavailuista. 
Schmundt hämmästyi Hitlerin ja Mansteinin näkökantojen yh- 
densuuntaisuutta, toi heti palattuaan Hitlerille tiedoksi Mans- 
teinin ajatukset länsioffensiivia varten ja jätti siten luonnollisesti 
oven avoimeksi jatkolle. Hitler oli yhtälailla yllättynyt, ei suin- 
kaan vähiten jo muutenkin epäluulolla seuraamansa Halderin 
menettelystä. Ilman muuta Hitler olisi kutsunut Mansteinin jo 
aikaisemminkin heti luokseen, jos hän olisi kuullut kenraalin 
ajatuksista silloin, kun hän ei vielä itse ollut täysin päässyt 
selville painopisteen muodostamisesta. Nyt tuli tilaisuus kes- 
kusteluun vasta, kun Manstein ilmoittautui uuden palvelusteh- 
tävänsä johdosta. Hitler kuunteli Mansteinin suunnitelman esit- 
telyn. Se täsmäsi täysin Hitlerin käsitysten kanssa ja piti sisäl- 
lään tärkeimpänä kohtana hyökkäysoperaatioiden painopisteen 

siirtämisen Armeijaryhmä B:ltä Armeijaryhmä A:lle käyttäen 
siihen pääosaa panssari- ja moottoroiduista divisioonista. Hitler 
piti nyt huolta siitä, että OK H valmisteli heti tuon painopisteen 
muutoksen. 

Kun Manstein oli mennyt, Hitlerillä oli vielä pitkä keskustelu 
Schmundtin kanssa, jolloin käytettiin kovia sanoja Brauchit- 
schista ja Halderista. Molemmat kenraalit olivat Hitlerin käsi- 
tyksen mukaan selvästi sabotoineet hänen ajatuksiaan ja suunni- 
telmiaan länsihyökkäyksen suhteen sekä siten vaikeuttaneet ta- 
vattomasti hänen työtään. Juuri nyt hän ei haluaisi mitään muu- 
toksia ylijohdossa, mutta hyökkäyksen jälkeen hän tulee toi- 
meenpanemaan uudelleenjärjestelyn. 


Todt ministeriksi aseistusta ja 
ampumatarvikkeita varten 


Hitlerin tyytymättömyys OK H:n suhteen sai lähipäivinä uutta 
aihetta. Eri tahoilta Hitler kuuli valituksia maavoimien aseiden 
ja ampumatarvikkeiden huollon vuoksi. Hänelle syntyi vaiku- 
telma, että OKH:ssa toimi näissä asioissa siihenastisin mene- 
telmin täysin vanhentunut esikunta käyttäen tavanomaista by- 
rokraattista johtamistapaa. Hitler piti sen vuoksi välttämättö- 
mänä saada muutos tuohon tilanteeseen. Hänen vastenmielisyy- 
tensä maavoimia kohtaan aikaansai sen, että tehtävä annettiin 
siviiliministerille. Hitler perusti °’ Valtakunnanministeriön aseis- 
tusta ja ampumatarvikkeita varten”? laajoin valtuuksin ja antoi 
ohjeen saattaa kaikki virkapaikat yhteen suurimman tehokkuu- 
den saamiseksi. Maaliskuun 17. päivänä nimitettiin ministerin- 
tehtävään Saksan tielaitoksen ylitarkastaja, tohtori Todt. Tämä 
nimitys iski maavoimiin kuin pommi. Todtille oli vaikeaa luoda 
asemansa lujaksi. Hän tarvitsi yli vuoden löytääkseen oikean 
tien ja hankkiakseen luottamukselliset suhteet kaikkiin vastuul- 
lisiin virkapaikkoihin suurella työkentällään. 

Helmikuun 24. päivänä ajoimme Mincheniin. Hitler puhui 
siellä illalla vanhoille puoluetovereilleen Hofbräuhausissa sen 

johdosta, että oli 20. puolueohjelman julkistamisen vuosipäivä. 
Hänen puheensa tuon kuulijakunnan edessä käsitteli pelkästään 
edessäolevaa taistelua Länsi-Euroopan valtioiden kanssa. Hit- 
ler puhui avoimesti ja arkailematta Englannin lujasta vastustuk- 
sesta mainiten siinä ohessa myös juutalaisten vaikutuksen. 


Sumner Wellesin tehtävä 


Amerikkalainen alivaltiosihteeri Sumner Welles oli ilmoittautu- 
nut halukkaaksi saapumaan maaliskuun alussa keskusteluihin 
Berliiniin. Hän matkusti Rooseveltin erikoisvaltuutettuna Eu- 
roopan pääkaupungeissa Rooman kautta Berliiniin, edelleen 
Lontooseen ja Pariisiin sekä sieltä taas takaisin Roomaan. Ber- 
liinissä hän puhui Göringin, Ribbentropin ja Hessin kanssa. 
Keskusteluihin Hitler saneli johtoajatukset. Hän viittasi siihen, 
että tulisi osoittaa mitä suurinta pidättyvyyttä. Sumner Wellesin 
tulisi saada johtaa keskustelua. Saksan suhteet Yhdysvaltoihin 
eivät olleet sillä hetkellä hyvät. Jos Sumner Welles oli lähetetty 
tarkoituksella tehdä tuohon tilanteeseen muutos, se olisi mo- 
lempien kansojen etujen mukaista. Edelleen Hitler painotti hy- 
viä suhteita Venäjään. Englannille ja Ranskalle hän oli loka- 
kuussa esittänyt viimeisen rauhantarjouksensa, mutta se oli 
saanut vain ivaa osakseen. Vasta kun englantilais-ranskalainen 
tuhoamishalu oli murrettu, voitaisiin rakentaa rauhallinen Eu- 
rooppa. Saksan valtakunta oli päättänyt saattaa sodan voitolli- 
seen lopputulokseen. Hitler vastaanotti amerikkalaisen erikois- 
valtuutetun 2. ja 4. päivänä maaliskuuta Ribbentropin, Meissne- 
rin ja amerikkalaisen asiainhoitajan Kirkin kanssa. 

Maaliskuun 8. päivänä Hitler kirjoitti Mussolinille ottaen kan- 
taa kaikkiin poliittisiin pulmiin. Hänestä oli tärkeää pitää Italia 
puolellaan juuri nyt, kun Welles matkusti halki Euroopan. 
Ribbentrop luovutti kirjeen maaliskuun 10. päivänä Roomassa 
ja kävi samalla pitkähkön keskustelun Mussolinin kanssa saa- 
den selville, että Sumner Wellesin ei ollut onnistunut vaikuttaa 
Mussoliniin. Duce oli hyvin kiinnostunut keskustelusta Hitlerin 

kanssa, ja siihen tulikin tilaisuus maaliskuun 18. päivänä Bren- 
nerissä. 19. päivänä aamupäivällä Hitler oli jälleen Berliinissä, 
jolloin hän antoi heti tilanneselostuksessa Göringille, Keitelille 
ja Jodlille tyytyväisen, melkeinpä innostuneen kuvauksen tuos- 
ta keskustelusta. Hän oli erityisen iloinen siitä, että Mussolini 
luotti edelleen saksalaisten kortteihin ja oli valmis kuten ennen- 
kin myös asettamaan sotilaitaan taisteluun Ranskaa vastaan. 
Siinä asiassa Hitler oli kuitenkin pidättyvä. 

Pääsiäisen Hitler vietti Obersalzbergissä. Minulla oli palve- 
lusvuoro. Maaliskuun 22. päivänä lensimme Tempelhofista 
Ainringin lentokentälle lähellä Salzburgia. Vaimoni kuului myös 
seurueeseen. Vietimme neljä hyvin miellyttävää ja rentouttavaa 
päivää. Hitler oli lopettanut jokailtaiset elokuvanäytökset jo 
sodan alusta alkaen ja vietti nyt illat vieraidensa kanssa Bergho- 
fin suuressa salissa takan äärellä. Muuten päivät kuluivat tavan- 
omaiseen tapaansa. Pääteemoja keskusteluissa olivat Musso- 
lini ja italialaiset sekä Hitlerin rakennussuunnitelmat Berliinissä 
ja Miänchenissä. Pääsiäismaanantaina Hitlerillä oli pitkähkö 
keskustelu tohtori Todtin kanssa maavoimien varustamisesta ja 
tämän uudesta tehtävästä. Minut Hitler veti noiden neljän päi- 
vän kuluessa useasti pitkänpuoleisiin keskusteluihin. Hänen 
suuri huolensa koski maavoimien johtoa. Niinpä hän puhui 
eräänä iltana pelkästään käsityksistään ja suunnitelmistaan 
maavoimien varustamiseksi. Hänestä oli nyt tärkeää saada te- 
hokas ase panssarintorjuntaan käyttämällä siihen tarkoitukseen 
88 millimetrin ilmatorjuntakanuunaa. Myös panssarivaunujen ja 
pitkäputkisten panssarivaunuaseiden valmistus askarrutti häntä 
kovin. Nämä keskustelut kestivät useinkin kahdesta kolmeen 
tuntiin. Hitlerin vieraat käyttivät tuon ajan katsellakseen eloku- 
via keilaradalla. 


”Weser-harjoitus”? 


Maaliskuun 1. päivänä Hitler oli julkaissut ohjeen Weser-har- 
joitusta” varten. Niihin aikoihin oli saatu tietoja, joiden mukaan 

myös englantilaiset olivat ryhtyneet toimenpiteisiin Norjan 
miehittämiseksi. Hitler halusi ehtiä sitä ennen. 

Maaliskuun 5. päivänä Hitler kokosi kolmen puolustushaaran 
komentajat puhutteluun ?Weser-harjoituksen”' johdosta. Tuos- 
sa tilaisuudessa Göring sai ensi kertaa kuulla lähempiä yksityis- 
kohtia operaatioista, jolloin hän reagoi sen mukaisesti voimak- 
kaasti ja suuttuneesti. Hän yritti myös — turhaan — vaikuttaa 
tapahtumien suunnitteluun. Göring oli pettynyt, jopa ehkä 
loukkaantunut, koska Hitler ei ollut antanut tuota tehtävää hä- 
nelle, Göringille. 

Huhtikuun 1. ja 2 päivänä Hitler kävi viimeiset keskustelut 
Falkenhorstin, Göringin ja Raederin kanssa sekä antoi käskyn 
”Weser-harjoituksesta” eli Tanskan ja Norjan miehittämisestä 
huhtikuun 9. päivänä. Huhtikuun 3. päivänä lähtivät ensimmäi- 
set kuljetusalukset Norjan suuntaan. Hitler pelkäsi, että englan- 
tilaiset sittenkin voisivat vielä ehtiä ennen meitä. Yöllä 6.—7. 
huhtikuuta alkoivat laivaston operaatiot suuressa laajuudessa. 
Joukot Narvikiin kuormattiin hävittäjille ja lähtivät matkaan. 8. 
päivänä oli koko Saksan laivasto merellä. 

Huhtikuun 8. päivänä aamupäivällä tiedottivat englantilaiset 
ja ranskalaiset nooteilla Norjan ulkoministeriölle, että he olivat 
aloittaneet norjalaisten aluevesien miinoitukset. Oslossa vallitsi 
tuohtunut mieliala liittoutuneiden ottaman askeleen johdosta. 
Mutta Hitler oli iloinen tuosta tapahtumasta, sillä hän saattoi 
siten perustella omia toimenpiteitään Norjaa vastaan. 

Huhtikuun 9. päivän aamuna Oslossa ja Kööpenhaminassa 
toimiviin ulkoministeriöihin ilmestyivät Saksan lähettiläät luo- 
vuttaen kirjeet, joissa Norjaa ja Tanskaa vaadittiin tunnusta- 
maan saksalaisten joukkojen suorittama miehitys. Tanskalaiset 
mukautuivat tilanteeseen, kun taas Norjan kuningas ja hallitus 
asettuivat vastarintaan. Saksan hallituksen lähettämässä kir- 
jeessä oli tiedonanto, jonka mukaan Ouislingin pitäisi ottaa kä- 
siinsä hallituksen johto Oslossa. Tähän vaatimukseen Norjan 
hallitus ei halunnut taipua. 

Samaan aikaan alkoi Oslon, Kristiansandin, Stavangerin, 
Bergenin, Trondheimin ja Narvikin satamien miehitys. Ilma- 

voimat laskeutuivat Oslon ja Stavangerin lentokentille. Nämä 
miehitysvoimat eivät kohdanneet vaikeuksia. Hyökkäykset me- 
reltä sujuivat vaihtelevalla menestyksellä. Vaikein oli tilanne 
Narvikissa. Kymmenen saksalaista hävittäjää oli laskenut mai- 
hin 2 000 vuoristojääkäriä kenraali Dietlin johtamina. He eivät 
kohdanneet mitään vastarintaa. Mutta odotettu tuki kolmella 
huoltolaivalla ja tankkilaiva Kattegatilla ei päässyt perille. Eng- 
lantilaiset hävittäjät olivat seuranneet saksalaista saattuetta ja 
kykenivät kolmen ensimmäisen päivän taisteluissa upottamaan 
myös kaikki saksalaiset hävittäjät. 

Ne voimat, jotka Falkenhorst lähetti marssille tietä Oslosta 
Trondheimiin, pääsivät etenemään sääesteiden ja itsepintaisen 
norjalaisen puolustuksen vuoksi vain hitaasti. Mitään vaikutta- 
via voittoja ei saatu. Hitleriä tilanteen kehitys huolestutti yhä 
enemmän. Reinin länsipuolella seisoi armeija odottaen päivä 
päivältä hyökkäyskäskyä. Hitler itse oli erittäin kärsimätön, 
sillä kallisarvoisia päiviä hänen Ranskan sotaretkensä kannalta 
kului hukkaan. Hän oli suuressa hermostuneisuudessaan ja 
neuvottomuudessaan taipuvainen tyhjentämään Narvikin alu- 
een ja mahdollisesti luopumaan myös Trondheimista. Jos Eu- 
roopan yleinen säätila olisi rauhoittunut ja tuottanut pysyvän 
korkeapaineen, Hitler olisi silloin luultavasti toimeenpannut 
mainitut vetäytymiset. Hänen pääasiallisin keskustelukumppa- 
ninsa oli Jodl, joka tunsi Narvikin ja tiesi hyvin tarkoin, mitä 
Dietlin kaltainen energinen joukkojen johtaja saattoi tehdä täy- 
sin tiettömässä maastossa. Huhtikuun 14. päivänä englantilaiset 
olivat nousseet maihin 160 km Trondheimin pohjoispuolella, ja 
17. päivänä Ändalsnesiin 250 km etelään satamasta. Jodl arvioi 
noita brittien toimia hyvin tyynesti. Hän ei uskonut niiden tu- 
loksellisuuteen. Huhtikuun 22. päivänä hän lähetti maavoimien 
yleisesikuntaupseerinsa, everstiluutnantti v. Lossbergin Nor- 
jaan. Schmundt päätti samanaikaisesti lentää Osloon, koska hän 
epäili Lossbergiä. Huhtikuun 23. päivänä illalla Lossberg oli 
jälleen Berliinissä ja raportoi Hitlerille. Seuraavana päivänä 
saapui Schmundt. Hitler puhui Lossbergin selostuksesta vähä- 
tellen. Hän oli kuulemma liian suurpiirteinen eikä tiennyt yksi- 

tyiskohtia. Schmundt tunsi päällikkönsä paremmin. Hän kertoi 
perinpohjaisesti taisteluista Oslon ja Trondheimin välillä rau- 
hoittaen Hitleriä. Kapealla tiellä oli tehokas taistelu vain vai- 
voin mahdollista. Ei ollut muuta keinoa kuin taistella kärsivälli- 
sesti edelleen. Ei olisi myöskään epäilystäkään siitä, etteikö se 
onnistuisi. Ratkaisevinta oli ilmavoimien apu, mutta huono sää 
oli estänyt jo pitkähkön ajan lentotoiminnan. 

Englantilaisilla joukoilla oli pyrkimys päästä yhtymään, mutta 
niillä oli loppujen lopuksi vaikea asema. Ne taistelivat ilman 
lentotukea ja tehokasta ilmatorjuntaa. Saksalaisten puolelta 
Trondheimista saatettiin lentää hyökkäyksiä molempia englanti- 
laiskiiloja vastaan, jolloin niille aiheutettiin huomattavia tappioi- 
ta. Ne vetäytyivätkin sitten takaisin ja poistuivat 1. ja 3. päivänä 
toukokuuta Norjan maaperältä. Sen jälkeen onnistuttiin puhdis- 
tamaan kaikki kriisipesäkkeet aina Narvikin aluetta myöten. 

Englantilaiset vahvensivat toukokuun alussa voimiaan Nar- 

vikissa. Heille oli tärkeää saada saksalaisten pääsy malmialueil- 
le uudelleen estetyksi. Osoittautui vaikeaksi vahventaa Dietlin 
joukkoja. Lentotuki ei ollut Trondheimista asti mahdollista. 
Dietl itse pysyi luottavaisena työskennellen yötä päivää raken- 
taakseen ja parantaakseen asemiaan. Laivaston eteneminen ja 
menestyksellinen hyökkäys lännessä toivat tilanteeseen helpo- 
tusta. 

Sen jälkeen kun hyökkäys Ranskaan, Hollantiin ja Belgiaan 
oli alkanut suurella voimalla, Hitler ei enää juuri seurannut 
Norjan taisteluja. Hän oli lähettänyt huhtikuun 19. päivänä 
OKH:n vastustuksesta huolimatta Essenin aluejohtajan Terbo- 
venin Norjaan valtuuttaen hänet johtamaan maan hallintoa. 

Saatuaan 30. huhtikuuta Jodlilta tietää,että tieyhteys Oslosta 
Trondheimiin oli saatu haltuun, Hitlerin mieli keveni. 

Kesäkuun 10. päivänä Hitler vaikutti OKH:n julkaiseman 
loppuraportin muotoiluun, jolloin kosketeltaessa taistelua Nor- 
jassa ja erityisesti Narvikissa hänen ohjeidensa mukaan sanot- 
tiin: Itävaltalaiset vuoristojoukot, ilmavoimien osat kuten 
myöskin hävittäjiemme miehistöistä muodostetut osastot ovat 
antaneet kaksi kuukautta kestäneissä taisteluissa osoituksen 


297 


maineikkaasta sotilaskunnosta kaikiksi ajoiksi”. Kesäkuun 13. 
päivänä Hitler julkaisi päiväkäskyn Norjassa toimiville sotilai]- 
le. Hän kiitti johtoa ja joukkoja urheudesta ja uhrivalmiudesta, 
jolla ne auttoivat torjumaan Saksan valtakuntaa uhkaavan suu- 
ren vaaran”. Hitler myönsi, että taistelu Norjasta oli ollut 
vaikea tehtävä, eikä sitä olisi saatu ilman voittoisia sotatoimia 
Ranskassa niin nopeasti menestyksellä loppumaan. Mutta tais- 
telun jatkamiseksi Englantia vastaan oli Norjan hallussapitämi- 
sellä suuri merkitys. Hitleriä itseänsä kiinnosti ennen kaikkea 
suurisuuntainen Trondheimin kaupungin ja sataman rakentami- 
nen. Trondheimista piti tulla pohjoisin saksalainen kaupunki. 

Sotaretki Norjaan oli tuonut esille huomattavassa määrin Jod- 
lin johtajanominaisuuksia. Kaikessa avoimmuudessaan hän oli 
tuonut julki Hitlerille mielipiteitään ja toteuttanut ne kriisin 
tullessakin. Hitler oli taistelujen päätyttyä antanut tunnustusta 
Jodlin suorituksille. Hitler piti häntä ehdottoman uskollisena 
apulaisenaan, jonka ehdotuksia hän sodan kestäessä vielä usein 
noudatti. 

Koko Norjan sotaretken ajan Hitler oli ajatuksineen yksityis- 
kohtia myöten kiinni valmisteluissa Ranskaan tehtävää hyök- 
käystä varten. Kenraali Studentin kanssa Hitler keskusteli sota- 
toimista Haagia ja Schelden suuta vastaan. Muutaman kerran 
hän kokosi armeijoiden johtohenkilöt neuvottelun Valtakun- 
nankansliaan. Hänen epäluulonsa Brauchitschia ja Halderia 
kohtaan kasvoi. Hän oli ollut monesti talven kuluessa vähällä 
vaihtaa maavoimien johtoa. Vain suuren tehtävän läheisyys pi- 
dätti hänet sellaisesta askeleesta. Brauchitsch ja Halder odotti- 
vat omien sanojensa mukaan Ranskassa raskaita taisteluja, jot- 
ka saattaisivat venyä vuosien pituisiksi. Olivatko ne heidän 
todellisia ajatuksiaan vai puhuivatko he siten vain pidätelläk- 
seen Hitleriä hyökkäämästä Ranskaan, sitä minä en osaa sanoa. 
Hitler tiesi, että hän ei voi luottaa noihin kahteen kenraaliin, ja 
oli taipuvainen antamaan enemmän painoa armeijaryhmien ko- 
mentajien Leebin, Rundstedtin ja Bockin mielipiteille. He piti- 
vät parhaana hyökätä heti. 


Hyökkäys länteen 


Toukokuun 1. päivänä Hitler antoi hyökkäyskäskyn 5. päiväksi 
toukokuuta. 2. päivänä oli neuvottelu Göringin ja ilmavoimien 
johdon kanssa suunnitelmasta suorittaa maahanlasku °’ Hollan- 
nin linnoitukseen”. Neuvotteluun osallistui myös kenraali Stu- 
dent sekä kreivi Sponeck, maahanlaskudivisioonan komentaja. 
Koska Hitler piti tärkeänä ennen kaikkea yllätysvaikutusta ja 
nopeaa menestystä, hän erittäin mielellään keskusteli ennen 
toiminnan alkua yksityiskohtaisesti niiden upseereiden kanssa, 
joitten tuli suorittaa sellaisia erityisiä tehtäviä. Sponeckin piti 
hypätä divisioonansa kanssa Haagiin ja Rotterdamiin. 

Toukokuun 3. päivänä Hitler puhui jälleen kerran Urheilupa- 
latsissa 6 000 ylivänrikille kuvaten selkeästi heille kuuluvan teh- 
tävän. Menestys Norjassa ja toiveikkaat näkymät Ranskan so- 
taretken suhteen antoivat hänelle lennokkuutta puheeseen. 
Toukokuun 4. päivänä Hitler siirsi jälleen hyökkäystä 7. päi- 
väksi ja lopulta Göringin pyynnöstä toukokuun 10. päiväksi. 
Mutta se saisi olla viimeinen lykkäys, hän huomautti. 9. päivänä 
Hitler saneli julistuksen länsirintaman sotilaille. Se päättyi sa- 
noin: Tänään alkava taistelu ratkaisee Saksan kansakunnan 
kohtalon seuraavaksi tuhanneksi vuodeksi. Tehkää nyt velvolli- 
suutenne. Saksan kansa on menestyksentoivotuksineen luonan- 
ne. 

Mitä lähemmäksi hyökkäyksen alku tuli, sitä levollisemmalta 
ja toiveikkaammalta Hitler vaikutti. Minusta näytti siltä, että 
hänen monet mietteensä, joita hänellä oli ollut milloin minkin 
hankkeen vuoksi ja joita hän oli pohtinut viimeisen kuuden 
kuukauden aikana alaistensa komentajien kanssa, eivät olleet 
enää horjutettavissa, vaan tapahtumat kulkivat kulkuaan. Hitler 
oli sitä mieltä, että Ranska tulisi antautumaan noin kuuden 
viikon kuluttua. Se oli hänelle kokonaiskehityksen kannalta niin 
tärkeää, koska hänelle tarjoutui siinä mahdollisuus vaikuttaa 
brittien asenteisiin. Hän sanoi, että Englanti ei voisi jatkaa 
silloin enää sotaa, sillä siinä tapauksessa se menettäisi siirto- 
maavaltansa. Se taas olisi mahdotonta kuvitella. Englanti tulisi 

sen vuoksi myös taipumaan Saksan voitettua Ranskassa. 

Toukokuun 9. päivänä oli vihdoin tullut se päivä, jona Hitler 
saattoi lähteä länsirintamalle talven kuluessa etsittyyn ja valmis- 
teltuun päämajaan. Speer oli aluksi kunnostanut linnan Bad 
Nauheimin ja Usingenin välillä. Tämä ratkaisu ei miellyttänyt 
Hitleriä. Siksi hän antoi Todtille ja Schmundtille tehtäväksi 
etsiä ja rakentaa uusi päämaja pohjoisemmaksi Eifelin alueelle. 
Sen tuli olla niin yksinkertainen kuin mahdollista. Todt löysi 
Länsivallin alueelta Miinstereifelin seudulta erään ilmatorjun- 
ta-aseman, joka oli riittävä ”Johtajanpäämajaksi” pienten muu- 
tostöiden jälkeen. 

Iltapäivällä 9. toukokuuta kello 16.48 seisoi Hitlerin erikois- 
juna valmiina Berliinin Finkenkrugin asemalla, muutama kilo- 
metri länteen Staakenin lentokentästä Hampuriin johtavan pää- 
radan varrella. Hitler ajoi sinne vain poliisin ja turvallisuusosas- 
ton saattamana. Kaikkien muiden matkaseurueen jäsenten täy- 
tyi saapua asemalle salaamissyistä osaksi harvinaisia kiertotei- 
tä. 

Juna lähti täsmällisesti ja suuntautui kohti Hampuria. Hitler 
oli ilmoittanut matkansa vierailuksi joukkojen luona Tanskassa 
ja Norjassa. Mielestäni oli hyvin epäiltävää, uskottiinko tuota 
selitystä, sillä jokaisella matkalaisella oli yksityiset yhteytensä 
”*salaisuuteen vihittyihin”. Juna ajoi Hagenow-maahan asti. 
Siellä oli pitkähkö pysähdys, jotta voitiin ottaa vastaan puhelin- 
ilmoituksia. Ei kuulunut mitään uutta. Sieltä lähtien juna jatkoi 
matkaansa Hannoverin suuntaan. Tuon suunnanmuutoksen 
huomasivat kaikki, ja hyvin pian tuli jokaiselle selväksi, mikä 
päämäärä matkallamme oli. Illalla meillä oli vielä pieni pysäh- 
dys Burgdorfissa lähellä Hannoveria. Noudin viimeisen säätie- 
dotuksen, jonka perusteella Hitler antoi lopullisen käskyn hyö- 
kätä Ranskaan, Hollantiin ja Belgiaan seuraavana aamuna. 

Hitler oli tuolla matkalla loistavalla tuulella. Hän oli varma 
menestyksestä eikä hänellä ollut mitään sisäistä epäilystä. Illal- 
linen ravintolavaunussa sujui eloisasti, ja Hitler ilmaisi toiveen- 
sa, että yksittäiset, osaksi hänen henkilökohtaisesti valmistele- 
mansa toimet rajalla tulisivat onnistumaan hyvin. Erikoisesti 

hän mainitsi hyökkäyksen belgialaista Eben-Emaelin linnoitusta 
vastaan. Vielä hämärissä junamme saapui tavoitteeseensa, pie- 
nelle asemalle lähellä Euskircheniä. Siellä meitä odottivat kol- 
miakseliset Mercedes-autot, jotka veivät meidät vajaassa puo- 
lessa tunnissa hyvin naamioituun Johtajanpäämajaan ”’Kallio- 
luolaan”. Varsinaiseen linnoitettuun osaan saattoi sijoittua vain 
Hitlerin sotilaallinen seurue. Hitlerin bunkkerissa asuivat hänen 
lisäkseen Schaub, Keitel ja yksi palvelija. Toisessa bunkkerissa 
asustivat Jodl, kolme Johtajan adjutanttia, Keitelin adjutantti ja 
tohtori Brandt. Näiden kahden asuntobunkkerin lisäksi oli vielä 
ruokailubunkkeri ja tilanneparakki, hieman alempana rinteessä. 
Tuossa parakissa oli tilannehuone ja lisäksi majoitustilat Putt- 
kamerille, Deyhlelle ja kirjurina toimivalle vääpelille. * Ruokai- 
luparakissa oli pitkä 20 hengen pöytä, jonka ääressä kaikki 
ateriat nautittiin sielläoleskelun aikana. Vapaalla seinällä, :huo- 
neen pitkällä sivulla riippui kartta esittäen koko sitä: maa-alaa, 
joka nyt piti valloittaa. 

Muu seurue ja lehdistökeskus majoittuivat läheiseen kylään, 
josta oli otettu käyttöön muutamia taloja. 

Ensimmäinen taistelupäivä sujui aluksi AT Hitler 
vetäytyi vielä joksikin aikaa nukkumaan. Puolenpäivän aikaan 
tulivat ensimmäiset, vielä aika niukat ilmoitukset. Tiedotettiin, 
että Maastrichtin silta oli tuhottu, ja se täytyi nopeasti saada 
uudelleen kuntoon. Albertin kanavan sillat kyettiin saamaan 
osaksi vahingoittumattomina haltuun. Maahanlasku liitokoneil- 
la Eben-Emaelin linnoituksen katolle oli onnistunut. Enempää 
el ensimmäisenä päivänä saatu vielä tietää. Osoittautui kuiten- 
kin päivän kuluessa, että belgialaiset ja hollantilaiset joukot 
olivat odottaneet hyökkäystä toukokuun 10. päivänä. Hyök- 
käyspäivä oli jotain kautta paljastunut vastustajille. Mutta vas- 
tarinta oli kaikkialla vain vähäistä. Räjäytetyt sillat, esteet ja 
sulut pysäyttivät ensimmäistä marssia muutamin , paikoin ly- 
hytaikaisesti. Muilla rintamanosilla eteneminen sujui hyvin. 

Joukkojen mieliala oli erinomainen. Sotilaat olivat voiton- 
varmoja. Vastapuolella oli vain viivyttävään vastarintaan varus- 
tettuja belgialaisia ja hollantilaisia. Ranskan armeija oli vaikeas- 

sa tilanteessa: Koska se odotti hyökkäystä pohjoisesta Belgian 
läpi, sen täytyi ensin edetä omiin lähtöasemiinsa aloittaakseen 
taistelun. Yhdessäkään eivät noiden kolmen valtion voimat ol- 
leet riittävän kehittyneet moderniin sodankäyntiin panssarein ja 
ilmavoimin. Tämä kävi ilmi ensimmäisen kymmenen päivän 
aikana aivan selvästi. Hollannissa armeija antautui toukokuun 
14. päivänä. Rotterdamia vastaan suunnattua ilmahyökkäystä ei 
kyetty yhteysvaikeuksien vuoksi enää estämään, vaikka antau- 
tuminen oli jo tapahtunut. Kaupungille tuli huomattavia vaurioi- 
ta ja myös väestö kärsi valitettavia tappioita. 

Belgialaiset laskivat aseensa toukokuun 24. päivänä. Ehdot- 
toman antautumisen he allekirjoittivat toukokuun 28. päivänä. 
Belgian kuningas pysyi maassa. 

Erittäin epämiellyttävä tapahtuma sattui ensimmäisenä sota- 
päivänä. Freiburgin kaupunki Breisgaussa ilmoitti pommihyök- 
käyksestä. Useita lentokoneita, todellisuudessa kylläkin vain 
kaksi, oli sen mukaan pommittanut kaupunkia. Siviiliväestö ko- 
ki tappioita, ja syntyi melkoisia vaurioita. Valitettavasti osoit- 
tautui hyökkäyksen tutkimuksissa, että eräällä saksalaisella 
pommitusyksiköllä oli ollut tehtävä hyökätä Reinin länsipuolella 
olevaa ranskalaista kaupunkia vastaan, ja sen koneet olivat va- 
hingossa pudottaneet pomminsa Freiburg im Breisgauhun. Hit- 
lerille tiedotettiin tapahtuneesta virheestä, mutta hän päätti 
vaieta siitä. Se onnistui kuitenkin vain osaksi. Propagandassa 
käytettiin tilaisuutta hyväksi esittämällä tapahtuma jatkuvasti 
liittoutuneiden terrorihyökkäyksenä. 

Saksalaisten päähyökkäys oli edennyt ensimmäisinä päivinä 
maastovaikeuksien läpi ja saavuttanut toukokuun 12. päivän 
iltana Maas-joen Dinantin luona. 20. päivänä XIX AK:n kärjet 
olivat panssarikenraali Guderianin komentamina Amiensin ja 
Abbevillen luona Sommen suulla, mikä merkitsi arvaamattoman 
nopeaa menestystä. 

Taistelu Eben-Emaelin linnoituksessa 10. ja 11. toukokuuta 
oli monivivahteinen antaen hyökkääjien molemmille komenta- 
jille aiheen tehdä tavanomaisesta poikkeavia ratkaisuja, jotta 
vastarinta olisi murtunut. Iltapäivällä 11. toukokuuta linnoituk- 

sen miehistö antautui. Hitler kutsui pienen voittoisan joukon 
päämajaansa ja myönsi kahdelle johtavalle upseerille ritariristin. 
He antoivat Hitlerille perinpohjaisen selvityksen taistelun ku- 
lusta. 

Toukokuun 14. päivänä 1940 kirjoitin sedälleni Otto v. Belo- 
wille. ° Tämän sotaretken ensimmäiset 4—5 päivää ovat suju- 
neet paremmin kuin mitä Johtaja, maavoimat ja ilmavoimat 
ikinä uskalsivat toivoa. Pommikoneet ovat vaikuttaneet kaikki- 
alla tavattoman voimakkaasti sekä vihollisen ilmavoimiin että 
sen maavoimien osastoihin. Vihollisen ilmavoimista on 60 % jo 
poissa pelistä. Meidän painopistemäisesti etenevät moottoroi- 
dut joukkomme eivät ole ylipäänsä joutuneet hyökkäyksen koh- 
teeksi. Maas-joen ylimenopaikat ja sillanpäät Dinantin ja Seda- 
nin luona on saatu nopeasti haltuun. Vastustaja vetäytyy kaik- 
kialla Hollannissa ja Belgiassa. Sen sijaan englantilaiset ja osa 
ranskalaisista joukoista siirtyivät Pohjois-Ranskasta alueelle 
Brissel- Gent — Courtrai. Vihollinen ei ole toistaiseksi vielä 
millään lailla huomannut varsinaista päämääräämme ja paino- 
pistettämme. Siellä ovat maavoimat nyt valmiit aloittamaan yl- 
lättävästi suuren iskun. Sen selvitin Sinulle silloin jouluna. Läh- 
töaseman olemme me nyt saavuttaneet.” 


Dunkergue 


Ranskalaisella puolella hallitus kutsui toukokuun 19. päivänä 
kenraali Weygandin Gamelinin seuraajaksi. Weygandin täytyi 
saapua Syyriasta saakka. Hänen nimensä sytytti jälleen koko 
Ranskassa toivon kipinän. Hän oli ollut maailmansodassa Foc- 
hin koeteltu ja pätevä apulainen nauttien edelleen suurta luot- 
tamusta. Hän alkoi erityisesti ponnistelemaan pohjoisessa val- 
litsevan sekavan tilanteen korjaamiseksi. Mutta kaikki yritykset 
koota uusia joukkoja tulivat liian myöhään. Kenraalien Gude- 
rianin ja Reinhardtin (XXXXI AK) komentamat panssarijoukot 
vyöryivät toukokuun 23. päivänä koukaten Sommen suulta poh- 
joiseen Boulognen ja Calais'n ohi sekä etenivät sitten edelleen 

itään päin. Seuraavana päivänä ne saivat Hitleriltä lähteneen 
käskyn, etteivät saa jatkaa hyökkäystä vaan pysähtyvät linjalle 
Gravelines-St. Omer-Bethune. Tuo määräys herätti yleisesti 
suuttumusta ja paljon vastustusta. Brauchitsch ja Halder olivat 
yrittäneet saada Hitlerin luopumaan tekemästään ratkaisusta. 
Hitler tiesi, että koko englantilainen voimaryhmä vahvuudel- 
taan yli 300 000 miestä oli Dunkerguen eteläpuolisella alueella 
aina Lillen seudulle asti aikomuksenaan vetäytyä Dunkerguesta 
Englantiin. Hitler perusteli päätöstään Brauchitschille ja Halde- 
rille odotettavissa olevalla englantilaisten pitkäaikaisella ja itse- 
pintaisella vastarinnalla. Hän ei halunnut, että omat moottoroi- 
dut voimat juuttuisivat siellä taisteluun kiinni, vaan että ne 
olisivat sieltä mahdollisimman nopeasti irrotettuina valmiit uu- 
della rintamalla hyökkäykseen kohti etelää. Hitlerin tarkoitus 
oli päättää taistelu ranskalaisia joukkoja vastaan niin pian kuin 
mahdollista ja estää Etelä-Ranskassa uuden vastarinnan synty- 
minen. Hän ei tiennyt toukokuun 24. päivänä, mitä vihollis- 
joukkoja Ranskassa todella oli. Mutta hänen suuri huolensa oli 
se, että englantilaiset toisivat Bordeaux'n kautta ;uusia divi- 
sloonia ja muodostaisivat siten uuden rintaman. 

Hitlerin toiminta arvioidessaan tilanetta Dunkerguessa oli 
myös vahvasti Göringin vaikutuksen alaista. Göring näki mah- 
dollisuuden lentäjilleen hankkia tilanteeseen ratkaisun. Hän 
esitti Hitlerille vakaan käsityksensä siitä, että hänen lentäjänsä 
kykenisivät estämään englantilaisen armeijan vetäytymisen ta- 
kaisin Englantiin. Hitler luotti tuohon lupaukseen, vaikkakin 
sain sen vaikutelman, ettei hän ollut siitä täysin vakuuttunut. Se 
sopi kuitenkin hänen kaavailuihinsa seuraavista sotatoimista. 
Epäilemättä Göringin vakuutuksen vahventamana Hitler lensi 
toukokuun 24. päivänä Armeijaryhmä A:han neuvotellakseen 
kenraalieversti v. Rundstedtin kanssa päätöksestä seuraavia so- 
tatoimia varten. Syntyi hyvin yksityiskohtainen ja pitkä keskus- 
telu tilanteesta Dunkerguen edustalla. Hitlerin perusajatus oli 
nopea sotatoimien jatkaminen Etelä-Ranskaan. Englannin ar- 
meijalla ei ollut hänelle enää mitään merkitystä. Halder puolusti 
vaihtoehtoa, jonka mukaan tuli edetä kaikin käytettävissä olevin 

voimin englantilais-ranskalaiseen mottiin ja tuhota se. Hitlerin 
mielestä tuo taistelu vaatisi useita päiviä ja viivyttäisi hyökkäys- 
tä Etelä-Ranskaan liian kauan. Hitler jätti ratkaisun Rundstedtil- 
le. Tämä valitsi mahdollisimman nopean operaatioiden jatkami- 
sen. Sen mukaisesti ryhmitettiin voimat Sommella ja Aisnella 
uudelleen. Armeijaryhmä B kenraalieversti Bockin johdolla 
vastasi alueesta rannikolta suunnilleen Retheliile. Sen naapuriin 
tuli Armeijaryhmä A kenraalieversti v. Rundstedtin alaisuudes- 
sa Saarin alueelle saakka, kun taas Armeijaryhmä C kenraalie- 
versti Ritter v. Leebin johdolla pysyi edelleen vanhoissa ase- 
missaan. Hyökkäys 5. päivänä kesäkuuta saavutti menestystä 
oikealla siivellä panssariarmeijakunta Hothin alueella ja Mans- 
teinin armeijakunnan suunnassa. Viimemainittu työntyi nopeas- 
ti naapurissa olleiden joukkojen läheltä läpi ja saattoi koko rin- 
taman liikkeeseen. 

Ranskassa oli sillä välin kutsuttu valtion johtoon marsalkka 
Petain, johon väestö asetti paljon toiveita. Hitler pelkäsi, että 
hänen onnistuisi vielä rakentaa menestyksellinen puolustus. 
Kirjeessäni 29. toukokuuta sedälleni kirjoitin: ° Nopea Maasin 
ylimeno on yllättänyt vastustajan siinä määrin, ettei se lähiai- 
koina kykene vastarintaan. Panssarimme ja moottoroidut divi- 
sloonamme ovat sitten nopeasti voittaneet kaikki esteet ja kii- 
ruhtaneet meren äärelle. Jalkaväkidivisioonat ovat marssineet 
ennenkuulumattomin marssisuorituksin, edenneet kohti länttä 
ja rakentaneet nopeasti riittävän torjuntarintaman kohti etelää. 
Kaikessa rauhassa ja turvallisesti selustan puolesta voitiin sitten 
säkki sulkea pohjoisessa. Ranskan divisioonien eliitti on siellä 
tullut tuhotuksi. Englantilaiset divisioonat on pyyhkäisty pois, 
niiden yksittäiset osat ovat pelastautuneet ilman kalustoa Eng- 
lantiin. Meidän puolellamme 50 % divisioonistamme ei ole vielä 
ylipäänsä tullut taisteluun mukaan. Johtaja itse on aivan suuren 
menestyksen vallassa.” 

”Kallioluolassa” viettäminämme päivinä Hitler kutsui me- 
teorologin, tohtori Diesingin luokseen ojentaen hänelle kultai- 
sen, kaiverruksilla varustetun taskukellon. Hitler otti hänet 
kohteliaasti vastaan ja keskusteli hänen kanssaan eri esityksistä, 

joita meteorologi oli hänelle pitänyt pitkänä odotusaikana puoli- 
sen vuotta kestäneen talvikauden kuluessa. 

Uuden hyökkäysvaiheen alkuun mennessä Hitler siirsi pää- 
majansa Belgian eteläosaan pienelle paikkakunnalle nimeltä 
Bruly de Pêche. Jälleen olivat Schmundt ja Todt etsineet ensin 
sopivan paikan, joka oli sitten kuumeisella kiireellä varustettu 
ottamaan vastaan Johtajanpäämaja. Minulla on tuo majapaikka 
säilynyt erityisen hyvin muistissa, sillä siellä saimme kuulla 
myös aselevon solmimisesta. 

Kesäkuun 14. päivänä aloitti 1. Armeija Saarbräckenin etelä- 
puolella Maginot-linjan murtamisen. Vahvan tykistön ja ilma- 
voimien tulivalmistelun turvin kävivät useat divisioonat hyök- 
käykseen ja saivat kahden kovan päivän jälkeen linjan murtu- 
maan. Kesäkuun 16. päivänä seurasi toinen isku eteläisellä alu- 
eella. Siellä 7. Armeija ylitti Reinin. Muutamassa päivässä oli 
ranskalaisten joukkojen kohtalo sinetöity. Eräiden linnoituslait- 
teiden miehistöt puolustautuivat vielä päiväkausia yleisen an- 
tautumisen jälkeen, kunnes korkea ranskalainen sotilasvaltuus- 
kunta sai heidät luovuttamaan linnakkeensa. 

Kesäkuun 10. päivänä Mussolini oli julistanut ranskalaisille 
sodan. Italialaiset joukot olivat aloittaneet taistelutoimet 11. 
päivänä kesäkuuta. Hitler oli odottanut hyvin huolestuneena 
tuota päätöstä, sillä se ei merkinnyt tukea vaan pikemminkin 
lisärasitusta. Kesäkuun 14. päivänä antautui Pariisi ilman taiste- 
lua, julistettuna avoimeksi kaupungiksi, ja 15. päivänä kävi sa- 
moin Verdunille. Hitler otti nuo tiedot vastaan tyynenä ja osa- 
nottoa tuntien. Ensimmäisen maailmansodan muistot vaikutti- 
vat häneen, kuten myös muihin tuohon sotaan osallistuneisiin 
yhä voimakkaina. 


Voitto ja aselepo 
Kesäkuun 18. päivänä Hitler vastaanotti ranskalaisten toivo- 


muksen aselevosta. Siitä syvästi liikuttuneena hän antoi Ulko- 
ministeriön kautta ranskalaisille tiedon, että hänen täytyisi ensin 

puhua asiasta italialaisten kanssa. Hän lensi samana päivänä 
Mincheniin tapaamaan Mussolinia. Hänen täytyi nyt tervehtiä 
Mussolinia aseveljenä ja se taas ei miellyttänyt häntä lainkaan. 
Mutta Mussolini esiintyi kirkkaan innostuneena ja lupasi valta- 
vaa menestystä. 

Kaksi päivää myöhemmin, kesäkuun 20. päivänä, saapui 
ranskalainen aselepokomissio Toursiin. Neuvottelujen piti al- 
kaa 21. päivänä kello 11 Compi&gnessa samalla paikalla, missä 
11. marraskuuta 1918 Erzberger, marsalkka Foch ja amiraali 
Wemyss allekirjoittivat aseleposopimuksen. Hitler oli jo pi- 
temmän aikaa kuvitellut mielessään tuota tapahtumaa ja oli nyt 
aivan haljeta ylpeydestä saadessaan näytellä siinä osaansa his- 
torian edessä. Compi&gnen metsässä hän työnnätti hallista ulos 
vaunun, jossa seremonia oli vuonna 1918 tapahtunut. Hän mää- 
räsi osanottajiksi ensimmäiseen neuvotteluun kolmen puolus- 
tushaarankomentajan lisäksi Keitelin sekä valtakunnanministe- 
rit Hessin ja v. Ribbentropin. Ranskalaisen delegaation myö- 
hästymisen vuoksi täytyi neuvottelujen alku siirtää kello 15:een. 
Hitler saapui yksin historiallisen vaunun luo, tarkasti kunniapa- 
taljoonan rivistön ja meni sisään vaunuun. Muutaman minuutin 
kuluttua saapui ranskalainen aselepovaltuuskunta kenraali 
Huntzigerin johdolla. Se astui heti vaunuun. Keitel luki johdan- 
non aseleposopimukseen. Hitler ja hänen seurueensa lähtivät 
sitten vaunusta ja ajoivat pois. Keitelin tehtävänä oli johtaa 
alkaneet neuvottelut, jotka kestivät seuraavaan päivään. Yöllä 
24.—25. kesäkuuta kello 1.35 aseleposopimus julkaistiin yleisra- 
diossa ja tuli siten voimaan. Me olimme kaikki kokoontuneina 
Hitlerin kanssa Johtajanpäämajan ruokailuhuoneessa kuunnel- 
len vaiti radiolähetystä. Lopuksi kaikui ikkunoiden edessä Joh- 
tajan saattopataljoonan torvensoittajan puhaltama merkkisoitto 
”” Kaikki seis”. 

Se oli epäilemättä syvästi vaikuttava ja liikuttava tapahtuma. 
Kesti kauan ennen kuin iloinen seurustelu lähti jälleen käyntiin. 
Riemu ja syvä vakavuus olivat vaikeasti yhdistettäviä vasta- 
kappaleita. 

Ranskassa laukesi viime päivien jännitys. Pakolaismassat, 

jotka tukkivat kaikki tiet, palasivat jälleen kotiseuduilleen takai- 
sin. Hitler käytti aikaa muutamiin matkoihin miehitetylle rans- 
kalaiselle alueelle. Hän oli jo niinä päivinä, kun Johtajanpääma- 
ja oli sijoitettuna Bruly de Pöcheen, käynyt vanhoilla maailman- 
sodan aikaisilla taistelupaikoilla ja kaatuneiden muistomerkillä 
Langemarckissa sekä Vimyn ja Loretton kukkuloilla. Nyt hän 
ajoi kahden vanhan, maailmansodan aikaisen taistelijatoverin 
kanssa katsomaan entisiä asemia, joissa he olivat olleet sijoitet- 
tuina lähellä Reimsiä. Toinen aseveljistä oli nykyinen valtakun- 
nanjohtaja Max Amann. Kesäkuun 28. päivänä Hitler lensi epä- 
viralliselle vierailulle Pariisiin, jossa hän viipyi vain muutamia 
tunteja aikaisin aamulla. Hän vieraili Riemukaarella, Invalidi- 
kirkossa Napoleonin haudalla ja Oopperatalossa. Invalidikir- 
kossa hän lausui toivomuksen, että Napoleonin pojan Reich- 
stadtin herttuan sarkofagi pitäisi kuljettaa Wienistä Pariisiin. 
Oopperatalossa Hitler määräsi itse, miten hän halusi opastetta- 
van selvittäen seurueelleen monia rakenteen ja sisustuksen yksi- 
tyiskohtia. Hän oli kutsunut tälle matkalle mukaan professoreis- 
ta Speerin, Brekerin ja Gieslerin. 

Kesäkuun 29. päivänä Hitler siirsi päämajansa Schwarzwal- 
diin. Sielläkin Schmundt oli ottanut käyttöön ilmatorjunta-ase- 
man lähellä Kniebisiä ja antanut sisustaa sen Johtajanpäämajan 
tarkoituksiin sopivaksi. Noina päivinä Schwarzwaldissa oli Hit- 
leristä selvästi huomattavissa, että häneltä oli poistunut raskas 
taakka harteiltaan. Hän näytti avoimelta ja ryhtyi harrastamaan 
myös tehtäviä, joilla ei ollut välittömästi tekemistä sodankäyn- 
nin kanssa. Hän kutsui länsimaakuntien aluejohtajat luokseen 
antaen siinä yhteydessä aluejohtaja Biirckelille Lothringenin ja 
aluejohtaja Robert Wagnerille (Badenista) Elsassin hallinnon. 
Wienin aluejohtajaksi tuli myös Baldur v. Schirach, joka oli 
ottanut osaa Ranskan sotaretkeen luutnanttina rykmentti 
”Grossdeutschlandin” riveissä. 

Kahtena päivänä Hitler teki matkoja Elsassissa. Näistä en- 
simmäisenä päivänä hän vieraili Strassburgissa, katseli tuomio- 
kirkkoa sekä vanhoja katuja ja kaupunginosia. Hänen matkansa 
toinen osa ja samalla toinen päivä kului Maginot-linjan osien 

tarkastelussa. Noille käynneille hän oli kutsunut mukaan myös 
Lammersin ja Meissnerin. Viimemainittu oli kotoisin Elsassista 
ja kertoikin matkan aikana noilta seuduilta monia kuvaavia kas- 
kuja. 

Hitlerille kasvoi noiden Schwarzwaldin päivien aikana polt- 
tavaksi suuri kysymys siitä, miten pitäisi menetellä Englannin 
suhteen. Hän ei saattanut kuvitella, että Churchill olisi valmis 
rauhanneuvotteluihin. Kuvaavaa Churchillin ajattelutavalle ja 
käyttäytymiselle oli heinäkuun 3. päivä. Englantilaiset ilmestyi- 
vät laivasto-osastolla lähellä pohjoisafrikkalaista, Ranskalle 
kuuluvaa Oranin satamakaupunkia sijaitsevan Mers-el-Kebirin 
tukikohdan edustalle vaatien siellä olleita ranskalaisia laivasto- 
voimia luovutettaviksi englantilaisille. Kun ranskalainen ami- 
raali oli torjunut vaatimuksen, Royal Navy aloitti heti tulituksen 
upottaen ranskalaiset laivat. Hitler sanoi kylläkin, että hän tulisi 
seuraavassa valtiopäivien istunnossa esittämään jälleen kerran 
Englannille vakavan rauhantarjouksen. Mutta hän ei pitänyt 
mahdollisena, että sillä olisi menestystä. Hän tahtoi todella vält- 
tää taistelua Englannin kanssa, koska hänestä oli selvää, että 
välienselvittely Venäjän kanssa ei ollut vältettävissä. Sitä taiste- 
lua hän halusi käydä ilman selustassa olevaa vihollista. Yksi 
taistelu oli siis nyt päättynyt, mutta uusi odotti jo edessä. 

Brauchitschin kanssa oli jo Belgiassa sovittu, että noin 20 
jalkaväkidivisioonaa tullaan hajoittamaan. Mutta samalla oli 
myös määrätty perustettavaksi kymmenen uutta panssaridivisi- 
oonaa. 

Hyökkäys Ranskaan oli tuonut esille eräitä Hitlerin ympäris- 
tössä paljon keskusteltuja kysymyksiä, joista yksi oli Waf- 
fen-SS:n tappiot. Uhkarohkean, ajattelemattoman ja kokemat- 
toman johdon vuoksi kärsivät harvalukuiset SS:n yksiköt tavat- 
toman korkeita tappioita. Nuoret SS-sotilaat olivat ryhtyneet 
harkitsematta ja ilman tarvittavaa taitoa taisteluun, mikä oli 
kunnioitettavaa mutta myös vastuutonta. Hitler puhui näistä 
tapauksista ja mahdollisuuksista estää niitä. Mutta eniten ihmet- 
telivät ensimmäisen maailmansodan veteraanit Ranskan armei- 
jan ja sen johdon epäonnistumista. Myös Hitler näytti olevan 

siitä yllättynyt, joskaan hän ei ollut ikinä epäillyt tämän sotaret- 
ken onnekasta lopputulosta. 


Sodan jatkaminen Englantia vastaan 


Sodan jatkomahdollisuuksista Englantia vastaan olivat Hitler ja 
Brauchitsch käyneet jo Bruly de Pöechessä ensimmäisen keskus- 
telun. Muistini mukaan Brauchitsch oli silloin ohimennen mai- 
ninnut, että jos Englanti ei nyt ajattele rauhansopimusta, täytyi- 
si ottaa harkittavaksi ylimenohyökkäyksen suorittaminen Ka- 
naalilla mahdollisimman nopeasti. Hitler oli ottanut siihen 
myönteisen kannan, mutta halusi vielä odottaa seuraavien päi- 
vien ratkaisua. 

Englantilaisten sodanjohtoa leimasi Hitlerin arvelun mukaan 
Churchillin suuri henkilökohtainen kunnianhimo. Hänen mah- 
dollisuutensa olivat vain sodassa, jonka hyväksi hän oli työs- 
kennellyt jo kolmekymmentäluvun puolivälistä lähtien. Liitto- 
laisia tuohon toimintaan hän etsi USA:sta ja oli löytänyt sellai- 
sen Rooseveltissä. *Tietysti olen yllättänyt Englannin”, Hitler 
sanoi, ja Roosevelt ei voi toimia vielä täydessä laajuudessaan. 
Amerikassa tuollainen ohjelma sujuu hitaammin.” Mutta Hitle- 
rin käsityksen mukaan Churchill organisoi Saksan vastaista mie- 
lialaa koko englantia puhuvassa maailmassa aina sen laatuisia 
väitteitä myöten, että juuri Hitler halusi sotaa. Jos nyt maihin- 
nousuhyökkäys saarivaltakuntaa vastaan onnistuisi, olisi vähin- 
tään kyseenalaista, voisiko Englanti jatkaa sotaa imperiuminsa 
muista osista, kuten Churchill oli juuri Alahuoneelle julistanut. 

Schwarzwaldin kukkuloilla, raskaan mutta voittoisan sota- 
toimen päättyessä suuntasi Hitler jälleen kerran kovia sanoja 
maavoimien johdon käyttäytymistä kohtaan. Saatiin kuulla, että 
jo Fritsch ja Beck olivat yhä uudelleen yrittäneet estää häntä 
aloittamasta sotaa. He uskoivat saavuttavansa päämääränsä si- 
ten, että he sabotoivat varustautumista ja varoittivat Ranskan 
ylivoimasta. Siihen hän taas ei ollut koskaan uskonut, ja nyt 
hänellä oli todisteet oikeasta arviostaan Ranskan voimien suh- 

teen. Koska Brauchitsch ja Halder marssivat kokonaan Frit- 
schin ja Beckin jalanjäljissä, täytyi hänen suhtautua heidän neu- 
votteluihinsa hyvin epäluuloisesti. 

Hitler kohteli ankarasti sotaretken päätyttyä myös rintamalla 
taistelleita entisten hallitsijasukujen jäseniä. Aiheena oli Preus- 
sin prinssin Wilhelmin kaatuminen toukokuun lopussa. Hitler 
oli ottanut tiedon vastaan harmistuneena ja käskenyt, että kaik- 
ki prinssit tulisi poistaa rintamalta, jolloin vain palvelus välittö- 
män vihollisvaikutuksen ulkopuolella olisi heille sallittua. Tämä 
heti paljon keskustelua herättänyt ratkaisu otettaisiin yleisesti 
vastaan kielteisesti, eikä pelkästään vain asianomaisten taholta, 
jotka tunsivat joutuneensa syrjityksi. Mutta Hitler pelkäsi, että 
noiden upseerien yleisesti tietoon tuleva erityinen urheus ruok- 
kisi Saksassa monarkistisia ajatuksia. *Kansainvälisesti sitou- 
tuneiden upseerien” kysymys tuli vasta vuonna 1944 heinäkuun 
20. päivän jälkeen aika radikaalisti ratkaistuksi lukuisilla eroa- 
misilla. 

Heinäkuun 6. päivänä Hitler palasi junalla Berliiniin. Kello 15 
hän saapui Anhaltin asemalle ja sai osakseen vastaanoton ase- 
malaiturilla koko valtakunnanhallitukselta. Göring puhui syväs- 
ti liikuttuneena muutamia tervehdyssanoja. Hitler tarkasti kun- 
niaosaston ja ajoi sitten Valtakunnankansliaan epätavallisen 
juhlinnan keskellä väentungoksen halki aivan kävelyvauhtia. ko- 
ko matkan seisten avoautossaan. Wilhelm-Platz oli täynnä ihmi- 
siä, jotka pakottivat Hitlerin alituisilla tervehdyshuudoilla as- 
tumaan iltapäivän kuluessa useita kertoja parvekkeelle. Valta- 
kunnankanslia täyttyi suuresta joukosta vierailijoita, joukossa 
ministereitä sekä valtakunnan- ja aluejohtajia. Koko iltapäivän 
vallitsi suuri levottomuus ja liikehdintä, joka loppui vasta illalla. 
Kenraaleita ei paikalla nähty. 

Berliinissä jouduin toteamaan menestyksellisen sotaretken 
jälkeen, nimenomaan niin sanotuissa sivistyneissä piireissä, hy- 
vin pessimistisen mielialan. Hyökkäys länteen jätti jälkeensä 
sekoituksen pelkoa, ymmärtämättömyyttä ja vastentahtoista 
ihailua. 

Hitlerin elämä Berliinissä sai nyt taas tavanomaisen aikatau- 

lunsa. Päivällä kello 12 alkoi Jodlin pitämä tilanneselostus. Sii- 
hen liittyi usein muita sotilaallisia puhutteluja, ennen kaikkea 
kolmea puolustushaarankomentajaa koskevia. Ruokailun jäl- 
keen oli ohjelmassa yleensä siviilihenkilöiden tapaamisia aina 
Jodlin pitämään iltatilanteen selvitykseen asti. Illan Hitler vietti 
kuten ennenkin pöytäseurueensa kanssa, tosin ilman elokuvae- 
sitystä. Vain säännölliset viikkokatsaukset saatiin Propagan- 
daministeriöltä, jolloin Hitler katsoi ne vielä ilman selostusääntä 
lähettiupseerin lukiessa valmistellun tekstin mukaanliitetyltä 
liuskalta. Hitler teki siihen usein muutoksia. Loppuilta kului 
sitten yleensä levollisesti takan ääressä seurueen keskustellessa 
mitä erilaisimmista aiheista. Nuo illat olivat talvikuukausina 
1940—41 yleensä hyvin kiinnostavia, koska Hitler käsitteli varsin 
perinpohjaisesti sodanjohdon pulmia. Häntä kiinnosti silloin lä- 
hinnä kehitys Balkanilla, Romanian öljykenttiin kohdistunut 
uhka sekä Venäjän käyttäytyminen. Keskustelun kohteina oli- 
vat myös Iso-Britannia ja USA, jonka presidentinvaali imarras- 
kuussa herätti erityistä kiinnostusta. 


Hitlerin ja Göringin olemuksien eroja 


Henkistä jäykkyyttä tai ylimielisyyttä en voinut koskaan havai- 
ta Hitlerissä. Oli aina mahdollista saada hänet muuttamaan jon- 
kun kannanottonsa esittämällä vastakkaisia näkökohtia. Todis- 
telun täytyi kuitenkin olla harkittua ja vakuuttavaa. Saattoi käy- 
dä niinkin, että hän ei heti ollut samaa mieltä, mutta ajatteli 
asiaa jälkeenpäin hyväksyen sitten toisen kannan. Hitlerin 
muisti oli yhtä paljon keskitason yläpuolella kuin hänen tieton- 
sakin monilla aloilla, esimerkiksi musiikissa, historiassa ja luon- 
nontieteen eräillä aloilla. Luonnollisesti hän oli itseoppinut, 
mutta hän oli harrastanut itseopiskelua vuosikymmeniä ja lisäk- 
si epätavallisen laajalla alueella. Joskaan monet hänen mielipi- 
teistään eivät kyenneet kestämään ankaran tieteellistä tai histo- 
riallista mittapuuta, ne osoittivat kuitenkin, missä laajuudessa 
hän pyrki ratkomaan monia aiheitaan, jotka keskitason ihmiselle 

pysyivät koko elämän ajan vieraina. Siten on myös selitettävis- 
sä, että Hitler kohtasi kertomuksillaan harvoin vastustusta. Eri 
tieteenalojen asiantuntijat, joita tosin oli hänen lähipiirissään 
tuskin lainkaan, olisivat varmasti voineet korjata hänen käsityk- 
siään monessa kohdin. Kuulijat olivat kuitenkin lukuisampia 
kuin keskustelutoverit. 

Göring torjui periaatteessa osallistumisen Hitlerin pöytäseu- 
rueeseen. Syynä ei ollut yksinomaan se, että ruoka oli hänelle 
liian huonoa. Useinkaan se ei ollut sen huonompaa tai parempaa 
kuin Göringillä itsellään. Mutta hänellä oli vain vähän kosketus- 
ta siihen piiriin, joka tapasi siellä verraten säännöllisesti ja sa- 
massa kokoonpanossa. Hän myös näytteli Hitlerin läheisyydes- 
sä toista roolia, ja sitä hän ei halunnut näyttää muille ihmisille. 

Vuoden 1940 kuluessa oli minulla mahdollisuus, vielä enem- 
män kuin siihen asti, tehdä vertailuja noiden olemukseltaan niin 
erilaisten henkilöiden välillä. Vaikutelmakseni yhä vahvistui, 
että Hitler epäröi periaatteellisissa ratkaisuissa pitkään ja tarvit- 
si perinpohjaista neuvottelua. Sitten hän antoi käskyjä eikä an- 
tanut enää muuttaa mieltään. Göringin kohdalla tuli esille yhä 
selvemmin hänen halukkuutensa tehdä kevyesti punnittuja pää- 
töksiä. Hän ei pitänyt siitä, että hänen täytyisi jollakin alalla 
työskennellä pitkäaikaisesti. Esittelyn jälkeen hän tahtoi heti 
ratkaista asian, eikä halunnut sen jälkeen olla sen kanssa mis- 
sään tekemisissä. Silloin osoittautui myös, että hän kävi hyvin 
vaikeaksi apulaistensa valinnassa. Hän ei voinut sietää itse käsi- 
tyskyvyltään nopeana sitä, että joku apulainen antaisi hänen 
huomata ymmärtävänsä käsiteltävästä aiheesta enemmän kuin 
Göring itse. 

Hitler katsoi apulaistensa valinnassa aina tiettyjä ominai- 
suuksia. Sain yhä uudelleen kokea, että Hitler näki vaivaa oppi- 
akseen tuntemaan mahdollisimman monia uusia kenraaleita. 
Vuosien kuluessa minulla oli tilaisuus vastata Hitlerin kysy- 
mykseen ilman yleisesikuntakoulutusta olevista kelvollisista 
rintamaupseereista viittaamalla toistuvasti kenraaleihin Hube, 
Rommel ja Nissl, jotka tunsin henkilökohtaisesti ja joita arvos- 
tin. Kaksi ensimmäistä myös täytti Hitlerin heihin asettamat 

toiveet. Kolmas, kenraali Nissi, valitettavasti kuoli aivan liian 
aikaisin. 


Suunnitelma ” Seelöwe” 


Heinäkuun 7. päivänä saapui Italian ulkoministeri, kreivi Ciano 
Berliiniin. Hitler otti hänet heti vastaan. Keskustelu ei ollut 
ilahduttava, sillä Ciano esitti aluevaatimuksia sellaisiin maihin, 
joita ei ollut vielä edes vallattu, kuten Malta, Egypti ja Somali- 
maa. Hitler kertoi hänelle menestyksestä Ranskassa ja uhkasi 
hyökätä Englannin kimppuun tulella ja miekalla. Nämä sanat 
Hitler suuntasi suoraan Englantiin, sillä hän tiesi, että Ciano 
antaisi keskustelun sisällön välittäjien kautta englantilaisille tie- 
doksi. Hitler kutsui Cianon myöskin siitä syystä lyhyelle vierai- 
lulle Ranskaan, jotta hän saisi välittömän vaikutelman Saksan 
mahdin laajentumisesta. 

Heinäkuun 10. päivänä saavuimme Miincheniin. Aamupäivä!- 
lä Hitler puhui Unkarin pääministerin, kreivi Telekin ja ulkomi- 
nisterin, kreivi Csakyn kanssa. Molemmat olivat kiinnostuneet 
vain ilmoittamaan vaatimuksensa romanialaisen Transsilvanian 
alueen suhteen. Tuosta aiheesta Hitler ei nyt halunnut tietää 
mitään. Unkarilaiset matkustivat pettyneinä jälleen pois. Illalla 
ajoimme Obersalzbergiin, missä Hitler vastaanotti suuramiraa- 
lin heinäkuun 11. päivänä. Raeder tahtoi tietää, mitä Hitlerillä 
oli nyt mielessä Englannin suhteen. Hitler tahtoi ennen päätös- 
tään kuulostella Englannista kaikua hänen edessäolevaan val- 
tiopäiväpuheeseensa. Raeder ei painostanut maihinnousuun 
Englantiin. Hänen mielestään sukellusvenesota ja ilmahyök- 
käykset suuriin keskuksiin, kuten Lontooseen, Liverpooliin 
jne., tekisivät Englannin myös ilman maihinnousua valmiiksi 
rauhaan. Hitler ja Raeder pitivät maihinnousua Englantiin vii- 
meisenä keinona. He pitivät ilmanherruutta Kanaalin ja Ete- 
lä-Englannin yllä välttämättömänä ennakkoehtona. 

Heinäkuun 13. päivänä kenraali Halder tuli vuorelle”. 
Myös hänen kanssaan Hitler keskusteli tunnin verran Englannin 

maihinnousukysymyksestä. Sain Hitlerin sanoista sen käsityk- 
sen, että hän voisi vain vaivoin tehdä sellaisesta operaatiosta 
päätöksen. Mutta siitä huolimatta hän antoi maavoimille käskyn 
aloittaa heti valmistelut hyökkäystä varten. Hitler antoi ymmär- 
tää olevansa sitä mieltä, ettää Englanti toivoi vielä apua Venä- 
jältä. Brittiläisen maailmanvallan hajoaminen ei ollut Saksan 
intressien mukaista, vaan hyödytti vain Japania tai Yhdysvalto- 
ja. Hitler halusi laajentaa rintamaa Englantia vastaan Espanjan 
mukaanottamisella eurooppalaiseen puolustukseen. Ribbentro- 
pin täytyi suunnitella vierailua Madridiin. 

OKW valmisteli Hitlerin mielipiteitten mukaisesti Ohjeen 
n:o 16 maihinnoususotatoimen valmisteluista Englantia vas- 
taan”? antaen sen heinäkuun 16. päivänä Hitlerin allekirjoitetta- 
vaksi. Sotatoimi sai peitenimen ”Seelöwe”' (merileijona). En- 
simmäinen lause kuului: Koska Englanti huolimatta sotilaalli- 
sesti toivottomasta tilanteestaan ei anna vielä mitään merkkiä 
valmiudesta yhteisymmärrykseen, olen päättänyt valmistella 
maihinnoususotatoimen Englantia vastaan ja toteuttaa sen tar- 
vittaessa”. Hitler allekirjoitti ohjeen ja kutsui samana päivänä 
valtiopäivät istuntoon heinäkuun 19. päiväksi. 

Obersalzbergistä Hitler pistäytyi heinäkuun 14. päivänä te- 
rästehtailla Linzissä ja panssaritehtailla Welsissä. Näiden va- 
rusteluteollisuuden laitosten katselmuksen yhteydessä hän pai- 
notti niiden nopeaa rakentamista valmiiksi, mikä oli selvä osoi- 
tus — erityisen uusia, raskaita, pitkäputkisia panssarivaunumal- 
leja kohtaan osoitetun kiinnostuksen ohella — Hitlerin näkemyk- 
sestä, jonka mukaan sodan jatkuminen oli hyvin todennäköistä. 


Ylennyksiä 


Pääosan ajastaan Hitler työskenteli valtiopäivillä pidettävän 
puheensa valmistelujen kimpussa miettien kuitenkin samalla 
hyvinkin huolellisesti, ketkä kenraaleista ja amiraaleista tulisi 
tuossa yhteydessä ylentää. Yleisesti odotettiin, että maavoi- 
mien komentaja, kenraalieversti v. Brauchitsch ylennettäisiin 

kenraalisotamarsalkaksi. Hitlerin mielipiteen mukaan tuo ylen- 
nys ei olisi ollut oikeutettu. Mutta hän katsoi kuitenkin, että 
maavoimille kuului erityinen tunnustus. Hitler löysi ratkaisun 
ylentämällä Brauchitschin lisäksi samanaikaisesti kolme armei- 
jaryhmän komentajaa Rundstedt, Leeb ja Bock sekä armeijan- 
komentajat Kluge, List, Reichenau ja Witzleben. Yksinkertai- 
nen ei ollut myöskään ylentäminen ilmavoimissa. Hitler halusi 
ylensää 1. ja 2. Ilma-armeijan komentajat Kesselringin ja Sperr- 
len sotamarsalkoiksi. Sen lisäksi oli Göringillä esitys tai oikeas- 
taan vaatimus myös Milchin ylentämisestä. Itse asiassa häneen 
e1 vaikuttaneet huonot suhteet Milchiin juuri lainkaan. Tämän 
ylennyksen yhteydessä tuli puolestaan esille välttämättömyys 
ylentää myös OKW:n päällikkö Keitel sotamarsalkaksi, jotta 
hän ei jäisi arvoasteikossa Ilmailuministeriön valtiosihteerin 
taakse. Keitelin ylennystä ei tosin maavoimissa katsottu suo- 
pein silmin. Mutta tuon asiayhteyden vuoksi sitä ei voitu myös- 
kään välttää. Tämä kysymys vaati monia keskusteluja Hitlerin, 
Keitelin ja Schmundtin kesken. 


Valtiopäivien istunto heinäkuun 19. päivänä 


Valtiopäivien istunto oli määrätty alkavaksi kello 19. Kuuden 
kaatuneen edustajan paikat pysyivät tyhjinä, ja ne oli koristettu 
laakerinlehväseppelein. Kunniapaikoilla olivat armeijaryhmien 
ja armeijoiden komentajat sekä vastaavien virkojen haltijat ilma- 
ja merivoimista. Ylimalkaan hallitsivat tällä kertaa Wehrmach- 
tin kaikkien puolustushaarojen asepuvut kuvaa Kroll-oopperas- 
sa. Suosionosoitukset tervehtivät Hitleriä. Göring avasi istun- 
non kunnianteolla kaatuneille. Sen jälkeen aloitti Hitler pitkän 
puheensa. Kuvattuaan ensin luonnon pakosta” suoritettua 
Versailles'n rauhansopimuksen korjausta hän arvosteli 'kan- 
sainvälistä juutalaista kansanmyrkkyä””, jolle sota on tervetul- 
lut keino saada liiketoimensa paremmin menestymään”. Liit- 
toutuneiden ylimmän sotaneuvoston asiakirjat oli löydetty la 
Chariteen alueelta, ja ne antoivat kuvan liittoutuneiden suunni- 

telmista. Puolasta saadun voiton jälkeen Hitler sanoi olleensa 
Chamberlainin ja ennen kaikkea englantilaisten sotakiihkoilijoi- 
den Churchillin, Edenin jne. moitteiden ja loukkausten kohtee- 
na, kun hän esitti rauhantarjouksensa. Sen jälkeen hän kuvasi 
taistelua Norjaa vastaan *'Saksan sotahistorian rohkeimmaksi 
operaatioksi'. Hyökkäyksestä länteen hän totesi, että koko 
Wehrmachtin yhteistyöllä oli ranskalais-englantilaisille voimille 
aiheutettu totaalinen tuho. Sitten seurasi kuvaus sotaan osallis- 
tuneiden armeijoiden ja ilmavoimien joukkojen toiminnasta ja 
saavutuksista, jolloin hän myös toi esille johtavien kenraalien 
suoritukset ja ylennykset. Erityisesti oli esillä Göringin ylentä- 
minen valtakunnanmarsalkaksi ja palkitseminen rautaristin 
suurristillä. Kenraalieverstiksi ylennettiin muunmuassa Halder, 
minkä lisäksi huomiota herättivät erikoisesti kenraalimajuri Jod- 
lin ylentäminen tykistökenraaliksi ja kenraalimajuri Jeschonne- 
kin ylentäminen ilmavoimienkenraaliksi. 

Hitler kosketteli sitten liittoa Italian kanssa ja mainitsi kiitok- 
sella suhteet itse Mussoliniin. Yhteistyötä italialaisten joukko- 
jen kanssa Hitler hiukan liioitteli. Seurasi vielä pikemminkin 
ohimennen esitetty kannanotto Englannin suhteen. ”En näe 
mitään syytä, mikä voisi pakottaa tämän taistelun jatkamiseen”, 
sanoi Hitler ja mainitsi puheensa lopuksi, että *Kaitselmuksen 
armo sallii meidän onnistua tässä tehtävässä”. 

Olin pettynyt valtiopäiväpuheen suhteen. Olin odottanut pe- 
rusteellisempaa ja todellisempaa kannanottoa saksalais-englan- 
tilaiseen konfliktiin sen perusteella, mitä Hitler oli maininnut 
ennen puhetta. Ajattelin, että ehkä hän oli ottanut uuden asen- 
teen taisteluun Englantia vastaan. Puuttui yksityiskohtaisia ja 
konkreettisia ehdotuksia. Kysyin itseltäni: Arvioiko hän 
Churchillin asennetta Saksaan oikein? 

Ensimmäinen vastaus Englannista, lyhyt mutta selvä kaikkien 
sovitteluyritysten torjuminen, tuli lehdistön kautta noin tunnin 
kuluttua puheen päättymisestä. Illan ja yön kuluessa seurasi 
lisää jäätäviä englantilaisia reaktioita. Hitler totesi olleensa oi- 
keassa käsityksissään ja arveluissaan. 

Heinäkuun 21. päivänä Hitlerillä oli Valtakunnankansliassa 

keskustelu puolustushaarojen komentajien kanssa. Hänelle oli 
vielä epäselvää, mitä Englannista olisi tulossa. Jos Englanti 
jatkaa sotaa, silloin se odottaisi pontta Amerikan suunnalta tai 
toivoisi saavansa apua Venäjältä. Hitler näki suunnitelmissam- 
me hyökätä Englantiin suuren epävarmuustekijän. Stalinilla oli 
yhteyksiä Englantiin ja suuri kiinnostus pitää Euroopan poliitti- 
nen kehitys epävarmana. Venäjää täytyisi seurata hyvin tarkoin 
ja harkita suunnitelmaa hyökätä sitä vastaan. Hitlerin mielestä 
oli siinä vaiheessa tärkeää selvittää yleisesikuntamaisesti ja ää- 
rimmäisen salaisesti suunnitelman perusteet, jotta voitaisiin 
muodostaa itselle käsitys tehtävän suuruudesta, kestosta ja 
päämääristä. 

Sen jälkeen Hitler matkusti Bayreuthin musiikkijuhlille. Hän 
vieraili heinäkuun 23. päivänä ”Götterdämmerungin”' esityk- 
sessä, mikä oli ainoa — ja viimeinen — käynti Wagner-juhlilla 
sodan aikana. Näytännöt järjestettiin sotavuosina lähinnä va- 
rustelutyöntekijöiden ja haavoittuneiden sotilaiden auttamisek- 
si. Seuraavina päivinä Hitler vastaanotti osaksi Berliinissä, 
osaksi Obersalzbergissa koko joukon virallisia vieraita. Roma- 
nian, Bulgarian ja Slovakian pääministerit saapuivat taistellak- 
seen valtioalueensa rajoista ja hallinnasta. Tuon alueen uudel- 
leenjärjestely alkoi hahmottua. Hitler piti edelleen edullisimpa- 
na olla tekemättä lopullisia ratkaisuja, ja hän halusi lykätä pää- 
töstä Balkanin kysymyksessä. Hänen ajatuksensa askartelivat 
yhä useammin Venäjän alueen tapahtumissa. Hän katsoi uudel- 
leen filmin Suomen raja-alueen talvitaisteluista, mutta hän oli 
yhtä pettynyt kuin puoli vuotta aikaisemminkin siitä, että tuo 
elokuva ei antanut mahdollisuutta tehdä mitään lopullisia johto- 
päätöksiä Venäjän armeijan moottoroinnista, aseistuksesta ja 
taisteluvoimasta. 

Heinäkuun 31. päivänä Hitler kutsui jälleen luokseen puolus- 
tushaarojen komentajat esikuntapäälliköineen. Ensiksi Raeder 
esitteli valmisteluja operaatio ”Seelöweä” varten. Mahdollise- 
na ajankohtana hän mainitsi päivät syyskuun 19. ja 26. välillä. 
Mutta paras olisi ollut hänen mielestään siirtää toteutus kevääk- 
si 1941. Siihen Hitler ei suostunut. Hän ratkaisi asian määrää- 

mällä hyökkäyksen alkamisen syyskuun 15. päiväksi. Toimin- 
nan alkaminen silloin jäi kuitenkin riippumaan ilmavoimista. 
Niiden pitäisi aloittaa lähipäivinä kovennetut hyökkäykset eng- 
lantilaisia hävittäjälentokenttiä, satamia ja merivoimia vastaan. 
Jos toivottu menestys saavutettaisiin, oli sitten määrä aloittaa. 
operaatio °’ Seelöwe”. Muussa tapauksessa varsinaisen maihin- 
nousuhyökkäyksen alkaminen siirrettäisiin vuoteen 1941. Sen 
jälkeen Hitler käsitteli Venäjän-kysymystä. Hän kuvasi var- 
maksi käsityksensä siitä, että englantilaiset olivat löytäneet uu- 
den kosketuksen Venäjän kanssa. Hitler arvioi venäläisten 
hyökkäyksen alkavan mahdollisesti jo vuoden 1941 syksyllä. 
Mutta jos Venäjä olisi lyöty, englantilaiset menettäisivät suuren 
avun. Hitler sanoi päätöstään lopulliseksi ja sen mukaan hyök- 
käys Venäjälle alkaisi keväällä 1941. Sotatoimet täytyisi saada 
kesällä 1941 selvästi menestykselliseen vaiheeseen. Halder sai 
tehtäväksi tutkia sotatoimiin liittyvien kysymysten perusteita. 


Ilmataistelu Englannista 


Seuraavana päivänä, 1. elokuuta, Hitler antoi Ohjeen n:o 17 
ilma- ja merisodan käymiseksi Englantia vastaan”'. Siinä sanot- 
tiin: Edellytyksien luomiseksi Englannin lopullista lyömistä 
varten päämääräni on jatkaa ilma- ja merisotatoimia Englannin 
emämaata vastaan tähänastista voimakkaammin.” Ilmavoimien 
tehtäväksi tuli ` lamaannuttaa Englannin ilmavoimat kaikin käy- 
tettävissä olevin voimin mahdollisimman nopeasti”. *Ilmaso- 
dan voimistamisen”' alkamisajankohdaksi määrättiin elokuun 5. 
päivä. Tämä ohje oli välttämätön. Olin huomannut, että ilma- 
voimien yksiköt oli kerätty yhteen Ranskan pohjoisosiin valmis- 
tautumaan taisteluun Englantia vastaan. Mutta ne eivät olleet 
saaneet siihen mennessä mitään käskyä siitä, aloitetaanko sota- 
toimia ja milloin se tapahtuu. Kuulin Jeschonnekilta, että hänen 
toimintakäskynsä oli toimitettu kaikkine yksityiskohtineen val- 
takunnanmarsalkalle, joka kuitenkin säilytti niitä sitten päivä- 
kausia kassakaapissaan eikä kiirehtinyt niiden jakamista edel- 

leen. Sain myös tietää, että Hitlerin monet keskustelut valta- 
kunnanmarsalkan kanssa viimeisten neljän viikon aikana olivat 
ensi sijassa kääntyneet pakostakin sodan jatkamiseen idässä. 
Siten Göring oli tullut siihen johtopäätökseen, että Englantia 
vastaan ei ryhdyttäisi enää toimintaan. Hän suuntautui jo vuo- 
teen 1941 ja hyökkäykseen Venäjälle. Joka tapauksessa Görin- 
gille oli yllätys, kun hän nyt saikin Ohjeen n:o 17°, ja hänen 
täytyi sen mukaisesti antaa edelleen tehtävät joukoille. 

Elokuun 5. päivänä oli sää lentohyökkäyksille epäsuotuisa. 
Vasta elokuun 8. päivänä lennettiin ensimmäiset hävittäjähyök- 
käykset englantilaisia yksiköitä vastaan. Göring meni itse Cap 
Gris Neziin johtamaan hyökkäy soperaatiota. Hävittäjät tuotti- 
vat englantilaisille tuntuvia tappioita ensimmäisten taistelupäi- 
vien kuluessa. Lentäjiemme oli vain vaikea tuoda todisteita 
saavutetuista tuloksista. Päivittäin ilmoitetut luvut olivat osaksi 
hämmästyttävän korkeita. Niinpä kuultiin, että Kanaalin alueel- 
la olisi ammuttu alas englantilaisia seuraavasti: 11. elokuuta 90 
konetta saksalaisten omin 21 koneen tappioin ja 12. elokuuta 92 
konetta 24 koneen omin tappioin. 13. elokuuta olisi pudotuksia 
ollut vihollisella 132 ja omia tappioita 28 konetta. Göring ilmoitti 
Hitlerille mielikuvituksellisista saavutuksista. Hän arvioi siksi, 
että englantilaisten voimat olisivat lopussa. Hitler sen sijaan ei 
näyttänyt olevan kovin vakuuttunut noista ilmoituksista. Pyysin 
syyskuussa ilmavoimien yleisesikunnasta englantilaisten hävit- 
täjien vahvuusarvion. Sen mukaisesti oli yksiköillä 600 lentoko- 
netta, joiden lisäksi oli vielä 600 vanhentunutta konetta käytet- 
tävissä hätätilassa myös rintamalla. Esitin nuo luvut Hitlerille, 
joka puhui pulmasta ensi tilassa Göringin kanssa. Tämä puoles- 
taan raivostui asian johdosta ja kysyi minulta, kuka nuo luvut oli 
minulle antanut. Hän soitti heti ilmavoimien yleisesikuntaan 
saaden sieltä samat tiedot. Hän kuitenkin ilmoitti Hitlerille, että 
hänen yleisesikuntansa antamat luvut olivat vääriä. Asian käsit- 
tely ei päättynyt vielä siihen, vaan Göring antoi yleisesikunnalle 
käskyn, että Johtajan pyytäessä tilastoaineistoa se tulee näyttää 
ennen luovutusta hänelle. Ei kulunut kovinkaan kauan, kun 
Hitler jälleen pyysi minulta joitain lentokoneita koskevia lukuja. 

Syyskuu 1939. Vapautettu väestö tervehtii Hitleriä Länsi-Preus- 
sissa. 


Entisessä Puolan käytävässä mm. Keitelin, v. Klugen ja Straus- 
sin kanssa. 











Vasemmalla ja alla: Le- 
pohetki ratapenkalla 
Puolan sotaretken aika- 


na. 


Kesäkuu 1940. Hitler Göringin ja Schmundtin seurassa ”Kallio- 
luolan” edustalla. 

Ylhäällä ja oikealla: Hitler tar- 


kastelee Flanderissa ensim- 
mäisen maailmansodan aikuisia 
asemia, joissa hän oli itse tais- 
tellut. 





Juhla palvelustovereiden kanssa ma- 
juriksi ylentämisen johdosta. 


Valtakunnan lehdistöpäällikkö tohtori 
Dietrich tuo ulkomaan lehdistöstä uu- 
sia ilmoituksia ”Kallioluolaan”. 





Neuvottelu Jodlin 
kanssa Balkanin 
sotaretken aikana. 





Kesäkuu 1941. Ti- 
lanneselostus 
”Barbarossaa” 
varten. 


Hitlerin ruokailu- 
huone Johtajan- 
päämajassa Wolf- 
schanzessa. 











Elokuu 1941. Mussolinin vierailu itärintamalla. Lentokentällä 
Brest-Litowskissa. 


Kesällä 1941. Kenraaliluutnantti Rommelin vierailu Johtajan- 
päämajassa. 





Eversti Lützow saa Hitleriltä kunnia- 
merkin jouluna 1941. 


Johtajanpäämajassa Schmunditin, V. 


Puttkamerin, Gabrielin ja eräiden 
muiden kanssa. 


v. Below (oikealla 
veljensä kanssa 
Wolfschanzessa. 








í 
Hitler antaa Wolfschanzessa lentäjäupseereille tammenlehvät 


ritariristiin. 


Kesällä 1942. Vierailuja Rominternissa. Vasemmalla kenraaliso- 





Sanoin hänelle, että minun pitäisi saada ne ensin Göringiltä. Oli 
keskiyön tienoo. Soitin Göringille, joka oli jo vuoteessa, ja 
kysyin häneltä lupaa. Areissään hän kehotti kääntymään asia- 
nomaisen yleisesikunnan upseerin puoleen. Kuulin Boden- 
schatzilta seuraavana päivänä, kuinka suuttunut Göring oli ollut 
minulle. Hän sanoi, että Göring oli käskenyt täyttämään kaikki 
senlaatuiset pyynnöt entiseen tapaan. Göring ei ottanut minun 
kanssani tuota tapausta koskaan puheeksi tai näyttänyt muuten 
minulle harmistumistaan. 

Elokuun kuluessa englantilaiset lensivät ensimmäiset yksit- 
täiset hyökkäyksensä Berliiniä vastaan saamatta tosin vielä mi- 
tään erityistä aikaan. Ainoa häiritsevä seikka hyökkäyksissä oli 
se, että jouduttiin monesti yöllä menemään joksikin aikaa kella- 
reihin suojaan. Hitler piti noita aika harmittomia englantilaisten 
Berliiniin tekemiä hyökkäyksiä saksalaisten voiman häväistyk- 
senä ja pohti Göringin kanssa vastatoimia. He päättivät aloittaa 
heti yöpommitukset Englantia vastaan. Göring palasi jälleen 
Pohjois- Ranskaan ja keskusteli siellä Sperrlen, Kesselringin ja 
pommistuosastojen komentajien kanssa. 

Yöllä syyskuun 7. päivää vasten alkoivat hyökkäykset Lon- 
tooseen, mikä merkitsi uutta kärjistystä ”ilmataistelussa Eng- 
lannista”. Ei ollut epäilystäkään siitä, etteivätkö hyökkäykset 
aiheuttaneet huomattavia vahinkoja sekä myöskin menetyksiä 
siviiliväestölle Lontoossa ja muilla seuduilla. Mutta se mitä 
ilmasodasta oli luvassa, jäi saavuttamatta. Ensinnäkään sää 
ei sallinut, että yö yön jälkeen olisi voitu tehdä suurhyökkäyk- 
siä: Toisaalta brittien torjunta vahvistui joka yö ja ilmatorjunta- 
suoja parani silminnähden. Brittien onnistui myös torjua monia 
pommihyökkäyksiä pois varsinaisesta kohteestaan tai jopa estää 
ne kokonaan. Saksalaisten yksiköiden taisteluvoimakin väheni. 
Huolto ja täydennys ei kyennyt kokonaan kattamaan tarvetta. 
Kaikkein tuntuvimpia olivat terrorihyökkäykset” Lontoota 
vastaan ja marraskuun 14. päivän yöhyökkäys Coventryyn. 
Kaikki muut hyökkäykset Englannin eteläosan suurkaupunkeja 
vastaan aiheuttivat tosin häiriöitä ja osaksi myös huomattavia 
ihmishenkien menetyksiä, mutta niillä ei ollut mitään vaikutusta 

sodankäyntiin. Jos olisi ollut mahdollisuuksia toistaa hyökkäyk- 
set johonkin kaupunkiin useiden viikkojen ajan joka yö, sillä 
olisi luultavasti ollut myös näkyvää vaikutusta. Tuollaiseen 
toimintaan meiltä kuitenkin puuttuivat voimat. Siihen aikaan oli 
mahdotonta saada syntymään sotilaallista ratkaisua yksinomaan 
ilmavoimilla. Hitler itse huomasi Saksan johdon ensimmäisten 
henkilöiden joukossa, että ilmasodankäynti Englantia vastaan ei 
ollut saavuttanut asetettua tavoitetta eikä myöskään tulisi niin 
tekemään. Hänen lukuisten tuosta asiasta Göringin kanssa 
käymiensä keskustelujen sisältöä ei tuntenut kukaan. Mutta 
Hitlerin minulle esittämistä huomautuksista täytyi minun päätyä 
siihen käsitykseen, että hän ei yhtynyt Göringin mielipiteisiin 
ilmasodankäynnistä. Jos ilmataistelu Kanaalilla ei tuottanut 
voittoa ja Royal Air Force säilyi taistelukykyisenä, Hitlerin 
täytyi tehdä muita päätöksiä. Sen hän tiesi varsin hyvin. 

Sillä aikaa kun taistelu raivosi Kanaalilla, Berliinissä ei ollut 
paljonkaan sodasta tietoa. Jos englantilaisten muutamat yölliset 
yksittäislennot eivät suoranaisesti häirinneet, vailitsi muuten 
rauhanomainen elämä. Elokuun 14. päivänä Hitler luovutti val- 
takunnanmarsalkalle ja maavoimien sotamarsalkoille marsal- 
kansauvat työhuoneessaan Uudessa Valtakunnankansliassa. 
Hän käytti tilaisuutta hyväkseen kiittääkseen heitä ansioistaan 
ja korosti niitä velvollisuuksia, joita heille tuo arvo asetti. Ilma- 
voimien kolme marsalkkaa eivät olleet paikalla tuona päivänä, 
sillä Kanaalin alueen taistelut vaativat heidän läsnäoloaan. 
Syyskuun 4. päivänä Hitler järjesti uuden tilaisuuden, jossa 
Milch, Sperrle ja Kesselring saivat marsalkansauvansa. Samana 
päivänä hän avasi myös puheella Urheilupalatsissa talviapuke- 
räyksen 1940/41. Siinä yhteydessä hän kiitti Saksan kansaa sen 
asenteesta menneenä sotavuonna ja vaati kansalaisia antamaan 
koko maailmalle näytteen rikkumattomasta yhteenkuulu- 
vuudestamme”. Minulla henkilökohtaisesti oli tuohon aikaan 
onni iloita vanhimman tyttäremme Hilken syntymästä 28. elo- 
kuuta. 

Syyskuun 6. päivänä tapahtui Romaniassa vallanvaihto. Elo- 
kuun 30. päivänä oli Romania tuomittu toisessa Wienin välitysti- 

laisuudessa luovuttamaan Unkarille puolet Transsylvaniasta. 
Tämä ratkaisu pakotti kuningas Carol II:n luopumaan vallasta 
poikansa Michaelin hyväksi. Hallitusvastuun otti kenraali An- 
tonescu, innokas nationalisti, joka johdatti Romanian seuraavi- 
na vuosina saksalaisten puolelle. Tosin Romanian täytyi luovut- 
taa vielä myös Etelä-Dobrudsha Bulgarialle näiden maiden väli- 
sellä sopimuksella, mutta Hitler oli sitä mieltä, että rajariidat 
Balkanilla saivat jo loppua. Hän oli puhunut viime aikoina use- 
asti kaakkoisten alueiden pulmista, sillä hänestä oli tärkeää saa- 
da pidetyksi Romanian öljyalue Ploesti Saksan puolella. Hitler 
oli lähettänyt jo Romaniaan yhden prikaatin, jonka tuli suojata 
tuota aluetta. Mutta edelleen pysyi huoli siitä, että englantilaiset 
olivat Välimeren itäosissa, ja Hitler uskoi heidän miehittävän 
Romanian öljykentät. Se oli myös tulevina kuukausina eräs 
hänen erityisistä huolenaiheistaan. 


Seelöwen” siirto vai peruutus? 


Syyskuun 13. päivänä Hitlerin luona olivat ruokailemassa puo- 
lustushaarojen komentajat, heidän esikuntapäällikkönsä ja juuri 
ylennetyt kenraalieverstit. Sen jälkeen heidän kanssaan oli neu- 
vottelu teknillisistä kysymyksistä, erityisesti panssarivaunuista 
ja panssaritorjunta-aseista. Seuraavana päivänä Hitler kutsui 
puolustushaarojen komentajat ja yleisesikuntien päälliköt neu- 
votteluun operaatio *Seelöwesta”'. Kaikki eivät enää uskoneet 
sen toteuttamiseen. Hitler esitti kuitenkin menestyksellisen 
Seelöwen”? sillä hetkellä, kuten aikaisemminkin, parhaana rat- 
kaisuna menestykselle taistelussa Englantia vastaan. Valmiste- 
lut maihinnousuhyökkäystä varten olivat päättyneet, joten nyt 
tarvittiin vain neljästä viiteen päivää hyvää säätä, koska käytös- 
sä oli vain rajoitetusti merikelpoisia, pieniä laivoja. Sitäpaitsi 
täytyisi ilmavoimien voida lentää joitain päiviä aamusta iltaan 
vihollisen hävittäjätorjuntaa vastaan. Mutta säätila oli erittäin 
epävakaa. Hitler päätti, että sotatointa ei aluksi peruutettaisi. 
Englantilaiset tuli pitää epävarmoina. Ilmavoimien vaatimusta 

saada vapaasti hyökätä asutusalueille Hitler ei hyväksynyt, 
vaan piti tärkeämpänä hyökkäyksiä sodankäynnin kannalta 
merkittäviin kohteisiin. Sellaisten hyökkäysten, jotka synnyt- 
täisivät massapaniikkia, täytyi pysyä viimeisenä keinona. Vaara 
brittien vastaiskusta Saksan kaupunkeihin oli liian suuri. 

Sain tuosta keskustelusta sen vaikutelman, että Hitler oli 
heittänyt toivonsa menestyksellisestä maihinnoususta Englan- 
tiin seuraavana keväänä. Syksyllä 1940 hänet pelotti suuri tun- 
tematon, verraten improvisoitu meren ylitys. Hän oli epävarma. 

Syyskuun 22. ja 24. päivänä Hitler vastaanotti Möldersin ja 
Gallandin heidän 40. ilmavoittonsa jälkeen, jolloin hän sai heiltä 
selvän ja rehellisen kuvan ilmasodasta. Hitler kuuli, että Eng- 
lannin ilmavoimat sittenkin olivat vahvemmat kuin, mitä hänelle 
oli sanottu omien ilmavoimien taholta. Lisäksi vaihteleva sää ei 
ollut mahdollistanut lentäjille neljän — viiden päivän yhtäjaksois- 
ta lentämistä. Mölders korosti, että sellainen toiminta olisi vain 
kerran mahdollista, sillä saksalaisten lentäjien täytyisi sen jäl- 
keen taas saada levähtää. Englantilaisten lentäjien laatu oli sak- 
salaisten kaltainen. Heillä oli luonnollisesti verraton etu siitä, 
että saivat lentää oman alueensa yläpuolella. Alasammuttu eng- 
lantilainen saattoi pelastautua laskuvarjolla ja oli heti jälleen 
käytettävissä uuteen toimintaan. Saksalaiset lentäjät olivat sen 
sijaan mennyttä joutuessaan alasammutuiksi. Tämä keskustelu 
teki Hitleriin syvän vaikutuksen ja vahvisti hänen mielipidet- 
tään ryhtyä maihinnousuun vain, jos hänellä olisi kaikki valtit 
käsissä. 

Syyskuun 26. päivänä Hitlerillä oli kahdenkeskinen keskuste- 
lu suuramiraalin kanssa. Hitlerin käyttämistä ilmaisuista tilan- 
neselostuksen yhteydessä sain sen käsityksen, että Raeder oli 
esittänyt luopumista Venäjän sotaretkestä ja ehdottanut sen 
sijaan voimien käyttöä Välimeren itäosassa, siis Egyptissä, Pa- 
lestiinassa ja Libanonissa aina Turkkia myöten. Hitler sanoi 
siihen, että hänen täytyisi sitä ennen luotailla Espanjan asennet- 
ta. Tärkeintä Välimerellä oli Gibraltar. Jos Gibraltar olisi koko- 
naan espanjalaisissa tai saksalaisissa käsissä, voitaisiin sitten 
tarkastella lähemmin myös Välimeren itäosia. 

Syyskuun 27. päivänä Hitler osallistui kolmen vallan, Saksan, 
Italian ja Japanin välisen sopimuksen juhlalliseen allekirjoitusti- 
laisuuteen. Virallisen osan jälkeen tarjosi Hitler vieraille aterian 
asunnossaan. Hän halusi, että tämä sopimuksen allekirjoitta- 
mistilaisuus saisi huomiota osakseen koko maailmassa, erityi- 
sesti Yhdysvalloissa ja Venäjällä. Hän näki Japanin laivastossa 
ja armeijassa tärkeimmän voimatekijän Tyynenmeren alueella. 
Hänen kaikki ponnistelunsa näinä syysviikkoina tähtäsivät 
voimakkaan ja vaikuttavan liittoutuman muodostamiseen Eng- 
lantia vastaan. Ribbentrop sai näin ollen tehtäväksi kirjoittaa 
kirjeen Stalinille, jotta tämä saataisiin kiinnostumaan Saksan 
toimenpiteistä Englantia vastaan. Ribbentrop itse piti hyvin tär- 
keänä vakaata liittoa Venäjän kanssa nähden siihen myös hyviä 
mahdollisuuksia. Hitler pysyi sen suhteen odottavalla kannalla. 
Venäläisten toimet viime viikkojen aikana Romaniassa: sekä 
Baltian maiden radikaali sovjetisointi olivat saaneet hänet :hyvin 
mietteliääksi. Seurasin yhä uudelleen, kuinka hänen ajatuksensa 
risteilivät Venäjän tienoilla. Ne olivat minulle vaikeita viikkoja. 
Kanaalin yllä lensivät pommitusyksikkömme yö yön :jälkeen 
englantilaisia kohteita vastaan, jos sää suinkin salli. i Mutta Ber- 
liinissä ajatteli päällikkö vain, miten hän voisi nopeimmin: kukis- 
taa Venäjän. Kysymyksiini hänen aikomuksistaan Hitler ei voi- 
nut vielä vastata selvästi. Hän ei ollut tehnyt vielä mitäänirat- 
kaisua. Mutta oli selvää, että hän viikko viikolta yhä ;enemmän 
uppoutui suunnitelmaan, jolla voisi ratkaista : mahdollisimman 
nopeasti Venäjän-kysymyksen. 

Lokakuun 4. päivänä Hitler tapasi Ducen Brenner-solassa. 
Kuulin tuosta keskustelusta vain vähän. Hitler oli puhunut 
enemmän Ranskasta kuin Englannista ja yrittänyt kuroa pois 
Ducen aluevaatimuksia. Brenneristä matkustimme muutamiksi 
päiviksi Obersalzbergiin, ja olimme vasta lokakuun 8. päivänä 
jälleen Berliinissä. Noina päivinä Hitler suostui purkamaan 
valmistelut ”Seelöweä” varten. Vaikka Hitler ulospäin edel- 
leen ilmoitti pidättävänsä itsellään lopullisen ratkaisun maihin- 
noususta Englantiin, ei puolustusvoimien piirissä siitä lähtien 
kukaan enää uskonut tuohon mahdollisuuteen. °’ Seelöwe” (me- 
rileijona) katosi ikuisiksi ajoiksi upoksiin. 

Kotimurheita 


Lokakuun 16. päivästä 21. päivään Hitler oleskeli jälleen Ober- 
salzbergissa ottaen siellä vastaan muun muassa Italian kruu- 
nunprinsessan, Belgian kuninkaan sisaren, joka puolusti kovasti 
veljeään Hitlerin luona. 

Eräs toinen tapahtuma noina päivinä yllätti meitä suuresti. 
Italian kruununprinsessan vierailun vuoksi Hitlerin intendentti 
Kannenberg oleskeli Obersalzbergissa ja esitti valituksensa Hit- 
lerille nuorten SS:n lähettiupseerien käytöksen johdosta. Kan- 
nenberg oli harmissaan koko joukosta enimmäkseen harmitto- 
mia ja asiaankuulumattomia tapauksia. Hitlerin pääadjutantti 
Wilhelm Bräckner oli kuullut Kannenbergin murheista ja yrittä- 
nyt hoitaa asian niin, ettei Hitleriä vaivattaisi moisilla pikku 
jutuilla. Mutta hänen vaivannäkönsä oli turhaa. Kannenberg sai 
Hitlerin kuulijakseen, joka päätti heti, että Hauptsturmführer 
Wünschen olisi heti palattava takaisin henkikaartiin. Brückner 
otti puolestaan Wiinschen suojelukseensa, arvosteli Kannen- 
bergia ja sai sittemmin pikaisena vaikutuksena sen vuoksi itsel- 
leen vapautuksen Hitlerin palveluksesta. Schmundt yritti vielä 
asettua puolustamaan Briickneriä Hitlerin luona mutta epäon- 
nistui useissa keskusteluissa. Sitten hän huolehti ainakin siitä, 
että maavoimat ottaisivat Bricknerin palvelukseensa. Tämä 
saikin tehtäviä miehitetyssä Ranskassa ensin kapteenina ja lo- 
pulta everstinä. 

Bröäcknerin erottaminen ilman, että hänen paikkansa olisi jäl- 
leen täytetty, merkitsi olennaista muutosta Hitlerin ympäristös- 
sä. Sekä henkilökohtaisessa että sotilaallisessa adjutantuurissa 
Bräcknerin arvovalta oli yleisesti tunnustettu. Hän oli pitänyt 
hallussaan muiden yli käyvää asemaa. Ilman että siitä paljon 
puhuimme, jatkoimme me adjutantit palvelustamme olettaen, 
että Brückner eräänä päivänä palaisi. Sodan kehitys ei antanut 
siihen enää tilaisuutta. Sen sijaan huomasimme, että esimerkiksi 
Bormann ja Eva Braun olivat mielissään Bräcknerin lähdöstä. 

Tapaamiset Petainin, Lavalin ja Francon kanssa 


Lokakuun 21. päivänä Hitler matkusti Obersalzbergistä Rans- 
kaan tavatakseen Francon, Petainin ja Lavalin. Hitler oli päät- 
tänyt lähteä tuolle matkalle, koska siten näytti olevan mahdollis- 
ta parantaa näiden maiden välistä yhteisymmärrystä sodan ai- 
kana. Aamulla 22. lokakuuta nousin Berliinistä aloittamani mat- 
kan jälkeen Aachenissa erikoisjunaan ja seurasin sitten Hitleriä 
koko matkan ajan. Iltapäivällä saavuimme Montoireen, pienelle 
asemalle Ranskan miehittämättömässä osassa. Hitler vastaa- 
notti siellä Ranskan pääministerin sijaisen Lavalin. Ribbentrop 
oli tullut paikalle myös omalla junallaan Berliinistä ja osallistui 
sitten tilaisuuteen. Korviimme ei kantautunut juuri mitään kes- 
kustelun tarkasta sisällöstä. 

Lokakuun 23. päivänä matkustimme Hendayen asemalta 
eteenpäin Ranskan ja Espanjan väliselle rajalle, missä Hitler 
odotti Espanjan valtionpäämiestä Francoa. Juna myöhästyi 
tunnin. Hitler kulki Ribbentropin kanssa kauniissa säässä ase- 
malaiturilla edestakaisin, kunnes juna saapui. Franco oli ottanut 
mukaan ulkoministerinsä Serrano Sunerin. Päivästä tuli pitkä. 
Itse asiassa oli alunperin suunniteltu, että saksalaisessa ravinto- 
lavaunussa nautitun yhteisen lounaan jälkeen neuvottelun piti 
päättyä. Sitä jatkettiin kuitenkin vielä yli kaksi tuntia, joten 
Franco lähti asemalta vasta hämärän tullessa. Hitlerin juna siir- 
tyi myös pian sen jälkeen Montoiren lähelle yöksi varmaan 
tunneliin. 

Illallisen yhteydessä Hitler kertoi vaikutelmansa keskustelus- 
ta. Hän oli tulokseen hyvin tyytymätön. Hän oli tarjonnut 
Francolle liittoa ja tehnyt ehdotuksen Gibraltarin valtaamiseksi 
yhteisvoimin. Taistelun jatkamiseksi tämän sodan aikana Hitler 
odotti läheistä aseveljeyttä. Franco oli pysynyt kaikkien Hitle- 
rin ehdotuksien suhteen enemmän tai vähemmän odottavalla 
kannalla. Hän ei ollut antanut mitään sitovia lupauksia vaan oli 
selittänyt haluavansa ilmoittaa kannanottonsa muutaman päivän 
kuluessa. Hitler arvioi sen olevan kirkkaan kielteisen. 

Seuraavana iltapäivänä jo pimeän tullessa Hitler vastaanotti 

Montoiren asemalla Ranskan valtionpäämiehen, marsalkka Pe- 
tainin. Hitler meni häntä vastaan asemalaiturille johdattaen sit- 
ten vieraansa salonkivaunuun. Keskustelun tarkoituksena oli 
saada Ranska mukaan taisteluun Englantia vastaan. Petain ja 
Laval olivat pidättyviä. Pétain pysyi harvasanaisena ja torjuva- 
na. Hän ei antanut mitään selvää vastausta, mutta Hitler oletti 
hänen käyttäytymisestään kielteisen kannan. Hän ei kieltänyt 
olennaisesti itseään vanhemmalta valtionpäämieheltä kunniano- 
soitusta hyvästeltäessä mutta keskustelun suhteen hän oli pet- 
tynyt ja harmistunut. 

Paluumatka Berliiniin vaati paljon aikaa, koska voitiin ajaa 
vain päivänvalolla. Hitler kävi yhä uudelleen keskusteluja Kei- 
telin ja Jodlin kanssa, jolloin hän ilmaisi selvästi, että seuraava- 
na vuonna täytyi aloittaa taistelu Venäjää vastaan. Hän painotti 
käsitystään, jonka mukaan Venäjä olisi vuonna 1942 kykenevä 
käymään sotaan Saksaa vastaan. Sitä hän halusi vastustaa jo 
vuonna 1941. Hänen arvionsa mukaan olennainen osa Venäjäs- 
tä voitiin vallata touko- syyskuun aikana. Tuona aikana ei län- 
nestä olisi vielä paljon mitään odotettavissa. Mutta vuonna 1942 
täytyisi hänen olla jälleen valmiina taisteluun Englantia vastaan. 
Minua ei yllättänyt tämä selvä ja tiukka päätöksenteko. Viime 
viikkojen aikana olin kuullut Hitlerin puhuvan usein tuosta ai- 
heesta. 

Paluumatkalla Hitler sai kirjeen Mussolinilta, joka ilmoitti 
edessäolevasta italialaisten marssista Kreikkaan. Hitler uskoi 
olevan vielä aikaa puhua tuosta suunnitelmasta. Saksan rajan 
ylittämisen jälkeen vahvisti Saksan lähetystöltä Roomasta saatu 
raportti tuon italialaisten menettelyn. Hitler antoi heti kysyä 
asiaa Roomasta ja sopia tapaamisen Mussolinin kanssa Firen- 
zeen lokakuun 28. päiväksi. Niinpä ajoimme Aachenista Miinc- 
heniin ja sieltä edelleen muutaman tunnin pysähdyksen jälkeen 
yöllä 28. päivää vastaan Firenzeen. Saavuimme sinne kello 11. 
Mussolini tervehti vierastaan heti tiedolla, että italialaiset jou- 
kot olivat tuon päivän aamuna ylittäneet Kreikan rajan. Musso- 
lini näytti voitonvarmalta ja toiveikkaalta odottaen pikaisia il- 
moituksia menestyksestä. 

Hitler vaikutti rauhalliselta ja luottavaiselta eikä antanut 
Mussolinin huomata, kuinka vakavaksi hän itse arvioi tilanteen. 
Keskustelu Mussolinin kanssa sujui tavanomaiseen, hyvin ys- 
tävälliseen tapaansa eikä jättänyt jälkeensä minkäänlaista ärty- 
neisyyttä. Mussolini antoi vieraalleen erityisen lahjan, Hans 
Makartin maalauksen Rutto Firenzessä”. Hitler oli tiennyt, 
että tuo taulu oli Italian valtion omistuksessa, ja oli jo ilmaissut 
pienessä piirissä haluavansa ostaa sen. Niinpä lahja oli Hitlerille 
epäilemättä ilonaihe, joka kuitenkaan ei tuossa tilanteessa voi- 
nut aikaansaada toivottua vaikutusta. 


Venäjä, Englanti, Balkan ja Gibraltar 


Kello 18 Hitler nousi jälleen junaansa palatakseen Berliiniin. 
Siellä alkoi kiireinen aika. Hitler kävi pitkiä neuvotteluja 
OKW:n kanssa. Marraskuun 4. päivänä hänellä oli pitkä kes- 
kustelu Brauchitschin ja Halderin kanssa. Hitler piti toimintaa 
Espanjassa Gibraltarin valtaamiseksi yhäkin kiireellisenä ja 
välttämättömänä. Siellä hän näki erityisen painopisteen sodan- 
käynnille. Luonnollisesti kaikki riippui lähinnä Francon myön- 
tyväisyydestä. Italialaisten tilannetta Libyassa Hitler seurasi 
suuresti huolestuneena. He olivat torjuneet siihen asti saksalais- 
ten puuttumisen Pohjois-Afrikan tapahtumiin, mutta Hitler tah- 
toi välttää englantilaisten asettumisen sinne. Kenraali Ritter v. 
Thoma oli lähetetty OK H:sta perusteelliselle tiedustelu- ja pe- 
rehtymismatkalle Libyaan ja yleensä Pohjois-Afrikkaan. Hän 
kertoi Hitlerille marraskuun 3. päivänä selkeästi ja asiallisesti 
matkansa tuloksesta: Saksalaista toimintaa pohjois-afrikkalai- 
sella autiomaa-alueella voitiin pitää tarkoituksettomana, ja siltä 
puuttuivat toiveet menestyksestä. Thoma viittasi tällöin erityi- 
sesti vaikeaan huoltotiehen Italian ja Välimeren kautta. 
Marraskuun alussa, ennen Neuvostoliiton ulkoministerin Mo- 
lotovin vierailua, Hitler tuntui olevan yhä epäilevän odottava ja 
epävarma tulevien päämääriensä suhteen. Hänen levottomuut- 
taan lisäsivät tiedot englantilaisten toimista Egyptistä käsin Bal- 

kanin ja Pohjois-Afrikan suuntiin. Balkanilla hänen huolenai- 
heensa oli Ploestin öljyalue. 

Muistopäiväksi, 9. marraskuuta, Hitler matkusti Miincheniin 
siten, että hän piti jo 8. päivän iltana puheen Löwenbräu-Kelle- 
rissa. Hänen sanansa olivat vakavia. Hän ei antanut epäilylle 
sijaa, etteikö hänen olisi johdettava sota voittoon. Mutta 
missä ja miten hän aikoi jatkaa taistelua, se jäi täysin avoimeksi. 
Siitä hän ei puhunut lainkaan. Kansan tuli kuitenkin saada tie- 
toonsa, että suuret yhteenotot olivat vielä edessä. Esimerkkinä 
hän mainitsi senhetkisen ilmasodan Englantia vastaan, jonka 
hänen sanojensa mukaan oli laukaissut Churchillin kesällä suo- 
rittamat naurettavat ilmahyökkäykset Berliiniin. 

Hitler matkusti marraskuun 10. päivänä aamupäivällä jälleen 
takaisin Berliiniin. Aikatauluun oli vaikuttanut, kuten meno- 
matkallakin Mäncheniin, arvio englantilaisten lentoajoista Sak- 
saan. Berliinissä Hitler meni heti suureen tilannehuoneeseen. 
Päivän teemana oli Venäjä. Jodl kiinnitti huomiota siihen, että 
maavoimien täytyisi saada tietää jotain, sillä aika toukokuuhun 
tuli yhä lyhyemmäksi. Hitler käski julkaistavaksi ohjeen, jotta 
kaikki valmistelutoimenpiteet edessä olevien kysymysten rat- 
kaisemiseksi käsiteltäisiin kootusti. Päätös Venäjän suh- 
teen tulisi tehtäväksi vasta Molotovin vierailun jälkeen. Niinpä 
Puolustusvoimien johtoesikunta antoi marraskuun 12. päivänä 
” Ohjeen n:o 18”, jossa Espanja ja Gibraltar, Italian hyökkäys 
Egyptiin, Balkan mahdollisine Kreikan miehityksineen sekä 
Venäjä ja Seelöwe” näyttelivät jokainen osaansa. Uhkaavim- 
malta näytti kohta 5 eli Venäjä. Siinä sanottiin, että kaikkia jo 
suullisesti käskettyjä valmisteluja itää varten tulee jatkaa”. Es- 
panjan aluetta koskevana seurasi Ohje n:o 19” eli ? Operaatio 
Felix”, joka sisälsi hyvin paljon yksityiskohtia Espanjan ja Por- 
tugalin miehityssuunnitelmaa varten siten, että joukkojen val- 
miuden puolesta voitaisiin marssi käskeä 10. 1. 1941. Mutta 
kuukautta myöhemmin, joulukuun 11. päivänä, ohje n:o 19 ku- 
mottiin. Kaikki Iberian niemimaata koskevat suunnitelmat pu- 
tosivat pois, sillä Franco oli ilmoittanut aikomuksensa pysyä 
puolueettomana. Hitler oli lähettänyt omien tarkoitusperiensä 

selvittämiseksi amiraali Canariksen Francon luo. Hitler luotti 
Canarikseen eikä syyttänyt tätä tehtävän epäonnistumisesta. 
Minulla sen sijaan oli hienoinen epäilys Canariksen suhtautumi- 
sesta Hitlerin Espanjan-politiikkaa kohtaan. Hänen asenteensa 
näytti minusta kyseenalaiselta. 


Molotov Berliinissä 


Marraskuun 12. päivänä puolelta päivin saapui Molotov Berlii- 
niin, minkä jälkeen heti iltapäivällä oli ensimmäinen keskustelu 
Hitlerin kanssa. Molotov toi Moskovasta mukanaan selviä ja 
täsmällisiä kysymyksiä, jotka kaikki käsittelivät niitä pulmia, 
joita oli syntynyt Venäjän ja Saksan välille viimeisten kuukau- 
sien aikana. Hän aloitti Suomen-kysymyksellä jatkaen sitten 
Romanian ja Bulgarian kautta Turkkiin. Molotov antoi ymmär- 
tää, että nuo valtiot kuuluivat venäläiseen vaikutuspiiriin eivät- 
kä siten oikeastaan voineet mitenkään olla Saksan toimenpiteit- 
ten kohteina. Hitlerin oli vaikea löytää sopivia vältteleviä vas- 
tauksia. Myös toisena vierailupäivänään Molotov palasi tiettyi- 
hin kysymyksiin takaisin eikä saanut niihin mitään lopullisia, 
tyhjentäviä vastauksia. Molotovilla oli 13. päivänä illalla perus- 
teellinen keskustelu Ribbentropin kanssa. Tällä oli kiihkeä pyr- 
kimys estää sota Venäjän ja Saksan välillä. Hän ei halunnut 
antaa yhteyden mennä poikki. 


Marraskuun jälkipuoliskolla Hitler vietti muutamia päiviä 
Obersalzbergissä. Aiheena oli Bulgarian kuninkaan Boriksen 
vierailu. Hitler huolissaan Balkanin-politiikasta pelkäsi venä- 
läisten takuita Bulgarialle, jolloin hänelle voisi tulla suuria vai- 
keuksia. Hän halusi saada tuon hallitsijan Kolmenvallansopi- 
muksen puolelle. Kuningas Boris näytti olevan kaikkien käsitel- 
tyjen probleemoiden osalta pidättyvä, jopa torjuva. Hän oli 
kuitenkin, kuten aina, hyvin ystävällinen kertoen arvelematta 
omista aikeistaan. 

Keskustelu marraskuun 19. päivänä Belgian kuninkaan kans- 

sa oli pettymys. Hän tuli pyytämään kahden miljoonan sotavan- 
gin palauttamista ja samalla tutkimaan Hitlerin käsityksiä tule- 
vista saksalais-belgialaisista suhteista. Hitler osoittautui kaik- 
kien kysymyksien suhteen hyvin varaukselliseksi eikä suostu- 
nut mihinkään. Kuningas Leopoldin täytyi matkustaa takaisin 
ilman tuloksia. 

Marraskuun 23. päivänä Hitler vastaanotti Berliinissä mar- 
salkka Antonescun. Tämä saapui silloin ensimmäiselle vierailul- 
leen Hitlerin luo. Hitleriä miellytti suuresti Romanian valtion- 
päämiehen persoonallisuus. He keskustelivat pitkähkön ajan 
Romanian pulmista, jolloin Antonescu myös moitti naapurei- 
taan, unkarilaisia. Marraskuun 23. päivänä juhlittiin Uudessa 
Valtakunnankansliassa Romanian liittymistä kolmen vallan so- 
pimukseen, minkä jälkeen seurasi ruokailu Hitlerin asunnossa. 
Hitler sanoi Antonescun matkustettua pois, että hän uskoi löy- 
täneensä tässä Saksan ystävän. 


” Barbarossa” 


Hitler ryhtyi vielä tuon syyskauden kuluessa hyvin tärkeään ja 
perustavaan toimenpiteeseen. Hän lähetti tohtori Todtin muka- 
naan Schmundt ja Engel itään etsimään Johtajanpäämajalle si- 
joituspaikkaa. Sopivimmalta Hitleristä tuntui sellainen paikka 
Itä-Preussissa, joka voitiin rakentaa pomminkestäväksi ja joka 
tarjosi myös tarpeeksi tilaa koko päämajan tarpeisiin. Tieduste- 
lijat ehdottivat matkalta palattuaan valmistelujen aloittamista 
lähellä Rastenburgia sijaitsevassa maastossa. Hitler hyväksyi 
esityksen sekä antoi sitten käskyn aloittaa heti päämajan eli 
FHQ:n rakentamisen ja saattaa se päätökseen huhtikuuhun 
1941 mennessä. Tuolla ratkaisulla näytti minusta Venäjän sota- 
retki tulleen aikamoisen askeleen lähemmäksi. 

Joulukuu 1940 tuotti vielä eräitä hyvin selviä ohjeita seuraa- 
vaa vuotta varten. 5. päivänä Hitler otti vastaan Brauchitschin 
ja Halderin, jolloin seurasi hyvin perinpohjainen keskustelu Eu- 
roopan senhetkisestä tilanteesta. Käsitykset yksittäisistä kysy- 

myksistä erosivat hyvin paljon toisistaan. Pisimpään keskuste- 
lut kiertelivät ilmatilanteessa ja Venäjän-kysymyksessä. Hitler 
sanoi ilmasodasta Englantia vastaan, että päivähyökkäyksiem- 
me keskeyttäminen oli pelastanut Englannin hävittäjätorjunnan 
tuholta. Hyökkäyksemme Englannin teollisuutta vastaan eivät 
pystyneet sitä tuhoamaan. Vaikutusta hän kuvasi minimaalisek- 
si. Aiheutetut materiaalimenetykset olivat korvattavissa vain 
toimituksilla USA:sta, mutta niitä ei saisi yliarvioida. Englan- 
tilaisilla ei ole vuonna 1941 vahvempia ilmavoimia kuin nyt. 
Meidän ilmavoimamme ovat keväällä olennaisesti vahvem- 
mat”, sanoi Hitler. Venäjän suhteen hän totesi, että venäläinen 
ihminen on tasoltaan heikko ja armeija ilman johtajia. Hyökät- 
täessä Venäjälle täytyisi välttää vaara , että venäläiset vetäyty- 
vät edestä pois. Hyökkäykset tuli suorittaa siten, että Venäjän 
armeija voitaisiin paloitella erillisiin osiin ja ottaa siten vangiksi. 
Täytyi etsiä lähtöalueita, jotka sallivat pääsyn suuriin : saarros- 
tusoperaatioihin. Hitler odotti suuria osamenetyksiä, joiden piti 
johtaa siihen, että tietyllä hetkellä tulisi koko Venäjälle täysi 
sekasorto. Hänelle hyökkäys oli päätetty asia. 

Joulukuun 10. päivänä Hitler piti suuren puheen erään berlii- 
niläisen sotatarviketehtaan työläisille. Puhe oli varsinaisesti 
suunnattu kaikille varusteluteollisuuden työntekijöille ja laitok- 
sille koko Saksassa. Myöskään tuossa tilaisuudessa hän ei jättä- 
nyt epäselväksi sitä, että pahin oli vielä edessä. 

Vuoden viimeisinä päivinä Hitler antoi puolustushaaroille 
tiedoksi päätöksensä Venäjän suhteen. Joulukuun 18. päivänä 
hän määräsi jaettavaksi puolustushaarojen esikunnille Ohjeen 
n:o 21, tapaus Barbarossa”. 

Joulukuun 22. päivänä ojensi uusi Japanin suurlähettiläs Os- 
hima valtuuskirjeensä. Hitler tervehti häntä erityisen sydämelli- 
sesti. Lähettiläs oli palannut Japaniin Hitlerin tehtyä sopimuk- 
sen Venäjän kanssa vuonna 1939. Nyt näytti Japanin hallituk- 
sesta ajankohta jälleen otolliselta lähettää Oshima takaisin Sak- 
saan. Oli täytynyt olla puhe siitä, että Hitler alkoi muuttaa 
politiikkaansa Venäjää kohtaan. 

Se olikin Hitlerin viimeinen ”virkatoimi” Berliinissä ennen 

pyhiä. Joulukuun 23. päivänä saavuimme erikoisjunalla Calais'n 
alueelle. Hitler vieraili maa- ja merivoimien kaukotoimintapat- 
tereissa, jotka kykenivät ampumaan Englantiin saakka. Hitler 
oli osoittanut jo kesästä alkaen erityistä mielenkiintoa noiden 
yksiköiden varustamista kohtaan. Iltapäivällä hän vieraili lai- 
vaston yksiköissä Boulognessa ja seuraavana päivänä kahdessa 
hävittäjälentorykmentissä. Siellä Hitler puhui hyvin kunnioitta- 
vin sanoin niiden toiminnasta viime viikkojen aikana. Illalla 
erikoisjunassa Hitler ylensi Engelin ja minut majureiksi. ohitta- 
en virkaikäjärjestyksen, mikä merkitsi meille suurta iloa ja yllä- 
tystä. 

Joulukuun 25. päivänä Hitler kävi eräässä pommituslento- 
rykmentissä ja vastaanotti iltapäivällä erikoisjunassaan Rans- 
kan hallituksen päämiehen sijaisen, amiraali Darlanin, joka oli 
toiminut jo muutamia päiviä Lavalin seuraajana. Hitler kävi 
keskustelua tyytymättömänä ja kiihtyneenä. Hän arvosteli La- 
valin erottamista sysäten syyn tuosta ratkaisusta Petainin esi- 
kunnan saksalaisvihamielisille henkilöille. Muita yksityiskohtia 
tuosta neuvottelusta en ole saanut tietooni; saatoin vain havaita, 
kuinka vihainen Hitler oli. 

Joulukuun 26. päivänä Hitler vieraili vielä eräässä jalkaväki- 
rykmentissä ja kierroksen päätteeksi henkikaarti * Adolf Hitle- 
rissä” Metzissä. Sen keskuudessa Hitler tunsi olonsa aina hy- 
väksi. Puheessaan hän toi tuon tunteen selvästi ilmi. Henkikaar- 
tin täytyi myös olla aina valmiina siihen, että se asetetaan taiste- 
lujen painopisteisiin: Teille, jotka kannatte nimeäni, on kun- 
nia-asiana seistä taistelujen kärjessä.” 

Joulukuun 27. päivänä Hitlerillä oli vielä hyvin tärkeä ja va- 
kava keskustelu suuramiraalin kanssa. Raeder asettui ponnek- 
kaasti vastustamaan Venäjän kanssa käytävää sotaa, joka °’ Oh- 
jeen 21 mukaan näytti nyt jo hyvin todennäköiseltä, ennen 
kuin Englanti on voitettu. Hitler esitti sitä vastoin, että iskulla 
Venäjälle hän osuu myös Englantiin. Sotaretki olisi kasvavan 
venäläisen aseistautumisen vuoksi välttämätön, ennen kuin Ve- 
näjä olisi varustautumisen puolesta valmis vuodesta 1942 alkaen 
hyökkäykseen Saksaa vastaan. 

Varustelun tärkeysjärjestys 


Raeder tuli myös puhumaan jännityksistä laivaston ja ilmavoi- 
mien välillä. Oli kysymys ensi sijassa torpedoaseesta. Raeder 
vaati, että torpedolentueitten toimintaa johdettaisiin vain laivas- 
ton taholta. Ilmavoimilla ei hänen mukaansa ollut ammattihen- 
kilöstöä tuolle asetyypille. Hitler halusi keskustella siitä aihees- 
ta pikimmiten valtakunnanmarsalkan kanssa. Sitten Raeder 
esitti laivaston kannalta tärkeän asian: sukellusveneiden valmis- 
tuksen lisäämisen. Senhetkiset tuotantoluvut olivat korkeintaan 
12—18 alusta kuukaudessa. Siten hän kosketteli pulmaa, joka oli 
tullut esille Venäjän-sotaretken päätöksen yhteydessä. Hitler 
oli antanut Todtille käskyn asettaa maavoimien varustamisen 
sotaan vuonna 1941 kaikin keinoin etusijalle. Meri- ja ilmavoi- 
mien varustelua täytyisi lähiaikoina supistaa. Kun Venäjä tulee 
lyödyksi, voitaisiin Hitlerin mukaan koko varusteluohjelma taas 
uudistaa. 

Puhuin tuosta aiheesta myös Jeschonnekin kanssa,joka seu- 
rasi kehitystä mitä suurimmalla huolestuneisuudella. Ilmavoi- 
mien menetykset olivat viime kuukausien aikana taisteluissa 
Englannin yllä jatkuvasti kasvaneet. Senhetkinen tuotanto ky- 
keni tuskin korvaamaan tappiot. Pommitusyksiköiden uudel- 
leenmuodostaminen ei olisi mahdollista, sillä Ju 88:n tuotanto 
tuotti yhä suuria vaikeuksia. Kerroin Hitlerille ilmavoimien va- 
rustelutilanteesta ja pyysin häntä puhumaan tuosta aiheesta val- 
takunnanmarsalkan kanssa. Näin tässä kysymyksessä suuren 
tulevaa kehitystä varjostavan pulman. Hitler myönsi, että ilma- 
voimien varustaminen oli tärkeää, mutta vuoden 1941 kevääksi 
hän tarvitsi kaiken kapasiteetin maavoimille. Kesällä täytyisi 
varustelu sitten järjestää uudelleen. Mutta hän tahtoi silti puhua 
valtakunnanmarsalkan kanssa. Otin hyvin raskaasti, jopa pe- 
lonsekaisin tuntein tuon ratkaisun. Tiesin Englannin ilmavoi- 
mien jatkuvasta vahvistumisesta ja näin siinä tulossa olevan 
kahden rintaman sodan valtakunnalle muodostaman suuren 
vaaran. Jeschonnek, joka arvioi tilannetta samoin, oli jo tähden- 
tänyt Göringille noita vaaroja, mutta ei ollut lähtenyt taistele- 

maan Hitlerin tohtori Todtille antamia ohjeita vastaan. Göring 
oli mukautunut Hitlerin päätökseen vastoin parempaa tietoaan. 


Arvostelevia ääniä 


Talven 1940/41 kuluessa kuulin johtavien sotilas- ja siviilihenki- 
löiden keskuudessa yhä enemmän epäilyä sodanjohdon suhteen. 
Nuo mielipiteet vaihtelivat harmittomasta johdon arvostelusta 
sellaisiin huomautuksiin kuin sota on menetetty”. Hitleriä 
syytettiin siitä, että hän tunteita korostavana poliitikkona tunsi 
itsensä aina englantilaisten nöyryyttämäksi ja loukkaamaksi. 
Nyt hän halusi aloittaa kahden rintaman sodan omistamatta 
kuitenkaan riittävästi siihen välttämättä tarvittavia monia ele- 
menttejä, ennen kaikkea varustelukapasiteettiä ja raaka-aineita. 

Sellaiset kriittiset äänet olivat vähemmistönä; mutta en voinut 
olla niitä kuulematta, sillä enimmäkseen nuo arvostelijat esiin- 
tyivät vakavasti ja ponnekkaasti. He eivät kuitenkaan voineet 
silloin saada minua vakuuttuneeksi. Edustin huolimatta näistä 
epäilyksistäni sellaista näkökantaa, jonka mukaan Hitler teki 
laskelmia tarkasti ja tosiasiat huomioonottaen, joten mitään ka- 
tastrofia ei voisi tulla. Mielestäni nuo vastustajat, arvostelijat ja 
epäilijät — enimmäkseen paremmista piireistä? — tekivät kui- 
tenkin perustavanlaatuisen virheen. He katsoivat Hitleriä hal- 
veksivasti alaspäin, kieltäytyivät myönteisestä yhteistyöstä, 
eräät jopa taistelivat Hitleriä vastaan olettaen siten suojautu- 
vansa onnettomuudelta. He eivät tienneet tai eivät halunneet 
sitä nähdä, että kansa oli Hitlerin puolella ja teki hänestä tässä 
vastakkainasettelussa vahvemman. 

Minua nuo vaikutelmat vahvistivat suhtautumisessani Hitle- 
riin. Kielteisen opposition tie näytti minusta aivan väärältä, sen 
jälkeen kun olin yhä uudelleen saanut kokea, että Hitlerin kans- 
sa saattoi puhua ja hän oli saatavissa vakuuttuneeksi erilaisista 
näkökannoista, jos vain esitti asian oikealla tavalla. Olin usein 
todistajana sekä nähden että kuullen, kun kenraalit tai muut 
korkeat upseerit eivät löytäneet oikeaa sävyä puhuessaan Hitle- 

- rin kanssa. Kun hän oli toistuvati, ennen Puolan ja Ranskan 
sotia, saanut tuntea varsinkin maavoimien opposition ja oli noi- 
den sotaretkien jälkeen todettu olleen loistavasti oikeassa, hän 
helposti pyrki mitätöimään erityisesti vanhempien upseerien ar- 
vostelevan asenteen tappiomielialan lietsomisena. Hän sanoi 
minulle: En voi ymmärtää sitä, sillä jos mies valitsee itselleen 

"ammatiksi toimimisen sotilaana, upseerina, niin täytyy toki hä- 
nen hartain toiveensa olla, että voisi myös joskus tuota ammat- 
tia harjoittaa. Sellaisen asenten täyttäminä olivat preussilaiset 
upseerit olleet jo kaukaisista ajoista lähtien. Sotilas ja kenraali ei 
sentään voi ottaa tehtäväkseen pidätellä minua sodasta, siten 
että viivyttelee sotavalmisteluja ja varustelua. Sehän on sabo- 
taasia. Asian täytyykin olla toisinpäin, eli sotilaitten tulee pai- 
nostaa sotimaan, niin että poliitikkojen täytyy heitä pidätellä. 
Mutta minusta näyttää siltä, että kenraalit pelkäävät vastustajia. 
Pitävätkö he sitten minua niin tyhmänä, että en tunne tai osaa 
arvioida oikein vihollisen vahvoja ja heikkoja puolia?” 

Ensimmäisen sotavuoden kuluessa oli myös yhä selvemmin 
havaittavissa, että kirkot, varsinkin protestanttinen kirkko, tor- 
juivat Hitlerin suunnitelmia; mutta eivät ainoastaan papit vaan 
paljolti myös maanviljelijät, aatelisto, upseerit ja korkeammat 
virkamiehet. Tuona talvena ennen Venäjän-sotaa muodostui 
yksittäisiä ryhmiä, jotka yrittivät mitätöidä Hitlerin aikeita. He 
olivat sitä mieltä, että Hitler oli asennoitunut aivan antikristilli- 
sesti, hän oli kirkkoja vastaan ja tahtoi kukistaa ne. Hitler 
mainitsi sodan aikana yhä uudestaan, että hän ei ole aikeissa 
kumota kirkon asemaa. Hän oli oppinut selkeästi tuntemaan 
kansan luonnollisen toiveen lujan uskonnon suhteen sekä sen, 
että siihen tarvitaan organisaatio, joka voi auttaa kansaa. Hän 
arvosteli vain pappien kansallissosialismin vastaista mieltä. Hä- 
nen mielestään he eivät olleet sidoksissa kansaan eivätkä tien- 
neet, mitä kansa tahtoi. 

Ihailin noihin aikoihin usein Hitlerin rauhallista esiintymis- 
tyyliä enkä pitänyt häntä koskaan epämiellyttävänä ihmise- 
nä”. Päinvastoin, minulle hän oli esteetikko, kauneuden ystä- 
va’. Hänen suurpiirteisyytensä, kärsivällisyytensä ja ritarilliset 

tapansa olivat syynä siihen, että kaikki ihmiset, jotka tulivat 
hänen kanssaan läheisempään kosketukseen, pitivät häntä in- 
himillisenä ja sympaattisena. 


Venäjän lyöminen Englannin kohtaamiseksiko? 


Miten Hitler johtui päätökseen hyökätä Venäjälle, ennen kuin 
Englanti oli voitettu? Se oli sodan kannalta ratkaiseva kysymys, 
kuten minusta tuntui. Hitler oli vakuuttunut siitä, että Englanti 
odotti jostain apua taisteluunsa Euroopasta ja noina talvikuu- 
kausina vallinneen sotatilanteen perusteella näki auttajina Ame- 
rikan ja Venäjän. Hänen arvionsa Amerikasta vakuutti hänet 
siitä, että USA olisi vasta vuonna 1943 kykenevä auttamaan 
Euroopassa. Sitävastoin Venäjän tilannetta hän arvioi siten, 
että venäläiset saattoivat jo syksystä 1942 alkaen puuttua aktii- 
visesti asioihin. Hän ei pitänyt saksalais-venäläistä liittoa mi- 
tenkään rauhan takeena vuosiksi eteenpäin. Stalin tahtoi odot- 
taa siksi kunnes Saksan voimat olivat heikentyneet taisteluissa 
lännessä, ja sitten eräänä päivänä voisi puuttua vaaratta Euroo- 
pan taisteluihin. Hitler halusi kaikin keinoin ehtiä venäläisten 
hyökkäyksen edelle. Hän tiesi, että Saksa ei voisi samanaikai- 
sesti taistella kaikkiin suuntiin. Siksi hänen suunnitelmansa oli 
lyödä vastustaja toisensa jälkeen, oli sitten kysymys neuvotte- 
luista tai sodasta. Hän toivoi salassa yhä vieläkin yhteisymmär- 
rystä anglosaksien kanssa, vaikka hänellä oli jo vuodesta 1937 
alkaen tiedossa englantilaisten pääasiassa saksalaisvastainen 
politiikka. Sen lisäksi tuli hänen huolensa oman ”vanhenemi- 
sensa”? vuoksi mutta myöskin tietoisuus siitä, että hänen jäl- 
keensä ei kukaan kykenisi jatkamaan hänen työtään. Hänen 
kotimaiset vihamiehensä nimittivät sitä itsensä yliarvostamisek- 
si, ylimielisyydeksi, suuruudenhulluudeksi jne. Tuon kaiken 
Hitler tiesi. Hän oli siitä selvillä ja mainitsi asian useinkin päivit- 
täisten sotilaallisten tilanneselostusten yhteydessä. 

Vuodesta 1941 piti tulla yksinomaan Venäjän kanssa tapahtu- 
van yhteenoton vuosi. Hitler teki valmisteluja siten, että hän 

kykenisi hyökkäämään suunnilleen toukokuun puolivälissä. 
Hänen suunnitelmansa oli suorittaa sotatoimet aluksi painopis- 
tesuunilla pohjoisessa ja etelässä, jolloin Leningradin ja Rosto- 
vin valtaamisen jälkeen olisi vuorossa molemmilta sivustoilta 
suuri saarrostushyökkäys Moskovan itäpuolelle. Siten hän us- 
koi voivansa heikentää venäläisiä siinä määrin, että he luopuisi- 
vat taistelusta, ja hän voisi sitten koota kaikki voimat iskuun 
Englantia vastaan. 


Ratkaisuja 


Talvi 1940/41 oli pohdintojen, suunnitelmien ja ratkaisujen ai- 
kaa. Hitler oleskeli paljon Obersalzbergissä, koska siellä sai 
rauhaa töilleen. Uudenvuodenpuheessaan puolustusvoimille ja 
Saksan kansalle Hitler kosketteli sotilaallista kehitystä vuonna 
1940 ja otti kantaa maailmantilanteeseen: °’ Vuosi 1941 tulee 
näkemään Saksan maa-, meri- ja ilmavoimat valtavasti vahven- 
tuneina ja hyvin varustautuneina. Ilmasodasta hän sanoi: 
”Herra Churchill olikin juuri se mies, joka yhtäkkiä keksi rajoit- 
tamattoman ilmasodan suureksi brittiläisen voiton salaisuudek- 
si. Kolmen ja puolen kuukauden ajan on tuo rikollinen pommit- 
tanut Saksan kaupunkeja yöhyökkäyksin. . . Olen katsellut nyt 
kolmen ja puolen kuukauden ajan tuota inhimillistä julmuutta, 
joka on ollut sotilaalliselta kannalta pelkkää kiusantekoa.” Nä- 
mä julistukset merkitsivät sodan jatkamista kovemmin keinoin 
ja vaikuttivat kansaan lamaannuttavasti. Mutta oli hämmästyt- 
tävää, kuinka kärsivällisesti massat käyttäytyivät. Useimmat 
sanoivat, että Johtaja kyllä tietää, mitä on tehtävä. Koko kansa 
oli valjastettu työskentelemään sodan hyväksi tehden työnsä 
suurella innolla ja päämäärästään tietoisena. 

Tammikuun 8. ja 9. päiväksi oli Hitler kutsunut sotilasjohdon 
luokseen erääseen kaikkein tärkeimmistä ja ratkaisevimmista 
istunnoista, mitä Hitler järjesti tuolle joukolle vuonna 1941. Hän 
puhui lähinnä eurooppalaisesta tilanteesta: Espanja jää pois 
auttajien joukosta. Ranska on meitä vastaan. Meillä ei ole vel- 

voitteita Ranskaa kohtaan. Venäjä on esittänyt hiljan vaatimuk- 
sia, joita sillä ei ennen ollut: Suomi, Balkan ja Mariupol. Roma- 
nia on puolellamme, Unkari on esteetön. Jugoslaviassa on kaik- 
ki avoinna. Bulgaria on hyvin varovainen. Eikö dynastia halua 
riskeerata?” 

Hän jatkoi: Englanti haluaa hallita mannermaata.” Sen siis 
myös täytyisi lyödä meidät siellä. Hitler halusi olla niin vahva, 
että tuohon päämäärään se ei ikinä pääsisi. Englannin toivo oli 
Venäjässä ja Amerikassa: Me emme kykene lyömään Englan- 
tia lopullisesti maihinnousulla.?? Vuonna 1941 olisivat olosuh- 
teet mannermaalla Hitlerin arvion mukaan vakiintumassa sellai- 
siksi, että me emme voisi jäädä odottamaan sodan jatkumista 
Englannin ja mahdollisesti myös USA:n kanssa. Uudesta Eng- 
lannin ulkoministeristä Edenistä Hitler sanoi, että hän on Venä- 
jän kanssa tapahtuvan yhteistoiminnan mies. 

Hitler kuvaili Stalinin viisaaksi ja viekkaaksi. °’ Hän tulee 
vaatimaan yhä enemmän. Saksan voitto on venäläiselle ideologi- 
alle sietämätön. Päätöksemme täytyy olla Venäjän lyöminen 
maahan niin aikaisin kuin mahdollista. Englantilaisilla tulee 
olemaan kahden vuoden kuluttua käytössä 40 divisioonaa. Se 
voisi houkutella Venäjän liittoon. Tarttuminen Venäjän-kysy- 
mykseen antaa Japanille idässä vapaat kädet Englantia vastaan. 
Japani on valmis vakavaan yhteistyöhön.” Venäläisestä varus- 
tuksesta Hitler sanoi, että materiaali on vanhentunutta. Lisäksi 
Venäjän armeijalta puuttuu henkinen voima. 

Ensi kertaa suuremman joukon edessä mainitsi Hitler nyt 
sodankäynnin Afrikassa. Ei saisi tulla kysymyksenalaiseksi, et- 
tä Italia sortuisi sisältäpäin. Senhetkiset Italian epäonnistumiset 
Afrikassa aiheutuivat hänen mukaansa uudenaikaisen varustuk- 
sen puutteesta. Meidän oli pakko lähettää sinne joukkoja avuksi. 

Hitler antoi ymmärtää ehdottoman selvästi, että hän halusi 
tuona vuonna kesällä käydä sotaan Venäjää vastaan. Alunperin 
hän oli aikonut aloittaa sotatoimet toukokuun jälkipuoliskolla. 
Balkanin ja Pohjois-Afrikan suuntien kehityksen vuoksi tulisi 
mahdollisesti hyökkäyksen alku siirtymään kesäkuuhun. 

Läsnäolijat ottivat Hitlerin tiedonannot vastaan mykkinä ja 

ilman vastaansanomisia. Minun täytyy sanoa, että upseerien 
kasvoilla oli sulkeutunut ilme eikä kai kukaan tahtonut ymmär- 
tää Venäjän vastaisen sodan välttämättömyyttä. Olen saanut 
paljon myöhemmin tietää, että vakava epäily ilmaistiin vasta 
paluumatkalla. 

Käsitykseni tulevasta sodankäynnistä oli vuoden alkaessa 
pessimistinen. Asioiden kehittyessä nähtävissä olevalla tavalla 
voitto ei tuntunut enää mahdolliselta. Tulin siihen käsitykseen, 
että Hitler halusi saattaa jättiläismäisen Venäjän valtakunnan 
siinä määrin riippuvuuteen Saksasta, että se voisi toimittaa meil- 
le välttämättömät raaka-aineet sodankäynnillemme Englantia 
vastaan. Se näytti minusta tärkeältä erityisesti siinä tapaukses- 
sa, että USA mahdollisesti liittyy sotaan Englannin rinnalle. Se 
taas ei tuntunut vielä aivan varmalta, mutta Washingtonissa 
toimineen asiainhoitajamme kaikkien yksityiskohtaisien kerto- 
muksien perusteella kävi ilmi, että kehitys ei siellä ollut myön- 
teistä. Roosevelt antoi yhä kriittisempiä ja Saksan suhteen tor- 
juvampia lausuntoja, ja kansaan alkoi tarttua saksalaisvastainen 
mieli. Minusta näytti siltä, että Churchillin oli onnistunut 
kytkeä Roosevelt mukaan ohjelmaansa. Niinpä seurasin lännen 
poliittista kehitystä hyvin vakavana. Hitler oli puhunut koko 
ajan, että meidän täytyi saada Venäjä selvitetyksi, ennen kuin 
USA tulisi sotaan mukaan. Tuo laskelma ei luultavasti nyt enää 
pätenyt. Sen vuoksi odotin itse vuotta 1941 kasvavalla huolella 
voimatta kuitenkaan kertoa missään näkemyksiäni. Vasta vuo- 
den 1941 lopulta alkaen minulla oli tilaisuus puhua Hitlerin 
kanssa noista kysymyksistä. 


Välimeri ja Pohjois-Afrikka 


Tammikuun 11. päivänä Hitler allekirjoitti ohjeen n:o 22 ”Sak- 
salaisten voimien osallistuminen apuna Välimeren taisteluihin”'. 
Hitler käski maavoimien komentajaa tuon ohjeen kohdassa 1 
muodostamaan sulkuosaston, joka voisi Tripolitanian puolus- 
tuksessa” tarjota liittolaisillemme arvokkaita palveluksia”. X 

Lentoarmeijakunnan piti Sisiliasta taistella englantilaisia meri- 
voimia ja englantilaisia meriyhteyksiä vastaan. Kolmantena 
valmistautumistehtävänä oli sittemmin toteuttamatta jäänyt ar- 
meijakunnan lähettäminen Albaniaan. Pitkissä neuvotteluissa 
19. ja 20. päivänä tammikuuta Salzburgissa Mussolinin ja Hitle- 
rin välillä tuota suunnitelmaa käsiteltiin perinpohjaisesti. Mus- 
solini kiirehti kovasti saksalaisen joukon lähettämistä Poh- 
jois-Afrikkaan, mikä saikin etusijan sotatoimissa Välimeren 
alueella. 

X Lentoarmeijakunta, johon sisältyi yksiköitä taistelutehtä- 
viin englantilaisia Välimeren merivoimia vastaan, siirrettiin 
tammikuussa Pohjois-Italiasta Sisiliaan. OKH oli lähettänyt 
kenraali, vapaaherra v. Funckin Italiaan ja Pohjois- Afrikkaan 
tutkimaan panssarijoukkojen toimintamahdollisuuksia. Helmi- 
kuun 1. päivänä hän palasi ja antoi Hitlerille raportin, joka 
kuullosti vähemmän lupaavalta. Mutta Hitler ei uskonut häntä. 
Kevyen divisioonan siirto Pohjois-Afrikkaan oli päätetty asia, 
sillä englantilaiset seisoivat jo El Agheilan edustalla. Rommel 
oli määrätty saksalaiseksi komentajaksi Pohjois- Afrikkaan, ja 
hän lähti helmikuun alkupäivinä Tripoliin. Hänen seurassaan 
matkusti Schmundt, joka tunsi keskenään ristiriitaiset käsityk- 
set sodankäynnistä Pohjois- Afrikassa. Hän tuli muutamien päi- 
vien kuluttua takaisin antaen Hitlerille selkeän ja rehellisen 
kuvan Libyasta. Hän piti sotatoimia tuolla alueella täysin mah- 
dollisina ja suositteli suuremman joukon nopeaa siirtämistä Poh- 
jois-Afrikkaan. Italialaisten sotilaallisesta voimasta Schmundtil- 
la oli hyvin pidättyvä arvio. Hänen käsityksensä mukaan he 
olivat melko kelvottomia. Libyaan siirretyt saksalaiset voimat, 
5. Kevyt Divisioona, lähetettiin rintamalle heti laivoista purka- 
misen jälkeen parantamaan italialaisten toivotonta tilannetta. 
Rommel oli kuin luotu sellaiseen toimintaan katsoen pyyteettä 
vain saamaansa tehtävää, ja hän osasi käyttöönsä tulevilla vä- 
häisillä voimilla improvisoida tehokkaan vaikutuksen. Englanti- 
laiset olivat tulleet varovaisiksi, sillä heidän täytyi luovuttaa 
voimia Kreetalle ja Kreikkaan, mikä merkitsi Rommelille selvää 
helpotusta. Rommel nautti Hitlerin erityistä luottamusta, jonka 

hän oli hankkinut Ranskan sodan aikana nopealla ja tehokkaalla 
sotatoimien johtamisella. 

Hitleriä kiinnosti sangen vähän taistella italialaisten puolesta 
Pohjois-Afrikassa. Mutta hän oli antanut Mussolinille lupauk- 
sensa ja uskoi, että saksalaiset joukot nostaisivat siellä italialais- 
ten taistelun tasoa. Hitlerin oli kuitenkin pakko ilmoittaa 
OKH:lle, että hyökkäystä Venäjää vastaan varmaankin täytyi 
siirtää joitain viikkoja. Mutta tätä äärimmäisen epämiellyttävää 
lähtöviivästystä ei maavoimien johdossa pidetty mitenkään 
kummallisena asiana. Se hämmästytti minua, sillä tuon vuoden 
sodankäynnin päätapahtumalle, hyökkäykselle Venäjälle, oli 
arvioitu kestoksi vähintään viisi kuukautta. Siis nyt jo, tammi- 
kuun lopulla 1941, oli nähtävissä, että Venäjän sotaretkeä ei 
voitaisi saada päätökseen tuon vuoden aikana. Puhuin tuosta 
asiasta Hitlerille eräänä iltana Valtakunnankansliassa. Silloin 
minun täytyi todeta, että hän arvioi tuota ajallista lykkäystä 
täsmälleen samoin kuin minäkin. Mutta hän sanoi puolustuk- 
sekseen, että Saksan Wehrmachtin onnistuisi kesällä 1941 saada 
siinä määrin venäläisiä pois pelistä, että vuonna 1942 tarvittai- 
siin vain lyhyt sotaretki Venäjän voittamiseksi. En ollut tuosta 
ratkaisusta mitenkään onnellinen ja sanoinkin Hitlerille, että en 
voinut uskoa asian olevan niin. Minulla oli tuon keskustelun 
jälkeen tunne, että kehitys Välimerellä ei suinkaan sujuisi Hitle- 
rin suunnitelmien mukaan mutta että hän ei myöskään voinut 
toimia Italian suhteen toisin. 

Tammikuun 27. päivänä matkustimme junalla Mäncheniin. 
Siellä sujui iltapäivällä ohjelma tavanomaiseen tapaansa. Hitler 
vieraili rouva Troostin ja professori Gieslerin luona viipyen 
tämän ateljeerissa kauan tutkimassa uusimpia suunnitelmia 
Miinchenin uudisrakennuksien ja korjausten suorittamiseksi. 
Keskiyöllä jatkoimme junalla matkaa kohti Berliiniä, jonne saa- 
vuimme tammikuun 28. päivänä aamupäivällä. Seuraavana päi- 
vänä Hitlerin yllätti tieto valtakunnan oikeusministerin, tohtori 
Gtrtnerin kuolemasta. Hitlerin välittäessä ylipäänsä juristeista 
sangen vähän Giirtner oli kuitenkin nauttinut hänen silmissään 
aina kunnioitusta ja arvonantoa, joten Hitler puhuikin lähipäivi- 
nä useasti hänen saavutuksistaan. 

Sotatoimisuunnitelma Venäjää vastaan 


Helmikuun 3. päivänä Hitler johti iltapäivällä pitkän, tuntikau- 
sia kestäneen neuvottelun Brauchitschin, Halderin, Heusinge- 
rin, Keitelin ja Jodlin kanssa. Neuvottelun kestäessä tuli myös 
Jeschonnek mukaan. Hitlerin tarkoituksena oli kuulla perusteel- 
liset esittelyt maavoimien laatimista Barbarossa-suunnitelmista. 
Kenraalieversti Halder arvioi venäläisten voimat 121 jalkaväki- 
divisioonaksi, 25 ratsuväkidivisioonaksi ja 31 mekanisoiduksi 
prikaatiksi eli yhteensä noin 180 yhtymäksi. Niitä vastaan sak- 
salaisilla oli asettaa 104 jalkaväkidivisioonaa, 20 panssaridivisi- 
oonaa, 13 moottoroitua tai ratsuväkidivisioonaa sekä lisäksi 
eräitä romanialaisia divisioonia. Venäläisten divisioonien panssa- 
rivaunumäärän Halder arvioi olevan yhteensä noin 10 000, joita 
vastaan saksalaisilla oli 3500 panssarivaunua. Hän kuitenkin 
arvioi venäläisten panssarien laadun heikoksi, mutta hän huo- 
mautti myös, että täytyi olla valmiina yllätyksiin. Venäläinen 
tykistö oli saatujen tietojen mukaan lukumääräisesti vahva, 
mutta sen materiaali oli pääosin vanhentunutta. Saksalaisten 
keskitysmarssi oli suunniteltu tapahtuvaksi kolmella armeija- 
ryhmällä ja neljällä panssariryhmällä samanaikaisesti koko rin- 
taman leveydellä. Huolto oli rautateiden puutteen vuoksi pakko 
suunnitella kokonaan moottoriajoneuvojen varaan. Hitler hy- 
väksyi suunnittelun päälinjat mutta toisti käsityksensä operaati- 
oiden kulusta. Ensimmäisissä taisteluissa täytyi lyödä rajajou- 
kot, minkä jälkeen hänestä oli tärkeää heti linjalta Pskov-Smo- 
lensk — Kiova alkaen vahventaa pohjoista ja eteläistä armeija- 
ryhmää, jolloin olisi vallattava ensisijassa Baltia Leningradia 
myöten ja etelässä Rostovin alue. Keskellä toimivan armeija- 
ryhmän tuli suorittaa hyökkäyksensä kohti Moskovaa mahdolli- 
sesti vasta vuonna 1942. Erityisesti Hitler korosti vuoden 1941 
päätavoitetta nimittäin koko Baltian alueen ja Leningradin kau- 
pungin valtaamista. Tämä päämäärä tulisi maavoimilla olla koko 
ajan silmiensä edessä, jotta venäläiset luopuisivat Itämerestä. 
Sitten Hitler puhui muutamista erilliskysymyksistä, jotka olivat 
joko välttämättömiä ensimmäiselle hyökkäykselle tai koskivat 

huoltoyhteyksiä. Hitlerille tärkeä seikka oli ilmatilanne. Saksa- 
laisten puolella otaksuttiin, että venäläisillä oli huomattavia len- 
tojoukkoja. Hitler korosti sen vuoksi ilmasuojelun ja ilmator- 
junnan tärkeyttä. Hän hyväksyi myös ilmavoimien laatimat 
suunnitelmat idän sotaretkeä varten. Niiden mukaan tuli saksa- 
laisten pommitusyhtymien lyödä hajalle venäläiset lentoyksiköt 
kolmen ensimmäisen päivän aikana, jotta mahdollistettaisiin sen 
jälkeen panssariyhtymille nopea eteneminen. 

Tuon pitkän ja perusteellisen neuvottelun kuluessa, jolloin 
käsiteltiin tavattoman suuren alueen valtaamista, tuntui minusta 
melkein mahdottomalta, että asetetut tavoitteet voitaisiin kos- 
kaan saavuttaa. Ennen Ranskaan tehtyä hyökkäystä Brauch- 
itsch ja Halder olivat useita kertoja esittäneet epäilyksensä ja 
tuoneet julki, että he olivat täysin sodankäyntiä vastaan. Hitle- 
rin ohjeet aloittaa hyökkäys Venäjälle he ottivat vastaan ilman 
epäilyksen sanaakaan ja vastarintaa tekemättä. Jouduin jopa 
ajattelemaan, että he olivat päässeet täysin selville yrityksen mah- 
dottomuudesta mutta eivät ryhtyneet mihinkään toimiin sitä 
vastaan haluten antaa Hitlerin rynnätä onnettomuuteensa. Tie- 
tysti tuollainen ajattelu oli silloin hyvin poikkeavaa, mutta val- 
tavan venäläisen alueen suuruus antoi siihen aihetta. Lisäksi oli 
otettava huomioon keväällä 1941 sodankäynti Pohjois- Afrikassa 
sitoutuneena hyvin epäilyttävään liittolaiseen. Minusta .tapah- 
tumat näyttivät tulleen aivan liian riskialttiiseen vaiheeseen. 


Ennen Balkanin sotaretkeä 


Helmikuun 6. päivän iltana Hitler matkusti jälleen Mincheniin, 
josta matka jatkui seuraavana päivänä Berghofiin. Hän viipyi 
Obersalzbergissä muutamia lyhyitä keskeytyksiä lukuunotta- 
matta maaliskuun puoleen väliin. Helmikuu oli vuorella hyvin 
miellyttävä kuukausi. Palvelus ei rasittanut paljoakaan. Valmis- 
telut Barbarossaa ja Kreikan valtausta varten sujuivat suunni- 
telmien mukaisesti. Ilmasota luoteisrintamalla hidastui osaksi 
hyvin huonojen sääolosuhteiden vuoksi. Yleensäkin oli tuskin 

enää havaittavissa, että olimme sodassa. Hitler otti vastaan 
jugoslavialaiset valtiomiehet, pääministeri Zvetkovitshin ja ul- 
koministeri Cincar-Markovitshin käymään perusteellisia neu- 
votteluja. Hitler halusi puhua heidät liittymään kolmen vallan 
sopimukseen. Keskustelu oli avointa ja pidättelemätöntä, mutta 
kysymys liittymisestä jäi ratkaisematta. 

Helmikuun 24. päivänä Hitler ajoi Mincheniin pitääkseen 
iltapäivällä puheen Hofbräuhausin juhlasalissa puolueen perus- 
tamispäivän johdosta. Ystävyyttään Mussoliniin hän korosti ai- 
van erityisesti: Myöskään tätä vastustajamme eivät vielä käsi- 
tä” hän sanoi, että jos minä kerran pidän jotain miestä ystävä- 
näni, silloin minä seison hänen rinnallaan, enkä tee tästä asen- 
teesta mitään neuvottelukohdetta”. Sitten hän puhui Saksan 
asevoimien ja kansan saavutuksista eikä jättänyt mitenkään 
epäselväksi, että hän oli vakaasti sitä mieltä”, että aivan kuin 
Kaitselmus on siunannut tähänastista taistelua, hän tulee myös 
tulevaisuudessa sitä siunaamaan”. 

Helmikuun 28. päivän iltana matkustimme junalla Wieniin. 
Hitler halusi ottaa osaa 1. maaliskuuta tilaisuuteen, jossa Bulga- 
ria otettiin kolmen vallan liiton jäseneksi. Kysymyksessä oli 
juhlallinen kokoontuminen Belvedere-palatsissa, osanottajina 
Bulgarian pääministeri Filoff, kreivi Ciano, suurlähettiläs 
Oshima sekä Ribbentrop. Juhlatilaisuuden jälkeen Hitler tarjosi 
lounaan Belvederen tiloissa. Samaan aikaan saksalaiset pionee- 
rit työskentelivät Tonavalla rakentaakseen kolme suurta siltaa, 
mikä merkitsi alkua saksalaisten joukkojen keskityksille Kreik- 
kaa vastaan. Noiden siltojen yli lähetettiin saksalaisia osastoja 
marssille Bulgarian alueelle. Se oli Hitlerin suunnitelman mu- 
kaan ajateltu toimenpiteenä Venäjää vastaan. Molotov oli vie- 
railullaan marraskuussa 1940 Berliinissä ilmoittanut Venäjän 

voimakkaan mielenkiinnon Bulgariaa kohtaan. Hitler oli silloin 
jäänyt hänelle vastauksen velkaa. Nyt Molotov sai sen. 

Hitler käytti Wienissä iltapäivällä tilaisuutta hyväkseen kes- 
kustellakseen perinpohjin Cianon kanssa. Hitler tahtoi antaa 
italialaisille selvän kannanoton Kreikkaa vastaan alkavan taiste- 
lun suhteen. Illan Hitler vietti aluejohtaja Baldur v. Schirachin 

ja hänen vaimonsa luona. Hän arvosti suuresti näitä molempia. 
Rouva v. Schirachin Hitler tunsi jo pienestä tytöstä isänsä 
Heinrich Hoffmannin talosta. Seuraavana aamuna junamme piti 
kello 6.45 alkaen puolentoista tunnin tauon Linzin asemalla. 
Hitler mielellään poikkesi tuollaisessa tilanteessa pikavierailulle 
kaupunkiin katsoakseen sieltä tiettyjä kohteita, ennen kuin päi- 
vän liikenteen tungos esti häntä sellaisesta. Tuona aamuna hän 
puhui Tonavan rantojen rakennussuunnitelmista ja uudesta Ni- 
belungen-sillasta. 

Obersalzbergissä kestivät päivittäiset tilanneneuvottelut Kei- 
telin ja Jodlin kanssa jälleen pitempään. Hitler otti myös vastaan 
muutamia vieraita, jotka tuntuivat hänestä tärkeiltä edessäole- 
van Balkanin operaation vuoksi. Ensimmäisenä saapui 4. maa- 
liskuuta Jugoslavian prinssihallitsija Paul. Hitler pyrki tällöin 
ensi sijassa saamaan vieraansa myös liittymään kolmen vallan 
sopimukseen. Käytiin kohtelias ja virallinen keskustelu, joka ei 
kuitenkaan tuottanut tulosta. Hitler mainitsi, että Jugoslavia 
määrittelisi kantansa mahdollisesti muutaman viikon kuluessa, 
joskaan hän ei oikein näyttänyt uskovan myönteiseen tulok- 
seen. 

Jodlia askarrutti Japanin-kysymys. Lähtien siitä tosiasiasta, 
että saksalaisten hyvin tuntema kenraali Oshima oli jälleen otta- 
nut hoitaakseen suurlähettilääntehtävän, saattoi Jodl päätellä 
Japanin puolustusvoimilla olevan tietynasteista valmiutta yh- 
teistyöhön, jollei nyt jopa läheiseen liittosuhteeseen saakka. 
Hän esitti Hitlerille noita asioita käsittelevän ohjeen allekirjoit- 
tamista mitä pikimmin. Ohje n:o 24 Yhteistyöstä Japanin 
kanssa” annettiin 5. maaliskuuta 1941. Sen ensimmäinen lause 
kuului: Kolmen vallan sopimukseen perustuvan yhteistyön 
päämääränä tulee olla Japanin saattaminen mahdollisimman pi- 
an aktiiviseen toimintaan Kauko-Idässä.”* Jäljempänä oli luet- 
tavissa: *' Yhteisenä sodankäynnin päämääränä on todettava: 
Englannin nopea lyöminen ja siten USA:n pitäminen pois so- 
dasta.” Ohjeen viimeinen lause kuului: Operaatio Barbaros- 
sasta ei japanilaisille saa antaa mitään vihiä.” 

Maaliskuun 12. päivän iltana matkustimme junalla Linziin, 

jossa Hitler halusi vierailla seuraavana aamupäivänä Her- 
mann- Göring -tehtailla. Hän puhui siellä senhetkisten rautava- 
rastojen lisäämisestä, koska ne olivat tarpeen panssarivaunujen 
ja panssarintorjuntatykkien tuotannon nostamiseksi. 

Maaliskuun 16. päivänä Hitler puhui tavanomaiseen tapaansa 
Berliinin Zeughausissa sankarivainajien muistopäivän johdosta. 
Hän käsitteli tuolloin englantilaisten lentäjien suorittamia hyök- 
käyksiä sanoen, että myös kotiseutu joutuu tässä sodassa an- 
tamaan raskaampia uhreja kuin aikaisemmin. Ja tällöin ei ole 
vain miehen asia osoittaa vastustuskykyään, vaan se on ennen 
kaikkea myös naisen tehtävä”?. Siten Hitler viittasi ensimmäistä 
kertaa edessäolevan ilmasodan vaaroihin, joiden suuruutta me 
emme tuohon aikaan ylipäänsä vielä kyenneet edes aavista- 
maan. | 

Päivät aina maaliskuun 25. päivään asti kuluivat normaaliin 
tapaan ilman erikoisia tapahtumia. Hitler otti vastaan Afrikan 
Armeijakunnan komentajaksi nimitetyn kenraaliluutnantti 
Rommelin, ojensi hänelle tammenlehvät ritariristiin sekä kes- 
kusteli hänen suunnitelmistaan valloittaa Pohjois- Afrikassa Ky- 
renaika takaisin. Rommel oli suuri optimisti. Hän ei nähnyt 
mitään vaikeuksia toivoen 15. Panssaridivisioonan nopean toi- 
mittamisen jälkeen voivansa lähteä etenemään koko armeija- 
kunnallaan itään. Hänen esiintymisty ylinsä ja se tapa, miten hän 
ymmärsi tehtävänsä, miellytti Hitleriä. Tämä puhui tuosta ken- 
raalista täynnä ylistystä ja näki tilanteen kehittymisen Poh- 
jois-Afrikassa hyvin myönteisenä. Noina päivinä myös lehdet 
kertoivat ensimmäistä kertaa Afrikan Armeijakunnasta”' 
(Afrika-Korps). Maaliskuussa Rommel hyökkäsi Agedabian 
luona jatkaen sitten offensiivia nopeasti eteenpäin. Huhtikuun 
4. päivänä hän valtasi Bengasin ja saartoi pian Tobrukin. 

Hitler matkusti maaliskuun 20. päivänä Miinchenin kautta 
kohti Wieniä, jonne hän saapui maaliskuun 25. päivänä aamu- 
päivällä. Jugoslaavit olivat päättäneet liittyä kolmen vallan so- 
pimukseen. Sitä piti juhlia asiaankuuluvasti. Hitlerin läsnäolles- 
sa allekirjoitettiin asiakirjat Belvedere-palatsissa, minkä jälkeen 
nautittiin lounas virallisissa ja juhlallisissa puitteissa. Jugoslaa- 

-vit olivat päätyneet allekirjoittamaan asiakirjat vasta, kun he 
olivat saaneet saksalaiselta taholta lujan vakuutuksen puolueet- 
tomuusasemansa säilyttämisestä. Hitler vietti jälleen illan Schi- 
rachien luona esiintyen seurallisena ja onnellisena siitä, että nyt 
oli viimeinkin Balkanin valtio liittynyt kolmen vallan sopimuk- 
seen. Hän tosin toi ilmi myös käsityksensä, jonka mukaan hän 
ei voinut luottaa kovin paljon senhetkiseen Jugoslavian hallituk- 
seen. 


”Marita” 


Kuinka oikeassa Hitler olikaan epäilyksissään, sen osoitti maa- 
liskuun 27. päivänä Hewelin toimittama tieto suuryllätyksestä. 
Yöllä oli prinssi Paul ja hänen hallituksensa Belgradissa syösty 
vallasta. Jugoslavian kaupungeissa ja kylissä vallitsi levotto- 
muus. Belgradista kerrottiin tietoja kapinan merkeistä. Nuori 
kuningas Pietari oli ottanut julistuksella kuninkaalliset oikeudet 
itselleen. Mutta Hitler huomasi nopeasti, että tuo kaappaus oli 
sattunut juuri oikealla hetkellä. Barbarossa-suunnitelman to- 
teuttamisen aikaan olisivat levottomuudet Jugoslaviassa tuotta- 
neet hänelle selvästikin enemmän murhetta. Nyt hänellä oli 
sentään viela hieman aikaa huolehtia niistä. 

Hän käski OK H:n ja OKL:n edustajat neuvotteluun tarvitta- 
vista toimenpiteistä. Kello 13 oli neuvotteluhuoneessa kokoon- 
tuneena suuri joukko upseereita maa- ja ilmavoimista, minkä 
lisäksi tilaisuuteen osallistui myös ulkoministeri. Näin siellä 
Jodlin, Halderin, Hoffmann v. Waldaun, Bodenschatzin, Heu- 
singerin ja monia muita. Hitler esitti siihen mennessä tietoon 
tulleet asiat ja sanoi sitten, että serbit ja sloveenit eivät ole 
koskaan olleet saksalaisystävällisiä. Hän ilmoitti päätöksensä 
hyökätä Jugoslaviaan mahdollisimman nopeasti odottamatta 
minkäänlaista uskollisuudenjulistusta ja päämääränä tuon valti- 
on hajoittaminen. Suuntaviivoina operaatiolle esitettiin mahdol- 
lisimman aikainen operaatio °’ Maritan” eli Kreikan valtauksen 
aloittaminen sekä eteneminen Sofian alueelta Skopjen suuntaan 
ja isku vahvemmin voimin NiSiin ja Belgradiin. Grazin ja Kla- 

genfurtin alueelta piti suorittaa hyökkäys Jugoslavian armeijan 
lyömiseksi hajalle. Ilmavoimat ilmoittivat, että VIII Lentoar- 
meijakunta kenraali v. Richthofenin johdolla voitiin heti asettaa 
toimintaan Bulgariasta sekä X Lentoarmeijakunnan voimat vas- 
ta kahta kolmea päivää myöhemmin. Hitler käski aloittaa heti 
kaikki valmistelut ja pyysi molempien puolustushaarojen suun- 
nitelmat itselleen tiedoksi vielä illan kuluessa. Jodl kokosi -Hitle- 
rin ajatukset vielä samana päivänä yhteen ohjeeksi n:o 25. Bal- 
kanin sotaretki astui uuteen vaiheeseen. Sen alku oli odotetta- 
vissa nyt muutaman päivän sisällä. 


Matsuoka 


Maaliskuun 27. päivänä iltapäivällä Hitler vastaanotti Japanin 
ulkoministerin Matsuokan, jota hän oli odottanut jännityksellä. 
Hän oli jo pitkähkön ajan nähnyt vaivaa saada japanilaiset toi- 
mintaan Englantia vastaan. Hän ei pohjimmiltaan ylipäänsä 
tiennyt, kuinka pitkällä japanilaiset olivat valmisteluissaan sekä 
mitä päämääriä ja suunnitelmia heillä oli käynnissä olevaan so- 
taan osallistumiseksi. Hitler puhui useita kertoja Matsuokan 
kanssa ja sanoi hänelle epäsuorasti, että sillä hetkellä vallitseva 
Saksan valtakunnan suhde Venäjään saattaisi jonain päivänä 
äkkiä muuttua. Sotaa Englantia vastaan hän kuvasi välttämät- 
tömyydeksi englantilaisten asenteen vuoksi. USA:n puuttumis- 
ta sotaan Hitler ei nähnyt vielä ajankohtaiseksi. Matsuoka pysyi 
hyvin pidättyvänä vastauksissaan. Sain sen vaikutelman, että 
hän halusi vain tietoja tilanteesta. Hänen matkansa jatkui Ber- 
liinistä Roomaan ja sieltä jälleen takaisin. Kotimatkansa Japa- 
niin hän keskeytti käynnillä Moskovassa. Siellä hän solmi Neu- 
vostoliiton kanssa hyökkäämättömyyssopimuksen ja esitti siten 
mielipiteensä hyvin paljon selvemmin kuin Saksan-vierailunsa 
aikana. 

Matsuokan lähtiessä Moskovasta sattui muuten hyvin vaikut- 
tava tapahtuma rautatieasemalla. Stalin kertoi silloin apulaisso- 
tilasasiamiehellemme Krebsille ja suurlähettiläs, kreivi von der 

Schulenburgille, kuinka tärkeänä hän piti saksalais-venäläistä 
ystävyyttä. 


Hitlerin asenne venäläiseen vastustajaan 


Maaliskuun 30. päiväksi Hitler oli jälleen kutsunut luokseen 
Wehrmachtin johtajat. Hallituksen istuntosalissa Hitler piti sy- 
vällisen, kaksi ja puolituntisen puheen, jossa hän esitti ajatuksi- 
aan Venäjän sotaretken suhteen. Tuossa esityksessä ei ollut 
kysymys taktillisista tai strategisista yksityiskohdista sodassa 
Venäjää vastaan, vaan hän toi julki perustavaa laatua olevia 
käsityksiään niistä pulmista, joita taistelu venäläisten kanssa 
voisi tuoda esille. Hän sanoi: ”Englanti asettaa tällä hetkellä 
kokonaan toivonsa Amerikkaan ja Venäjään. USA:n suuri 
tuotantokyky varustelun alalla oli hänen arvionsa mukaan odo- 
tettavissa vasta kolmen tai neljän vuoden kuluessa: ? Venäjä on 
viimeinen vihamielinen vaikuttaja Euroopassa. Se täytyy lyödä 
tämän taiensi vuoden kuluessa. Silloin meillä on tilaisuus hallita 
kahtena seuraavana vuonna materiaalisesti ja henkilöstön osalta 
tehtävämme ilmassa ja vesialueilla. Tehtävänämme Venäjällä 
täytyy olla Puna-armeijan lyöminen ja valtion hajottaminen. 
Kysymys on kahden maailmankatsomuksen välisestä taiste- 
lusta. Bolshevismia voidaan verrata epäsosiaaliseen rikollisuu- 
teen ja se merkitsee suunnatonta vaaraa tulevaisuudelle. Mei- 
dän täytyy erkaantua sotilaallisen toveruuden käsitteestä. 
Kommunisti ei voi milloinkaan olla toveri. Käydään tuhoamis- 
taistelua. Jos me emme käsitä sitä sillä tavoin, me tulemme tosin 
lyömään vihollisemme, mutta joidenkin vuosien kuluttua meitä 
vastassa on jälleen kommunistinen vihollinen. Taistelussa Ve- 
näjää vastaan on tärkeää tuhota bolshevistiset komissaarit ja 
kommunistinen älymystö. Taistelua täytyy käydä kommunisti- 
sen mädätyksen myrkkyä vastaan. Joukkojen tulee puolustau- 
tua niillä välineillä, joilla niitä vastaan hyökätään. Komissaarit 
ja GPU:n jäsenet ovat rikollisia, ja heitä tulee kohdella sellaisi- 

na. Idässä kovuus on tulevaisuudelle lempeyttä.” 

Hitler mainitsi yksityiskohtia käsitellessään venäläisten pans- 
sarivaunujen ja lentokoneiden suuren lukumäärän. Mutta vain 
pieni osa niistä täytti nykyajan vaatimukset. Venäjän alueen 
laajuus ja loppumattomat lakeudet pakottavat keskittämään 
voimat ratkaiseviin paikkoihin. Oli tärkeää aikaansaada panssa- 
reiden ja ilmavoimien massiivinen vaikutus ratkaisualueille. Il- 
mavoimien toiminnan tuli seurata tiiviisti maasotatoimia heti 
ilmaherruuden saavuttamisen jälkeen. Venäläiset tulisivat epä- 
onnistumaan taistelussa panssareiden ja ilmavoimien massa- 
käyttöä vastaan. 

Yhteisesti nautitun lounaan jälkeen Hitler kävi iltapäivällä 
vielä muutamia keskusteluja Balkanin alueen kehityksen joh- 
dosta. Hän korosti erityisesti kiireellisyyttä, joka oli hänestä 
hyvin tärkeää, lisäten vielä, että Venäjän sotaretken alkua täy- 
tyisi siirtää suunnilleen kuukaudella. Hyökkäys Balkanille täy- 
tyi aloittaa viimeistään viikon kuluttua. 

Noina päivinä tallensin muistiin vielä erään erityisen merki- 
tyksellisen tapahtuman. Maaliskuun 1. päivänä ilmavoimat oli- 
vat lähettäneet insinöörieversti Dietrich Schwenken Ilmailumi- 
nisteriöstä vierailulle Venäjälle. Hänen piti saksalais-venäläis- 
ten sopimusten mukaisesti käydä ilmavoimien varusteluteolli- 
suuslaitoksissa. Hän oli nyt palannut matkaltaan takaisin. Kuu- 
lin hänen matkastaan Ilmailuministeriön eri osastoilla. Valitet- 
tavasti minun ei onnistunut puhua vielä hänen kanssaan henki- 
lökohtaisesti. Mutta vieraiden ilmavoimien” osaston päällikkö 
yleisesikunnassa kertoi minulle eräitä tärkeitä kohtia hänen ra- 
portistaan. Sen perusteella ei voinut jäädä epäselväksi, että 
Venäjä varustautui laajamittaisesti. Juuri rakennettuja lentoko- 
netehtaita, joiden suuruisia ei vierailija ollut ennen nähnyt, oli 
aivan viimeistelyä vaille valmiina. Suuri määrä uusia lentokent- 
tiä oli rakennettu. Vallitsi tavaton työn touhu. Kun kerroin 
tuosta Hitlerille, hän totesi, että Göring oli jo raportoinut hänel- 
le. Hän mainitsi, että tuo venäläisten varustautuminen oli otet- 
tava hyvin vakavasti. Hän oli vakuuttunut täysin siitä, että 
suunnitelma hyökätä Venäjälle toteutettaisiin aivan viime het- 
kellä. 

Huhtikuun 5. päivänä Hitlerille ilmoitettiin Venäjän ja Jugos- 
lavian solmimasta ystävyys- ja hyökkäämättömyyssopimukses- 
ta. Hän otti tämän tiedon vastaan tietyllä tyytyväisyydellä, sillä 
Venäjä todisti siten haluavansa kulkea omia teitään. Tosin Sta- 
lin lähetti muutaman päivän kuluttua Jugoslavian, Norjan, Bel- 
gian ja Kreikan lähettiläät pois Neuvostoliitosta, koska hän ei 
pitänyt noita valtioita enää itsenäisinä. 


Sotaretki Balkanille 


Sunnuntaina huhtikuun 6. päivänä alkoi hyökkäys Jugoslaviaan 
ja Kreikkaan. Hitler oli käskenyt voimakkaan ilmahyökkäyksen 
Jugoslavian pääkaupunkiin Belgradiin, jolloin väestö tuli koko- 
naan yllätetyksi ja kärsi huomattavia menetyksiä. Samalla het- 
kellä Saksan kansalle ilmoitettiin Hitlerin julistuksella hyök- 
käyksestä Jugoslaviaan ja Kreikkaan. Hän kuvaili ponnistelu- 
jaan, joilla Saksan kansa oli yritetty säästää noilta vihollisuuk- 
silta”. Hän sysäsi syyn sotatilanteen kehityksestä Balkanilla 
englantilaisille, jotka hänen mukaansa olivat jo pitemmän aikaa 
asettuneet Kreikkaan. **Onnettomasti sokaistuille kansoille saa- 
tettakoon tietoon, että ne saavat tästä kiittää vain pahinta ”ys- 
täväänsä”', jonka mannermaa on omistanut jo 300 vuotta, se on 
Englantia.” Päiväkäskyssä kaakkoisrintaman sotilaille” hän 
esitti englantilaisille moitteen siitä, että he antavat toisten tais- 
tella puolestaan”'. 

Ennen kuin Hitler siirsi päämajansa Valtakunnan kaakkoiso- 
siin, hänet yllätti vielä Berliinissä englantilaisten kiivas pommi- 
hyökkäys. Yöllä 9./10. huhtikuuta osuivat pommit Valtionoop- 
peraan, Yliopistoon, Valtionkirjastoon ja Kruununprinssin pa- 
latsiin. Vahingot olivat huomattavia. Ooppera paloi kokonaan. 
Hitler oli tuon hyökkäyksen johdosta hyvin kiihtynyt. Syntyi 
ensimmäinen vakava välikohtaus hänen ja Göringin välillä. 
Kuulin Hitlerin moitteet kelvottomasta Ju 88:sta, johon pommi- 
yksiköt eivät olleet lainkaan tyytyväisiä. Ne halusivat saada 
mieluummin jälleen He 111-koneita. Göring ei kiistänyt senhet- 

kisten Ju 88:ien vikoja, mutta kertoi Hitlerille saaneensa kuulla 
Junkersin vastaavalta edustajalta, Koppenbergiltä, että 
vast'ikään tuotantolinjalta tulleissa koneissa ei noita vikoja enää 
olisi ja että vuoden 1942 lentokoneet toimitettaisiin vahvemmilla 
moottoreilla varustettuina. Göring osasi yhä edelleen tyynnyt- 
tää Hitlerin. Tämä antoi heti professori Speerille tehtävän oop- 
peran jälleenrakentamisesta. 

Huhtikuun 10. päivän iltana Hitler matkusti Berliinistä pois 
saapuen sitten lyhyen Minchenissä tapahtuneen pysähdyksen 
jälkeen seuraavan päivän iltana kaakkoiseen Johtajanpäämajaan 
Mönichkircheniin. Tuo pieni paikkakunta sijaitsi Wienistä ete- 
lään Grazin suuntaan johtavan rautatien varressa, erään tunne- 
lin suulla. Sinne oli rakennettu tilapäisiä asemalaitureita sekä 
ennen kaikkea kytketty riittävästi viestiyhteyksiä. Juna seisoi 
siellä kaksi viikkoa. Kaakkoinen sotaretki sujui ilman erityisiä 
pulmia. OKH johti sotatoimia. Ainoan vaikeuden tuon sotaret- 
ken aikana muodostivat aivan riittämättömät tieyhteydet. 

Sedälleni kerroin kirjeessä: ** Meillä on päämajamme tällä ker- 
taa junassa, joka on pysäköity aivan valtakunnan kaakkoiskul- 
maan. Johtaja seuraa ja johtaa sotatoimia täältä. Tämän päivän 
iltapäivästä alkaen ovat taistelut Jugoslaviassa tauonneet. On 
hienoa, että se kävi niin nopeasti, sillä meillä ei ole täällä alhaal- 
la mitään voitettavana. Toivottavasti myös Kreikassa on loppu 
lähellä. Englantilaiset kuormaavat jo joukkojaan takaisin. Siitä 
on pääteltävissä, että toisella puolella näyttää arveluttavalta. . . 
Taistelu Jugoslaviassa oli yksinkertaisempaa ja siitä selvittiin 
pienemmin tappioin kuin oli otaksuttu. Vain maasto on tuotta- 
nut vaikeuksia ja vaikeuttanut panssaridivisiooniemme nopeaa 
etenemistä. Kreikkaa vastaan olivat taistelut Bulgariasta johta- 
vissa solissa (Rupal-sola) aika kiivaita, ja yksittäiset bunkkerit 
tekivät urheasti vastarintaa. Viime päivinä ovat nyt joukkomme 
joutuneet koviin taisteluihin Olympian molemmin puolin. Vii- 
meisten tietojen mukaan näyttää siltä, että englantilaiset ja 
kreikkalaiset on kuitenkin siellä jo lyöty. He vetäytyvät kaikki- 
alla. — On hyvä, että Balkanin-kysymys on nyt meidän toimes- 
tamme hoidettu. Se olisi pysynyt meille jatkuvasti epävarmana 

tekijänä. Pelkään kuitenkin, että Italian toiminta Dalmatiassa ei 
auta oloja rauhoittumaan. Kroatit sanovat jo nyt, että he halua- 
vat heittää italialaiset pois Balkanilta. Jos heillä on aseita, se 
myös onnistuu. Turkkilaiset tuntuvat haluavan pysytellä rehel- 
lisen puolueettomina. Kuitenkin englantilaiset pyrkivät kaikin 
keinoin saamaan vaikutusvaltaa. Englantilaisethan maksavat 
myös paremmin kuin me. Meillä on nyt vain yksi päämäärä 
nimittäin saada divisioonamme jälleen kokoon, jotta ne olisivat 
valmiit uusiin tehtäviin. Eräs suuri kysymys täytyy vielä tänä 
vuonna ratkaista, sitten voidaan rauhassa käydä päättämään 
taistelua anglosaksisia demokraatteja vastaan.” 

Erityisen urheasti ja sitkeästi taistelivat kreikkalaiset pysäyt- 
täen joukkomme rajaseuduilla. Mutta taistelu rintamakokemus- 
ta saaneiden saksalaisten joukkojen sekä sotaakokemattomien 
kreikkalaisten ja jugoslaavien välillä oli epätasainen. VIII Len- 
toarmeijakunnan toiminta myötävaikutti tuntuvasti sotatoimien 
nopeaan kulkuun. Jugoslavian armeija antautui huhtikuun 17. 
päivänä ja Kreikan armeija 21. päivänä. Tuo antautuminen 12. 
Armeijalle aikaansai melkoista levottomuutta. Hitler oli antanut 
komentajalle ohjeen olla ottamatta huomioon mitenkään italia- 
laisten näkökantoja käsiteltäessä antautumista, vaan hänen tuli 
hyväksyä kaikki tarjoukset viivytyksettä. Italialaiset olivat yhä 
edelleen Albaniassa päästen vain vaivoin eteenpäin. Kreikka- 
lainen Epirus-armeijan komentaja ilmoitti, että hän haluaa an- 
tautua vain saksalaiselle ylijohdolle mutta ei italialaiselle. Jo 
allekirjoitetun antautumissopimuksen jälkeen kehittyi saksa- 
lais-italialaisille suhteille tuntuva epäluottamus, joka johti sii- 
hen, että italialaiset halusivat tunnustaa tuon sopimuksenteon 
vain, jos he saisivat olla läsnä uusittavassa allekirjoitustilaisuu- 
dessa. Sotamarsalkka List kieltäytyi allekirjoituksen uusinnas- 
ta, jonka Jodl joutui sitten tekemään hänen puolestaan. 

Belgradin valtaamisen jälkeen lensin sinne Storchilla. Oli 
huhtikuun 14. päivä, eivätkä olot kaupungissa olleet vielä järjes- 
tyksessä. Ilmahyökkäys huhtikuun 12. päivänä oli tuottanut 
kaupungille näkyviä vaurioita. Sillat olivat tuhoutuneet. Minun 
onnistui saada lentokentältä henkilöauto, jolla saatoin ajaa kau- 

punkiin. Huomiotaherättävin oli niin sanotun hallituskukkulan 
kunto. Siellä sijaitsivat myös prinssi Paulin ja nuoren kuninkaan 
Pietarin huvilat. Ne olivat säilyneet täysin vahingoittumattomi- 
na. Ovet olivat tosin auki, mutta sisällä ei ollut mitään hävitystä. 
Kuninkaan huvilassa olivat vielä kaikki henkilökohtaiset tavarat 
paikoillaan. Näytti siltä kuin hän voisi palata takaisin minä 
hetkenä tahansa. Tuo vaikutelma askarrutti minua kovasti, sillä 
se antoi selvän kuvan siitä, kuinka lähellä sota ja rauha olivat 
toisiaan. 

Hitlerin elämä noina kaakkoisen sotaretken päivinä sujui ta- 
vanomaiseen tapaan ja rauhallisesti. Huomasin hänen kanssaan 
käydyistä keskusteluista, että hänen ajatuksensa olivat enem- 
män edessäolevassa Barbarossa-sotaretkessä kuin Balkanilla. 
Yhä uudelleen hän esitti kysymyksiä yhtymien varustamisesta 
ja aseistuksesta. Eniten hän oli kiinnostunut ilmatorjuntajouk- 
kojen varusteista ja ampumatarvikkeista. Hitler odotti kiivaita 
ilmahyökkäyksiä marssivia joukkoja vastaan sanoen, että jou- 
kot eivät saisi luottaa ilmatilanteen rauhallisuuteen kuten edel- 
listen sotaretkien aikana. Hänelle tuottivat lisääntyvät englanti- 
laisten pommituslennot paljon huolta. Hän tosin kertoi Göringin 
luvanneen, että tulevana talvena Saksan ilmavoimien heikkous 
saataisiin korjatuksi, mutta toisaalta hän ei voinut vielä täysin 
uskoa noihin sanoihin. Minun täytyi kertoa hänelle, että en 
nähnyt vielä ilmavoimien varustamisessa mitään sellaista toi- 
mintaa, joka voisi vahvistaa Göringin lupausta. Vaikeudet Jun- 
kersin tuotannossa näyttivät minusta olevan perustavanlaatui- 
sia, eikä tehdas voisi niitä korjata mitenkään niin nopeasti kuin 
se väitti. Taistelujoukot sanoivat täysin selvästi, että Ju 88 oli 
ehdottomasti virhekonstruktio. 

Tuo keskustelu Hitlerin kanssa oli minulle epämiellyttävää, 
mutta en voinut myöskään sanoa mitään muuta kuin mitä tiesin 
oikeaksi. Kerroin heti jälkeenpäin Bodenschatzille, mitä olin 
sanonut Hitlerille, ja pyysin häntä raportoimaan edelleen valta- 
kunnanmarsalkalle. Bodenschatz tunsi vaikeudet Junkersin tuo- 
tannossa hyvin tarkoin, joten hän sanoi hoitavansa asian jatkon. 
Sain myöhemmin todeta, että hän oli kyllä puhunut Göringille, 

mutta minusta tuntui sittenkin, että hän ei ollut antanut valta- 
kunnanmarsalkalle ilmavoimien varusteluvaikeuksista aivan oi- 
keita tietoja. 

Hitler vastaanotti Mönichkirchenissä vietettynä aikana useita 
vieraita. Hitlerin syntymäpäivänä, 20. huhtikuuta saapuivat 
puolustushaarojen komentajat onnittelukäynnille. Myös suurlä- 
hettiläs von Papen tuli tuona päivänä Johtajanpäämajaan. Hä- 
nen asianaan oli korostaa hyviä suhteita Turkkiin, kun nyt Bal- 
kanille oli pantu lisää painoa. Hitler sanoi hyvin selvästi, että 
hänen tarkoituksenaan ei ollut missään tapauksessa häiritä 
Turkkia. Huhtikuun 19. päivänä Hitler vastaanotti kuningas 
Boriksen ja 24. päivänä Horthyn. Molemmat ilmoittivat kiin- 
nostuksensa Jugoslavian osiin. Hitler pysytteli noissa keskuste- 
luissa kohteliaan pidättyvänä sanoen, että hän palaisi esitettyi- 
hin toivomuksiin alueiden lopullisen miehityksen jälkeen. Noina 
päivinä ilmoittautui myös ilmavoimien yliluutnantti Franz v. 
Werra. Hänet oli ammuttu alas ilmataistelussa Englannin ylä- 
puolella, minkä jälkeen englantilaiset olivat kuljettaneet hänet 
Kanadaan. Sieltä hänen oli onnistunut paeta USA:n ja Meksi- 
kon kautta Saksaan, mitä täytyi epäilemättä pitää ainutlaatuise- 
na suorituksena. Hitler oli iloinen saadessaan nähdä hänet sekä 
kyseli kokemuksia ja tietoja, jotka olivat sodankäynnille tärkei- 
tä. Werra kertoi muun muassa uudesta brittiläisestä sukellusve- 
neiden etsintälaitteesta, joka oli menestyksellä toiminnassa. 

Jodl esitteli Hitlerille kaksi ohjetta numeroltaan 27 ja 28. 
Näistä ensimmäinen huhtikuun 13. päivältä käsitteli operaatioi- 
den saattamista päätökseen Balkanilla määräten, että ?'sotatoi- 
miin osallistuneiden maavoimien yhtymien pääosa tulee irroit- 
taa käyttövalmiiksi uusiin tehtäviin”. Toinen ohje, huhtikuun 
25. päivältä, koski sotatoimi Merkuria”, jolla tarkoitettiin 
Kreetan saaren valtausta. Sitä oli erityisesti Jeschonnek pitänyt 
välttämättömänä silmälläpitäen sekä Kreikkaa että myöskin 
Rommelin Pohjois-Afrikan sotatoimien suojaamista. 

Huhtikuun 28. päivän aamupäivällä saavuimme taas valta- 
kunnan pääkaupunkiin. Jälleen Hitler palasi voittoisalta sota- 
retkeltä. Valtakunnankansliassa parveili nytkin paljon uteliaita 

hänen ympärillään onnitellen ja yrittäen saada tietoonsa sota- 
retkestä lisää yksityiskohtia Hitlerin itsensä kertomina. Mutta 
Hitlerillä oli — aterioita lukuunottamatta — vain vähän aikaa 
kuvata tapahtumia. Hän jakoi kiitosta Kreikan armeijalle, joka 
hänen sanojensa mukaan oli taistellut hyvin urheasti. Siitä syys- 
tä hän oli antanut upseerien säilyttää aseensa antautumisen jäl- 
keen. 

Italialaisten taisteluvoimasta Hitler ei puhunut mitään. Hän 
kehui vain Mussolinia siitä, että tämä taisteli uskollisen veljelli- 
sesti englantilaisia vastaan, mutta samaan hengenvetoon hän 
arvosteli Italian armeijan johtoa ja kuningashuonetta, jotka edel- 
leenkin olivat Englannin suuntaan asennoituneita. 

Hitler keskittyi nyt kokonaan viimeisiin valmisteluihin Venä- 
jää vastaan. Erään illalla hänen kanssaan käydyn keskustelun 
aikana minulla oli tilaisuus kosketella tuon sotaretken alkua ja 
kertoa hänelle, että olin vuonna 1929 toukokuun 5. päivänä 
saapunut Venäjälle. Siitä ajankohdasta alkaen olin kokenut 
muistini mukaan vain kuivaa ja hyvää säätä. En voinut kuvitel- 
la, että puolustusvoimien piti odotella melkein kaksi kuukautta 
muutamien nyt Kreikasta vedettävien divisioonien takia ollak- 
seen valmiina uusiin sotatoimiin. Hitler kuunteli vaieten ja sanoi 
sitten lopuksi, että kenraali Halder ymmärsi hyvin vähän mo- 
dernista sodanjohtamisesta pitäen kiinni omista ”vanhanaikai- 
sista  käsityksistään. Hitler ilmoitti keskustelevansa vielä ker- 
ran asiasta hänen kanssaan. Halder viittasi silloin kuulemani 
mukaan kuljetusvaikeuksiin ja välttämättömyyteen lepuuttaa 
joukkoja. Nuo syyt eivät saaneet minua vakuuttuneeksi. Hitler 
ei puuttunut Halderin toimiin. Hän tosin yritti saada tätä va- 
kuuttuneeksi omien käsitystensä logiikasta ja oikeellisuudesta 
mutta ei päässyt Halderin suhteen askeltakaan eteenpäin. Niin- 
pä Balkanilta vedettävien divisioonien käsittelyssä pysyttiin 
Halderin linjoilla. 

Huhtikuun 29. päivänä Hitler piti jälleen puhuttelun 9 000 
ylivänrikille, jotka olivat peräisin eri puolustushaaroista ja oli- 
vat juuri ylennysvuorossa luutnanteiksi. Hitler kuvasi sodan 
aikana saavutettuja menestyksiä mainiten saksalaisten sotilait- 

ten urhoollisuuden ja vaati kuulijoitaan olemaan koskaan an- 
tautumatta. . .??. Yhtä sanaa en ole koskaan tuntenut enkä tule 
sitä milloinkaan tuntemaan Saksan kansan johtajana ja teidän 
ylipäällikkönänne. Se on antautuminen, jättäytyminen jonkun 
toisen armoille — ei koskaan, ei koskaan! Ja juuri samoin on 
myös teidän ajateltava.” 

Huhtikuun 30. päivänä Hitler käsitteli Jodlin kanssa Barba- 
rossa-hyökkäyksen alun yksityiskohtia. Jodl välitti niistä ohjeet 
puolustushaaroille kirjeitse toukokuun 1. päivänä. Silloin mää- 
rättiin hyökkäyksen alkaminen kesäkuun 22. päiväksi, mikä 
merkitsi, että toukokuun 23. päivästä alkaen oli noudatettava 
kuljetuksissa mahdollisimman suuren suorituskyvyn takaavia 
aikatauluja. Voimasuhteista Jodl kirjoitti, että eteläisillä alueilla 
venäläiset olivat kuljettaneet viime aikoina yhä enemmän jouk- 
koja rintamalle, mutta siitä huolimatta saksalaisilla säilyi vahva 
ylivoima. Maavoimien komentajan arvion perusteella Jodl odot- 
ti ankaria rajataisteluja, jotka saattoivat kestää nelisen viikkoa. 
Venäläiset sotilaat tulisivat taistelemaan viimeiseen mieheen 
siellä, mihin he ovat asettuneet puolustukseen. Hitler oli itse 
osallistunut tuon asiakirjan tekstin muotoiluun. Hän oli siten 
mukautunut siihen tosiasiaan, että hyökkäyksen alkamisajan- 
kohta ei ollut enää muutettavissa. 

Sunnuntaina, toukokuun 4. päivänä kello 18 pidettiin jo ta- 
vaksi tullut voittoisaa sotaretkeä seurannut puhe valtiopäiville. 
Hitler toi tällöin esille erityisesti Saksan puolustusvoimien voi- 
man ja suorituskyvyn sanoen sitten: Vuosi 1941 on siirtyvä 
historiaan nousumme suurimpana vuotena.” Noilla sanoilla hän 
ei ajatellut sotaretkeä Balkanille vaan edessäolevaa sotatoimi 
”Barbarossaa”. Koko valtakunnassa puhuttiin nyt alkavasta 
sotaretkestä Venäjälle. Sotilaat, jotka oli koottu taisteluvalmiik- 
si Puolan alueille, kuljetusmuodostelmien paljous ja viestiyh- 
teyksien keskittäminen eivät tehneet vaikeaksi päätelmien tekoa 
siitä, mitä päämääriä Hitlerillä oli. Oli pantu liian paljon liike- 
kannalle tuota sotaretkeä varten, joten se tuskin saattoi pysyä 
salassa. 

Valtiopäivien istunnon jälkeen Hitler matkusti Danzigiin ja 

Gotenhafeniin. Taistelulaivat Bismarck ja Prinz Eugen olivat 
valmiit lähtöön. Hitler halusi ennen matkaa Atlantille tavata 
Bismarckin kannella amiraali Lätjensin sekä saada itselleen 
mielikuvan aluksesta ja sen miehistöstä. Kuulin Hitleriltä hänen 
paluunsa jälkeen ylistäviä sanoja taistelulaivasta ja miehistöstä. 
Hänellä oli täysi luottamus tuohon laivaan ja hän sanoi, että 
päällikkö ja hänen miehensä lähtivät matkalle ilman huolia. Jod- 
lille hän kuitenkin totesi, että hänen näkemyksensä mukaan 
suuret laivastoyksiköt olivat tulleet sodassa tarpeettomiksi. 
Lentokoneilla ja niiden torpeedoilla ne olivat koko ajan uhatta- 
vissa ilman, että noita vaaroja vastaan oli mitään suojakeinoja. 
Toisaalta Hitler oli ylpeä siitä taisteluvoimasta, jonka Saksa 
tuon laivan muodossa lähetti toimintaan, mutta silti hän seurasi 
matkaa hyvin epäilevänä. 

Hitler pysyi vielä kaksi päivää Berliinissä, matkusti sitten 
Miäncheniin ja päätyi lopulta toukokuun 9. päivän iltana Ober- 
salzbergiin. Lähtiessään tuolle matkalle hän kertoi lyhyesti ha- 
luavansa vielä nauttia muutamista rauhallisista päivistä, jotta 
olisi sitten kesäkuussa jälleen Berliinissä mahdollisimman vir- 
keänä ja levänneenä. Hän toivotti myös Keitelille ja Jodlille 
virkistäviä päiviä” ennen hyökkäystä Venäjälle. 


Hessin lento Englantiin 


Toukokuun 11. päivänä aamupäivällä ilmoittautui Rudolf Hes- 
sin adjutantti Pintsch Hitlerin luona Berghofissa antaen hänelle 
Hessin kirjoittaman kirjeen. Hitler, joka oli vielä vuoteessa 
nousi nopeasti ylös, riensi saliin ja luki kirjeen. Sitten hän kysyi 
Pintschiltä, tiesikö tämä kirjeen sisällöstä ja sai myöntävän vas- 
tauksen. Hitler vangitutti heti Pintschin yhdessä toisen adjutan- 
tin Leitgenin kanssa ja lähetti heidät keskitysleiriin. He olivat 
toimineet vastoin Hitlerin käskyä, jonka mukaan heidän oli 
vartioitava Hessiä. Hitler käski heti Göringin, Ribbentropin ja 
Bormannin luokseen. Göring saapui Udetin saattamana. Pit- 
kässä neuvottelussa Hitler ilmaisi useaan kertaan toiveensa, 


360 


että Hess olisi saattanut syöksyä maahan. Erityisen vihainen 
hän oli siitä, että Hess oli kyennyt huolimatta saamastaan lento- 
kiellosta tekemään kaikki toimintansa valmistelut aivan tarkasti. 
Hitler näki Hessin käyttäytymisessä tuloksen *'harhakuvitel- 
mista”? jotka hallitsivat häntä. Hitler päätti julkistaa toukokuun 
12. päivänä Rudolf Hessin lennon näin perusteltuna: Jälkeen- 
jätetty kirje osoittaa sekasotkuisuudessaan valitettavasti merk- 
kejä henkisestä rappiosta, joka antaa aiheen pelätä, että puolue- 
toveri Hess oli joutunut harhakuvitelmien uhriksi.” Tämän tie- 
donannon jälkeen englantilaiset totesivat Hessin laskeutuneen 
maahan lisäten siihen vielä, että hän oli hyvissä voimissa. Hitler 
puolestaan antoi sitten kansallissosialistisen puolueen uutistoi- 
miston julkaista täydennyksen hänen tiedonantoonsa. Siinä sa- 
nottiin, että Hess kärsi kovin ruumiillisesti” ja hän oli turvau- 
tunut magnetismiin ja astrologeihin. Tiedonanto päättyi seuraa- 
vasti: Saksan kansalle pakkotilanteessa välttämätön sodan jat- 
kaminen Englantia vastaan ei sen vuoksi muutu mitenkään.” 
Sen jälkeen Saksassa ei tuosta lennosta eikä sen syistä ollut 
enää kuultavissa mitään virallisia kannanottoja. 

Toukokuun 13. päivänä Hitler kokosi kaikki valtakunnan- ja 
aluejohtajat Obersalzbergiin ja antoi heille tiedot tuosta välikoh- 
tauksesta. Valtakunnanjohtaja Bormannin täytyi lukea Hessin 
kirje kokoontuneille johtajille. Hitler puhui lyhyesti tapahtu- 
masta ja näki Hessin menettelyssä täysin epänormaalin senhet- 
kisten poliittisten olosuhteiden tulkinnan. Hitler määräsi valta- 
kunnanjohtaja Bormannin hänelle henkilökohtaiseksi alistetuksi 
puoluetoimiston päälliköksi. 

Tunsin Rudolf Hessin neljän vuoden ajalta hänen käynneil- 
tään Hitlerin luona, keskusteluista Hitlerin kanssa ja monista 
muista tilaisuuksista. Oliko Hess todella joutunut viime aikoina 
tiettyjen harhakuvitelmien valtaan eli selvällä kielellä sanottuna 
pois normaali-ihmisten kirjoista? Tulin vakuuttuneeksi siitä, et- 
tä senkaltainen yölento kaksimoottorisella Me 110:llä yksinään 
ilman apulaista oli mahdollinen vain täysin terveelle ja normaa- 
lille ihmiselle. Minun tietääkseni Hess oli aivan terve ja kaik- 
kien aistiensa herra. Hänen toiveensa päästä englantilaisten 

kanssa keskusteluun suhtautumisesta sotaan näytti minusta 
normaalilta ja oikealta. Hess tunsi erittäin hyvin Hitlerin ja 
hänen ajatuksensa sodankäynnistä, erityisesti aikomuksen aset- 
tua Venäjää vastaan. Pidin hänen lentoaan Englantiin ilmaukse- 
na epäilystä sodan suotuisan lopputuloksen suhteen ja myös 
merkkinä tunteesta, että hänen oli ehdottomasti tehtävä jotain 
onnettomuuden välttämiseksi. Otin täysin osaa hänen epäilyk- 
seensä ja totesin seuraavien kuukausien aikana, että en siinä 
suhteessa ollut lainkaan yksin. 


Kreeta 


Toukokuu jatkui levottomana. 20. päivänä aloittivat laskuvarjo- 
jääkärit ja muut maahanlaskujoukot ilmavoimienkenraali Stu- 
dentin johdolla Kreetan valtauksen. Tuo uhkarohkea yritys kes- 
ti kesäkuun 2. päivään saakka. Vasta silloin koko saari oli 
saksalaisten käsissä. Maahanlaskujoukoilla oli raskaita tappioi- 
ta, ja niiden täytyi taistella joka neliömetristä. 

Kun sotatoimi oli ensimmäisten vaikeitten päivien jälkeen 
vaarassa epäonnistua, lensi Jeschonnek Peloponnesokseen ot- 
taen johdon siellä itselleen. Hän käski aloittaa heti koko 22. 
Jalkaväkidivisioonan kuljetuksen saarelle. Tuo operaatio mak- 
soi ilmavoimille paljon kuljetuskoneita, mutta saksalaisten voi- 
mia Kreetalla kyettiin muutamassa päivässä vahventamaan 
huomattavasti. Englantilaiset tyhjensivät saaren, ja laskuvarjo- 
joukot olivat saavuttaneet suuren menestyksen, jolla oli sodan- 
käynnille itäisellä Välimerellä tavattoman suuri merkitys. 

Kirjoitin Kreetan operaatiosta toukokuun 23. päivänä sedäl- 
leni: Taistelu on nyt raivonnut toukokuun 20. päivästä alkaen 
Kreikan viimeisellä maapalalla, nimittäin Kreetalla. Yllättävästi 
sinne onnistui siirtää laskuvarjojääkäreitä ja muita maahanlas- 
kujoukkoja, jotka valtasivat muutamia lentokenttiä. Nyt sinne 
on kuljetettu ilmoitse melkein kaksi divisioonaa, joiden on mää- 
rä jatkaa taistelua saaren valtaamiseksi. Englannin laivasto yritti 
puuttua taisteluun, mutta sen täytyi pommiemme alla yhä uudel- 

leen vetäytyä takaisin. Churchill esitti myös jo ensimmäiset 
vihjeet, jotka viittoivat saaren tulevaa tehtävää. Taistelu on 
jälleen osoittanut, että laivasto voidaan asettaa toimintaan vain 
silloin, kun myöskin ilmatila on hallinnassa. . . Rommelilla ei 
ole Tobrukissa helppoa. Mutta ei ole kuitenkaan syytä huoleen. 
Kreetan valtauksella helpotetaan myös hänen asemaansa. Joh- 
taja on valinnut henkilökohtaisesti tuohon tehtävään kenraali 
Rommelin. Maavoimat olivat esittäneet erästä toista kenraa- 
lia.” 


Bismarckin tuho 


Toukokuun 18. päivänä lähtivät Bismarck ja Prinz Eugen ulos 
merelle Gotenhafenista, ylittivät Itämeren ja Pohjanmeren jat- 
kaen sitten Englannin pohjoispuolitse matkaa kohti Atlanttia. 
Jotta operaatiota ei vaarannettaisi, merivoimat eivät ilmoitta- 
neet mitään noista laivoista vaan odottivat ilmoituksia vihollisen 
puolelta. Kärsivällisyys palkittiin. Toukokuun 24. päivänä Bis- 
marck upotti voimakkaimman brittiläisen aluksen, taistelulaiva 
Hoodin. Raeder soitti henkilökohtaisesti Berghofiin ja ilmoitti 
Hitlerille tuosta saavutuksesta. Hitler onnitteli häntä. mutta tuli 
levottomaksi. Kukaan ei kyennyt enää puuttumaan tapahtumien 
kulkuun. 

Bismarckin matkan jatko sujui, kuten Hitler oli pelännytkin. 
Englannin laivasto säilytti tuntuman taistelulaivaan, vahvensi 
yksiköitään jatkuvasti sekä asetti lentotukialustensa Victoriou- 
sin ja Ark Royalin lentokoneita toimintaan. Niiden hyökkäykset 
saivat aikaan sen, että Bismarckin nopeus laski, mutta se piti 
edelleen kurssinsa kohti St. Nazairea. Sen onnistui jopa ravistaa 
jäljittäjät kannoiltaan. Toukokuun 26. päivänä aamupäivällä tie- 
dustelukone löysi sen jälleen ja ryhtyi seuraamaan laivaa. Var- 
haisina iltatunteina hyökkäsivät muutamat Ark Royalilta lähte- 
neet koneet Bismarckia vastaan saaden osuman peräsinlaittei- 
siin. Alus menetti ohjattavuutensa ja kiersi kehää. Fnglantilai- 
nen laivasto-osasto lähestyi sitä. Kolmesta neljään vihollisen 

taistelulaivaa ja kaksi lentotukialusta kävivät taisteluun. Vähän 
ennen puolta yötä sähkötti amiraali Lätjens: Laiva ohjausky- 
vytön. Taistelemme viimeiseen kranaattiin. Eläköön Johtaja.” 
Istuimme Hitlerin kanssa pienessä Berghofin olohuoneessa 
odottaen uusia ilmoituksia. Kello 0.36 saapui Hitlerille henkilö- 
kohtaisesti osoitettu sähke: *Taistelemme viimeiseen saakka 
luottaen Teihin, Johtaja, ja uskoen kallionlujasti Saksan voit- 
toon. Hitler saneli minulle vastauksensa: Koko Saksa on 
luonanne. Mikä vielä on mahdollista, se tullaan tekemään. Tei- 
dän velvollisuuden täyttämisenne vahvistaa kansaamme taiste- 
lussa olemassaolostaan. Adolf Hitler. Välitin sanoman puhe- 
limitse heti merisodan johdolle. Sitten tuli meidän huonee- 
seemme hyvin hiljaista, kunnes Hitler jonkin ajan kuluttua ky- 
keni jälleen puhumaan. Hän kysyi tuhoa kohti kulkevan miehis- 
tön vahvuutta. Heitä oli 2 300 miestä. Yön kuluessa Hitler tuli 
yhä ärtyisämmäksi ja synkemmäksi. Hän sanoi, että hän ei 
lähetä enää yhtään taistelulaivaa tai risteilijää Atlanttille. Berlii- 
nistä eikä Bismarckilta ei tullut enää mitään tietoja. Hitler pois- 
tui kello kahden ja kolmen välillä. Menin aivan lyötynä vaimoni 
luo ja puhuin hänen kanssaan vielä kauan tuosta ensimmäisestä 
suuresta tappiosta tämän sodan aikana, joka kohtasi valtakuntaa 
ja puolustusvoimia Bismarckin tuhon myötä. Seuraavana aa- 
mupäivänä merivoimat ilmoittivat virallisesti, että Bismarck oli 
uponnut. 

Kesäkuun 2. päivänä Hitlerillä oli Brennerissä pitkähkö kes- 
kustelu Mussolinin kanssa tapaus Hessistä, Bismarckin tuhou- 
tumisesta ja sodankäynnin yleisistä kysymyksistä kuitenkin il- 
man, että siinä yhteydessä olisi sanottu sanaakaan Venäjästä. 
Kesäkuun 4. päivänä saapui tieto viimeisen saksalaisen keisarin 
kuolemasta. Hitler lähetytti osanottosähkeet leskelle ja kruu- 
nunprinssille määräten myös puolueen ja puolustusvoimien 
edustajat osallistumaan hautajaisiin Doornissa. Nämä edustajat 
olivat miehitetyn Hollannin valtakunnankomissaari, valtakun- 
nanministeri, tohtori Seyss-Inguart ja sikäläinen saksalaisten 
joukkojen komentaja, ilmavoimienkenraali Christiansen. 

Kesäkuun 12. päivänä Hitler otti Miinchenissä vastaan Ro- 

manian johtajan Antonescun, joka oli perehdytetty Hitlerin 
suunnitelmiin toimia Venäjää vastaan. Antonescu näytti hyvin 
kiinnostuneelta saamaan Bessarabian takaisin ja lupasi voimil- 
laan osallistua taisteluihin Venäjällä. Hitler suhtautui sellaisiin 
Balkanilta saatuihin lupauksiin hyvin pidättyvästi eikä sanonut 
sen johdosta mitään. 


Viimeisiä valmisteluja ennen kesäkuun 22. päivää 


Hitler oli kutsunut kesäkuun 14. päiväksi Valtakunnankansliaan 
koolle hyökkäykseen määrättyjen armeijaryhmien ja armeijoi- 
den komentajat. Tietyt järjestelyt olivat tarpeen, jotta kor- 
kea-arvoisten vieraiden suuri määrä ei olisi herättänyt huomio- 
ta. Aamupäiväksi oli varattu aika Pohjoisen ja Keskustan armei- 
jaryhmien kenraaleille. Puolenpäivän aikaan olivat saapumis- 
vuorossa Eteläisen armeijaryhmän kenraalit iltapäivällä pidet- 
tävää esittelyä varten. Ajo Valtakunnankansliaan oli erityisesti 
säännöstelty. Muutamat autot ajoivat Wilhelmstrassen puolelle 
ja Brauchitschin auto Hermann Göring-Strassea Valtakunnan- 
kanslian puutarhaan. Myös Voss-Strassen puoleisia sisään- 
käyntejä käytettiin tultaessa Valtakunnankansliaan tai Valtio- 
kansliaan. Jakautuminen onnistui kuitenkin hyvin. Muutamien 
tervehdyssanojen jälkeen Hitler antoi jokaisen armeijankomen- 
tajan esitellä alueeltaan suunnitelmansa ensimmäisiä taistelu- 
päiviä ja sotatoimien jatkoa varten. Sen jälkeen ilma-armeijol- 
den komentajat antoivat selvityksen omista aikomuksistaan. 
Hitler sai tuona pitkänä päivänä täsmällisen kuvan yhtymien 
vahvuuksista, panssarivaunujen lukumääristä ja muista yksi- 
tyiskohdista. Hän ei juuri keskeyttänyt esityksiä vaan kuunteli 
niitä tarkkaavaisena ja vaiteliaana. Esittelyistä kävi ilmi Pu- 
na-armeijan lukumääräinen ylivoima, kun taas sen laatu arvioi- 
tiin heikoksi, millä oli vastaavasti merkitystä tehtäessä optimis- 
tisia päätelmiä edessäolevien taistelujen kiivaudesta ja lopputu- 
loksesta. Kun kuitenkin useimmat kenraalit olivat tuota sotaret- 
keä vastaan, se aiheutui lähinnä siitä, että nyt alkoi kahden 
rintaman sota, jota Saksa ei yleisen käsityksen mukaan voinut 

ajan mittaan voittaa eikä kestää. 

Lounaan Hitler tarjosi Johtajanasunnossa. Hän käytti tuota 
kokoontumista hyväksi puhuakseen noin tunnin ajan sotamar- 
salkoille ja kenraaleille. Hän sanoi, että tämä sota oli sotaa 
bolshevismia vastaan. Hän arvioi samalla, että venäläiset tulisi- 
vat taistelemaan lujasti ja tekisivät ankaraa vastarintaa: °’ Mei- 
dän täytyy varautua tuntuviin ilmahyökkäyksiin ja suojautua 
niitä vastaan taitavin toimenpitein. Ilmavoimamme saavat var- 
masti nopeaa menestystä ja kykenevät siten helpottamaan maa- 
voimien yhtymien marssia eteenpäin. Pahimmat taistelut ovat 
suunnilleen kuuden viikon kuluttua ohi. Mutta jokaisen sotilaan 
tulee tietää, mistä on kysymys. Maata me emme halua itsel- 
lemme, vaan bolshevismin täytyy tuhoutua.” Katkeroituneena 
Hitler puhui englantilaisista, jotka asettivat etusijalle yhteis- 
ymmärryksen Venäjän kanssa Saksan suhteita vastaan. Se oli 
Hitlerin käsityksen mukaan 1800-luvulle sopivaa politiikkaa 
mutta ei enää 1900-luvulla käyttökelpoista. Hitler viittasi näiden 
sanojen ohella myös liittoonsa Stalinin kanssa, mikä oli ollut 
vain Danzigin ja Puolan käytävän vuoksi välttämätön poliittinen 
askel, jotta nuo alueet olisi voitu saada takaisin ilman sotaa. 
Hän jatkoi: Jos me häviämme tämän sodan, tulee koko Euroo- 
pasta bolshevistinen. Jos englantilaiset eivät tätä käsitä eivätkä 
tunnusta, he tulevat menettämään johtoasemansa ja sen mukana 
maailmanvaltansa. Kuinka paljon he sitä paitsi joutuvat antau- 
tumaan amerikkalaisten hoiviin tämän sodan johdosta, sitä ei 
voida vielä lainkaan nähdä. Mutta varmaa on, että amerikkalai- 
set näkevät tässä sodassa itselleen todella suuren liiketoimen.”? 

Iltapäivällä Hitler neuvotteli vielä Eteläisen armeijaryhmän 
komentajien kanssa. Tuon armeijaryhmän edessä avautui erityi- 
sen laaja ja etenemisen myötä kasvava alue. Hitler sanoi, että 
venäläisten joukkojen pääosan odotettiin olevan keskialueella. 
Kun ne oli saatu lyödyksi, saisi Eteläinen armeijaryhmä sieltä 
vahvennuksia. Brauchitsch ja Halder eivät puhuneet tuona päi- 
vänä sanaakaan. 

Kesäkuun 21. päivänä Hitler saneli julistuksen Saksan kansal- 
le. Siinä Hitler kosketteli koko politiikkaansa sodan alusta alka- 

en. Hän kirjoitti: Kansamme uusi nousu puutteesta, kurjuu- 
desta ja häpeällisestä halveksunnasta tapahtui puhtaasti sisäise- 
nä uudestisyntymisenä. Erityisesti Englantia ei silloin miten- 
kään koskettu tai uhattu. Siitä huolimatta alkoi uusi vihantäy- 
teinen saartopolitiikka jälleen silmänräpäyksessä Saksaa vas- 
taan. Sisällä ja ulkona esiintyi tuota meille tuttua juonittelua 
juutalaisten ja demokraattien, bolshevistien ja taantumuksellis- 
ten välillä ainoana päämääränä estää uuden saksalaisen kansan- 
valtion perustaminen ja valtakunnan syökseminen jälleen voi- 
mattomuuteen ja kurjuuteen.” 

Moskova oli Hitlerin julistuksen mukaan valmistautunut joh- 
donmukaisesti sodan alkamiseen huolimatta kaikista ystävälli- 
sistä keskusteluista. Keskitysmarssi itärintamalle oli nyt pää- 
töksessään. Tämän rintaman tehtävänä on. . . ei enää yksityis- 
ten maiden turvaaminen vaan koko Euroopan suojaaminen ja 
siten kaikkien pelastaminen . . . Auttakoon Jumala meitä juuri 
tässä taistelussa!” 

Vuonna 1941 minulta kysyttiin toistuvasti, tiesivätkö venäläi- 
set mitään meidän aikomuksistamme tai aavistivatko he meidän 
hyökkäävän. Saatoin silloin sanoa vain, että en tiennyt sitä, 
mutta arvelin kaukotiedustelukoneiden saaneen selville divisi- 
ooniemme keskitysmarssit itärajallamme. Otaksuin silloin 
myös, että venäläiset eivät kuitenkaan tietäneet, milloin ja miten 
me käyttäisimme noita joukkoja. Vasta useita vuosia sodan 
jälkeen sain eräältä Goerdelerin kannattajalta tietooni, että hän 
oli keskustellut vuonna 1940 Goerdelerin mukana Molotovin 
kanssa hotelli Kaiserhofissa. Oli käyty avomielinen keskustelu, 
jonka aikana he olivat kertoneet Molotoville Hitlerin suunni- 
telmasta hyökätä vuonna 1941 Venäjälle. Molotov ei ollut ha- 
lunnut uskoa sitä eikä ollut ottanut tuonlaatuisia mielipiteitä 
vakavasti. Molotovin Berliinin vierailun jälkeen Venäjällä joka 
tapauksessa aloitettiin suurisuuntaiset valmistelut sodan varal- 
le. Aloittaessaan hyökkäystä vuonna 1941 saksalaiset joukot 
törmäsivät uusiin linnoituslaitteisiin, vastarakennettuihin lento- 
kenttiin ja muihin sellaisiin. Venäläiset olivat odottaneet hyök- 
käystämme, mutta eivät uskoneet sen tapahtuvan vielä vuonna 

1941. He olivat asennoituneet kokonaan siten, että Hitler hyök- 
käisi myöhemmin. 

Hitler vietti viimeiset päivät ennen Venäjän-sotaa lisääntyvän 
hermostuneisuuden ja levottomuuden vallassa. Hän puhui hy- 
vin paljon, kulki edestakaisin ja näytti polttavasti odottavan 
jotain. Vasta yöllä kesäkuun 21. ja 22. päivän välillä puolen yön 
jälkeen kuulin ensimmäisen maininnan alkavasta sotaretkestä. 
Hän sanoi silloin: Siitä tulee vaikein taistelu, mitä sotilaittem- 
me on tämän sodan aikana kestettävä.” 

Viimeisten Venäjän vastaista hyökkäystä edeltävien päivien 
aikana yritin muodostaa itselleni kuvaa yleisesti sotatilanteesta 
ja siitä, mitä seuraavien kuukausien aikana olisi saavutettavissa. 
Sota Englantia vastaan jatkui. Hitler suunnitteli hyökkäävänsä 
Englantiin kesällä 1942. Tuo suunnitelma ei näyttänyt minusta 
toteuttamiskelpoiselta. Suoraa hyökkäystä Englantia vastaan 
pidin mahdollisena aikaisintaan syksyllä 1942, jos meidän oli 
onnistunut sitä ennen lyödä venäläiset. Epäilin Hitlerin optimis- 
tista tilanteenarviointia Venäjän suhteen. Tuota maata vastaan 
suunnattavien sotatoimien kulun ennustaminen oli vaikeaa. Pal- 
jon uhkaavammalta minusta tuntui kehitys USA:ssa. Pelkäsin, 
että Amerikan liittyminen sotaan ei antaisi enää kovin kauan 
odotuttaa itseään. Silloin meillä olisi todellinen kahden rintaman 
sota. Jos meidän ei onnistuisi selvittää välejämme Venäjän 
karissa kirkkaan voitollisesti ennen amerikkalaisten liittymistä 
sotaan, meitä odottaisi suotuisimmassakin tapauksessa pitkä ja 
vaikea kulutussota, jonka lopputulosta ei voisi epäillä. En voi- 
nut arvioida yleistä tilannetta tuon taistelun nyt alkaessa venä- 
läisten kanssa mitenkään meille suotuisaksi. Mutta tavattoman 
voimakkaan saksalaisen rintaman rakentaminen Venäjää vas- 
taan näytti minusta todistavan myös sen, että vastustajan täy- 
tyisi saada ainakin samansuuruinen voima toimintaan ennen 
kuin se voisi vastaavasti käydä meitä vastaan hyökkäykseen. Se 
kestäisi vuosia, ja sinä aikana uskoin olevan mahdollista lyödä 
aina yksi vihollisista kerrallaan, jotta olisimme valmiina koh- 
taamaan jälleen uuden. 

Hitlerin käsitys idässä käytävästä sodasta oli aivan toisenlai- 

nen kuin maavoimien käsitys. Maavoimien johto odotti tavan- 
omaista sotaa, Hitler sen sijaan taistelua kovaa ja häikäilemä- 
töntä vihollista vastaan. Kuvaavaa tälle ajattelulle oli Hitlerin 
antama **Komissaari-käsky”?, jolla hän vaati joukkoja ampu- 
maan heti kaikki käsiinsä joutuneet komissaarit eli joukkojen 
poliittiset neuvonantajat. Tuo käsky oli herättänyt paljon levot- 
tomuutta, ja tiesin, että sitä ei ollut jaettu kaikille joukoille. Se 
merkitsi ensimmäistä laajaa vastarintaa Johtajan antamaa käs- 
kyä vastaan minun saamieni tietojen mukaan. Samoihin aikoihin 
sain kuitenkin myös tietooni, että silloin voitiin aivan hyvin 
sabotoida systemaattisesti muitakin Hitlerin käskyjä. Syynä sii- 
hen oli usein havaitsemani Halderin oppositioasenne Hitleriä 
kohtaan. Se ilmeni Hitlerin antamien määräysten tai esittämien 
tilannearvioiden vastustamisena, ilman että hän olisi kuitenkaan 
ilmaissut tätä kantaa avoimesti kulloisessakin tilanteessa. Sain 
sen vaikutelman, että Halder nieli ja hautoi sisällänsä loppumat- 
toman paljon asioita. 

Niin aloitimme erittäin suuren hyökkäyksen epäyhtenäisen 
johdon alaisena ja sellaisten komentajien varassa, jotka eivät 
kaikki vetäneet yhtä ja samaa köyttä. Näin siinä suuren vaaran 
sotatoimien menestymiselle. 

IV LUKU 
Kesäkuu 1941-syyskuu 1943 


Kesäkuun 22. päivänä 1941 Hitler aloitti sodan Venäjää vastaan. 
Hänen suunnitelmansa oli pakottaa Venäjä suunnilleen kolmes- 
sa kuukaudessa tunnustamaan tappionsa, minkä jälkeen hän 
voisi jälleen kääntyä toimintaa länttä vastaan. Siten hän uskoi 
selviytyvänsä kahden rintaman sodan käymisestä. Tämä oli Hit- 
lerin sota. Hän seisoi kansansuosionsa huipulla, ja hänellä oli 
puolueen ja sen organisaatioiden valta selustatukenaan. Kah- 
teen vuoteen hän ei ollut hävinnyt yhtään sotaretkeä, ja hän 
tunsi itsensä varmaksi voittajaksi myös tässä sodassa. Hän pu- 
hui jopa siitäkin, että USA tulisi vielä kerran harkitsemaan, 
puuttuisiko se lainkaan eurooppalaiseen sotaan. 

Hitler oli kauan aikaa valmistautunut tähän taisteluun. Hän 
oli tutkinut kartalta etenemiseen sopivaa maastoa sekä selvittä- 
nyt itselleen venäläisen armeijan kokoonpanoa ja arvioituja va- 
rustelureservejä. Hän tunsi venäläisten joukkojen vahvuudet, ja 
hän oli myös selvillä siitä, että taistelusta oli tulossa erittäin 
kova. Tuota kovuutta hän odotti vastustajien taholta ja tahtoi 
pakottaa siihen myös omat joukkonsa. Komissaari-käsky oli 
hänelle yksi keino tuohon päämäärään pääsemiseksi. Niin jul- 
masti ja häikäilemättömästi kuin Lenin ja Stalin olivat saatta- 
neet itsensä Venäjällä valtaan, yhtälailla piti tuo valta Hitlerin 
käsityksen mukaan lyödä hajalle. 

”*Wolfschanze” 


Tuonlaatuiset ajatukset täyttivät Hitlerin mielen, kun hän nousi 
junaan maanantaina puolelta päivin kesäkuun 23. päivänä mat- 
kustaakseen päämajaansa Itä-Preussiin. Hän saapui perille 
myöhään illalla. Päämajan aluetta kutsuttiin ”Wolfschanzeksi”' 
(sudenpesäksi). Se sijaitsi Rastenburgin itäpuolella pienessä 
metsikössä, jonne rakenteet oli talven kuluessa tehty valmiiksi 
ja naamioitu lentotähystystä vastaan. Esikunta-alueen sydämen 
muodosti kymmenen betonibunkkeria, joiden takaosassa oli 
kahden metrin betonikaton peittämät makuuosastot. Etummainen 
osa tarjosi vain sirpalesuojan ja sisälsi työskentelytilat. Keitelin 
bunkkerissa oli hieman suurempi huone päivittäisiä tilannese- 
lostuksia varten. Hitlerin samankaltaisessa bunkkerissa oli pie- 
nehköihin neuvotteluihin tarkoitettu huone. Leirin keskellä oli 
ruokailuparakki, johon mahtui 20 hengen ruokapöytä ja lisäksi 
vielä pieni sivupöytä kuudelle hengelle. Näihin majapaikkoihin 
me asetuimme tarkemmin määräämättömäksi ajaksi ja odotte- 
limme jännittyneinä tuon valtavan taistelun ensimmäisinä päivi- 
nä saapuvia ilmoituksia. 

Puolustusvoimien johtoesikunta (Wehrmachtföhrungsstab) 
eversti Warlimontin alaisuudessa sijaitsi samassa metsikössä 
hieman meidän leiristämme erillään. Siellä oli tavanomaisia pa- 
rakkeja ja joitain bunkkereita. Sinne oli asettunut myös Johta- 
janpäämajan (FHO:n) komendantti esikuntineen. Maavoimien 
esikunnalla (OK H:lla) oli rakennetut tilansa muutama kilometri 
pohjoisempana Rastenburgista Angermundiin johtavan rauta- 
tien varressa, kun taas Göring ja ilmavoimien esikunta (OKL) 
pysyivät junissaan, jotka seisoivat Goldapin luona ja Johannes- 
burgin nummella. 

Ensimmäisten ilmoitusten joukossa, joita lehdistö toi sotaret- 
ken alkamisen johdosta, saatiin Churchillin antama lausunto. 
Hän oli ollut koko elämänsä ajan bolshevismin vastustaja, mutta 
nyt hän tunnustautui täysin Venäjän puolelle ja Saksaa vastaan. 
”Me emme tule koskaan neuvottelemaan Hitlerin tai hänen 
joukkionsa kanssa”, hän sanoi. Hitler ei ollut häneltä mitään 

muuta odottanutkaan. 

Päiväohjelma FHO:n sulkualue 1:llä — siten nimitettiin sitä 
Wolfschanzen osaa, johon Hitler oli majoitettu — sujui sään- 
nönmukaisella aikataululla. Joka päivä kello 12 alkoi suuri tilan- 
neselostus, jota varten Hitler saapui Keitelin ja Jodlin bunkke- 
riin viipyäkseen siellä yleensä puolestatoista tunnista kahteen 
tuntiin. Tuohon tilaisuuteen saapuivat kerran tai kaksi kertaa 
viikossa myös Brauchitsch, Halder ja yleisesikuntaeversti Heu- 
singer. Iltapäivällä Hitlerillä oli keskusteluja ja neuvotteluja 
siviilihenkilöiden kanssa. Teemat kylläkin koskivat aina sodan- 
käynnin kysymyksiä. Kello 18 Jodl esitteli iltapäivän tilanteen. 
Hitler ruokaili melkein aina klo 14 ja 19.30. Ruokailuajat saat- 
toivat venyä kahteen tuntiin, jos ei ollut odotettavissa tärkeitä 
vieraita. Pöytäkeskusteluihin vuosina 1941 ja 1942 valtakunnan- 
johtaja Bormannin mukana osallistuneet ministerineuvos Hein- 
rich Heim ja tohtori Henry Picker taltioivat pikakirjoituksella 
Hitlerin käyttämiä puheenvuoroja. Hitler oli noiden kahden 
vuoden aikana ruokailujen yhteydessä hyvin vapautunut ja 
avomielinen. Tapahtui usein, että hän tarttui johonkin aiheeseen 
”*näpäyttääkseen”? jotakuta läsnäolijoista. Tällöin saattoi teema 
vaihdella metsästysintohimosta ratsastukseen tai sitten ajankoh- 
taisten asioiden käsittelyyn. 

Ruokailut noudattivat puolustusvoimien normaalia ruokalis- 
taa käsittäen keiton, liharuuan ja jälkiruuan. Hitlerillä oli oma 
lihaton ruokavalionsa, jonka hän määräsi aamiaisen yhteydessä. 
Nuo useinkin hyvin pitkät ruokailuajat pakottivat meidät nuo- 
remmat osanottajat lähtemään pöydästä ennen muita heti nautit- 
tuamme ruokamme, jotta olisimme ehtineet tehdä kiireellisiä 
töitämme. Hitler ei tehnyt tästä mitään numeroa. Pöytäjärjestys 
säilyi aina samanlaisena. Keskellä, selkä ikkunaan päin oli Hit- 
lerin paikka. Hänen oikealla puolellaan istui valtakunnan lehdis- 
töpäällikkö, tohtori Dietrich, vasemmalla Jodl, vastapäätä Kei- 
tel, jonka oikealla puolella taas oli Bormann ja vasemmalla 
Bodenschatz. Vieraiden paikka oli Hitlerin ja tohtori Dietrichin 
sekä Keitelin ja Bodenschatzin välissä. Ruokailut sujuivat aina 
vapaan ja rentoutuneen ilmapiirin vallitessa. Keskustelua käytiin 

avoimesti eikä siihen sisältynyt mitään pakkoa. Jos oli löytynyt 
yleisesti mielenkiintoinen aihe, johon myös Hitler otti kantaa, 
silloin muut seurasivat keskustelua häiritsemättä sitä. Sellaisis- 
sa tapauksissa saattoi luonnollisesti sattua, että Hitler käytti 
aiheen johdosta puolen tunnin joskus jopa tunnin puheenvuo- 
ron. Ne olivat kuitenkin poikkeuksellisia tilanteita. 


Ensimmäiset menestykset 


Ensimmäisten Wolfschanzessa viettämiemme päivien aikana 
Hitler ei antanut vielä julkaista mitään Wehrmachtin tiedonanto- 
ja. Sotatoimet itärintamalla sujuivat suunnitelmien mukaisesti. 
Paikoin esiintyi kiivasta vastarintaa, joka täytyi murtaa panssa- 
rien ja tykistön avulla. Osoittautui hyvin pian, että tuo sitkeä 
vastarinta perustui erityisen tarmokkaiden venäläisten sotilas- 
johtajien tai poliittisten komissaarien toimintaan, joilla oli ote 
miehistään ja jotka tekivät näille tarvittaessa väkivaltaisesti sel- 
väksi, että oli taisteltava. Jos he joutuivat vangiksi, saksalaiset 
surmasivat heidät heti. Mutta taistelujen kuva ensimmäisinä 
päivinä oli odotusten mukaisesti hyvin vaihteleva. Noiden vai- 
kutelmien alaisena kirjoitin sedälleni kesäkuun 28. päivänä 
seikkaperäisen kirjeen: **Ilmoitukset etenemisestä ja sotatoi- 
mista ovat olleet tähän saakka pidättyviä, jotta venäläisille ei 
annettaisi tilanteesta kuvaa. Huomisesta alkaen on valmistau- 
duttu aloittamaan ensimmäisten tilannetiedotusten jakaminen. 

Ensimmäisten päivien taistelu on antanut sellaisen kuvan, 
että Venäjä oli valmistautunut tähän sotaan vielä enemmän kuin 
olimme aavistaneet. Venäläiset olivat vain suunnitelleet sen 
alkamisajankohdaksi vasta vuotta 1943, jotta olisivat silloin ase- 
voimiensa kokoonpanon, koulutuksen ja varustuksen puolesta 
valmiit. 

Venäjän armeijalla oli hyökkäysjoukkonsa panssareista ja 
moottoroiduista yksiköistä kokoonpantuina ensiksi Lembergin 
(Lvovin), sitten Bialystokin ja lopulta Kovnon luona. Puolus- 
tusasemat olivat vasta rakenteilla. Vain Lembergin luoteispuo- 

lella Rava-Ruskan alueella ja Grodnon luoteispuolella löydettiin 
bunkkereita käsittäviä asemia, jotka oli sijoitettu Länsivallimme 
esikuvan mukaan ja joiden ensimmäinen linja oli valmis. Toinen 
ja kolmas linja oli vasta rakenteilla. Suuri saavutus ensimmäise- 
nä päivänä oli yllätys. Se on onnistunut koko rintamalla sekä 
maavoimilla että ilmavoimilla. Vihollisen lentokoneet seisoivat 
kentillään riveissä ja olivat helposti tuhottavissa. 

Hyökkäyksemme painopisteet olivat neljän suuren panssari- 
ryhmän alueilla. Kenraalieversti v. Kleist Lublinin alueelta 
Rovnon-Zitomirin suuntaan, kenraalieversti Guderian Brestin 
ohi Minskiin, kenraali Hoth Gumbinnenistä Vilnaan ja Minskiin 
sekä kenraali Hoepner Gumbinnenin pohjoispuolitse Kovnon 
kautta Diinaburgiin (Daugavpilsiin). Osa Guderianin ryhmästä 
on etenemässä Berezinaa kohti Bobruyskin luona. Sen saapu- 
mista perille, kuten myös muiden Guderianin osastojen yhdis- 
tymistä Hothin ryhmään odotetaan tänään tapahtuvaksi. 

— Venäläiset taistelevat kaikkialla hyvin. Osaksi niin sitkeästi ja 

pahansisuisesti, että joukoillamme on ollut ankaria taisteluja. 
Pääsyy siihen on epäilemättä bolshevististen komissaarien ot- 
teissa, kun he pakottavat ase kädessä sotilaat taistelemaan, 
kunnes heidät on ammuttu kuoliaaksi. Myöskin venäläis-bols- 
hevistisen propagandan on onnistunut takoa sotilaiden päähän, 
että he käyvät taistelua villejä vastaan ja että jokainen vangiksi 
joutunut surmataan. Siten on myös selitettävissä, että monet 
sotilaat mutta erityisesti upseerit ja komissaarit tekevät itse- 
murhan ennen vangiksijoutumistaan usein räjäyttämällä käsi- 
kranaatin rinnallaan. 

Joukkojemme eteneminen sujui yllättävän nopeasti. Pohjois- 
sivustalla Liettuassa ja keskellä Bialystokin ympäristössä vas- 
tustaja on joutunut sekasortoon. Johtaminen on täy- 
sin lakannut. Siellä taistelevat enää vain yksittäiset taisteluosas- 
tot, jotka yrittävät päästä motista pois. Dinaburgista on nyt 
määrä jatkaa nopeasti tunkeutumista Peipsijärvelle, jotta siellä 
ylhäällä ei ketään enää pääsisi livahtamaan pois. Lujinta vasta- 
rintaa venäläiset tekevät etelässä. Siellä heidän joukkojaan myös 
johdetaan hyvin. Sikäläinen komentajamme Rundstedt sanoo, 

että hänellä ei ole ollut vielä koko sodan aikana niin hyvin 
taistelevaa vihollista vastassaan. Eilisillasta alkaen näyttää kui- 
tenkin tilanne selviävän myös siellä. Siksi on käsketty pitämään 
kiirettä, jotta säkki saataisiin suljetuksi. Pohjois-Romaniasta on 
saksalaisen armeijan määrä edetä yhdessä romanialaisten kans- 
sa päämääränä saada yhteys Kleistiin. 

Tässä olivat pääpiirteet ensimmäisistä sotatoimista. Seuraa- 
vat suuret tavoitteet ovat sitten Donetsin laakio, Moskova ja 
Leningrad. Joukot sanovat, että venäläiset tekevät vastenmieli- 
sen vaikutuksen. He ovat rumaa kansojen sekoitusta aasialaisi- 
ne ulkomuotoineen ja käytöksineen. 

Venäläisten panssarivaunut samoin kuin myös lentokoneet 
ovat huonoja ja meidän aseittemme suhteen alivoimaisia. He 
asettavat panssareita ja lentokoneita myöskin aina vain pienissä 
puitteissa ja pienin lukumäärin toimintaan. Sen vuoksi jouk- 
komme saavuttavat korkeita pudotus- ja tuhoamistuloksia. 
Panssarivaunujen ja lentokoneiden varastot näyttävät olevan 
hyvin suuria. Meidän joukkomme ovat kuitenkin kaikessa niin 
ylivoimaisia, että voimme odottaa luottavaisina taistelujen jat- 
koa.”' 

Sellaisia olivat todellakin joukkojen ensimmäiset vaikutelmat 
vihollisesta. Lensin noina päivinä Storchilla rintamalle yrittäen 
siten hankkia kuvaa myös itselleni. Liettuassa eteni esimerkiksi 
joku joukko suuren viljapellon yli. Paukkui kaikkialla. Vähitel- 
len kävi ilmi, että pellossa istui suuri joukko venäläisiä, jotka 
eivät tienneet, mitä heidän pitäisi tehdä. Heidän kasvoiltaan oli 
luettavissa, että heillä oli hirvittävä pelko ja he uskoivat kuole- 
vansa. Joukoilla oli todella suuria vaikeuksia ottaa vangiksi nuo 
sotilaat, jotka osoittautuivat kaikki nuoriksi aasialaisiksi, jotka 
oli heitetty tänne rintamalle vasta muutamaa viikkoa aikaisem- 
min. 

Kesäkuun 29. päivänä Hitler määräsi jälleen kerran kirjalli- 
sesti seuraajansa: Johtajan ja valtakunnankanslerin seuraajas- 
ta 13. 12. 1934 annetun lain perusteella minä määrään, samalla 
kun kumoan kaikki tähänastiset määräykset, seuraajakseni 
Suur-Saksan valtakunnan valtakunnanmarsalkan Hermann Gö- 
ringin.” 

Heinäkuu alkoi Johtajanpäämajassa hyvin optimistisen mie- 
lialan vallitessa. Hitler totesi odotustensa täyttyneen. Brauch- 
itsch ja Halder sen paremmin kuin Keitel tai Jodlkaan eivät 
sanoneet mitään poikittaista. Siitä en ollut varma, olivatko 
kaikki Hitlerin kanssa samaa mieltä. Halder piti jopa, sen mu- 
kaan kuin nyt tiedämme hänen julkaistuista päivittäisistä muis- 
tiinpanoistaan, heinäkuun 3. päivänä Venäjän-sotaretkeä kah- 
den viikon kuluessa voitettuna, joskaan ei vielä loppuunsaatet- 
tuna. Itse en ollut mitenkään tuossa käsityksessä. Korkeat van- 
kiluvut yllättivät myös minut — Keskustan armeijaryhmän alu- 
eella ilmoitettiin 9. heinäkuuta 289 800 venäläistä vankia —, mut- 
ta en nähnyt venäläisten sotilaitten lukumäärän ehtyvän vaan 
alituisesti kasvavan. Heinäkuun 16. päivänä Hitler muodosti 
uuden ”Itäministeriön”', jolle kuului vastuu Venäjästä ja Balti- 
asta päällikkönään valtakunnanjohtaja Rosenberg. Tämä ratkaisu 
herätti paljon huomiota, ja nähtiin ennusmerkkejä monista vai- 
keuksista, jotka sitten aikaa myöten tosiasiassa myös toteutui- 
vat. 


Mölders ja Galland 


Heinäkuussa Hitler myönsi everstiluutnantti Möldersille en- 
simmäisenä Wehrmachtin upseerina miekat ja briljantit rautaris- 
tin ritariristin tammenlehviin. Tammikuussa 1942 Galland sai 
tämän saman kunnianosoituksen. He molemmat ”'väijyivät” 
aina toinen toisiaan! Hitler otti heidät vastaan ja uhrasi aikaansa 
keskustellakseen perinpohjin läntisen ilmasodan kysymyksistä. 
Sain sen kuvan, että nuo molemmat hävittäjälentäjät halusivat 
purkaa murheitaan ja epäilyksiään. He puhuivat avoimesti ja 
ujostelematta. Hitler kuunteli tarkkaavaisena. Galland näki vai- 
vaa oikoakseen myös radion ja lehtien välittämiä vääriä kuvauk- 
sia ja arvioita, jotka puhuivat Royal Air Forcesta väheksyvään 
ja ylimieliseen sävyyn. Keskustelun päätteeksi — tämä tapahtui 
talven 1942 kriisin aikana! — Hitler ilmoitti käsityksenään, että 
hän oli jo murtanut Venäjän armeijan voiman. Kuulen yhä vie- 

läkin korvissani Gallandin minulle keskustelun jälkeen osoitta- 
man kysymyksen: ”Pitääköhän kaikki tuo paikkaansa?” En 
vastannut siihen mitään. 


Erimielisyyksiä hyökkäyksen painopisteen suhteen 


Noina heinäkuun päivinä sain vaikutelman, että Hitler yliarvioi 
sotaretken operatiivistä menestymistä. Vankiluvut Keskustan 
armeijaryhmän alueella olivat tosin hyvin korkeita, mutta Ve- 
näjällä oli mittaamattoman suuret väestöreservit. Oli myös 
tunnustettava, että laajoilla venäläisillä mailla divisioonien pai- 
nopistemäinen käyttö tuli yhä vaikeammaksi vaatien ennen 
kaikkea paljon aikaa. Hitlerin ajatukset alkaen ensimmäisistä 
operaatiosuunnitelmista Venäjää vastaan pitäytyivät siinä, että 
kaikki Itämeren satamat, Leningrad mukaanlukien, vallattaisiin 
venäläisiltä, ja heiltä pystyttäisiin riistämään etelässä koko 
Mustanmeren rannikko Rostovia myöten. Voidaksemme pu- 
hua noista kysymyksistä vielä kerran paikallisen komentajan 
kanssa me lensimme heinäkuun 21. päivänä Pohjoisen armeija- 
ryhmän alueelle Malnavaan. Kenraalisotamarsalkka Ritter v. 
Leeb, joka pohjimmiltaan oli alunalkaen vastustanut tätä sota- 
retkeä, näytti olevan täysin toiveikas. Hän uskoi, että näköpiiris- 
sä ei ollut mitään erityisiä vaikeuksia eteenpäinmenolle, jos 
hänelle annettaisiin käyttöön vahvennukseksi Panssariryhmä 3. 
Hitler korosti vielä kerran, kuinka tärkeää hänen mielestään oli 
Itämeren satamien valtaaminen ja yhteys Leningradin ohi suo- 
malaisiin. 

Maavoimien johto ja nähtävästi myös Keskustan armeija- 
ryhmä olivat sotatoimien jatkon suhteen sellaisella kannalla, 
jota Hitler ei hyväksynyt. Erimielisyydet tuossa asiassa eivät 
olleet vielä suinkaan huipussaan, kun Hitler joutui heinäkuun 
lopulla muutamiksi päiviksi sairauden vuoksi kokonaan syrjään. 
Ulkomaailmalta salattiin tieto, että hän ei ottanut osaa yhteisille 
aterioille eikä myöskään ilmestynyt normaalisti pidettyihin ti- 
lanneselostuksiin. Hänestä näkyi selvästi, että hän tunsi voin- 

tinsa kurjaksi. Tohtori Morell selitti kysymyksen olevan kai 
lievästä sydänkohtauksesta. Hänen arvionsa mukaan sydän ja 
verenkierto eivät olleet kunnossa mutta hän onnistuisi kyllä 
palauttamaan johtajalle nopeasti tämän vanhan suorituskyvyn 
takaisin. Muutaman päivän kuluttua saatoimme todella havaita 
paranemista tapahtuneen. Meiltä edellytettiin mitä tiukinta vai- 
kenemista Hitlerin sairastumisesta. Koska minua askarrutti tuo 
terveydellinen kriisi, joka saattoi olla hyvinkin vakava seurauk- 
siltaan, kerroin siitä kaikesta huolimatta veljelleni heinäkuun 30. 
päivänä. 

Elokuun 3. päivänä lensimme sotamarsalkka v. Bockin luo 
Borisoviin, missä sijaitsi Keskustan armeijaryhmän esikunta. 
Tapasimme siellä myös Brauchitschin ja Halderin. Hitler kävi 
perusteellisia keskusteluja näiden kenraalien kanssa. Venäläis- 
ten olosuhteiden, erityisesti vihollisen joukkojen vahvuuksien ja 
alueen laajuuden tarkastelu oli keskustelujen etualalla. Brauch- 
itsch, Bock ja Halder olivat painokkaasti sitä mieltä, että Kes- 
kustan armeijaryhmällä olisi vain yksi tavoite, Moskovan val- 
taaminen. He olivat myös optimistisesti sillä kannalla, että muu- 
tamien varustuksen täydentämiseen ja uudelleenryhmittämiseen 
käytettyjen päivien jälkeen tuo päämäärä voitaisiin saavuttaa 
vielä ennen huonon vuodenajan alkua. Hitlerin mielipide oli 
toinen. Hän viittasi jo useasti ennen sotaretken alkua esittä- 
miinsä käsityksiin, joiden mukaan keskellä suurta hyökkäysrin- 
tamaa pitäisi pysähtyä Smolenskin taakse sekä jatkaa pohjoisel- 
la armeijaryhmällä Leningradin ja eteläisellä Rostovin valtaami- 
seksi. Hänen tarkoituksensa oli jatkaa noista kahdesta paikasta 
hyökkäystä Moskovaa kohti siten, että hyökkäyskiilat tapaisi- 
vat toisensa Moskovan itäpuolella. Pitkässä keskustelussa ei 
löytynyt vielä ratkaisua. 

Borisov on jäänyt mieleeni myöskin eräästä toisesta syystä. 
Kaksi aikaisemmalta palvelusajaltani tuttua prinssiä, preussilai- 
sesta ja welfiläisestä suvusta, puhuivat minulle siitä Hitlerin 
käskystä, jonka mukaan kaikkien entisten Saksan hailitsijasuku- 
jen jälkeläisten oli ollut poistuttava taistelujoukoista ja palvelta- 
va siitä lähtien vain selustatehtävissä. Tunsin tuon käskyn sekä 

Hitlerin siihen liittämät terävät ja kovat kommentit. Pohjimmil- 
taan hän kyllä kunnioitti prinssejä ja tunsi heidän sotilaalliset 
ansionsa. Hän kuitenkin pitäytyi väittämässä, että valtiomuoto 
oli muuttunut. Sen vuoksi hän ei voisi enää myöntää prinsseille 
mitään etuja. Mutta juuri erioikeuksia prinssit eivät olleetkaan 
pyytäneet, minulle vastattiin. Heille oli tärkeää vain saada suo- 
rittaa palveluksensa kaikkien muidenkin rintamaupseerien lail- 
la. Minulla ei ollut mahdollisuuksia auttaa prinssejä millään 
tavoin. He tosin ymmärsivät tilanteen mutta pitivät kuitenkin 
nyt itseään toisen luokan kansalaisina. 

Elokuun 14. päivänä meille saapui tieto, että Roosevelt ja 
Churchill olivat antaneet brittiläisen taistelulaivan Prince of Wa- 
lesin kannella ” Atlanttin julistuksen”. Kohdassa 1 sanottiin, että 
USA:lla ja Iso-Britannialla ei ollut mitään alueellisia tai muita 
laajentumisvaatimuksia. Seuraavat seitsemän kohtaa sisälsivät 
yleisiä mutta hyvin järkeviltä kuulostavia asioita: *'kansojen 
oikeus”, **maailmankauppa”', rauha kansojen kesken” ja 
”väkivallan lopettaminen”. Hitler kiivastui yhtä kaikki koko ju- 
listuksesta arvostellen erityisesti kohtaa n:o 6, jossa puhuttiin 
”*kansallissosialististen tyrannien lopullisesta kukistamisesta.” 
Hitler sanoi, että se ei tule onnistumaan heille ikinä. 

Hitler työskenteli melkein yksinomaan sotatoimien jatkami- 
seksi haluamallaan tavalla. Sitä vastaan taas taisteli OKH kaksikin 
voimin. Elokuun 18. päivänä Brauchitsch ryhtyi ajamaan nope- 
aa hyökkäyksen jatkamista kohti Moskovaa muistiollaan ”’ Kes- 
kustan armeijaryhmän sotatoimien jatkaminen”. Molemmat 
panssariryhmät Guderian ja Hoth tarvitsivat joukkojensa perus- 
teellista huoltamista. Tuota hyökkäystä varten vaadittiin yh- 
teensä kahden kuukauden aikaa. Hitlerin vastaus elokuun 21. 
päivänä ilmaisi selvästi vastakkaisen mielipiteen: Maavoimien 
18. &. tekemä esitys operaatioiden jatkamiseksi idässä ei vastaa 
minun tarkoitusperiäni. Käsken seuraavaa: Tärkein, vielä en- 
nen talven tuloa saavutettava tavoite ei ole Moskovan valtaami- 
nen vaan Krimin sekä Donetsin teollisuus- ja hiilialueen haltuun- 
otto, venäläisten Kaukasuksen alueelta tapahtuvien öljytoimi- 
tusten katkaisu sekä pohjoisessa Leningradin saartaminen ja 

yhtyminen suomalaisiin.” Sitten seurasi vielä neljä kohtaa, jois- 
sa Hitler käsitteli kolmen armeijaryhmän tehtäviä. Halder jäl- 
jensi tämän Johtajan ohjeen sanatarkasti päiväkirjaansa liittäen 
mukaan huomautuksen: ”Se on ratkaiseva tämän sotaretken 
tuloksen kannalta.” 

Kauan jatkuvat erimielisyydet Hitlerin ja OK H:n välillä ku- 
luttivat hermoja. Muistan hyvin tarkoin Hitlerin ohjeet ennen 
sotaretken alkua. Yhä uudelleen hän korosti käsitystään sota- 
toimien jatkamisesta Leningradia ja Rostovia kohti. Hän sanoi 
useita kertoja, että Moskova tulisi vuoroon vasta toisessa vai- 
heessa — mahdollisesti vasta vuonna 1942. Nyt syntynyt vasta- 
kohtaisuus koski siis ajatuksia, jotka olivat OK H:lla tiedossa jo 
aikoja ennen hyökkäyksen alkua. Myös kenraalieversti Guderi- 
an vedettiin mukaan tähän kiistelyyn. Sotamarsalkka v. Bock 
näki oikeaksi lähettää Panssariryhmä 2:n komentajan Guderia- 
nin Hitlerin luo, jotta hän esittäisi tälle Moskovaan suunnatta- 
van etenemisen välttämättömyyden. Hän saapui elokuun 23. 
päivänä Johtajanpäämajaan, esitteli ajatuksensa mutta antoi 
Hitlerin vastakkaisten perustelujen vaikuttaa itseensä täydellä 
painollaan. Halder oli raivoissaan. Tuloksena erimielisyyksistä 
täytyi molempien kiistakumppanien luopua osaksi käsityksis- 
tään. Niinpä Moskovan valtaaminen ei onnistunut sen parem- 
min kuin Hitlerin alkuperäissuunnitelmakaan olisi tullut toteute- 
tuksi. Kallista aikaa vain tuhlattiin. 


Mussolini ja Horthy rintamalla 


Elokuun lopussa ja syyskuun alussa Hitlerin täytyi vastaanottaa 
kaksi liittolaistaan ja tarjota heille jotakin. Ensiksi tuli Mussolini 
vierailulle Eteläisen armeijaryhmän alueella toimivien italialais- 
ten joukkojen luo. Elokuun 25. päivänä Hitler otti Mussolinin 
vastaan Wolfschanzessa sekä matkusti seuraavana päivänä hä- 
nen kanssaan Brestiin ja sieltä edelleen eteläiselle komentopai- 
kalle. Nuo valtiomiehet saapuivat lentäen Eteläisen armeija- 
ryhmän alueelle elokuun 28. päivänä, missä he yhdessä vieraili- 

vat eräässä italialaisessa divisioonassa, joka oli marssilla rinta- 
malle. Tuo vierailu oli aika epämiellyttävä. Mussolinilla ei ollut 
mitään käsitystä itärintamasta eikä siitä, millaisten pulmien 
kanssa Hitler parhaillaan painiskeli. Vieraan lähdettyä Hitler 
ilmaisi syvän pettymyksensä keskustellessaan upseerien kans- 
sa. Hän tiesi, että italialaiset eivät itärintamalla voisi saada 
mitään aikaan eikä odottanut heiltä minkäänlaista taisteluvoi- 
maa. Hän puhui saksalaisille upseereille niinsanotusti luotta- 
muksella ja yritti siten pitää heitä tuntumassa” liittolaisen 
suhteen. Myös läheisissä, pitkissä keskusteluissaan Mussolinin 
kanssa Hitler oli avoin. Hän korosti, että on vielä välttämätöntä 
auttaa italialaisia, sillä taistelut Välimeren alueella eivät olleet 
vielä lopussa. 

Syyskuun 6. päivästä 8. päivään oleskeli Unkarin valtionhoi- 
taja, amiraali v. Horthy Hitlerin kutsumana Johtajanpäämajas- 
sa. Hitler antoi luoda hänelle kuvan tilanteesta rintamalla ja kävi 
hänen kanssaan useita keskusteluja erilaisista kysymyksistä, 
joita sota laajalla alueella toi mukanaan. Yksityiskohdista hän 
vaikeni. Horthy vieraili myös Göringin ja Brauchitschin luona 
sekä matkusti Hitlerin kanssa Marieburgiin. Siellä Hitler antoi 
hänelle ritariristin pienessä juhlatilaisuudessa. Ajoimme Hitle- 
rin kanssa Wolfschanzeen takaisin. Oli aina mielenkiintoista 
kuulla Hitlerin mielipiteitä — kiitosta tai arvostelua — kulloises- 
takin valtiovieraasta. Nyt hän mainitsi vain puhtaasti poliittiset 
eleet vieraan suhteen. Sodankäyntiin Hitler ei odottanut unkari- 
laisilta mitään panosta. Mutta Balkanin rauhoittamiseksi hänes- 
tä oli tärkeää pitää siellä hyvinvoiva naapuri. Merkitystä oli 
Hitlerin mielestä erityisesti yhteyden suojaamisessa Ploestin 
öljykentille, joista Saksa oli yhä edelleen riippuvainen. Niinpä 
hän oli vierailun tulokseen tyytyväinen. 

Elokuussa lensin Schmundtin kanssa Pohjoisen armeijaryh- 
män alueelle. Hitler oli määrännyt, että Panssariryhmä Hothin 
piti luovuttaa armeijakunta Pohjoiselle armeijaryhmälle Lenin- 
gradin valtaamista varten. Keskustan armeijaryhmä oli noussut 
vastarintaan ja ilmoittanut, että panssariarmeijakunnat täytyisi 
huoltaa, joten ne eivät olleet vielä toimintavalmiita. Mutta Hit- 

ler pitäytyi antamassaan käskyssä ja velvoitti Schmundtin vie- 
raillemaan XXXIX Panssariarmeijakunnassa, joka oli marssilla 
keskustasta pohjoiseen sekä keskustelemaan sen komentajan 
kenraali Rudolf Schmidtin kanssa, jotta muodostuisi tarkka ku- 
va armeijakunnan kunnosta. Lensimme Storchissa ja selvitim- 
me nopeasti armeijakunnan komentopaikan sijainnin. Kenraali 
otti meidät vastaan hyvin avomielisesti ja ystävällisesti ollen 
syvästi hämmästynyt siitä, mitä olimme saaneet kuulla hänen 
armeijakuntansa huonosta kunnosta. Ainoa seikka, joka häntä 
arvelutti, oli kaikkien armeijakuntajoukkojen pois ottaminen 
alistussuhteen muutoksen yhteydessä. Siitä hän oli hyvin vihai- 
nen ja pyysi Schmundtin järjestämään niiden palauttamisen hä- 
nelle. Sen sijaan hänen divisioonansa olivat moitteettomassa 
kunnossa ja toimintavalmiita. Me lensimme takaisin Wolf- 
schanzeen ja kerroimme tietomme Hitlerille. 

Eteläisen armeijaryhmän alueella elokuun aikana käydyistä 
taisteluista saapui tuskin uskottavia kertomuksia tai ilmoituksia. 
Hitlerkin oli epäluuloinen lähettäen sen vuoksi minut käymään 
kenraali Huben 16. Panssaridivisioonassa Nikolajevin lähellä. 
Siellä tapasin myös hyvän ystäväni Udo v. Alvenslebenin. Hän 
kertoi minulle kokemuksistaan. Oli sattunut hirvittäviä jul- 
muuksia. Grigovon asemalta he olivat löytäneet yli 100 murhat- 
tua Jalkaväkirykmentti 79:n 6. Komppanian sotilasta. Toisessa 
paikassa oli todettu, että venäläiset olivat repineet elävien sak- 
salaisten sotilaitten ruumiista sydämen irti. Joukkojemme reak- 
tiot noihin tapauksiin olivat niiden mukaiset. 

Wolfschanzessa kerroin Hitlerille keskusteluistani Huben ja 
Alvenslebenin kanssa. Hitler oli vaitelias ja ajatuksissaan sano- 
en sitten lopulta, että korkeiden kenraaleiden pitäisi myös kuul- 
la sellaisia raportteja, jolloin he suhtautuisivat toisin venäläis- 
valtaan. 

Yksityisiä murheita 


Noihin aikoihin Wolfschanzessa käyneisiin vieraisiin kuului 
myös amiraali Canaris. Hän oli pitänyt esittelyn Keitelille ja 
Jodlille sekä keskustellut Schmundtin kanssa. Iltapäivällä 
Schmundt kertoi minulle, mistä oli ollut kysymys. Canaris oli 
kertonut, että muutamia viikkoja ennen Venäjälle aloitettua so- 
taretkeä vaimoni oli sanonut eräässä puhelinkeskustelussa Ber- 
liinistä sisarelleen isänsä maatilalle Halberstadtiin, että Hitler 
aloittaisi hyökkäyksen Venäjälle kesäkuun 22. päivänä. 
Schmundt oli ilmoittanut tuon Canarikselta saamansa tiedon 
Hitlerille, joka oli kuitannut koko asian kädenviittauksella. 
Schmundt oli tuosta Hitlerin reaktiosta hyvin ihmeissään. Saa- 
toin vain sanoa hänelle, että jos hän olisi kertonut minulle aikai- 
semmin siitä asiasta, olisin voinut selittää sen toteamalla, että 
mainittuna ajankohtana hyökkäyksen päivämäärää ei vielä ollut 
määrätty, joten siis Canariksen ilmoitus ei voinut vastata tosia- 
sioita. En kuullut tuosta asiasta myöhemmin mitään Hitleriltä 
enkä muualta. 


Loppuratkaisu” 


Elokuussa Goebbels ilmestyi ensi kertaa Johtajanpäämajaan, 
mikä tapahtui Hitlerin toivomuksesta. Kahden päivän aikana 
hän tapasi Hitlerin useita kertoja kahdenkeskisissä keskuste- 
luissa. Vasta pala palalta saimme tietää, että he olivat pohtineet 
juutalaiskysymystä. Goebbels ja Heydrich painostivat ratkai- 
suun tuossa asiassa. Goebbels ajoi Berliinissä vielä olevien 
70 000 juutalaisen karkotusta ja tahtoi varmistaa Hitlerin suos- 
tumuksen tuolle toimenpiteelleen. Hitler ei ollut siihen vielä 
valmis, vaan halusi tyytyä kuulemamme mukaan vain juutalais- 
ten erityiseen merkitsemiseen. Valtakunnan asetuskokoelmassa 
julkaistu poliisisäädös 1. syyskuuta 1941 määräsi sitten, että 
kaikkien juutalaisten oli kannettava vaatetuksessaan näkyvillä 
keltaista Juudean tähteä. Tämä kysymys piti ratkaista perinpoh- 

jaisesti vasta Venäjän-sodan päätyttyä ”'suurpiirteisellä tavalla”? 
kuten sanottiin. 

Tuon huomautuksen uskomaton kyynisyys selvisi minulle 
vasta sodan jälkeen, kun kesäkuukausina 1945 ja sitten pääsota- 
rikollisia vastaan käydyn Nirnbergin oikeudenkäynnin aikana 
tuli tietoon juutalaisten tuhoamisen koko laajuus. En aavistanut 
lainkaan, että samanaikaisesti juutalaisten merkitsemismää- 
räyksen kanssa oli myös valmistelut loppuratkaisua” (”*End- 
lösung”) varten saatettu alkuun. Siihen oli myös Göringillä 
siviilitehtävissään merkittävä osuutensa. SS:n ja poliisin ”toi- 
meenpano-osastot”' (Einsatzgruppen, Einsatzkommandos) am- 
puivat rintaman selustassa suurin joukoin juutalaisia. Joulu- 
kuusta 1941 alkaen tapettiin yhä kasvavat määrät kaikista Eu- 
roopan miehitetyistä maista koottuja juutalaisia kaasulla tuhoa- 
misleireissä idässä. En voinut saada myöskään mitään tietoa 
° Wannseen neuvottelusta”? tammikuun 20. päivänä 1942. 

Luonnollisesti olen saanut sodan jälkeen kokoon, jo myöskin 
vankeuteni aikaisissa keskusteluissa, sotavuosilta peräisin ole- 
via merkkejä ja todisteita, joiden olisi oikeastaan jo silloin pitä- 
nyt saattaa minut ajattelemaan asioita oikein. Sellaisia olivat 
Hitlerin sodan loppua kohden yhä kasvavat juutalaisvastaiset 
purkaukset tai korkeiden SS-johtajien satunnaiset huomautuk- 
set. Monien muiden lailla uskoin silloin kuitenkin, että syynä 
tietoon tulleisiin juutalaisten kuljetuksiin itään oli ilmoituksien 
mukaisesti se, että heitä tarvittiin siellä työvoimaksi sodan kan- 
nalta tärkeisiin tehtäviin. Se tuntui minusta hyvin uskottavalta, 
kun otetaan huomioon lisääntynyt koti- ja ulkomaisen työvoi- 
man käyttö, ja tiedän sen vasta nyt, että jouduin hirvittävän 
harhautuksen uhriksi. On käsittämätöntä, miten tuo massamur- 
ha onnistuttiin kietomaan salaisuuden näkymättömään verhoon. 
Koska perheelläni, eikä myöskään vaimoni perheellä, ei ollut 
juutalaisia ystäviä tai tuttuja ja koska elimme sodan aikana 
tietynlaisessa eristetyssä tilassa, ei meidän korviimme tullut 
välittömiä teitä pitkin siitä mitään tietoja; ei myöskään sukulai- 
silta, ystäviltä tai tovereilta. Johtajan käskyllä n:o 1” vuodelta 
1940 oli siinä suhteessa vaikutuksensa. Sellaisessa järjestelmäs- 

sä, kuin kansallissosialistinen valta oli erinomaisen hyvin toimi- 
vine salaisine poliiseineen, joka ei pysähtynyt edes sotilaitten 
edessä, pidettiin tiettyjä aiheita koskemattomina myöskin mei- 
dän piireissämme. 

Olen kuitenkin syvästi vakuuttunut siitä, että myös ilman 
kirjallisia todisteitakin, joiden mukaan juutalaisten tuhoaminen 
olisi tapahtunut nimenomaan Hitlerin ohjeella, on mahdotonta 
ajatella, että Himmler ja Göring olisivat voineet tehdä jotain 
sellaista Hitlerin tietämättä asiasta. Varmastikaan Himmler ei 
kertonut Hitlerille jokaisesta yksityiskohdasta, mutta on toimi- 
nut kyllä täysin hänen hyväksymällään tavalla. 


Syksy 1941: Venäjä, Protektoraatti ja Pohjois-Afrikka 


Huolimatta erimielisyyksistään OK H:n kanssa Hitler arvioi so- 
tatilanteen kesällä 1941 hyvin suotuisaksi. Hän oli sitä mieltä, 
että Stalinin oli pakko heittää viimeiset reservinsä rintamalle 
syyskuun kuluessa. Kun nuo joukot olisivat vuodattaneet ve- 
rensä kuiviin, kova vastarinta lakkaisi, ja meidän joukkojemme 
tarvitsisi sitten vain marssia. Tuo optimismi oli monina päivinä 
hyvinkin perusteltua, mutta sitten tuli jälleen ilmoituksia, jotka 
puhuivat ankarasta vastarinnasta ja kovista taisteluista. Yleises- 
ti ottaen Puna-armeija oli osaksi säännöstellyssä osaksi hallit- 
semattomassa peräytymisliikkeessä. 

Mutta aina vain pysyi avoimena kysymys siitä, hyökättäisiin- 
kö vielä sinä vuonna Moskovaa vastaan vai ei. Hitler oli vastaan 
mutta antoi maavoimien painostukselle periksi. Syyskuun 6. 
päivänä Jodl julkaisi ohjeen n:o 35. Siinä sanottiin, että 'keski- 
rintamalla (. . .) on valmisteltava operaatiota TimoSenkon ar- 
meijaryhmää vastaan niin pitkälle, että mahdollisimman nopeas- 
ti (syyskuun lopussa) voidaan siirtyä hyökkäykseen . ..' Vasta 
TimoSenkon armeijaryhmän pääosista todennäköisesti saata- 
van voiton jälkeen tulee keskirintamalla ryhtyä takaa-ajoon 
Moskovan suuntaan”?. Jodl oli vakuuttunut, että tuon taistelun 
jälkeen vihollisella ei olisi enää mitään olennaisia voimia käytet- 

tävissä pääkaupunkinsa puolustamiseen. Tämä tuli ilmi myös 
tilanneneuvottelujen yhteydessä pidetyistä esittelyistä. 

Hitler matkusti lokakuun 2. päivänä Berliiniin avaamaan tal- 
viapukeräyksen. Siellä hän suuntasi puheessaan jälleen teräviä 
hyökkäyksiä Englantia vastaan. Venäjän-sodasta hän huomaut- 
ti, että me olimme tällä kertaa selviytyneet hiuksen hienosti” 
ei vain Saksan vaan koko Euroopan tuhosta. Hän sanoi: ”’ Tä- 
nään voin sen kertoa, koska tänään saan sanoa myös, että tuo 
vastustaja on jo murtunut eikä tule enää nousemaan. Siellä oli 
myös kerättynä Eurooppaa vastaan sellainen voima, josta vali- 
tettavasti useimmilla ei ollut aavistustakaan ja josta monilla 
tänään ei enää ole mitään tietoa. Siitä olisi tullut toinen mongo- 
lien hyökkäys uuden Tshingis-Khanin johdolla.” 

Hitler ajoi heti tuon puheen jälkeen takaisin Itä-Preussiin. 
Tapaukset itärintamalla valtasivat hänet kokonaan. Brjanskin ja 
Vjazman kaksoistaistelu (2./12. lokakuuta) näytti tarjoavan suo- 
tuisan lähtökohdan liikkeiden jatkamiselle. Taistelun tulos oli 
myös valtava. Saatiin yli 660 000 vankia, paljon panssareita ja 
tykkejä tuli sotasaaliiksi, ja tuntui siltä kuin nyt olisi tie Venäjän 
pääkaupunkiin vapaana. Sitten alkoi hieman tavallista aikai- 
semmin kelirikko. Saksalaiset joukot tarvitsivat aikaa lepoon ja 
huoltoon. Mutta sitä ei tullut. Monet yhtymät jäivät enemmän 
tai vähemmän kiinni liejuun. Venäläiset käyttivät tuota aikaa 
hyväkseen tukkiakseen nopeasti kokoonhaalituilla joukoilla 
aukkoja ja rakentaakseen uudelleen puolustuksensa. Siten oli 
tultu saksalaisten etenemisen päätepisteeseen. Siitä alkaen alkoi 
pessimismi levitä, myös väärien puheiden ja joutavien lörpötte- 
lyjen vuoksi, jotka saavuttivat monia teitä FHO:n — ja myöskin 
Hitlerin. 

Eräs paljonpuhuva muutos astui voimaan syyskuun lopussa 
Böömin ja Määrin valtakunnanprotektoraatin virastossa. 
SS-Obergruppenfihrer Reinhard Heydrich sivuutti silloin käy- 
tännöllisesti katsoen vapaaherra v. Neurathin. Heydrichia kii- 
rehti kaikkeen pystyvän ja päättäväisen SS-johtajan maine, ja 
hänen ensimmäiset toimenpiteensä tsekkien vastarintaliikkeen 
kukistamiseksi kirkastivatkin tuota kuvaa, joka hänestä oli saa- 

tu. Luonnollisesti hän oli radikaali ja jyrkkä kansallissosialisti, 
mutta tehtävänsä Prahassa hän suoritti suurella taitavuudella 
eikä mitenkään pelkästään poliisien voimalla. Hänen onnistui 
pitää tuo alue rauhallisena, varustelutuotanto häiriöttä käynnis- 
sä, ja hän raivasi myös tietä saksalaisten ja tsekkien paremmil- 
le suhteille. 

Venäjällä käytyjen menestyksellisten taistelujen sarjan aikana 
Rommelin täytyi tunnustaa kokeneensa Pohjois-Afrikassa tun- 
tuvia tappioita. Englantilaisia voimia oli vahvennettu ja saksa- 
lais-italialainen aseveljeys ei sujunut parhaalla mahdollisella ta- 
valla. Esiintyi myös pahoja huoltovaikeuksia. Niinpä kesällä 
1941 ei ollut tapahtunut paljonkaan Rommelille myönteistä, eikä 
hän kyennyt kestämään englantilaisten painetta. Hitler ei otta- 
nut Pohjois- Afrikasta tulleita tietoja kovin vakavasti. Hän uskoi 
tuntevansa Rommelia siinä määrin, että tämä ryhtyisi jonain 
päivänä jälleen hyökkäykseen, myös ilman olennaisia vahvis- 
tuksiakin. 


Ilmavoimien varustelukysymyksiä 


Olin Venäjälle aloitetun hyökkäyksen jälkeen oikeastaan ilman 
erityisiä tehtäviä. Ilmavoimat oli siirretty itärintamalle täyden- 
netyin yksiköin, ja ne olivat hyökänneet sotaretken ensimmäisi- 
nä päivinä venäläisille lentokentille tuhoten siellä olleet osastot. 
Ilmavoimien jatkotehtävät rajoittuivat sitten olennaisesti maa- 
voimien tukemiseen. Siinä toiminnassa kunnostautui erityisesti 
VIII Lentoarmeijakunta kenraali, vapaaherra v. Richthofenin 
johdolla. Menestys perustui ensi sijassa tuon kenraalin henkilö- 
kohtaisiin ominaisuuksiin. Hän lensi itse koko päivän, enim- 
mäkseen Storchilla, taistelujen painopisteestä toiseen säilyttäen 
siten maasotatoimista paremman tilannekuvan kuin moni maa- 
voimien komentaja. Siitä taas aiheutui monesti kiistaa. Yleensä 
Richthofen selvisi näistä hyvin. Olin itse kesäviikkojen aikana 
monesti ilmavoimien joukkojen luona, ja sain silloin vaikutel- 
man, että maavoimat olivat laiminlyöneet monia hyviä tilai- 

suuksia. Se aiheutui kuitenkin käsittääkseni enimmäkseen suu- 
rista etäisyyksistä ja siitä tehtävien paljoudesta, joka vyöryi 
maavoimien johtajien päälle. Mutta ilmavoimilla ei ollut usein- 
kaan ymmärtämystä näille vaikeuksille. 

Oleskelin usein myös Jeschonnekin luona. Koska minulla oli 
aina pääsy hänen luokseen, saatoin siten pitää itseni selvillä 
monista asioista. Jeschonnek oli epätoivoinen, kun ilmavoimien 
uudisrakennusohjelmaa lykättiin aina vain. Hän sanoi nyt, että 
enää ei saisi hukata aikaa, sillä viime viikkoina oli rintamayksi- 
köiden vahvuus tappioiden vuoksi alentunut. Jeschonnekin oh- 
jelma edellytti huomattavia tuotantomäärien lisäyksiä, koska 
hän näki edelleen ilmavoimien taistelun painopisteen olevan 
Kanaalin rannalla Englantia vastaan. Hän sanoi, että jos Hitler 
ei toteuttaisi tuota ohjelmaa, ei hän yksinomaan jo siitä syystä 
voisi voittaa sotaa. 

Puhuin Hitlerille tuosta asiasta. Hän tosin tunnusti pulman 
olemassaolon, mutta hän sanoi kuitenkin, että hänen täytyi en- 
siksi hankkia maavoimille välttämättömät aseet. Tämä ohjelma 
voisi olla jo keväällä 1942 päätöksessään. Sitten olisi koko va- 
rustelukapasiteetti ilmavoimien käytössä. Kerroin Hitlerille 
myös, että sillä hetkellä englantilaisten pommituslennot Sak- 
saan olivat suhteellisen vähäisiä, mutta meidän pitäisi varautua 
uusiin, olennaisesti voimakkaampiin hyökkäyksiin. Hän kyllä 
ymmärsi sen mutta uskoi saksalaisten ilmavoimien vielä kyke- 
nevän kestämään tuon ajanjakson ylitse. En voinut yhtyä tuo- 
hon näkemykseen, joten esitin vastaväitteitä. Hän lopulta tun- 
nusti vaikeudet ja sanoi keskustelevansa niistä Göringin kanssa. 

Tehtäväni ilmavoimien adjutanttina saivat nyt uusia ulotto- 
vuuksia. En ollut koskaan saanut tarkkoja ohjeita työtäni var- 
ten, vaan olin joutunut määrittämään tehtäväni itse. Siihen asti 
Hitler oli kiinnostunut lähes yksinomaan toimintavalmiiden len- 
tokoneiden lukumääristä. Nyt tulivat yhä enemmän esille ky- 
symykset siitä, milloin uusia yksiköitä saataisiin varustetuiksi, 
milloin lentokonemäärävahvuudet olisivat kunnossa ja niin edel- 
leen. Minun täytyi hankkia siis itselleni jatkuvasti tietoja ilma- 
voimien varustelutilanteesta, korjata omia muistiinpanojani ja 

seurata tilanteen kehitystä. Ilmatorjuntatykistön varustelun 
seuraaminen oli minulle epämieluista mutta myös välttämätön- 
tä, sillä Hitler antoi sille aivan erityisestä syystä hyvin suurta 
arvoa. Itärintamalla oli alkanut esiintyä huomattavia määriä 
entistä vahvempia panssarivaunuja, jotka olivat tuhottavissa lä- 
hinnä vain 88 millimetrin kanuunoilla. Hitler sanoi minulle sen 
vuoksi aivan erityisen painokkaasti, että itärintamalla taistele- 
vat ilmatorjunta-armeijakunnat täytyi pitää aina täydellisesti 88 
millimetrin kanuunoilla varustettuina, jotta ne voisivat osallis- 
tua panssarintorjuntaan ja muihin maataisteluihin. 

Marraskuun 1. päivänä ajoimme Hitlerin kanssa OK H:aan, 
jonne oli pystytetty talvivaatetusta esittelevä näyttely. Maa- 
voimien huoltopäällikkö, kenraali Wagner vakuutti, että talvi- 
vaatetuksen hankinta oli käynnissä ja joukot saisivat riittävästi 
materiaalia käyttöönsä. Hitler otti tiedot vastaan näyttäen tyy- 
tyväiseltä. Marraskuun 7. päivänä Hitler matkusti Miincheniin 
puhuakseen tavanomaiseen tapaan ”'vanhoille taistelijoille” 
vuodelta 1923. Hän puhui vielä marraskuun 9. päivänä valta- 
kunnan- ja aluejohtajille sekä palasi sitten heti takaisin Wolf- 
schanzeen. 


Terveysloma Konstanzissa 


Tieni erosi Hitleristä Miinchenissä. Minun täytyi lähteä pitkäh- 
kölle terveyslomalle Konstanziin. Seuranneet neljä viikkoa ku- 
luivat yksitoikkoisesti ja ilman erityisiä tapahtumia. Se oli kui- 
tenkin hienoa aikaa, koska vaimoni saattoi matkustaa mukana. 
Lääkäri halusi rauhoittaa ylirasittuneita vatsahermojani erityis- 
ravinnolla. Annoin sitten neljän viikon solua ohitseni terveys- 
kuurin merkeissä. Taistelujen kulku askarrutti minua silti suu- 
resti. Itärintamalla näyttivät liikkeet pysähtyneen. Tuli vain 
vähän uusia lehdistön välittämiä ilmoituksia. Eniten minua jär- 
kyttivät uutiset Udetin ja Möldersin kuolemasta. Marraskuun 
17. päivänä kuoli Udet ja 22. päivänä Mölders. 

Udetin kuolemasta kertovassa lehdistötiedonannossa herätti 

heti huomiotani maininta kuolemansyystä. Pidin lento-onnet- 
tomuutta epätodennäköisenä ja sainkin puhelinsoitolla Berliiniin 
tietooni, että Udet oli ottanut hengen itseltään. Hänen kuole- 
mansa koski minua läheisesti. Olin tuntenut Udetin jo siltä 
ajalta, jolloin hän ei ollut vielä palannut aktiivipalvelukseen. 
Hän oli harvinaisen miellyttävä toveri mutta oli saanut Göringil- 
tä väärän tehtävän. Oli kummallista, että hän halusi yhä pysyä 
paikallaan, kun hän huomasi itsekin, että hän ei kyennyt vas- 
taamaan ilmavoimien varustelupäällikkönä äärimmilleen kiris- 
tettyjä sodanajan vaatimuksia. Udet oli naimaton eläen aina 
mielellään hyvien ystävien ympäröimänä. He myös olivat hänen 
puolellaan aivan kuolemaa edeltävinä aikoinakin neuvoineen ja 
tekoineen. Mutta hän itse näki asiat toisin eikä ollut enää vaiku- 
tuksille alttiina. Hänen kuolemansa koski koko ilmavoimia. — 
Mölders sai surmansa lento-onnettomuudessa marraskuun 22. 
päivänä Breslaussa matkalla Udetin hautajaisiin. Onnettomuus 
sattui välilaskussa monimoottorisella koneella, jota hän ei ollut 
itse ohjaamassa. Hänen kuolemansa oli raskas tappio erityisesti 
hävittäjälentäjille. 


Sodanjulistus USA:lle 


Saavuimme vaimoni kanssa joulukuun 9. päivänä varhain Ber- 
liiniin Anhaltin asemalle. Pian tulomme jälkeen kuulin kovaää- 
nisen ilmoituksen, jossa kehotettiin matkustajia pitämään kiiret- 
tä, koska laituria tarvittaisiin pian muuhun tarkoitukseen. Tie- 
sin, että asemalaituri oli sama, jota Hitlerin juna tavallisesti 
käytti, joten siksi arvelin hänen olevan tulossa. Me ajoimme heti 
asunnollemme, ja ilmoittauduin sieltä puhelimitse Valtakun- 
nankansliaan. Olin oikeassa Hitlerin tulon suhteen. Puin asepu- 
vun päälleni ja ajoin Valtakunnankansliaan. En aavistanut, 
kuinka paljon poliittinen tilanne oli muuttunut ja mikä meitä 
odotti lähiviikkojen aikana. 

Ilmoittauduin Hitlerin luona takaisin palanneeksi. Hän oli hy- 
vin ystävällinen ja kysyi kuulumisiani. Lyhyt vastaukseni huk- 

kui jo Johtajanasunnon hälinään. Yritin hankkia nopeasti yleis- 
kuvan viimeisistä tapahtumista. Tärkein niistä oli japanilaisten 
hyökkäys amerikkalaisten Tyynenmeren laivastotukikohtaa, 
Pearl Harbouria vastaan. Ilman sodanjulistusta oli useita aaltoja 
japanilaisia lentokoneita hyökännyt aamulla 7. joulukuuta ame- 
rikkalaisten laivastoyksiköitä vastaan suuressa satamassa, jol- 
loin useita taistelulaivoja, lentotukialuksia ja muita yksiköitä oli 
uponnut. Hitler piti tuota japanilaisten askelta merkkinä siitä, 
että hänen pitäisi julistaa sota Amerikalle. Kauhistuin nyt esille- 
tullutta Hitlerin tietämättömyyttä amerikkalaisten voimavaro- 
jen suhteen, joilla viimeksi sentään oli jo ratkaistu ensimmäinen 
maailmansota. Siinä tuli esille hänen ulkopoliittinen harrasteli- 
jamaisuutensa ja puutteellinen ulkomaiden tuntemuksensa. 
Hän luotti siihen, että Amerikka ei voisi lähiaikoina puuttua 
Euroopan sotanäyttämön asioihin, mihin osaltaan vaikutti myös 
kietoutuminen sotaan Japanin kanssa. Hitler oli vakuuttunut 
”maailmansalamasotansa”' onnistumisesta — kuten historioitsija 
Andreas Hillgruber nimittää tuota käsitystä — eli siitä, että hän 
kykenisi lyömään kaikki vastustajat vuorotellen. Ehkäpä hän 
arveli myös joutuvansa rientämään japanilaisten avuksi, koska 
hän puhui noihin aikoihin monesti läheisemmän saksalais-japa- 
nilaisen sotilaallisen yhteistyön välttämättömyydestä. Myös 
tuota pidin aivan epärealistisena olettamuksena. Miten sitten 
Hitler muotoili ulkopoliittiset käsityksensä pikemminkin toivei- 
densa mukaisesti kuin todellisuutta vastaaviksi. Se on minulle 
jäänyt salaisuudeksi. Oletan, että hän antoi ainakin ajoittain 
Ribbentropin vaikuttaa vahvasti itseensä, ja hänen maailman- 
+ kuvansahan ei myöskään juuri ulottunut Euroopan ulkopuolel- 
le. Kun Ribbetropin kanssa tuli tilapäinen välirikko tämän yri- 
tettyä harjoittaa itsenäistä Venäjän-politiikkaa, oli Hewel Hitle- 
rin suosima ulkopoliittinen keskustelukumppani. 

Talvikriisi 


Palvelukseenpaluupäiväni kului suuren hälinän merkeissä. Lu- 
kuisia vieraita kokoontui Valtakunnankansliaan toivoen saa- 
vansa kuulla Hitleriltä henkilökohtaisesti sotatilanteen uusim- 
mista tapahtumista. Mutta Hitler oli tällä kertaa sulkeutunut. 
Lounaan jälkeen hänellä oli neuvottelut Ribbentropin, Himmle- 
rin, Todtin ja Goebbelsin kanssa. Huoneet tyhjenivät. 
Schmundt antoi minulle tehtäväksi käytännön asioiden hoidon. 
Sitten jäinkin yksin. Hitler keskusteli tuona päivänä paljon 
kanssani, ja kuljimme illalla pitkän ajan talvipuutarhassa edes- 
takaisin. Eniten häntä askarrutti kysymys maavoimien komen- 
tajuudesta. Jo pitkään oli yhteistyötä Brauchitschin kanssa lei- 
mannut luottamuksen puute. Hitler etsi hänelle seuraajaa. 
Schmundt oli ehdottanut, että Hitler ottaisi joksikin aikaa maa- 
voimat suoraan komentoonsa. Hitler esteli ensin, mutta nyt hän 
näki julistettuaan sodan USA:lle uuden tilanteen tulleen myös 
omalle kohdalleen, joten hän oli jo taipuvaisempi noudattamaan 
Schmundtin neuvoa. Hitler oli sitä mieltä, että monet kenraalit 
tarvitsivat lepoaikaa. Hänen oli täytynyt lomauttaa Rundstedt 
joulukuun 1. päivänä ja Guderian tuotti hänelle huolta ollen 
kuulemma täysin sekaisin”. Eteläisen armeijaryhmän oli saa- 
nut Reichenau, johon Hitler luotti varauksetta. 

Suuresti huolissaan Hitler seurasi noina päivinä keskustassa 
toimivan armeijaryhmän tilannetta. Hän arveli, että venäläisillä 
oli suuri vastahyökkäys tekeillä. Kluge puhui taukoamatta ve- 
täytymisestä. Mihin hän sitten haluaa”, kysyi Hitler. Meillä 
ei ole mitään valmisteltuja taaempia asemia. Joukkojen täytyy 
pitää se alue, jossa ne ovat.” Sitten seurasi Hitlerin moitteita 
maavoimien huolto-organisaatiota kohtaan. Sillä ei ollut talvi- 
vaatteita, ei suojaa kylmyyttä vastaan eikä keinoja riittävän 
huollon takaamiseksi. Hitler kiihtyi tavattomasti. Hän oli sitä 
mieltä, että maavoimien olisi pitänyt huolehtia noista asioista. 
Ilmavoimat olivat kuitenkin hankkineet yksiköilleen myös riit- 
tävästi talvivarusteita. Moitteita Hitleriltä saivat myös panssa- 
rivaunut. Venäläiset hyökkäsivät nyt kaikkialla suurin joukoin 

T 34-vaunuilla, joita vastaan maavoimilla ei ollut mitään torjun- 
ta-aseita. Myös lyhyttykkisellä Panzer IV:llä oli suuria vai- 
keuksia taistelussa noita panssareita vastaan. "Jos meillä ei olisi 
ilmavoimien 88 millimetrin kanuunoita, venäläiset panssarivau- 
nut ajelisivat ympäriinsä, missä ikinä haluaisivat.” Tuon pans- 
sarivaunutyypin myötä venäläiset olivat kehittäneet itselleen 
kunnioitettavan aseen. Hitler ei vain tiennyt vielä sitä, kuinka 
paljon tuota mallia tuotettaisiin. Kohta vuonna 1942 kävi kui- 
tenkin ilmi, että niitä esiintyi yhä kasvavia määriä. Oma panssa- 
rivaunutuotantomme oli tyydyttävä. Meidän täytyi yhä vielä 
kiirehtiä tuotantoa. Hitler mainitsi myös amerikkalaisten toimi- 
tukset venäläisille. Oli saatu tietoja, että he olivat jo pitkähkön 
ajan toimittaneet näille kuorma-autoja ja elintarvikkeita. Ame- 
rikkalaisia kuorma-autoja olivat joukkomme jo havainneet käy- 
tössä. — Hitler eli kokonaan uusimpien rintamatapahtumien mu- 
kana ja mietiskeli lakkaamatta, kuinka hän voisi auttaa taistele- 
via joukkojamme. Hän sanoi vain yhä uudelleen: ” Niiden täy- 
tyy pysyä niillä paikoilla, joissa ovat, perääntymättä askelta- 
kaan. Tuon Hitlerin kanssa käymäni keskustelun myötä olin 
joutunut päistikkaa heitetyksi takaisin Venäjän-sodan pelotta- 
viin tapahtumiin. 

Joulukuun 11. päiväksi kello 15:ksi Hitler oli kutsunut valtio- 
päivät koolle. Hän piti pitkän ja perinpohjaisen puheen koko 
poliittisesta tilanteesta, mutta se ei sisältänyt mitään erityisiä 
kohokohtia. 

Joulukuun 16. päivänä saavuimme aamupäivällä jälleen takai- 
sin Wolfschanzeen löytääksemme sieltä edestämme huolestu- 
mista herättävän ja jopa toivottomalta näyttävän rintamatilan- 
teen. Hitler päätti lopullisesti yöllä 16./17. joulukuuta ottaa itsel- 
leen maavoimien komentajan tehtävät. Hän oli päätynyt tuohon 
ratkaisuun mietittyään sitä päiväkausia. Schmundt oli iloinen 
päätöksestä, koska siten oli päivittäinen taistelu Brauchitschin 
kanssa lopussa. Vielä kerran oli sukeltanut esiin myös ajatus 
luovuttaa komentajatehtävä Mansteinille tai Kesselringille. Hit- 
ler ei kuitenkaan innostunut siitä enempää, sillä Manstein ei 
olemukseltaan sopinut ja Kesselring oli juuri varattu Välimeren 

alueen ilmavoimien komentajaksi. Italiansuhteiden vuoksi hän 
el halunnut tehdä nyt mitään yllättäviä muutoksia. 

Joulukuun 18. päivänä Hitler vaihtoi Keskustan armeijaryh- 
män komentajan sotamarsalkka v. Bockin sotamarsalkka v. 
Klugeen. Päivä oli alkanut vilkkailla puhelinkeskusteluilla, jot- 
ka kaikki vaativat rintaman vetämistä taaksepäin Keskustan 
armeijaryhmän alueella venäläisten kovan paineen vuoksi. Hit- 
ler ei antanut lupaa perääntyä askeltakaan vaan käski pitämään 
asemat. Joulun ja uudenvuoden välillä lomautettiin Guderian 
Klugen toivomuksesta. Näillä kahdella kenraalilla oli jo aikoja 
sitten ollut niin erilaiset näkemykset, ettei heitä vonut panna 
toimintaan yhdessä. Päivittäin kävivät Hitler ja Halder tunti- 
kausia kestäviä keskusteluja. Kysymys oli yhä uudelleen samas- 
ta aiheesta: asemien pitäminen vai perääntyminen? Välillä oli 
ryhdytty hätätoimenpiteisiin uusien muodostelmien toimittami- 
seksi erityisen uhanalaisille rintamanosille. Rintamalla haalittiin 
kokoon viimeiset reservit. Yöllä 30./31. joulukuuta kävi Hitler 
kello 23.30—1.30 yli kaksituntisen puhelinkeskustelun Klugen 
kanssa. Tämä halusi vetää armeijaryhmän rintamaa 35 km taak- 
sepäin. Hitler torjui sen ja käski jälleen olla ottamatta askelta- 
kaan taaksepäin. Siten Hitler oli pelastanut epäilemättä tilan- 
teen, vaikka vielä oli edessä vaikeita kriisejä seuraavien päivien 
ja viikkojen aikana. 

Yhdysvalloille annetun sodanjulistuksen jälkeen tiesimme, et- 
tä koko maailma oli sodassa meitä vastaan. Se oli tieto, joka 
antoi minulle vain vaivoin uskoa voittoon. Saksassa alkoi mieli- 
piteiden uudelleenmuotoutuminen. Suurimman leirin muodosti- 
vat yhä ne ihmiset, jotka näkivät Hitlerin siihenastiset menes- 
tykset eivätkä voineet tai halunneet uskoa, että tuo mies, joka 
oli hankkinut Saksalle jälleen arvostusta maailmalla, olisi voinut 
kulkea väärää tietä. Niitä ihmisiä oli myös paljon, jotka eivät 
enää odottaneet kirkasta voittoa, mutta jotka sanoivat Hitlerin 
ylivoiman olevan niin suuren, että hän löytäisi keinon valtakun- 
nan hyvinvoinnin takaamiseksi. Tuohon joukkoon kuuluivat 
myös ne hyvin monet ihmiset, joilla ylipäänsä ei ollut omaa 
mielipidettä ja jotka antoivat maailman mennä menojaan. Heille 

oli samantekevää, minkä suunnan historia ottaisi. Pieni, jopa 
hyvin pieni, oli se joukko, joka tiedosti selvästi Saksalle koitu- 
van suuren onnettomuuden ja puhui myös siitä ollen jopa halu- 
kas vaarantamaan jotain kumouksen aikaansaamiseksi. He oli- 
vat yksittäisiä henkilöitä kirkon, maa-aateliston, diplomatian, 
virkamiehistön ja upseerien piiristä. Salainen valtiollinen poliisi 
oli hyvin selvillä heidän olemassaolostaan ja toiminnastaan. 
Useimpien nimet olivat poliisin kortistoissa. Toimenpiteitä tuo- 
ta joukkoa vastaan ei poliisi kuitenkaan aloittanut, koska sen 
lukumäärä oli liian pieni ja koska mitään merkkejä toimeliaisuu- 
desta ei ollut. Hitlerille oli Himmler kertonut tilanteesta, ja 
hänellä itsellään oli myös tiedossa aktiivisten vastustajien nimet 
suurin piirtein kaikki. Me olimme joutuneet kokemaan kulunee- 
na vuonna yhä uudestaan, miten paljon Hitler käytti voimiansa 
noita kriittisiä virtauksia vastaan puheissaan ja toimissaan. Ei 
voinut olla yllätys, että talvikriisin 1941/42 aikaan epäilys ja 
arvostelu alituisesti kasvoivat. 


Erillisrauha Venäjän kanssa? 


Olin siihen aikaan vakuuttunut siitä, että kesäkuusta asti raskai- 
ta iskuja kärsineen Neuvostoliiton olisi mahdotonta toipua no- 
peasti. Silmissäni väikkyi vielä mahdollisuus Venäjän lyömi- 
seen ennen kuin Amerikka puuttuisi selkkaukseen merkittävällä 
voimallaan. Sikäli kuin pystyin arvioimaan, oli tuo ajatus myös 
Hitlerin mielessä noihin aikoihin. Hän uskoi vakaasti lyövänsä 
Venäjän vuonna 1942. Ribbentrop sensijaan neuvoi pyrkimään 
erillisrauhaan Venäjän kanssa, mitä Hitler kuitenkin piti mah- 
dottomana. 


Voimien jännittäminen yli sietorajan 


Hitler viittasi uudenvuodenjulistuksessaan Saksan kansalle ja 
päiväkäskyssä Wehrmachtin sotilaille vaikeaan tilanteeseen, 

jossa Saksa oli noina talvikuukausina. Hän ei antanut kylläkään 
edes epäilyksen sijaa sille, etteikö hän jälleen tempaisisi aloit- 
teen käsiinsä ja taistelisi Saksan kansalle vapaaksi sen alueen, 
jota se tarvitsi elämänsä säilyttämiseen. Se, joka taistelee kan- 
sansa elämän, jokapäiväiväisen leivän ja tulevaisuuden puoles- 
ta, tulee voittamaan! Sen sijaan se, joka tässä sodassa yrittää 
juutalaisessa vihassaan tuhota kansat, tulee kukistumaan”', hän 
sanoi vetoomuksessaan kansalle. Hänen päiväkäskynsä päättyi 
sanoilla: Se veri, joka tässä sodassa virtaa, olkoon — tämä on 
meidän toivomuksemme — Euroopassa miespolviin viimeinen! 
Auttakoon meitä Isä Jumala siinä tulevana vuonna.” 

Valtaannoususta vuonna 1933 lähtien ensimmäistä kertaa oli 
Hitlerin koettava syys- ja talviviikkoina 1941, miltä tuntui tap- 
pio ja vahva vihollisen vastarinta. Hitlerin henkilökohtainen 
brutaali puuttuminen armeijoiden johtoon tapahtui viime hetkel- 
lä. Onnistuttiin pelastamaan tilanteen muuttuminen katastrofik- 
si. Saksalainen sotilas sai vielä kerran yli-inhimillisistä suorituk- 
sistaan uutta uskoa omiin voimiinsa. Kestämällä taktillisesti 
ajatellen mahdottoman tuntuisessa tilanteessa ja torjumalla me- 
nestyksellä ylivoiman, joka oli monesti kaksikymmenkertainen 
omiin voimiin nähden, joukot olivat vahvistaneet itsetuntoaan. 

Rintaman vetämisen takaisinpäin johdon operatiivisena apu- 
keinona toimintavapauden takaisinsaamiseksi tai voimien sääs- 
tämiseksi Hitler torjui. Hänen epäluulonsa kenraaleja kohtaan 
oli menneiden viikkojen aikana kasvanut tavattomasti eikä pois- 
tunut kokonaan enää myöhemminkään. Se jäykistyi pysyväksi 
asenteeksi Hitlerin taholla. Hän pidätti itselleen jokaisen, jopa 
aivan vähäisenkin taktillisen ratkaisun. Hänelle oli yksinkertai- 
sesti käsittämätön ja sietämätön sellainen ajatus, että hän tämän 
kehityksen myötä voisi kohdata loppunsa ja vieras tahto osoit- 
tautuisi vahvemmaksi kuin hänen omansa. Ei voinut eikä saanut 
olla niin, että käyrä olisi laskusuunnassa. Puhuttiin siitä, että 
Hitlerin sairaalloisen itsekeskeinen mieli olisi ollut siitä lähtien 
syynä hänen sotilaalliseen johtamistoimintaansa. Tuohon näkö- 
kantaan en voinut vielä yhtyä. 

Häikäilemätön ihmisten ja materiaalin käytön ylirasitus muut- 

tui pysyväksi olotilaksi. Syynä siihen oli pula tuoreista ja levän- 
neistä divisioonista. Hitler oli heittänyt vuonna 1941 kaikki käy- 
tettävissä olleet divisioonat rintamalle. Ei ollut enää mitään 
mainittavia reservejä. Venäjän alue oli Saksan Wehrmachtille 
liian suuri. Leningradista Elbrukselle Kaukasuksella oli melkein 
3000 kilometriä. Hitler oli aloittanut sotaretken olettamalla mur- 
tavansa vihollisen voimat, kuten se oli onnistunut hänelle siihe- 
nastisilla sotaretkillä. Venäjällä oli toisin. Vastustajalla oii eh- 
tymättömät reservit. Noiden viikkojen ja kuukausien kuluessa 
tuli ensi kerran ilmeiseksi voimien vähäisyys Hitlerin asettamiin 
tehtäviin nähden. 

Me tiedämme tänään, että Stalin saattoi tyhjentää Kau- 
ko-Idän rajansa, koska hän oli saanut vakoilija Richard Sorgelta 
Tokiosta tiedon, että japanilaiset eivät ole aikeissa ryhtyä so- 
taan Venäjää vastaan. Se yhdessä amerikkalaisen avun kanssa 
antoi Stalinille tarvittavat voimat pysäyttää saksalaisten hyök- 
käys sekä myös pakottaa armeijamme puolustukseen ja talvella 
1941/42 jopa perikadon partaalle. 

Se oli tuon sodan suuri käänne. Hitlerin toiveikkuus valtatais- 
telussa koko maailmaa vastaan ei ollut vielä mitenkään vähen- 
tynyt, sillä hän uskoi yhä, että englantilaiset säilyttääkseen maa- 
ilmanvaltansa luopuisivat taistelusta Saksaa vastaan. Se oli hy- 
vin vähäinen toive, mutta Hitler näki sotaponnistelujen kasaan- 
tuvan yhä enemmän Amerikan kannettavaksi. Siitä hän saattoi 
päätellä, että USA:lla tulee olemaan valta-asema tulevaisuudes- 
sa kaikkien läntisten demokratioiden, myös englantilaisen suh- 
teen. Keväällä 1942 Hitler näki yhä mahdollisuuksia säilyttää 
valta-asemansa ja myös lujittaa sitä. 

Venäläiset hyökkäsivät kevätpuolella 1942 yhä uudelleen 
saksalaista rintamaa vastaan koko sen leveydellä pohjoisesta 
etelään. He saavuttivat myös osamenestyksiä, läpäisivät joissa- 
kin kohdin rintaman, mutta ratkaisevia läpimurtoja he eivät 
kyenneet saavuttamaan. Demjanskin motti ja saarrettu Holm 
ovat jääneet muistiin merkkeinä miesten urhoollisesta kestä- 
vyydestä, kun ilmoitse suoritettu huolto toimi. Noissa talvitais- 
teluissa tavattiin erinomaisia sotilaita ja upseereita, jotka pitivät 

taistelua Saksan puolesta itsestäänselvänä velvoituksena, sillä 
Hitler oli onnistunut siihen asti järjestämään kaikki asiat kun- 
toon. Miksi nyt ei olisi käynyt myös edelleen hyvin, jos jokainen 
yksityinen sotilas täyttäisi paikallansa tehtävät viimeiseen saak- 
ka? Hitler tunsi täysin tuon henkilökohtaisen panoksen ja arvos- 
ti sitä. 


Hitler ja maavoimien kenraalit 


Paljon huonommin oli Hitlerin ja maavoimien johdon välisten 
suhteiden laita. Siinä asiassa oli eräitä poikkeuksia lukuunotta- 
matta tuskin vielä nähtävissä parannusta huolimatta Schmundtin 
väsymättömistä ponnisteluista. Kun Hitler puhui maavoimien 
kenraaleista vanhojen taistelutovereittensa, kuten Bormannin, 
Himmlerin ja Goebbelsin kanssa, hän käytti usein jyrkän torju- 
vaa kieltä. Mutta tuohon huonoon suhteeseen vaikutti sekin, 
että useimmat Hitlerin kanssa kosketuksiin joutuneet kenraalit 
eivät juurikaan tunteneet häntä. He käyttäytyivät sen vuoksi 
korrektisti mutta pidättyvästi eivätkä löytäneet oikeita sanoja 
esitellessään Hitlerille pulmakysymyksiä tai vaikeuksia. Me ad- 
jutantit annoimme usein sellaisille vierailijoille ennen heidän 
ilmoittautumistaan asiaankuuluvia neuvoja siitä, että he voisivat 
esiintyä mahdollisimman vapaasti voidakseen siten herättää 
Hitlerin mielenkiintoa. Muutamat osasivat Hitlerin läheisyy- 
dessä löytää sopivat sanat, useimmat sensijaan pysyivät vaiti. 
Noihin aikoihin saapui usein korkeita upseereita, joille Hitler oli 
myöntänyt ritariristin tai muun korkeamman huomionosoituk- 
sen, noutamaan Hitleriltä itseltään tuota kunniamerkkiä. Huo- 
lettomimmin, vapautuneimmin ja luonnollisimmin käyttäytyivät 
nuoret upseerit Hitleriä kohtaan. Minä pääsin kylläkin seuraa- 
maan vain ilmavoimien upseerien tapaamisia, mutta heidän jou- 
kossaan tuskin olikaan ketään, joka olisi noissa tilanteissa hu- 
kannut kielensä. Myös epämiellyttäviä totuuksia saatettiin sa- 
noa Hitlerille. Hän antoi suorastaan arvoa sille, että sai kuulla 
huonoja uutisia niin aikaisin kuin mahdollista. Paljon riippui 
myös siitä, miten ilmoitukset tehtiin. 

Udetista Milchiin 


Ilmavoimissa tapahtui Udetin kuoleman jälkeen olennainen 
muutos. Hitler ja Göring antoivat Milchille vastuun koko ilma- 
voimien varustelusta. Göring ei tehnyt sitä mielellään. Hän tiesi 
kuitenkin, että Hitler piti sitä tärkeänä, eikä hän itse nähnyt 
myöskään muuta ratkaisua. Milch oli rotevaotteinen, häikäile- 
mätön vaatimuksissaan ja määrätietoinen hankkeiden läpivien- 
nissä, mutta hän oli myös itseään kohtaan kova. Hän oli suun- 
niltaan siitä, mitä kaikkea hän tapasi ilmavoimien varustelusta 
vastanneen päälentokonemestarin ( Udetin) virastossa ja mitä oli 
pantava järjestykseen. Ennen kaikkea oli hänelle tärkeää kohot- 
taa lentokoneiden kuukausituotantolukuja. Vuonna 1942 hän 
saavutti pian kaksinkertaiset numerot verrattuina joulukuuhun 
1941, eli kuukausittain tuotannon nousu 250 lentokoneesta mel- 
kein 500:aan. Mutta monimoottoristen lentokoneiden tuotannon 
lisäämiseen hän ei uskaltanut ryhtyä. Tuo toimenpide ei var- 
maan olisikaan enää ehtinyt vaikuttamaan sodan kulkuun. 
Milch näki päätehtävänsä hävittäjälentokoneiden tuotannon 
kohottamisessa. Hän tunsi englantilaisten varustelusuunnitel- 
mat ja niistä pommituskoneiden valtavan tuotanto-ohjelman. 
Niitä vastaan hän pyrki ensisijassa toimimaan vain hävittäjälen- 
tokoneilla ja ilmatorjunnalla. Näine ajatuksineen Milch aloitti 
uuden vuoden ja saapui sitten tammikuun lopulla Johtajan pää- 
majaan. Hän esitteli aikomuksensa Hitlerille asettaen myös vaa- 
timuksia niiden toteuttamiseksi. Valitettavasti täytyi minun 
nähdä Hitlerin jälleen tekevän supistuksia, sillä maavoimien 
varustaminen oli hänelle ensisijaista juuri tuona talvena. Se oli 
ymmärrettävää, mutta silti käytin jälleen kerran tilaisuutta hy- 
väksi saattaakseni Hitlerin tietoon ilmavoimien varustauumisen 
pulmia. Näin Milchin tavoin valtavien pommihyökkäyksien tu- 
levan Englannista päällemme, ilman että meillä olisi ollut niitä 
vastaan riittäviä torjuntakeinoja, Hitler osoitti minulle ilmavoi- 
mien ajankohdaksi vuoden 1942 loppua, jolloin Venäjän voima 
olisi saatu murretuksi. En voinut uskoa sitä, mutta en myöskään 
sanonut mitään. Sillä sittenkin Hitler oli toistaiseksi pystynyt 

aina pitämään sanansa. 

Tammikuun ensi päivinä Hitlerillä oli vielä suuria huolia itä- 
rintaman pitämisessä pakoillaan. Hän antoi Klugelle kuitenkin 
epäröiden luvan vetää rintamaa vähitellen haluamallaan tavalla 
takaisinpäin sopivalle linjalle. Siten saatiin muutamia sisään- 
murtoja hoidetuksi. Suurimmat vaikeudet saatiin tosin poiste- 
tuiksi nopeasti paikalle kiidätetyillä täydennysjoukoilla. Vain 
hitaasti korjautui puolestaan katastrofaalinen rautatietilanne. 
Saksalaiset veturit eivät olleet soveltuvia alhaisiin Venäjän läm- 
pötiloihin. Niitä seisoi kaikkialla jäätyneinä. Liikenneministeri 
Dorpmiiller otti valtiosihteerinsä Ganzenmiillerin mukaan neu- 
votteluun Hitlerin luo osoittaen sillä, että hän oli jo saanut tietää 
vaikeudet ja määrännyt käyntiin niitä vastaavat energiset kor- 
jaustoimenpiteet. Hitler ylisti myöhemmin noita ”'sinisten”* rau- 
tatieläisten huomattavia suorituksia. 


Malta 


Vuoden 1941 viimeisinä päivinä Hitler oli antanut käskyn siirtää 
2. Ilma-armeijan (sotamarsalkka Kesselringin) vahvoja osia Sisi- 
liaan ja Pohjois- Afrikkaan ensi sijassa Maltan kysymyksen rat- 
kaisemiseksi. Kesselringin käsityksen mukaan tuon saaren hal- 
tuun saaminen oli mahdollinen. Hänen keskustelunsa italialais- 
ten kanssa tuottivat kuitenkin tulokseksi siihen tähtäävän sota- 
toimen siirtämisen kevääseen. Sillä välin tammikuusta alkaen 
suorittivat saksalaiset ja italialaiset lentokoneet melkein tauotta 
ilmahyökkäyksiä Maltan saarta vastaan. Kun hän maaliskuun 
lopulla piti saarta kypsänä hyökkäykselle, italialaiset torjuivat 
ajatuksen. Kesselringin muut tehtävät, Afrikan armeijakunnan 
sotatoimien tukeminen ja Välimeren yli tapahtuvan huoltolii- 
kenteen suojaaminen, asettivat kuitenkin yhä kasvavia vaati- 
muksia hänen ilma-armeijalleen, niin että mielenkiinto niinkin 
tärkeään linnoitukseen kuin Maltaan väheni. 

Kesselring oli sopiva komentaja Välimeren alueelle. Hänen 
aina miellyttävä ja avoin tapansa seurustella ihmisten kanssa 

avasi hänelle kaikkien talojen ja toimistojen ovet auttaen siten 
hänen kanssakäymisessään vaikeiden italialaisten kanssa. Hä- 
nen suhteensa Rommeliin pysyi sotilaallisen arvojärjestyksen 
rajoissa. Kesselring tunsi Afrikan armeijakunnan vaatimukset, 
joten hän yritti kovasti tukea Rommelia tämän suunnitellussa 
tunkeutumisessa Egyptin suuntaan. Rommel kylläkin esitti 
usein toteuttamiskelvottomia vaatimuksia tehden Kesselringin 
elämän hyvin vaikeaksi. Hitlerillä oli kuitenkin suuri luottamus 
Kesselringin inhimillisiin ominaisuuksiin ja hän odotti, että tämä 
hallitsisi tehtävänsä. Hänen ei tarvinnut pettyä. Hitleriä miellyt- 
ti Kesselringin suuri vakavuus ja korkea velvollisuudentunto 
mutta myös hänen säteilevä hyväntuulisuutensa, joka tuli läm- 
pimästä sydämestä. Kesselring oli optimisti. 


Taistelulaivojen murtautuminen Kanaalin läpi 


Tammikuun alussa Hitler murehti taistelulaivojen Scharnhorst 
ja Gneisenau sekä risteilijä Prinz Eugenin toimintaa. Ne maka- 
sivat yhä Brestissä ilman erityisiä tehtäviä ollen kuitenkin pa- 
hasti alttiina brittiläisille lentohyökkäyksille. Hitler halusi saada 
ne Norjaan. Hän pelkäsi aina vain englantilaisten suunnittele- 
van sinne sotatoimia, ja siksi hän pyrki vahvistamaan laivastoa. 
Tammikuun alussa Hitler kuuli merivoimien suunnitelmista 
murtautua Kanaalin läpi ollen yllättynyt siitä, että haluttiin pur- 
jehtia kapeikosta keskellä kirkasta päivää. Hän antoi kuitenkin 
hyväksymisensä. Ilmavoimien taholta eversti Galland osallistui 
yritykseen Pohjois-Ranskaan sijoitetuilla hävittäjäyksiköillä. 
Helmikuun 12. päivänä 1942 laivat lähtivät yöllä Brestin sa- 
tamasta murtautuen sitten keskipäivällä 13. helmikuuta Kanaa- 
lin salmesta Doverin ja Calais'n välistä. Englantilaiset olivat 
täysin yllättyneitä eivätkä olleet voineet odottaa laivasto-osas- 
ton valitsevan tuollaista reittiä itselleen. Linjan Dover-Calais 
itäpuolella alkoi sitten vilkas lentotoiminta. Englantilaiset yritti- 
vät pysäyttää laivoja pommein, miinoin ja torpeedoin. Mutta se 
ei onnistunut. Molemmat taistelulaivat saivat miinoista vaurioi- 

ta, jotka kuitenkin alensivat vain vähän niiden kulkunopeutta. 
Englannin ilmavoimat menettivät suunnilleen 60 konetta. Saksa- 
laiset laivat saavuttivat ilman lisähäiriöitä määräsatamansa. Ka- 
naalin läpimurto oli täydellinen menestys. Hitler iloitsi sen suo- 
rituksesta mainiten tämän rohkean yrityksen myöhemminkin 
usein näytteenä täysin salassa valmistellusta, hyvin suoritetusta 
ja onnistuneesta toiminnasta. 

Tammikuun kuluessa tilanne itärintamalla rauhoittui hieman. 
Venäläisten hyökkäykset kyettiin torjumaan, ja saksalaisten rin- 
tama alkoi lujittua. Hitler keskittyi taas uusiin operaatiosuunni- 
telmiin kesää varten. Hän keskusteli Jodlin kanssa hyökkäyk- 
sestä etelässä. Hänen päämääränään oli katkaista venäläisten 
öljytoimitukset Kaukaasiassa olevilta kentiltä sekä hankkia poh- 
joisessa yhteys Leningradin ohi Suomeen. Kaikkien valmistelu- 
jen piti olla loppuun suoritetut toukokuun 1. päivään mennessä. 


Hoepnerin erottaminen 


Levottomuutta herätti kenraalieversti Hoepnerin erottaminen. 
Hän oli tammikuun 8. päivänä, Keskustan armeijaryhmän tal- 
vikriisin huippuajankohtana, ottanut 4. Panssariarmeijaan kuu- 
luvan XX Armeijakunnan (jalkaväenkenraali Maternan johdol- 
la) takaisin armeijansa yhteyteen, ilman että olisi saanut siihen 
luvan armeijaryhmän komentajalta Klugelta tai puhumattakaan 
sitten Hitleriltä. Tämä oli erittäin suuttunut tuosta päätöksestä 
eikä tuntenut mitään myötätuntoa tapausta arvioidessaan. So- 
tamarsalkka v. Klugen täytyi 9. tammikuuta välittää Hoepneril- 
le seuraava Johtajan käsky: **Kenraalieversti Hoepner on vaa- 
rantanut minun johtajuusasemaani puolustusvoimien ylipäällik- 
könä ja Suur-Saksan valtakunnan päämiehenä. Kenraalieversti 
Hoepner erotetaan puolustusvoimista kaikkine siitä aiheutuvine 
seurauksineen.” Se ei kuitenkaan aivan toteutunut, koska 
Schmundt pääsi puuttumaan tapaukseen ja esti pahimman ta- 
pahtumasta. Asiaa ei sittemmin käsitelty usein kuulluista väit- 
teistä huolimatta sotaoikeudessa, vaan Hoepner erosi kesäkuun 

lopussa armeijasta eläen sen jälkeen eläkkeelläolevana kenraa- 
lieverstinä vähentämättömällä eläkesummalla entisessä vir- 
"ka-asunnossaan. Schmundt tulkitsi Hitlerin suullisen ohjeen, 
jonka mukaan Hoepnerin perheestä oli huolehdittava, mahdolli- 
simman väljästi kenraalieverstin hyväksi. 

Kun tammikuun 30. päivä 1942 oli lähestymässä, Hitler miet- 
ti, pitäisikö hänen matkustaa Berliiniin pitääkseen siellä puheen 
jokavuotiseen tapaan. Goebbels oli painostanut häntä kaikin 
keinoin pitämään kiinni tästä tavasta puhua kansalle Urheilupa- 
latsissa. Sotilaallinen tilanne itärintamalla pidätteli osaltaan hän- 
tä pitkään. Vasta viime hetkellä keskipäivällä 29. tammikuuta 
hän matkusti junalla Berliiniin ja palasi 31. päivänä aamupäiväl- 
lä jälleen Wolfschanzeen. Sillä välin 30. päivänä klo 17 hän 
puhui Urheilupalatsissa. Goebbels oli organisoinut tiedonväli- 
tyksen. Paikalle oli saatu taitavasti kokoonpantu ja eloisa kuuli- 
jakunta: työläisiä Berliinin varusteluteollisuudesta, sairaanhoi- 
tajia sairaaloista ja haavoittuneita sotilaita. Hitler käsitteli mo- 
nia vanhoja aiheita, joita viime kuukausien sotatapahtumat oli- 
vat jälleen tuoneet esille. Englantilaiset ja juutalaiset, hänen 
päävihollisensa, joutuivat ensiksi hyökkäyksen kohteiksi. Sitten 
hän mainitsi kolme suurta sorrettua”', Saksan, Italian ja Japa- 
nin, jotka halusivat voittaa tuon taistelun. Hän sai osakseen 
paljon suosiota ja synnytti innostusta hankkien siten jälleen 
myös itselleen sisäistä käyttövoimaa, jota hän tarvitsi kesän 
taisteluja varten. 


Speer Todtin seuraajaksi 


Helmikuu toi tullessaan erään erityisen traagisen tapahtuman. 
7. päivänä oli tohtori Todt Hitlerin luona pitkähköissä keskuste- 
luissa varusteluohjelmistaan ja halusi lentää takaisin seuraavana 
päivänä hyvin varhain. Todt oli hankkinut vuoden 1941 lopulla 
matkustusvälineekseen kaksimoottorisen He 111:n, jolla hän oli 
käymässä myös silloin Rastenburgissa. Hitler oli periaatteessa 
kieltänyt kaikilta merkittäviltä jotajilta lentämisen kaksimootto- 

risilla koneilla. Kun olin kuullut tohtori Todtin uudesta lentoko- 
neesta, katsoin olevani pakotettu huomauttamaan hänelle tuosta 
kiellosta ja siten estämään lähdön He 111:lla. Hän oli suunnil- 
taan sanoen, ettei Hitlerin kielto koskenut häntä. Illalla tohtori 
Todt ruokaili Hitlerin kanssa kahden kesken tämän bunkkeris- 
sa, eikä kestänyt kauan, kun minua kutsuttiin sinne. Hitler kysyi 
minulta, kuinka yhteenottoni Todtin kanssa oli sattunut, jolloin 
selitin noudattaneeni vain Hitlerin antamaa tiukkaa ohjetta. 
Hän salli kuitenkin Todtin puhua itsensä ympäri ja antoi sitten 
minulle kehotuksen huolehtia lentokone lähtövalmiiksi. Edelly- 
tin silti, että koneella suoritettiin ennen Todtin lähtöä koelento. 
Seuraavana aamuna hieman päivän valkenemisen jälkeen minut 
herätti vuoteesta puhelimitse Johtajan yhteyslentueen päällik- 
kö, joka kertoi, että tohtori Todt oli juuri äsken pian nousukii- 
don jälkeen syöksynyt maahan. Pukeuduin ja ajoin heti lento- 
kentälle. Tapasin siellä enää vain savuavia jäännöksiä. Kaikki 
koneessa sisällä olleet olivat kuolleet. Kun Hitler oli myös he- 
rännyt ilmoitin hänelle maahansyöksystä. Hän oli aivan tyrmis- 
tynyt eikä puhunut pitkään aikaan mitään. Sitten hän kysyi 
minulta onnettomuuden syytä, johon en kuitenkaan osannut 
antaa mitään selitystä. Sää ei ollut hyvä. Taivas ja luminen maa 
olivat saman harmaan värisävyn peitossa ilman näkyvää tal- 
vaanrantaa sulautuneena yhteen. Arvelin lentäjän tehneen kä- 
sittelyvirheen, sillä hän ei ollut tuntenut konetta vielä riittävästi 
niin vaikeita sääolosuhteita ajatellen. Perusteellinen onnetto- 
muuden tutkimus määrättiin Ilmailuministeriön ja SS:n tehtä- 
väksi, mutta se ei tuottanut tulosta. 

Hitler päätti heti antamani ilmoituksen jälkeen määrätä pro- 
fessori Speerin Todtin seuraajaksi. Speer oleskeli juuri Johta- 
janpäämajassa ja sai samana päivänä Hitleriltä nimityksen uu- 
teen tehtäväänsä. Meille kaikille tuli hyvin selväksi, että tämä 
vaihdos merkitsi perusteellista muutosta varustelualalla. Jo 
muutamien viikkojen kuluttua se oli havaittavissa, mutta häm- 
mästyttävän myönteisessä mielessä. 

Hitler osoitti kunnioitustaan tohtori Todtille vielä erityisesti 
pitämällä itse muistopuheen valtionhautajaisissa Berliinin Val- 

takunnankansliassa. Hän kuvasi Todtia ”kansallissosialistiksi 
koko sydämeltään” ja mainitsi hänen suorituksiaan, joista etusi- 
jalla oli valtakunnan moottoriteiden rakentaminen. Mutta hän 
sanoi myös, että tohtori Todtilla ei ollut koskaan vihollisia. 
Uskonkin, että kolmannella valtakunnalla ei ollut ollut parempaa 
palvelijaa kuin tohtori Todt. 

Hautajaisten yhteydestä on jäänyt mieleeni vielä kaksi tapah- 
tumaa, jotka olivat kuvaannollisia senaikaiselle yleiselle ilmapii- 
rille. Helmikuun 13. päivänä olivat Speerin luo saapuneet koolle 
varusteluteollisuuden johtajat ja siihen liittyvät Berliinin virka- 
paikkojen vastuuhenkilöt. Hän tiesi, että tuossa joukossa oli 
eräitä, jotka halusivat irrottaa Todtin laajoista tehtävistä 
osa-alueita otettavaksi pois seuraajalta. Speer oli sopinut Hitle- 
rin kanssa, että hän kutsuisi tuollaisen irrottamishalun ilmetessä 
heti kaikki asiasta kiinnostuneet” Hitlerin luo Valtakunnan- 
kansliaan. Niin sitten kävikin. Hitler puhui varustelun merki- 
tyksestä ja sen seikan tärkeydestä, että kaikkien lankojen pitäisi 
olla yksissä käsissä. Siten saatiin kaikki erikoistoivomukset la- 
kaistuksi pois pöydältä, ja Speer toimi kaikissa varustelutehtä- 
vissä Todtin seuraajana. 

Helmikuun 15. päivänä Hitler puhui jälleen suurelle joukolle 
ylivänrikkejä Urheilupalatsissa. Keskipisteenä olivat tuossa 
puheessa vuoden 1941 suuret menestykset. Itärintaman vaike- 
asta tilanteesta nuoret kuulijat eivät tienneet juuri mitään, ja he 
odottivatkin vain tilaisuutta saada myös itse kunnostautua rin- 
tamalla. Hitler puhui hyvin ponnekkaasti myös itsestään: Olen 
rajattoman ylpeä siitä, että Kaitselmus on suonut minulle tilai- 
suuden johtaa tätä välttämätöntä taistelua. Göring käytti nuor- 
ten upseereiden edessä hyväkseen tilaisuutta mainitakseen näil- 
le Hitlerin saavutuksista ensimmäisten sotavuosien aikana. Kun 
Hitler lähti Urheilupalatsista räjähti ilmoille sellainen suosiono- 
soitusten ja riemun myrsky, jollaista vain harvoin olimme koke- 
neet. Välittömästi tämän puheen jälkeen Hitler palasi 
Itä-Preussiin. Paluumatkalla hän sai tiedon, että japanilaiset 
olivat valloittaneet Singaporen. Hitler omisti ylistyksen sanoja 
Japanin armeijalle. Mutta hän sanoi myöskin, että oli Venäjältä 

päin katsottuna vastuutonta, että me juhlimme japanilaisten. 
menestystä. 


Vakiintuminen keväällä 


Maaliskuu ja huhtikuu kuluivat pääpiirtein rauhallisesti. Myös 
venäläiset tuntuivat joko käyttäneen hyökkäysvoimansa lop- 
puun tai sitten he valmistelivat hyökkäyksiä, jotka vaativat pit- 
kähkön valmisteluajan. Hitler oli rauhallinen ja tasoittunut kes- 
kittäen työtarmonsa varustelukysymyksiin yhdessä Speerin 
kanssa sekä valmisteluihin suunniteltua kesäoffensiivia varten. 
Painokkaasti hän totesi, että tuon kesän tärkein asia oli oleva 
venäläisten erottaminen heidän öljyalueestaan Kaukasuksella. 
Jos tämä päämäärä saavutettaisiin, hän odotti rauhoittumista 
muilla rintamilla. Kevään hyökkäyksen täytyi alkaa rintaman 
oikaisulla Harkovan luona, minkä jälkeen seuraisivat koko 
Krimin niemimaan haltuunotto Kertsiin kulkuteineen ja Sevas- 
topolin linnoituksen valtaamisineen. Sen jälkeen täytyi jo mah- 
dollisimman nopeasti alkaa hyökkäys Stalingradin ja Kaukasuk- 
sen suuntaan. Hitler antoi Schmundtille tehtäväksi rakennuttaa 
uusi Johtajanpäämaja Ukrainaan Vinnitsan alueelle, sillä hän 
halusi olla kesällä lähempänä hyökkäyksen kärkiä. 

Maaliskuun 15. päivänä, sankarivainajien muistopäivänä, me 
matkustimme Hitlerin kanssa jälleen aivan lyhyeksi aikaa Ber- 
liiniin, sillä hänestä oli tärkeää yhä uudelleen vaikuttaa julki- 
suudessa puheillaan. Hän kuvaili erityisesti talven aikana koet- 
tuja valtavia vaikeuksia, joista sotilaittemme oli täytynyt selvi- 
tä. Mutta hän kiitti myös lujuutta rintamalla, joka oli pidetty 
venäläisten hyökkäyksistä ja rajuista talvimyrskyistä huolimat- 
ta. Hitler lauloi ylistystä saksalaisille sotilaille, joiden kanssa 
hän tahtoi kestää sodan mukanaan tuomat uudet tehtävät.Täyn- 
nä kunnioitusta — ja se ei tuntunut olevan vain tyhjää paatosta — 
hän ajatteli kuolleita, jotka eivät olleet hänen sanojensa mukaan 
uhranneet turhaan henkeään Saksan hyväksi. 

Maaliskuun 21. päivänä 1942 Hitler antoi tehtäväksi Thirin- 

genin aluejohtajalle Sauckelille — vastoin Speerin ajatusta nimit- 
tää Hanke siihen tehtävään — huolehtia työvoiman hankinnasta 
varusteluteollisuuden palvelukseen. *'Päävaltuutettuna työvoi- 
ma-asioissa”? esimiehenään nelivuotissuunnitelman päävaltuu- 
tettu hän sai laajat valtuudet työvoiman etsintään, kokoamiseen 
ja jakoon kullekin sotavarustelutehtaalle. Sauckel tukeutui ensi 
sijassa ulkomaalaisiin pakkotyöläisiin, varsinkin ”itätyöläi- 
siin”. Se, mitä oli ajateltu yhteistyöksi Speerin kanssa hänen 
tukemisekseen, kehittyikin yhä enemmän kilpailuksi, jossa 
Sauckel vanhimpiin aluejohtajiin kuuluvana saattoi olla aina 
varma Hitlerin tuesta. 

Maaliskuun 25. päivänä lensi Messerschmitt-tehtaiden pää- 
lentäjä Fritz Wendel ensimmäistä kertaa Me 262:lla, ensimmäi- 
sellä suihkumoottorikäyttöisellä hävittäjäkoneella. Toinen lento 
seurasi heinäkuun 18. päivänä. Huolimatta monista vielä muu- 
tettavista osista Messerschmittin henkilöstö korosti tämän len- 
tokoneen merkitystä, mutta vasta vuonna 1943 Gallandin ja 
Steinhoffin lennettyä sillä ja todettua sen tavattoman ylivoimai- 
suuden nämä voivat asettua puoltamaan tuotannon kiirehtimis- 
tä. Tämän kehitystyön sarjatuotanto alkoi sitten aivan liian 
myöhään. | 


Ilmasodan kiristyminen 


Maaliskuu 1942 toi mukanaan englantilaisten ilmaoffensiivin 
aloittamisen. 3./4. maaliskuuta englantilaiset hyökkäsivät erästä 
tehdasta vastaan Pariisissa. Hyökkäyksen jälkeen ranskalaiset 
ilmoittivat 800 hengen kuolleen. Seuraava hyökkäys tapahtui 
yöllä 28./29. maaliskuuta Lyypekkiin. 234 pommituskonetta pu- 
dotti noin 300 tonnia palo- ja sirpalepommeja tuon vanhan kau- 
pungin keskustaan. Vauriot olivat täyden tuhon kaltaisia ja 
hyökkäyksen jälkeinen tilanne kaaosmainen. 320 ihmistä sai 
surmansa. Lyypekki oli ensimmäinen Saksan kaupunki, joka 
joutui aluepommituksen uhriksi. Hitler sanoi, että nyt vastattai- 
siin terroriin terrorilla. Hänen vaatimukseensa siirtää lentoko- 

neita itärintamalta länteen Jeschonnek ei myöntynyt. Hän pe- 
rusteli kantaansa sillä, että englantilaiset juuri halusivatkin 
pommituksillaan tuollaista tulosta ja että siihen hän ei tahtoisi 
eikä voisi myöntyä. Jeschonnek antoi Pohjois-Ranskassa ole- 
vien voimien tehdä keskitettyjä pommitushyökkäyksiä esimer- 
kiksi Exeteriä vastaan, mutta niillä ei luonnollisesti ollut sellai- 
sia tuloksia kuin englantilaiset olivat saaneet aikaan Lyypekis- 
sä. 


Suunnitelmia kesähyökkäystä varten 


Huhtikuun 5. päivänä kenraali Jodl julkaisi ohjeen n:o 41. Hitler 
oli keskittynyt kokonaan kesän sotatoimien suunnitteluun, jol- 
loin hän keskusteli myös yksityiskohtaisesti Halderin ja OKW:n 
kanssa. Hän odotti kärsimättömänä yhä vieläkin läpeensä mär- 
kien Etelä- Venäjän teiden kuivumista sekä käytti aikaa saat- 
taakseen divisioonat täysin taisteluvalmiiksi aseiden ja muiden 
varusteiden toimituksilla. Ohje määräsi, että Keskustan armei- 
jaryhmän piti pysyä paikoillaan, kun taas Pohjoisen armeija- 
ryhmän tehtävänä oli vallata Leningradin kaupunki ja hankkia 
maayhteys suomalaisiin. Kaikki *'*käyttöönsaatavat voimat” oli 
kuitenkin keskitettävä eteläiselle rintaman osalle päämääränä 
vallata öljyalueet Kaukaasiassa ja kulkutiet Kaukasuksen yli. 
Hyökkäystä Voronezia vastaan Jodl kuvasi pääsotatoimeksi 
itärintamalla. Joka tapauksessa täytyi operaatioita jatkettaessa 
pyrkiä saavuttamaan itse Stalingrad tai ainakin saamaan se 
raskaiden aseittemme vaikutuksen alaiseksi siinä määrin, että se 
ei voi toimia enää varusteluteollisuuden ja liikenteen keskukse- 

na . 
Valtiopäivien istunto 26. päivänä huhtikuuta 


Huhtikuun 24. päivänä matkustimme Berliiniin, koska Hitler 
tahtoi puhua valtiopäiville 26. päivänä. Välitön syy oli kuitenkin 

vielä selvittämättä jäänyt tapaus Hoepner”. Oli alkamassa 
voimain koetus Hitlerin ja Wehrmachtin oikeuslaitoksen välillä, 
joka ei ollut halukas ajamaan syytteitä Hoepneria eikä eräitä 
muita talvikriisin aikana tottelemattomia kenraaleita vastaan 
Hitlerin vaatimalla kovuudella. Hitler piti ensin pitkän puheen, 
viimeisen tällä foorumilla, kuvaten menneen vuoden taisteluja 
ja selvittäen päämääriään vuodelle 1942. Sen pätyttyä Göring 
käytti puheenvuoron ja sai aikaan huutoäänestyksen seuraavan, 
valtakunnan asetuskokoelmassa 27. huhtikuuta julkaistun ”'yli- 
valtuuslain” puolesta: Ei voi olla epäilyksenalaista, etteikö 
Johtajalla täydy olla taistelussa olemassaolosta tarvittavat oi- 
keudet tehdä kaikkea, mikä palvelee voiton saavuttamista. Joh- 
tajalla tulee sen vuoksi olla joka hetki valtuudet olematta sidok- 
sissä vallitseviin oikeussäädöksiin — kansakunnan johtajana, 
puolustusvoimien ylipäällikkönä, hallituksen päämiehenä ja 
ylimmän toimeenpanovallan haltijana, ylimpänä tuomarina ja 
puolueen johtajana pitää kaikin keinoin jokainen saksalainen — 
oli hän sitten tavallinen sotamies tai upseeri, alempi tai ylempi 
virkamies tai tuomari, johtava tai alempi puoluetoimitsija, työ- 
läinen tai toimihenkilö — täyttämässä velvollisuuksiaan sekä nii- 
den laiminlyöntitapauksessa tarkan tutkimuksen jälkeen otta- 
matta huomioon asianosaisen niinsanottuja ansaittuja oikeuksia 
määrätä tekoa vastaava rangaistus ja erottaa tarvittaessa eri- 
tyismenettelyllä virasta, arvosta tai virka-asemasta.”' 

Siitä alkaen Hitlerillä oli myös muodollisesti lailliset rajoitta- 
mattomat valtuudet, eikä hän ollut enää oikeuteen ja lakiin 
sidoksissa, joskin tuota päätöstä tarvittiin vain selvittämään 
tätä seikkaa ulkopuolisille. Tuo julistus pani monet ihmiset her- 
kistämään korviansa. 

Kansan enemmistö piti tämän syvällekäyvän toimenpiteen ja 
sen seurausten merkitystä tuskin mainitsemisen arvoisena vaan 
näki senhetkisissä olosuhteissa tuollaisten valtuuksien olevan 
johtajalle oikeutettuja. Mutta ne ihmiset, jotka jo keskustelivat 
Kolmannen valtakunnan valtaapitävien oikeudenloukkauksista, 
pitivät tätä lakia vertaansa vailla olevana vallananastuksena, 
joka oli kaiken oikeusjärjestyksen ulkopuolella. Sen johdosta ja 

englantilaisten lisääntyvien Saksan kaupunkeihin suunnattujen 
pommihyökkäyksien vuoksi ilmeni selvä kokonaistilanteen ki- 
ristyminen. Koko kansa tuli vedetyksi mukaan sotaan. Itse olin 
yhä uudelleen hämmästynyt siitä, miten rauhallisesti ihmiset 
kestivät hirvittävät pommitukset. Englantilaiset olivat epäile- 
mättä kuvitelleet aivan toisenlaista vaikutusta ja uskoivat voi- 
vansa lyödä pommeilla Saksan kansan henkisen kestokyvyn. 
Taistelu väestöä ja sen asuinalueita vastaan ei tuottanut odotet- 
tua tulosta. 

Berliinistä Hitler matkusti Mänchenin kautta Obersalzber- 
giin. Siellä hän otti vastaan 29. ja 30. päivänä huhtikuuta Ducen 
Klesheimin linnassa antaen tälle hyvin optimistisen kuvan tilan- 
teesta. Toukokuun 1. päivänä illalla Hitler palasi Wolfschan- 
zeen alkaen sitten taas heti työskennellä kesäoffensiivia koske- 
vien suunnitelmien parissa. 


Krimin valtaaminen 


Toukokuusta 1942 alkaen sää parani jälleen niin, että Etelä- Ve- 
näjän teitä voitiin taas ajaa. Ensimmäisenä aloitti 8. toukokuuta 
Mansteinin komentama 11. Armeija hyökkäyksen Krimillä ve- 
näläistä Kertsin niemelle rakennettua sulkuasemaa vastaan. 
Täytyi murtaa syvälle porrastettu venäläinen puolustusvyöhy- 
ke. Raskaalla tykistöllä, syöksypomittajilla ja syöksyveneillä 
avustaen tuli koko niemimaa vallatuksi kesäkuun 16. päivään 
mennessä. Toisen sotatoimen Eteläisen armeijaryhmän alueella 
oli määrä alkaa toukokuun 17. päivänä. Sen päämääränä oli 
puhdistaa Harkovan eteläpuolinen mutka venäläisistä. Venäläi- 
set aloittivatkin sen sijaan jo toukokuun 12. päivänä etenemisen 
tuolla rintamanosalla Harkovan eteläpuolelta pohjoiseen. So- 
tamarsalkka v. Bock näki suuren kriisin olevan tulossa sekä 
painosti Hitleriä ja Halderia antamaan periksi. Mutta Hitler 
pysyi kovana määräten Armeijaryhmä Kleistin hyökkäämään 
etelästä. Siten suljettiin toukokuun 22. päivänä sisäänmurtautu- 
neet venäläisjoukot mottiin Izjumin luona. Saatiin paljon vanke- 

ja ja suuri sotasaalis. 

Samanaikaisesti Manstein johti operaatiota Sevastopolin lin- 
noituksen valtaamiseksi. Kesäkuun 3. päivänä alkoi tulivalmis- 
telu, ja 7. päivänä tehtiin ensimmäinen hyökkäys. Vasta heinä- 
kuun alussa joutui linnoitus käsiimme raskaiden taistelujen jäl- 
keen. Hitler arvosti tuota saavutusta ylentämäilä Mansteinin 
kenraalisotamarsalkaksi. Hän piti koko Krimin niemimaan val- 
tausta suurena saksalaisten joukkojen menestyksenä nähden 
tässä voitossa myös perustan sen vuoden muille menestykselli- 
sille taisteluille. 


Lento Kesselringin ja Rommelin luo 


Toukokuun | viimeisellä viikolla lensin Sisiliaan ja Poh- 
jois- Afrikkaan tapaamaan Kesselringiä ja Rommelia. Meno- 
matkan lento tapahtui Catanian kautta Dernaan. Siellä oli Kes- 
selringin komentopaikka. Hän otti minut vastaan hyvin ystäväl- 
lisesti, ja viivyinkin hänen vieraanaan kaksi päivää. Syynä mat- 
kaani oli Rommelin suunnitelma vallata Tobruk ja edetä sitten 
pitkälle Egyptiin. En tavannut mitään hyviä henkilösuhteita. 
Panssariarmeija Afrikan? esikunnassa oleskeli jo Rommelin 
seuraajaksi suunniteltu kenraali Griwell. Kesselring odotti mitä 
hartaimmin komentajavaihdosta. Kävin ensimmäisenä iltana 
pitkähkön keskustelun Kesselringin kanssa tilanteen kehittymi- 
sestä. Tiesin, että hän arvioi yleensä asioita hyvin optimisti- 
sesti ja näki tässä Rommelin operaatiossakin myönteisiä puolia. 
Hän sanoi minulle kuitenkin aivan selvästi, että voimat eivät 
riittäisi pitempään etenemiseen Egyptiin. Tobrukin valtaaminen 
voisi onnistua Rommelille vain yllätyshyökkäyksellä. Kessel- 
ring muistutti siitä, että huoltoyhteydet riippuivat italialaisista ja 
niillä oli odotettavissa valitettavan paljon tappioita. 

Kesäkuun 1. päivän aamuna saapui hälyttävä tieto, että ken- 
raali Gräwell oli joutunut englantilaisten käsiin. Sen mukana 
mureni Kesselringin toive pikaisesta komentajanvaihdoksesta. 
Olin kuitenkin hämmästynyt siitä, kuinka rauhallisesti hän otti 

vastaan tuon uutisen. Me lensimme kahdella Storch-koneella 
autiomaahan Rommelin luo tavaten hänet noin 50 kilometriä 
Tobrukin lounaispuolella verraten sekavassa tilanteessa keskel- 
lä aavikkoa. Kesselring puhui hänen kanssaan seuraavina päivi- 
nä tarvittavasta ilmavoimien tuesta. Rommel! sanoi, että lähi- 
päivien sotatoimien kannalta oli tärkeää voida hyökätä Tobru- 
kia vastaan. Iltapäivällä olimme jälleen Dernassa. 


Göringin tähti laskee 


Palatessani Wolfschanzeen tapasin siellä hyvin epämiellyttävän 
tilanteen. Toukokuun 27. päivänä oli tehty attentaatti Ober- 
gruppenfthrer Heydrichia vastaan Prahassa. Hän eli vielä 
mutta kuoli sitten viikon päästä haavoihinsa. Tuon tapahtuman 
lisäksi mielialaan vaikutti englantilaisten 1 000 pommikoneella 
tekemä erittäin raju hyökkäys Kölniä vastaan yöllä 30./31. tou- 
kokuuta. Kun olin ilmoittautunut Hitlerin luona ja esittänyt 
hänelle kaunistelemattoman kuvan Pohjois- Afrikan tilanteesta, 
hän valitti hyvin terävään sävyyn hyökkäystä Kölniin. Hän 
moitti vähäistä ilmatorjunnan suojaa ja syytti ilmavoimia siitä, 
että ne eivät olleet koskaan osoittaneet tuolle aselajille valta- 
kunnan alueella riittävää arvostusta. Ensi kertaa kuulin tällöin 
Hitlerin arvostelevan Göringin toimenpiteitä. Hän ei luottanut 
Göringiin enää täysin ja moitti tätä siitä, että hänen itsensä piti 
nyt vielä ottaa murheekseen valtakunnallisen ilmatorjunnan jär- 
jestely. Minulle hän korosti siitä lähtien alituisesti, että ilma- 
voimien johdon — hän tarkoitti Milchiä ja Jeschonnekia — täytyi 
yhä enemmän osoittaa mielenkiintoa valtakunnan alueen puo- 
lustamiseen. Minulle kävi noissa keskusteluissa selväksi, että 
hän odotti jälleen uusia ilmahyökkäyksiä tapahtuvaksi ja että 
hän näki niistä koituvan suuren vaaran. Puhuin tuosta asiasta 
perusteellisesti Jeschonnekin kanssa. 

Kuinka vakavasti Hitler otti tsekkien Lontoossa toimineen 
pakolaishallituksen järjestämän Heydrichin murhan, sen osoitti 
hänen osallistumisensa valtionhautajaisiin Berliinissä 9. kesä- 

kuuta. Muistopuheen piti Heinrich Himmler, kun taas Hitler 
lausui vain muutamia kunnioituksen ja surunvalittelun sanoja. 
Hän tervehti tsekkien presidenttiä Hachaa ja varoitti tätä pai- 
nokkaasti uusista vihamielisistä terroriteoista saksalaista pro- 
tektoraatin hallintoa vastaan. Hän ilmoitti ryhtyvänsä siinä ta- 
pauksessa erittäin ankariin vastatoimenpiteisiin. 

Heydrichin hautajaisten jälkeen Hitler oleskeli Berghofissa ja 
vieraili sieltä kesäkuun 20. päivänä Linzin tehtailla. Hän kiirehti 
raskaan panssarivaunun valmistamista. Hitler sai myönteisen 
kuvan Linzin tehtaiden työstä, mutta silloin kuten aina muul- 
loinkin hän asetti myös yhä korkeampia vaatimuksia. Yleensä 
olin havainnut Hitlerillä olleen oikean näkemyksen mahdolli- 
suuksista, ja hänen asettamansa vaatimukset kyettiin myös täyt- 
tämään. Linzistä Hitler ajoi Mincheniin ottaakseen siellä osaa 
NSKK-johtajan Adolf Hiihnleinin hautajaisiin. Jälleen oli pois- 
tunut yksi niistä marraskuun 9. päivän 1923 miehistä, joita Hit- 
ler piti erityisen tarmokkaina ja luotettavina. Illalla kesäkuun 
21. päivänä matkustimme Berliiniin. Tuolla matkalla Hitler sai 
tiedon Rommelilta, että Tobruk oli vallattu. Hitler iloitsi kovin 
tuosta menestyksestä. Hän asettui puoltamaan Rommelin jat- 
kosuunnitelmaa ulottaa sotatoimet Niilille — vastoin italialaisten 
toivomusta vallata Malta. 


Kesähyökkäys 


Kesäkuun 28. päivänä 1942 alkoi hyökkäys Sininen” koko 
rintamalla Kurskin ja Mustanmeren Taganrogin välillä. Siihen 
osallistui kaksi armeijaryhmää, joissa oli viisi armeijaa. Ensim- 
mäisen venäläisten rintamaan saadun murron jälkeen jatkui ete- 
neminen Voronezin suuntaan suunnitelmien mukaisesti. Venä- 
läiset luovuttivat tuon kaupungin heinäkuun 6. päivänä. Sen 
jälkeen aloittivat 6. Armeijan joukot etenemisen Donilla kaak- 
koon. Siitä syntyi vakava erimielisyys Hitlerin sekä Halderin ja 
Bockin välillä. Hitler oli hyökkäyksen alkaessa tuonut selvästi 
ilmi, että nimenomaan panssaridivisioonien etenemistä täytyi 

jatkaa ilman taukoa, jotta venäläiset joukot lyötäisiin hajalle ja 
Volga saavutettaisiin mahdollisimman nopeasti. Voronezissa 
pidettyä kahden vuorokauden taukoa Hitler moitti sangen anka- 
rasti. Hän suuttui siitä niin, että vapautti armeijaryhmän komen- 
tajan, sotamarsalkka v. Bockin tehtävistään ja korvasi hänet 
kenraalieversti, vapaaherra v. Weichsilla. Hitler liitti tähän 
määräykseen toteamuksen, että hän ei anna sotamarsalkoiden 
tärvellä hänen suunnitelmiaan enää niin kuin syksyllä 1941 ta- 
pahtui. 

Joukot etenivät koko rintaman leveydellä vauhdikkaasti, mut- 
ta ne puskivat samalla enemmän tai vähemmän tyhjälle alueel- 
le. Vankiluvut olivat verraten vähäisiä, joten niistä voitiin pää- 
tellä, että venäläiset joko perääntyivät suunnitelmallisesti tai 
sitten heillä ei ollut enää voimia sitkeään vastarintaan. Väittelyt 
tuosta aiheesta eivät FHO:ssa ottaneet loppuakseen. Hitler oli 
ponnekkaasti sitä mieltä, että venäläiset olivat lopussa, joten 
hän piiskasi joukkoja kiirehtimään. Alkumenestyksen jälkeen 
tuli pian valitettavasti hidastus polttoainepulan vuoksi. Mootto- 
roitujen yksiköiden täytyi odotella useita päiviä huoltoa saadak- 
seen. 

Heinäkuun 16. päivänä siirryimme eteentyönnettyyn Johta- 
janpäämajaan Werwolfiin'? (ihmissusi) Vinnitsaan. Hitler ei 
tuntenut siellä oloaan hyväksi. Lämpö sekä suuret kärpäs- ja 
hyttysparvet olivat kiusana. Itse käytin noita viikkoja lentääk- 
seni mahdollisimman paljon sekä pitääkseni yhteyttä Göringin 
ja Jeschonnekin komentopaikkaan. Ruokailuissa keskipäivällä 
ja illalla Hitler oli hyvin vapautunut ja avoin. Hän keskusteli 
noiden viikkojen aikana vilkkaasti ja taukoamatta merivoimien 
komentajan edustajan, amiraali Theodor Krancken kanssa. Nuo 
kanssakäymiset eivät rajoittuneet millään muotoa vain laivasto- 
aiheisiin vaan koskettelivat melkein mitä tahansa, johon Hitle- 
rillä oli tilapäistä tai pitempiaikaista mielenkiintoa. Erään poik- 
keuksen muodosti tosin englantilaisten maihinnousu Dieppeen 
elokuun 19. päivänä. Tuon yrityksen tarkoitusta en ole koskaan 
saanut täysin selville. Maihinnousseet yksiköt törmäsivät vah- 
vaan puolustukseen ja joutuivat lähtemään raskaita tappioita 

kärsittyään vajaan kahdentoista tunnin taistelun jälkeen pois 
mannermaalta. Hitler keskusteli tuosta operaatiosta myös vilk- 
kaasti amiraali Krancken kanssa, ja sain sen vaikutelman, että 
he kumpikaan eivät keksineet selitystä toivottomalle yrityksel- 
le. 

Mitä suurinta ärtymy stä ja harmia moneksi päiväksi Hitler sai 
kuullessaan kiipeämisestä Elbrukselle. Tuolle Kaukasus-vuoris- 
ton korkeimmalle vuorelle, yli 5 600 metrin korkeuteen olivat 
vuoristojääkärit vieneet elokuun 21. päivänä valtakunnan sota- 
lipun. Tämä varmasti kunnioitettava vuoristokiipeily suoritus il- 
man mitään sotilaallista tarkoitusta oli jäänyt ilmoittamatta Hit- 
lerille etukäteen ja vielä jälkeenkin päin. Lisäksi hän oli ennen 
hyökkäystä Kaukasukselle nimenomaan kieltänyt sellaiset tu- 
ristiretket”. Nyt hän yllättyi täysin katsellessaan viikkokat- 
sauksen luonnoskappaletta. Oli vaikeaa löytää tapahtumasta 
vastuullisia tai siihen syyllisiä. 

Hitlerin täytyi pian käydä käsiksi tärkeämpiin kysymyksiin. 
Elokuun 23. päivänä ilmoitti kenraali Pauluksen komentama 6. 
Armeija saavuttaneensa etumaisilla osillaan Volgan. Tätä hyvää 
uutista varjosti eräs huonompi — tosin odotettu — tieto venäläis- 
ten hyökkäyksestä ja siihen liittyneestä aluemenetyksestä Poh- 
joisen armeijaryhmän alueella. Sinne oli juuri kuljetettu 11. Ar- 
meija Etelä- Venäjältä aloittamaan operaatiota *Nordlicht” 
(revontuli), jonka päämääränä oli Leningradin valtaaminen. Nyt 
täytyi Mansteinin asettua torjumaan venäläisten hyökkäystä, 
mikä onnistuikin voimiakysyvissä taisteluissa Laatokan rannal- 
la. Viimeinen tilaisuus Leningradin valtaamiseksi oli siten men- 
nyttä. 

Kun kenraalisotamarsalkka List, Kaukasuksella toimivan 
Armeijaryhmä A:n komentaja, piti elokuun 31. päivänä Hitlerin 
luona esittelyn, oli siitä selvästi todettavissa, että hän oli käyt- 
tänyt voimansa loppuun ja hänen joukkonsa törmäsivät laajalla 
alueella kaikkialla vahvaan vastarintaan. Hitler antoi Listin 
rauhallisen esityksen tehdä vaikutuksen itseensä osoittaen ym- 
märtämystä armeijaryhmän tilanteelle, mutta hän pitäytyi silti 
asetetuissa päämäärissä. Hänellä väikkyi yhä mielessä etenemi- 

nen Astrakaniin ja Kaspian merelle. 

Noina päivinä lensin pitkähkölle käynnille Stalingradin rinta- 
malle. Ensimmäinen tavoitteeni oli 71. Jalkaväkidivisioona, jo- 
ka oli marssilla Stalingradin eteläpuolitse Volgalle. Veljeni toimi 
divisioonassa ensimmäisenä yleisesikuntaupseerina, otti minut 
hyvin ystävällisesti vastaan ja antoi sitten kattavan yleiskuvan 
tilanteesta rintamalla. Kaikkiaan hän arvioi tilanteen kehitystä 
positiiviseksi. Hän sanoi, että venäläiset olivat tosin tulleet vii- 
me päivinä sitkeämmiksi, mutta siitä ei heillä kuitenkaan ollut 
huolta. Tärkeä oli vain kysymys huollosta. Ampumatarvikkeita 
ja polttoaineita tarvittiin mitä kiireimmin lisää. 

Seuraava kohteeni oli 6. Armeijan yleisesikunta. Siellä ilmoit- 
tauduin esikuntapäällikön, kenraaliluutnantti Schmidtin luona. 
Tunsin useita armeijan esikunnan upseereita. Schmidt kuvasi 
armeijan tilannetta hyväksi, mutta hän ei myöskään vaiennut 
puutteista ja huolenaiheistaan. Muuan hänen pahimpia murhei- 
taan oli pitkä huoltotie liittolaisarmeijoiden selustassa Donin 
varrella. Siellä olivat armeijan selustan suojana romanialainen, 
italialainen ja unkarilainen armeija, jotka hänen mielestään eivät 
tarjonneet mitään riittävää takuuta. Schmidt kertoi minulle päi- 
vittäin lisääntyvästä venäläisten divisioonien kokoamisesta Do- 
nin pohjoispuolelle, hyvin vaikeasti tähystettävälle laakioalueel- 
le. Tuo tieto vaikutti aika lailla levottomuutta herättävältä. Saa- 
toin puhua Schmidtin kanssa hyvin avoimesti, ja hän käyttikin 
tilaisuutta kertoakseen mielipiteensä kaunistelemattomina. Ly- 
hyen, kenraali Pauluksen luona tapahtuneen ilmoittautumis- 
käynnin jälkeen lensin eteenpäin. Tapasin vielä kenraali Huben, 
joka oli ottanut juuri vastaan XVI Panssariarmeijakunnan joh- 
don Hitlerin erottaman kenraali v. Wietersheimin seuraajana. 


Riita Hitlerin ja Jodlin välillä 
Palatessani Vinnitsaan minua odotti perillä täysin uusi tilanne. 


Koko Hitlerin ympäristö antoi yhtäläisen masentuneen kuvan. 
Hitler oli vetäytynyt äkkiä aivan omiin oloihinsa. Tilanneselos- 

tuksia ei pidetty enää Wehrmachtin johtoesikunnan talossa vaan 
Hitlerin rakennuksessa, hänen suuressa työhuoneessaan. Siellä 
Hitler ei tervehtinyt enää ketään tulijaa kädestä vaan otti vas- 
taan ilmoituksen läsnäolijoiden kokoontumisesta käsi ojennet- 
tuna. Hän ei tullut myöskään enää yhteisiin ruokailutilaisuuk- 
siin Kasinolle vaan söi siitä lähtien yksin bunkkerissaan. Oli 
otettu käyttöön uusi tapa, jolloin kaksi valtiopäivien pikakirjoit- 
tajaa kirjoitti muistiin kaikki Hitlerin pitämät puhuttelut, mu- 
kaanluettuina tilanneselostukset. Meillä sotilasadjutanteilla oli 
sitten tehtävänä lukea kaikki koneella kirjoitetut kertomukset 
todetaksemme niiden paikkansapitävyyden. Se oli meille mel- 
koinen vaiva. 

Mitä olikaan tapahtunut? Kenraali Jodl oli Listin käynnin 
jälkeisinä päivinä lentänyt Armeijaryhmä A:han muodostaak- 
seen itselleen kuvan armeijaryhmän tilanteesta ja neuvotellak- 
seen sotatoimien jatkosta. Palattuaan hän raportoi Hitlerille, ja 
tuossa keskustelussa syntyi kiivas riita. Hitler oli kuulemani 
mukaan moittinut Jodlia siitä, että hän ei ollut lähettänyt tätä 
Kaukasukselle saadakseen heti sen jälkeen kuulla joukkojen 
epäilyksiä. Jodl oli vastannut samalla äänenvoimakkuudella, et- 
tä hän ei pitänyt mahdottomien käskyjen välittämisestä. Siitä 
paikasta Hitler oli jättänyt tilannehuoneen eikä suostunut sinne 
myöhemminkään palaamaan. 


Halderin vapauttaminen 


Hitler keskusteli sittemnin vain Schmundtin kanssa, jolloin he 
käsittelivät suunniteltua suurta henkilöjärjestelyä. Hitler erkani 
sotamarsalkka Lististä ja julkaisi kenraalieversti Halderin va- 
pauttamisen tehtävistään. Schmundt neuvoi häntä kovasti mää- 
räämään seuraajaksi kenraali Zeitzlerin. Hitler harkitsi muutok- 
sia vielä joitain päiviä. 

Kun aallokko hieman tasaantui, minulla oli tilaisuus kertoa 
Hitlerille omat matkalta saadut vaikutelmani. Hän oli jo hieman 
rauhallisempi ja otti minut vastaan aivan entiseen tapaan. 

Hämmästyksekseni hänellä oli samanlaisia epäilyksiä Donin 
rintaman suhteen kuin kenraali Schmidtilläkin. Hitler sanoi, että 
hän oli antanut siirtää 22. Panssaridivisioonan jo rintaman taak- 
se reserviksi, mutta hänellä oli se käsitys, että Halder ei nähnyt 
siellä mitään vaaraa. Se ei vastannut hänen arviotaan. Hänen 
piti keskustella asiasta vielä Halderin kanssa. Mutta sitten hän 
purki täysin voimin sydäntään. Hän valitti sitä vähäistä ymmär- 
tämystä, mitä Halder oli osoittanut rintaman vaikeuksille. Hän 
näki tilanteen kehityksen kartalla mutta ei kyennyt esittämään 
mitään ajatuksia ratkaisuiksi, jotka olivat välttämättömiä rin- 
tamien pitämiseksi. Halder oli viileä ja kuiva, ja lisäksi Hitler 
kertoi saaneensa vaikutelman, että hänellä oli tapahtumien ku- 
lusta aivan vääriä käsityksiä. Hitler ilmoitti sitten päättäneensä 
tehdä vaihdoksen. Hän puhui vielä siitä, että vanhojen kenraa- 
lien pääosa oli kulunut loppuun ja heidät täytyisi korvata nuoril- 
la upseereilla. Schmundtin tuli ottaa johtoonsa maavoimien 
henkilöasiat, jolloin he saisivat yhdessä tuon asian järjestyk- 
seen. Ajattelin, että nuo tulisivat olemaan tavattomia mullistuk- 
sia maavoimien osalta, mutta en sanonut tuohon mitään. Poh- 
jimmiltaan olin iloinen siitä, että kenraalieversti Halder vih- 
doinkin katosi, sillä mielestäni olisi tuo vaihdos pitänyt toteuttaa 
jo ajat sitten. Jos Halder ehkä olikin hyvä yleisesikuntaupseeri, 
hän ei ollut milloinkaan sopiva apulainen Hitlerille maavoimien 
johdossa. Olin jatkuvasti ollut sellaisen vaikutelman vallassa, 
että maavoimien yleisesikunnan upseerit, Halder etunenässä, 
eivät koskaan noudattaneet Hitlerin linjoilla olevia suunnitelmia 
tai määräyksiä vaan kulkivat aivan omia teitään. 


35. syntymäpäiväni 


Yleisen FHO:n hälinän keskellä vietin oikein mukavan synty- 
mäpäiväjuhlan. Täytin 20. syyskuuta 35 vuotta. Hitler lahjoitti 
minulle kilon pakkauksen kaviaaria, jonka hän oli saanut juuri 
marsalkka Antonesculta. Hitler oli jostain saanut kuulla, että 
söisin tuota tuotetta” hyvin mielelläni. Sain suurpiirteisestä 

lahjoituksesta aiheen kutsua iltapäivällä molempien adjutantuu- 
rien henkilöstön teelle. Tuo kaikkien adjutanttien muodostama 
joukko tapasi siinä tilaisuudessa ensimmäistä ja viimeistä ker- 
taa. Vietimme mukavan päivän. Saapuvilla olivat: neiti Wolf ja 
neiti Schröder sekä Schaub, Albert Bormann, Puttkamer, En- 
gel, Schulze-Kossens, Brandt ja Hewel. Schmundt ei valitetta- 
vasti ollut tuona päivänä päämajassa. Iltatilanteen esittelyn jäl- 
keen nautimme kaviaaria, mikä olikin erityistä herkkua. Monen 
yhteisesti vietetyn tunnin aikana puhuimme myös hyvin avoi- 
mesti huolistamme tilanteen suhteen. Minulle kävi silloin sel- 
väksi, kuinka luottamuksellisesti voidaan aivan läheisessä pii- 
rissä käsitellä asioita ja esittää myös arvostelua ilman että tar- 
vitsisi pelätä epämiellyttäviä seurauksia. Oli myös huomionar- 
voista, miten ehdottoman selvän ja toisistaan riippumattoman 
arvion tilanteesta nämä erilaiset ihmiset olivat muodostaneet. 
Syyskuun 24. päivänä Hitler jätti jäähyväiset kenraalieversti 
Halderille ja nimitti kenraalimajuri Zeitzlerin hänen seuraajak- 
seen yleisesikunnan päälliköksi ylentäen hänet samalla jalkavä- 
enkenraaliksi. Zeitzler kävi ponnekkaasti ja antaumuksella kä- 
siksi uuteen, vaikeaan tehtäväänsä. Hän oli saanut itselleen 
hankalan esimiehen. Hitler osoitti suurta luottamusta häntä 
kohtaan mutta pysyi silti edelleenkin paljolti aikaisemmissa nä- 
kemyksissään Venäjän-rintaman taistelujen suhteen. Sen tuli 
Stalingradin taistelu osoittamaan muutaman viikon kuluttua. 
Samaan aikaan Hitler antoi päällikköadjutantilleen tehtäväksi 
myös maavoimien henkilöasioiden johdon. Tämän edeltäjä, so- 
tamarsalkka Keitelin veli, oli jo aikoja sitten osoittautunut ky- 
kenemättömäksi tuohon tehtävään. Schmundt ei ollut halunnut 
virkaa itselleen, sillä hänen päivänsä olivat jo muutenkin täyn- 
nä. Pitkien keskustelujen jälkeen Hitler oli kuitenkin saanut 
hänet vakuuttuneeksi välttämättömyydestä ryhtyä johtamaan 
henkilöosastoa. Itse pidin tuota ratkaisua oikeana. Schmundt 
tunsi parhaiten Hitlerin ajatukset ja käsitykset maavoimien joh- 
dosta. Hänellä oli myös tilaisuus välittää Hitlerille maavoimien 
upseerien ajatuksia ja mielipiteitä. Schmundt joutui toimessaan 
henkilöasioiden johtajana puolentoista vuoden aikana usein vas- 

tustamaan Hitleriä ja onnistui saamaan mielipiteensä läpivie- 
dyksi. Hän oli maavoimien upseerikunnalle hyvä asianajaja. 


Kaupunkien pommituksia ja teollisuuden hävitystä 


Syyskuu toi ilmi sen, että englantilaiset halusivat pommituksil- 
laan ikään kuin avata toisen rintaman. He pommittivat Miinc- 
heniä, Bremeniä, Diisseldorfia ja Duisburgia. Hyökkäyslento- 
jen aikana oli ilmahälytyksiä aina suurilla alueilla, joten ihmiset 
joutuivat sen vuoksi viettämään usein monta tuntia väestönsuo- 
jissa. Se taas merkitsi ennen kaikkea varusteluteollisuudelle 
hyvin paljon tuotantokatkoksia. Nuo hälytykset olivat, puhu- 
mattakaan pommien aiheuttamista vahingoista ja tappioista, hy- 
vin suuri rasitus väestölle. Hitler mietti yhä ankarammin, missä 
ja miten hän voisi tehdä jotain tuntuvaa hyökkäyksien estämi- 
seksi. Hän kannatti aina vain periaatetta kostaa pommitukset 
samalla mitalla tai mielummin vielä voimakkaammin. Se vain ei 
ollut silloin mahdollista. Ju 88 ei ollut vielä suuressa määrin 
tuotannossa, ja He 177 oli ehdottomasti virhekonstruktio, mitä 
Hitler oli alunalkaen mitä syvimmin epäillyt osoittautuen sitten 
myöhemmin oikeassa olleeksi. Toiveet kohdistuivat siis Ju 
88:aan. Milch, jolla nyt oli Berliinissä vastuu tuotannosta, kat- 
sol olevansa pakotettu kohottamaan ensi sijassa hävittäjäkonei- 
den valmistusmääriä parantaakseen siten torjuntaa. Olin häm- 
mästynyt siitä, että Hitler antoi hyväksymisensä tuolle ratkai- 
sulle eikä yrittänyt ajaa omia näkökantojaan läpi. Hän sanoi 
minulle kysyessäni tuota asiaa, että hän luottaa Göringiin, joka 
oli luvannut nopean parannuksen ilmavoimien tilanteeseen. 
Syyskuun lopulla lensimme Berliiniin. Hitler halusi pitää 
kolme puhetta, ja hänellä oli myös muutamia tärkeitä tapaami- 
sia. Syyskuun 28. päivänä hän puhui jälleen uudelle upseerien 
vuosiluokalle, joka oli lähdössä upseerikoulusta joukkoihin. 
12 000 ylivänrikkiä oli koolla kuulemassa Hitlerin sanoja. Hän 
toi nuorille miehille ponnekkaasti esille heidän osakseen lan- 
genneet suuret velvollisuudet ja antoi ymmärtää, että taistelu 

venäläisiä vastaan oli yhä kovenemassa, mutta hän sanoi myös 
olevansa varma siitä, että saksalaisten sotilaitten kanssa hän on 
voittava tuon taistelun. 

Syyskuun 29. päivänä Hitler kävi pitkän ja perusteellisen kes- 
kustelun juuri nimitetyn uuden länsirintaman komentajan, so- 
tamarsalkka Rundstedtin kanssa. Hitler pelkäsi englantilaisten 
uutta maihinnousua, minkä vuoksi hän neuvotteli nyt Rundsted- 
tin kanssa torjuntakeinoista. Tämä ei ollut vielä niin pessimisti- 
nen. Hänen epäilyksensä kohdistui siihen erikoispulmaan, jon- 
ka miehittämätön osa Ranskaa muodosti hänen komentovallas- 
saan olevan alueen suhteen. Hän piti tuota miehittämätöntä 
aluetta yhä voimistuvana vakoilijoiden tukialueena, jonne ku- 
kaan ei kyennyt näkemään. Hitler sanoi, että hän tulee pian 
poistamaan nuo vaikeudet. 

Seuraavana päivänä Hitler puhui talviapukeräyksen avajai- 
sissa Urheilupalatsissa. Yllätyin siitä avoimuudesta, millä hän 
käsitteli tilannetta. Lähtien siitä, että antautuminen on mahdo- 
tonta ajatella hän mainitsi, että englantilaiset olivat avoimesti 
ilmoittaneet, että toinen rintama” on tulossa ja he koventavat 
yhä pommitussotaansa. Hitler piti noita molempia ajatuksia 
suuruudenhulluina kuvitelmina. Arvostelukykyinen kuulija 
saattoi kuitenkin osaltaan ajatella tulevaa kehitystä. 

Lokakuun 1. päivänä Hitler vastaanotti sotamarsalkka Rom- 
melin ojentaen hänelle marsalkansauvan. Jälleennäkeminen oli 
silminnähden sydämellinen. Pitkähkön, tilannetta koskevan 
keskustelun kuluessa Rommel päätyi puhumaan epäilyksistään, 
murheistaan ja toiveistaan. Hänelle aiheutti päänsärkyä erityi- 
sesti riittämätön aseiden ja muun kaluston täydennys. Hän pel- 
käsi, että englantilaiset saavuttavat jonain päivänä suuren yli- 
voiman, jolloin hänelle voisi tulla *vaikeuksia?. Rommel oli 
saavuttanut Afrikassa El Alameinin aseman ja oli ammentanut 
voimansa tyhjiin joutuen linnoittautumaan sinne. Hän oli vielä 
kuitenkin hyvin luottavainen. Hitler viittasi kasvavaan brittiläi- 
seen ilmaylivoimaan, josta hänelle oli kerrottu. Rommel ei kui- 
tenkaan arvioinut tilannetta kriitilliseksi. He molemmat katseli- 
vat Valtakunnankanslian puutarhassa uusia aseita, rynnäkkö- 

tykkejä ja Tiikeri-panssarivaunua, jotka olivat hyvin vaikuttavia 
konstruktioita. Rommel esitti niitä saatavaksi mahdollisimman 
pian rintamalle. Hitler myöntyi siihen. Sain sen vaikutelman, 
että Hitler alkoi hieman uskotella asioita itselleen. Myös- 
kin näytti siltä, että hän aliarvioi venäläisten taisteluvoimaa ja 
antautui siten myös englantilaisten suhteen väärien kuvitelmien 
valtaan. 


Uhkaava vaara Stalingradin luona 


Samana päivänä Hitler puhui valtakunnan- ja aluejohtajille. En 
kuullut tuota puhetta, mutta pelkäsin sen myös olevan liian 
optimistisesti sävytetyn. Seuraavina päivinä Hitler kävi vielä 
useita keskusteluja, jotka koskivat ensi sijassa varustelukysy- 
myksiä. Lokakuun 4. päivänä lensimme takaisin Vinnitsaan. 
Muuan tapaaminen seuraavien viikkojen kuluessa kenraali- 
eversti, vapaaherra v. Richthofenin kanssa saattoi minut hyvin 
mietteliääksi. Hän osasi aina löytää oikean sävyn keskustelles- 
saan Hitlerin kanssa. Hän puhui yhtä avoimesti kuin kriittises- 
tikin nimeämättä tosin syyllisiä tai syntipukkeja. Richthofen 
kantoi suurta huolta itärintaman tilanteesta ja esitti, mitä mah- 
dollisuuksia venäläisille on avautumassa. Hänen epäilyksensä 
olivat samoja kuin Hitlerilläkin; he arvelivat, että Puna-armeija 
Donilla joen pohjoisrannan peitteisiltä metsäalueilta saattaisi 
lerin kanssa, jota Richthofen kuvasi paksuksi ja iloiseksi”. 
Hän ei oikein pitänyt Zeitzlerista. 

Hitler palasi noiden viikkojen aikana useaan kertaan venäläis- 
ten mahdollisiin päämääriin ja yritti saada maavoimia asetta- 
maan lisää torjuntavoimaa tuolle alueelle valmiiksi. Kysymyk- 
sessä oli liittolaisarmeijoiden rintamanosa. Hitlerillä oli vain 
vähän menestystä noissa kehotuksissaan. Sitäpaitsi lähinnä 
” vieraiden itäarmeijoiden osasto” (tiedusteluosasto) OK H:ssa 
piti odotettavissa olevan venäläisen suurhyökkäyksen mahdolli- 
sena painopisteenä Keskustan armeijaryhmän aluetta eikä 6. 

Armeijan aluetta Donilla. Hitler ei silti uskonut tuota. 

Hän seurasi myöskin lisääntyvällä huolella **komman- 
do-osastojen”? kasvavaa esiintymistä Venäjän selusta-alueilla 
samoin kuin miehitetyssä Ranskassa. Hän näki siinä uuden 
sodankäynnin muodon, jolla voitiin häiritä saksalaisia selustan 
huoltoyksiköitä ja kuljetusmuodostelmia. Lokakuun 18. päivänä 
hän antoi sen vuoksi ”kommandokäskyn”', jolla hän velvoitti 
joukkoja käymään häikäilemättä taisteluun noita komman- 
do-osastoja vastaan ja tappamaan niiden jäsenet heti. Jodl huo- 
mautti tuon käskyn johdosta, että joukot ottaisivat sen vastaan 
täsmälleen samoin kuin aikoinaan *”komissaarikäskyn”'. Mutta 
Hitlerin huoli oli aiheellinen, sillä rintaman pohjoisosaan selus- 
ta-alueelle oli syntynyt jättiläismäinen partisaanialue. Siellä oli 
komentajana kaimani, venäläinen kenraali Belov. Hitler kehot- 
tikin minua useasti saattamaan vihdoinkin tuon sukulaiseni”? 
järkiinsä. 


Teloituksia Vinnitsan luona 


Oleskellessamme Vinnitsan leirissä saapui minulle eräänä päi- 
vänä kauhistuttava ilmoitus. Muuan nuori luutnantti FHO:n 
viestijoukkueesta kertoi, että hän oli joutunut Vinnitsan lähellä 
massamurhan todistajaksi. Viestiyhteyksien rakentamisen yh- 
teydessä hän oli törmännyt suurehkossa painanteessa osastoon 
SS-miehiä, jotka olivat parhaillaan ampumassa ryhmää miehiä 
ja naisia. Hän oli saanut tuosta toiminnasta järkyttävän kuvan, 
ja hänen täytyi tehdä siitä heti ilmoitus. Puhuin SS:n johdon 
yhteysmiehen Gruppenfihrer Wolffin kanssa tuosta tapahtu- 
masta. Pyysin häntä tutkimaan asian ja kertomaan sitten minul- 
le. Muutaman päivän kuluttua hän antoi minulle hyvin monise- 
litteisen vastauksen, jolloin hän viittasi sabotaasitoimintaan se- 
lusta-alueilla. Mutta hän pyysi minua olemaan tekemättä asiassa 
mitään muuta. Olin tyytyväinen hänen selitykseensä enkä jäljit- 
tänyt tapausta enempää. En kuullut sitten seuraavien kuukau- 
sien ja vuosien aikana milloinkaan enää samanlaisista toimista. 

Brittien hyökkäys Pohjois-Afrikassa 


Lokakuun 23. päivänä alkoi Rommelin odottama englantilaisten 
hyökkäys Pohjois-Afrikassa. Ylipäällikkyys oli nyt kenraali 
Montgomeryn käsissä. Hän johti melkein kaksi kertaa Romme- 
lin vahvuuden suuruista armeijaa, jolloin ylivoima muodostui 
ennen kaikkea Sherman-panssarivaunujen suuresta määrästä. 
Hitler ei pitänyt tilannetta kriitillisenä. Hän uskoi Rommelin 
kyenneen rakentamaan asemansa niin lujiksi, että ne kestäisivät 
myös ylivoimaisen hyökkääjän edessä. Rommel palasi mitä pi- 
kimmin takaisin lomaltaan, jonka hän oli aloittanut Hitlerin luo 
tekemänsä vierailun jälkeen. Hän kauhistui tilannetta, joka hän- 
tä odotti. Italialaiset joukot olivat melkein hajonneet ja kadon- 
neet. Mutta saksalaisten joukkojen oli onnistunut pysäyttää eng- 
lantilaisten hyökkäykset. Ne eivät kuitenkaan kyenneet selvit- 
tämään eräitä pieniä murtoja. Marraskuun 2. päivänä Montgo- 
mery jatkoi hyökkäystään. Hän työntyi jälleen valtavin panssa- 
rivaunumäärin eteenpäin onnistuen puhkaisemaan saksalaisten 
rintaman.: Rommelilla oli paljon huolenaihetta, koska häneltä 
puuttui sellaiseen taisteluun tarvittava huolto. Hänellä ei ollut 
polttoainetta eikä riittävästi ampumatarvikkeita. Marraskuun 
3. päivänä saapui hänen avunpyyntönsä Hitlerin luo. Rommel 
kertoi siinä, että hänen armeijansa on kärsinyt vakavia tappioi- 
ta, ja vihollinen on voittanut maa-alaa menestyksellisellä ete- 
nemisellään. Hitler kirjoitti vastaussähkeessään, että hän ei voi 
antaa muuta ohjetta kuin takertua siihen paikkaan kiinni, missä 
Rommel nyt seisoi, siitä ei sopisi perääntyä askeltakaan. Hän 
huolehtisi uusien joukkojen nopeasta toimittamisesta avuksi. 
Rommel oli kuitenkin jo päättänyt vetää armeijansa takaisin 
ilman OKW:n lupaa. Kun Hitler tutki 3. marraskuuta tuota 
tapahtumaa, hän totesi, että Rommel oli odottamatta vastausta 
aloittanut vetäytymisen. Hitler oli kovasti suutuksissaan sano- 
en, että koko jupakka oli FHO:n ja puolustusvoimien johtoesi- 
kunnan laiminlyönnin syytä. Kuitenkin Schmundt kykeni rau- 
hoittamaan hänet niin, ettei siitä syntynyt vakavampaa syyttö- 
mien rankaisutoimenpidettä. Warlimont joutui lyhyeksi ajaksi 

epäsuosioon ja muuan reservin majuri, joka oli ollut palvelus- 
vuorossa, alennettiin tilapäisesti. Mutta Rommel oli, ei vähiten 
epäkorrektien ilmoitustensa vuoksi, menettänyt huomattavan 
osan maineestaan. Alkoi liikuntataistelu, joka muutamassa 
kuukaudessa johti koko Pohjois-Afrikan luovuttamiseen. Ta- 
pahtumat Euroopan sotanäyttämöillä vakavoituivat siinä mää- 
rin, että Hitler uhrasi Pohjois- Afrikassa käytävälle sodalle enää 
vain vähän huomiota. 


Stalingrad 


Taistelut Stalingradin rintamalla olivat tulleet viimeisten kuu- 
kausien aikana hyvin raskaiksi. Monesti tuli ilmoituksia, jotka 
koskivat vain taistelua jostain taloryhmästä. Hitler oli edelleen 
sitä mieltä, että Stalingradissa täytyi taistella joka talosta. Vain 
siten voitaisiin ajaa venäläiset pois kaupungista. Uskoin, että 
olimme tulleet suureen käännekohtaan. Hitler itse näytti minus- 
ta olevan monesti ajatuksineen aivan kokonaan muualla, ikään 
kuin hänellä ei olisi enää ollut oikein luottamusta menestykselli- 
seen sodankäyntiin. Rintamien leveys oli kasvanut valtavaksi. 
Aseiden ja ampumatarvikkeiden täydennyskuljetukset olivat 
vaikeutuneet. Mutta Hitler asetti yhä lisää vaatimuksia. Uskoi- 
ko hän, että hän kykenisi vielä johtamaan sodan Saksan voit- 
toon. Tuo kysymys sukelsi esiin ensi kerran noina päivinä il- 
man, että kykenimme siihen vastaamaan. 

Marraskuun 1. päivänä palasimme Wolfschanzeen. Siellä 
meidät yllätti olojen mukavuus. Kaikki betonibunkkerit olivat 
saaneet tilavat ja valoisat puiset parakkimaiset lisärakennukset, 
jotka helpottivat suuresti työskentelyä. Hitlerin parakin yhtey- 
teen oli rakennettu suuri työhuone, jossa voitiin sittemmin pitää 
tilanneselostukset. Viivyimme vain muutamia päiviä FHO:ssa 
ja matkustimme sitten 6. marraskuuta Berliinin kautta Miinche- 
niin. Tuota matkaa seurasivat hyvin levottomaksi tehneet uuti- 
set Välimereltä. Jo useita päiviä olimme saaneet tietoja, joiden 
mukaan liittoutuneet olivat koonneet suuria määriä laivoja Gib- 

raltariin. Ne olivat sitten lähteneet liikkeelle kohti itää pitkin 
Välimerta. Matkallamme Berliinistä Mäncheniin juna pysäytet- 
tiin eräällä asemalla Thüringer Waldissa. Ulkoministeriö tie- 
dotti, että amerikkalaiset joukot halusivat nousta maihin Algerin 
ja Omanin satamiin. Bambergissä odotti Ribbentrop junaamme. 
Hän oli kutsunut Cianon Mincheniin, mutta halusi sitä ennen 
keskustella Hitlerin kanssa. Ribbentrop ehdotti, että olisi hank- 
kiuduttava Tukholmassa olevan venäläisen suurlähetystön väli- 
tyksellä Stalinin kanssa yhteyteen, jolloin olisi tarjottava idässä 
pitkällemeneviä etuja. Hitler ei hyväksynyt sitä ollenkaan. Hän 
sanoi, että heikkouden hetki ei olisi mitenkään sopiva yhteyden- 
ottoon vihollisen kanssa. Hän antoi heti käskyjä amerikkalai- 
sen maihinnousun torjumiseksi Pohjois- Afrikassa. Jodl sai teh- 
tävän kerätä maa-, meri- ja ilmavoimien joukkoja Tunisin puo- 
lustamiseen. Oran oli kokonaan lentokoneittemme toimintasä- 
teen ulkopuolella, joten sinne ei voitu suorittaa pommitushyök- 
käyksiä. 

Marraskuun 8. päivänä Hitler puhui vanhoille taistelijoille”? 
Sain sen vaikutelman, että amerikkalaisten maihinnousu Algeri- 
aan oli vienyt Hitleriltä rohkeuden. Hän oli ajatuksineen kovasti 
kiinni maihinnousun torjunnassa mutta astui sitten kuitenkin 
luottavaisin mielin jälleen tuon kuulijakuntansa eteen, joka ei 
kyennyt näkemään hänen huoliaan. He tervehtivät häntä rie- 
muiten ja seurasivat hänen esitystään jännityksellä. Hitler ei 
tuonut esille mitään uutta. Hän muistutti sen taistelun kovuu- 
desta, johon sotilaamme olivat joutuneet, sanoen sitten, että 
kysymys on kansamme olemassaolosta”. 

Marraskuun 10. päivänä Hitler kävi illalla vielä keskusteluja 
Cianon ja Lavalin kanssa. Niillä ei ollut kuitenkaan mitään 
vaikutusta hänen päätökseensä miehittää heti loppuosa Rans- 
kaa. Marraskuun 11. päivänä alkoi marssi. Miehitys sujui nope- 
asti ja ilman erityisiä välikohtauksia. Vain Toulonin miehitys 
viivästyi muutamia päiviä, jolloin ranskalaisille tarjoutui tilai- 
suus hävittää siellä olevan laivastonsa loppuosat. 

Marraskuun 12. päivänä Hitler matkusti lepäämään muuta- 
miksi päiviksi Obersalzbergiin. Sain silloin Minchenin levotto- 

mien päivien jälkeen taas tilaisuuden keskustella Hitlerin kans- 
sa. Häntä painoivat suuret murheet. Länsivallat, Amerikka ja 
Englanti, olivat alkaneet osallistua aktiivisesti sodankäyntiin. 
Hitler piti tätä vakavana. Lisäksi tulivat huoltovaikeudet Väli- 
meren yli brittiläisten sukellusveneiden toiminnan tehostuessa. 
Hitler sanoi myös avoimesti, että hänellä ei ole mitään luotta- 
musta italialaisiin. He olivat englantilaisystävällisiä, joten ei 
ollut epäilystäkään siitä, etteivätkö he kavaltaneet saksalaisten 
kuljetukset englantilaisille. Toinen aihe, joka vaivasi Hitleriä 
yhä enemmän, oli ilmavoimien tilanne. Göring oli ollut myös 
Minchenissä, jolloin huomiotani oli herättänyt se, ettei Hitler 
vetänyt valtakunnanmarsalkkaa keskustelemaan kanssaan enää 
niin innokkaasti kuin aikaisemmin. Hitler mainitsi minulle 
myös, että Göring oli raportoinut hänelle liian epätarkasti tilan- 
teesta ja toimintaolosuhteistaan. Hän keskustelikin mieluummin 
kaikista esiintulleista kysymyksistä suoraan Jeschonnekin kans- 
sa. Hitler korosti minulle yhä uudelleen valtakunnan alueen 
puolustamisen tärkeyttä. Torjunta piti rakentaa hänen mieles- 
tään yhä enemmän ilmatorjuntatykistön varaan, sillä lentoko- 
neet riittivät vain harvoin, ne olivat väärässä paikassa tai huono 
sää esti niiden käytön. Piti myös rakentaa enemmän ilmatorjun- 
tatorneja, esimerkiksi Mäncheniin ja Närnbergiin. Berliinissä ja 
Hampurissa oli näiden rakennelmien edut selvästi todettu. Itä- 
rintamasta hän sanoi toivovansa, ettei siellä tulisi mitään uusia 
yllätyksiä, vaikkakin hän uskoi venäläisten ryhtyvän taas uusiin 
sotatoimiin talven alkaessa. Hän päätteli myös englantilaisten ja 
amerikkalaisten yhteisistä sotatoimista Pohjois- Afrikassa, että 
venäläiset olivat luvanneet ryhtyä pikaisesti suurhyökkäykseen. 

Marraskuun 19. päivänä 1942 soitti Zeitzler Hitlerille kerto- 
en, että venäläiset olivat aloittaneet suuren talvihyökkäyksensä 
Donilla. Vahvan tykistövalmistelun, ajoittain rumputulen, jäl- 
keen venäläiset olivat lähteneet iltapäivällä panssarein ja niiden 
päällä liikkuvin jalkaväkijoukoin liikkeelle suurina osastoina 
kohti etelää, jolloin he olivat saaneet syntymään syvän murron 
romanialaiseen armeijaan. Venäläiset marssivat melkein taistelut- 
ta läpi hajoavien romanialaisten linjojen. Hitler käski, että re- 

servinä toimiva XXXXVIII Panssariarmeijakunta kenraali 
Heimin johdolla oli heti pantava liikkeelle. Tuon armeijakun- 
nan laadusta Hitler oli saanut vääriä tietoja. Sen saksalainen 
divisioona oli vasta kokoonpanovaiheessa. Toisena ollut roma- 
nialainen panssaridivisioona ei ollut pätevä vastustamaan venä- 
läistä ylivoimaa vaan kului loppuun muutamassa päivässä. Hit- 
ler suuttui armeijakunnan komentajan, kenraali Heimin toimin- 
taan. Tämä oli tosin joutunut ristiriitaisten käskyjen ja vihollisen 
suuren vahvuuden vuoksi mahdottomaan tilanteeseen. Hitler 
määräsi, että Heim on heti erotettava virastaan ja tuomittava 
kuolemaan. Schmundtin onnistui kuitenkin estää tuon tuomion 
täytäntöönpano. Hitler käski marraskuun 20. päivänä muodos- 
taa 11. Armeijan johtoportaasta sotamarsalkka v. Mansteinin 
johdolla °’ Armeijaryhmä Donin” johtamaan uhanalaista Eteläi- 
sen armeijaryhmän rintamanosaa. 11. Armeijan johtoporras oli 
parhaillaan Keskustan armeijaryhmän alueella Vitebskin 
luona palattuaan juuri Pohjoisen armeijaryhmän alueelta. Hitler 
oli täysin selvillä kriitillisestä tilanteesta, mutta hän ei uskonut, 
että venäläisten läpimurrolla tulisi olemaan muita vakavia seu- 
rauksia. Hän oletti, että 6. Armeija joutuisi ehkä olemaan joitain 
päiviä saarrettuna, mutta sitten reservien vastahyökkäys kyke- 
nisi palauttamaan tilanteen taas suurinpiirtein järjestykseen. 
Kuten tilanteen kehitys nopeasti osoitti, hän aliarvioi silloin 
melkoisesti venäläisten voimia. Aivan erityinen kahden ensim- 
mäisen päivän katastrofi oli surkea sää sumuineen, lumisatei- 
neen ja huonoine näkyvyyksineen, jolloin yhtään lentokonetta 
ei saatu toimintaan. Venäläisten eteneminen alkoi marraskuun 
20. päivänä myös Stalingradin eteläpuolella, joten oli havaitta- 
vissa, että he halusivat saartaa tuon kaupungin. Siinä he onnis- 
tuivatkin jo marraskuun 23. päivänä. 

Zeitzlerin ilmoitukset muuttuivat yhä hälyttävämmiksi, joten 
Hitler päätti myöhään illalla 22. marraskuuta matkustaa junalla 
Itä-Preussiin. Matka kesti yli 20 tuntia, sillä melkein kolmen tai 
neljän tunnin välein oli järjestettävä pitkähkö pysähdys puhelin- 
keskustelujen käymiseksi Zeitzlerin kanssa. Hän vaati yhä kii- 
vaammin lupaa vetää 6. Armeija asemistaan aloittamaan taiste- 

lua pois saarroksista. Siinä asiassa Hitler ei antanut yhtään 
periksi. Hän oli ensimmäisinä päivinä epäilemättä vielä sitä 
mieltä, että venäläisten murtojen puhdistaminen onnistuisi. Sit- 
ten hän siirtyi kannattamaan ajatusta, jonka mukaan vastahyök- 
käys Stalingradia kohti olisi mahdollinen vain vasta perustetta- 
valla uudella armeijalla. Se taas vaati pitkähkön valmisteluajan. 
Kaikissa tapauksissa täytyi kuitenkin kenraalieversti Pauluksen 
pitää asemansa. 

Hitlerin ensimmäinen huoli Johtajanpäämajaan saavutttuaan 
oli ilmoitse suoritettavan huollon järjestäminen. Hän kävi pitkiä 
keskusteluja tuosta aiheesta Göringin ja Jeschonnekin kanssa. 
Göring vakuutti hänelle, että ilmavoimat pystyisivät huolta- 
maan 6. Armeijaa tietyn ajan. Myöskään Jeschonnek ei vastus- 
tanut sitä. Hitler päätteli silloin, että armeija voitaisiin huoltaa 
ilmoitse, joten hänellä olisi myös aikaa valmistella kunnolla 
vastahyökkäystä. Göringin lupausta vastaan nousi heti ääniä. 
Ensiksikään Zeitzler ei uskonut häntä ja sanoi sen myös selvästi 
Hitlerille. Ilmavoimien piirissäkin esitti kenraalieversti v. Richt- 
hofen mitä vakavimpia epäilyksiä. Hän piti ilmoitse tapahtu- 
vaa huoltoa mahdottomana perustellen tätä mielipidettään talvi- 
kautena jatkuvilla huonoilla lentosäillä. Sitäpaitsi ilmavoimilla 
ei olisi käytettävissään riittävästi lentokoneita. Hitler sai tie- 
toonsa Richthofenin kannan mutta ei hyväksynyt sitä. Etäisyys 
rintamalta Stalingradiin kasvoi päivä päivältä. Venäläiset olivat 
lyöneet hajalle myös italialaisten ja unkarilaisten rintamat, niin 
että Donilla oli syntynyt rintamaan yli 300 kilometrin aukko. 

Hitler oli määrännyt kohta venäläisten ensimmäisen murron 
tapahduttua kenraalieversti Hothin aloittamaan 4. Panssariar- 
meijallaan vastahyökkäykseen Kotelnikovin alueelta Stalingra- 
din kaakkoispuolelta. Tuon avustushyökkäyksen oli määrä al- 
kaa joulukuun 3. päivänä, mutta se siirtyi ensin 8. päiväksi ja 
lopulta 12. päiväksi. Hothilla oli aluksi menestystä, mutta hän 
pääsi vain 60 kilometrin päähän Stalingradin saartorenkaasta. 
Sinne olivat venäläiset keskittäneet torjuntansa siinä määrin, 
että Hothin täytyi luopua yrityksestä. Joulukuun 23. ja 28. päi- 
vän välillä menetettiin Tazinskajan lentokenttä, jolla oli ollut — 

motin ulkopuolella — Stalingradin huollolle suuri merkitys. Tä- 
mä tappio oli erityisen haitallinen. Lentomatkat Stalingradiin 
kasvoivat nyt 100 kilometrillä vaikeuttaen siten jo muutenkin 
riittämätöntä huoltoa dramaattisesti. Tuossa tilanteessa — 27. 
joulukuuta — Zeitzler vaati Hitleriä vetämään takaisin Kauka- 
suksen rintamaa. Hitler antoi hyväksymisensä mutta peruutti 
sen pian. Mutta Zeitzler oli välittänyt jo puhelimitse Hitlerin 
ensimmäisen ratkaisun, joten liike ei ollut enää pysäytettävissä. 

Henkilökohtaisesti seurasin marraskuun 19. päivän jälkeisten 
viikkojen kehitystä Stalingradin ympäristöllä joulukuun loppuun 
asti suuresti masentuneena. Ensimmäinen vaikutelmani vielä 
Obersalzbergissa oli katastrofaalinen. Olin ollut marraskuun 
alussa jälleen käymässä pikimmiten Donin rintamalla. Siellä olin 
saanut kaikkialta sellaisia tietoja joukkojen kunnosta, jotka an- 
toivat vain vähäisiä toiveita pitempiaikaisesta taistelukyvystä. 
Pohjimmiltaan myönteistä upseerien asennoitumista täydensi- 
vät masentavat tiedot kysyttyäni erilaisten yksiköiden vahvuuk- 
sia. Yksiköillä ei ollut kuin keskimäärin puolet määrävahvuu- 
destaan. Johtajat pitivät näitä vahvuuksia vielä joten kuten tyy- 
dyttävinä. Mutta kun joulukuun kuluessa venäläisten voimat 
vain vahvistuivat, en voinut uskoa, että joukkomme voisivat 
kaikkine heikkouksineen aikaansaada johonkin lujaa puolustus- 
linjaa. Saksan armeija oli taistellut kesäkuusta 1942 lähtien kuu- 
si kuukautta ilman täydennystä ja oli nyt lopussa. Sen vuoksi en 
nähnyt joulukuussa 1942 mitään toiveita menestyksellisestä 
puolustustaistelusta. 6. Armeijan asemista Stalingradissa ei voi- 
nut luopua, koska sillä ei ollut mitään mahdollisuuksia taistella 
itseänsä enää läpi omalle puolellemme. Näin joulukuun lopussa 
tuon armeijan tehtävänä olevan venäläisten voimien sitomisen 
mahdollisimman pitkään, jotta ne eivät vaarantaisi lisäksi vielä 
muuta rintamaa. 

Mutta pelastaminen Stalingradista oli jo käynyt mahdotto- 
maksi. Olen vakaasti sitä mieltä, että Manstein ajatteli samoin 
huolimatta kaikista turhista yrityksistään auttaa 6. Armeijaa. 
Hän näki tehtäväkseen sulkea jälleen suuri murtoalue ja raken- 
taa sinne uusi rintama. 

Sain joulukuun 1. päivästä alkaen jatkuvasti postia saarrok- 
= sissa olevan armeijan yleisesikunnan päälliköltä, kenraaliluut- 
nantti Schmidtiltä ja hänen ensimmäiseltä lähettiupseeriltaan, 
kapteeni Behriltä. Schmidt kirjoitti minulle joulukuun 1. päivänä: 
” Nyt meillä on siiliasemamme joten kuten kunnossa, meillä 
on kylliksi aseita mutta vähän ampumatarvikkeita, vähän leipää 
ja spriitä, eikä ollenkaan puuta rakenteisiin tai poltettavaksi, 
jotta voisimme kaivautua maahan ja lämmittää. Ja miehet, jotka 
ovat hämmästyttävän voitonuskoisia menettävät valitettavasti 
päivittäin voimiaan.” Joulukuun 8. päivänä kirjoitti ensimmäi- 
nen lähettiupseeri: Joukkojen kunto on valitettavasti suoraan 
sanottuna kehno . . ., on pärjättävä 200 gramman leipäannok- 
sella ja yövyttävä suurelta osin ulkona. Tappiot eivät ole mah- 
dottomat, joten ryhti säilyy.? Joulukuun 26. päivänä hän kirjoit- 
ti minulle: Täällä muiden tapahtumien reuna-alueella tunnem- 
me nyt itsemme ikään kuin petetyiksi ja myydyiksi. (. . .) Halu- 
an sanoa Sinulle aivan rehellisesti, että täällä ei ole yksinkertai- 
sesti enää mitään syötävää. (...) Ei ole edes minkäänlaisia 
pimeitä” varastoja. (. . .) Nyt minun täytyy tietoisena saksa- 
laisen sotilaan ominaisuuksista todeta aivan rehellisesti, että 
fyysinen vastustuskyky on siinä määrin heikkenemässä, että 
ankarassa kylmyydessä tulee hetki, jolloin yksityinen mies sa- 
noo: Nyt minusta kaikki on yhdentekevää”; paleltuu vain hi- 
taasti kuoliaaksi tai joutuu venäläisten saaliiksi. Kirjeessään 
tammikuun 11. päivältä hän kirjoitti: Ollaan jo niin pitkällä, 
että saksalaiset sotilaat alkavat karata venäläisten puolelle.” 
Hänellä oli yllättävä onni päästä lentämään pois tammikuun 13. 
päivänä armeijan sotapäiväkirja mukanaan. 

Veljeni, joka palveli 71. Divisioonan ensimmäisenä yleisesi- 
kuntaupseerina ja sittemmin samassa tehtävässä armeijan esi- 
kunnassa, lensi tammikuun ensi päivinä sairaudesta parannuttu- 
aan jälleen takaisin mottiin. Hän kirjoitti minulle tammikuun 13. 
päivänä: ”’ Hienoa täällä ei ole. Ei ole epäilystäkään siitä, ettei- 
vätkö asiat ole menossa loppuaan kohti.”? 

Näytin Hitlerille nuo saamani kirjeet lukien tekstin pääkoh- 
dat. Hän kuunteli mutta ei puhunut mitään. Vain kerran hän 

totesi, että 6. Armeijan kohtalo oli meille kaikille syvä velvoite 
taistelussa kansamme vapauden puolesta. Sain sen vaikutelman 
tammikuussa 1943, että Hitlerille oli käynyt selväksi se, ettei 
taistelu venäläisiä ja amerikkalaisia vastaan, siis kahden rinta- 
man sota, ollut enää voitettavissa. 

Yhdessä Ribbetropin kanssa hän harkitsi suunnitelmia lyödä 
kiilaa vihollistensa väliin. Siinä oli yhä keskeinen osa Ribbent- 
ropin ajatuksella päästä erillisrauhaan Venäjän kanssa. Hitler 
kylläkin tuli vakuuttuneeksi siitä, ettei tuota keinoa vielä tarvit- 
sisi kokeilla. Hän pitäytyi käsityksessään, että koko kansa oli 
mobilisoitava ja kaikki ihmiset Saksassa oli kytkettävä sodan- 
käyntiin. Speerin kanssa hän käsitteli varustelusuunnitelmia, 
aluejohtaja Sauckelin piti hankkia kaikki tarvittava työvoima, 
Milchin tehtävänä oli tehostaa toimia, joilla voitaisiin estää Sak- 
saan suuntautuvat pommituslennot, ja Hitler itse omisti kaikki 
päivät ja yöt suunnittelulle, jotta hän keksisi, missä ja miten 
puolustusta rintamilla voitaisiin vahventaa. Keväällä 1943 ta- 
pahtui hämmästyttävä nousu koko varustelun alalla. 

Tammikuun kuluessa Stalingradin rintamalle ei löytynyt mi- 
tään lupaavia kevennysmahdollisuuksia. Paulus lähetti vielä 
kaksi edustajaansa selvittämään tilannetta Mansteinille ja Hitle- 
rille. He olivat kenraali Hube ja lähettiupseeri, kapteeni Behr. 
Tämä esitti tilanneselotuksessa yksinkertaisen ja kirkkaan ku- 
van 6. Armeijan kunnosta. Sen mukaan ei ollut enää mitään 
toivoa jäljellä. Järjestelmällistä toimintaa saartorenkaan sisällä 
el voitu ajatella. Jokainen taisteli siellä, missä sattui olemaan. 
Yksiköiden huoltaminen ei ollut mahdollista, koska mottialuee!- 
la ei ollut enää kuljetusvälineitä. Se oli siis ehdottoman yksiselit- 
teinen kuva menetetystä taistelusta. Tunsin hyvin Behrin, tulevan 
lankoni, ja saatoin siksi arvioida, mitä kertomuksen ”'sisällä” 
piili. Hän oli esittänyt asiansa selvästi tehden Hitleriin syvän 
vaikutuksen. Tämä sanoikin jälkeenpäin, että hän oli saanut 
kuullakseen hyvin harvoin niin selkeää ja rehellistä kuvaa tilan- 
teesta rintamalla. — Toinen armeijan edustaja, kenraali Hube, 
selvitti tilannetta hieman suurpiirteisemmin. Mutta siitäkin oli 
selvästi kuultavissa, että Stalingradin motin loppu oli lähellä 
eikä sen hyväksi voitaisi enää tehdä mitään. 

Siitä huolimatta Hitler oli määrännyt tammikuun 15. päivänä 
sotamarsalkka Milchin ryhtymään vielä viimeiseen yritykseen 
toimittaa Stalingradin armeijalle ilmoitse tuntuvaa huoltoa. 
Milch ryhtyi tavattomalla tarmolla työhön, vaikka hän oli saa- 
nut vaikeita vammoja henkilöautonsa törmättyä veturiin. Hän 
oli ottanut mukaansa myös muutamia energisiä upseereita. Mut- 
ta se oli jo liian myöhäistä. Hyvin kylmä talvisää vaikeutti 
työskentelyä lähtökentillä ja mottialueen lentokentällä. Milchin 
täytyi ensiksi parantaa työskentelyedellytyksiä, jotta lentoko- 
neet olisivat ylipäänsä olleet lähtökunnossa. Mutta kun hän oli 
tässä jonkin verran jo onnistunut, menetettiin mottialueen len- 
tokenttä, joten lentokoneiden oli siitä lähtien toimitettava tava- 
ransa vain pudottamalla. Siinä yhteydessä joutui paljon huk- 
kaan. Ei ollut epäilystäkään siitä, etteikö Milch ollut saanut 
tehtäväänsä aivan liian myöhään. Tämän totesi hänelle myös 
Hitler, kun Milch ilmoittautui helmikuun alussa Johtajanpääma- 
jassa. 

Jo Stalingradin taistelun aikana sain sen vaikutelman, että 
Hitler alkoi etsiä myös erästä toista tietä ratkaisuksi Venä- 
jän-rintaman katastrofaaliselle tilanteelle. Hän oli vakuuttunut 
siitä, että englantilaiset ja amerikkalaiset sekä toisaalta venäläi- 
set sopivat nyt keskenään sotilaallisista toimenpiteistä. Hitler ei 
antanut meille milloinkaan näkyviin heikkouden merkkejä tai 
käsitystä siitä, että hän olisi arvioinut tilanteen toivottomaksi. 
Hän tiesi, että myös OKW:ssa oli upseereita, joilla ei ollut enää 
mitään toivoa sodan myönteisestä päättymisestä. Hitler katsoi 
sen vuoksi velvollisuudekseen levittää voitonuskoa. Niinpä hän 
sävytti siitä lähtien asenteensa, äänensävyä ja esiintymistä myö- 
ten sellaiseksi, että kukaan hänen vieraistaan eikä edes läheisis- 
tä apulaisistaan ei voinut päätellä hänen käyttäytymisestään, 
kuinka Hitler tosiasiassa arvioi sotatilannetta. Mitä tapahtui- 
kin hän osoitti aina olevansa vakuuttunut eri sotanäyttämöiden 
kehityksen suhteen siitä, että sotaonni jälleen jonain päivänä 
kääntyisi meidän hyväksemme. Jouduin yhä uudelleen yllätty- 
mään tavasta, jolla Hitler osasi kääntää sattuneet tappiotkin 
näyttämään meille edullisilta lähtökohdilta uuteen yritykseen. 

Ja hänen onnistui jopa siirtää vakuuttavasti ajatuksiaan ja toivei- 
taan niihin ihmisiin, joiden täytyi työskennellä hänen lähellään 
yhteistyössä. 

Stalingradin taistelun tapahtumiin liittyy minun kohdallani 
kaksi perhetapahtumaa, jotka aina osoittavat minulle tuon ajan 
valoja ja varjoja. Marraskuun 28. päivänä 1942 syntyi tyttärem- 
me Gunda. Uudenvuoden aattoa vietimme vielä yhteisesti vel- 
jeni kanssa, joka valmistautui jälleen lentämään mottialueelle. 
Toivoin, että armeijaryhmässä olisi ollut joku ymmärtäväinen 
esimies, joka olisi estänyt sen. Mutta niin ei käynyt. Minun oli 
valitettavasti myös mahdotonta puuttua asioihin. Niin veljeni 
joutui tammikuun 31. päivänä 1943 sotavankeuteen, johon liittyi 
osaltaan hirvittäviä tapahtumia. Hän palasi kuitenkin vuonna 
1955 terveenä takaisin Saksaan, hieman ennen Gundan 13-vuo- 
tispäivää. 

Hitlerin voitonuskoon uudenvuodenjulistuksessa 1943 en 
voinut enää yhtyä. Mutta en voinut myöskään uskoa, että Saksa 
tulisi häviämään sodan. Minun mielessäni kangasteli järkevä 
eurooppalainen rauhanratkaisu, joka näytti minusta olevan vielä 
kaikesta huolimatta hyvällä tahdolla saatavissa aikaan. Kaikki 
el voinut sentään olla turhaa työtä. Mielialasta Johtajanpääma- 
jassa oli selvästi aistittavissa, että tuo näkökanta oli siellä sa- 
` moin kuin koko puolustusvoimien piirissä laajalle levinnyt. 


Raederin vapauttaminen 


Tammikuun 6. päivänä oli suuramiraali Raeder Hitlerin luona. 
Tuo keskustelu käytiin osaksi kahden kesken. Raeder esitti 
Hitlerille vapauttamistaan tammikuun 30. päivänä. Hitler ei 
aluksi halunnut suostua siihen. Raeder osasi kuitenkin esittää 
Hitlerille uskottavat syyt vaihdokseen merivoimien johdossa. 
Hän sanoi, että hän ei pysty enää tyydyttämään korkeita vaati- 
muksia, joten oli olemassa vaara, että hänet todettaisiin eräänä 
päivänä palvelukseen kykenemättömäksi. Hän ehdotti, että hä- 
nelle voitaisiin antaa mahdollisesti *?amiraalitarkastajan”? arvo- 

nimi, jotta lehdistössä ja ennen kaikkea ulkomailla ei ryhdyttäisi 
laajoihin spekulaatioihin hänen puolustushaaransa johdon vaih- 
doksesta. 

Hitler hyväksyi Raederin pyynnön, etenkin kun ”vedenpääl- 
lisen laivaston” taru näytti olevan lopussa. Raederhan oli ollut 
sen suuri puolestapuhuja. Seuraajaksi Hitler nimitti sukellusve- 
nelaivaston komentajan, amiraali Dönitzin ylentäen hänet sa- 
malla suuramiraaliksi. Syitä tuohon henkilövaihdokseen en sil- 
loin tuntenut. Näytti ilmeiseltä, että syynä oli epäonnistunut 
operaatio ”Regenbogen”', jolloin risteilijät Hipper ja Lützow 
sekä kuusi hävittäjää olivat yrittäneet hyökätä liittoutuneiden 
saattuetta JW 51 B vastaan Norjan merellä vuoden 1942 lopul- 
la. Alunperin hyvät suhteet ylipäällikön ja suuramiraalin välillä 
olivat kuitenkin jo pitemmän aikaa olleet viilenemässä. Saman- 
aikaisesti tapahtui myös merivoimien pysyvän edustajan vaih- 
dos FHO:ssa. Amiraali Krancken tilalle tuli kontra-amiraali 
Voss. 


Casablanca 


Tammikuussa pitivät Roosevelt ja Churchill konferenssia otta- 
en välillä neuvotteluihin mukaan myös kenraali de Gaullen ja 
Giraudin. Siellä syntyi yhteinen päätös käydä sotaa Saksan 
"ehdottomaan antautumiseen” saakka. Konferenssin tulos saa- 
tettiin monin tavoin yleiseen tietoisuuteen, eikä se jäänyt myös- 
kään Hitlerin kohdalla ilman vaikutusta. Hän puhui monasti 
tuosta liittoutuneiden sopimuksesta korostaen silloin, että pe- 
räänantaminen taistelussa olisi siitä alkaen aivan järjetöntä. 


Pohjois-Afrikka 
Pohjois-Afrikasta saapui yhä uusia huonoja uutisia. Motgome- 


ryn paine Rommelin joukkoja vastaan oli yhä lisääntynyt. 
Tammikuun 23. päivänä joutui Tripolis ja siten melkein koko 

Libya englantilaisten käsiin. Lännen suunnasta olivat amerikka- 
laiset edenneet Tunisian rajalle ollen siellä saksalaisten asemien 
edessä. Oli nähtävissä, että Pohjois-Afrikkaa ei enää kauan 
kyettäisi pitämään. Pelottavalta tuntui nopeasti heikkenevä ita- 
lialaisten panos. 


Manstein ja Hitler 


Helmikuun 6. päivänä tuli sotamarsalkka v. Manstein Hitlerin 
luo Wofschanzeen. Mansteinilla oli paljon asiaa keskusteltavak- 
si hänen kanssaan. Häntä askarrutti kysymys maavoimien joh- 
don järjestelystä. Hitler oli itse myös maavoimien komentaja ja 
oli kaiken lisäksi alistanut vielä syksyllä 1942 Armeijaryhmä 
A:n suoraan johtoonsa. Manstein esitti, että Hitler nimittäisi jon- 
kun maavoimien kenraalin maavoimien komentajaksi tai ainakin 
itärintaman komentajaksi. Jos Hitler ei näkisi siihen edellytyksiä, 
oli toisena mahdollisuutena lopettaa kahtiajakoisuus maavoi- 
mien yleisesikunnan ja puolustusvoimien johtoesikunnan välillä 
yhdistämällä ne yhdeksi yleisesikunnaksi. Hitler kävi keskuste- 
lua hyvin rauhallisesti ja asiallisesti käsitellen kaikkia Manstei- 
nin esittämiä kohtia. Mutta periksi ei Hitler voinut antaa. Hän ei 
tuntenut yhtään kenraalia, johon hän olisi voinut luottaa niin 
paljon, että olisi voinut antaa tälle Mansteinin suosittelemat 
valtuudet. Niin pysyi johdon järjestely entisellään. Manstein 
puhui myös tilanteesta rintamallaan sekä tulevista suunnitelmis- 
taan ja aikomuksistaan, joihin hän tarvitsi melkoisen toiminta- 
vapauden. 

Helmikuun 7. päivänä saapuivat kaikki valtakunnan- ja alue- 
johtajat Johtajanpäämajaan, jolloin Hitler piti seikkaperäisen 
puheen talvikuukausien tapahtumista. Hän oli rakentanut esi- 
tyksensä siten, että kellekään kuulijoista ei tullut katastrofaali- 
sesta tilanteesta pienintäkään vihjettä kotiin vietäväksi. Min- 
käänlaista epävarmuuden tai epäilyn sävyä ei ollut kuultavissa. 
Hitler mainitsi selvästi ja peittelemättä venäläisten menestykset 
ja esitti sitten aikomuksensa selvittää kaiken jälleen kuntoon. 

Olin jälleen yllättynyt kuullessani, millä varmuudella Hitler va- 
kuutti valtakunnan- ja aluejohtajat pyyhkäisten mahdolliset 
epäilyt kriisitilanteesta taivaan tuuliin. Hän mainitsi myös Ca- 
sablancan konferenssin ja vastustajien yhteisen julkilausuman 
”ehdottomasta antautumisesta”. Hän toi lisäksi kuulijoidensa 
tietoon, että tuo konferenssin päätös oli vapauttanut täysin hä- 
net itsensä kaikista yrityksistä pyrkiä jossain päin maailmaa 
keskusteluihin erillisrauhasta. Valtakunnanjohtajat ja aluejohta- 
jat matkustivat selvästi helpottunein mielin ja täynnä toiminta- 
tarmoa takaisin maakuntiinsa. 

Helmikuu toi myös myönteistä vaihtelua, joka oikeastaan ei 
sopinut lainkaan jännittyneeseen tilanteeseen. Helmikuun 13. 
päivänä Winrich Behr meni vihille vaimoni sisaren kanssa van- 
hempien maatilalla Saksissa. Häistä tuli erittäin nautinnollinen 
juhla, joka sai erityisen sävynsä sulhasen pelastumisesta Sta- 
lingradista. 


Mansteinin keväthyökkäys 


Helmikuun loppupäivät eivät olleet rauhallisia. Hitler neuvotteli 
sodan jatkamisesta Göringin, Jeschonnekin, Ribbentropin, 
Goebbelsin, Himmlerin ja Speerin kanssa. Lisäksi oli keskuste- 
luja OK W:ta ja OK H:ta edustavien sotilasneuvonantajien kans- 
sa. Helmikuun 16. päivänä Hitler ylensi kenraalieversti, vapaa- 
herra v. Richthofenin sotamarsalkaksi ja velvoitti minut välit- 
tämään tiedon tästä puhelimitse Richthofenille hänen esikun- 
taansa. 

Helmikuun 19. päivä oli Mansteinin hyökkäyksen alkamis- 
ajankohta Donetsin ja Harkovan suunnassa. Hän oli ehdottanut, 
että Hitler viettäisi nuo päivät Ukrainan komentopaikallaan 
Vinnitsassa. Tämä ei kuitenkaan ollut ensin oikein lähdössä, 
mutta Zeitzlerin puollettua ehdotusta hän hyväksyi sen. Hitler 
lensi helmikuun 17. päivänä pienen seurueen kanssa Zaporo- 
Zeen Mansteinin armeijaryhmän komentopaikalle. Siellä hän 
viipyi kaksi yötä siirtäen sitten komentopaikkansa Vinnitsaan 

helmikuun 19. päivästä alkaen. Päivät ZaporoZzessa sujuivat 
tavanomaisesti mutta kylläkin myös jännityksentäyteisesti, ku- 
ten on yksityiskohtaisesti luettavissa Mansteinin muistelmista. 
Hitler keskittyi melkein kokonaan sotatoimiin eteläisen armeija- 
ryhmän eli helmikuun alusta Armeijaryhmä Donin alueella. Ve- 
näläiset eivät olleet vielä pysäyttäneet etenemistään lounaa- 
seen. Siellä ei ollut enää saksalaisia vastassa, joten sotatoimet 
tapahtuivat hitaasti suurella vapaalla alueella. Hitlerin lähtö 
helmikuun 19. päivänä oli osaksi noiden liikkeiden aiheuttama, 
sillä sekä Manstein että Richthofen pyysivät Hitleriä väisty- 
mään Zaporozesta. He pelkäsivät mahdollista yllättävää venä- 
läisten taisteluosastojen etenemistä lentokentälle, jolloin Hitle- 
rin lähtö lentoteitse olisi estynyt. Kun me sitten iltapäivällä 
olimme lähdössä, kuulimme konekiväärien ja tykistön ääniä lä- 
heltä lentokenttää. Minulle on Zaporoże jäänyt mieleen myös 
sen vuoksi, että Hitler ylensi siellä Engelin ja minut eversti- 
luutnanteiksi. Meidän osaksemme tuli muuten pidättyvyyttä ja 
epäluuloja tuon esikunnan upseerien taholta. Oli selvästi havait- 
tavissa, että he eivät paljon uskoneet Hitlerin sotatoimiin. 

Helmikuun 19. päivänä olimme jälleen mukavassa komento- 
paikassa Vinnitsassa ja pysyimmekin siellä melkein neljä viik- 
koa, maaliskuun 15. päivään saakka. Tuona aikana Manstein 
johti sotatoimiaan suurella vauhdilla ja hyvällä menestyksellä. 
Hitler seurasi hyökkäävien divisioonien liikkeitä hyvin tarkkaa- 
vaisesti, kunnes ne olivat saavuttaneet maaliskuun puolivälissä 
Donetsin eli sotatoimien tavoitteen. Maaliskuun 10. päivänä Hit- 
ler lensi jälleen Mansteinin luokse, lausui kiitosta ja tunnustusta 
hyvin suoritettujen sotatoimien johdosta sekä myönsi Manstei- 
nille tammenlehvän ritariristein. Oli merkillepantavaa, miten 
paljon mieliala armeijaryhmän upseeriston keskuudessa oli 
muuttunut sitten viime käynnin. He katsoivat nyt jälleen myön- 
teisesti tulevaisuuteen. 

Päämajassa Vinnitsassa oli mieliala useinkin toinen. Helmi- 
kuun 28. päivänä oli eräs kommando-osasto tuhonnut Norjassa 
sijainneen Vermorkin raskasvesitehtaan, joten tämä tulevaisuu- 
den tehdaslaitos ei enää ollut käytettävissä. 

Moitteita ilmavoimia vastaan 


Maaliskuun 1. päivänä tekivät englantilaiset voimakkaan ilma- 
hyökkäyksen Berliiniin. Ilmoitettiin, että 250 englantilaista ne- 
limoottorista lentokonetta oli pudottanut 600 tonnia pommeja 
valtakunnan pääkaupunkiin. Ne tuhosivat 20 000 taloa, saattoi- 
vat 35 000 ihmistä kodittomiksi ja surmasivat 700. Tämä ankara 
hyökkäys antoi Hitlerille aiheen jälleen vakaviin moitteisiin il- 
mavoimia kohtaan. Kun Goebbels saapui viikkoa myöhemmin, 
maaliskuun 7. ja 8. päiviksi Hitlerin luo, he keskustelivat kauan 
ja perusteellisesti englantilaisten voimistuvasta ilmasodankäyn- 
nistä. Hitler ei säästänyt moitteita. Hän veti noihin hyökkäyk- 
siin mukaan myös maavoimien kenraalit. Kun Hitler vieritti 
pääsyyn Stalingradin tappiosta enemmän kolmelle liittolaisar- 
meijalle, italialaiselle, romanialaiselle ja unkarilaiselle, niin hän 
ei säästänyt myöskään saksalaisia kenraaleja. Hän moitti näitä 
siitä, että he eivät uskoneet järkähtämättä tämän taistelun oi- 
keellisuuteen eikä heillä ollut aavistustakaan aseista ja muusta 
kalustosta ja että he seurasivat rintamien kehitystä täynnä epä- 
luuloa. Hitler oli monesti niin kiihtynyt, että häntä ei kukaan 
voinut keskeyttää. Ilmavoimia hän käski nimeämään nuoren, 
kokeneen upseerin *'hyökkäysten johtajaksi Englantiin” ja an- 
tamaan hänelle alaiseksi joukon hyviä pommitusyksiköitä teh- 
tävänä tehdä jatkuvia, keskitettyjä hyökkäyksiä Englannin kau- 
punkeja vastaan. Eversti, myöhemmin kenraali Peltz sai tuon 
tehtävän suorittaakseen. Tarvittavien pommitusyksiköiden 
puutteen vuoksi hän ei kyennyt koskaan saamaan toimintaa 
täyteen käyntiin. 

Maaliskuun 13. päivänä Hitler lensi takaisin Rastenburgiin. 
Hän poikkesi välillä Keskustan armeijaryhmän esikuntaan Smo- 
lenskiin, jossa hän keskusteli pitkään sotamarsalkka v. Klugen 
kanssa. Tunnelma oli hyvä ja luottavainen. Hitler sai sieltä 
vaikutelman, että ei voitu tietää varmuudella, jos vaikka venä- 
läiset sittenkin olivat kuluttaneet voimansa loppuun. 

Suunnitelmia Zitadelleä”' varten 


Hitler suunnitteli jo ensimmäistä offensiiviä idässä. Erityisen 
huomiotaherättävä mutka” Kurskin ympärillä piti vallata en- 
siksi takaisin sotatoimella peitenimeltään ”’ Zitadelle”. 

Lentomme jatko Smolenskista Rastenburgiin sujui ilman 
mainittavia tapahtumia. Vasta sodan jälkeen kuulin, että tuon 
lennon aikana piti tehdä attentaatti Hitleriä vastaan. Armeija- 
ryhmän ensimmäinen yleisesikuntaupseeri, eversti v. Tresc- 
kow, joka oli Hitlerin vastustaja, oli päättänyt raivata hänet 
pois. Tietämättä mitään räjähdysainepakkauksesta, joka kuu- 
lemani mukaan oli sijoitettu Hitlerin koneeseen, sattui mieleeni 
tulemaan ajatus lentäessäni itse He 111:llä laajojen metsien yllä: 
mitähän Saksassa silloin tapahtuisi, jos Hitlerin Condor-kone 
katoaisi johonkin metsikköön? Me tulimme kuitenkin kaikki 
hyväkuntoisina Rastenburgiin ja siirryimme jälleen Wolfschan- 
zeen. 

Päivät kuluivat verraten rauhallisina, kunnes Hitler jälleen 
toisti moitteensa ilmavoimia kohtaan englantilaisten jatkettua 
taukoamatta pommihyökkäyksiään Saksan kaupunkeja vastaan. 
Nürnberg ja München olivat saaneet kestettäväkseen raskaat 
hyökkäykset. Kun Hitler saapui maaliskuun 20. päivänä Berlii- 
niin, hänellä oli heti keskustelu Göringin kanssa vihollisen ilma- 
hyökkäysten johdosta, jolloin käsittelyn kohteena oli myös il- 
mavoimien kenraalien kykenemättömyys tehtäviinsä. Hitler il- 
maisi noina päivinä myös hyvin suorasukaisesti käsityksensä 
Göringin pätemättömyydestä. Sillä ei tosin ollut vielä mitään 
vastavaikutusta heidän henkilökohtaisiin suhteisiinsa. 

Maaliskuun 21. päivänä Hitler piti tavanomaiseen tapaan pu- 
heen sankarivainajien muistopäivänä Berliinin Zeughausissa. 
Hän puhui siihen saakka kaatuneista 542 000 miehestä kunnioit- 
tavasti ja sanoi, että he tulevat elämään katoamattomina san- 
kareina ja paremman aikakauden edelläkävijöinä riveissämme 
ikuisesti**. Tuo muistopäivä on saanut vasta myöhemmin tietyn 
lisämerkityksen. = Yleisesikuntaeversti Rudolf-Christoph v. 
Gersdorff, Keskustan armeijaryhmän esikunnasta, on sodan 

jälkeen väittänyt, että hän yritti tuossa Zeughausin tilaisuudessa 
tai sen jälkeen attentaattia Hitleriä vastaan. Hän oli kuljettanut 
kaikissa päällystakin taskuissa räjähdysainetta. Hitlerin kiire 
kiertokäynnillä Zeughausiin pystytetyssä näyttelyssä oli kuu- 
lemma estänyt sen, ettei jo asetettu miinan aikasytytin voinut 
enää tehota. Muistan tarkoin tapaamiseni Gersdorffin kanssa, 
sillä hän herätti asepukunsa eleganssilla erityisesti huomiota. 
Hän saattoi meitä notkeana ja solakkana sekä puhui pitkään 
Keitelin adjutantin, majuri John v. Freyendin kanssa. Pidän 
hyvin epätodennäköisenä, että hän olisi kuljettanut takintas- 
kuissaan räjähdysaineita. 

Itärintamalla vallitsi ”liejukausi””. Molemmin puolin rintamaa 
oli mahdotonta toteuttaa suurehkoja sotatoimia. Voitiin havaita, 
että vallitsi jännittynyt, rauhallinen jakso, josta ei vielä voitu 
sanoa, missä ja mihin suuntaan ensimmäiset liikkeet tapahtuisi- 
vat. Hitler päätti matkustaa Berliinistä Mincheniin ja Ober- 
salzbergiin. Maaliskuun 22. päivänä saavuimme illalla Bergho- 
fiin, ja pysyimme sitten useita viikkoja siellä ylhäällä. Tuo aika 
oli rasittavaa, osaksi myös masentavaa. Onneksi oli Hitler kut- 
sunut myös vaimoni Berghofiin. Siitä oli luonnollisesti minulle 
paljon apua ja iloa. 


Tunisia 


Maaliskuun viime päivinä täytyi minun lentää Sisiliaan ja Tuni- 
siin. Kesselringiltä saadut tiedot olivat hyvin vaikeaselkoisia. 
Hän kertoi aika optimistisesti taisteluista Tunisin alueella, kun 
taas muista paikoista kerrottiin päinvastaista. Ensimmäinen 
kohteeni oli Catania. Sieltä menin edelleen Kesselringin luo 
Taorminaan. Keskustelut hänen kanssaan antoivat minulle hy- 
vin selvän kuvan siitä, että Tunisiaa ei enää kauan voitaisi pitää. 
Seuraavana aamuna lensin Kesselringin kanssa sinne kahdeksi 
päiväksi. Ensin kävimme etelärintamalla, jossa tapasimme ar- 
meijan komentajan, kenraalieversti v. Arnimin. Hän oli samaa 
mieltä sotamarsalkan kanssa. Illan ja yön vietin divisioona 

Hermann Göringin” luona, josta tunsin hyvin komentajan, 
kenraaliluutnantti *Beppo? Schmidin ja eräitä muita upseerei- 
ta. Schmid ajoi illalla kanssani rintamalle ja näytti erittäin ohutta 
ryhmitystä, hänen suurta huoltaan amerikkalaisten hyökkäys- 
vaaran vuoksi. Illalla keskustelimme kauan joukkojen murheis- 
ta, jolloin minun täytyi kuitenkin sanoa hänelle, että hänen 
divisioonansa on varsin hyvässä kunnossa verrattuna muihin 
tuntemiini maavoimien divisiooniin. Hän ei kiistänyt sitä, mutta 
korosti kuitenkin, että hän ei yksin kykene pysäyttämään ame- 
rikkalaisia. Seuraavana aamuna tapasin Kesselringin Bisertas- 
sa, josta lensimme takaisin Taorminaan. Minulla oli tuona päi- 
vänä vielä tilaisuus keskustella tilanteesta useiden hänen esi- 
kuntansa upseerien kanssa. Kysyin silloin myös, oliko heillä 
arviota mahdollisesta amerikkalaisten tulosta Tunisiasta meren 
yli Sisiliaan. Mielipiteet siitä vaihtelivat, mutta lopulta Kessel- 
ringin esikunta arveli, ettei heillä ole mitään mahdollisuuksia 
torjua amerikkalaisten hyökkäystä. 

Kuvasin Hitlerille yksityiskohtaisesti vaikutelmiani. Hän otti 
huonot uutiset vastaan rauhallisena eikä sanonut niihin paljoa- 
kaan. Minusta tuntui siltä, kuin hän olisi jo pyyhkinyt Poh- 
jois-Afrikan pois laskuistaan. Sisilian suhteen hän oli sitä miel- 
tä, että italialaiset joukot tulisivat nyt hieman aktiivisemmiksi, 
kun heidän oma isänmaansa oli vaarassa. Ilmoitin siihen kieltei- 
sen käsitykseni italialaisista joukoista. En voinut kuvitella, että 
löytyisi yhtään italialaista divisioonaa, joka vielä voisi menes- 
tyksellä ja pitkäaikaisesti tehdä vastarintaa. Ennen kaikkea ita- 
lialainen upseeristo ei täyttäisi alkeellisimpiakaan vaatimuksia. 
Hitler oli italialaisten kelvottomuuden johdosta hyvin äreissään 
ja sanoi jopa, että Italian asevoimat eivät perimmiltään halun- 
neet tietää mitään sodasta ja että ne mieluummin tänään kuin 
huomenna heittäisivät kiväärit pois tai loikkaisivat koko- 
naan vihollisen puolelle. 

Liittolaisten vierailuja 


Ulkomaisten valtionpäämiesten vierailujen sarjan aloitti huhti- 
kuun 3. päivänä Bulgarian kuningas Boris. Hän saapui käsit- 
tääkseni aina vain kuullakseen Hitlerin mielipiteet bulgarialaisi]- 
lekin katastrofaaliselta näyttäneestä Venäjän rintaman tilantees- 
ta. Hän keskusteli hyvin luottamuksellisesti Hitlerin kanssa ei- 
kä salannut mielipiteitään. Kyllä Hitlerkin arvioi voimasuhteita 
ja mahdollisuuksia yhä suurin varauksin mutta ei voinut tai 
halunnut uskoa, että venäläisillä olisi käytettävissään vahvem- 
pia voimia kuin siihen asti. Keskustelu Hitlerin ja kuningas 
Boriksen välillä tapahtui hyvin tahdikkaasti ja maltillisesti, mut- 
ta Hitler sanoi meille vierailun päätyttyä kertoneensa tällä ker- 
taa kuninkaalle hyvin avoimesti mielipiteensä venäläisistä, eikä 
hän voi yhtyä laajalle levinneisiin käsityksiin venäläisten voi- 
mista. 

Seuraavana päivänä matkustimme illalla junalla Linziin. Hit- 
ler vieraili ? Hermann Göringin”? valtakunnantehtailla ja Nibe- 
lungentehtailla St. Florianissa. Speer ja Pleiger olivat saapuneet 
myös Linziin ja he seurasivat Hitleriä noilla tehdaskierroksilla. 
Valtakunnantehtailla oli Pleiger onnistunut kohottamaan tuo- 
tantoa merkittävästi. Nibelungen-tehtaalla alkoi juuri tulla val- 
mistuslinjalta uusia Panzer III- ja I V-vaunuja. Hitler oli odotta- 
nut sitä jo kauan ja näytti nyt hyvin innostuneelta, kun vihdoin- 
kin oli päästy niin pitkälle. Hän päätti heti, että operaatio * Zi- 
tadelleä” tulisi siirtää, jotta voitaisiin toimittaa vielä riittävästi 
panssareita. Tuosta lykkäyksestä eivät yleisesikunnan johto- 
miehet pitäneet lainkaan. Myös Richthofen painosti hyökkää- 
mään. Mutta kenraalieversti Guderian, joka toimi helmikuun 
lopusta lähtien panssarijoukkojen ylitarkastajana”, puolsi 
hyökkäyksen siirtämistä, ja niin sitten alkamisajankohdaksi 
määrättiin kesäkuu. En ymmärtänyt Hitlerin ratkaisua, sillä 
tuosta melkein kuuden viikon lykkäyksestä hyötyivät oikeas- 
taan vain venäläiset. Elleivät he itse päättäneet hyökätä, he 
voisivat ainakin vahvistaa asemiaan siinä määrin, että etenemi- 
nen tulisi saksalaisille hyvin raskaaksi. Mutta Hitler ei ollut 

horjutettavissa suunnitelmistaan. 

Huhtikuun kuluessa saapui lisää liittolaismaiden valtiomiehiä 
vierailulle. Heitä olivat Mussolini, Antonescu, Horthy, Ouis- 
ling, Tiso, Pavelitz, Laval ja Oshima. Mussolini viipyi kolme 
päivää Klesheimissa käyden monia keskusteluja Hitlerin kans- 
sa. Hän yritti saada tämän lopettamaan sodan venäläisiä vas- 
taan mahdollisimman pian. Tuo aihe oli Hitlerille jo tuttu, ja hän 
oli hylännyt ajatuksen. Mussolini muuttui loppukeskustelujen 
ajaksi poissaolevaksi ja vaiteliaaksi. Hänestä huomasi selvästi, 
että hän piti sotaa jo menetettynä, eikä hänen näkökulmastaan 
Italialla ollut enää mitään mahdollisuuksia saada muutosta ai- 
kaan. Keskustelin silloin Hitlerin kanssa tuosta käynnistä ja 
kerroin vaikutelmani. Hitler vastasi, että Mussolinilla ei yli- 
päänsä voinut olla enää mitään vaikutusta sotatoimien kehitty- 
miseen. Hitler pelkäsi, että Italiassa sattuisi pian johtopaikoilla 
meille epäedullisia muutoksia. 

Amiraali v. Horthy halusi myös tietää, mitä Hitler ajatteli 
sodan jatkamisesta. Hitler antoi pitää hänelle tilanneselostuk- 
sen, joka välitti selvästi myönteisen kuvan. Minusta tuntui, että 
Horthy kyllä kuunteli tarkoin kaikkea tunnetulla, miellyttävällä 
tyylillään, mutta hän ei varmaankaan uskonut mitään siitä, mitä 
esiteltiin. Ribbentrop kävi amiraalin kimppuun juutalaispolitii- 
kasta. Hän mainitsi, että Unkarissa olevat 800 000 juutalaista 
täytyi nyt kuljettaa itään. Mutta myöskään siihen Horthy ei 
suostunut vaan antoi kysymyksen jäädä odottamaan. Yleisesti 
voidaan sanoa tuon kuukauden vieraista, että he kaikki tulivat 
epäluuloisina ja sellaisina he myöskin lähtivät, sillä heillä 
kaikilla oli omia suoria yhteyksiään muihin maihin. Niitä pitkin 
he kuulivat yhä lisääntyvistä amerikkalaisten ja venäläisten 
keskityksistä, jotka eivät jättäneet epäilyksen sijaa, etteikö vielä 
vuonna 1943 alkaisi heidän suuret hyökkäyksensä. Kuitenkin 
Hitler toivoi yhä venäläisten pysyvän heikkoina ja operaatio 
”Zitadellen”' tuottavan tulosta. 


daa 


Hitler vaatii ilmatorjunnan vahvistamista 


Hyvin huolestuneesti keskustelimme monesti huhtikuussa Hit- 
lerin kanssa ilmatilanteesta. Englantilaisiset lensivät jatkuvalla 
sitkeydellä hyökkäyksiään Saksan kaupunkeja vastaan, eikä 
Hitler tiennyt, miten hänen pitäisi vastata niihin. Melkein joka 
ilta ruokailun jälkeen hän kutsui minut suureen saliin, jossa 
sitten kuljimme edestakaisin tunnin tai kahden mittaisissa kes- 
kusteluissa. Hitler tunsi aivan selvästi englantilaisten ylivoimai- 
suuden ja kannatti entistä enemmän ilmatorjunnan vahvistamis- 
ta. Minun täytyi sanoa hänelle silottelematon mielipiteeni, että 
en odottanut jättiläismäiseltä ilmatorjunnalta mitään vaikutusta 
hyökkäyksiin. Ilmatorjuntatykistö pakottaisi kylläkin pommitta- 
jat pois häiriöttömästä lähestymislennosta ja tähdätystä pommi- 
tuksesta. Mutta kaikenkaikkiaan Saksassa ei ollut olemassa mi- 
tään tehokasta torjunta-asetta yöllisiä pommihyökkäyksiä vas- 
taan. Hitler ei torjunut mielipidettäni, joten tulin siihen käsityk- 
seen, että hän yhtyi siihen. Oli masentavaa joutua kuulemaan 
Hitlerin lausunnot Göringistä. Hän tunsi arvostelevan asenteeni 
Göringin suhteen jo vuodelta 1940, eikä hän ollut sitä unohta- 
nut. Ilmatilanteen kehitys sodan jatkuessa antoi hänelle yhä 
uudelleen aihetta arvostella Göringin toimintaa ilmavoimien 
komentajana. Noina huhtikuun päivinä Berghofissa sain kuiten- 
kin sen vaikutelman, että Hitler ei enää halunnut tietää mitään 
Göringistä. Hänen sanansa Göringin suhteen olivat kovia ja 
torjuvia. Yritin hieman lieventää hänen tuomiotaan sillä, että 
viittasin ilmavoimien vaikeaan varustelutilanteeseen, joka ai- 
heutui sotatilanteen kehityksestä idässä. Tämän kyllä Hitler 
hyväksyi, mutta hänen kritiikkinsä uusien lentokoneiden kehit- 
tämisestä, ennen kaikkea pommikoneista, minun täytyi todeta 
oikeaksi. Hän teki vertailuja sukellusveneisiin. Vuonna 1942 oli 
englantilaisten paikantamislaitteiden kehityksen vuoksi tullut 
suuria tappioita, jolloin Dönitz oli päättänyt pitää sukellusve- 
neet pois toiminnasta siihen asti, kunnes torjuntakeinot englanti- 
laisten tutkia vastaan olisivat tehokkaita. Nyt oli edetty niin 
pitkälle, että tuo ajankohta tulisi pian. Merivoimien toimintaky- 

ky oli Hitlerin mielestä huomionarvoinen ja merkitsi hänelle 
suurta apua, koska sen kehittämisestä ei enää tarvinnut olla 
huolissaan. Hänellä ei ollut alunperin myöskään mitään syytä 
seurata tarkoin ilmavoimien kehittämistä, eikä hän siitä paljon 
tiennytkään. Nyt hän sanoi olevansa pakotettu huolehtimaan 
kaikista ilmavoimien yksityiskohdistakin ja puuttumaan voi- 
makkaammin kehittämiseen. Päivittäisissä keskusteluissa Gö- 
ringin kanssa Hitler ei antanut kuitenkaan näkyä suuttumustaan 
Göringilin ja ilmavoimiin. 

Huhtikuun loppupäivinä saapui Keskustan armeijaryhmältä 
Smolenskin alueelta yksityiskohtaisia kertomuksia ruumislöy- 
döistä Katynin metsästä. Ulkoministeriö oli koonnut kansainvä- 
lisen lääkärikomission ja lähettänyt sen Katyniin. Siihen kuului 
merkittäviä oikeuslääketieteen edustajia Gentin, Sofian, Köö- 
penhaminan, Helsingin, Napolin, Agramin, Prahan, Bratislavan 
ja Budapestin yliopistoista. Huhtikuun 30. päivään mennessä oli 
kaivettu ylös 982 puolalaisen upseerin ruumista. Heidät oli 
murhattu maalis- huhtikuussa 1940 ampumalla niskaan. Kun 
Hitler luki lääkärikomission raportin, hän antoi julki koko hal- 
veksuntansa venäläistä hallitusta ja sen joukkomurhaajia koh- 
taan. Hän sanoi, ettei hän ollut venäläisiä koskaan toisin arvioi- 
nutkaan ja että tuo löytö vain vahvisti hänen käsityksensä. 

Toukokuussa 1943 ei sattunut mitään suuria tapahtumia. Hit- 
lerin ponnistelut varustelun edistämiseksi ja ilmasodan rajoitta- 
miseksi olivat etualalla. Varusteluun hän oli saanut valtakun- 
nanministeri Speerissä erään kaikkein aktiivisimmista apulaisis- 
taan. Tämä osasi mobilisoida koko teollisuuden ja kohottaa sen 
tuotantoa kuukausittain, jopa epätavallisen korkein hyppäyksin. 
Hän oli noin kahden viikon välein Hitlerin luona käsittelemässä 
suuria tai pieniä alansa asioita. Noina aikoina hän toi mukanaan 
aina muutamia teollisuuden asiantuntijoita, jotka sitten käyttivät 
Hitlerin luona puheenvuoroja. Osallistuin myös istuntoihin, 
joissa Hitler puhui melkein yksinomaan talousasiantuntijoiden 
kanssa. Hitlerillä oli varustelusta tärkeimmät luvut päässään, ja 
hän oli hyvin perillä kuukausittaisista tuotantoluvuista. Ei ollut 
monellekaan teollisuusmiehelle aina helppoa vastata kaikkiin 

Hitlerin kysymyksiin. Aivan erityisen hämmästyttävää oli se, 
että monet viime viikkojen ja kuukausien pommitukset eivät 
olleet mitenkään olennaisesti vaikuttaneet teollisuuslaitoksiin. 
Fnglantilaiset pudottivat pomminsa ensi sijassa kaupunkien 
asuntoalueille uskoen siten voivansa murtaa väestön valmiuden 
jatkaa sotaa. Vuonna 1943 oli huomionarvoista se, miten vähän 
menestystä he tuossa suhteessa saivat aikaan. Tietysti lukemat- 
tomat perheet joutuivat pois pommitetuista asunnoistaan, paljon 
siviilihenkilöitä sai surmansa pommituksissa, mutta jäljelle jäi 
vaikutelma, että nuo pommihyökkäykset eivät kyenneet mur- 
tamaan Saksan kansan henkistä kestokykyä. 

Toukokuun 2. päivänä Hitler ajoi aamupäivällä Mäncheniin. 
Käynti koski ennen kaikkea neuvottelua operaatio ”’ Zitadellen” 
suorittamiseksi. Se pidettiin toukokuun 4. päivänä, jolloin pai- 
kalla olivat sotamarsalkat v. Kluge ja v. Manstein, kenraali- 
everstit Guderian ja Jeschonnek sekä eräitä muita upseerei- 
ta. Berghofissa Hitler oli neuvotellut siitä jo aiemmin kenraalie- 
versti Modelin kanssa. Tämä oli neuvonut häntä siirtämään 
hyökkäyksen alkua heinäkuulle, jotta käyttöön olisi saatu vielä 
lisää uusia panssareita. Hitler oli itsekin hyvin taipuvainen tuo- 
hon siirtoon, ja hän ajoikin Minchenissä näkemyksensä läpi 
vastoin kenraalien mielipiteitä. 

Minchenistä matkustimme Berliiniin. Siellä Hitler halusi 
osallistua kesäkuun 7. päivänä Lutzelle järjestettyihin valtion- 
hautajaisiin. SA:n esikuntapäällikkö oli saanut surmansa au- 
to-onnettomuudessa autobahnilla Berliinin lähellä. Pääpuheen 
tuossa tilaisuudessa piti Goebbels, mutta Hitler lisäsi siihen 
vielä muutamia lauseita, joista oli pääteltävissä, kuinka paljon 
häneen tuo kuolemantapaus koski. Hautajaisten jälkeen Hitler 
tarjosi korkeille puolueen, SA:n ja SS:n johtajille lounaan. Siellä 
hän puhui ankaraan sävyyn hurjastelusta moottoriteillä. Hän 
käski puoluejohtajia rajoittamaan autojensa nopeuden 80 kilo- 
metriin tunnissa. 

Toukokuun 12. päivänä lensimme Itä-Preussiin päämajaam- 
me. Siellä sai Hitler seuraavana päivänä tiedon kenraalieversti 
v. Arnimin antautumisesta Tunisissa. Hitler oli jo nähnyt Tuni- 

sian asemien menettämisen lähestyvän, mutta hänellä ei ollut 
enää mitään keinoa auttaakseen tilannetta. Hän kohdisti italia- 
laisiin moitteita siitä, että he eivät olleet ylimalkaan hallinneet 
enää viimeisten kuukausien aikana huoltokuljetuksia Poh- 
jois-Afrikkaan. 

Toukokuun 13.—15. päivinä Hitlerillä oli perinpohjaisia neu- 
votteluja Speerin ja useiden varusteluteollisuuden asiantuntijoi- 
den kanssa. Hänelle esiteltiin uusia panssarivaunujen ja panssa- 
rintorjunta-aseiden malleja, jolloin Hitler teki niistä päätöksiä. 
Hitler palkitsi Speerin tekniikan sormuksella”. 


Loma Prahassa ja Wienissä 


Toukokuun lopussa lähdin pitkähkölle lomalle. Suunnittelin 
vaimoni kanssa matkaa Prahaan ja Wieniin. Emme tunteneet 
vielä noita kaupunkeja, joten olin sanonut hänelle, että voisim- 
me käydä niitä katsomassa vielä, ennen kuin nekin muuttuisivat 
soraksi ja tuhkaksi. Berliinistä matkustimme junalla aluksi Pra- 
haan. Siellä vietimme runsaan viikon asuen hotellissa Vaclavin 
aukion reunalla ja saaden nopeasti etäisyyttä sotatapahtumiin. 
Tosin me luimme ensimmäisinä päivinä lehdistön kertomuksia 
englantilaisten tekemistä ilmahyökkäyksistä suuria patojamme 
vastaan. Tiedot järkyttivät meitä suuresti. Prahassa meillä oli 
tilaisuus käydä oopperassa ja teatterissa, mutta erityisesti 
olimme kiinnostuneita kauniista, vanhoista rakennuksista, joi- 
den ansiosta kaupungilla oli erityinen viehätys ja jotka onneksi 
ovat myöskin säilyneet. 

Matkalla Prahasta Wieniin käytimme jälleen rautatietä istuen 
samanlaisessa täydessä junassa kuin jo viikkoa aikaisemmin. 
Matkustajat olivat kuitenkin hyvin eloisia, joten vilkas seuruste- 
lu jatkui Wieniin saakka. Saatoin havaita, että ihmiset tosin 
tarkkailivat sotatapahtumia hyvin arvostelevina, mutta he olivat 
kaikki syvästi vakuuttuneita siitä, että Hitler kyllä seuraisi ke- 
hitystä ja saisi sodan meille myönteiseen päätökseen. 

Wienissä meidät yllätti asemalaiturilla valtakunnanjohtaja 

Göringin lähettämä käsin kirjoitettu sanoma 2. Ilma-armeijan esikunnalle. 





Kesällä 1942. Le- 
pohetki päämajas- 
sa Vinnitsassa. 


Huhtikuu 1943. Hitler 
syntymäpäivänään 
apulaistensa keskeliä 
Obersalzbergissä. 


Syyskuu 1943. Kolme adjutanttia Johtajanpäämajassa Wolf- 
schanzessa. Vasemmalta: v. Szymonski, v. Below ja John von 

Neuvottelu Wolfschanzessa. Vasemmalta: Student, Hewel, 
Wagner, Göring ja Dönitz. 


Hitler antaa Wolfschanzessa 15 ansioituneelle ilmavoimien 
upseerille kunniakirjat tammenlehvistä. 





Heinäkuun 20. päivä 1944. Hitler vähän attentaatin jälkeen 
Bormannin ja kenraali Jodlin kanssa. 


Tuhoutunut tilannehuone pommiräjähdyksen tapahduttua. 

Eversti Rudel Johtajanpääma- 
jassa saatuaan rautaristiin kul- 
taisen tammenlehvän miekko- 
jen kera. 





Zweiter Teil des politischen Testaments ! 


Ich stosse vor meinem Tode den frueheren Reichsmarschall Hermann Goering aus 
der Partei aus und entziehe ihm alle Rechte, die sich aus dem Erlass vom 29, Juni 
1941 sowie aus meiner Reichstagserklaerung vom 1, September 1939 ergehen koennten. 
Ich ernenne an Stelle dessen den Grossadmiral D oenit z zum Reichspraesidenten 
und Obersten Befehlshaber der Wehrmacht. 

Ich stosse vor meinem Tode den frueheren Reichsfuehrer SS und Reichsminister 
des Innern, Heinrich H í m m l e r aus der Partei sowie aus allen Staatsaemtern 
aus, Ich ernenne an seiner Stelle den Cauleiter Karl Hanke zum Reichsfuehrer SS 
und Chef deor deutschen Polizei und den Gauleiter Paul Giesler zum Reichs- 
minister des Innern, 

Goering und Himmler haben durch geheime Verhandlungen mit dem Feinde, die sie 
ohne mein Wissen und gegen meinen Willen abhielten, sowie durch den Versuch ent- 
gegen dem Gesetz die Macht im Staate an sich zu reissen, dem Lande und dem gesamten 
Volk unabsehbaren Schaden zugefuegt, gaenzglich abgesehen von der Treulosigkeit 
gegenueber meiner Person. Um dem deutschen Volk eine aus ehrenhaften Maennern 
zusammengesetzte Regierung zu geben, die dės Verpflichtung erfuellt, den Krieg mit 
allen Mitteln weiter fortzuzetzen, ernenne ich als Fuehrer der Nation folgende 
Mitglieder des neuen Kabinetts: 


Reichspraesident: Doenitz 
Reichskanzler: Goebbels 
Parteiminister: Bormann 
Aussemminister: Seyss-Inguart 
Inneminister: Gauleiter Giesler 
Kriegsminister: Doenitz 
Oberbefehlshaber des Heeres: Schoerner 
Oberbefehlshaber der Kriegsmarine: Doenitg 
Oberbefehlshater der Luftwaffe: Greim 
Reichsfuehrer SS und der Deutschen Polizei: Gauleiter Hanke 
Landwirtschaft: Backe 

Justitz: Thierack 

Kultur: Dr. Scheel 
Propaganda: Dr. Naumann 
Finanzen: Schwerin Krosigk 
Arbeit: Dr. Hupfauer 
Ruestung: Saur 

Leiter der Deutschen Arbeitsfront und 

Mitglied des Roeichskabinetts; Reichsminister Dr, Ley 


Obwohl sich eine Anzahl dieser Maenner wie Martin Bormann, Dr, Goebbels usw. 
einschliesslich ihrer Frauen aus freiem Willen su mir gefunden haben und unter 
keinen Umstaenden die Hauptstadt des Reiches verlassen wollten, sondern bereit 
waren, mit mir unterzugehen, muss ich sie doch bitten, meiner Aufforderung zu 80 
horchen und in diesem Falle das Interesse der Nation ueber ihr eigenes Gefuehl zu 
stellen, Sie werden mir durch ibre Arbeit und ihre Treue als Gefaehrten nach dem 
Tode ebenso nahe stehen, wie ich hoffe, dass mein Geist unter ihnen weilen und sie 
stets begleiten wird, Moegen sie hart sein, aber niemals ungerecht. moegen sie vor 
allen nie die Furcht Ratgeber ihres Handelns erheben und die Ehre der Nation 
ueber alles stellen, was es auf Erden gibt. Moegen sie sich endlich bewusst sein, 
dass unsere Aufgabe des Aufbaues eines nationalsozialistischen Staates die Arbeit 
kommender Jahrhunderte darstellt, die jeden einzelnen verpflichtet, immer dem ge- 
meinsamen Interesse zu dienen und seine eigenen Vorteile demgegenueber surueckzu- 
stellen. Vor allem Deutschen, allen Nationalsozialisten, Maenner und Frauen und 
allen Soldaten der Wehrmacht verlange ich, dass sie der neuen Regierung und ihrem 
Praesidenten treu und gehorsam sein werden bis in den Tod. 

Vor allem verpflichte ich die Fuehrung der Nation und die Gefolgschaft zur 
peinlichen Einhaltung der Rassengesetze und sum unbarmhersigen Widerstand gegen 
die Weltvergifter aller Voelker, das internationale Judentum, 


Gegeben su Berlin, den 29, April 1945, 4 Uhr 


Unterschrift: 
ADOLF HITLER 
Als Zeugen: ( Unterschriften ) 


Dr, Joseph Goebbels, Martin Bormann, Wilhelm Burgdorf, Hans Krebs 


Zweiter Teil des politischen Testaments Hitlers mit der Einsetzung der neuen Führungsspitze. 


Toinen osa Hitlerin poliittisesta testamentista, josta ilmenee 
valtakunnan uusi johto. 


Baldur v. Schirachin adjutantti, joka saattoi meidät hotelliin. 
Olin ilmoittanut tulostamme Schirachille ja pyytänyt häntä 
"olemaan hieman avuksi kaupunkiin tutustumisessa. Seuraava- 
na aamuna kävimme Schirachin luona alkajaiskäynnillä, jolloin 
keskustelimme hänen kanssaan ohjelmastamme viikon ajaksi. 
Meidät otettiin vastaan erittäin huomaavaisesti ja ystävällisesti. 
Meillä oli monia tilaisuuksia oppia tuntemaan tuon kaupungin 
kaikkia ihanuuksia. Eräänä iltana olimme Schirachien kanssa 
Burgtheaterissa seuraamassa erittäin hyvää esitystä Shakespea- 
ren ” Venetsian kauppiaasta”. 

Näytännön jälkeen Schirach kutsui meidät syömään ravinto- 
laan. Siellä hän käytti tilaisuutta keskustellakseen kanssani 
muun seurueen häiritsemättä hyvin avoimesti poliittisesta ja 
sotilaallisesta tilanteesta. Käsittelimme ainakin tunnin kaiken- 
laisia kysymyksiä, jolloin minä annoin hänelle selvän kuvan 
ilmatilanteen kehittymisestä. Sanoin hänelle, että pidin mahdot- 
tomana voittaa sotaa meidän voimillamme. Schirach oli samaa 
mieltä. Häntä kuohutti vain se, että Ribbentrop, Keitel ja eräät 
muut korkeat upseerit antoivat Johtajalle epäselviä tietoja. Sil- 
loin minun täytyi väittää vastaan, sillä tiesin, että Ribbentrop 
kuten monet kenraalitkin ovat tuoneet Johtajan silmien eteen 
selkeästi sodan vaikeudet eivätkä olleet pitäneet häntä tietämät- 
tömänä myöskään omista epäilyksistään. Minun täytyi sanoa 
Schirachille hyvin selvästi, että Hitler yksin oli kantava voima 
sodan johdossa. Hän vetosi nyt alituisesti Casablancan konfe- 
renssiin, jossa Roosevelt ja Churchill olivat vaatineet meiltä 
ehdotonta antautumista. Schirach ei pitänyt tuota julistusta niin 
ehdottomana vaan oli sitä mieltä, että sovintorauhaan oli yhä 
kylliksi aikaa. 

Viivyimme vielä muutamia päiviä Wienissä. Vaimoni teki 
ostoksia, sillä Wienissä voitiin sentään vielä jotain ostella, esi- 
merkiksi vaunut lapsillemme. Sitten matkustimme takaisin Ber- 
liiniin. Minä jatkoin kesäkuun 14. päivänä jälleen Obersalzber- 
giin. Vaimoni huolehti lapsistamme, mutta hänkin matkusti 
muutaman päivän kuluttua perässäni Berghotfiin. 

Hitlerin arvostelu ilmavoimia kohtaan 


Berghofissa ilmoittauduin Hitlerin luona matkaltani palanneeksi. 
Muutaman henkilökohtaisen sanan jälkeen hän siirtyi heti käsit- 
telemään pääteemaa, englantilaisten jatkuvia pommituksia. Hän 
sanoi koko Ruhrin alueen olevan ”'kaputt”?, eikä ole nähtävissä 
loppua tuolle riehunnalle. Meidän ilmavoimamme eivät pysty 
asettamaan mitään torjuntavoimaa noita hyökkäyksiä vastaan. 
Sitten hän siirtyi puhumaan Sisiliasta. Hitlerille tuotti suurta 
murhetta se, ettei hän voinut luottaa italialaisiin eikä toisaalta 
toimittaa sinne riittävästi joukkoja. Hänen mielestään ilmavoi- 
mien olisi ensiksi mentävä avuksi. Muutamaa päivää aikai- 
semmin, 11. kesäkuuta, Richthofen oli käynyt Berghofissa. Hit- 
ler oli antanut hänelle komentoonsa 2. Ilma-armeijan Italiassa, 
jotta säästäisi Kesselringin, aikaisemmin komentajan, tuleviin, 
vielä laajempiin tehtäviin, vaikkakin tämä nyt oli aluksi taval- 
laan sotapäällikkö ilman joukkoja. 

Tuonhetkistä kireää ilmatilannetta Italiassa kuvaa muuan 
Göringin 11. 6. lähettämä sähke 2. Ilma-armeijan esikuntaan. 
Se on minulla vieläkin hallussani alkuperäisenä, ja siinä sano- 
taan: ”Kaikille Italiassa oleville hävittäjälentäjille on tiedotetta- 
va, että he ovat säälittävimpiä lentäjiä, joita olen koskaan johta- 
nut. Jos he sattumalta ylimalkaan joutuvat viholliskosketuk- 
seen, heidät ammutaan alas, ilman että saisivat itse tuloksia. 
Toistaiseksi kiellän kaikki lomat, jotta minun ei tarvitsisi koti- 
maassa hävetä näitä surkuteltavia olentoja. Göring.” 

Tuon ensimmäisen Obersalzbergin päivän iltana kävelimme 
jälleen Hitlerin kanssa salissa pitkän ajan edestakaisin. Hän 
puhui etupäässä Italian sotanäyttämön aiheuttamista huolis- 
taan. Hitler piti amerikkalaisten etenemistä hyvin vakavana sa- 
noen sitten, että hänen voimansa eivät sinne riitä. Jos ilmavoi- 
mien ei onnistu hyökätä amerikkalaisten noustessa maihin Sisi- 
liaan ratkaisevasti heitä vastaan, silloin ei olisi mitään toivoa 
koko Italian niemimaan suhteen. Hitler luotti lujasti Richthofe- 
niin toivoen hänen onnistuvan puolustuksessa. Otin itselleni 
vapauden kertoa jälleen Hitlerille mielipiteeni siitä, että Saksan 

Luftwaffe ei voinut enää koskaan saavuttaa varustukseltaan 
englantilaisia, amerikkalaisia ja venäläisiä. Hitler vetosi Görin- 
giin, joka voisi tehdä yhtä hyvin kuin hän itsekin mahdottoman 
mahdolliseksi. Vastustin tuota sanomalla, että juuri niin ei ollut 
enää mahdollista tehdä. Puuttui vuosien 1941 ja 1942 kehitys. 
Ilmavoimilla ei ole kuin vanhoja konetyyppejä, joilla sota aloi- 
tettiin jo vuonna 1939. Hitler ei vastannut siihen mitään, mutta 
saatoin havaita, että hänellä oli jälleen luja luottamus Göringiin. 


Hitlerin ja Schirachin välirikko 


Kesäkuun 24. päivänä, katolisten Fronleichnam-juhlapäivänä, 
tuli Baldur v. Schirach vaimoineen Berghofiin. Hänellä oli Hit- 
lerin kanssa pitkä ja perusteellinen keskustelu, jonka sisällöstä 
sain tietää vasta Hitlerin kertomana myöhemmin eräänä iltana. 
Schirach oli esittänyt Hitlerille hyvin yksiselitteisesti mielipi- 
teensä, jonka mukaan sota täytyisi saada loppumaan jollakin 
keinolla. Hitler sanoi siitä: Miten hän oikein ajattelee asiaa. 
Hän tietää yhtä hyvin kuin minäkin, että jos ei ole enää muuta 
keinoa jäljellä, minä ammun sitten kuulan kallooni. Hitler oli 
keskustelusta Shirachin kanssa hyvin kuohuksissaan ja antoi 
selvästi tulla ilmi, ettei hän halunnut olla tämän kanssa enää 
missään tekemisissä. Se olikin heidän viimeinen tapaamisensa. 


” Zitadelle”? 


Kesäkuun 29. päivänä Hitler lensi Wolfschanzeen. Heinäkuun 
5. päivänä oli suunniteltu aloitettavaksi hyökkäys peitenimeltä 
” Zitadelle”. Sitä varten Hitler oli kutsunut heinäkuun 1. päi- 
väksi kaikki yritykseen osallistuvat komentajat puhutteluun. 
Hitler esitteli laajasti tilannetta ja aikomuksiaan. Hän oli hyvin 
luottavainen odottaen menestystä. Hän ei uskonut venäläisten 
kykenevän tekemään suuria, menestyksellisiä iskuja saksalais- 
ten rintamaa vastaan. Hän pelkäsi vain Sisilian suuntaa italia- 

laisten epäilyttävän asenteen vuoksi. 

Heinäkuun 5. päivänä lähtivät armeijaryhmät hyökkäykseen 
kohti Kurskia, v. Kluge pohjoisesta ja v. Manstein etelästä. 
Ennen kuin joukkomme ehtivät aloittaa etenemisen, kohdisti- 
vat venäläiset valtavan tuli-iskun rintamallemme. He siis tiesi- 
vät hyökkäyksen alkamisajankohdan. Taistelusta molemmilla 
rintamilla tuli hyvin kiivas. Mansteinin onnistui edetä paremmin 
kuin Klugen. 


Sperrlen sotilaspalveluksen 40-vuotisjuhla 


Hyökkäyksen alkamispäivänä sain Hitleriltä tehtävän lentää so- 
tamarsalkka Sperrlen luo Ranskaan toimittaakseni onnittelut 
hänen 40-vuotisen palveluksensa johdosta. Tuomisenani hänelle 
oli 50 000 valtakunnanmarkan shekki. Lensin tuota pikaa Parii- 
siin ja ilmoittauduin Sperrlen esikuntapäällikön, kenraali Kolle- 
rin luona. Hänen kanssaan kävin pitkähkön keskustelun ilma- 
sodasta Englantia vastaan. Koller oli sitä mieltä, että ilmavoimia 
ei saisi käyttää kuten tykistöä maavoimien tukena. Operatiivi- 
nen ilmasota Englantia vastaan oli aivan välttämätöntä, joten 
eversti Peltzille täytyisi antaa siihen tarvittavat joukot. 

Sperrle ei ollut Pariisissa vaan oleskeli kesäasunnollaan St. 
Jean de Luzissa, Biarritzin eteläpuolella Atlantin rannikolla. 
Saavuin sinne iltapäivällä ja vein Sperrlelle Hitlerin onnittelun. 
Tilaisuuteen liittyi keskustelu tilanteesta. Sotamarsalkkaan tun- 
tuivat esittelemäni Hitlerin mielipiteet tekevän vaikutuksen. 
Sperrle eli siellä aivan syrjäänvetäytyneenä vain lääkärinsä, ad- 
jutanttinsa ja lähettiupseerinsa seurassa irti sotilaallisesta arki- 
päivästä. Tuossa pikku piirissä vietin vuorokauden nauttien 
rauhasta, joka antoi sellaisen vaikutelman kuin sotaa ei enää 
Euroopassa olisikaan. Lensin Etelä-Ranskasta suoraan takaisin 
päämajaan saapuen keskelle noidankattilaa, joka oli täynnä le- 
vottomuutta ja pulmia. N 

Heinäkuun 12. päivästä alkaen vallitsi aivan uusi tilanne venä- 
läisten hyökätessä eteentyöntyvää rintamanosaamme vastaan 

Orelin luona. Hitler kutsui heinäkuun 13. päivänä Klugen ja 
Mansteinin luokseen neuvotteluun ”Zitadellen' jatkosta. 
Manstein kannatti sitä ehdottomasti, kun taas Kluge halusi lo- 
pettaa hyökkäyksen. Venäläisten hyökkäys oli vaikuttanut ko- 
ko hänen rintamaansa, ja hän epäili, voisiko hän sitä kestää. 
Pitkän keskustelun jälkeen Hitler päätti keskeyttää hyökkäyk- 
sen. Siten oli sodan viimeinen saksalaisten hyökkäysoperaatio 
itärintamalla epäonnistunut. 


Italian irtautuminen 


Italiasta saapui tietoja, jotka viittasivat poliittiseen mullistuk- 
seen. Sysäyksenä tapahtumille oli amerikkalaisten 9./10. heinä- 
kuuta Sisiliaan suorittama maihinnousu. Vahva miehemme” 
siellä oli kenraali Hube. Mutta hänellä oli liian vähän joukkoja 
puolustaakseen koko rannikkoa. Ennen kaikkea oli huomionar- 
voista vihollisen vahva ilmaylivoima. Lisäksi saatiin ilmoituk- 
sia, jotka kertoivat italialaisten heittäneen aseensa pois ja pyrki- 
neen pakoon. Amerikkalaisen ja englantilaisen armeijan onnis- 
tui saada jalansijaa Sisiliassa, minkä jälkeen he valtasivat saaren 
kuukauden kuluessa. 

Hitler piti noina itärintaman ja Italian suhteen myrskyisinä 
päivinä tarpeellisena keskustella Mussolinin kanssa. He tapasi- 
vat heinäkuun 19. päivänä Feltressä Bellunon luona Pohjois-Ita- 
liassa. Mussolinilla oli mukanaan monia saattajia, jotka eivät 
kuitenkaan kielivaikeuksien takia kyenneet seuraamaan Hitlerin 
kanssa käytyjä keskusteluja. Hitler puhui hyvin pitkään ja Mus- 
solinia moittivaan sävyyn. Hänelle tuli kuitenkin vaikutelma, 
että Mussolini oli jo alistunut, ja hänen voimansa olivat lopussa. 
Hitler lensi hyvin tyytymättömänä Italiasta heti suoraan Ras- 
tenburgiin. Hän seurasi tapahtumien kehittymistä Italiassa jän- 
nittyneenä mutta myös hyvin epäluuloisena ja raivostuneena 
näihin liittolaisiinsa. 

Heinäkuun 24. päivänä kello 18 oli Palazzo Veneziassa koolla 
Suuri Fasistineuvosto, ensimmäistä kertaa sitten sodan alun, 

joulukuun 1939 jälkeen. Tietoja tihkui vain niukasti, joten oli 
vaikea muodostaa asioista selvää kuvaa. Hitler seurasi tapah- 
tumia heinäkuun 25. päivänä mitä suurimmalla kärsimättömyy- 
dellä. Päämajassa olivat koolla Ribbentrop, Göring, Goebbels 
ja Himmler keskustellen kiihkeästi. Myöhään illalla heinäkuun 
26. päivänä kuulimme, että Suuri Fasistineuvosto oli selvällä 
enemmistöllä päättänyt pyytää kuningasta ottamaan jälleen it- 
selleen asevoimien ylipäällikkyyden. Eräs liikkeellepanevia 
voimia neuvostossa oli Grandi, entinen Italian suurlähettiläs 
Lontoossa. Iltapäivällä 25. heinäkuuta oli Mussolini ollut kut- 
suttuna kuninkaan luokse, jolloin hän oli saanut kuulla, että 
kuningas oli määrännyt marsalkka Badoglion Mussolinin seuraa- 
jaksi. Paluumatkalla palatsista Mussolini oli heti pidätetty. Po- 
liisi vei hänet eräässä sairasautossa Carabinierien kasarmille, 
emmekä tienneet viikkokausiin mitään hänen olinpaikastaan. 
Hitler oli suunniltaan siitä, miten vähin äänin fasistinen valta 
päättyi. Yhtään kättä ei noussut Mussolinia puoltamaan. Bado- 
glion hallitus ilmoitti tosin haluavansa jatkaa liittoa Saksan 
kanssa.: Mutta Hitler seurasi kehitystä hyvin epäluuloisena. 
Hän ei luottanut lainkaan Badoglioon. Hänen pääasiallisin mie- 
lenkiintonsa Italiassa oli nyt vain Mussolinin olinpaikan selvit- 
täminen. Hän antoi Himmlerille tehtäväksi panna kaikki likoon 
sen saamiseksi tietoon. 


Hampurin hävitys 


Samaan aikaan kun Hitler kuuli illalla 26. heinäkuuta tietoja 
Italian mullistuksesta, ilmoitti aluejohtaja Kaufmann Hampuris- 
ta ensimmäisestä kaikkiaan kolmesta hirvittävästä ilmahyök- 
käyksestä Hampuriin. Englantilaiset oli panneet toimintaan jäl- 
leen suunnilleen 1 000 pommituskonetta ja onnistuneet peittä- 
mään tutkilta lähestymislentonsa suurella määrällä tinapaperi- 
liuskoja, jolloin paikantaminen ja torjunta melkein estyi. Kauf- 
mann kertoi jättiläismäisistä aluepaloista ja monista kuolleista. 
Hitler saapui seuraavana päivänä aamupäivän tilanneselostuk- 

seen erittäin kiivastuneena ilmavoimia vastaan. Hän esitti ras- 
kaita moitteita ja vaati nopeaa ilmatorjuntatykistön vahventa- 
mista. Hän arveli myös hyökkäysten Hampuria vastaan jatku- 
van, eikä hän siinä erehtynytkään. Muutamassa päivässä seura- 
si kaksi erittäin raskasta hyökkäystä, minkä jälkeen Hampuri oli 
tullut tuhotuksi melkein kokonaan muutamien päivien kuluessa. 

Venäläisten hyökkäys Orelia ja Belgorodia vastaan menestyi. 
Menetimme nuo molemmat kaupungit. Venäläiset jatkoivat sit- 
ten 12. heinäkuuta alkanutta hyökkäystään taukoamatta aina 
lokakuulle saakka työntäen rintamaamme paikoitellen 200 kilo- 
metriä taaksepäin. Uusi rintamalinja lokakuun alussa (siis keli- 
rikon alkaessa) vakiintuneena kulki Asovan merestä Zaporozen 
kautta Dnjeprille, Dnjepropetrovskiin ja edelleen Kiovaan, 
Homeliin ja Vitebskiin. 

Hitler oli ajatuksineen ja huolineen enemmän Italiassa kuin 
itärintamalla. Lisäksi on huomattava, että hän siirsi saksalaisten 
rintamalle Italiaan useita divisioonia eikä itärintamalla ollut 
enää reservejä. Venäläisillä oli siitä alkaen koko itärintamalla 
aloite hallussaan eivätkä he luovuttaneet sitä enää pois. Näin 
pääsyynä ahdistavaan tilanteeseemme rintamiemme lukumää- 
rän: Italia vaati yhä uusia divisioonia, Ranskaan rakennettiin 
torjuntarintamaa maihinnousua vastaan, Peloponnesoksella ja 
Norjassa oli sitoutuneina saksalaisia joukkoja. 


Jeschonnekin itsemurha 


Elokuussa 1943 jouduin kiinnittämään Hitlerin huomiota erimie- 
lisyyksiin Ilmavoimien johdossa. Vuoden alusta lähtien olivat 
Göringin ja Jeschonnekin näkemyserot kasvaneet eikä niitä 
voinut enää sovitella. Göring oli hankkinut eräitä nuoria yleise- 
sikuntaupseereita esikuntaansa johtaen heidän avullaan käytän- 
nöllisesti katsoen kokonaan ilmavoimia ottamatta huomioon il- 
mavoimien yleisesikuntaa. Se oli luonnollisesti aivan mahdoton 
tilanne. Elokuun alkupäivinä minulle soitti aamulla Jeschonnekin 
adjutantti ja pyysi luokseen aamiaiselle. Tapasin Jeschonnekin 

epätoivoisena ja suuttuneena. Göring syytti Jeschonnekia alati 
lisääntyvistä brittien pommituksista ollen moitteissaan sietämä- 
tön, kohtuuton, epäasiallinen ja epäoikeudenmukainen. Puhuin 
kaikessa rauhassa Jeschonnekin kanssa ja pyysin häntä saapu- 
maan samana päivänä Johtajanpäämajaan tilanneselostukseen, 
jossa hän voisi hankkia itsensä keskusteluun Hitlerin kanssa. 
Hitler oli kertomukseni kuultuaan heti valmis ottamaan Je- 
schonnekin vastaan sanoen kuitenkin minulle, että hän ei missään 
tapauksessa antaisi tälle lupaa jättää paikkaansa. Hän ei tiennyt 
ketään, joka kykenisi johtamaan ilmavoimia Göringin ollessa 
siihen myös pätemätön. Jeschonnek viipyi Hitlerin luona mel- 
kein kaksi tuntia. Poislähtiessään hän kiitti minua siitä, että olin 
välittänyt hänelle tämän vapaamuotoisen keskustelutilaisuuden 
lounaan yhteydessä, mutta hän lisäsi myös, että hänen täytyisi 
-jatkaa edelleen työskentelyään Göringin kanssa. Huomasin, et- 
tä erimielisyyksiä ei oltu mitenkään saatu poistetuiksi, mutta en 
enää voinut tehdä mitään. 

Flokuun 19. päivänä soitti Jeschonnekin adjutantti aamulla 
kertoen, että Jeschonnek oli ampunut itsensä. Olin aivan tyr- 
mistynyt, sillä tuota en ollut osannut odottaa. Vielä ennen kes- 
kipäivän tilanneselostusta saapui Göring Berchtesgadenista 
Rastenburgiin. Kävin noutamassa hänet lentokentältä. Hän an- 
toi minulle kaksi kirjettä, jotka Jeschonnek oli jättänyt minulle, 
ja kysyi, oliko hän kertonut minulle mitään aikomuksistaan tai 
muuten antanut vihjeitä. Sen saatoin kiistää hyvällä omallatun- 
nolla. Hän halusi myös tietää kirjeiden sisällön. Sen kuitenkin 
torjuin, pistin kirjeet taskuuni ja luin ne myöhemmin rauhassa. 
Jeschonnek toisti niissä syytöksensä Göringin hänen suhteensa 
osoittamaa käytöstä kohtaan Göringin jatkuvasti osoiteltua moit- 
teitaan raskaitten pommitusten johdosta ja muistakin asioista, 
joihin Göring epäoikeudenmukaisesti nimesi Jeschonnekin syyl- 
liseksi. Jeschonnek kuvaili omia — epäonnistuneita — ponnistelu- 
jaan rakentaakseen tehokkaat ilmavoimat. Nämä kirjeet koski- 
vat minuun kovin, joten kerroin illalla Hitlerille niiden sisällön. 
Hitler moitti Jeschonnekia siitä, että itsemurhalla ei mitään pa- 
rannettu; sillä tuotettiin vain henkilökohtaisia seurauksia. Sain 

sen vaikutelman, että Göring teki Jeschonnekille kiusaa vielä 
kuolemankin jälkeen. Hän käänsi Jeschonnekin aikomuksen 
paljastaa Göringin heikkoudet päinvastaiseksi. Jeschonnek 
haudattiin muutaman päivän kuluttua ilmavoimien esikunnan 
läheisyyteen, ja Göring nimitti kenraali Kortenin ilmavoimien 
yleisesikunnan päälliköksi. 

Minulle Jeschonnekin kuolema kuvasi hyvin ilmavoimien ti- 
lannetta ja tuon puolustushaaran jatkuvaa ylirasittamista. Ope- 
ratiivisesti ilmavoimilla ei ollut Englannista käydyn ilmasodan 
jälkeen enää mitään erityistä merkitystä. Niillä ei ollut enää 
voimia suuriin tehtäviin. Lentokoneen ohjaajien toimintaval- 
mius oli epäsuhteessa ilmavoimien virheelliseen rakenteeseen. 
Maavoimien tukemistehtävissä vielä menestyttiin, mutta sen si- 
jaan lännessä — kuten kesä 1944 selvästi näytti — ja valtakunnan 
ilmapuolustuksessa jouduttiin toivottomaan alivoimatilantee- 
seen. Venäläisten rintamalennostojen lukumääräistä kasvua 
vastassa oli vielä tuntuvan ajan meidän lentäjiemme laadullinen 
paremmuus. Aikaa myöten myös siellä he joutuivat alakynteen 
jatkuvan kulutuksen seurauksena. Polttoainepula johti sitten 
saksalaisten puolella kummallisiin ilmiöihin. Vaikka olikin tuo- 
tettu riittävästi koneita, niin lentäjät kuitenkin joutuivat riittä- 
mättömällä lentokokemuksella taisteluun ja olivat silloin helppo- 
ja saaliita englantilaisille ja amerikkalaisille hävittäjille. Je- 
schonnekillakaan oli tuskin paljon pääomaa hallittavanaan; Kor- 
ten, Kreipe ja Koller, hänen seuraajansa, söivät konkurssipesän 
tyhjäksi vaihtelevalla temperamentilla. Korten toimi suurpiirtei- 
sesti eikä rasittanut itseään monilla yksityiskohdilla. Myöskään 
Kreipe ei ottanut tehtäväänsä liian raskaasti. Koller sen sijaan, 
vaikka hänellä tuskin enää oli taistelukykyisiä yksiköitä, suhtau- 
tui tehtäväänsä hyvin vakavasti kärsien silminnähden ponniste- 
lujensa turhuudesta. Koller ei sitäpaitsi tullut toimeen Göringin 
kanssa, mikä oli erityisen raskasta, sen jälkeen kun Kreipe oli 
pudonnut ”'välittäjän” asemasta pois. Minusta oli seuraavien 
kuukausien aikana masentavaa nähdä, kuinka tämä puolustus- 
haara, johon oli asetettu niin suuria toiveita, kuihtui monien 
virheiden ja laiminlyöntien seurauksena. 

Elokuussa 1943 englantilaiset tekivät jälleen monia hirvittäviä 
pommihyökkäyksiä. Erityisen raskaita olivat hyökkäykset Pee- 
nemindeen, jossa rakennettiin saksalaisia rakettiaseita. 700 ih- 
mistä sai silloin surmansa. Amerikkalaiset alkoivat nyt Italiasta 
saksalaisten ja itävaltalaisten tehtaiden pommittamisen. Koh- 
teina olivat Wiener-Neustadtissa lentokonetehdas, kuulalaake- 
ritehdas Schweinfurtissa ja Messerschmitt-tehdas Regensbur- 
gissa. 

Elettiin Ouebeckin konferenssin aikaa. Roosevelt ja Churc- 
hill olivat siellä neuvottelemassa elokuun 17. päivästä 24. päi- 
vään sopiakseen sodan päämääristä. Hitler huomasi heti Rib- 
bentropin toimittamista kertomuksista, että Roosevelt johti 
siellä puhetta. Roosevelt edusti käsitystä, jonka mukaan Venäjä 
tulisi akselivaltojen jälkeen hallitsemaan Eurooppaa. Sen vuoksi 
hänen olisi tärkeää jo nyt kehittää ja ylläpitää ystävällisiä suhtei- 
ta Venäjään. Churchill myötäili näitä Amerikan ajatuksia ja 
luopui siten perinteellisestä tasapainopolitiikastaan (””balance of 
power”) Euroopan mannermaalla Stalinin hyväksi. Hitler otti 
tuon konferenssin tuloksen vastaan hyvin vakavasti ja odotti 
uutta tilanteen kiristymistä kykenemättä sitä muuttamaan mi- 
tenkään. 

Yhä vieläkin epäselvästi Italian tilanteesta Hitler päätteli, 
että hän voisi pitää nyt kehityksen langat lujasti käsissään vain 
terävällä ja tiukalla sisäpoliittisella otteella. Hän määräsi valta- 
kunnan sisäministerin, tohtori Frickin valtakunnanprotektoriksi 
Prahaan ja antoi Heinrich Himmlerille sisäministeriön. 

Elokuun lopulla Hitler oli hyvin masentunut saatuaan tiedon 
Bulgarian kuninkaan kuolemasta. Hänen vaistonsa sanoi, että 
Italian kuningashuone oli tuon murhan takana. Boriksen puoliso 
oli Italian kuninkaan tytär. Hänen sisarensa Mafalda, Hessenin 
prinssin puoliso, oli ollut pitkähkön ajan Sofiassa. Hitlerillä ei 
ollut mitään todisteita, mutta kuningasta hoitaneet saksalaiset 
lääkärit myönsivät, että kuningas oli mahdollisesti myrkytetty. 

Itärintaman vaikea tilanne 


Elokuun loppua kohden venäläisten painostus kasvoi huomat- 
tavasti. Kluge ja Manstein taistelivat epätoivoisesti pitääkseen 
rintamansa. Hitler päätteli tuosta tilanteesta, että Stalin luotti 
tilanteen kehitykseen Italiassa arvelleen Hitlerin siirtävän sinne 
tuntuvia voimia pois itärintamalta. Joukkojen vetäminen vaikut- 
ti erityisesti Donetsin laakion hallussapitämiseen, jota Hitler 
välttämättä halusi. Syyskuun 8. päivänä lensimme jälleen Vin- 
nitsaan keskustelemaan sotamarsalkka v. Mansteinin kanssa. 
Venäläiset olivat saaneet Klugen ja Mansteinin armeijaryhmien 
saumaan syvän murron. Rintama oli pidettävissä hallinnassa 
vain vetäytymällä. Hitler katsoi olevansa pakotettu antamaan 
tässä asiassa sotamarsalkalle vapaat kädet. 


Tapaus ” Akseli” 


Kun palasimme Wolfschanzeen, vallitsi siellä hyvin jännittynyt 
tilanne. Italiasta saapui merkillisiä tietoja, jotka kertoivat Italian 
armeijan antautuneen. Syyskuun 8. päivän iltana nuo huhut 
saivat vahvistuksensa. Se oli merkkinä kaikkien Italiassa ole- 
vien saksalaisten joukkojen suuntaamiselle tunnussanalla °’ Ak- 
seli” C’ Achse””) italialaisia joukkoja vastaan. Se onnistui. Italia- 
laisten joukkojen riisuminen aseista alkoi. Roomaa varten Hit- 
ler antoi komennon energiselle ilmavoimien kenraali Stahelille. 
Italian laivasto pakeni. Taistelulaiva Roman upottivat saksalai- 
set pommikoneet, samalla kun sen sisarlaivaa Italiaa vaurioitet- 
tiin. Paikka paikoin italialaiset sotilaat tekivät vastarintaa. Jouk- 
komme kävivät jossain häikäilemättömästikin entisiä liittolaisi- 
aan vastaan. Joka tapauksessa onnistui syyskuun 10. päivä 
Rooman ja muutamassa päivässä koko Italian miehitys. Himm- 
ler asetti SS-Obergruppenfihrer Karl Wolffin Italiaan ”erikois- 
neuvonantajaksi poliisiasioissa?. Hänen paikalleen Johtajan- 
päämajaan tuli SS-Gruppenführer Fegelein. 

Sillä välin oli Hitler saanut tietää, että Mussolinia pidettiin 

vangittuna Gran Sasson vuorella Apenniineillä eräässä lomaho- 
tellissa. Hän käynnisti heti suuryrityksn Mussolinin vapautta- 
miseksi. Ilmavoimien puolelta sai kenraali Student tehtävän 
johtaa maahanlasku Gran Sassolle. Itse vapautusiskuun osallis- 
tui SS-Hauptsturmföhrer Skorzeny, joka sitten tuon Hitleriä 
kovasti kiinnostavan toiminnan jatkovaiheissa tuli erityisesti 
esille. Syyskuun 12. päivänä aloitettiin pelastusoperaatio onnel- 
lisesti. Liitokoneet laskeutuivat Gran Sassolle hotellin viereen, 
laskuvarjojääkärit vapauttivat Mussolinin ja Skorzeny lennätet- 
tiin Ducen kanssa Storch-koneella lähimmälle lentokentälle, 
mistä heti lähti suurempi lentokone kohti Wieniä. Sinne päästy- 
ään Skorzeny soitti Johtajanpäämajaan kertoen menestyksestä. 
Hitler onnitteli häntä ja myönsi hänelle ritariristin. Kahta päivää 
myöhemmin Mussolini saapui Rastenburgiin — murtuneena 
miehenä. Sain vaikutelman, että häntä ei lainkaan kiinnostanut 
ryhtyä jälleen politikoimaan. Hitler lähetti hänet Miincheniin, 
jotta hän voisi sieltä aloittaa roolinsa uudestaan. Hän matkusti 
pois innottomana. Hänen aikansa oli mennyttä. Silti Hitler piti 
yhä hänen puoliaan. 


Erillisrauhan ajatuksia 


Noina alituisten kriisien ja vastustajiemme tavattoman suuren 
aktiivisuuden viikkoina tuli Hitlerin kanssa puheeksi myös 
suunnitelmat, joiden mukaan piti päästä yhteisymmärrykseen 
jonkun vihollisemme kanssa. Oli selvästi huomattavissa, että 
Ribbentrop ja Goebbels olivat hyvin avoimia sellaisille ajatuk- 
sille. He yrittivät saada Hitlerin myönteiseksi suunnitelmalle, 
jonka mukaan olisi etsittävä yhteisymmärrystä Stalinin kanssa. 
Periaatteessa myös Hitler kallistui sellaisen mahdollisuuden 
puolelle, mutta hän sanoi sen voivan onnistua vain lujista asemis- 
ta. Hän toivoi ennemminkin, että vihollisten liitto särkyisi. So- 
pimusta länsivaltojen kanssa hän piti täysin mahdottomana. 
Churchill oli vihollinen syvimmästä vakaumuksestaan eikä tulisi 
lepäämään, ennen kuin Saksa on lyöty, vaikkapa siinä samalla 

hän itse menettäisi koko maailmanvaltansa. Sopimukseen Venä- 
jän kanssa hän ei taas voisi mennä, koska bolshevistit pysyisivät 
valtakunnan vihollisina. Hitlerin asenne erillisrauha-ajatukseen 
syksyllä 1943 näytti minusta kaksijakoiselta. Luulen kuitenkin, 
että hän ei sellaisia ajatuskulkuja sinänsä torjunut, mutta sitten 
hän asettui sille kannalle, että vain taistelu toisi voiton. Tosin 
hän seisoi kohta tuon mielipiteen kanssa aivan yksin. Kaikilla 
rintamilla saksalaiset joukot perääntyivät. Voitonusko horjui. 
Vain usko siihen, että Hitler löytäisi jonkun ulospääsytien, säi- 
lyi murtumattomana. Tämä varmuus kohotti Hitlerin tietoisuut- 
ta lähetystehtävästään. Hän ei voinut uskoa, että saksalaisten 
vaivannäkö ja murheet, valtavat tappiot pommituksissa ja rin- 
tamien uhrit olisivat olleet turhia. Havaitsin noina syksyn 1943 
viikkoina, että Hitler oli täynnä syvää uskoa tehtäväänsä näyt- 
täen jopa toivovan ihmettä tapahtuvaksi. 

Toisaalta oli kauhistuttavaa todeta, miten hillittömästi hänen 
juutalaisvastaisuutensa nyt kasvoi, mitä kauemmin taistelut 
Venäjällä kestivät. Hänellä ei ollut mitään sääliä juutalaisia 
kohtaan. Keskusteluissaan Himmlerin ja Goebbelsin kanssa 
hän ei jättänyt mitään epäilystä siitä, että hänelle oli samanteke- 
vää mitä juutalaisille tapahtui. Goebbels näytti muuten olevan 
radikaalein kansallissosialistisista johtajista, kun taas Himmler 
alkoi ajatella kaikissa toimissaan yhä enemmän tulevaisuutta. 

Syksystä 1943 alkaen monet ihmiset kysyivät minulta yhä 
uudelleen, miten sitten me vielä voisimme voittaa tämän sodan. 
Minun oli hyvin vaikeaa lähteä antamaan siihen oikeata vastaus- 
ta. Mutta en antanut myöskään kenenkään ymmärtää asiaa niin, 
että uskoin vielä täydelliseen voittoon. Erityisesti ilmavoimien 
katastrofaalinen kehitys näytti vihollisten kasvavan ylivoiman 
rinnalla selvästi, että tappio oli väistämätön, ellei ihmettä 
tapahtuisi. En jättänyt noissa keskusteluissa epäselväksi, etten- 
kö pitänyt mahdollisena käännettä uusien aseiden tekniikan ai- 
kaansaamalla vaikutuksella. Tarkoitin silloin uusia suihkuhävit- 
täjiä sekä V 1:n ja V 2:n kehittämistyötä Peenemiindessä, mutta 
en kyllä uskonut siihen itse. Olin nimittäin täysin selvillä siitä, 
että noilla aseilla ei enää voisi olla mitään merkitystä sodan 

lopputuloksen kannalta. Oletin, että sota loppuisi vuonna 1944. 
Noissa keskusteluissa minulta kysyttiin myös, eikö löytyisi kei- 
noja saada Hitler raivatuksi sivuun, mikä toisin sanoen merkitsi 
hänen murhaamistaan. Tuohon täytyi minun vastata omalta 
kohdaltani jyrkän kielteisesti. Olin jo kuusi vuotta toiminut Hit- 
lerin adjutanttina ja huomannut, että hänen luottamuksensa mi- 
nua kohtaan oli yhä kasvanut. Minun oli mahdotonta kääntyä 
Hitleriä vastaan. Olin päättänyt täyttää tehtäväni riippumatta 
siitä, mitä tapahtui. Muutoksen aikaansaaminen oli minusta 
muiden asia, jos he pitivät sitä välttämättömänä. 


Engelin vapauttaminen tehtävistään 


Syyskuun lopulla 1943 Hitler erkani palvelustoveristani Engelis- 
tä. Hitler oli jo vuotta aiemmin maininnut minulle sensuuntai- 
sesta suunnitelmastaan, mutta en ollut enää siinä käsityksessä, 
että Hitler toteuttaisi silloisen ajatuksensa. Sen vuoksi hämmäs- 
tyin kovin, kun Engel kertoi minulle eräänä päivänä, että Hitler 
oli juuri antanut hänelle mahdollisuuden lähteä kenttäpalveluk- 
seen. Engelin omasta käyttäytymisestä täytyi minun päätellä, 
että Hitlerin päätös yllätti hänet täysin. Ero adjutantuuristamme 
koski häneen raskaasti. Minusta tuntui, että kenraali Zeitzlerilla 
oli jotain tekemistä tämän asian kanssa. Engelin seuraaja oli jo 
valittu. Vastoin aikaisempaa linjaa määrättiin adjutantiksi nyt 
yleisesikuntaupseeri, majuri Borgmann, joka aloitti uudessa teh- 
tävässään lokakuun alkupäivinä. Sain pian mielikuvan, että 
Borgman ei oikein tuntenut oloaan hyväksi tässä virassaan vaan 
alkoi katsella mahdollisuuksia muihin tehtäviin. Heinäkuun 20. 
päivänä 1944 hän haavoittui vaikeasti jääden pitkähköksi ajaksi 
sivuun. 

V LUKU 
Syyskuu 1943 — toukokuu 1948 


Syksyllä 1943 sota saavutti erittäin julman vaiheen. Ihailtavaa 
tuona aikana oli saksalaisten rintamasotilaiden ryhti. Niistä mil- 
joonista, jotka kantoivat maavoimien sotilaspukua, oli vain suh- 
teellisen pieni osa välittömästi taisteluissa rintamilla. Huolto- ja 
kuljetustehtävät sitoivat huomattavia osia maavoimista. Hitler 
antoi yhä uusia määräyksiä seuloa selustatehtävistä ja kotijou- 
koista nuoret ikäluokat rintamalle. En tiedä, mistä se johtui, 
mutta kaikki ponnistelut saada suurempia määriä täydennystä 
ylirasitetuille taistelujoukoille onnistuivat vain osaksi. Kaikilla 
maavoimien rintamayhtymillä oli keskimääräistä alhaisemmat 
vahvuudet. — Pataljoonankomentajat olivat iloisia, jos heillä oli 
komennossaan kahdesta-kolmeensataan miestä. Kun taistelu 
alkoi, vahvuudet putosivat nopeasti. Mutta sotilaitten henki, 
toimintavalmius ja halu taistella olivat edelleen pysyneet vakai- 
na sekä Hitlerin johtajuus kiistattomana. Monet sotilaat olivat 
lujasti vakuuttuneita siitä, että Hitlerillä oli aseita ja taistelu- 
joukkoja varattuna reservissä, mikä muodostaisi perustan uusil- 
le ratkaiseville menestyksille voiton saavuttamiseksi. Tästä 
luottamuksesta erosi niiden henkilöiden tietoisuus, jotka tarkas- 
telivat tilannetta kokonaisuutena ja saivat siitä kuvan, että tap- 
pio oli enää pelkästään ajan kysymys. 

Angloamerikkalainen maihinnousu Etelä-Italiaan 


Syyskuussa 1943 amerikkalaiset ja englantilaiset nousivat mai- 
hin Etelä-Italiassa. Heidän onnistui saada suhteellisen nopeasti 
maata haltuunsa sekä vallata Napolin ja Foggian kaupungit. 
Saimme vaikutelman, että liittoutuneille oli erityisesti Foggian 
alue tärkeä. Siellä oli lentokenttiä ja sopivaa maastoa rakentaa 
niitä lisää. Näin tapahtuikin muutaman viikon kuluessa. 

Ensimmäisen suurhyökkäyksen amerikkalaiset lensivät Fog- 
giasta lokakuussa Wiener-Neustadtia vastaan. Siellä oli Mes- 
serschmittillä suuri tehdas Me 109:n valmistusta varten. Hitler 
lähetti minut heti Wiener-Neustadtiin selvittämään ilmatorjun- 
tatykistön ja kotimaan ilmapuolustuksen joukkojen luona kes- 
kenään ristiriitaisia ilmoituksia hyökkääjän vahvuudesta ja ai- 
kaansaannoksista. Aivan kuten jo aikaisemmissakin tapauksissa 
oli vaikeaa tunkeutua ilmapuolustuksen salaisuuksiin. Sain mie- 
likuvan, että vastuunalaisilla komentajilla ei ollut yleiskäsitystä 
tapahtumista. Ei ollut suojaista tähystyspaikkaa, josta olisi voi- 
nut seurata ilmahyökkäystä alusta loppuun. 

Amerikkalaisten ja englantilaisten eteneminen Italiaan ete- 
läosista jatkui verraten hitaasti, joten marraskuun 21. päivänä 
lounaisen eli Armeijaryhmä C:n komentajaksi nimitetyn sota- 
marsalkka Kesselringin onnistui järjestää vähät joukkonsa puo- 
lustukseen. Lokakuun alkuun mennessä voitiin kuljettaa mel- 
kein 500 000 italialaista sotilasta sotavankina Saksaan, jossa 
heidät pantiin työhön. Kesselringin asema vahvistui jatkuvasti. 
Hänen tehokas puolustuksensa ja menestykselliset torjuntatais- 
telunsa aikaansaivat sen, että Hitleriltä väistyi vähitellen hänen 
suuri murheensa Italian rintaman suhteen. Hän jätti koko sota- 
näyttämön sotamarsalkka Kesselringin huoleksi eikä juuri puut- 
tunut siihen. 

Ilmasodan jatkuva kiristyminen 


Saksasta tuli yhä enemmän englantilaisten ilmahyökkäysten 
avuton uhri. Hitler kutsui syyskuun 7. päivänä professori Mes- 
serschmittin luokseen ja kysyi häneltä suihkulentokoneen kehi- 
tystyön sujumista. Yllätykseksemme Hitler kysyi lisäksi, sovel- 
tuisiko tuo lentokone myös pommitustehtäviin, jolloin Mes- 
serschmitt vastasi myöntävästi. Hän lisäsi myös, että sotamar- 
salkka Milch järjestää hänelle vain vaikeuksia eikä anna tar- 
peeksi työvoimaa käyttöön. Tämä oli seurausta vuosikausia 
jatkuneesta taistelusta Milchin ja Messerschmittin välillä. Saa- 
toin valistaa Hitleriä kertomalla, että Messerschmitt vaati aina 
liikaa, vaikka tosiasiassa hänellä ei muihin verrattuna ollut oi- 
— keutusta noihin vaatimuksiin. Hän esitteli yksittäishankkeita 
mielellään siten, kuin ne olisivat olleet kypsiä sarjavalmistuk- 
seen. Pyysin Hitleriä keskustelemaan tuosta kysymyksestä vie- 
lä Milchin kanssa. 

Hitlerin pääasiallinen kiinnostuksen kohde noihin aikoihin oli 
ilmapuolustus. Hän mietti päivin öin uusia keinoja, joilla voisi 
vähentää vihollisen pommitusten vaikutuksia tai joilla voisi es- 
tää niitä. Aikaisemmin hän oli antanut Göringin huolehtia suun- 
nittelusta, mutta nyt se näytti kehityksen myötä tulevan mah- 
dottomaksi. Hitler alkoi käsitellä ilmavoimien asioita vain ilma- 
voimien yleisesikunnan päällikön kanssa jättäen Göringin si- 
vuun. Tämä ilmestyikin yhä harvemmin päivittäisiin tilannese- 
lostuksiin. Ilmahyökkäykset lisääntyivät. Lokakuun 2. päivänä 
tapahtui hyökkäys Emdeniin, jolloin aiheutettiin vakavia vauri- 
oita hävittäjäkoneiden tehtaalle. Lokakuun 4. päivänä seurasi 
hyökkäys teollisuusalueelle Frankfurtissa. 10. päivänä putosi 
pommeja Minsteriin ja Pommerin Anklamiin. 14. päivänä ta- 
pahtui voimakas hyökkäys Schweinfurtiin, jolloin amerikkalai- 
set huolimatta hyvin suurista tappioistaan lamaannuttivat kuiten- 
kin kuulalaakerien tuotannon. Schweinfurtissa Hitlerin tarmok- 
kaiden vaatimusten perusteella toteutetun tehokkaan ilmator- 
junnan aiheuttamien tappioiden jälkeen lakkasivat tarkasti koh- 
teisiin suunnatut päivähyökkäykset. Mutta englantilaisten yö- 

hyökkäykset kaupunkeja vastaan jatkuivat. Tällöin olivat koh- 
teina muun muassa Hannover, Leipzig ja Kassel. 

Lokakuun 5. päivänä Hitlerillä oli neuvottelu Göringin ja 
Kortenin kanssa toimenpiteistä, joilla päivähyökkäykset saatai- 
siin loppumaan. Hän sanoi, että ilmavoimien taistelun painopiste 
täytyisi nyt sijoittaa pommihyökkäysten torjuntaan. Se oli tär- 
keää, jotta tuotantolaitoksiamme ei tuhottaisi. Hitler sai jokai- 
sen ilmahyökkäyksen jälkeen raportin vastaavalta aluejohtajal- 
ta. Hän sai siis hyvin tietoja, joihin sisältyi myös selvityksiä 
aivan riittämättömästä ja tuloksettomasta torjunnasta. Monesti 
olivat vihollisen tappiot, ennen kaikkea päivähyökkäyksissä, 
melkein olemattomat. Hävittäjäkoneet eivät ehkä voineet nous- 
ta ilmaan huonon sään takia tai ne olivat väärällä alueella. Tämä 
tilanne kuohutti Hitleriä aivan erityisesti. Lisäksi oli vaikutta- 
massa se, että päivällä suoritettuja pommituslentoja suojasivat 
hävittäjät, joita vastaan omat hävittäjäkoneemme — usein puut- 
teellisen johdon vuoksi — eivät ryhtyneet taisteluun. 

Noissa tilanneselostuksissa sattui myös tapauksia, jolloin Hit- 
ler käsitteli yksittäisiä hyökkäyksiä ja niiden yhteydessä myös 
yksityiskohtia, päätyen helposti esittämään moitteita tai kiista- 
kysymyksiä, jotka perustuivat ehkä Hitlerin virheellisille käsi- 
tyksille ja jotka olivat aiheutuneet monesti ristiriitaisista sotilas- 
ja siviiliviranomaisten ilmoituksista. Hitlerille kerrottiin tässä 
yhteydessä myöskin ilmiöstä, jota kutsuttiin ”Kamikaze-”' eli 
”Itsemurhalentäjäksi”. Ilmavoimien piirissä oli jonkun kerran 
tuotu esille tuollaisen toiminnan vaatimus perustellen siten, että 
sellainen uhri olisi isänmaan voiton vuoksi oikeutettu. Hitler ei 
hyväksynyt noita näkemyksiä. Hän piti kunnioitettavana innos- 
 tunutta ja epäitsekästä toimintaa isänmaan hyväksi, mutta tuol- 
lainen menettely olisi mennyt liian pitkälle. Kuitenkin kerättiin 
vapaaehtoisten nimiä siltä varalta, että myöhempinä aikoina 
osoittautuisi sittenkin välttämättömäksi ryhtyä sellaisiin toi- 
miin. 

Lokakuun 7. päivänä Hitlerillä oli Wolfschanzessa vierainaan 
valtakunnan- ja aluejohtajat, joita hän valmisteli huonoon tilan- 
teeseen ja tuleviin vaikeuksiin, jotka oli hallittava. Hän korosti, 

että ihmisen tahdon ja horjumattoman pyrkimisen kohti pää- 
määrää tuli yhä pysyä entisen kaltaisena. Hän jatkoi edelleen: 
”*Taistelumieli, tahdonvoima, kova päättäväisyys ja äärimmäi- 
nen avunannon valmius antavat myös tänään jälleen kansalle 
selkärankaa ja ryhtiä ennen kaikkea ilmasodan vaikeuksissa.” 
Hän päätti puheensa sanankäänteillä, joissa hänen tavaton voi- 
tonvarmuutensa tuli esille, ja jälleen Hitlerin onnistui saada 
tämä häneen varauksetta luottava kuulijakunta vakuuttuneeksi. 

Valtakunnan- ja aluejohtajat matkustivat kotiseudulleen ta- 
kaisin vakaasti uskoen, että Hitlerillä oli valmisteilla uusia mah- 
tikeinoja, joilla sota käännettäisiin vielä Saksan voitoksi. Hitle- 
rin antama määräys pommituksissa vaurioituneiden kaupun- 
kien jälleenrakentamisen valmistelemiseksi”' lujitti heidän toi- 
veitaan. 


Hitlerin peräänantamattomuus 


Hitler näki tulevan, uhkaavan kehityksen itärintamalla aikai- 
semmin ja selkeämmin kuin hänen neuvonantajansa. Mutta hän 
oli jäykän sitkeä vastustamaan armeijoiden ja armeijaryhmien 
komentajien vaatimuksia rintamien vetämiseksi taaksepäin, tai 
hän teki sen poikkeuksellisesti ja silloinkin vasta viime hetkellä. 
Hitler piti kiinni ennen kaikkea Krimin ehdottomasta hallussapi- 
tämisestä torjuen siksi järkähtämättä sotamarsalkka v. Mans- 
teinin toivomukset sen tyhjentämiseksi. Lokakuussa oli luovu- 
tettava Zaporoze ja Dnjepropetrovski. Marraskuun 6. päivänä 
menetettiin Kiova ja Dnjeprin mutkassa taisteltiin kiivaasti. Silti 
Hitler sanoi molempien yleisesikuntien päälliköille, Zeitzlerille 
ja Jodlille, että päähuomio täytyi kiinnittää Italian rintamalle ja 
ilmasotaan. Hän tarkasteli venäläisten etenemistä tietyllä välin- 
pitämättömyydellä asettaen toiveensa seuraavan vuoden uusiin 
offensiiveihin ja uusiin aseisiin, jotka olisivat silloin käytettävis- 
sä. Zeitzler ei uskonut enää sanaakaan Hitlerin puheista, kun 
taas Jodl säilytti yhä tietynasteisen uskon Saksan aseiden me- 
nestykseen. 

Valmisteluja maihinnousun varalle 


Marraskuun 3. päivänä 1943 Hitler julkaisi Jodlin valmisteleman 
ohjeen n:o 51, joka käsitteli taistelujen käymistä lännessä. Siinä 
sanottiin: ” Vaara idässä on säilynyt, mutta lännessä on ilmes- 
tymässä vielä suurempi: anglosaksien maihinnousu! Idässä tar- 
joaa alueen laajuus viime kädessä mahdollisuuden suuriinkin 
aluemenetyksiin, ilman että se vielä osuisi kuolettavasti saksalai- 
seen elinhermoon. Toisin on lännessä! Jos vihollisen onnistuu 
siellä murtaa puolustuksemme laajalla rintamalla, ovat seurauk- 
set lyhyessä ajassa arvaamattomat. Kaikki merkit viittaavat sii- 
hen, että vihollinen ryhtyy viimeistään keväällä, ehkäpä jo ai- 
kaisemminkin, hyökkäykseen Euroopan länsirintamaa vastaan. 
En voi sen vuoksi enää ottaa vastuulleni sitä, että länttä edelleen 
heikennettäisiin muiden sotanäyttämöiden hyväksi. Olen siksi 
päättänyt vahventaa sen torjuntakykyä erityisesti siellä, missä 
aloitamme kaukotaistelun Englantia vastaan. Sillä siellä sen täy- 
tyy ja se tulee hyökkäämään, siellä tullaan — ellen kokonaan 
erehdy — käymään ratkaiseva maihinnousutaistelu.'Se oli täy- 
sin Hitlerin tyyliä. Hän muuten erehtyi sitten vain ajankohdan 
suhteen. Hän arveli, että Englannista aloitetaan maihinnousu- 
hyökkäys jo vuoden 1944 alussa. 

Marraskuun 5. päivänä Hitler nimitti sotamarsalkka Romme- 
lin erityistehtävään komentajan asemassa vastaamaan maihin- 
nousurintaman tarkastus- ja linnoittamistehtävistä. Hänellä oli 
siis siitä lähtien melkein kaikki valtuudet Ranskan rannikon 
puolustamiseksi. Rommel oli noihin aikoihin vielä Hitlerin eh- 
doton kannattaja noudattaen kaikkia hänen määräyksiään ilman 
vastaväitteitä. Sen mukaisesti hän myös uppoutui koko tarmol- 
laan uuteen tehtäväänsä. 

Marraskuun 7. päivänä Hitler vastaanotti jälleen sotamar- 
salkka v. Mansteinin, joka oli huolissaan Kiovan ja Krimin 
takia. Hitler ei suostunut keskustelemaan Krimistä ja Nikopo- 
lista — siellä olevien mangaaniesiintymien vuoksi — mutta antoi 
sitten käyttöön kolme tulossa olevaa divisioonaa, ei suinkaan 
taisteluun Kiovan alueesta vaan nimenomaan toimintaan eteläs- 

sä Krimin rintamalla. Hän oli siten valmis ottamaan itärintamal- 
la suuren riskin. Yhä edelleen hänen suurin mielenkiintonsa oli 
valtakunnan ilmapuolustuksessa. Hän sanoi, että lentäminen” 
oli ratkaisevaa vuodelle 1944 nähden tärkeimpänä välineenä 
nopean pommituskoneen. Hän tiedusteli jatkuvasti sen kehit- 
tämistä ja tuli kärsimättömäksi lentokoneiden pitkien toimitus- 
aikojen vuoksi. 

Marraskuun 8. päivänä iltapäivällä Hitler puhui huolimatta 
jännittyneestä tilanteesta kuitenkin Miinchenissä "vanhoille 
taistelijoille. Tuossa piirissä hän esiintyi kuten aina hyvin va- 
paasti ja avomielisesti. Hän mainitsi Venäjällä käytyjen taistelu- 
jen tavattoman raskauden ja siellä nähdyt sotilaittemme vaikut- 
tavat suoritukset. Mutta hän käsitteli myös *'eläimellisiä pom- 
mitushyökkäyksiä” kotimaan kaupunkeihin sekä niistä aiheutu- 
neita naisten ja lasten kärsimyksiä. Johtopäätöksenä oli jälleen: 
”Jatkukoon tämä sota kuinka kauan tahansa, koskaan Saksa ei 
tule antautumaan”. Lopuksi hän totesi, että Kaitselmuksen apu 
oli meille taattu ja tulisi lahjoittamaan meille voiton. 

Puheensa jälkeen Hitler ajoi muutamiksi päiviksi Obersalz- 
bergiin. Siitä kehkeytyi huolimatta jatkuvasti virtaavista itärin- 
taman tapahtumista ja kotimaan pommituksista kertovista ilmoi- 
tuksista hyvin rentouttava viikko. Taivaanranta oli äkkiä toi- 
sennäköinen, ja myös Hileristä huomasi, että hän nautti lähei- 
sestä, yksityisestä ilmapiiristä. 

Marraskuun 16. päivänä saavuimme takaisin Wolfschanzeen. 
Siellä odotti Hitleriä jo suurlähettiläs v. Papen. Hän tiesi ker- 
toa, että muutamaa päivää aiemmin olivat vihollisvaltioidemme 
ulkoministerit pitäneet kokouksen Moskovassa. Hän tiesi 
myös, että kolme valtionpäämiestä, Roosevelt, Stalin ja Churc- 
hill, tulisivat tapaamaan piakkoin. Papen vastusti jatkuvasti ja 
myös menestyksellisesti vihollistemme ponnisteluja saada 
Turkki siirtymään vastustajiemme leiriin. Lisäksi Papen toi hy- 
vin salaisen tiedon. Hänen oli onnistunut värvätä Ankarassa 
vakoilijaksi brittiläisen suurlähettilään palvelija, jolla oli tilai- 
suus hankkia kaikkein salaisimpiakin papereita. Tämä oli tosin 
kiinnostunut myös hyvästä palkkiosta. Papen toi nyt ensimmäi- 

set tiedot operaatio °’ Overlordista”', joskaan niihin ei sisältynyt 
mitään yksityiskohtia. Hän piti myös tilannetta niin huolestut- 
tavana, että vaati ehdottomasti pitämään Krimin saksalaisten 
käsissä, jotta turkkilaisten puolueettomuus voitaisiin edelleen 
säilyttää. Se vaarantuisi heti venäläisten saatua lisämenestystä. 
Siinä suhteessa hänen mielipiteensä yhtyivät Hitlerin näkemyk- 
siin. 


Torjunnan kestävyys 


Myöhäissyksyllä 1943 yllätyin yhä uudelleen torjuntamme kes- 
tävyydestä massiivisia venäläisten hyökkäyksiä vastaan. Lopul- 
ta heidän onnistui kuitenkin saada syvä murto meidän 2. Armei- 
jamme ja 4. Panssariarmeijamme alueilla Kiovan ja Homelin 
välillä, niin että se ulottui melkein 150 kilometriä selustaan. 
Joitain seutuja, kuten Zitomir, onnistuttiin valtaamaan takaisin, 
mutta kaikkiaan oli venäläisten menestys huomattava. Toistai- 
seksi kyettiin pysäyttämään myös etenemiset keskustan ja poh- 
joisen armeijaryhmän alueilla. Ilahduttavaa sen sijaan ei ollut 
venäläisten menestys etelässä Armeijaryhmä A:n alueella. Siel- 
lä he ylittivät Dnjeprin ja siirsivät rintamansa linjalle Herson, 
Nikopo!, Krivoi Rog ja Kirovograd. Tämä murto Melitopolista 
Dnjeprille oli erityisen epämiellyttävä. Oli hämmästyttävää, 
millä taitavuudella venäläiset löysivät hyökkäystään varten 
useimmiten armeijaryhmien sauma-alueet. 

Marraskuun 20. päivänä Hitler lensi päiväksi Breslauhun. 
Siellä oli koolla eri puolustushaarojen ylivänrikkejä Jahrhun- 
derthallessa. Ei ollut enää mahdollista pitää tuota kokoontumis- 
ta Berliinissä. Urheilupalatsi oli tuhoutunut. Hitler puhui hyvin 
vakavasti tämän vuoden upseerien jälkikasvulle. Hän sanoi, 
että kansa, joka häviää, lopettaa olemassaolonsa. Sen tähden 
täytyi jokaisen saksalaisen sotilaan tietää: “että tämä julma 
taistelu, jota vihollisemme ovat halunneet, on velvoittanut ja 
pakottanut meidät siihen, että sitä ei voi päättää kuin Saksan 
voittoon”. Ja tuon voiton saavuttamiseksi täytyi kaikkien olla 

täynnä yhtä ja vankkumatonta uskoa ikuiseen Saksaan”. So- 
tamarsalkka Keitel päätti tilaisuuden Hitlerille annetulla lu- 
pauksella. Nuorten upseerien myrskyisten suosionosoitusten ja 
Sieg Heil” -huutojen saattamana Hitler poistui hallista, eikä 
tuo kaiku ollut jättämättä häneen vaikutusta. 


Me 262:n esittely 


Pahoja vaurioita ja laajaa hävitystä erityisesti Berliinin keskus- 
tassa aiheuttivat hyökkäykset marraskuun 22. ja 23. päivinä. 
Berliinin aluejohtaja, tohtori Goebbels raportoi henkilökohtai- 
sesti Hitlerille noista hyökkäyksistä. Hän kertoi myös tavatto- 
man lujasti asenteesta, jolla kaupunkilaiset olivat kestäneet noi- 
na kahtena yönä. Hitler oli jälleen täynnä suuttumusta ja vim- 
maa ilmavoimia kohtaan, joilla ei vieläkään ollut kykyä hajoittaa 
tuollaisia hyökkäyksiä. 

Voimakkaasti ja katkerasti hän toisti nuo moitteet muutamaa 
päivää myöhemmin marraskuun 26. päivänä, jolloin pidettiin 
hänen jännityksellä odottamansa lentokone-esittely Insterbur- 
gin lentokentällä. Sinne olivat kokoontuneet kaikki lentokonei- 
den valmistuksesta vastuussa olleet henkilöt: Göring, Milch, 
Speer, Saur, Messerschmitt, Galland, Vorwald jne. Ilmavoimat 
olivat mielestäni tehneet jälleen virheen ottaessaan esittelyyn 
lähes yksinomaan sellaista kalustoa, joka ei ollut vielä toiminta- 
valmista. Hitler kulki rauhassa esillepantujen lentokoneiden 
pitkien rivistöjen ohi. Siellä seisoivat muun muassa uusimmat 
Me 109 ja Me 410, Ar 234, Do 335 ja Me 262. Milch saattoi 
häntä ja kykeni selostamaan kaikkea kalustoa. Siellä Hitler näki 
ensi kerran Me 262:n ollen sen ulkonäöstä hyvin ihastunut. Hän 
kutsui Messerschmittin luokseen ja asetti tälle välittömästi vas- 
tattavaksi kysymyksen, voitaisiinko tuota lentokonetta rakentaa 
myös pommituskoneeksi. Messerschmitt vastasi myöntävästi ja 
sanoi sitten, että kone voisi kuljettaa kaksi 250 kilon pommia. 
Hitler sanoi siihen vain: Tämä on pikapommittaja”'. Hän vaati 
Me 262:n varustettavaksi vain siten. Milch yritti korjata Hitlerin 

ratkaisua siten, että vain osa valmistettavista koneista varattai- 
siin pommitustehtäviin, mutta hän epäonnistui Hitlerin pysyes- 
sä tiukasti päätöksessään. Myös Göring, joka palasi muutaman 
päivän kuluttua tähän aiheeseen, torjuttiin päättäväisesti. Mutta 
ilmavoimat saattoivat markkinoida tuota lentokonetta vain hä- 
vittäjäpommittajana, sillä nopean pommittajan tehtäviin oli vält- 
tämätöntä asentaa lisävarustus pommien ripustamiseksi ja täh- 
täy slaitteita varten. Hitler hyväksyi tämän välttämättömyytenä. 
Paluumatkalla Wolfschanzeen minulla oli tilaisuus vielä kerran 
puhua hänen kanssaan tuosta pulmasta, jolloin yritin pelastaa 
Me 262:n hävittäjäkoneeksi. Hän sanoi minun olevan periaat- 
teessa oikeassa, ja hän itse halusi valtakunnassa olevan enem- 
män hävittäjiä, mutta hän perusteli vaatimustaan poliittisilla 
syillä. Suurin vaara lähiaikoina olisi liittoutuneiden maihinnou- 
sussa Ranskaan. Täytyi tehdä kaikki mahdollinen, jotta tuo 
maihinnousu estettäisiin. 


Teheranin konferenssi 


Marraskuun 28. päivänä alkoi Teheranissa valtionpäämiesten 
keskeinen konferenssi. Roosevelt, Stalin ja Churchill olivat 
saapuneet sinne viikoksi suuren upseereista ja johtavista polliti- 
koista koostuneen esikunnan kanssa. Konferenssin tulokset 
saimme tietoomme vasta vähitellen, enimmäkseen Ankarasta 
Papenin ”luottomiehen”? välityksellä Englannin suurlähetystös- 
tä. Teheranissa oli täytynyt olla tietojemme mukaan huomatta- 
via vastakohtaisuuksia ja vaikeuksia. Ensi sijassa ne koskivat 
yksimielisyyden saavuttamista maihinnoususta Eurooppaan. 
Roosevelt ajoi vaatimuksensa läpi vastoin Churchillin mielipi- 
dettä joten päätettiin, että maihinnousu olisi tehtävä Englannista 
Pohjois-Ranskaan. Churchill oli halunnut nousta maihin Poh- 
jois-Kreikassa. Hitler päätteli siitä, että Churchill tahtoi siten 
työntää kiilaa saksalaisten ja venäläisten väliin, mihin venäläiset 
eivät kyllä mitenkään suostuisi, koska he eivät silloin saisi toi- 
vottua vaikutusta Balkanilla. Hitler sai Papenin ilmoituksista 

tietää, että maihinnousu ei vielä välittömästi olisi edessä, ja hän 
painosti vahvistamaan puolustusta Kanaalin rannikolla. 

Joulukuu kului Venäjän rintamalla rauhallisempana kuin oli 
pelätty. Myös valtakunnan alueella hellittivät lakkaamatta jat- 
kuneet ilmahyökkäykset hieman. Englantilaiset yrittivät tuho- 
ta 96 lähetysalustaa, jotka oli rakennettu V1-aseille Englantia 
vastaan suunnattavia hyökkäyksiä varten. Heidän onnistui tu- 
hota noin neljännes noista alustoista. Mutta nuo vahingot kyet- 
tiin korjaamaan. Englantilaiset seurasivat lähetysalustojen ra- 
kentamista selvästi huolissaan, mikä antoi Hitlerille aiheen kii- 
rehtiä lentävien pommien rakentamista. Hän valitti kovasti sitä, 
että nuo taisteluvälineet eivät jo nyt olleet käytettävissä. 


Puolueen johtoesikunta OKW:n yhteyteen 


Joulukuussa Hitler antoi käskyn muodostaa OKW:n yhteyteen 
kansallissosialistisen johtoesikunnan ('”NS-Fihrungsstab”). 
Sen päälliköksi nimitettiin jalkaväenkenraali Reinecke. Tarkoi- 
tuksena oli ollut jo pitemmän aikaa tehdä tuo ratkaisu, josta 
varsinkin maavoimien piirissä oli kovasti väitelty. Hitler päätyi 
siihen keskusteltuaan Himmlerin, Bormannin ja monien SS-up- 
seerlen kanssa. Hänelle oli tähdennetty jatkuvasti sitä, että vi- 
hollisen propaganda kohdistui taisteleviin rintamiin, jotta ne 
horjuisivat kansallissosialistisessa asenteessaan. Erityisenä 
vaarana Hitler ja hänen keskustelutoverinsa näkivät *Seyd- 
litz-upseerien”? vetoomukset. He lähettivät niitä yli rintaman 
kehottaen upseereita ja miehistöä lopettamaan taistelun. Tuon- 
laatuista propagandaa vastaan Hitler halusi puolustautua. Ken- 
raali Reinecke sai määräyksen muodostaa ”'kansallissosialisti- 
sen johdon upseerikunnan” (*”NS-Fiihrungsoffizierkorps''), 
kouluttaa sen ja lähettää sitten rintamalle. Tämä tapahtuikin 
vuoden 1944 kuluessa. Organisaatio sai jonkin verran jopa tun- 
nustusta osakseen, koska sen upseerit työskentelivät sotilaitten 
huolenpidosta vastaavissa tehtävissä. Monet varsinaiset upsee- 
rit torjuivat kuitenkin tuon organisaation jäsenet ja heidän toi- 

mintansa. Sodan kehitys kaikkine vaikeuksineen ei enää sallinut 
instituution päästä täyteen toimintaan. 

Joulun ajan 1943 vietin — ensi kertaa sodan aikana — kotona 
perheeni parissa. Joulukuun 18. päivänä meni eräs kälyistäni 
vihille. Kahden iloisen, jälleen rauhallisesta elämästä muistutta- 
van päivän jälkeen vietin vielä joulujuhlaa perheeni kanssa. Ne 
olivat unohtumattoman hienoja päiviä. 


Vaikea tilanne vuoden vaihteessa 


Sodan todellisuus kohtasi minut heti palattuani Wolfschanzeen. 
Joulukuun 26. päivänä oli suuramiraali Dönitz ilmoittanut 
Scharnhorstin tuhosta. Taistelulaiva oli pantu toimintaan erästä 
saattuetta vastaan Norjan merellä, ja se oli siellä joutunut taiste- 
luun. Minun täytyi todeta, että Hitler osoitti vain vähäistä osan- 
ottoa tuohon menetykseen. Hän oli kuvannut jo aikoja sitten 
suurten alusten toimintaanpanoa sodan jatkovaiheissa tarkoi- 
tuksettomaksi. Itärintamalla taas olivat venäläiset aloittaneet 
hyökkäyksensä uudelleen joulukuun 24. päivänä. Ensimmäiset 
vaikutelmat noilta joulukuun loppupäiviltä antoivat aiheen ar- 
vella, että sillä kertaa heillä oli suurempia päämääriä silmiensä 
edessä. 

Hitler vietti uudenvuoden aattoillan valtakunnanjohtaja Bor- 
mannin kanssa yksityistiloissaan. Siitä mitä he keskustelivat, ei 
ole kukaan kuullut. Vuoden 1943 kuluessa olivat venäläiset 
heittäneet meidät takaisinpäin Donilta Dnjeprille ja rintaman 
keskiosalla Moskovan edustalta Smolenskin taa. Oli vaikeaa 
saada tietää Hitlerin todellisia ajatuksia tilanteesta. Yritin hah- 
motella itselleni kuvaa kaikkine myönteisine ja kielteisine teki- 
jölneen, ja kävin myös useita keskusteluja Hitlerin kanssa. Hän 
esitti usein vastakkaisia mielipiteitä. Venäläisten menestykset 
tämän vuoden aikana eivät olleet sittenkään kovin paljon satut- 
taneet häntä. Saksalaisten rintamat kulkivat vielä kaukana ra- 
joiltamme. Yhä vieläkin oli tilaa kylliksi sotatoimia varten. Suu- 
rin vaara lisääntyvän venäläisen painostuksen ohella tuntui ole- 

van oman taisteluvoimamme vähenemisessä. En ollut aivan 
varma, oliko Hitler siitä selvillä. Verrattuna edelliseen vuoden- 
vaihteeseen olimme mielestäni selvästi huonommassa tilantees- 
sa. 

Armeijaryhmien komentajat olivat olleet yhä useammin Hit- 
lerin luona. He vaativat joka kerta rintaman vetämistä taakse- 
päin voimien säästämiseksi ja välttämättömien reservien muo- 
dostamiseksi. Kuitenkaan Hitler ei suostunut sellaisiin vaati- 
muksiin. Tuloksena oli vakava joukkojen suonenisku, joka lo- 
pulta koski kokonaisia yhtymiä. Komentajat epäilivät eivätkä 
osanneet selittää itselleen Hitlerin johtamistoimenpiteitä edes 
entisenkään vertaa. Hitleriä myös kaivoi epäilys, että komenta- 
jat eivät enää luota häneen. Ja kuitenkin hän halusi jatkaa taiste- 
lua. Hänellä ei ollut muuta mahdollisuutta. Lyhytaikaisesti vai- 
kuttavat torjuntavoitot vahvistivat häntä vielä mielipiteissään ja 
käsityksissään. Minusta tuntui, että hän tuskin uhrasi huomiota 
katastrofaalisille menetyksille. Näkymät pikaiselle täydennyk- 
selle ja joukkojen huoltamiselle olivat niin heikot, että kukaan ei 
enää niihin uskonut. Jos siitä huolimatta maavoimien pääosat 
suhtautuivat luottavaisesti uuteen vuoteen, siihen vaikutti yksin- 
omaan heidän uskonsa Hitleriin. Niin paljon kun johtavat ken- 
raalit olivatkin menettäneet ehdotonta luottamustaan Hitleriin, 
yhtä paljon vastaavasti tavallinen sotilas vielä luotti hänen joh- 
toonsa. En epäillyt, että vain tuota tosiasiaa oli kiittäminen 
rintamien kestämisestä. 

Vuoden 1943 kuluessa oli Waffen-SS:n merkitys yhä kasva- 
nut. Himmler oli sodan alusta alkaen, ennen kaikkea kuitenkin 
Venäjän sotaretken alusta, kehittänyt systemaattisesti noita 
joukkoja. Hitler myötäili tällöin kaikkia hänen vaatimuksiaan. 
Niitä perustettiin divisioona toisensa jälkeen etuoikeutettuina 
henkilöstön ja etenkin materiaalin suhteen. Vähitellen syntyi 
täysin uusi Wehrmachtin osa, ikään kuin puolustushaara, joka 
jo vuonna 1943 mutta vielä enemmän 1944 asetettiin taisteluun 
erityisen vaaranalaisilla rintamanosilla. Hitler oli tavattoman 
ylpeä noista SS-joukoista luottaen täysin niihin ja niiden johta- 
jiin. 

Kokosin tuon vuodenvaihteen tienoilla täysin henkilökohtai- 
sia ajatuksiani; ennen kaikkea ajattelin luonnollisesti ilmasodan 
kulkua. Oli tullut aivan selväksi, että me saksalaiset emme enää 
voineet kumota englantilaisten ja amerikkalaisten saavuttamaa 
ylivoimaa ilmassa. Hitler uskoi, että uudet lentokoneet tulisivat 
seuraavan kevään tai kesän kuluessa joukoille. Sanoin hänelle, 
että en pitänyt sitä mahdollisena. Toivoin vain, että Milchin 
ponnistelut kohottaa vanhojen tunnettujen tyyppien, kuten Me 
109:n ja FW 190:n, tuotantolukuja edelleen tuottaisivat tulosta, 
jolloin joukkomme ainakin siten saisivat riittävästi kalustotäy- 
dennystä. Enempää ei vuodelle 1944 ollut toivottavissa. En ollut 
uskonut enää aikoihin voittoon, mutta en myöskään tappioon. 
Vuodenvaihteessa 1943/44 olin vakuuttunut siitä, että Hitlerin 
kuitenkin onnistuisi vielä löytää poliittinen ja sotilaallinen rat- 
kaisu. Tuon paradoksaalisen ajatuksen haltijana en ollut yksin. 

Vuosi 1944 alkoi yhtä monien huolien täyttämänä kuin edelli- 
nenkin oli päättynyt. Siihen tuli lisää vain nyt varmuudella odo- 
tettavissa oleva amerikkalais-brittiläinen maihinnousu. Tar- 
kemmin tarkastellessa eri rintamia täytyi minun todeta, että 
voimat eivät oikeastaan riittäneet missään torjumaan vihollisten 
hyökkäyksiä. Hitler otti tuollaiset ilmoitukset vastaan stoalai- 
— sella tyyneydellä ja välinpitämättömän tuntuisesti, mutta hän 
tuli hyvin vihaiseksi, jos hän totesi, ettei hänen varoituksiaan 
ollut otettu huomioon. Hän ei selvittänyt sitä itselleen, että 
mahdollisuudet vastarintaan olivat tulleet aivan vähäisiksi. 


Varustelukysymyksiä 


Päätehtävänsä noihin aikoihin Hitler näki varustelun alalla. Vi- 
hollisen ilmahyökkäykset olivat kuluneina viikkoina aiheutta- 
neet tuotannolle pahoja vahinkoja ja kesti aina jonkin aikaa 
korjata tappioita siirtojen avulla. Tuo aikatekijä painoi erityisen 
paljon. Varusteluministeri Speer oli juuri noina talvikuukausina 
polvivamman ja keuhkosairauden vuoksi useita kuukausia pois 
pelistä. Hän makasi aluksi sairaalassa Hohenlychenissä. Hänen 

edustajansa maavoimien varustelussa oli Saur, tavattoman toi- 
melias ja aktiivinen Speerin kilpailija, jolla oli häikäilemättö- 
myyttä monesti sietämättömyyteen saakka. Ilmavoimien varus- 
telusta vastasi ainoana sotamarsalkka Milch. Hän totteli vain 
Göringiä. Saur ei ottanut mitenkään huomioon ilmavoimien 
vaatimuksia ja toiveita. Hän ”'hallitsi” aina ratkaisuilla, joita 
Hitler teki toistensa kanssa ristiriitaisissa varustelukysymyksis- 
sä. 

Tammikuun 4. päivänä, vielä ennen Speerin sairastumista, 
Hitler piti varusteluneuvottelun päämajassa Itä-Preussissa. 
Sinne olivat saapuneet sotamarsalkat Milch ja Keitel sekä mui- 
na osanottajina Speer, Backe, Himmler ja Sauckel. Erimieli- 
syyksiä syntyi jo työvoimaohjelmassa. Sauckel sitoutui hank- 
kimaan neljä miljoonaa työläistä saaden siihen Hitlerin täyden 
tuen. Sen lisäksi Hitler vaati kiirehdittäväksi uusien sukellusve- 
neiden ja suihkulentokoneiden valmistusta. Hitler elätteli Ins- 
terburgin kentän lentokonenäyttelystä alkaen vääriä käsityksiä 
suihkukoneiden valmistuksesta. Hän oli siinä luulossa, että en- 
simmäiset koneet pommitukseen varustettuina voisivat tulla rin- 
tamalle jo helmikuussa. Se ei ollut mahdollista. Täytyi tehdä 
ensin uusi moottori, jonka valmistuminen arvioitiin vasta tou- 
kokuulle. Siitä Hitler ei tiennyt kuitenkaan vielä mitään. Hän oli 
saanut vääriä tietoja, eikä kukaan katsonut velvollisuudekseen 
ryhtyä niitä oikomaan. 

Suureksi mielihyväkseen Hitler sai tiedon, että erikoistuomio- 
istuin Veronassa oli 10. tammikuuta tuominnut kuolemaan 
kaikki Suuren Fasistineuvoston jäsenet, jotka olivat erottaneet 
Mussolinin heinäkuun 24. päivänä 1943. Viisi neuvoston jäsentä 
oli otettu kiinni, ja heidät teloitettiin aamulla 11. tammikuuta. 
Heidän joukossaan oli myös Mussolinin vävy Ciano. Hänen 
vaimonsa Eddan onnistui paeta Sveitsiin. 

Puhuttelu tammikuun 27. päivänä 


* Tammikuun 27. päivänä kääntyi Hitler pitkähköllä puheella so- 

tamarsalkoiden ja kenraalien puoleen. He olivat saaneet kahta 
päivää aiemmin Posenissa monia ohjeita ja joutuneet silloin 
kuulemaan myös Himmlerin puheen. Tämän ”'oppijakson”? pää- 
töksen muodosti Hitlerin puhe Wolfschanzessa. Hän puhui 
kansallissosialistisen aatteen kehityksestä kansan keskuudessa 
sellaisena kuin olimme sen kokeneet. Tilaisuus sai loppua koh- 
den dramaattisen sävyn. Hitler sanoi: Lopulta minulla täytyy 
olla, jos minä muuten ylimpänä johtajana olisin jo jäänyt pulaan, 
suojanani viimeisenä joukkona koko upseerikunta, joka puolus- 
taisi minua ympärilläni seisten paljastetuin miekoin, aivan kuin 
jokaisen sotamarsalkan, jokaisen kenraalieverstin, jokaisen 
komentavan kenraalin, jokaisen divisioonan komentajan ja jo- 
kaisen rykmentinkomentajan täytyy voida odottaa, että heidän 
alaisensa seisovat kriittisinä hetkinä heidän puolellaan.” Silloin 
esitti sotamarsalkka v. Manstein välihuudon: Niin tulee myös 
olemaan, Johtajani”. Hitler jatkoi sitten: Se on hyvä, jos niin 
on, silloin emme tule koskaan häviämään tätä sotaa . . . Panen 
tuon asian mielihyvin muistiini, sotamarsalkka von Manstein.” 
Hitler oli kuitenkin ymmärtänyt tuon välihuudon hieman väärin. 
Hän uskoi erottavansa siinä moitteen, että hän, Hitler, ei luot- 
tanut upseeristoon. En tiedä, halusiko Manstein sen sanoa siinä 
mielessä. Silloin minulla ei ollut sellaista vaikutelmaa, vaan olin 
vakuuttunut Mansteinin rehellisestä tarkoituksesta. Hitler jat- 
koi puhettaan vielä yli puoli tuntia ja päätti sen sanoilla: * Minul- 
la ei ole esitettävänä muuta kehotusta kuin mukailla sitä luon- 
nonlakia, joka sanoo, että vain se saa elää, joka taistelee elä- 
mänsä puolesta ja on silloin valmis tarvittaessa myös asetta- 
maan oman henkensä vaaranalaiseksi.”? 

Krimin menettäminen 


Sota Venäjän rintamilla jatkui tammikuun vähentymättömällä 
voimalla. Hitler vaati yhä uudelleen Nikopolin ja Krimin pitä- 
mistä. Mutta molemmat menetettiin lähiviikkojen kuluessa. Ni- 
kopol sortui helmikuun 8. päivänä, ja taistelut Krimillä päättyi- 
vät toukokuun alkupuolella. 

Turkki lopetti kromin toimittamisen, mitä Hitler oli aina pe- 
lännytkin. Muilla itärintaman osilla onnistuttiin vielä torjumaan 
venäläisten hyökkäykset. Mutta jokainen paikallinen menestys 
sai päällensä uusien venäläisten joukkojen hyökkäyksen. Oli 
uskomatonta, kuinka paljon uusia yhtymiä vihollinen saattoi 
aina uudestaan heittää rintamalle, kun taas meidän joukkomme 
kuluivat vähitellen loppuun. Täydennystä ei Saksasta ollut enää 
saatavissa, vähät tuoreet divisioonat siirrettiin länteen tai ete- 
lään. Hitler laskelmoi, että saksalaista rintamaa täytyi vähitellen 
vetää taaksepäin. Huhtikuun 10. päivänä meni Odessa. Huhti- 
kuun lopulla seisoivat venäläiset linjalla Tarnopol- Kovel. Ete- 
nemisen jatkaminen ei kuitenkaan ollut mahdollista kelirikon 
vuoksi. Pohjoista armeijaryhmää vedettiin hitaasti taaksepäin, 
ja sen rintama oli raskaitten taistelujen ja tappioiden jälkeen 
maaliskuussa Peipsijärvellä. Tammikuun lopussa Hitler oli 
= vaihtanut sotamarsalkka v. Kächlerin toistaiseksi kenraalie- 
versti Modeliin. Maaliskuun lopusta alkaen koko rintamalla val- 
litsi muutaman viikon pituinen rauhallinen jakso. Lieju esti 
säännönmukaisen sodankäynnin. 


Mansteinin ja Kleistin vapauttaminen 


Maaliskuun 30. päiväksi Hitler oli kutsunut luokseen Berghofiin 
sotamarsalkka v. Mansteinin ja v. Kleistin. Hän ilmoitti heille 
vapauttamisesta virkatehtävistään. Molempien kohdalla hän 
menetteli hyvin tahdikkaasti. Manstein sai miekat ritariristinsä 
tammenlehviin. Mutta kaikesta jäi kuitenkin epämiellyttävä si- 
vumaku. Manstein uskoi, että Göring ja Himmler olivat raivan- 

neet hänet pois asemastaan. Zeitzler pyysi noihin aikoihin Hit- 
leriä vapauttamaan myös hänet tehtävistään. Sen Hitler torjui 
pontevasti. Kleistin ja Mansteinin erottamisen syynä oli ennen 
kaikkea se, että he torjuivat täysin Hitlerin johtamisperiaatteet. 
Mansteinin seuraajaksi tuli sotamarsalkaksi ylennettynä kenraa- 
lieversti Model, kun taas Schörner seurasi Kleistia. Näiltä mo- 
lemmilta Hitler odotti johtamistoiminnassa kovempia otteita ja 
häikäilemättömyyttä. Hän oli yhä sitä mieltä, että venäläiset 
olivat kärsineet vuonna 1943 paljon tappioita, ja Stalinin voimat 
ovat hajoamassa. Oliko tuo hänen todellinen mielipiteensä, sitä 
en ole voinut saada selville. Hän horjui ajoittain rehellisen, jopa 
vakavan näkemyksen ja perusteettoman luottavaisuuden välillä. 
Viimemainittua hän ei voinut saada ainakaan Zeitzlerin selvistä 
tilanneselostuksista. Hitler puhui myös toistuvasti mahdollises- 
ta välirikosta idän ja lännen välillä. Tällöin hän yliarvosti tiettyjä 
venäläisiä viitteitä, joissa minä näin aina vain Stalinin jääkylmän 
laskelmoinnin, jolla hän pyrki saamaan liittolaisensa myötämie- 
lisiksi suunnitelmilleen. 


Taisteluja Italiassa 


Italian sotanäyttämöllä oli myös alkanut uusia taisteluja tammi- 
kuun 4. päivänä. Englantilaisilla ja amerikkalaisilla vallitsi sopu 
rinnakkaisissa hyökkäyksissään. He tarvitsivat jokaista uutta 
operaatiota varten pitkän valmistautumisajan. Cassinon vuoren 
eteläpuolella he pääsivät vain hitaasti eteenpäin. Myöskään 
amerikkalaisten menestyksellinen maihinnousu Nettunoon ei 
saanut aikaan nopeaa heilahdusta tilanteessa. He tarvitsivat 
peräti kahdeksan päivää aloittaakseen ensimmäisen hyökkäyk- 
sen pohjoiseen. Kesselring käytti aikaa hyväkseen rakentaak- 
seen vahvan torjunnan. Hitler oli siirrättänyt sinne joukkoja 
Ranskasta ja Balkanilta vaatien tuottamaan Italiassa amerikka- 
laisille tuntuvan tappion. Päivää ennen uutta hyökkäystään 
helmikuun 15. päivänä amerikkalaiset pommittivat raskaasti 
Monte Cassinon luostaria tuhoten sen täydellisesti. Sitä ennen 

oli onnistuttu kuljettamaan luostarin korvaamattomat taideaar- 
teet turvaan. Luostarin alueella ei ollut yhtään saksalaista soti- 
lasta. Silti amerikkalaiset uskoivat, että heidän täytyi tuhota tuo 
kohde. Se oli puhdasta barbaarisuutta. Munkit ja muut asukkaat 
saattoivat suojautua laajoihin maanalaisiin tiloihin, eivätkä he 
kärsineet tappioita. 


Ilmahyökkäyksiä varusteluteollisuutta vastaan 


Ilmaterrori valtakunnan aluetta vastaan oli vuoden alussa jäl- 
leen lisääntynyt. Tammikuun 11. päivänä hyökkäsivät amerik- 
kalaiset pommittajat päiväsaikaan ilmavoimien varustelutehtai- 
ta vastaan Halberstadtissa, Oscherslebenissä, Braunschweigis- 
sa ja Magdeburgissa. He menettivät 59 lentokonetta, mutta 
myös meidän hävittäjiämme tuhoutui 40. Saksan ilmavoimat 
kirjasivat tuon torjuntatuloksen menestykseksi. Tietty pelotus- 
vaikutus oli havaittavissa, sillä yli neljään viikkoon ei tapahtu- 
nut sitten hyökkäyksiä päivällä. Mutta tammikuun 20. päivänä 
tekivät englantilaiset rajun yöhyökkäyksen Berliiniin, jolloin si- 
viiliväestöä joutui paljon uhriksi, mutta varusteluteollisuus ei 
juuri kärsinyt vaurioita. Goebbelsin raportoitua hyökkäyksestä 
puhelimitse Hitlerille tämä suuntasi jälleen moitteita ilmavoimia 
vastaan. 

Helmikuun 20. päivänä alkoivat amerikkalaiset päiväoffensii- 
vinsä brittiläisten ja amerikkalaisten kaukohävittäjien saattami- 
na. Heidän kohteinaan olivat hävittäjiä valmistavat tehtaat Leip- 
zigin alueella ja kuulalaakeritehtaat Schweinfurtissa, Stuttgar- 
tissa ja Augsburgissa. Joistakin tehtaista tuhoutui 75 %. Hävit- 
täjälentokoneiden tuotanto vajosi noin 800 kappaleeseen kuu- 
kaudessa. Hyökkäykset toistuivat ja saattoivat ilmavoimien va- 
rustelun hyvin vaikeaan tilanteeseen. Milch kehitteli ajatusta 
siirtää hävittäjäkoneiden tuotanto Speerin käsiin, ja hän puhui 
myös tälle suunnitelmastaan eräällä käynnillä Hohenlychenissä. 
Speer ymmärsi asian tärkeyden tietäen myös, että nyt oli vii- 
meinen hetki saada ilmavoimien ja erityisesti hävittäjälentoko- 

neiden tuotantoon vauhtia. Sen jälkeen kun amerikkalaiset oli- 
vat pommittaneet viisi päivää keskeytyksettä hävittäjätehtaita, 
syntyi päätös siirtää *'hävittäjäesikunta” Speerin edustajan 
Saurin alaisuuteen. 


Attentaattihuhuja 


Noina päivinä helmikuussa 1944 Hitler sai normaalien päivit- 
täisten lehdistöraporttien yhteydessä Tukholmasta ilmoituksen, 
jossa todettiin lyhyesti ja asiallisesti, että Hitleriä varten oli jo 
määrätty murhaaja, maavoimien yleisesikuntaupseeri, joka yk- 
sinkertaisesti ampuisi Hitlerin pistoolilla. Hitler kutsui minut 
luokseen, antoi minulle sitten raportin ja ohjeen tehdä kaikki 
mahdollinen sellaisen attentaatin estämiseksi. Keskustelin tuos- 
ta asiasta Johtajanpäämajan komendantin ja SS-Standartenfth- 
rer Rattenhuberin kanssa. Hänen velvollisuuksiaan oli Hitlerin 
henkilökohtainen suojaaminen. Tulimme siihen tulokseen, että 
heti siitä lähtien oli aloitettava mukanatuotavien asiakirjasalkku- 
jen tarkastus, ehkäpä myös kaikkien vierailijoiden perusteelli- 
nen tutkinta mahdollisten kätkettyjen aseiden löytämiseksi. Ky- 
syin Hitleriltä, kuinka laaja tuon kontrollin olisi oltava. Hän 
torjui tarkan tarkastusjärjestelmän toistaiseksi. Kaikkia vieraili- 
joita täytyi kuitenkin tarkkailla jatkuvasti, ja erityisesti raskaita 
salkkuja tuli vartioida. Noita toimenpiteitä ei enää toteutettu 
Itä-Preussissa, sillä muutama päivä tuon keskustelun jälkeen 
nousimme junaan ja siirsimme päämajan Obersalzbergiin ja 
Berchtesgadeniin. Hitler piti aiheena tilapäiseen johtamiseen 
Obersalzbergistä suunnitelmaa vahvistaa hänen bunkkerinsa be- 
tonisia seiniä ja kattoa. Obersalzbergissä kysyin heti jälleen 
Hitleriltä, mitä toimenpiteitä vieraiden tarkastamiseksi siellä 
ryhdyttäisiin toteuttamaan. Hän ei tuntunut kiinnostuvan tuosta 
aiheesta mutta sanoi keskustelevansa siitä suoraan Rattenhube- 
rin kanssa. En tiedä, käytiinkö sitten tuollaista keskustelua. 
Joka tapauksessa Obersalzbergissä mikään ei muuttunut siihen 
asti noudatetuissa suurpiirteisissä turvallisuusjärjestelyissä. 

Hanna Reitsch 


Ensimmäinen mainittava tapahtuma Obersalzbergissä oli hel- 
mikuun 28. päivänä lentokapteeni Hanna Reitschin vierailu. 
Hitler oli teettänyt rouva Troostilla Mänchenissä erittäin kau- 
niin kunniakirjan Hanna Reitschiä varten rautaristin 1. luokan 
kunniamerkin luovuttamiseksi, minkä hän halusi tehdä henki- 
lökohtaisesti. Istuimme kolmisin teellä Berghofin suuressa sa- 
lissa. Hanna Reitsch käytti heti tilaisuutta hyväkseen alkaen 
puhumaan hänelle silloin tärkeästä aiheesta. Hän ehdotti, että 
japanilainen Kamikaze-toiminta myös Saksassa valmisteltaisiin 
ja mahdollisesti toimeenpantaisiin. Hän kertoi Hitlerille jo teh- 
dyistä valmisteluista ja odotti tämän hyväksymistä. Hitler suh- 
tautui ajatukseen itsemurhalentotoiminnasta täysin torjuvasti. 
Hän puhui perusteellisesti sitä vastaan viittaamalla uusiin varus- 
teluohjelmiin laivaston ja ilmavoimien piirissä sekä kertomalla 
pikaisesta uusien suihkukoneiden käyttöönotosta. Hanna 
Reitsch kykeni muodostamaan noista tarkoitusperistä parem- 
man kuvan tietäen niiden toteuttamisen vaikeaksi ja myös sen, 
että kuluisi vielä kuukausia, ennen kuin ilmavoimat voisivat 
ottaa Me 262:n käyttöön. Tämän hän sanoi myös Hitlerille, joka 
oli yllättynyt Hanna Reitschin tavasta esittää mielipiteensä a- 
voimesti ja vapautuneesti. Hitler sanoi kuitenkin, että tällä ei 
ollut tietoa valmistelujen viime vaiheesta eikä näin ollen mah- 
dollisuutta arvioida tilannetta oikein. Olin iloinen siitä, että Hit- 
ler sai tuosta varusteluprojektista kerrankin tietoa myös muilta 
tahoilta, jolloin hänelle kerrottiin rehellisesti asioita. Kuitenkin 
hän pysyi käsityksissään ja ilmavoimille asettamissaan vaati- 
muksissa, joita kukaan ei ollut aivan avoimesti vastustanut. 
Hanna Reitsch otti vielä kerran puheeksi itsemurhatoiminnan 
valmistelut ja saikin Hitleriltä luvan jatkaa niitä. Tämä korosti 
kuitenkin, että toistaiseksi hän ei halunnut rasittaa itseään noilla 
suunnitelmilla. Hanna Reitsch hyvästeli Hitlerin. 

Tuon vierailun päälle jäi pieni varjo. Minulle oli kuitenkin 
selvää, että Hitlerin epäilykset suihkukoneiden valmistuksen 
suhteen olivat heränneet. Kävin illalla vielä pitkähkön keskuste- 

lun hänen kanssaan Hanna Reitschin vierailusta. Hän arvosti 
tämän henkilökohtaista toimintaa ja uhrivalmiutta hyvin korke- 
alle, mutta hän sanoi myös, että tilanne ei sitä vielä vaadi. Minä 
puolestani alleviivasin Hanna Reitschin epäilyjä Me 262:n sarja- 
tuotanto- ja toimintavalmiuden suhteen. Hitler vastasi, että il- 
mavoimien taholta oli annettu toisia tietoja, ja sen pitäisi ehdot- 
tomasti pysyä asetetuissa määräajoissa. Sinä iltana tuli minulle 
täysin selväksi, että Hitler lähti liikkeelle yksinkertaisesti vää- 
ristä lähtökohdista. Ilmavoimien varustelua voitiin toteuttaa 
vain, jos tuotantolaitokset pysyivät ehjinä. Siihen ei voitu kui- 
tenkaan luottaa, koska englantilaiset ja amerikkalaiset jatkoivat 
suurella menestyksellä hyökkäyksiään ”pistemaaleihin”', ja tuo- 
tantolaitosten alituiset siirrot ja evakuoinnit niistä aiheutuneina 
vaativat yhä enemmän ajanhukkaa. 


Sodankäynti idässä 


Maaliskuun alussa Hitler julkaisi maavoimien yleisesikunnan 
valmisteleman johtajan käskyn n:o 11 ”Linnoitettujen paikko- 
jen päälliköille ja taistelunjohtajille”. Tuossa käskyssä sanot- 
tiin, että ”linnoitetuilla paikoilla (feste Plätze”) on samanlaiset 
tehtävät kuin aikaisemmilla linnoituk silla.” Päälliköiden tuli ol- 
la ”erityisesti valikoituja, kovia sotilaita”. Sitten seurasi vielä 
hyvin yksityiskohtaisia lisäkäskyjä, jotka asettivat korkeita vaa- 
timuksia mutta jotka tilanteen kehityksen vuoksi tuskin olivat 
koskaan toteutettavissa. Hitler takertui kuitenkin sitkeästi ”lin- 
noitettujen paikkojen”? ajatukseen. Venäläisten ja amerikkalais- 
ten hyökkäykset vyöryivät sitten niiden yli. 

Huhtikuun 2. päivänä Hitler antoi armeijaryhmille maavoi- 
mien yleisesikunnan kautta operaatiokäskyn taistelujen jatka- 
miseksi idässä. Siinä todettiin, että venäläisten offensiivi itärin- 
taman eteläosassa oli ohittanut huippukohtansa: ” Venäläisiltä 
ovat joukot kuluneet loppuun ja hajonneet pieniin osiin. Nyt on 
tullut aika pysäyttää venäläisten eteneminen lopullisesti.” Sit- 
ten Hitler mainitsi Kamenetsin-Podolskin alueelle saarretun 

kenraali Huben panssariarmeijan vapauttamisen venäläisen pu- 
ristuksesta. Se kylläkin onnistui raskain miesten ja materiaalin 
menetyksin. Ei kuitenkaan voinut olla puhettakaan siitä, että 
venäläisten eteneminen olisi ollut lopullisesti” pysäytettävis- 
sä. Tämä käsky osoitti, kuinka Hitler loittoni yhä enemmän 
tosiasioista. 


Setäni Otto v. Belowin hautajaiset 


Pyysin Hitleriltä lomaa matkustaakseni maaliskuun 16. päiväksi 
Göttingeniin 87-vuotiaana kuolleen setäni hautajaisiin. Muuta- 
maa päivää ennen minut oli ylennetty yhdessä palvelustoverini 
Brauchitschin kanssa everstiksi ennen säännönmukaista aikaa. 
Setäni sai arvokkaan paikan Göttingenin hautausmaalla, joka oli 
varattu ensimmäiseen maailmansotaan osallistuneille. Hauta- 
jaisten jälkeen minulla oli vielä aikaa keskustella setäni vävyn, 
majuri v. Borriesin kanssa. Hän toimi huoltopäällikkönä eräässä 
Pohjoisen armeijaryhmän armeijakunnassa ja moitti nyt katke- 
rasti armeijakuntansa kurjaa täydentämistä huoltotarvikkeilla. 
Hän oli toimittanut eri teitä valituksiansa OK H:n vastuullisille 
virkapaikoille mutta tuloksetta. Olin hyvin yllättynyt noista 
moitteista, joita en osannut selittää, joten yritin palattuani Berg- 
hofiin tutkia tuota asiaa. Sain kuitenkin myöhemmin tietää Bor- 
riesilta, että huoltokuljetukset heinäkuun lopulla toimivat taas 
tyydyttävästi. 


Unkarin miehittäminen 


Palasin Bergohofiin vaimoni saattamana, ja hän viipyikin siellä 
pieniä katkoksia lukuunottamatta aina siirtymiseemme Wolf- 
schanzeen 16. heinäkuuta asti. Hitler odotti juuri tapaamista 
amiraali v. Horthyn kanssa. Hitler oli tavattomasti kiihdyksis- 
sään unkarilaisten viimeisten toimenpiteitten johdosta. Ne näyt- 
tivät merkitsevän rintamanmuutosta italialaisen esikuvan mu- 

kaan. Maaliskuun 18. päivänä Horthy saapui aamupäivällä 
Klesheimin linnaan. Hitler antoi Horthyn heti ymmärtää, että 
saksalaiset joukot tulevat miehittämään Unkarin seuraavana 
aamuna. Horthy sanoi siihen, että jos kaikki on jo päätetty, hän 
kai voisi matkustaa saman tien takaisin. Hänet onnistuttiin es- 
tämään lähtemästä paluumatkalle tekaistulla ilmahälytyksellä. 
Hän rauhoittui jälleen, kävi iltapäivällä vielä keskustelun Hitle- 
rin kanssa ja nousi sitten illalla junaan palatakseen Budapestiin. 
Yön kuluessa saksalaiset joukot miehittivät Unkarin. Kun 
Horthy saapui aamupäivällä Budapestiin, seisoi saksalainen pa- 
rivartio jo hänen asuntonsa edessä. Siten oli Unkarin pulma 
aluksi ratkennut Saksan hyväksi. 


Varusteluponnistuksia 


Hitlerin pääasiallisin mielenkiinto Berghofissa maaliskuusta 
toukokuuhun kohdistui suuriin varusteluvaatimuksiin. Rintamat 
Venäjällä ja Italiassa pysyivät hämmästyttävän rauhallisina. 
Ranskaan Hitler melkein päivittäin odotti alkavan maihinnou- 
sun, mutta sielläkin vihollisen aktiivisuus rajoittui erilaisiin il- 
mahyökkäyksiin. Rommel saattoi jatkaa Atlantin-vallin raken- 
tamista suurella teholla. Hitler puhui jatkuvasti uusien, vielä 
salaisten sukellusveneiden ja suihkukoneiden rakentamisesta 
valmiiksi. **Jos minulla on ne käytössä, voin torjua maihinnou- 
sun”, hän sanoi luonaan vieraileville varusteluasiantuntijoille. 
Huhtikuun alussa hän perehdytti keskusteluissa **Organisaa- 
tio Todtin” johtajan Xaver Dorschin suunnitelmiinsa rakentaa 
pomminkestävä hävittäjätehdas. Hän ajatteli silloin ensi sijassa 
Nordhausenin tehtaita Harz-vuoristossa. Mutta siellä oli par- 
haillaan jo useita tuhansia keskitysleirivankeja rakentamassa 
V2-aseita. Dorschin täytyi etsiä toisia maanalaisia tehtaita hävit- 
täjiä varten. Keskustelussa Milchin ja Saurin kanssa Hitler oli 
saanut itselleen selväksi, että hävittäjien tuotannolle piti antaa 
etusija maaliskuusta alkaen. Se oli ensimmäinen tulos hävittä- 
jien tuotantovastuun siirtämisestä Milchiltä Saurille. Jo huhti- 

kuusta lähtien alkoivat hävittäjien kuukausittaiset tuotantoluvut 
jälleen kohota. Hitler antoi tällä määräyksellä myös hiljaisen 
hyväksymisensä sille, että hän nyt myös itse epäili suihkukonei- 
den tuotannon nopeuttamista. Erittäin raskaat ilmahyökkäykset 
Berliiniin maaliskuun 6. ja 8. päivinä ja Närnbergiin 30. päivänä 
antoivat Hitlerille jälleen aiheen moittia ilmatorjuntaa ja koko 
ilmavoimia. Hän jätti kokonaan huomiotta meidän hävittäjälen- 
täjiemme rohkean mutta tosin vihollisen lukumääräisen ylivoi- 
man vuoksi tuloksettomalta tuntuvan toiminnan. Berliinissä oli 
ammuttu alas 79 ja Niärnbergissä 95 viholliskonetta. Ilmavoimat 
olivat näihin tuloksiin tyytyväisiä. Kuitenkin Hitler vaati korke- 
ampia pudotuslukuja, jotka tuskin olivat saavutettavissa. Meiltä 
puuttui yöhävittäjiä. Siitä huolimatta Niärnbergissä saavutettu 
menestys aiheutti englantilaisten hyökkäysten vaimenemisen. 


Uusi Johtajanpäämaja? 


Muuan suunnitelma, jota noina kuukausina yhä uudelleen ar- 
vostelimme, oli uuden suuren Johtajanpäämajan rakentaminen 
Sleesiaan Waldenburgin alueelle ottamalla haltuun ruhtinas 
Plessin omistama Firstensteinin linna. Hitler puolusti määräys- 
tään ja antoi rakentamisen Speerin tehtäväksi käyttäen keskitys- 
leirien vankeja. Kävin tuolla rakennuskohteella sinä vuonna 
kaksi kertaa ja tulin siihen tulokseen, että en enää ehtisi nähdä 
sitä valmiina. Yritin vaikuttaa Speeriin, että hän saisi Hitlerin 
keskeyttämään työn. Speer piti sitä mahdottomana. Vaativat 
työt jatkuivat edelleen aikana, jolloin jokainen tonni betonia ja 
terästä olisi tarvittu välttämättä muualle. 

Hitler vietti Berghofissa myös 55. syntymäpäiväänsä. Hän ei 
ollut syntymäpäiväjuhlatuulella, mutta hänen täytyi kuitenkin 
ottaa vastaan onnentoivotukset palvelusväeltään ennen keski- 
päivän tilanneselostusta. Ruokasaliin oli toimitettu joukko syn- 
tymäpäivälahjoja esim. Hoffmannilta ja Eva Braunilta. Hitler 
otti itselleen hieman aikaa katsellakseen niitä kaikkia rauhassa, 
jolloin hän näytti myös avomieliseltä ja vapautuneelta. Mutta 

kun hän näki kenraali Zeitzlerin astuvan taloon, hän lähti heti 
saliin käymään sotilaallisia neuvotteluja. Myös Göring ja Dönitz 
olivat tulleet paikalle toimittaakseen puolustushaarojensa on- 
nentoivotukset. 


Huben kuolema 


Seuraava vieras oli kenraali Hube, jonka oli onnistunut muuta- 
maa päivää aikaisemmin vapauttaa komentamansa 1. Panssari- 
armeija venäläisten saartorenkaasta ja johtaa se Tsernovitsin 
pohjoispuolella takaisin saksalaisten linjoille. Se oli loistava 
. suoritus. Hitler esitti Hubelle erityisen tunnustuksensa sekä 
antoi hänelle briljantit ritariristin tammenlehviin ja ylennyksen 
kenraalieverstiksi. Hitler kuunteli sitten hyvin perusteellista 
kuvausta rintaman olosuhteista ja keskusteli pitkään Huben 
kanssa. Hitler ajatteli noina päivinä jopa Huben nimittämistä 
maavoimien komentajaksi. Schmundt oli neuvonut kovasti hän- 
tä tekemään tuon ratkaisun, mutta Hitler lykkäsi yhä nimitystä. 
Kun Hube hyvästeli Hitleriä myöhemmin illalla, täytyi minun 
kiinnittää Hitlerin huomiota siihen, että Hube oli aikeissa lähteä 
vielä samana iltana pimeässä OK H:n yhteyslentueen koneella 
Berliiniin. Luvan siihen saattoi antaa vain Hitler. Huben pyy- 
dettyä lupaa Hitler myöntyi siihen käskien samalla, että mi- 
nun piti huolehtia hyvän miehistön saamisesta yhteyslentueelta 
ja perusteellisten lähtövalmistelujen tekemisestä. Sen teinkin ja 
sain vaikutelman, että kaikki oli kunnossa turvallista lähtöä 
varten. Olin tyrmistynyt, kun sain aamulla aikaisin vielä ennen 
valoisan tuloa tiedon puhelimitse, että Huben kone oli syöksy- 
nyt alas. Kenraalieversti oli kuollut, ja mukana lentänyt suurlä- 
hettiläs Hewel oli saanut vammoja. Minun täytyi ilmoittaa Hit- 
lerille tuo raskas menetys. Hitler otti tiedon vastaan aivan kuin 
kaksi vuotta aikaisemmin ministeri Todtin kuoltua, hiljaisena ja 
rauhallisena sanomatta tuskin mitään. Muutaman päivän kulut- 
tua pidettiin Klesheimin linnan salissa Hubelle valtiollinen siu- 
naustilaisuus, johon Hitler otti osaa. Lensin päivää myöhemmin 

Berliinissä invalidihautausmaalla pidettyihin hautajaisiin. Olin 
tuntenut Huben jo vuodesta 1930 ja olin pitänyt häneen yhteyttä 
jatkuvasti kaikkina noina vuosina. Myös minuun koski syvästi 
tuon erinomaisen miehen poismeno. 


Speerin paluu 


Noina päivinä tuli ministeri Speer Obersalzbergiin. Hän halusi 
aloittaa taas työnsä ja oli myös kuullut monista juonitteluista 
hänen syrjäyttämisekseen. Hänestä näytti välttämättömältä juu- 
ri nyt pyrkiä Hitlerin läheisyyteen, kun tämä huolehti enemmän 
varustelukysymyksistä kuin sotatoimista rintamilla. Speerin 
poissaolo oli aikaansaanut viime viikkoina epämiellyttäviä pääl- 
lekkäisyyksiä eri varustelun osa-alueitten kesken. Muutamat 
seuraajat hankkivat suosiota itselleen. Tarvittiin lujaa ja selvä- 
piirteistä johtoa. Niin kytkeytyi Speer Obersalzbergissä taas 
tapahtumiin mukaan. Berliiniin hän lensi vasta toukokuun puo- 
livälissä. Mutta hän otti kaikki langat taas käsiinsä ja käytti 
päivittäisiä tilaisuuksia hyväksi puhuakseen Hitlerille monista 
pulmistaan, joita välillä oli kerääntynyt. Ne olivat viimeiset 
rauhalliset viikot koko sodan aikana. Speerille oli tärkeää olla 
menettämättä Hitlerin luottamusta, joskin hän sisäisesti erkani 
tästä ja jätti monet hänen määräyksistään kaikessa hiljaisuudes- 
sa täytäntöönpanematta. Hitleriltä tämä menettely ei pysynyt 
salassa. Hän tiesi, että Speer ei enää uskonut voittoon. 

Noina kuukausina, maaliskuusta toukokuuhun 1944, Hitler 
ryhtyi kanssani monesti keskusteluun kertoen silloin useita mie- 
lipiteitään sellaisiin asioihin, joista minulla ei ollut siihen men- 
nessä mitään tietoa. Kerrankin hän sanoi aivan selvästi, että 
huolimatta vajavaisesta voitonuskostaan Speer oli ainoa, joka 
osasi nähdä koko varustelun kentän kaikkine sidonnaisuuksi- 
neen. Myös teollisuus kunnioitti häntä varauksitta: Jos tarvit- 
semme nyt joitakin varustelulle erityisen tärkeitä tuotteita, 
Speer on ainoa, joka pystyy ne nopeasti toimittamaan”. Huo- 
masin, että Hitler oli valmis katsomaan läpi sormiensa Speerin 

kriittistä asennetta sotaan. Sen jälkeen kun Speer oli saanut 
kaikki varustelukysymykset jälleen käsiinsä, hänen onnistui no- 
peasti palauttaa myöskin vanha luottamuksellinen yhteistyö-: 
suhde Hitleriin. Heidän suhteestaan katosivat kaikki epäluulon 
merkit. 


Hitler ja Göring 


Kuulin myös usein Hitlerin mielipiteet valtakunnanmarsalkan 
suhteen. Hän arvioi Göringiä yhä aikaisempien kokemuksien- 
sa mukaisesti kuvaten häntä ”brutaaliksi ja jääkylmäksi”? kriisi- 
tilanteissa: Hän on raudankova ja häikäilemätön mies. Pahim- 
pina kriisiaikoina on Göring aina ollut oikea mies paikallaan”. 
Hitlerin mukaan hänen turhamaisuutensa ja intohimonsa lois- 
toon olivat pinnallisia ominaisuuksia, jotka katosivat heti, kun 
Göringiltä alettiin vaatia tekoja. Yllätyin siitä, että Göring oli 
yhä Hitlerin silmissä noin korkealle arvostettu. Jatkuvasti olin 
nähnyt noina kuukausina, että Hitler kutsui Göringin luokseen 
ja moitti häntä terävästi. Kun sanoin Hitlerille, etten voinut 
ymmärtää noita moitteita muuten positiivisen arvion perusteel- 
la, hän vastasi, että hänen täytyy silloin tällöin tulla ankaraksi, 
koska valtakunnanmarsalkalla on taipumusta antaa käskyjä ja 
määräyksiä huolehtimatta sitten niiden valvonnasta. 

Göring itse otti Hitlerin arvostelun usein hyvin raskaasti ja 
sanoi: ”’ Hitler kohtelee minua kuin tyhmää nulikkaa.* Myön- 
sin, että minusta se tuntui todella usein siltä, kun Hitler häntä 
läksytti. Viimeisten kahden vuoden kuluessa olin itse raportoi- 
nut hänelle jatkuvasti asioista, jotka lopunperin merkitsivät kri- 
tiikkiä Göringiä vastaan, enkä tiedä, puhuiko hän joka kerta 
niistä Göringin kanssa. Koskaan hän ei kuitenkaan antanut Gö- 
ringille tiedoksi, että minä olin raportoinut tästä arvostelevasti, 
sillä Göring käyttäytyi minua kohtaan aina ystävällisesti. Erityi- 
sen selvästi panin tämän asian merkille erään junamatkan aikana 
hänen erikoisjunassaanWolfschanzesta Berliiniin syksyllä 1943. 
Jostain syystä matkustin mukana ja osallistuin Göringin illallis- 

pöydässä hyvin sopusuhtaiseen ja vapaamuotoiseen seuruste- 
luun, jossa hän mainitsi myös Hitlerin myönteisen suhtautumi- 
sen minuun. Tuolla matkalla Göring puhui myös siitä suuresta 
arvonannosta, jota Hitler nautti vielä kansan keskuudessa. Tuo 
luottamus perustui hänen mukaansa siihen uskoon, että Kait- 
selmus oli Saksan kansalle lahjoittanut Adolf Hitlerissä miehen, 
joka oli tehnyt mahdolliseksi vuoden 1918 vääryyksien hyvittä- 
misen. Tuo usko oli levinnyt niin laajalle, että uusi romahdus ei 
ollut kuviteltavissa. Noista sanoista päättelin, että Göring suh- 
tautui itse täysin myönteisesti Hitleriin ja hänen tekoihinsa, sillä 
hänellä ei yleensä ollut tapana olla liian avoin mielipiteissään. 


”Rauhanomaista elämää” Berghofissa 


Berghofissa vietettyjen monien viikkojen aikana Hitler palasi 
noudattamaan melkein sotaaedeltänyttä päiväjärjestystä — lu- 
kuunottamatta päivittäin pidettyjä säännöllisiä tilanneselostuk- 
sia. Jos hän saattoi vaimoni pöytäänsä, hän keskusteli vilkkaasti 
tämän kanssa. Keskustelut kiertelivät enimmäkseen lapsissa tai 
vaimon kotitilan maatalouskysymyksissä. Vähemmän miellyt- 
tävää oli minusta se, kun joskus tuollaisissa yhteyksissä Hitler 
otti puheeksi minun toimintani sanoen jotain sen suuntaista, että 
hän oli iloinen saadessaan pitää minut adjutanttinaan. Vaimoani 
hän jopa kiitti kovasti siitä, että tämä oli päässyt niin hyviin 
väleihin neiti Braunin kanssa. 

Monista iltapuhteilla takan ääressä käydyistä keskusteluista 
tein havainnon, että Hitler oikeastaan oli ristiriidaton mies. En 
voinut silloin havaita — vastakohtana monille myöhemmille to- 
teamuksille—, että hän olisi jatkuvasti puhunut ristikkäisesti ja 
usein muuttanut mielipiteitään. Hänen arviointinsa esimerkiksi 
ihmisistä, historiallisista henkilöhahmoista ja yleensä histori- 
asta pysyivät alati samoina. Hän puhui paljon käsityksistään 
siitä valtiosta, jonka piti kerran hallita Eurooppaa. Hänen pää- 
määränsä oli taistella juutalaisia ja bolshevikkejä vastaan sekä 
lopettaa heidän vaikutuksensa maailmantapahtumiin kaikissa 

suhteissa. Hän uskoi lujasti, että hän oli saanut tuon tehtävän 
Kaitselmukselta. Hämmästyttävää oli usein hänen kuudes ais- 
tinsa” tulevien tapahtumien suhteen, kauhistuttavaa oli tosin 
nyt myös hänen todellisuudentajunsa katoaminen. 


Artymystä Me 262:n vuoksi 


Päivittäisistä tilanneselostuksista kävi ilmi vihollisen valmiste- 
lut Ranskaan tehtävää maihinnousua varten sekä sotatoimien 
jatkamiseksi Venäjällä ja Italiassa. Keskipisteenä oli Hitlerin 
kaavailuissa yhä edelleen Me 262. Hänen vaatimuksensa sen 
tekemiseksi pommituskelpoiseksi kilpistyivät viime kädessä 
teknisiin vaikeuksiin siirtää painopiste koneen alapuolelle. Hä- 
vittäjälle kuuluvan aseistuksen poisjääminen, jotta siten olisi 
saatu pommikuorma mukaan, teki Me 262:sta käytännöllisesti 
katsoen lentokyvyttömän ja joka tapauksessa sopimattoman 
pommituskoneeksi. Erään suuren varusteluneuvottelun jälkeen 
Obersalzbergissä toukokuun 23. päivänä Göring kertoi siitä Hit- 
lerille. Mutta Hitler ei tunnustanut tuota tosiasiaa. Hän pysyi 
vaatimuksessaan ottaa koneesta kaikki tarpeeton kama” pois 
ja asentaa sen sijalle sitten 250 kilon pommi. Milch, Galland, 
Petersen — ilmavoimien koeaseman johtaja — ja muutkin olivat 
voimattomia puhumaan Hitleriä ympäri siinä asiassa. Niin tuo 
pulma pysyi ratkaisemattomana, ja odotettiin vain, kunnes Hit- 
ler itse vakuuttuisi tosiasioista. Siinä suhteessa panin kaikki 
yhden kortin varaan ja tartuin jälleen tuohon aiheeseen eräässä 
lähiajan iltakeskustelussa. Minun onnistui saada hänet vakuut- 
tuneeksi erityisistä tuon konetyypin teknisistä vaikeuksista ver- 
rattuna käytössä oleviin lentokoneisiin. Hän tunnusti minulle, 
että Me 262:n muuttaminen hävittäjästä pommikoneeksi oli to- 
sin teknisesti vaikeaa, mutta nuo vaikeudet täytyi nyt ottaa 
huomioon. Minun epäilykseni koskivat vain Me 262:n muutet- 
tua tehtävää. Hävittäjäkoneena tuo tyyppi suoriutuisi ensiluok- 
kaisesti. Siitä tuli Hitlerin kanssa hyvin pitkä keskustelu. Hän 
valitti sitä, että tuossa tapauksessa ei ollut jo paljon aiemmin 

aloitettu toisen konstruktion suunnittelua. Vastasin siihen viit- 
taamalla ilmavoimien varustelun jäädyttämiseen ja maavoi- 
mien kaluston panemiseen etusijalle vuonna 1940. 

Keslustelut ilmavoimien varustelusta johtivat toukokuun 
lopussa siihen, että tunnustettiin välttämättömäksi antaa koko 
vastuu Speerin ministeriölle, mikä sitten tapahtuikin kesäkuun 
alkupäivinä. Milch oli siten tullut vapaaksi tehtävistään, ja hän 
vetäytyi metsästysmajalleen Berliinin pohjoispuolelle. Hän oli 
paremmin kuin kukaan muu perillä ilmavoimien varustelun vai- 
keuksista ja pulmista sekä tiesi myös, että saksalaiset joukot 
eivät olisi tulevien hyökkäyksien torjunnan vaatimalla tasolla. 
Vierailin vaimoni kanssa keväällä Milchin metsästysmajalla, 
jolloin kävimme pitkän keskustelun hänen kanssaan tuosta ai- 
heesta. Tunsin siksi hänen rehellisen ja selvän näkemyksensä 
sodan kehittymisestä. Hän ei ollut koskaan ujostellut esittää 
Göringille ja Hitlerille mielipiteitään, mutta hän kohtasi Hitlerin 
luona aina vaikeuksia, koska tämä etsi yhäti uusia keinoja eikä 
halunnut tunnustaa pulmia. 


Hyökkäyksiä synteettisen polttoaineen laitoksia vas- 
taan 


Toukokuussa amerikkalaiset aloittivat päiväpommitukset syn- 
teettisen polttoaineen valmistuslaitoksia vastaan. 12. päivänä 
hyökättiin ensiksi Leunan laitoksille Merseburgissa ja Pölitzin 
laitokselle Stettinin pohjoispuolella. Vahingot olivat huomatta- 
vat, ja arvioitiin kestävän kauan, ennen kuin ne saataisiin takai- 
sin toimintaan. Hitler vaati tuotannon pikaista jälleenaloittamis- 
ta. Se onnistuikin ?* Organisaatio Todtin” työläisten suurin pon- 
nistuksin, joten muutamien viikkojen jälkeen laitokset toimivat 
taas, kunnes uudet pommitukset aiheuttivat uusia vahinkoja. 
Seuraavina kuukausina onnistuttiin korjaamaan pommitusvau- 
riot noissa laitoksissa yhä uudelleen verraten lyhyessä ajassa, 
joten puolustusvoimien polttoainetarve saatiin sittenkin tyydy- 
tetyksi, joskin suurin vaikeuksin ja ankarasti säännöstellen. 

Harvinaisen vastakohdan painostavalle tilanteelle muodosti- 
vat eräät Obersalzbergissä pidetyt häät. Ensiksi niitä viettivät 
aikaisemmat Hitlerin SS-adjutantit Darges ja Wiinsche. Darge- 
sin vihkiminen, jonka Himmler suoritti, tapahtui Leopoldskro- 
nin linnassa, Salzburgin lähellä. Wiinschen vihkiäistilaisuudessa 
en ollut mukana, mutta kylläkin sitä seuranneessa hyvin haus- 
kassa juhlassa valtakunnanjohtaja Bormannin talossa. Kesä- 
kuun 3. päivänä meni SS-Gruppenführer Fegelein vihille Eva 
Braunin sisaren kanssa. Hitler tarjosi juhlaillallisen talossaan 
kutsuen sinne muiden ohella Speerin ja Brandtin pariskunnat 
sekä myös meidät vaimoni kanssa. Se oli oikein iloinen tilai- 
SUUS, jossa unohdimme sotatapahtumat jälleen muutamiksi tun- 
neiksi. Ruokailun jälkeen juhlan jatko tapahtui myös Martin 
Bormannin talossa. Kenelläkään ei ollut aavistustakaan siitä, 
mihin nyt alkaneet yhteiset elämäntiet saattaisivat johtaa. 


Muuan uusi tehtävä 


Minulle tuli osakseni ottaa kantaa toukokuun 22. päivänä erää- 
seen Speerin toimenpiteeseen. Hän pyysi minua silloin toimi- 
maan yhteysmiehenään Hitlerin luona Johtajanpäämajassa han- 
. kittuaan siihen ensin Hitlerin suostumuksen. Speer käsitti teh- 
tävänsä nyt niin, että hänen tulisi toimittaa Hitlerille jatkuvasti 
tietoja tapahtumista vastuualueellaan. Melkein joka viikko hän 
lähetti Hitlerille tarkoitetun muistion minulle. Ne sisälsivät eri- 
tyisesti tietoja siitä, oliko jossain rakennettu kuntoon tehtaita, 
tai sitten niissä oli lukumääriä tuotetuista panssarivaunuista, 
lentokoneista ja tärkeimmistä ampumatarvikkeista. Hitler luki 
nuo raportit yleensä heti, kun vein ne hänelle, ja hän antoi sitten 
useinkin ohjeita, mitä pitäisi selvittää Speerin kanssa puhelimit- 
se. Yhteistyö Hitlerin ja Speerin välillä oli tällä tavalla hyvin 
tehokasta. Speer oli noihin aikoihin sitä mieltä, että amerikka- 
laiset ja venäläiset aloittaisivat vielä sen vuoden kuluessa hyök- 
käyksensä, jonka painetta me emme kestäisi. 

Taistelut Italiassa olivat alkaneet jälleen toukokuun 11. päi- 

vänä amerikkalaisen tykistön 40 minuutin mittaisella tulimyrskyllä. 
Kesselringin joukot tekivät sitkeää vastarintaa, joten vasta ke- 
säkuun 3. ja 4. päivänä amerikkalaiset saavuttivat Rooman. 
Kesselring oli määrännyt, että Roomassa ei tulla käymään tais- 
teluja. Hän johti divisioonaansa kaupungin läpi siten, että taiste- 
luilta vältyttiin. Myös Tiberin sillat Kesselring luovutti ehjinä. 
Kesä- heinäkuun kuluessa saksalaiset joukot vetäytyivät Apen- 
niinien asemaan. Elokuussa amerikkalaiset muodostivat en- 
simmäisen pienen sillanpään Arno-joella. Hitler jätti Italian so- 
tanäyttämön kesäkuun alusta kokonaan sotamarsalkka Kessel- 
ringille. Oli hämmästyttävää havaita, kuinka tuosta alueesta tuli 
sodan sivunäyttämö eikä siellä esiintynyt enää mitään erityisiä 
pulmia lukuunottamatta vihollisen ilmaylivoimaa. Brittiläiset ja 
amerikkalaiset ilmavoimat hyökkäsivät päivisin lakkaamatta 
rautateitä ja maanteitä vastaan, mikä pakotti tekemään kaikki 
liikkeet öiseen aikaan. Siitä huolimatta Kesselring pystyi pitä- 
mään rintamat hallinnassa. 


V1I-aseiden toimintaanpano 


Noina viikkoina tapahtui myös ensimmäinen suuri yritys 
V1-pommeilla. Aivan ensimmäinen kerta kesäkuun 12. päivänä 
epäonnistui. OKW oli viime hetkellä muuttanut toiminta-aikaa 
kahdella päivällä. Tämä siirto aiheutti aikatauluissa raskaitten, 
tehtailla esivalmisteltujen lähtöalustojen loppuasennuksien pääl- 
lekkäisyyttä. Kaksi päivää myöhemmin hyökkäykset aloitettiin 
lähettämällä ensimmäisenä yönä 244 pommia liikkeelle. Tiedus- 
telumatkalle lähetetyt lentokoneet ilmoittivat useista paloista 
Englannin pääkaupungissa. V1-aseiden ja syyskuusta alkaen 
myös V2-aseiden toiminta aiheutti briteille suuria vaurioita. Si- 
ten voidaan tuota Milchin alullepanemaa, suurin vaikeuksin 
puolivälistä 1942 toteutettua ohjelmaa pitää aivan oikeutettuna. 
Hitler antoi Milchille tunnustusta tuon aseen johdosta. Toimin- 
taa ei voitu enää kauan jatkaa, koska amerikkalais-englantilais- 
ten joukkojen eteneminen aiheutti lähetysalustojen tarvitse- 
man alueen menetyksen. 

Maihinnousu 


Yöllä kesäkuun 5. ja 6. päivän välillä alkoi maihinnousu. Hitler 
oli odottanut sitä jo huhtikuun alusta. OKW:ssa ei uskottu epä- 
suotuisan sään takia maihinnousun alkamiseen enää sinä vuon- 
na. Rommel, joka toimi Armeijaryhmä B:n komentajana, oli 
matkustanut kesäkuun 4. päivänä muutaman päivän lomalle 
Ulmiin. Myös muita komentajia ja yleisesikuntaupseereita oli 
poissa komentopaikoiltaan. Sai sen vaikutelman, etteivät jou- 
kotkaan odottaneet maihinnousua. Kesäkuun 5. päivänä oli ra- 
dioliikenteestä saatu viitteitä, että liittoutuneilla oli jotain tava- 
tonta tekeillä. Ihmeellistä kyllä ei rintamavastuussa olevalle 7. 
Armeijan komentajalle, kenraali Dollmannille kerrottu mitään, 
yhtä vähän kuin OKW:lle Berchtesgadeniin. Muut johtoportaat 
maihinnousualueella reagoivat odottamalla. Niin lähestyi yöllä 
6. päivää vasten valtava laivasto rannikkoa Orne-joen suun ja 
Cotentinin niemen itärannan Ste. Mère Eglisen välillä, siis alueel- 
la, jolle Hitler oli koko ajan odottanut maihinnousua. Suuri isku 
puolustukselle 6. päivän aamuna oli kolmen divisioonan maa- 
hanlasku 7. Armeijan alueella. Siellä syntyi erittäin raskaita 
taisteluja, jolloin vihollinen pureutui maastoon kiinni varsinkin 
«ehdottoman ilmaylivoimansa vuoksi. Se esti päiväsaikaan kaik- 
ki joukkojen siirrot. Vihollisen lentäjät saattoivat pysyä häirit- 
semättä taivaalla, sillä saksalainen torjunta oli suureen hyökkää- 
jän ylivoimaan verrattuna minimaalista, kuten jo maihinnousua 
edeltäneet hyökkäyksetkin olivat osoittaneet. 

Hitlerille ilmoitettiin 6. päivän aamuna maihinnoususta. En- 
simmäiset yksityiskohtatiedot antoi Jodl normaalissa keskipäi- 
vän esittelyssä. Jo ensimmäiset ilmoitukset kertoivat selvästi 
maihinnousevien joukkojen tavattoman suuren määrän. Niitä 
vastassa oli saksalaisella puolella vain heikko torjunta, joten oli 
välttämätöntä siirtää lisää joukkoja maihinnousualueelle, mikä 
taas oli mahdollista vain yöllä. Hitler näytti helpottuneelta kuul- 
tuaan ensimmäiset ilmoitukset, ja hän sanoi nyt olevan mahdol- 
lista lyödä vihollinen. Hän odotti joukoiltamme hyvin paljon. 
Vihollinen käytti ilmaylivoimaansa jalansijan saamiseen. Sen 

onnistui muodostaa kohteena olleelle rannikon osalle sillanpäi- 
tä, joita ei enää voitu lyödä pois. Kesäkuun 6. päivän iltana oli jo 
tunnustettava, että vihollinen oli voittanut. En ymmärtänyt tuo- 
na tärkeänä päivänä Hitlerin asennetta. Hän oli koko ajan va- 
kuuttunut siitä, että maihinnousseet joukot voidaan lyödä takai- 
sin. Minä näin sitävastoin ehdottoman ylivoiman ilmassa ja 
valtavat materiaalimäärät, jotka virtasivat tauknamatta maihin- 
nousurannalle. Tuota keskitystä vastaan ei millään puolustus- 
haarallamme ollut voimia. Maavoimat taistelivat yksin. Hitlerin 
täytyi noina vuoden 1944 kesäkuun päivinä ensi kerran tunnus- 
taa, mitä täydellinen ilmaherruus merkitsee. Hänen ponniste- 
lunsa saada vielä nytkin jotain liittoutuneiden kanssa tasaver- 
taista taisteluun ilmassa — se oli aiheena jatkuviin keskustelui- 
hin Speerin kanssa — olivat jo täysin epärealistisia. 

Sain noihin aikoihin eräänä iltana tilaisuuden keskustella Hit- 
lerin kanssa hänen todellisuutta vastaamattomista ilmavoimien 
suunnitelmistaan. Sanoin silloin, että pidin täysin mahdottoma- 
na vaikuttaa lentokonetuotantoon muutamissa viikoissa. Mei- 
dän täytyi yrittää taistella vanhoilla tyypeillä niin hyvin kuin 
mahdollista. Mutta me olimme vihollisen suhteen toivottoman 
alivoimaisia. Hitler otti nuo sanat vastaan rauhallisena. Sain sen 
vaikutelman, että hän oli samaa mieltä, mutta en voi olla asiasta 
aivan varma. Hän joka tapauksessa asetti Göringille ja Speerille 
edelleen korkeita vaatimuksia lentokoneiden rakentamiseksi. 


Margival 


Lensimme Hitlerin kanssa kesäkuun 16. päivänä Metziin jat- 
kaaksemme sieltä autoilla Margivaliin Soissonsin luo rakennet- 
tuun Johtajanpäämajaan. Hitler halusi puhua länsirintaman so- 
tamarsalkoiden kanssa saadakseen itselleen kuvan tilanteesta. 
Minulle on jäänyt tuosta päivästä Margivalissa huonot muistot. 
Aamupäivällä pidettiin puhuttelu suurehkolla joukolla. Rund- 
stedt esitteli tilanteen kehityksen rintamalla viimeisten kymme- 
nen päivän kuluessa ja teki sitten johtopäätöksen, että vihollista 

ei kyettäisi senhetkisillä voimilla enää lyömään pois Ranskasta. 
Hitler otti tämän tiedon vastaan hyvin levottomana ja tyyty mät- 
tömänä. Hän vastasi viime aikoina käyttämillään korusanoilla 
V1-aseiden käytöstä ja pian odotettavissa olevasta suihkuko- 
neiden käyttöönsaannista. Sotamarsalkat vaativat V1:n käyttä- 
mistä sotilaallisia keskityksiä vastaan Englannissa ja maihin- 
nousupaikoilla Ranskassa. Siihen ei voitu luonnollisestikaan 
suostua, koska näiden lentävien pommien hajonta oli hyvin 
SUUTI. 

Iltapäivällä Hitler kävi vielä Rommelin kanssa kahdenkeski- 
sen keskustelun. Sen sisällöstä kuulin vasta muutamaa viikkoa 
myöhemmin. Rommel oli yrittänyt saada Hitlerin vakuuttu- 
neeksi siitä, että tämä oli hävinnyt sodan, joten kaikki keinot 
täytyi käyttää nyt sen saamiseen päätökseen. Sellaista halusi 
Hitler kaikkein viimeksi kuulla sotamarsalkan suusta. Siten siitä 
tuli pitkä ja kovaäänisesti käyty väittely. Hitler käytti koko 
taitonsa saadakseen Rommelin vakuuttuneeksi omasta päinvas- 
taisesta kannastaan. Lähin tulevaisuus osoitti Hitlerille, että hän 
ei ollut siinä onnistunut. Iltapäivällä 17. kesäkuuta Hitler ajoi 
autolla takaisin Metziin jatkaen sieltä edelleen matkaa lentoko- 
neella Salzburgiin. Käynti Margivalissa oli tuloksiltaan epätyy- 
dyttävä ja masentava, mutta se oli hyvin kuvaava liittoutunei- 
den onnistunutta maihinnousua seuranneelle tilanteelle. 


Liittoutuneiden menestystä lännessä 


Seuraavina päivinä amerikkalaiset ottivat haltuunsa Cotentinin 
niemen ja heidän onnistui vallata myös Cherbourgin satama. 
Hitler oli tästä vihollisen menestyksestä hyvin kiihdyksissään 
vaatien mitä tarkempia tietoja siitä, miten sellaiseen tilantee- 
seen oli tultu. Mutta tämä kaikki ei muuttanut miksikään katast- 
rofaalista tilanteen kehitystä. Heinäkuun 20. päivään mennessä 
amerikkalaiset ja englantilaiset olivat saavuttaneet linjan Di- 
ves-joen suu-St. Lö-Cotentinin niemi Lesseyn luona. Hitler 
seurasi Ranskan rintamaa varsin epämieluisasti ja kykeni vain 


498 


hyvin vaivalloisesti tajuamaan, että vihollinen oli saanut aloit- 
teen haltuunsa. Toiveensa hän suuntasi nyt englantilaisten ja 
amerikkalaisten välisiin kiistoihin. Hän oli yhä vieläkin lujasti 
vakuuttunut siitä, että Saksan onnistuisi ratkaista sota eduk- 
seen. Jokaiselle kävijälle puolustusvoimien, teollisuuden ja val- 
tionhallinnon piiristä hän noina päivinä vakuutti tuota kantaan- 
sa, ja monet lähtivät Hitlerin kanssa käymänsä keskustelun 
jälkeen Berghofista luottavaisin ja toiveikkain mielin. Myös pu- 
heessaan kesäkuun 22. päivänä klo 15 Platterhofissa Obersalz- 
bergissä hän korosti tuota samaa asiaa korkea-arvoisille upsee- 
reille. Hän lähti siinä tilanteen syvästä vakavuudesta mutta 
ilmaisi sitten myös tuolle arvostelukykyiselle kuulijakunnalle 
uskonsa ja toivonsa siitä, että Saksan valtakunta taistelee itsen- 
sä vielä vapaaksi. Saksalaisen upseerin tuli hänen mukaansa olla 
esikuvana ja hänellä täytyi olla voimaa kulkea miestensä edessä. 
Kuulijoihin teki vaikutuksen Hitlerin luja luottamus ja usko 
mahdollisuuksiinsa. 


Dietlin kuolema 


Tuon päivän iltana vieraili kenraalieversti Dietl Hitlerin luona. 
Suomessa ilmeni vaara erillisrauhan teosta Venäjän kanssa. Hit- 
ler halusi puhua hänen kanssaan tuosta asiasta. Mutta Dietl tuli 
muiden pulmien kera. Hän oli nimittäin saanut tietää, että Hitler 
oli hyvin heikosti perillä olosuhteista Pohjois-Suomessa ja Poh- 
jois-Norjassa, joten siitä oli syntynyt hänelle väärä tilannekuva. 
Olimme yllättyneitä Dietlin käyttämästä selvästä ja terävästä 
esitystavasta. Hän ei antanut minkään häiritä itseään. Hitler ei 
puhunut paljoakaan, hyväksyi kylläkin hänen esittämänsä vaa- 
timukset ihmisten ja materiaalin täydentämiseksi. 

Kun Dietl oli lähtenyt, Hitler pahoitteli jälleen sitä, että sai 
kuullakseen vain hyvin harvoin sellaisia esityksiä. Hänen mu- 
kaansa useimmat kenraalit eivät tavoittaneet tuollaista avo- 
mielistä tyyliä esitellä asioitaan, persoonallisesti ja sisäisesti 
innostuneesti mutta kuitenkin säilyttäen kohtuullisuuden, tah- 

dikkuuden ja myönteisen asenteen. Hitler antoi ymmärtää, että 
hän halusi kenraaliensa esiintyvän Dietlin tavoin. 

Dietl lähti Berghofista iltamyöhällä ja aikoi lentää seuraavana 
päivänä takaisin Norjaan. Järkytyimme syvästi saatuamme il- 
moituksen, että Dietlin lentokone oli joutunut onnettomuuteen 
Semmeringissä, jolloin kaikki siinä olleet matkustajat olivat 
kuolleet. Tämä menetys koski Hitleriin yhtä raskaasti kuin Hu- 
ben kuolema neljännesvuotta aikaisemmin. Muutamaa päivää 
myöhemmin Klesheimin linnassa pidetyissä valtionhautajaisissa 
hän antoi tuon tunteen tulla julki muistopuheessaan. Hitler oli 
tuntenut Dietlin jo 1920-luvulta. Hän kuvasi tätä upseeriksi, 
joka toisaalta asettaa kovia ja mitä ankarimpiakin vaatimuksia 
mutta joka toisaalta jakaa alaistensa kohtalon heidän todellisena 
ystävänään ja isänään — siis kansallissosialisti ei vain korulau- 
sein vaan lujatahtoisesti ja syvästi harkiten mutta kuitenkin 
myös sydämen lämmöllä”. Hän luonnehti siinä Dietliä osuvasti. 


Toinen maihinnousu? 


Raskaat taistelut maihinnousurannalla aikaansaivat epäselviä, 
usein ristiriitaisia ilmoituksia eri johtoportailta. SS-joukot pa- 
himpiin taisteluihin kietoutuneina antoivat vielä luottavaisia il- 
moituksia. Toisenlaatuisilta kuulostivat tunnollisesti laaditut ti- 
lanneilmoitukset, jotka saatiin Rundstedtilta ja kenraali Geyr v. 
Schweppenburgilta, läntisen panssariryhmän komentajalta. Lä- 
hinnä siitä syystä, että voisi tarkastella tätä monimutkaista ti- 
lannetta paremmin ja asiantuntevammin, Hitler kutsui kesäkuun 
loppupäivistä alkaen sotamarsalkka v. Klugen osallistumaan 
kaikkiin sotilaallisiin keskusteluihin, joita käytiin Berghofissa. 
Hän ei aavistanut tällöin, että Klugella oli läheiset yhteydet 
vastarintaliikkeeseen, vaikkakaan tämä ei asennoitunut noihin 
piireihin täysin yksiselitteisesti. Yhteiset päivät Berghofissa su- 
juivat sopuisasti, ja Hitlerillä oli aihetta luottaa Klugeen määrä- 
tessään hänet heinäkuun 1. päivänä sotamarsalkka v. Rundsted- 
tin seuraajaksi. Samaan aikaan hän vapautti myös kenraali Geyr 

v. Schweppenburgin tehtävistään. 

” Fremde Heere West” (läntinen tiedusteluosasto) oli sitä 

mieltä, että englantilaisilla ja amerikkalaisilla oli Englannissa 
= vielä käytettävissä suuri joukko divisioonia. Puhuttiin yli 60 
divisioonasta. Hitler arveli noiden tietojen perusteella, että ta- 
pahtuisi vielä toinenkin maihinnousu Calaisin alueella ja hän 
käski lähinnä kenraali v. Salmuthin armeijan divisioonat sitä 
varten asemiin. Nuo tiedustelutiedot osoittautuivat vasta myö- 
hemmin täysin vääriksi. Liittoutuneilla oli Englannissa korkein- 
taan 15 divisioonaa, jotka odottivat laivaamistaan vanhaan 
paikkaan, Normandiaan. Hitler oli tuohon aikaan vakuuttunut 
siitä, että Läntisten joukkojen uusi komentaja onnistuisi raken- 
tamaan pitävän puolustuksen. 


Keskustan armeijaryhmän hajoaminen 


Toisin olivat silloin asiat idässä. Kesäkuun 22. päivänä — tasan 
kolme vuotta Venäjän-sotaretken alkamisesta—aloitti Puna-ar- 
meija suurhyökkäyksen Keskustan armeijaryhmää vastaan, 
mistä tuli sen suurin ja menestyksellisin operaatio koko sodan 
aikana. Aluksi näytti siltä, että venäläiset aikoivat toteuttaa 
hyökkäyksensä pieninä sotatoimina. Kun he olivat saaneet en- 
simmäiset aukot saksalaisten rintamaan, alkoi Homelin ja Vi- 
tebskin välisellä alueella ensimmäinen suuri panssarihyökkäys, 
jota seurasi nopeasti uusia hyökkäyksiä. He valmistelivat jo- 
kaista iskua ilmavoimilla ja raskaalla tykistöllä, minkä jälkeen 
keskitetyt panssarivoimat kävivät hyökkäykseen. Armeijaryh- 
män komentaja, sotamarsalkka Busch yritti saada Hitleriä an- 
tamaan toimintavapauden ”'linnoitetuille paikoille”. Mutta Hit- 
ler ei suostunut mihinkään vetäytymisliikkeeseen, vaan vaati 
kaikkien asemien pitämistä. Hän seisoi nyt kolmen Ranskasta, 
Italiasta ja Venäjältä tulevan hyökkäysnuolen keskipisteessä. 
Hän pitäytyi ankarassa käskyssä pitää jokainen neliömetri maa- 
ta hallussa viimeiseen saakka. Kaikkialla oli kuitenkin todetta- 
vissa, että vastustajiemme voimat olivat ylivoimaiset meidän 

voimiimme verrattuina, joillakin alueilla jopa erittäin selvästi. 
Hitler ei halunnut vielä tunnustaa tätä tosiasiaa. Hän piti jouk- 
kojen ilmoituksia monesti hyvin liioiteltuina. Keskustan armei- 
jaryhmässä hän korvasi Buschin Modelilla ja muutamaa päivää 
myöhemmin Pohjoisessa armeijaryhmässä sikäläisen komenta- 
jan Lindemannin Friessnerillä. 

Mutta tällä henkilöiden vaihtamisella ei ollut mitään vaikutus- 
ta tilanteen kehittymiseen. Keskustan armeijaryhmä oli menet- 
tänyt jo 25 divisioonaa, suunnilleen 350 000 miestä. Rintamaan 
oli syntynyt 300 kilometrin aukko, josta venäläiset etenivät koh- 
ti Saksan rajoja. Heinäkuun 9. päivänä Hitler lensi päämajaan 
Itä-Preussiin. Hänen mukanaan seurasivat Keitel, Dönitz, 
Himmler, Jodl ja Korten. Itärintamalta sinne tulivat Model, 
Friessner ja kenraalieversti Ritter v. Greim, joka toimi keskus- 
tan Ilmakomentajana. Maavoimien yleisesikunnan päällikkö, 
kenraalieversti Zeitzler puuttui. Hitlerillä oli ollut venäläisten 
hyökkäyksen alkamispäivästä alkaen hänen kanssaan lukuisia, 
osaksi kiivaitakin riitoja. Zeitzler ei kyennyt enää seuraamaan 
Hitlerin käsityksiä maavoimien johtamisesta ja oli voimiltaan 
lopussa. Hitler ei ollut nähnyt häntä enää sen jälkeen. 

Keskustelu Itä-Preussissa koski ensi sijassa lisäjoukkojen 
nopeaa toimittamista. Model ja Friessner katselivat tilannetta 
tietynlaisella toiveikkuudella. Heidän ehdotuksensa ja vaati- 
muksensa olivat lähiviikkojen aikana täytettävissä, elleivät ve- 
näläiset kiirehtisi eteenpäin uusin, nopein hyökkäyksin. Suur- 
amiraali Dönitz vaati säilyttämään laivastolle tärkeät Itämeren 
satamat uusien sukellusveneiden vuoksi. Hitler lensi iltapäivällä 
takaisin Salzburgiin. Sain sen vaikutelman, että hän arvioi itä- 
rintaman tilanteen kehitystä yhä vieläkin toiveikkaana. 

Noina viimeisinä viikkoina Obersalzbergissä koin vielä omal- 
ta kannaltani hyvin vaikuttavan tapauksen. Erään tavanomaisen 
keskipäivän tilanneselostuksen takia jouduin jälleen jostain 
syystä lähtemään salista. Kun palasin takaisin enkä ollut eräässä 
pienessä huoneessa salin vieressä vielä näkyvillä vaan verhon 
takana, kuulin Hitlerin puhuvan minusta. Hän kiitteli sitä, että 
olin ainoa, joka sanoi hänelle aina mielipiteensä ujostelematta ja 

avoimesti. Tämä tahattomasti kuulemani toteamus vahvisti mi- 
nua siinä, että juuri nyt vihollisen rintamien lähestyessä kolmel- 
ta taholta saatoin pysyä tuossa asenteessani. En mennyt takai- 
sin tilanneselostukseen, koska Hitlerin sanat tuntuivat minusta 
kiusallisilta. 


Hewelin häät 


Heinäkuun 12. päivänä piti suurlähettiläs Hewel vihkiäisiään 
Salzburgissa. Tilaisuus pidettiin Klesheimin linnan vieressä 
Kavaljeeritalossa. Olimme vaimoni kanssa saaneet sinne myös 
kutsun. Vihkimisen suoritti jälleen Himmler. Sen päälle nautit- 
tiin maittava hääateria. Ribbentrop piti pitkähkön, valmistellun 
puheen, jossa hän kiitteli diplomaattien puolisoita, joilla on 
muista yhteiskunnan naisista poikkeavia erityistehtäviä ja vel- 
vollisuuksia. Tämänkaltaiset sanat saivat meidät nuoremmat 
esittämään omat huomautuksemme ja vastaväitteemme. Mutta 
muuten olimme juhlatuulella ja iloisia saadessamme nauttia va- 
paudesta, poissa Oberzalzbergin palveluksesta, kunnes sitten noin 
kello 22 puhelinsoitto kutsui meidät taas sinne takaisin. Ajoim- 
me harmistuneina ylös vuorelle, vaihdoimme vaatteet ja siir- 
ryimme saliin, jossa Hitler istui takan ääressä vieraineen. Vai- 
moni täytyi istua hänen viereensä kertomaan Hewelin häistä. 
Hän kertoikin kaiken huumorilla höystettynä tehden pilaa myös 
Ribbentropin puheesta, jonka mukaan hän ja muut rouvat olivat 
vähäpätöisiä olentoja. Hän sai kylläkin naurajat puolelleen, 
mutta Hitler antoi adjutantilleen tehtäväksi hankkia hänelle 
tuon puheen teksti. 

Viimeiset päivät Obersalzbergissä kuluivat vakavan ja rauhal- 
lisen ilmapiirin vallitessa. Hitler oli jo tiedottanut, että Venäjällä 
vallitsevan tilanteen vuoksi hänen täytyy palata takaisin 
Itä-Preussiin. Hän oli viivytellyt aina vain matkaansa, koska 
hänen Wolfschanzen asuinbunkkerinsa muutostyöt eivät olleet 
aivan valmiit. Noina päivinä sain ensimmäisen kerran vaikutel- 
man, että Hitlerille oli sodan lopputulos tullut täysin selväksi. 

Se kävi ilmi sivulauseista ja äkkinäisistä tokaisuista. Kuitenkin 
kuultiin jatkuvasti hänen suustaan sanontoja, jotka kertoivat 
taistelun jatkamisesta, uusista aseista ja niiden vaikutuksista 
sekä meidän puolellamme sittenkin olevasta menestyksestä. 
Hän ei antanut periksi. Ennen kaikkea häntä vahvisti vakuutte- 
lunsa: minä en antaudu koskaan. 

Hitler puhui suunnitelmistaan ja aikomuksistaan ilmavoimien 
varustamiseksi. Hän oli päättänyt keskittyä kokonaan hävittä- 
jäkoneiden tuotantoon. Kaikki muut piti kieltää. Hävittäjien 
valmistus oli nyt heti asetettava ensimmäiseen kiireysluokkaan. 
Hän toivoi päivittäin, että ensimmäiset suihkukoneet tulisivat 
joukoille käyttöön. Tuota toivetta en voinut tukea. Puolueen 
vuoteen sitä ei arvion mukaan vielä voitaisi toteuttaa. Suuri 
huoleni, josta en vaiennut, koski polttoainetta. Eräät Keskustan 
armeijaryhmän alueella olevat yksiköt olivat jo ilmoittaneet suu- 
rista vaikeuksista polttoainehuollossa. Hitler sanoi, että käyn- 
nissä oli taistelu tärkeimpien laitosten suojaamisen ja siten myös 
hävittäjien lentokelpoisuuden takaamiseksi. Hän kertoi tietä- 
vänsä tuon vaikeuden. Mutta me emme saisi milloinkaan antaa 
pois käsistämme tilaisuuksia yliotteen hankkimiseen. Tämä vaa- 
timus oli ristiriidassa melkein ylitsekäymättömien vaikeuksien 
kanssa, joista en jättänyt Hitleriä tietämättömäksi. Hän pysyi 
luottavaisena tai sitten teeskenteli sellaista. 


Jäähyväiset Obersalzbergille 


Heinäkuun 15. päivänä Hitler antoi käskyn esikunnalleen siirtyä 
seuraavana aamuna Itä-Preussiin Wolfschanzeen. Berghofissa 
oleskelevien piiri oli jo pienentynyt. Tuskin ketään vieraita oli 
läsnä. Hitler oli tullut yhä vaiteliaammaksi. Viimeisenä iltana, 
kun hän vetäytyi omiin oloihinsa, hän kulki suuressa salissa 
vielä kerran kaikkien taulujen ohi, katsoi niitä tarkkaan — ja jätti 
niille jäähyväiset. Sitten hän sanoi rouva Brandtille ja vaimolle- 
ni hyvää yötä, suuteli heitä kädelle, nousi muutamia askelmia 
naapurihuoneeseen, palasi jälleen takaisin, sanoi heille uudel- 

leen sydämelliset jäähyväiset ja lähti sitten lopulta salista. Ne 
olivat jäähyväiset ikuisiksi ajoiksi. 

Seuraavana aamuna lensimme Itä-Preussiin ja saavuimme 
vielä aamupäivän kuluessa Wolfschanzeen. Kello 13 alkoi Hit- 
lerin luona tilanneselostus, aivan kuin hän ei olisi koskaan ollut- 
kaan pois. Hän asui jo valmiiksi saadussa vierasbunkkerissa”'. 
Tilanneselostus tapahtui suuressa tilannehuoneessa viereisessä 
parakissa. Ihastelin Hitlerin päättäväisyyttä. Hänen tahdon- 
voimansa ja hermojensa hallinta tekivät vaikutuksen. Hän kulki 
hieman kumarammassa kuin aikaisemmin ja hallitsi liikkeitään 
huonommin. Hänen ymmärryksensä oli kirkas. Hän yritti nyt 
Johtajanpäämajassa aloittaa jälleen alusta ja tunsi olevansa tässä 
sotilaallisessa ympäristössä omassa elementissään. Kaikista il- 
mansuunnista tuli vain huonoja uutisia. Sain vaikutelman, että 
maavoimiemme yhtymät olivat lopussa. Vihollisen ylivoimasta 
el voinut olla enää epäilystäkään. 

Heinäkuun 17. päivänä joutui Rommel matkallaan rintamalle 
autossaan hävittäjäpommittajien hyökkäyksen kohteeksi. Kul- 
jettaja kuoli heti, ja Rommel sai vakavia vaurioita päähänsä. 
Kun hänen tilansa oli hieman parantunut, hänet kuljetettiin ko- 
timaahan. 

Kaksi päivää myöhemmin saapui sotamarsalkka Kesselring 
Johtajanpäämajaan. Hänellä oli 20. heinäkuuta merkkipäivä 
palveltuaan silloin tasan 40 vuotta. Hän sai Hitleriltä korkeim- 
man kunniamerkin, briljantit ritariristiinsä tammenlehvien ja 
miekkojen kera. Kesselringin vierailu oli mielialaa nostava. 
Huolimatta englantilaisten, amerikkalaisten, puolalaisten ja 
ranskalaisten kiivaista hyökkäyksistä ei Kesselringin rintama 
ollut muuttunut. Hitler puhui hänelle hyvin kunnioittavaan sä- 
vyyn ylistäen kovuutta, jolla hän johti viisaasti laskelmoitua 
torjuntataistelua Italiassa vihollisen ylivoimaa vastaan. 

Heinäkuun 20. päivä 


Seuraava päivä oli 20. heinäkuuta 1944. Hitler odotti Ducen 
saapuvan vierailulle aikaisin iltapäivällä. Siksi tilanneselostuk- 
sen alkaminen oli määrätty puoli tuntia normaalia aikaisemmak- 
si, kello puoli yhdeksi. Me tilanneselotuksen osanottajat ko- 
koonnuimme tuona miellyttävän lämpöisenä kesäpäivänä para- 
kin edustalle. Siellä seisoivat Bodenschatz, Puttkamer ja kreivi 
Stauffenberg eräiden muiden upseerien kanssa. Heinäkuun 1. 
päivästä lähtien kotijoukkojen komentajan, kenraalieversti 
Frommin esikuntapäällikkönä toiminut Stauffenberg oli kutsut- 
tu jo muutamia päiviä aikaisemmin Obersalzbergiin esittelyyn. 
Hitleriä kiinnosti panssari- ja jalkaväkidivisioonien uudelleen- 
perustaminen. Tänään hänen piti raportoida mahdollisuuksista 
toteuttaa käsketyt perustamistehtävät. Hitler tervehti kaikkia 
parakin edustalla seisovia upseereita käden heilautuksella siir- 
tyen sitten heidän saattamanaan heti tilannehuoneeseen, missä 
jo odottivat Keitel, Jodl, Korten, Buhle (OKW:n maavoimaesi- 
kunnan päällikkö), Schmundt, Heusinger, Warlimont, Fegelein, 
Voss, yleisesikuntaeversti Brandt (ensimmäinen yleisesikun- 
taupseeri maavoimien yleisesikunnan operaatio-osastolta), 
kommodori Assman (Wehrmachtin johtoesikunnasta), Scherff, 
lähettiläs Sonnleithner, Borgmann, Giinsche, John v. Freyend, 
yleisesikuntaeverstiluutnantti Waizenegger (Jodlin ensimmäi- 
nen yleisesikuntaupseeri), yleisesikuntamajuri Bichs (Jodlin il- 
mapuolustusupseeri) ja kaksi pikakirjoittajaa (tohtorit Berger ja 
Buchholz). 

Tilanneselostus alkoi tavanomaiseen tapaan Heusingerin esit- 
tämällä itärintaman tilanteella. Silloin seisoin hieman sivulla ja 
puhuin kolmen muun adjutantin kanssa Ducen vierailuohjel- 
masta. Äkkiä minua kiinnosti jokin kohta Heusingerin esitykses- 
sä, joten menin tilannekarttapöydän vastakkaiselle puolelle 
nähdäkseni sieltä paremmin kartalle. Seisoin siinä muutaman 
minuutin, kun pommi räjähti. Kello oli 12.40. Menetin hetkeksi 
tajuntani. Kun heräsin, näin ympärilläni rauniokasan puuta ja 
lasinsirpaleita. Ensimmäinen ajatukseni oli päästä mahdolli- 

simman nopeasti pois huoneesta. Nousin ylös, kiipesin erään 
ikkunan läpi ja Juoksin ulkona parakin ympäri pääovelle. Pääs- 
”säni jyskytti, kuulo oli kovasti huonontunut, kaulasta ja päästä 
tippui verta. Parakin ovella minua kohtasi kauhistuttava näky. 
Siinä makasi jo muutamia vaikeasti haavoittuneita, toisia vam- 
moja saaneita harhaili sinne tänne välillä kaatuillen. Hitleriä 
saatto! pois sotamarsalkka Keitel. Hitler kulki varman tuntui- 
sesti. Hänen takkinsa ja housunsa olivat repeytyneet, mutta 
muuten hän näytti minusta selviytyneen ilman erityisiä vammo- 
ja. Hän meni heti bunkkeriinsa ja pääsi lääkärin hoitoon. Osoit- 
tautui, että yksitoista puhutteluun osallistujaa oli saanut vaikeita 
vammoja, joten heidät täytyi viedä heti neljän kilometrin päässä 
olevaan sairaalaan. 

Kaikki muut olivat saaneet ainakin lieviä vammoja. Melkein 
jokaiselta olivat rumpukalvot särkyneet. Juoksin heti viereiseen 
viestiparakkiin, jossa käskin viestiupseerin, yliluutnantti Sande- 
rin katkaisemaan kaikki muut yhteydet paitsi Hitlerin, Keitelin 
ja Jodlin, jotta vääriä ilmoituksia ei lähtisi liikkeelle. Sen jälkeen 
menin Johtajanbunkkeriin. Tapasin siellä Hitlerin istumassa 
työhuoneessaan. Kun astuin sisälle, hän näytti kasvoiltaan eloi- 
salta, melkein iloiselta, ikäänkuin ihmiseltä, joka oli odottanut 
jotain raskasta tapahtumaa mutta joka oli selvinnyt siitä onnelli- 
sesti. Hän kysyi minulta vammojani, jolloin sanoin meillä kaikil- 
la olleen tavaton onni. Keskustelu siirtyi heti attentaatin syyhyn 
ja tekijään. Hitler torjui jyrkästi sen mahdollisuuden, että esi- 
merkiksi joku Organisaatio Todtin työläinen olisi sen tehnyt, 
vaikka he olivat vielä muutamaa päivää aikaisemmin olleet kun- 
nostamassa parakkia. 

Sillä välin oli alettu kaivata kreivi Stauffenbergiä. Osoittautui 
pian, että hän oli meidän huomaamattamme lähtenyt tilannese- 
lostuksen alettua pois tilannehuoneesta. Naapurihuoneessa hän 
oli yrittänyt saada puhelun, mutta ei odottanut yhteyden avau- 
tumista. Sen jälkeen hän jättäen salkkunsa tilannehuoneeseen 
oli astunut odottavaan autoon, jossa hänen lähettiupseerinsa 
yliluutnantti v. Haeften jo odotti. Johtajanpäämajan komen- 
dantti oli sillä välin toimittanut hälytyksen, jolloin kaikilla varti- 

joilla oli määräys olla päästämättä ketään läpi. Uloimmalla var- 
tiopaikalla saattoi Stauffenberg ajaa portista vasta, kun FHO:n 
komendantin adjutantti oli antanut puhelimitse siihen luvan. 
Hän tunsi Stauffenbergin, oli aamulla ruokaillut hänen kanssaan 
ja oletti nyt, että Stauffenbergin täytyi palvelussyistä palata kii- 
reesti Berliiniin. Räjähdyksen ja kreivin kiireen välillä hän ei 
nähnyt mitään yhteyttä. Niin Stauffenberg sai vapaan kulun 
lentokentälle, josta hän lähti paluumatkaa varten varatulla maa- 
voimien huoltopäällikön He 111:llä. 

Kun nämä yksityiskohdat tulivat vähitellen tietoon, ei Stauf- 
fenbergin syyllisyydestä pian ollut mitään epäilystä. Poliisitut- 
kimuksiin sai kotijoukkojen komentajaksi nyt nimetty Himmler 
täydet valtuudet. Hän lensi heti lyhyen Wolfschanzen oleskelun 
jälkeen Berliiniin ollakseen siellä lähempänä tapahtumia. Myös 
Göring saapui Wolfschanzeen. Puhelimitse ei ollut saatavissa 
aluksi mitään selvää kuvaa. Lento Rastenburgista Rangsdorfiin 
kesti kaksi tuntia ja ajo sieltä Sotaministeriöön suunnilleen tun- 
nin. Oli siis laskettavissa, että Stauffenberg voi olla Bendler- 
strassella vasta kello 16 jälkeen. Myöskään Himmler ei olisi sitä 
ennen Berliinissä. 

Siten meille tarjoutui muutama tunti aikaa saada itsemme 
jälleen kuntoon. Menin erään sotilaslääkärin luo, jolloin minut 
tutkittiin ja sidottiin. Göringin henkilökohtainen lääkäri otti mi- 
nut jälleen päämajan alueella hoiviinsa todeten, että minulla oli 
aivotärähdys, ja määräsi minut sitten vuodelepoon. Göring an- 
toi tehtävän SS-vartiolle asettua huoneeni edustalle vartioon ja 
huolehtimaan myös, etten nousisi ylös. Se oli luonnollisesti 
mahdotonta, sillä olin adjutanteista lievimmin haavoittuneita, 
kävelemään kykenevä ja jossain määrin myös palveluskelpoi- 
nen. Professori Brandt antoi minulle illan kuluessa luvan ryhtyä 
jälleen hoitamaan tehtäviäni. Se olikin välttämätöntä, sillä tote- 
sin Hitlerin olevan kovin aktiivisen. Illallisen ja iltatilanteen 
jälkeen hän puhui minun kanssani, Tiesin jo, että Schmundt ja 
Borgmann olivat haavoittuneet hyvin vaikeasti ja että Puttka- 
merin täytyi olla vuoteessa polvivamman vuoksi. Tarvitsin siis 
apua, joten kysyin, voisiko everstiluutnantti v. Amsberg tulla 

minua avustamaan. Hän oli ollut jo vuosia Keitelin adjutanttina 
tuntien olosuhteet Johtajanpäämajassa. Hitler suostui heti. Eni- 
ten häntä kuitenkin askarrutti kysymys siitä, kuka tulisi nyt 
maavoimien yleisesikunnan päälliköksi. Kenraalieversti Zeitz- 
ler oli ilmoittautunut sairaaksi. Hitler ei myöskään halunnut 
nähdä häntä enää. Hän ajatteli seuraajaksi Guderiania. Yritin 
vastustaa tuota ajatusta. En pitänyt Guderiania sopivana tässä 
rintamatilanteessa ottamaan tuota tehtävää vastaan, ja niin kes- 
kustelimme Hitlerin kanssa pitkään muista kysymykseen tule- 
vista henkilöistä. Ajattelin ensi sijassa kenraali Buhlea ja 
Krebsiä. Mutta Hitler ratkaisi asian Guderianin hyväksi. | 

Illalla saapui Berliinistä vielä monia yksityiskohtaisia tietoja. 
Siellä oli ministeri Goebbels ottanut aloitteen käsiinsä. 
Hän antoi Berliinin vartiopataljoonan komentajalle, majuri 
Remerille käskyn saapua luokseen ja asettui puhelinyhteyteen 
Hitlerin kanssa. Tuolloin Hitler käski palauttamaan jälleen jär- 
jestyksen asevoimin. Sillä välin oli asenteessaan häilyvä kenraa- 
lieversti Fromm, jonka Himmler oli syrjäyttänyt juuri kotijouk- 
kojen komentajan tehtävistä, ryhtynyt toimimaan Bend- 
ler-Strassella pitkällisen epäröinnin jälkeen. Hän määräsi kapi- 
noitsijat heti kiinniotettaviksi ja ammuttaviksi. He olivat evers- 
ti, kreivi Stauffenberg, tämän lähettiupseeri, yliluutnantti v. 
Haeften, jalkaväenkenraali Olbricht (yleisen maavoimaviraston 
päällikkö) ja hänen esikuntapäällikkönsä, yleisesikuntaeversti 
Ritter Mertz v. Ouirnheim. Kenraalieversti Beck sai kehotuk- 
sen ottaa heti hengen itseltään. Hitler oli näistä toimenpiteistä 
tavattoman vihainen ja käski sitten, että kiinniotetut on asetet- 
tava kansantuomioistuimen eteen. 

Illansuussa Mussolinin lähdettyä painosti tohtori Goebbels 
Hitleriä pitämään lyhyen radiopuheen. Hän sanoi, että kansan 
keskuudessa oli yhä suuri epävarmuus, jonka vain Hitlerin suo- 
ra puhe voisi poistaa. Hitler vakuuttui tästä ja puhui sitten yöllä 
radiossa. Tuossa puheessa hän nimesi attentaatin tekijän ja sa- 
noi, että vain hyvin pieni klikki kunnianhimoisia, tunnottomia 
ja samalla rikollisia, tyhmiä upseereita” halusi raivata hänet 
pois tieltä. Hän sanoi edelleen: Pidän selviämistäni Kaitsel- 

muksen antamana vahvistuksena tehtävälleni jatkaa elämälleni 
asettamaani päämäärää kohti, niin kuin olen tähänkin asti teh- 
nyt. 

Hitleriin koski syvästi tieto, että pikakirjoittaja Berger oli 
kuollut haavoihinsa vielä attentaattipäivänä. Kaksi päivää myö- 
hemmin kuolivat kenraalimajuriksi kuolemansa jälkeen ylennet- 
ty yleisesikuntaeversti Brandt, josta samoihin aikoihin saatiin 
tietää hänen kuulumisensa vastarintaliikkeeseen, sekä kenraali 
Korten, ilmavoimien yleisesikunnan päällikkö. Hyvin erikois- 
laatuista roolia näytteli puolustusvoimien viestipäällikkö, ken- 
raali Fellgiebel. Hän oli koko iltapäivän Johtajanpäämajassa, 
onnitteli Hitleriä selviytymisestä attentaatista kuuluen kuiten- 
kin itse myös vastarintaryhmään. Hänet pidätettiin heinäkuun 
21. päivänä ja myöhemmin hirtettiin. 

Kenraali Schmundt oli hoitavien lääkärien antamien tietojen 
mukaan niin vakavasti haavoittunut, että hän — suotuisimmassa 
tapauksessa — voisi palata palvelukseen vasta monien viikkojen 
kuluttua. Hitler kaipasi häntä tässä jännittyneessä tilanteessa 
erityisen polttavasti. Hänen sijaisensa, kenraali Burghof otti nyt 
johtoonsa maavoimien henkilöasiat ja vasta lokakuussa 
Schmundtin kuoleman jälkeen myös puolustusvoimien adjutan- 
tin tehtävät. 

Hitler itse oli attentaattia seuraavina päivinä paljon huonom- 
massa kunnossa, kuin aluksi saatoimme otaksua. Hänen kuulon- 
sa oli heikko. Vammat aiheuttivat hänelle kipuja käsissä ja 
jaloissa. Hänen hermostollinen sairautensa vasemmassa kädes- 
sä alkoi muutaman päivän kuluttua jälleen vaivata. Vain luja 
tahto ja hänen kohonnut itsetietoisuutensa pitivät häntä pystys- 
sä. Noina päivinä sattui tilanneselostuksissa toistuvasti, että 
Hitler muuttui karkeaksi ja asetti maavoimille ja ilmavoimille 
sellaisia vaatimuksia, jotka eivät yksinkertaisesti olleet toteutet- 
tavissa. Hitler kutsui minua monesti luokseen keskustelemaan 
ilmavoimien kehityksestä. Olen yhä vieläkin hämmästynyt siitä, 
että nuo keskustelut sujuivat aivan normaalisti ilman kärjistyk- 
siä poissaolevia kohtaan. Minun täytyi sanoa hänelle, että ilma- 
voimillamme oli enää vain idässä tietynlaisia menestymisen toi- 

veita. 

Lännessä meillä ei ollut lukumääräisesti selvän ylivoimaiseen 
viholliseen nähden mitään mahdollisuuksia. Hitler myönsi mi- 
nun olevan oikeassa mutta takertui asenteeseensa: Minä en an- 
taudu koskaan”. Hän ei antanut milloinkaan periksi. Sotatapah- 
tumat määräsi siitä lähtien yhä vahvuuksissa ja taisteluvoimassa 
kasvava vihollinen, joka tuli aina vain kykenevämmäksi pääse- 
mään myös idässä strategiseen läpimurtoon. Hitler oli sen sijaan 
sitä mieltä, että vihollisella oli vielä niin paljon pelkoa ja kunni- 
oitusta meitä kohtaan, että se ei uskalla yrittää tuota läpimurtoa. 
Aluksi hän kyllä olikin oikeassa. 

Muutamaa päivää attentaatin jälkeen tuli Goebbels pääma- 
jaan ja kävi siellä pitkän keskustelun Hitlerin kanssa. Goebbel- 
sin hartain toive oli, että Hitler käskisi vihdoinkin ryhdyttäväksi 
totaalisiin sotaponnisteluihin. Nyt tämä olikin siihen valmis ja 
nimitti Goebbelsin totaalisen sodankäynnin päävaltuutetuk- 
si. Hitler allekirjoitti heinäkuun 25. päivänä säädöksen, jossa 
mainittiin päävaltuutetun tärkeimmät tehtävät. Paljon vaikutus- 
ta valtiolliseen elämään tällä säädöksellä ei enää ollut, sillä me 
olimme eläneet jo pitemmän aikaa ”totaalisessa sodassa”. To- 
siasiallisesti se merkitsi vain Speerin aseman heikkenemistä. 

Suunnilleen samoihin aikoihin saapui sotamarsalkka, vapaa- 
herra v. Richthofen Johtajanpäämajaan ilmoittautumaan takai- 
sin palvelukseen päähän suoritetun leikkauksen jälkeen. Hitler 
otti hänet vastaan iltatilanteen jälkeen. Richthofen toi muka- 
naan Hitlerille pyynnön saattaa sota päätökseen. Kauhistuin 
kuullessani sen, sillä Hitler oli tuon aiheen käsittelyyn sillä het- 
kellä vähemmän valmis kuin koskaan. Mutta hän käyttäytyi 
tässä pienessä piirissä — olimme kolmisin — avoimesti ja teesken- 
telemättömästi ilmoittaen, ettei hän näe mitään mahdollisuutta 
Saksalle siedettävään rauhaan. Vapaasti käyty keskustelu lai- 
nehti edestakaisin pitkän aikaa. Hitler kunnioitti Richthofenia, 
joka osasi ilmaista itsensä oikein eikä tehnyt liioittelevaa eikä 
toisaalta vähättelevää vaikutusta. 

Vainoamista 


Berliinistä saapui noina aikoina päivittäin Himmlerin esikunnan 
raportteja tutkimusten tuloksista. Jokainen sisälsi uusia vasta- 
rintaan osallistuneiden miesten nimiä. Nimiluettelo osoitti yhä 
enemmän sitä, että vastarinta oli löytänyt olennaisimman selkä- 
rankansa konservatiivisista piireistä. Aatelisto oli niin vahvasti 
edustettuna, että äänet sitä vastaan kokonaisuutena voimistui- 
vat. Siinä yhteydessä esiintyi erityisesti puolueen valtakunnan- 
organisaation johtaja, tohtori Ley, kunnes Hitler kielsi häntä 
puhumasta. Siten tuohon aiheeseen palasi jälleen rauha. Mutta 
Fegeleinin Hitlerille toimittamat raportit eivät loppuneet. Vasta 
muutaman viikon kuluttua Hitler luopui jatkuvien kertomusten 
esittelystä, kun suuret tutkimukset olivat loppumaisillaan, vas- 
tarinnan johtavat henkilöt oli saatu kiinni ja käsittelyt kansan- 
tuomioistuimen edessä alkoivat. Kehitys rintamalla pakotti Hit- 
lerin keskittymään jälleen kokonaan sodanjohtoon. 

Fegeleinin käyttäytyminen heinäkuun 20. päivän jälkeen jäi 
minulle muistiin erityisen vastenmielisenä. Hän ei tyytynyt mis- 
sään tapauksessa siihen, että olisi esittänyt raportit pidätyksistä, 
vaan oli myös valmis näyttelemään auliisti valokuvia hirttotilai- 
suuksista. En halunnut nähtäväkseni noita kuvia. Myös Hitler 
katseli niitä yhtä vähän, kuin hän oli halukas tutustumaan hävi- 
tetyistä kaupungeista otettuihin valokuviin, puhumattakaan sii- 
tä, että hän olisi tahtonut käydä katsomassa palavaa kaupunkia 
tai sorana ja tuhkana savuavaa asuinkorttelia heti pommihyök- 
käyksen jälkeen. Hän sulki kirjaimellisesti silmänsä käskyjensä 
seurauksilta eikä häntä ollut houkuteltavissa myöskään sairaa- 
lakäynteihin — muutamia poikkeuksia lukuunottamatta. 

Hitlerin päähuolena oli ilmatilanne, johon hän palasi yhä uu- 
delleen myös vieraiden kanssa käymissään keskusteluissa. Hän 
uskoi yhä lujasti suihkulentokoneiden valmistukseen ja niiden 
käyttöön Pohjois-Ranskassa. Hitler tunsi mielipiteeni siitä mut- 
ta ei halunnut tunnustaa sitä kuitenkaan oikeaksi. Hän näki Me 
262:ssa viimeisen suuren tilaisuutensa kääntää sotaonni Saksal- 
le suotuisaksi. 

Venäläiset olivat jatkaneet etenemistään. He olivat vallan- 
neet elokuun alkuun mennessä Brest-Litowskin ja Kovnon. 
Seuraavien viikkojen taisteluissa Pohjoinen armeijaryhmä saar- 
rettiin Kuurinmaalle. Vähää ennen kuin venäläiset saavuttivat 
Varsovan, puhkesi siellä kansannousu, joka sai alkunsa aseelli- 
sesta puolalaisesta vastarintaliikkeestä. Himmler käski taistella 
kaikin keinoin kapinallisia vastaan ja lyödä heidät. Se onnistui 
puolalaisten kärsiessä suuria tappioita. Etelämpänä rintama 
työnnettiin melkein Unkarin rajalle. Taistelu Pohjois-Ranskassa 
tuotti elokuun alussa lisää menestystä vihollisillemme. Amerik- 
kalaisten läpimurto Avranches'n luona avasi viholliselle koko 
Bretagnen. Hitler käski heti vastahyökkäyksen idästä länteen 
Gotentinin niemen juurella vastapäistä rannikkoa kohti. Käsky 
ei vastannut mitenkään tilannetta. Hyökkäys juuttui paikoilleen 
vihollisen ilmaylivoiman vuoksi; sille emme mahtaneet mitään. 


Terveyteni romahdus 


Noiden elokuun alkupäivien kriisitunnelmien myötä romahti 
terveyteni aivotärähdyksen seurausvaikutusten vuoksi. Pään- 
särky oli yhä lisääntynyt, oloni oli kurja. Minun täytyi mennä 
vuodelepoon. Onnistuin taivuttamaan sotamarsalkka Keitelin 
”lainaamaan” ilmavoimien adjutanttiaan, majuri v. Szymonskia 
Hitlerin palvelukseen. Keitel manaili mutta toteutti ajatuksen. 
Hitler hyväksyi myös ratkaisun ja päästi minut lepäämään. Jäin 
Johtajanpäämajaan vuoteeseeni. Tarvitsin kyllä tasaisen, rau- 
hallisen ympäristön, jotta olisin voinut parantua päävammojen 
seurauksista. 

Toipuminen kestikin sitten yhä kauemmin, vasta elokuun lo- 
pussa saatoin nousta ylös ja matkustaa välttämättä tarvitsemal- 
leni toipumislomalle. 

Kolme viikkoa Wolfschanzessa eivät ole jääneet muistiini 
mukavana aikana. Hitler kykeni vain vaivoin pitämään itsensä 
työkykyisenä eikä Amsbergiltä tai Szymonskilta saamieni tieto- 
jen mukaan suoranaisesti vaatinut paluutani tehtäviäni hoita- 

maan. Muutaman kerran Hitler kävi minua tervehtimässä. Hän 
keskittyi nyt uuteen suunnitelmaan. Tarkoituksena oli tehdä 
lännessä suuri hyökkäy soperaatio tuoreilla panssaridivisioonilla 
ja uusilla hävittäjäyksiköillä. Kysyin, miksi hän ei keskitä kaik- 
kia voimia venäläisiä vastaan, jolloin sain vastaukseksi, että hän 
hyökkäisi näitä vastaan myöhemmin, ja sitä varten oli tärkeää 
estää amerikkalaisten pääsy valtakunnan alueelle. Hänen täytyi 
ensin saada länsirajalla jälleen ilmaa siipiensä alle. En ymmärtä- 
nyt Hitlerin asennetta, enkä usko, että Saksassa oli silloin mui- 
takaan, jotka olisivat ymmärtäneet tuota Hitlerin suunnitelmaa. 
Me kaikki ajattelimme siihen aikaan: Ennemmin annamme 
jenkkien marssia valtakuntaan ja pidämme venäläiset Saksan 
vanhoilta rajoilta niin kaukana kuin mahdollista.” Hitler ei hy- 
väksynyt tuota asennetta. Hän antoi ymmärtää pelkäävänsä 
enemmän juutalaisten valtaa amerikkalaisten keskuudessa kuin 
bolshevikkien valtaa. 

Erään Hitlerin käynnin yhteydessä keskustelu kääntyi kos- 
kemaan Göringin sopivuutta ja tehokkuutta tehtävissään. Hän 
toi julki käsityksensä, että hän ei voinut eikä halunnut vapauttaa 
Göringiä viroistaan. Tämän ansiot olivat ainutlaatuiset, ja saat- 
toi olla, että häntä vielä tarvittaisiin. Hitleristä oli täysin selvää, 
että Göring oli epäonnistunut ilmavoimien johtamisessa, ei vä- 
hiten laiskuutensa vuoksi vaan siitä syystä, että hän aina liiaksi 
oli pitänyt vanhojen ystävien” puolia. Mutta Hitler mainitsi 
tietävänsä, että viime hetkelläkin Göring olisi hänen rinnallaan. 
Hän luotti yhä Göringiin. Annoin ymmärtää olevani toista miel- 
tä. Hitler ei kuitenkaan halunnut muuttaa käsitystään Göringis- 
tä. Hän sanoi ilmavoimien saaneen uuden yleisesikuntapäälli- 
kön, joka oli jo ponnekkaasti ryhtynyt hoitamaan tehtäviään. 
Siellä olikin hyvin paljon töitä. Pysyin vaiti, koska olisi ollut 
mahdotonta vakuuttaa Hitleriä päinvastaisesta. Tosiasiassa 
noina viikkoina toimi jopa kaksikin ilmavoimien yleisesikunta- 
päällikköä, Kreipe Göringin luottamusmiehenä ja Koller Korte- 
nin sijaisena. 

Amsberg ja Szymonski tulivat katsomaan minua melkein päi- 
vittäin ja kertoivat tilanteen kehittymisestä. Lähes joka päivä he 

myös kertoivat minulle Hitlerin suuttumisesta ilmavoimiin. Rin- 
tamilla jatkui vihollisten eteneminen taukoamatta. 


Toipuminen ja lepo 


Ilmoittauduin Hitlerille elokuun lopussa matkustaakseni pois. 
Hän seisoi jälleen kunnostetussa suuressa tilannehuoneessa, 
jossa pommi oli räjähtänyt neljä viikkoa aikaisemmin. Hitler 
kulki hieman kumarammassa kuin ennen attentaattia. Sain vai- 
kutelman, että hän ei ollut vielä terve. Hän tervehti minua hyvin 
ystävällisesti toivottaen paranemista. Palveluasioista emme pu- 
huneet. Hän vain ojensi minulle perustamansa attentaatista 
henkiinjääneille myönnettävän haavoittuneiden kunniamerkin, 
jossa oli — poiketen tavanomaisesta — teräskypärä ja miekat 
hieman ylöskohotettuina jättäen tilan merkinnälle 20. heinä- 
kuuta 1944, Adolf Hitler”. 

Yöjunalla ehdin Berliiniin ja sieltä jatkoin heti appivanhem- 
pieni maatilalle Halberstadtiin. Siellä totesin, että oloni ei ollut 
vielä ollenkaan hyvä. Vasta hitaasti edistyin syyskuun puoleen 
väliin mennessä niin paljon, että saatoimme lähteä autolla Salz- 
brunnin parantolaan Sleesiaan. Siellä paranin neljän viikon ai- 
kana suhteellisen nopeasti ja hyvin. Minun täytyi edelleen olla 
hoitokuurilla, mutta saatoin jo käyttää paljon aikaa kävelemi- 
seen. 

Nienhagenissa viettämänäni aikana vaimoni sai Hitleriltä kä- 
sinkirjoitetun kirjeen, jossa minulle toivotettiin paranemista. 
Olin tuosta arvostuksen osoituksesta hyvin yllättynyt, erityises- 
ti siksi, että sotatilanteesta huolimatta Hitler oli uhrannut ai- 
kaansa kirjeen kirjoittamiseen. Vaimoni lähetti kiitoskirjeen. 
Hitlerin kirjeen ja muut henkilökohtaiset paperit vaimoni poltti 
sodan päättyessä, ennen kuin amerikkalaiset tulivat Nienhage- 
niin. Minä pidin tuota kirjettä luottamuksen osoituksena ja vel- 
voitteena astua mahdollisimman nopeasti takaisin palvelukseen. 

Sen sijaan että appivanhempieni talossa en joutunut sodan 
kanssa paljonkaan tekemisiin, seurasin Salzbrunnissa tapahtu- 

mia taas vilkkaasti. Nienhagenista on jäänyt mieleeni vain eräät 
vihollisen voimakkaiden osastojen ylilennot ihanan sinisellä 
syystaivaalla. Seurasimme hävittäjiemme hyökkäyksiä, joilla ne 
yrittivät päästä pudottamaan pommikoneita. Hyvä sää tekikin 
mahdolliseksi saavuttaa tuloksia. Palavan nelimoottorisen 
pommituskoneen syöksy kirkkaan siniseltä taivaalta oli kauhis- 
tuttava näky, varsinkin kun se tapahtui suuren etäisyyden vuok- 
si melkein äänettä. Vaimoni oli jo yli vuosi sitten muuttanut 
lapsien ja joidenkin huonekalujen kanssa vanhempiensa luo 
odottamaan sodan loppua. Hyökkäykset Berliiniin olivat tulleet 
yhä ankarammiksi. Talomme oli tosin jäänyt pystyyn, mutta sen 
molemmin puolin oli kaikki talot pommitettu matalaksi tai pala- 
neet. 

Salzbrunnissa ei juuri ollut sodasta tietoakaan. Hotellimme 
oli varattu pääasiassa haavoittuneille. Varsinkin sotaaedeltä- 
neeltä ajalta peräisin oleva tuttavuussuhde nyt Breslaun alue- 
johtajana toimineen Karl Hanken kanssa myötävaikutti siihen, 
että saimme hyvää huolenpitoa. Hän vieraili muutamia kertoja 
luonamme Salzbrunnissa, jolloin käytimme tilaisuutta myös tu- 
tustuaksemme hänen kanssaan ympäristöön. Se kiinnosti minua 
erityisesti siksi, että uutta Johtajanpäämajaa rakennettiin par- 
haillaan Sleesiaan. Paljon muuta kuin perustukset ei siitä kui- 
tenkaan ollut näkyvillä. Myöskään Färstensteinin linnassa ei 
ollut nähtävissä mitään olennaista töiden edistymistä. Olin pi- 
tänyt tuota rakennuskohdetta koko ajan aivan tarpeettomana. 
Välitön näköhavainto antoi minulle perusteen siihen, joten sain 
vihdoinkin aikaan töiden keskeyttämisen. 


Szymonskin vierailut 


Tärkeintä Salzbrunnissa olivat sijaiseni Szymonskin tekemät 
kaksi vierailua. Hänellä oli kummallakin kerralla tuomisinaan 
suuri nippu huolia, mutta hänellä oli myös riittävästi huumoria 
selviytyäkseen niiden kuormasta. Niinpä päätimme käynnit kui- 
tenkin aika hyvillä mielin huolimatta huonoista uutisista, joita 


516 


hänen kanssaan pohdimme. Itä-Preussissa venäläiset tunkeu- 
tuivat yhä lähemmäksi. Päämaja oli pakko kohta tyhjentää. 
Vihollinen taisteli Goldapin tienoilla ja jatkoi muissa suunnissa 
edelleen länteen päin. Sanoin Szymonskille, että hänen täytyisi 
saada aikaan FHO:n tarvittavien osien siirto Zosseniin Berliinin 
lähelle. Järisyttäviä tietoja hän toi ilmatilanteesta, sillä ei ollut 
olemassa juuri taistelukykyisiä yksiköitä. Ilmavoimat oli käy- 
tännöllisesti katsoen lamautettu. Synteettisen polttoaineen val- 
mistuslaitokset ja kumitehtaat oli jälleen pahasti tuhottu samoin 
kuin kuulalaakerituotanto. Sillä ei ollut vaikutusta vain uuden 
kaluston valmistamiseen vaan ennen kaikkea huoltoon ja vara- 
osien toimittamiseen. Amerikkalaiset ilmavoimat keskittyivät 
yhä enemmän avainteollisuuden hävittämiseen. Kokonaisuute- 
na katsoen oli tilanne idässä ja lännessä katastrofaalinen. 

Szymonski kertoi myös Hitlerin huonosta kunnosta. Syys- 
kuun 26. päivänä Himmler oli raportoinut hänelle jo vuosina 
1938 ja 1939 toimineesta vastarintaliikkeestä mainiten nimet 
Canaris, Goerdeler, Oster, Dohnanyi ja Beck. Tuosta kerto- 
muksesta kävi myös ilmi, että lännen sotaretken hyökkäysten 
alkamisajankohdat oli jatkuvasti kavallettu. Lisäksi kävi 
selville yksityiskohtaisesti monet epäonnistuneet yritykset Hit- 
lerin syöksemiseksi vallasta tai hänen surmaamisekseen. Hitler 
reagoi noihin ilmoituksiin siten, että hänen terveytensä murtui 
pakottaen hänet syyskuun lopussa vuoteeseen vaikeissa vatsa- 
ja suolistovaivoissa. Morellin diagnoosina oli sapen tukkeen- 
tuminen sielullisesti syntyneen sappirakon johtimen kramppiti- 
lan takia”. Hitler pysyi syrjäänvetäytyneenä useita päiviä vuo- 
teessa ja palasi lokakuun alkupäivinä jälleen työhön, tosin sil- 
loinkin hyvin vaivalloisesti. Myös Schmundtin kuolema loka- 
kuun 1. päivänä oli vaikuttanut osaltaan tuohon shokkitilaan. 
Tiesin, että Hitler ei ollut käynyt viime kuukausien aikana ke- 
nenkään ympäristönsä henkilön kanssa niin luottamuksellisia 
keskusteluja kuin Schmundtin kanssa. 

Szymonskin kertomuksista kävi myös ilmi, että syyskuun 
loppupäivinä oli Ritter v. Greim ollut Hitlerin luona. Tämän 
aikomuksena oli nimittää Greim ilmavoimien komentajaksi, 

mutta säilyttää Göring kuitenkin eräänlaisessa kunniavirassa. 
Oletin, että Greim torjuisi toivottoman tilanteen vuoksi työs- 
kentelyn Göringin rinnalla. Sillä välin voimattomaksi saatettua 
ilmavoimien yleisesikuntapäällikköä, kenraali Kreipea, Szy- 
monski kuvaili myös epäonnen henkilöksi. Hän ei osannut 
sanoa mitään perusteluja tuolle loitontumiselleen. Mutta me 
olimme siitä yksimielisiä, että tässä tapauksessa puolueväellä oli 
ollut sanansa sanottavanaan. SS-Gruppenführer Fegelein, joka 
uskotteli attentaatin jälkeen voivansa esittää suurempaa roolia, 
oli ottanut Kreipen valvonnan alaiseksi. 

Suuttuneena, tyrmistyneenä ja katkeroituneena Szymonski 
kuvaili sotamarsalkka Rommelin kuolemaa, joka epäilemättä oli 
peräisin Hitlerin määräyksestä. Rommelin oli täytynyt ottaa 
itseltään henki, koska hänen kuulumisensa vastarintaliikkee- 
seen oli tullut ilmi. Olimme yksimielisiä siitä, että Rommel oli 
kääntynyt Hitleriä vastaan vain jonkun kolmannen osapuolen 
vaikutuksesta, ei sen sijaan oma-aloitteisesti. Me tiesimme, että 
hänen esikuntapäällikkönsä, kenraali Speidel oli ollut läheisessä 
yhteydessä vastarintaliikkeeseen, joten päättelimme siitä sei- 
kasta Rommelin tietoisuuden tai aktiivisen osallistumisen. 
Rommelin toiminta liikkeellepanevana voimana tuntui minusta 
mahdottomalta. 

Ainoa jossain määrin myönteinen uutinen Szymonskilta oli 
ilmoitus V2-rakettien ensimmäisestä menestyksellisestä toimin- 
nasta Lontoota vastaan syyskuun alusta lähtien. Koko joukko 
raketteja syöksyi tosin avoimille kentille, mutta monet aiheutti- 
vat myös vakavia vaurioita. Englantilaisten reaktiot osoittivat 
kuinka epämiellyttävänä he pitivät tätä tulitusta. Hitler odotti 
paljon näiden aseiden myöhemmältä toiminnalta. 

Szymonski kertoi vielä englantilaisten torjutusta maahanlas- 
kuhyökkäyksestä Arnhemin alueelle, raskaista taisteluista Aa- 
chenin ympäristössä, unkarilaisten luopumisesta sodasta, englan- 
tilaisten maihinnoususta Kreikkaan ja Ateenan valtaamisesta, 
Antverpenin menetyksestä ja lopuksi puolalaisten kapinasta 
Varsovassa, joka oli murtunut lokakuun 2. päivänä. Hän kertoi 
myös Hitlerin suunnitelmista hyökätä Ardenneilla amerikkalai- 

sia vastaan päämääränä Antverpenin valtaaminen. Kysyin 
Szymonskilta, mitä Hitler sellaisella sotatoimella oikein halusi 
saavuttaa. Vaikka päästäisiinkin Antverpeniin, ei sillä olisi vielä 
saatu ratkaisevaa läpimurtoa. Szymonski sanoi, että Hitler toi- 
voi tuota operaatiota vain voittaakseen aikaa uusien aseiden 
valmistukselle. Kysyin: *'Minkälaatuisten aseiden?” Hän ei 
osannut vastata tähän kysymykseen. 

Lokakuun puolivälissä matkustin Nienhageniin parantuakse- 
ni siellä viimeisistä haavoittumiseni seurauksista. Lokakuun 22. 
päivänä soitti Puttkamer kysyen, voinko jo palata takaisin. 
Luftwaffen asiat olivat kuulemma edelleen käsittelyssä aihe 
numero 1” ja Hitlerin suhteessa Göringiin vallitsi pysyvä jänni- 
tystila. Vastasin tulevani heti seuraavana päivänä Berliiniin ja 
sieltä edelleen yöllä 23./24. lokakuuta Itä-Preussiin. En tuntenut 
olevani mitenkään kunnossa, mutta oli selvää, että nyt minun 
täytyi auttaa Hitleriä. Niin sai pitkä toipumislomani hyvin äkki- 
näisen lopun. 


Paluu Wolfschanzeen 


Aamulla 24. lokakuuta 1944 saavuin jälleen Wolfschanzeen. 
— Kohtasin siellä monessa suhteessa muuttuneen päämajan. 
Johtajanbunkkerista oli tullut betonikolossi seitsemän metriä 
paksuin seinin. Kolme muuta bunkkeria oli saanut myös lisä- 
vuorauksen, ja kaikkien siihenastisten puuparakkien tai lisära- 
kennusten ympärille oli ilmestynyt 60 sentin betoniverhous. 

Kaikki ottivat minut sydämellisesti vastaan, varsinkin ym- 
märrettävästi Puttkamer, Amsberg ja Szymonski. Aamupäivä 
kului hyvin nopeasti perehdyttämiskeskusteluissa. Puttkamer 
kertoi minulle huolista, joita Hitlerillä oli aina vain ilmavoimis- 
ta. Hän kuvasi Greimin käyntejä ja Hitlerin aikeita tehdä Grei- 
mista ilmavoimien komentaja. Puttkamer oli tuohon pitkävetei- 
seen asian käsittelyyn tyytymätön ja kiirehti ratkaisun tekemis- 
tä. 

Adjutantuurissa oli myös tehty henkilövaihdoksia. Kenraali 

Burgdorf, joka oli jo kauan toiminut Schmundtin pysyvänä 
edustajana, oli sittemmin saanut vastuulleen Schmundtilta jää- 
neet molemmat tehtävät toimien nyt maavoimien henkilöviras- 
ton päällikkönä ja vanhimpana adjutanttina. Hän toi mukanaan 
nuoren majurin Johannmeyerin, ritariristin ansainneen rinta- 
maupseerin, jonka oli määrä työskennellä kanssamme adjutantti- 
na. Amsberg ja Szymonski palasivat jälleen entisiin tehtäviinsä. 
Hieman joulun jälkeen saapui myös yleisesikuntaeverstiluut- 
nantti Borgmann luoksemme takaisin. 

Rintamatilanteen kehittymisestä saattoi Puttkamer kertoa 
vain huonoja uutisia. Itä-Preussissa olivat venäläiset Goldapin 
edustalla. Gumbinnen oli juuri onnistuttu valtaamaan takaisin. 
Tiet olivat täynnä länteenpakenevia pakolaisia. Gumbinnen 
alueella olivat venäläiset riehuneet. Naisia oli häväisty ja mur- 
hattu, talot oli ryöstetty ja poltettu. Maanteillä vallitsi kaaos. 
Itärintaman eteläisemmällä osalla OKH odotti päivittäin venä- 
läisten suurhyökkäystä. Saksalaiset divisioonat oli suurella vai- 
valla saatu vain osaksi jälleen taistelukelpoisiksi. Niillä oli ollut 
ennen kaikkea huomattavia panssaritappioita, jotka olivat tus- 
kin korjattavissa. Balkanin niemimaalta oltiin vetäytymässä. 
Saksalaiset yhtymät taistelivat tietään auki Kreikasta Bulgarian 
ja Romanian tai Jugoslavian kautta takaisin Saksaan. Amerikka- 
laiset ja englantilaiset työntyivät lännestä voimalla kohti Saksan 
rajoja. Hitler valmisteli Ardennien hyökkäystä, jonka piti alkaa 
suunnilleen joulukuun 1. päivänä. Toivottiin, että länsiliittoutu- 
neet eivät tekisi siihen mennessä tuolla alueella mitään voimak- 
kaampaa hyökkäystä. Mitä suurinta huolestumista herätti ”'il- 
matilanne”. Englantilaiset ja amerikkalaiset lensivät Saksan yllä 
kuin kotimaassaan. Saksalainen torjunta ei ollut enää edes mai- 
ninnan arvoista. Liittoutuneiden hyökkäykset olivat kohdistu- 
neet viime aikoina yksittäisiin maaleihin. He hyökkäsivät yhä 
uudelleen öljynpuhdistamoita, lentokonetehtaita, kumitehtaita 
ja monia yksittäisiä alihankintayrityksiä vastaan. Hitlerin raivo 
ilmavoimien suhteen oli ymmärrettävää. Syyllisyys tuohon ti- 
lanteeseen ei vain ollut yksinomaan ilmavoimien piirissä. Oli 
olemassa kokonainen nippu syitä alkaen jo aikoja sitten laimin- 

lyödystä ilmavoimien varustamisesta. Mutta niitä ei sillä hetkel- 
lä tuntunut kukaan kyselevän. 

Puttkamer kertoi myös * Volkssturmin? muodostamisesta. 
Syyskuun lopulla oli ministeri Goebbels painostanut Hitleriä 
perustamaan °’ Volkssturmin” (”*kansan nostoväen”'), ja Hitler 
olikin suostunut tuohon vaatimukseen koko laajuudessaan. 
Volkssturmiin voitiin määrätä kaikki saksalaiset ikävuosien 
16—60 väliltä. Puolueen organisaatioilla oli vastuu sen muodos- 
tamisesta. Aseita ja varusteita oli tuskin saatavilla. 


Aikomuksia, näkökantoja ja harhakuvia 


Keskipäivällä ilmoittauduin Hitlerin luona. Hän tervehti minua 
sydämellisesti ja halusi palata illalla keskusteluun kanssani. 
Työpäivä alkoi tavanomaiseen tapaan tilanneselostuksella. 
Maavoimista saapui tilaisuuteen yleisesikunnan päällikkö Gu- 
derian ja OK H:n johtoesikunnan päällikkö, kenraali Wenck. Jodl 
johti sillä hetkellä Ardennien hyökkäyksen valmisteluja. Ilma- 
voimien johto eli ylimenovaihetta. Hitler oli määrännyt, että 
kenraali Kreipe ei saisi enää ilmestyä hänen näkyvilleen. Niinpä 
nyt saapuikin esittelyyn ilmavoimien johtoesikunnan päällikkö, 
kenraalimajuri Christian. Merivoimia edusti amiraali Voss, joka 
oli ryhtynyt hoitamaan jälleen tehtäviään toivuttuaan haavoit- 
tumisesta heinäkuun 20. päivältä. Noina päivinä oli tilanne rin- 
tamilla niin lännessä kuin idässäkin suhteellisen rauhallinen. 
Hitler käytti aikaa Ardennien offensiivin valmisteluun. Kaikki 
kietoutui nyt tuon yrityksen ympärille. 

= Malla tuona päivänä kuten seuraavinakin marraskuuhun 
saakka Hitler kutsui minut keskusteluihin kanssaan. Enimmäk- 
seen ne tapahtuivat kello 23—24 kestäen yleensä tunnista puo- 
leentoista. Ensimmäisenä iltana Hitler oli levollinen ja jossain 
määrin myös pirteä. Hän otti heti puheeksi kehityksen ilmavoi- 
missa kertoen, että hän oli käynyt viime aikoina lukuisia keskus- 
teluja Greimin kanssa. Hän todella halusi Greimin ilmavoimien 
komentajaksi, mutta kuitenkin niin, että Göring jatkaisi myös 

tehtävissään. Greim oli tehnyt johdon järjestelystä esityksen, 
joka kuitenkaan ei vastannut vielä täysin hänen käsityksiään. 
Greimin piti kuitenkin tulla vielä uudelleen, jolloin heillä olisi 
mahdollisuus löytää tyydyttävä ratkaisu. Kysyin Hitleriltä, tie- 
sikö Göring mitään noista ajatuksista. Hän oletti Göringin tie- 
tävän. Sanoin sitten, että en voinut kuvitella Göringin lähtevän 
vapaaehtoisesti paikaltaan, lisäten vielä, että en voinut uskoa 
enää syvällekäypään muutokseen ilmavoimien piirissä. Sotaka- 
lustomme oli suurelta osin hajalle lyötynä. Parhaillaan jatkuivat 
ilmahyökkäykset lentokentille. Englantilaiset tuntuivat tietävän 
tarkalleen, milloin jokin määrä lentokoneita oli valmiina. Silloin 
he hyökkäsivät. Olin sitä mieltä, että jotain muutosta olisi saa- 
tavissa aikaan vain, jos Royal Air Forcea voitaisiin estää teke- 
mästä noita pistemäisiä hyökkäyksiä. Sillä hetkellä se juuri ei 
ollut mahdollista. Jos jonain päivänä saataisiin käyttöön Me 
262:t kokonaan hävittäjinä, voisin silloin kuvitella myös menes- 
tyksellisiä vastahyökkäyksiä. Hitler tuli noista sanoista vihai- 
seksi ja selvitti suihkuhävittäjien kohtaloa. Sanoin, että meidän 
tulee pitää kiinni realiteeteistä. 

Jonain seuraavista illoista Hitler alkoi puhumaan heinäkuun 
20. päivän tapahtumista ja sitä seuranneista oikeudenkäynneis- 
tä. Hän sanoi, että kaikki se, mitä Himmler oli raportoinut oli 
johtanut hänen sairastumiseensa. Kukaan ihminen ei voinut ku- 
vitella, millaisia tuskia hänen oli täytynyt päivittäin kärsiä. 
Kaikki oli tullut kavalletuksi: Ranskaan tehdyn hyökkäyksen 
valmistelut, sen alkamisajankohta ja ensimmäiset tavoitteet. 
Myös Venäjän-sodan alku oli Hitlerin kertoman mukaan kaval- 
lettu. Saksassa ei ollut enää pysynyt mikään salassa. Pahimmin 
kaikista oli amiraali Canaris tehnyt töitään. Mutta myös Goer- 
deler oli ollut muuan toimeliaimpia salaliittolaisia. Hänen koh- 
dallaan asiat olivat kuitenkin selvät. Hän oli myöntänyt kaiken, 
kun taas Canaris yhä vain valehteli. Kiinniotettujen salaliitto- 
laisten pääosa oli Hitlerin kertoman mukaan joutunut mukaan 
usein sattumalta. Aloitteellisten ja kokonaan asiaan uppoutu- 
neiden vastarintamamiesten määrä oli ollut aivan pieni. Hyvin 
aktiivisena vastustajana hän piti kenraali v. Tresckowia, jolla 

tuntui olevan lusikkansa joka sopassa” ja joka oli valinnut 
vapaaehtoisen kuoleman. Hän oli siis tulkinnut tilanteen rehelli- 
sesti ja selkeästi, kun attentaatti oli epäonnistunut. Kerroin 
Hitlerille sukulaiseni Borriesin tapauksen erään Kuurinmaalle 
sijoitetun armeijakunnan huollon yhteydessä. Hän oli jo tiedot- 
tanut minulle, että armeijakunnan huolto on attentaatin jälkeen 
sujunut jälleen kitkatta. Hitler sanoi minulle katkeroituneensa 
erityisesti siitä, että niin monet salaliittolaiset olivat peräisin 
”sivistyneistä piireistä”. Juuri näihin hän oli aina luottanut mel- 
kein sokeasti. Hän ilmoitti tuskansa ja inhonsa syyksi sen, että 
nuo piirit eivät olleet kavaltaneet niinkään häntä itseään kuin 
koko Saksan. Tiesin jo pitemmältä ajalta, että kansamme niin 
sanotut paremmat piirit olivat minua vastaan. Mutta taito py- 
syä kriistaikana horjumattomana on voittamaton voimanlähde.” 

Eräässä toisessa tilaisuudessa Hitler puhui taistelujen kehit- 
tymisestä rintamilla. Koska sillä hetkellä rintamatilanne oli rau- 
hallinen hän totesi, että myöskin viholliselta loppuisi joskus 
puhti. Hän odotti yhä sitä hetkeä, jolloin amerikkalaisten ja 
englantilaisten välille syntyisi riitaa ja vihollisen liitto hajoaisi. 
Hän ei voinut kuvitella, että englantilaiset hyväksyisivät ame- 
rikkalaiset Euroopassa. Vastasin hänelle, että olen toista mieltä. 
Churchillin politiikka oli osoittanut hänen seisovan kaikissa 
suhteissa amerikkalaisten takana. Heillä oli myös niin valtava 
ylivoima, että he tulisivat nyt toimimaan Euroopassa omien 
käsitystensä ja tarpeidensa mukaisesti. Englantilaisilla ei kyllä 
olisi enää mitään sanottavaa. Sen jälkeen Hitler ei palannut 
tuohon aiheeseen. 

Iltapäivällä 1. marraskuuta kävi kenraalieversti v. Greim Hit- 
lerin kanssa pitkähkön kahdenkeskisen keskustelun. Kysyin sen 
jälkeen Greimiltä keskustelun tulosta. Hän sanoi, että kaikki 
pysyy toistaiseksi entisellään, ja matkusti pois. Olin iloinen 
tuosta ratkaisusta. Vaikka minulla oli paljonkin Göringiä vas- 
taan, ei ylimmän johdon vaihdoksella tuohon aikaan olisi ollut 
mitään menestyksen näkymiä. Hitler myönsi minun olleen oike- 
assa mutta sanoi, että täytyisi nimittää uusi yleisesikunnan pääl- 
likkö. Ehdotin hänelle kenraali Kolleria, joka tunsi jo kaikki 

ilmavoimien pulmat toimittuaan ilmavoimien johtoesikunnan 
päällikkönä. Koller näytti minusta silloisessa tilanteessa olevan 
sopiva esikuntapäällikkö rauhallisuutensa ja vastustuskykynsä 
vuoksi. Tuoratkaisu vastasi myös Göringin näkökantoja, ja niin 
tuli Kollerista ilmavoimien viimeinen yleisesikunnan päällikkö. 


Areopagi 


Marraskuun 11. päiväksi matkustin Berliiniin ottaakseni osaa 
”areopagiin”', jonka Göring oli kutsunut koolle Ilmasota-aka- 
temiaan Berliiniin Gatowiin. Tuon kokouksen johtoon hän oli 
valinnut kenraali Peltzin, pommituslentäjän. Osanottajien jou- 
kossa näin kaikki nimekkäät hävittäjä- ja pommituslentäjät: Gal- 
land, Maltzahn, Gollob, Trautloft, Lützow, Steinhoff, Nord- 
mann, Streib, Harlinghausen, Baumbach, Knemeyer, Storp, 
Diesing, eräitä mainitakseni. Se oli siis osanottajajoukoltaan 
huomattava tilaisuus. Göring avasi istunnon. Hän sanoi ilma- 
voimien epäonnistuneen tehtävissään, joten meidän piti ottaa 
kriittinen asenne kaikkiin kysymyksiin kääntääksemme kehitys- 
suunnan paremmaksi. Hän antoi ymmärtää, että arvostelu ilma- 
voimien johtoa vastaan, siis häntä itseään, oli syytä lopettaa ja 
myös Me 262:n pitäisi jäädä keskustelun ulkopuolelle. Näiden 
Göringin sanojen vuoksi sain vaikutelman, että koko ”areopa- 
gi” oli itse asiassa turha, sillä nämä kaksi asiaa muodostivat 
varsin selvästi silloisen kurjan tilanteen ytimen. Göring pyysi 
läsnäolevia myös auttamaan häntä ilmavoimien maineen palaut- 
tamisessa. Sitten hän luovutti puheenjohtajuuden Peltzille. En 
voinut välttyä käsitykseltä, että Pelz joutui nyt ratkaisematto- 
man tehtävän eteen. Hän tiesi mitä areopagi merkitsi, nimittäin 
tuomioistuinta rajoittamattomin valtuuksin. Sitä ei kokouk- 
semme voinut mitenkään olla, sen jälkeen kun Göring oli aset- 
tanut jo etukäteen keskustelulle rajat. Asioiden käsittely kulki 
sitten vaihtelevasti vääriin ja sivuteille vieviin suuntiin. Joka 
tapauksessa jäivät ilmavoimien perustavaa laatua olevat pulmat 
puimatta. Koko tilaisuudesta muodostui masentava ja pitkäve- 

teinen väittely, jossa keskusteltiin esimerkiksi ilmavoimien ja 
erityisesti lentokoneiden ohjaajien kansallissosialistisesta mie- 
lenlaadusta, eikä se johtanut mihinkään merkittävään tulokseen. 
Loppupöytäkirja, josta Göring keskusteli myös Hitlerin kanssa, 
ei tuonut esille mitään uusia näkökohtia. Miehet lähtivät taas eri 
suuntiin. Kukaan ei ollut tyytyväinen tuohon kokoukseen, joka 
oli pikemminkin merkki siitä, miten syvästi ilmavoimat riutuivat 
viimeisillä voimillaan. Liian vähän ja liian myöhään”, ajatteli- 
vat kaiketi hävittäjälentäjät ja kiipesivät koneisiinsa. 


Toivoton tilanne 


Menin aika masentuneena takaisin Wolfschanzeen. Ajatukseni 
askartelivat, kuten jo usein viime kuukausina, Hitlerissä ja hä- 
nen tekemisissään. Kyysin itseltäni: Kuinka hän aikoo vielä 
voittaa sodan näillä joukoilla, jotka meillä enää ovat käytettä- 
vissämme ympäri Eurooppaa hajoitettuina?” Hän toivoi rakoi- 
lua vihollisten liittoutumassa, lyhyesti sanottuna ihmettä. Oli 
totta, että SS-muodostelmien taistelukyky oli olennaisesti kor- 
keampi kuin Wehrmachtin yksiköiden. Mutta ilman aseita ja am- 
pumatarvikkeita eivät nekään voineet taistella. En tiennyt, oliko 
Hitler ollenkaan selvillä maavoimien ja ilmavoimien katastro- 
faalisesta tilanteesta vai uskotteliko hän jotain itselleen. Suunni- 
teltu hyökkäys Ardennien läpi näytti minusta muodostuvan pie- 
neksi, tuhoontuomituksi sivussotatoimeksi, joka saattoi olla 
merkityksellinen vain niin kauan, kuin talvisää esti vihollisen 
ilmavoimien toiminnan. En löytänyt kysymyksiini vastauksia. 
Eivät myöskään lähiviikot tuoneet esille mitään uusia näkö- 
kohtia. Hitler painotti yhä uudelleen kansallissosialistista hen- 
keä, joka sitoo joukot yhteen ja tuottaa menestyksen. Mutta 
siihen oli kaikki jo liian myöhäistä. Vuonna 1939 ei hänkään 
ollut pitänyt tuota asennetta vielä ainoana autuaaksitekevänä”' 
mutta oli aloittanut siitä huolimatta sodan. Nyt hän oletti, että 
Englanti huomaisi Neuvostoliittoa vastaan käytävän sodan tär- 
keyden. Mutta Englanti oli alusta alkaen seissyt venäläisten 

kanssa meitä vastassa. Amerikka tunsi tässä sodassa vain yhden 
vihollisen: Saksan. Olimme lähestymässä suuren kampppailun 
loppua, ja Hitlerin kohdalla oli vain kysymys, miten hän itse 
menettelisi. Hän askarteli usein tämän pulman kimpussa. Wolf- 
schanzessa vietettyjen viimeisten päivien kuluessa marraskuun 
16. ja 20. päivän välillä kuulin hänen puhuvan siitä. Kun Jodl 
ehdotti, että FHO täytyisi siirtää Berliiniin Ardennien hyök- 
käyksen takia, Hitler sanoi, että hän ei aio enää lähteä 
Itä-Preussista. Sota oli menetetty. Nämä sanat kuultiin usein 
niinä päivinä. Mutta Bormannin onnistui kuitenkin taivuttaa 
Hitler myöntymään. Marraskuun 20. päivänä iltapäivällä Hitler 
nousi erikoisjunaansa ja jätti Wolfschanzen iäksi. 

Noiden viimeisten päivien kuluessa sattui vielä eräitä mainin- 
nan arvoisia tapahtumia. Marraskuun 14. päivänä alkoivat ame- 
rikkalaiset tehdä lännessä pommitushyökkäyksiä tulevalla 
hyökkäysalueellaan oleviin pieniin kaupunkeihin. Silloin he tu- 
hosivat täysin Diirenin, Jilichin ja Heinsbergin seudut. Silti nuo 
pommitukset eivät vaikuttaneet mitenkään hyökkäävien ame- 
rikkalaisten yhtymien taistelujen menestymiseen. Metzin alu- 
eella amerikkalaiset kietoutuivat raskaisiin taisteluihin ja pääsi- 
vät vain hitaasti eteenpäin. Itä-Preussissa saksalaisten joukko- 
jen täytyi luovuttaa lisää maa-aluetta. Osa joukoista vetäytyi 
Königsbergin kaupungin linnoitusalueelle, toisen osan joutuessa 
vetäytymään Itä-Preussin läpi Veikselin suuntaan. Erästä näistä 
armeijoista komensi kenraali Hossbach, joka täytti 50 vuotta 
marraskuun 21. päivänä. Hitler antoi syntymäpäivälahjaksi hä- 
nelle 50 000 valtakunnanmarkan suuruisen shekin, mikä oli vii- 
meisimpiä merkkejä hänen luottamuksestaan entistä adjutantti- 
aan kohtaan. 

Saavuimme Berliiniin marraskuun 21. päivänä. Seuraavana 
päivänä Hitler otatti Charitessä professori v. Eickenilla pienen 
polyypin äänijänteistään, joten hänen täytyi varjella ääntään 
marraskuun 28. päivään asti. 

Marraskuun 28. päivänä saapui ensimmäinen amerikkalainen 
saattue heidän valloittamaansa Antverpenin satamaan. Viholli- 
sella ei ollut siitä lähtien enää mitään kuljetusongelmia. Marras- 

kuun 14. päivänä kävivät englantilaiset hyökkäykseen joukko- 
jamme vastaan Maasilla Roermondin ja Venlon luona Hollan- 
nissa saamatta kuitenkaan pysyvää menestystä. Samoihin ai- 
koihin yrittivät amerikkalaiset turhaan tunkeutua etelämpänä 
Saksan alueelle. Diirenin ja Jälichin välillä heidät jopa lyötiin 
takaisin. Joulukuussa he etenivät Strassburgiin. 

Hitler seurasi kehitystä länsirajalla huolestuneena peläten 
amerikkalaisten ehtivän liian aikaisin hänen hyökkäysalueel- 
leen. Hän asetti suuria toiveita tuohon offensiiviin ja näki saksa- 
laisten hyökkäy skärjet jo Antverpenissä. Joulukuun 10. päivänä 
lähdimme illalla Berliinistä ja saavuimme seuraavana aamuna 
Zierenbergiin Bad Nauheimin lähistölle. Siellä oli hyvin kaunis 
vanha linna, jonka Speer oli kunnostanut jo sodan alussa. Hitler 
oli kuitenkin silloin korostanut, että hän ei muuta koskaan lin- 
naan asumaan, joten hän antoi Speerille ohjeet rakentaa lähei- 
seen metsään parakkeja ja bunkkereita. Me asetuimme tuohon 
leiriin, kun taas länsirintaman komentaja esikuntineen asusti 
linnassa ja sen läheisissä taloissa. 


Hyökkäys Ardenneilla: viimeinen yritys 


Kahtena ensimmäisenä päivänä uudessa komentopaikassamme 
Hitlerillä oli kahdessa erässä puhuttelut suunnilleen 20 kenraa- 
lille kerrallaan. He olivat Ardennien hyökkäykseen määrättyjen 
yhtymien komentajia. Hitler pyrki vakuuttamaan heille viholli- 
sen liittoutuman hajoamista asettaen koko toivonsa sen varaan. 
Hän muistutti komentajia Fredrik Suuresta, joka oli myös ollut 
sotansa vaikeimpina hetkinä aivan yksin ja kestänyt rasitukset. 
Samoin kuin silloin Hitler ennusti nytkin vihollisen liiton hajoa- 
van, tällä kerralla juuri edessä olevan hyökkäyksen ansiosta. 
Hän vaati taistelua viimeiseen saakka. Jos jokainen mies vain 
ajatteli menestystä ja voittoa, silloin se ei jäisi saavuttamatta. 
Sellaisin sanoin Hitler yritti saada komentajat puolelleen. 
Hyökkäämällä pienellä alueella viimeisillä taistelukelpoisilla yh- 
tymillä hän uskoi vakavasti saavansa aikaan vihollisen liittou- 

tuman hajoamisen. Minua hirvitti tuollaiset ajatukset esitettyinä 
kenraalien edessä, sillä vihollisen ylivoiman vuoksi ei kestävään 
menestykseen ollut mitenkään luottamista. 

Hyökkäys alkoi joulukuun 16. päivänä. Sää oli pilvinen, niin 
että ennen 24. päivää vihollisen lentokoneet eivät pystyneet 
hyökkäämään. 6. SS-Panssariarmeija Oberstgruppenfährer Dietric- 
hin johdolla ja 5. Panssariarmeija kenraali v. Manteuffelin 
johdolla muodostivat painopisteet hyökkäyksessä, jonka johto 
kokonaisuutena oli sotamarsalkka Modelin käsissä. 5. Panssari- 
armeija pääsi hyvin murtautumaan eteenpäin. Tosin Bastogne 
pysyi vihollisen käsissä. Pohjoisempana taistellut 6. SS-Pans- 
sariarmeija kohtasi kovempaa vastarintaa ja jäi jälkeen. Kun sää 
kirkastui joulukuun 24. päivänä, vihollinen asetti ilmavoimansa 
niin voimakkaina toimintaan, että päiväsaikaan ei teillä ollut 
enää minkäänlainen liike mahdollinen. Joiltakin yksiköiltä puut- 
tui polttoainetta. Joulun jälkeisinä päivinä oli selvästi tunnustet- 
tava, että toivottua menestystä ei voitu saavuttaa. Pelkäämäni 
asiat toteutuivat täydessä laajuudessaan. Monschaun — Echter- 
nachin alueella suorittu hyökkäys, johon osallistui 28—30 divisi- 
oonaa niistä 12 ollessa panssaridivisioonia, oli pakko vuoden- 
vaihteessa katsoa epäonnistuneeksi. Joukot olivat taistelleet 
hyvin ankarasti eivätkä olleet käytettävissä enää uusiin sotatoi- 
miin. 


Ei enää ulospääsyä 


Myöskään Hitler ei ummistanut silmiänsä tappiolta. Eräänä 
myöhäisenä iltahetkenä noina päivinä jäin Hitlerin luo bunkke- 
riin, siksi ajaksi kun oli varoitettu vihollisen lentokoneista. Hit- 
ler vaikutti aivan epätoivoiselta. En ollut tavannut häntä aikai- 
semmin enkä nähnyt sen jälkeenkään koskaan niin huonossa 
kunnossa. Hän puhui ottavansa nyt heti hengen itseltään, sillä 
viimeinen mahdollisuus saavuttaa menestystä oli tehty tyhjäksi. 
Hän esitti moitteita ilmavoimille ja maavoimien ”'kavaltajille”. 
Hän sanoi suunnilleen seuraavasti. ** Tiedän, että sota on mene- 

tetty. Ylivoima on liian suuri. Minut on petetty. Heinäkuun 20. 
päivän jälkeen on tullut ilmi kaikkea sellaista, jota en pitänyt 
mahdollisena. Juuri ne piirit nousivat minua vastaan, jotka oli- 
vat eniten hyötyneet kansallissosialismista. Minä olen kaikkia 
hemmoitellut ja palkinnut. Tässä on kiitos. Mieluiten ammun nyt 
kuulan kallooni. Ei ole käytettävissä kovia miehiä. Model ja 
Dietrich ovat sellaisia. Ja Rudel. Hän olisi ehkä hyvä seuraajani. 
Älykäs. Kuinka hän suhtautuu taiteeseen ja kulttuuriin? Hänen 
pitää tulla tänne.” Sitten hän taas pääsi itsensä herraksi ja sanoi: 
”Me emme antaudu, emme koskaan. Me voimme tuhoutua. 
Mutta me viemme maailman mukanamme.” Noita Hitlerin sa- 
noja en unohda koskaan. En ole puhunut tuosta keskustelusta 
tähän päivään saakka kenellekään. Se teki minulle silloin lopul- 
lisen selväksi, että Hitler ei ollut milloinkaan horjutettavissa, ja 
hän vetäisi kaiken mukanaan tuhoon. Tie oli nyt määritetty. 
Hän tulisi johtamaan meitä ehdottomaan antautumiseen saakka, 
johon voittajat olivat takertuneet lujasti kiinni. 

Joulukuun 29. päivänä Hitler perusti uuden kunniamerkin: 
ritariristin kultaisilla tammenlehvillä ja miekoilla briljantteineen. 
Hän totesi perustamisasiakirjassa, että tätä tunnustusta tultai- 
siin myöntämään vain kaksitoista kertaa. Samana päivänä ja 
myöskin vielä seuraavana kävi kenraali Thomale useasti Hitle- 
rin luona. Hitler ei puhunut hänen kanssaan vain panssarivaunu- 
jen tuotannosta ja maavoimien varustamisesta panssareilla, 
vaan hän keskusteli myös poliittisista kysymyksistä, jotka häntä 
painoivat. Thomalen jälkeen tuli Guderian. Hänellä oli erityisiä 
huolia. Hän pelkäsi venäläisten aloittavan hyökkäyksen tammi- 
kuun alkupäivinä ja tahtoi vetää divisioonia Ardenneilta itärin- 
tamalle. Hitler kuitenkin epäröi yhä vieläkin. Hän antoi tosin 
luvan neljän divisioonan käyttöön Unkarissa öljyalueiden suo- 
jana, mutta enempää hän ei halunnut antaa. 

Niin päättyi vuosi 1944 toivottomiin tunnelmiin. Viimeiset 
toiveet saada menestystä länsirajalla olivat menneet, uudet vai- 
keat sotatoimet uhkasivat idässä. Muutamia satunnaisia ja pai- 
kallisia menestyksiä lukuunottamatta ei saksalaisten ilmasodan- 
käynnistä verrattuna ylivoimaisiin liittoutuneisiin ollut enää mi- 

tään tietoa. Kukaan ei tiennyt aivan varmasti, mitä Hitler itse 
ajatteli tilanteen kehittymisestä. Virallisesti hän puhui vain tais- 
telun jatkamisesta ja toiveistaan vihollisen liittoutuman murtu- 
miseksi. Näissä ajatuksissa ei enää kukaan voinut häntä myö- 
täillä. Me Johtajanpäämajassa tiesimme joka tapauksessa, että 
Hitler ei oma-aloitteisesti voisi eikä tahtoisi ottaa askeltakaan 
ratkaisuun pääsemiseksi. Uusi vuosi toisi tosin mukanaan sodan 
päättymisen, mutta oli kyseenalaista, näkisimmekö enää tuota 
loppua. 


Lopun alku 


Uudenvuodenjulistuksissaan kansalle ja puolustusvoimille vii- 
meiseksi sotavuodeksi Hitler puhui hyvin avoimesti tilanteesta. 
Hän mainitsi kansainväliset suunnitelmat Saksan valtakunnan 
hajoittamiseksi. Hän totesi, että Saksan kansan oli kuitenkin 
tähän päivään asti onnistunut menestyksellisesti vastustaa ”vi- 
hollisen tekemiä kuristusyrityksiä?. Hän puhui epäonnistunees- 
ta attentaatista häntä vastaan ja kuvasi sitä käännekohdaksi 
Saksan kohtalossa. Olin vakuuttunut siitä, että jopa tässä aivan 
lohduttomassa tilanteessa suuri osa kansaa osoitti yhä luotta- 
musta Hitleriin eikä halunnut yksinkertaisesti uskoa, että Sak- 
san valtakunta voisi Hitlerin johtamana tulla lyödyksi. Sellai- 
seen luottavaisuuteen en ollut voinut yhtyä enää pitkään aikaan. 
Sitten syksyn 1944 pidin vain Hitlerin kuolemaa ainoana ulos- 
pääsytienä. Oli pääteltävissä monista seikoista, että hän ajatteli 
itsemurhaa. 

Aamupäivällä 1. tammikuuta Johtajanpäämajaan kokoontui- 
vat puolustushaarojen komentajat ja yleisesikuntien päälliköt 
toivottaakseen Hitlerille menestyksellistä”? uutta vuotta. Noi- 
hin toivotuksiin kylläkään ei kukaan läsnäolijoista voinut suh- 
tautua vakavasti. Tavanomaisten, päivän tilanteesta käytyjen 
keskustelujen jälkeen Hitler vastaanotti kenraalien piirissä 
eversti Rudelin. Hitler puhui muutamia tunnustuksen sanoja 
Rudelin epäitsekkäästä toiminnasta, ojensi hänelle sitten juuri 

perustetun korkeimman urhoollisuumerkin ja luonnehti saate- 
sanoissa **hänen pysyväksi osoittautunutta sankaruuttaan. . ., 
hänen ainutlaatuisia lentäjän ja taistelijan saavutuksiaan”. Mitä 
Hitler ja Rudel keskustelivat kahdenkesken yhteisen lounaan 
jälkeen, sitä en ole saanut tietooni. 

Katastrofaalinen loppu tuli Saksan ilmavoimien suurhyök- 
käykselle tammikuun 1. päivänä. Göring oli suunnitellut lähes 
1000 lentokoneen toimintaanpanon länsirajalla erilaisia maamaa- 
leja vastaan. Operaatio *Bodenplatten”' valmistelut ja suoritus 
pidettiin tiukasti salassa. Siitä huolimatta yksiköt törmäsivät 
vahvaan torjuntaan. Paluulennolla ne joutuivat voimakkaaseen, 
hyvintähdättyyn oman ilmatorjuntatykistön tuleen, joka aiheu- 
tui siitä, että salaamissyistä näille ei ollut tiedotettu lentokonei- 
den toiminnasta. Yksiköt kärsivät suuria tappioita, joita ei enää 
voitu korvata. Se oli ilmavoimien viimeinen suurhyökkäys. 

Tammikuun 12. päivänä Göringillä oli 52. syntymäpäivänsä. 
Hän saapui Johtajanpäämajaan, jossa Hitler esitti hänelle sy- 
dämelliset onnentoivotukset. Tuona päivänä alkoi itärintaman 
keskiosalla suuri venäläisten offensiivi. Voimakkaalla tykistöllä 
ja suurilla panssarivaunumäärillä Puna-armeija mursi saksalais- 
ten rintaman ja suuntasi etenemisensä kohti Ylä-Sleesiaa ja 
Oderia. Ensimmäisenä päivänä hyökkääjät valtasivat Barano- 
win, kolmantena päivänä Kielcen. Hitler yritti turhaan tukkia 
sisäänmurtoa toimittamalla sinne armeijakunnan Itä-Preussista. 
Hän tiesi, että tämä hyvinkin merkitsi lopun alkua, matkusti 
illalla 15. tammikuuta Berliiniin eikä poistunut enää tuosta kau- 
pungista lukuunottamatta erästä rintamakäyntiä. 

Suuri venäläishyökkäys, joka oli käynnissä leveällä rintamalla 
Baranowin ja Varsovan pohjoispuolen välillä, kohtasi edessään 
kaikkialla vain loppuuntaistelleita ja väsyneitä saksalaisia jouk- 
koja. Armeijaryhmien ja armeijoiden komentajat sekä yleisesi- 
kunnan päällikkö neuvoivat väistymään hyökkäyksen tieltä, jot- 
ta olisi voitu vastata siihen liikuntaoperaatioilla. Mutta Hitler ei 
halunnut tietää mitään sellaisesta. Hän vaati kaikella ankaruu- 
della jäämistä rintamalla paikoilleen ja käski, kuten niin usein 
ennenkin, olemaan luovuttamatta maata. Se saattoi divisioo- 

namme epätoivoisiin tilanteisiin ja mitätöi kaikki edellytykset 
järjestettyyn vastarintaan. Muutamat komentajat toimivat omal- 
la vastuullaan ja johtivat yhtymiään paikallisten mahdollisuuk- 
sien mukaisesti. Tuollaisen itsenäisyyden Hitler havaitsi hyvin 
nopeasti ja puuttui silloin heti johtamiseen. Siten hän korvasi jo 
tammikuun 15. päivänä Keskustan armeijaryhmän komentajan 
kenraalieversti Harpen kenraalieversti Schörnerillä. Tammi- 
kuun 26. päivänä hän vaihtoi kenraalieversti Reinhardtin ken- 
raalieversti Renduliciin ja 30. päivänä kenraali Hossbachin ken- 
raali Milleriin. Hossbach oli joutunut puolue-elinten uhriksi. 
Itä-Preussin aluejohtaja Koch lähetti Berliiniin raivostuneita ra- 
portteja Hossbachin johtamistoiminnasta, ja Hitler uhrasi tä- 
män energisen armeijankomentajansa puolueen hyväksi. Vuoden 
1945 ensimmäiset viikot saattoivat maavoimien johdon äärim- 
mäisen jännittyneeseen ja ylipääsemättömältä näyttäneeseen 
kriisitilanteeseen. Hitler kuitenkin pitäytyi vanhassa johtamis- 
periaatteessaan, joka talvella 1941/42 oli kylläkin osoittautunut 
oikeaksi, olla luovuttamatta vapaaehtoisesti neliömetriäkään 
maata. Venäläisten ylivoima koko itärintamalla oli kuitenkin 
niin suuri, että kukaan kenraali ei voinut enää noudattaa tuota 
käskyä. Koko Itä-Preussin väestö oli pakomatkalla. Tiet olivat 
tukossa eivätkä tarjonneet kunnolla tilaa edes armeijan yksiköil- 
le. Hyvin suuren osan pakolaisista ei enää onnistunut päästä 
Veikselin yli valtakunnan alueelle. He joutuivat venäläisten 
hyökkäysten pakottamina tungetuksi Itämeren rannikolle, mis- 
sä oli toiveita päästä merivoimien avulla turvaan. Lukuisia pa- 
kolaisrivistöjä jäi hyökkääjien jalkoihin. Ihmisten osana olivat 
sanomattomat kärsimykset. Itä-Preussin väestön menetykset 
olivat hirvittävän suuret. 

Eteläisellä rintamaosalla venäläiset tunkeutuivat tammikuun 
loppupäivinä Breslaun lounaispuolitse Oderille saakka. Seu- 
rauksena oli Ylä-Sleesian teollisuusalueen menetys. Breslaun 
kaupunki saarrettiin seuraavien päivien kuluessa, minkä jälkeen 
se puolustautui raskain uhrein aina antautumiseen, toukokuun 
6. päivään saakka. 

Venäläisten valtavaa keskialueen läpimurtoa vastaan Hitler 

muodosti tammikuun 26. päivänä uuden ” Veikselin” armeija- 
ryhmän komentajanaan Heinrich Himmler. Tämä päätös koh- 
tasi kaikkien sotilasasiantuntijoitten taholta suurta epäluuloa ja 
epäuskoa sen onnistumisen suhteen. Himmlerille alistetut jou- 
kot muodostuivat monesti pakenevista, hajallelyödyistä ja ko- 
konaan loppuunkuluneista yksiköistä ja yhtymistä, jotka kyke- 
nivät tuskin enää edes taisteluun ajan voittamiseksi. Venäläis- 
ten murtautuminen Oderille onnistui. Puna-armeija seisoi lopul- 
ta Kistrinin eteläpuolella, lähellä Frankfurt an der Oderia ja 
etelämpänä Neissea pitkin suunnilleen Görlitzin tienoille asti 
pysähtyen sinne toistaiseksi. Venäläisten ylipäällikkö marsalk- 
ka Zukov ponnisteli armeijansa jälkeenjääneiden osien saami- 
seksi mukaan. 

Samoin kuin venäläisten suorittama valtakunnan itäosien val- 
taus sujui myöskin englantilaisten ja amerikkalaisten etenemi- 
nen lännessä. Vuodenvaihteen tienoilla läntiset joukot toivoivat 
ehtivänsä Berliiniin vielä ennen venäläisiä. Kun se ei heille 
onnistunut, syynä oli saksalaisten joukkojen kuri, joka piti niitä 
vielä koossa. Sitkeä taistelu väistämätöntä kohtaloa vastaan 
voitti toivottomuuden. 

Tammikuussa matkustin vielä kerran Harzin seuduille ja 
Ohrdrufiin Thtäuringeniin. Tuolla harjoitusalueella oli tekeillä 
uusi Johtajanpäämaja. Työt edistyivät hitaasti. En nähnyt mi- 
tään syytä kiirehtiä niitä. Suuret maanalaiset laitokset Nord- 
hausenin lähellä kiinnostivat minua paljon enemmän. Siellä 
valmistivat keskitysleirivangit V2 -ohjuksia suuria määriä. Van- 
git saivat osakseen varmasti erikoiskohtelua ja olivat hyvässä 
yleiskunnossa, mikäli saatoin havaita. Oli kuitenkin masentavaa 
nähdä nuo pakkotyöläiset, jotka toivoivat tällä toiminnalla lu- 
nastavansa henkensä, työskentelemässä laajoissa tehdassaleis- 
sa. Heidän ahkeruutensa oli lopultakin absurdia, sillä oli esitet- 
tävä kysymys: Mistä noita ohjuksia voitaisiin vielä ampua, jotta 
ne kantaisivat maalialueilleen Englantiin? Missään muussa ti- 
laisuudessa noina viikkoina eivät sodan jatkamiseksi tehdyt 
ponnistelut tuntuneet turhemmilta kuin tuolla käynnillä. 

Tammikuun 30. päivänä Hitler piti Saksan kansalle viimeisen 

radiopuheensa. Mitä muuta hän olisi voinut vaatia kuin taiste- 
lua viimeiseen asti. Me tulemme selviytymään myös tästä 
ahdingosta”, hän sanoi ja jatkoi sitten: Tässä taistelussa ei 
myöskään voittajaksi tule Sisä-Aasia, vaan Eurooppa. Yhä 
vieläkin tarttuivat monet hänen kuulijansa ”ihmeaseiden”' ol- 
jenkorteen, jolla kohtalo kääntyisi paremmaksi viime minuutil- 
la. 

Muutaman päivän kuluttua saapuivat ensimmäiset ilmoituk- 
set Krimillä pidetystä Jaltan konferenssista. Siellä tapasivat toi- 
sensa kolme valtionpäämiestä: Roosevelt, Stalin ja Churchill. 
He olivat kokoontuneet helmikuun 4. päivänä ja puhuivat Sak- 
san jakamisesta. Hitler otti tosin raportit tuosta kokouksesta 
vastaan, mutta pysyi harvinaisen välinpitämättömänä niiden si- 
sältämien asioiden suhteen, ikään kuin se kaikki olisi jo lakannut 
ylimalkaan kiinnostamasta häntä. 

Helmikuun 13. ja 14. päivänä tapahtui kaksi järkyttävää eng- 
lantilaisten ja amerikkalaisten ilmahyökkäystä Dresdeniin. Ku- 
kaan ei odottanut tuohon aikaan enää hyökkäyksiä muutamiin 
harvoihin hävittämättä jääneisiin ja pakolaisten täyttämiin kau- 
punkeihin. Se oli terroria puolustuskyvytöntä siviiliväestöä vas- 
taan ilman minkäänlaista sotilaallista merkitystä, isku koko 
Saksan kansaa vastaan. Hävityksen laajuus ylitti kaiken, mitä 
Saksan kaupungit muuten olivat saaneet kärsiä sodan aikana. 
Yli 12 000 rakennusta sisältäen 80 000 asuntoa tuhoutui. Koko 
vanha, kaunis kaupunkikuva oli menetetty iäksi. Ilmoitettiin 
135 000—300 000 ihmisen saaneen surmansa. Tarkkaa lukua ei 
pakolaisten suuren määrän vuoksi voitu sanoa kuin arvioimalla. 
Länsiliittoutuneet ilmaisivat viimeisillä ankarilla ilmahyökkäyk- 
sillään Saksan kaupunkeja vastaan asennoitumisensa Saksan 
kansaa kohtaan. Hitler oli noina viimeisinä kuukausina jo mo- 
nesti päättänyt sanoa irti Geneven sopimukset. Jodl kuitenkin 
esti yhä uudelleen häntä toteuttamasta tuota uhkausta. Kaikki- 
aan oli hämmästyttävää seurata, miten laajalti pelastus- ja avus- 
tuspalvelu vielä toimi noiden voimakkaiden ilmahyökkäysten 
aikana. 

Hitlerin viimeinen puhe aluejohtajille 


Hitler oli kutsunut helmikuun 24. päivänä valtakunnan- ja alue- 
johtajat Valtakunnankansliaan. Kaikki saapuivat hyvin jännit- 
tyneinä. Dresdenin aluejohtaja, Mutschmann joutui kertomaan 
monille kaupunkinsa kohtalosta. Reininmaan aluejohtajat vas- 
tasivat osaltaan taisteluista lännessä. Itä-Preussin aluejohtaja 
Erich Koch ei saapunut paikalle. Hänen maakuntansa oli jo 
melkein kokonaan venäläisten piirittämä. Samoin puuttui alue- 
johtaja Hanke piiritetystä Breslausta. Vallitsi tunnelma, joka 
henki syytöksiä Hitleriä vastaan. Hitler astui huoneeseen ja 
antoi itsestään vieraiden silmissä säälittävän vaikutelman. Hän 
kulki kumarassa ja oli vanhentunut. Puheensa hän alkoi jälleen 
kertomalla Weimarin ajasta ja valtaanpääsyn ensimmäisistä vuo- 
sista, kunnes hän tuli lopulta siihen, mitä kaikki kuulijat odotti- 
vat: nykyisyyteen. Hän puhui sodan ratkaisuhetkistä. Vuonna 
1945 tultaisiin ratkaisemaan jo seuraavan vuosisadan kulku. 
Hänen sanoillaan merivoimien ja ilmavoimien uusista aseista ei 
tässä joukossa ollut enää mitään vaikutusta. Seuranneen ruokai- 
lun aikana Hitler yritti vielä, tungettuna takaisin Valtakunnan- 
kansliaan ja kohti kuolemaa, saada aluejohtajat vakuuttuneiksi 
siltä, että hän yksin kykenisi arvioimaan oikein tulevaa kehitys- 
tä. Mutta aikaisempi suggestiivinen kyky, jolla hän oli yhä uu- 
delleen saanut tämän joukon mukaansa, oli kertakaikkiaan pois- 
sa. Tuossa tilaisuudessa kuultiin myös Hitlerin sanat: Me 
olemme tuhonneet vasemmiston luokkataistelijat, mutta valitet- 
tavasti olemme silloin unohtaneet iskeä myöskin oikealle. Tämä 
on meidän suuri laiminlyöntimme.”' 


Toiveita Me 262:n suhteen 
Helmikuussa Hitler kävi keskustelun hävittäjälentäjä Hajo 
Hermannin kanssa. Tämä oli sitä mieltä, että nyt oli korkein 


aika ryhtyä ”'puskentataisteluun”', esittäen myös mahdollisuuk- 
sia suunnitelmansa toteuttamiseksi. Mutta Hitler ei tuntenut 

vieläkään mitään kiinnostusta tuollaiseen itsemurhataktiikkaan 
vaan viittasi uusiin hävittäjäkoneisiin, jotka pian mahdollistaisi- 
vat uudet taistelumenetelmät. Hän mainitsi myös Göringin 
suunnitelman perustaa nyt ilmavoimien ensimmäinen suihkuhä- 
vittäjälentue Etelä-Saksaan ja odotti näiltä lentäjiltä suuria saa- 
vutuksia. Tuon lentueen muodostaminen huomattavien vai- 
keuksien alaisena oli laiha tulos pitkästä ilmavoimien sisäisestä 
kiistasta, jonka huipentuma oli koettu niin sanotussa areopagis- 
sa. Hävittäjälentäjien entisen komentajan, kenraaliluutnantti 
Gallandin johdolla siellä lensivät nyt muutamat kaikkein tunne- 
tuimmat, korkeasti palkitut hävittäjälentäjät, kuten Litzow, 
Steinhoff, Hohagen, Krupinski, Barkhorn, Bär, Herget, Bob ja 
Eichel-Streiber. Sodan kehitysvaihe salli vain rajoitetun toi- 
minnan Riemistä Miinchenin läheltä, joten suuria, Hitlerin 
odottamia menestyksiä ei ollut enää saavutettavissa. Liitzow ei 
palannut takaisin eräältä näistä taistelulennoista ja Steinhoff 
haavoittui vakavasti. 


Ympyrä sulkeutuu 


Päivittäiset tilanneselostukset — nyt enimmäkseen kello 15 alka- 
en — pidettiin tammikuun 16. päivän jälkeen Hitlerin suuressa 
työhuoneessa Uudessa Valtakunnankansliassa, koska suuri sali 
vanhassa Valtakunnankanslian rakennuksessa — sodan alkuai- 
kojen tilanneselostusten pitopaikka — oli pahasti pommien vau- 
rioittama. Maavoimien yleisesikunta toimi Zossenissa Berliinin 
eteläpuolella. Kenraalieversti Guderian saapui sieltä säännölli- 
sesti ja esitteli tilanteen yhä lähemmäksi tulevalta itärintamalta. 
Tilanneselostusten osanottajajoukko oli laajentunut. Jatkuvasti 
osallistuivat nyt Bormann ja Himmler sekä usein myös ulkomi- 
nisteri v. Ribbentrop ja poliisin päällikkö Kaltenbrunner. Nuo 
suuret tilanneselostukset kestivät päivittäin yleensä kahdesta 
kolmeen tuntiin. Hitler käytti runsaasti aikaa neuvotteluihin ja 
yritti aina vain löytää jotain ulospääsyä tukalasta tilanteesta, 
johon piti vaikuttaa alituisilla epätodellisten tai ainakin melko 

heikosti taistelukykyisten joukkojen siirroilla yhä uudenlaisissa 
kokoonpanoissa. Hitlerin mielikuvilla ei ollut enää mitään te- 
kemistä todellisuuden kanssa. Surullisimpia olivat päivittäiset 
esittelyt vihollisen ilmahyökkäyksistä. Amerikkalaiset ja eng- 
lantilaiset lensivät valtakunnan läntisen alueen yllä lähes häirit- 
semättä ja etsivät entiseen tapaan maalikseen asuntoalueita 
mutta tekivät myös hyvin tuhoisia, pistemäisiä hyökkäyksiä 
määrättyihin varusteluteollisuuden tuotantolaitoksiin ja synteet- 
tisen polttoaineen valmistamoihin. Nähtävästi heillä oli käytös- 
sään mitä tarkinta tietoutta siitä, mitkä tehtaat olivat vielä eri- 
tyisen tärkeitä ja korvaamattomia. Noilla hyökkäyksillä he la- 
maannuttivat yhä perusteellisemmin kaiken sotamateriaalin tuo- 
tannon. Niihin aikoihin, lähinnä maaliskuun kuluessa, muuttui- 
vat kuitenkin myös Wiirzburgin ja Nordhausenin kaupungit so- 
raksi ja tuhkaksi. Samoin kävi Halberstadtille huhtikuun 8. päi- 
vänä. 

Päivittäisen tilanteen käsittelyn jälkeen Hitler vetäytyi usein 
sihteerinsä kanssa teelle vanhan Valtakunnankanslian raken- 
nuksen pieneen kirjoittamohuoneeseen. Tuon piirin keskuste- 
luihin otin minäkin joskus osaa. Hitler pohti silloin aiheita, joilla 
ei ollut mitään tekemistä yleisen tilanteen kanssa ja joilla lienee 
ollut tarkoituskin torjua sen vaikutuksia. Eräässä tuollaisessa 
tilaisuudessa hän äkkiä saneli kirjeen vaimolleni muistoksi mo- 
nista tapaamisistamme. Vaimoni on säilyttänyt tuon kirjeen vie- 
läkin tallessa. 

Ministeri Speer kulki tuon neljännesvuoden kuluessa kovasti 
omia teitään. Hän tiesi, että tappio oli vain muutamien viikkojen 
kysymys. Speer oli tiiviissä yhteistyössä Guderianin kanssa ja 
matkusti yhdessä maavoimien asettaman yhteysupseerin, evers- 
tiluutnantti v. Poserin kanssa koko valtakunnan aluetta ympä- 
riinsä. Hän pyrki vaikuttamaan kaikkialla yhdessä aluejohtajien 
ja maavoimien komentajien kanssa siihen, että Hitlerin käskemiä 
elintärkeiden kohteiden hävittämisiä ei toteutettaisi tai niiden 
seuraukset saataisiin lieviksi. Hänen onnistui tällöin varjella 
hävitykseltä monia tärkeitä laitoksia, erityisesti liikenteen ja 
huollon alalla, kokien siinä suuria vaikeuksia ja vaarantaen 

oman henkensä. Hänen täytyi joka hetki olla varuillaan, jottei 
joutuisi sodanjälkeiseen aikaan tähtäävien toimenpiteidensä 
vuoksi jonkun lopullisen voiton”? uskossa olleen sataprosentti- 
sen kansallissosialistin uhriksi. 

Maaliskuun 15. päivänä Speer toi minulle viimeisen muistion- 
sa Taloudellinen tilanne maalis-huhtikuussa 1945 ja siitä tehtä- 
vät johtopäätökset”, jotta toimittaisin sen edelleen Hitlerille. 
Kymmenellä konekirjoitussivulla (ilman liitteitä) hän esitti 
avoimen ja selkeän arvion tilanteesta sekä sen perusteella hänen 
mielestään välttämättä tehtävät johtopäätökset. Vaikka Speerin 
raportit oikeastaan sisälsivät enää vain huonoja uutisia, Hitler 
otti ne aina mukaan bunkkeriinsa, jossa hän luki ne yksin olles- 
saan. Speer sanoi tässä kertomuksessa selvästi, että meidän 
täytyisi tehdä kaikkemme saadaksemme kansalle säilytetyksi 
edes alkeelliset elämisen edellytykset”. Jäljempänä hän totesi: 
Meillä ei ole mitään oikeutta sodan tässä vaiheessa lähteä 
tekemään hävityksiä, jotka vaarantaisivat kansan elämän. . . 
Meillä on velvollisuus antaa kansalle kaikki mahdollisuudet, 
jotka voisivat taata sille kaukaisemmassa tulevaisuudessa jäl- 
leenrakentamisen.” Hitler salli Speerin sanoa hänelle enemmän 
kuin kaikkien muiden. He olivat kiintyneet toisiinsa parempien 
aikojen pitkän yhteistyön vuoksi niin läheisesti, että Speer oli 
ehkä ainoa ihminen, joka saattoi puhua Hitlerille niin kirkkaasti 
ja selvästi, ilman että hänen olisi tarvinnut pelätä henkeään. 

Helmikuun 15. päivänä Hitler ajoi viimeistä kertaa rintamalle. 
Hän vieraili muutamissa maavoimien joukoissa Oderilla Frank- 
furtin seudulla, muun muassa 9. Armeijan esikunnassa kenraali 
Bussen luona. Hitler teki suhteellisen pirteän vaikutuksen. Hän 
ryhdistäytyi eikä antanut huomata hermostollisia häiriöitä kä- 
dessään. Mutta arvostelukykyiset sotilaat, joiden kanssa hän 
puhui, eivät voineet uskoa enää mitään siitä, mitä heille kerrot- 
tiin. Heille oli myös selvää, että Oderin linja oli pidettävä. Yhtä 
varmasti he tiesivät, että yksiselitteisen venäläisten ylivoiman 
vuoksi se tuskin oli mahdollista, kun nämä taas aloittaisivat 
hyökkäyksensä. Hitler piti tätä käyntiä rintamalla erittäin tär- 
keänä ja uskoi pystyneensä siten kohottamaan sotilaitten itse- 
tuntoa. 

Maaliskuun 19. päivänä Hitler antoi käskyn kaikille joukko- 
jen johtajille, virallisen vastauksensa” Speerin viimeiseen 
muistioon. Tässä niinsanotussa *Nero-käskyssä” Hitler mää- 
räsi, että kaikki sellaiset sotilaalliset liikenne-, viesti-, teolli- 
suus- ja huoltolaitokset sekä muut kohteet valtakunnan alueella, 
jotka voivat hyödyttää vihollista taistelun jatkamisessa jollakin 
tavoin heti tai lähitulevaisuudessa”' oli hävitettävä. Tämä käsky 
ei onneksi juuri voinut enää vaikuttaa mitenkään. Hävitysten 
laajuus oli tosin jo tarpeeksi hirvittävä ilman tuota määräystä- 
kin, jonka mukaan Saksa piti muuttaa ”'poltetuksi maaksi”. 

Maaliskuun lopussa alkoivat tapahtumat vyöryä ylitsemme. 
Amerikkalaisille tuli kiire ehtiä ennen venäläisiä. Maaliskuun 
23. päivänä he ylittivät Reinin Oppenheimin kohdalla ja 24. 
päivänä Weselin. Seuraavina päivinä joutui Ruhrin alue amerik- 
kalaisten ympäröimäksi. Kenraalisotamarsalkka Model joutui 
armeijaryhmänsä johdon mukana myös saarroksiin. Armeija- 
ryhmä B:n vastarinta loppui huhtikuun 17. päivänä. Model otti 
itseltään hengen. Amerikkalaiset jatkoivat ylivoimaisin joukoin 
etenemistään kohti itää. Kohdaten kaikkialla vain vähäistä vas- 
tarintaa he saavuttivat huhtikuun 11./12. päivinä Elben Magde- 
burgin luona. Myös brittiläiset joukot, jotka etenivät amerikka- 
laisten rintaman pohjoispuolella Westfalenin läpi, saavuttivat vas- 
tarintaa kohtaamatta ja ilman suurempia vaikeuksia Bremenin ja 
Hampurin. 

Saimme ilmoituksista vaikutelman, että väestö valtakunnan 
alueella, erityisesti Koillis-Saksassa, otti miehityksen vastaan 
helpottuneena. Ihmiset olivat yksinkertaisesti voimiltaan lopus- 
sa. Me ymmärsimme sen mutta Hitler ei. Hän esitti ankaraa 
kritiikkiä tuollaista käyttäytymistä kohtaan, mutta hänellä ei 
ollut enää mitään vaikutusta sodankäyntiin Länsi-Saksassa. 

Hitlerin viimeinen päämäärä oli pysäyttää venäläisten voimat 
Oderilla. Himmler oli poistettu jo maaliskuun 20. päivänä Veik- 
selin armeijaryhmän komentajan tehtävistä, ja hänet oli korvat- 
tu kenraalieversti Heinricilla. Siitä lähtien kun Himmler oli 
alkanut toimia sotilasjohtajana, Hitler oli arvostellut häntä yhä 
enemmän. Kun Hitlerillä oli jotain sanottavaa Himmlerin joh- 

tamisen suhteen — ja hänellä oli siitä hyvin vähän myönteistä 
sanottavanaan — hän ei pidätellyt mielipiteitään lainkaan. Lopul- 
ta hän vapautti tämän sotilaallisen harrastelijan tehtävistään. En 
pysty sanomaan, tiesikö Hitler jo silloin jotakin Himmlerin yh- 
teyksistä Ruotsiin, jolloin tämä pyrki samaan aikaan rauhanso- 
pimuksen tai ainakin aselevon. Pidän kuitenkin mahdollisena, 
että Hitlerillä olisi ollut vihiä asiasta, joka oli kummallisesti 
ristiriidassa SS:n tunnuksen meine Ehre heisst Treue” (kun- 
niani on uskollisuus) kanssa. Joka tapauksessa Hitlerin ja 
Himmlerin väliset suhteet huononivat maaliskuun lopusta läh- 
tien silmin nähden. 

Maaliskuun 29. päivänä Hitler erkani ankarien riitojen jälkeen 
kenraalieversti Guderianista. Ulkonaisesti tämä ero tapahtui 
kohteliaasti, jolloin lomaa” myönnettiin aluksi kuudeksi vii- 
koksi. Välien rikkoutuminen oli kuitenkin lopullinen. Kuluneina 
viikkoina oli sattunut yhä uudelleen kiihkeitä törmäyksiä, jolloin 
Hitler ryhtyi vastustamaan yhä enemmän Guderianin tekemiä ja 
puhtaan järjen sanelemia esityksiä. Siitä huolimatta Hitler piti 
jatkuvasti tärkeänä Guderianin kuulemista, joka tosin käsitti 
eron syyn aivan toisin. Guderian piti itseänsä takaa-ajettuna. 
Hänen seuraajakseen tuli kenraali Krebs, johon Hitler luotti 
suuresti ja jota hän oli arvostanut hyvänä yleisesikuntaupseeri- 
na ja suurena persoonallisuutena jo kauan. Ensimmäisen kerran 
hän oli tullut Hitlerin näkökenttään erikoislaatuisessa tapahtu- 
massa keväällä 1941 Moskovan asemalla, kun Stalin oli puhutel- 
lut Krebsiä huomiota herättävästi hyvästellessään Japanin ul- 
koministeriä. Tehtävissään viimeisenä maavoimien yleisesi- 
kunnan päällikkönä Krebsillä oli lopulta vähemmän töitä kuin 
Berliinin puolustuksesta vastaavan III Sotilaspiirin yleisesikun- 
nan päälliköllä. Tämä teki epätoivoissaan sodan lopussa itse- 
murhan, kun hänen ensimmäinen kosketuksensa Puna-armeijan 
kanssa oli selvittänyt hänelle myös tilanteen kehityksen koko 
toivottomuuden. 

Samana päivänä Hitler sanoi jäähyväiset myös monivuotiselle 
lehdistöpäällikölleen, tohtori Dietrichille. Pitkään kestäneet 
hyvät suhteet heidän välillään olivat lukkiutuneet viime kuukau- 

sien aikana. Goebbels oli aina seurannut muodollisesti alaise- 
naan toimivaa Dietrichiä epäluulolla. Hän ei kuitenkaan tehnyt 
siitä numeroa, koska Hitler toivoi niin. Nyt, sodan viimeisinä 
viikkoina, Goebbels sai tahtonsa läpi, ja hänen onnistui — kai 
Bormannin tukemana — saada Hitler kääntymään Dietrichiä 
vastaan. Bormannilla ja Dietrichillä ei ollut koskaan toisilleen 
paljon sanottavaa. 


Vaimoni hyvästeleminen 


Huhtikuun 5. päivänä ajoin viimeistä kertaa Nienhageniin Hal- 
berstadtin lähelle, missä vaimoni eli kolmen lapsemme kanssa. 
Itse olin selvillä siitä, että kysymyksessä saattoi hyvin olla ero 
ikuisiksi ajoiksi. Tiesin, että Hitler aikoi pysyä Berliinissä, että 
sota olisi pian lopussa ja että näytti hyvin toivottomalta päästä 
vielä Berliinistä elävänä pois. Huolimatta vakavista kasvoista 
Nienhagenissa uskoin siellä olevan aivan toisenlaisen maail- 
man. Hyvin hoidettuina ja rauhallisina ihmiset toimittivat siellä 
yhdessä askareitaan. Pelloilla alkoivat kevättyöt. Vaimoni, joka 
odotti neljännen lapsemme syntymää, oli hyvin tyyni eikä anta- 
nut urheasti kantamiensa huolien näkyä. Minulle oli hyvin rau- 
hoittavaa tietää, että hän oli kotona hyvissä käsissä. Seuraavana 
päivänä palasin Berliiniin. Matka tuntui raskaalta. Aurinko 
paistoi, maa näytti niin rauhalliselta ja minä olin ajamassa hel- 
vettiin. Oli hyvä, että olimme Berliinissä niin Jännittyneitä, että 
emme osanneet juuri ajatella paljon itseämme. Soitin lähiviik- 
koina vielä muutamia kertoja vaimolleni, kunnes amerikkalais- 
ten eteneminen katkaisi yhteydet. 


Viimeiset päivät Johtajanbunkkerissa 
Huhtikuun alussa Hitler antoi erityisesti tuoda esille Schörnerin 


ylentämisen kernaalisotamarsalkaksi. Schörneristä hän sanoi 
lehdistötiedotteessa, että tämä on tullut paremmin kuin tuskin 

kukaan muu saksalaisista kenraaleista Saksan itärintaman puo- 
lustuksen järkkymättömän kestävyyden symboliksi”. Hän tar- 
koitti sillä Schörnerin toimintaa Kuurinmaalla, Sleesiassa ja nyt 
protektoraatissa. Huhtikuun 13. päivänä menetettiin Wien. Muu- 
tamaa päivää ennen huhtikuun 8./9. päivänä tiedotettiin amiraali 
Canariksen ja kenraali Osterin hirttämisestä. Siinä yhteydessä 
levisi tieto, että Canariksen päiväkirjat olivat löytyneet tarjoten 
tuomiolle riittävästi perusteita. En ole voinut tutkia tuota asiaa 
jälkeenpäin. Pidin silloin ja pidän edelleenkin hyvin epätoden- 
näköisenä, että niin varovainen mies kuin Canaris, alusta pitäen 
Hitleriä vastaan asennoitunut, olisi pitänyt päiväkirjaa. 

Maaliskuun viimeisinä päivinä yllätti Hitlerin ja meidät kaikki 
Eva Braunin saapuminen Valtakunnankansliaan. Hän tuli oman 
päätöksensä perusteella. Hitler halusi lähettää hänet heti takai- 
sin Mäncheniin ja velvoitti Hoffmannin taivuttamaan hänet 
suostumaan paluumatkaan. Mutta kaikki vaivannäkö oli turhaa. 
Eva Braun teki kaikille selväksi, että hän pysyisi nyt Hitlerin 
rinnalla eikä olisi siitä käännytettävissä pois. Hän asui sitten 
bunkkerissa Hitlerin yksityishuoneiden lähellä omassa huo- 
neessaan ja sopeutui kokonaan bunkkerielämän ilmapiiriin. Hän 
oli aina huoliteltu ja moitteettomasti pukeutunut sekä käyttäytyi 
ystävällisesti ja rakastettavasti eikä osoittanut minkäänlaista 
heikkoutta viimeisten hetkienkään lähestyessä. | 

Asuin silloin vielä eräässä Valtakunnankanslian alakerran ta- 
loussiiven huoneessa. Muutin vasta huhtikuun viime päivinä 
bunkkeriin aikaisemmin Kannenbergin käytössä olleeseen huo- 
neeseen, joka oli täynnä kaikenlaisia vaatekappaleita ja käyttö- 
esineitä. | 

Oli tullut tavaksi, että päivittäisen tilanneselostuksen jälkeen 
Hitlerin yksityissihteeri Johanna Wolf ja amiraali v. Puttkamer 
tulivat kahville huoneeseeni. Pidimme lujasti kiinni tuosta va- 
paasta, sopusointuisesta ja mukavasta jutteluhetkestä, joka 
hieman etäännytti meitä lohduttomasta tilanteesta. Puhuimme 
menneistä ajoista. 

Huhtikuun viimeisinä päivinä Hitler teki minulle kesken ta- 
vanomaisen tilanteeseen liittyvän keskustelun aivan äkkiä ky- 

symyksen tulevista aikomuksistani ja suunnitelmistani. Vasta- 
sin, että minulla ei hänen adjutanttinaan ollut valinnan varaa. 
Pysyisin tietysti hänen luonaan bunkkerissa. Hän tervehti tätä 
niukalla toteamuksella, että aivan epävarman tulevan tilanteen 
vuoksi olisi hyvä, kun hänellä olisi lähellään joitain luotettavia 
ihmisiä. 

Huhtikuun 12. päivänä tuli sotamarsalkka Kesselring viimei- 
sen kerran Hitlerin luo, varmaankin hankkimaan ensi käden 
tietoja. Hitler ei jättänyt epäselväksi sitä, että hän ei ollut vielä 
luovuttanut. Kesselring ei antanut minkään pettää itseään vaan 
päätti todennäköisesti tämän käynnin jälkeen toimia omin päin. 
Ulospäin hän näytti myös tällä kertaa ominaista toiveikkuut- 
taan. Hän osasi aina rohkaista miehiään ja vetää heidät mukaan- 
sa jopa synkimmässäkin tilanteessa. Hän oli käynyt muutamaa 
päivää aikaisemmin appivanhempieni maatilalla ja toi nyt minul- 
le vaimoni terveiset. 

Huhtikuun 12. päivän iltana saapui Berliiniin Goebbelsia ko- 
vasti kiehtova uutinen Rooseveltin kuolemasta. Goebbels levitti 
Valtakunnankanslian bunkkerissa mielipidettään tai pikemmin- 
kin toivettaan, että tuo kuolema merkitsisi käännettä Saksan 
kohtalossa. Hän näki siinä "historian kaikkivaltiaan vaikutus- 
ta” ja puhui siitä, että ?oikeudenmukaisuus” oli jälleen nähtä- 
vissä. Hitler arvioi Rooseveltin kuoleman realistisemmin, ilman 
toiveikkuutta, mutta hän ei kuitenkaan pitänyt mahdottomana, 
etteikö sillä olisi meille myös poliittisia seurauksia. Hitler mai- 
nitsi, että Roosevelt oli käyttäytynyt Englantia kohtaan aina 
häikäilemättömästi ja pitänyt päämääränään tuhota kolonialismi, 
jolla Englanti oli tullut suureksi. Mutta Goebbels tarrautui kiin- 
ni oljenkorteen ja sai myös lehdistön selostamaan uutista Roo- 
seveltin kuolemasta Saksalle myönteisin kommentein. Hän toi- 
voi nyt alkavan riitoja lännen ja idän välillä sekä yritti itsekin 
loihtia niitä esiin voimiensa mukaan. 

Tuo huhtikuun 12. päivä toi mukanaan minulle vielä hyvin 
unohtumattoman elämyksen. Speer oli järjestänyt keskipäiväksi 
Berliiniin Philharmonikkojen jäähyväiskonsertin ja kutsunut 
minutkin sitä kuulemaan. En tehnyt mitään niin mielelläni kuin 

noudatin tuota kutsua. Philharmonia-sali oli vielä jossain määrin 
ehjä. Konsertti siirsi meidät aivan toiseen maailmaan. Yhdessä 
Speerin ja suuramiraali Dönitzin kanssa kuuntelimme Richard 
Wagnerin ?Götterdämmerungin”' finaalin, Beethovenin viulu- 
konserton ja Brucknerin 8. sinfonian. Me poistuimme konsertis- 
ta kaikki vaieten, syvästi liikuttuneina kulkien täysin hävitetyn 
Potsdamer Platzin yli takaisin Valtakunnankansliaan. 

Hitler ryhtyi nyt toimiin sen tilanteen varalta, että valtakun- 
nan alue jakautuisi pohjoiseen ja eteläiseen puoliskoon. Huhti- 
kuun 15. päivänä hän antoi käskyn, jossa pohjoisen osan johto 
määrättiin Dönitzille, ja eteläosan tuli ottaa johtoonsa sotamar- 
salkka Kesselring. Tätä käskyä seurasi samana päivänä Hitle- 
rin vetoomus itärintaman sotilaille. Hitler odotti joka hetki ve- 
näläisten hyökkäävän Oderin yli. Hän oli viime päivinä keskus- 
tellut useita kertoja Oderilla taistelevan 9. Armeijan komenta- 
jan, kenraali Bussen kanssa ja toimittanut tälle kaikki vielä 
käytettävissä olevat aseet. Hitlerin viimeinen toive oli tuon 
hyökkäyksen menestyksellinen torjunta. Hän lausui vetoomuk- 
sessaan: Berliini pysyy saksalaisena. Wien on jälleen tuleva 
saksalaiseksi, eikä Eurooppa muutu koskaan venäläiseksi.” 
Viittaamalla Rooseveltin kuolemaan hän päätti vetoomuksen: 
”Tällä hetkellä, jolloin kohtalo on ottanut pois maan päältä 
kaikkien aikojen suurimman sotarikollisen, ratkaistaan sodan 
käänne.” En tiedä vielä tänä päivänäkään vakuuttavaa vastaus- 
ta kysymykseen, mikä tässä vetoomuksessa oli tarkoituksen- 
mukaisuusoptimismia ja mihin taas Hitler itse uskoi, sillä niin 
sekaisin toistensa lomissa siinä olivat mielikuvitus ja todelli- 
suus. Oma käsitykseni oli ollut jo kuukausia selvä. Venäläiset 
ja amerikkalaiset tulisivat miehittämään Saksan valtakunnan. Ei 
näkynyt merkkiäkään siitä, että he pysähtyisivät, ennen kuin 
heillä olisi viimeinenkin neliömetri käsissään. Hitlerin toivetta 
viimeisten kuukausien ajalta lännen ja idän liiton hajoamisesta 
niihin aikoihin en koskaan voinut uskoa. Hänen poliittiset aja- 
tuksensa kiirehtivät huomattavasti tapahtumien edelle. Mielipi- 
teiden erot lännen ja idän välillä saattoivat käsittääkseni ilmetä 
tuntuvina vasta sodan jälkeen. Toiveet eräänlaisesta Hubertus- 

burgin rauhasta olivat olleet jo kauan pelkästään kuvittelua. 

Siten kehitys ohjautui väistämättä kohti ehdotonta antautu- 
mista. Miltä sodan päättyminen näyttäisi minulle henkilökohtai- 
sesti, oli täysin epätietoista. 

Venäläisten hyökkäys Oderin yli alkoi huhtikuun 16. päivänä 
puolitoistatuntisella sotahistorian suurimpiin kuuluvan tykistö- 
keskityksen aikaansaamalla rumputulella. Sitten Puna-armeija 
kävi hyökkäykseen, joka puolustajien onnistui aluksi torjua ko- 
vissa ja raskaissa taisteluissa. Uudelleen suoritetun puolentoista 
tunnin mittaisen keskitetyn tykistötulen jälkeen onnistui venä- 
läisten läpimurto saksalaisten asemiin Kistrinin pohjoispuolella 
Oderin länsirannalla. Venäläiset jatkoivat huhtikuun 17. ja 18. 
päivänä ponnistelujaan saadakseen joen länsirannalla jalansijaa, 
mikä onnistuikin lähinnä Frankfurtin eteläpuolella. Seuraavina 
päivinä romahti koko Oderin rintama. Puna-Armeija ohjasi 
murtokohtiin heti panssariyhtymiä ja levitti vallattuja sillanpää- 
alueitaan. Sieltä he jatkoivat hyökkäyksiään seuraavina päivinä, 
yhdellä kiilalla Berliinin pohjoispuolitse Oranienburgin alueella 
ja toisella Berliinin eteläpuolitse Zossenin alueella. Ei vaadittu 
mitään sotilaallista tarkkanäköisyyttä huomaamaan, että nuo 
hyökkäykset oli tarkoitettu saartamaan Berliini. Vastarinta oli 
enää paikallisesti mahdollista. Etelässä Bussen armeija ja myö- 
hemmin Wenckin armeija tungettiin yhä kauemmaksi länteen yli 
Elben. Berliinin pohjoispuolella olivat viimeiset saksalaiset jou- 
kot kenraalieversti Heinricin ja SS-Obergruppenfthrer Steine- 
rin alaisuudessa. Myöskään ne eivät kyenneet rakentamaan yli- 
voiman eteen enää mitään järjestettyä puolustusta vaan joutui- 
vat loppuunkuluneina väistymään. 

Hitler seurasi huhtikuun 23. päivään saakka taistelujen kehit- 
tymistä mitä suurimmalla innokkuudella puuttuen jatkuvasti 
johtamiseen, mutta sitten hän ymmärsi, että hänen puoleltaan ei 
ollut enää mitään tehtävissä. Selkeimmät ja huolellisimmat ti- 
lanneselostukset noina ratkaisevina päivinä piti yleisesikuntae- 
verstiluutnantti de Maiziere. Hän keräsi säännöllisesti edellisen 
päivän viimeisistä tapahtumista kaunistelemattoman, pelkiste- 
tyn ja selkeän kuvauksen. Useimpiin kuulijoihin se teki vaiku- 

tuksen, niin myös Hitleriin, jota tuo tarkka esitystapa miellytti. 
Hyviä uutisia hän ei voinut enää tilanteen puolesta odottaa 
itärintamalta. Sitä enemmän hän kuitenkin arvosti de Maizieren 
varmaa ja vähäeleistä esiintymistä. 

Tilanneselostukseen huhtikuun 20. päivänä, Hitlerin 56. 
syntymäpäivänä, saapuivat vielä Berliinissä oleskelevat huo- 
mattavat henkilöt. Näin paikalla Göringin, Dönitzin, Keitelin, 
Ribbentropin, Speerin, Jodlin, Himmlerin, Kaltenbrunnerin, 
Krebsin ja Burgdorfin monien muiden ohella. Ennen tilanteen 
esittelyä otti Hitler vastaan syntymäpäiväonnittelut mutta an- 
toi sitten heti puheenvuoron uusimpien tilannetietojen esitteli- 
jöille. Sen jälkeen Hitler kävi keskusteluja eri henkilöiden kans- 
sa. Göring selitti Hitlerille, että hänellä olisi vielä Etelä-Saksas- 
sa tärkeitä asioita toimitettavana. Ehkäpä matka sinne autolla ei 
onnistuisi enää tänään. Hän sanoi jäähyväiset Hitlerille. Sain 
sen vaikutelman, että Hitler sisimmässään ei enää välittänyt 
mitään Göringistä. Se ei ollut kaunista katseltavaa. Myöskin 
suuramiraali hyvästeli Hitlerin. Hän sai tältä lyhyen ohjeen 
ottaa Pohjois-Saksassa johto käsiinsä ja ryhtyä kunniakkaaseen 
taisteluun. Hitlerin sanoista oli pääteltävissä suuri luottamus, 
jota hän osoitti Dönitziä kohtaan. Muut läsnäolijat, kuten 
Himmler, Kaltenbrunner ja Ribbentrop, Hitler hyvästeli ilman 
erityistä intoa. Sain tuona päivänä vaikutelman, että Hitler ei 
ollut vielä ratkaissut, lähtisikö hän Berliinistä vai jäisikö hän 
sinne. Valtakunnankanslian bunkkereissa vallitsi melkoinen hä- 
linä, merkki siitä, että ajateltiin yleistä ulosmurtautumista. Ad- 
jutantuuristamme matkusti Puttkamer kahden aliupseerin 
kanssa Obersalzbergiin tuhoamaan siellä olevia asiakirjoja. 
Pyysin häntä heittämään tuleen myös siellä säilyttämäni päivä- 
kirjat, minkä hän lupasi ja myös sitten toteutti. Sama tapahtui 
niin ikään Schmundtin muistiinpanoille. Neiti Wolf ja muita 
henkilökohtaisen adjutantuurin jäseniä sonnustautui myös mat- 
kaan. 

Myöhään illalla kokoonnuimme Hitlerin pieneen olohuonee- 
seen nauttimaan juotavia. Paikalla olivat Eva Braun, rouva 
Christian os. Daranowski, rouva Junge os. Humbs, Hitlerin 

dieettikeittäjätär neiti Marzialy sekä Schaub, Lorenz ja minä. 
Sodasta emme tuossa pienessä piirissä puhuneet lainkaan. Par- 
haiten osasi kuten ennenkin Gerda Christian ohjata Hitlerin 
mietteet muihin asioihin. 

Huhtikuun 22. päivänä painostivat Keitel ja Jodl Hitleriä jät- 
tämään Berliinin. Hitler oli yhä edelleen päättämätön, kunnes 
asia kirkastui hänelle tilanneselostuksessa maavoimien osuuden 
ollessa vuorossa. Berliinin ympärillä taistelevien armeijoiden 
komentajien ilmoitukset olivat ristiriitaisia. Sai vaikutelman, et- 
tä jokainen taisteli oman päänsä mukaan, mutta minkäänlainen 
järjestetty vastarinta ei enää ollut mahdollista. Kenraali Krebs 
ei osannut ratkaista ristiriitoja. Oli vaikea sanoa, oliko tämä 
kehitys seurausta venäläisten ylivoimasta vaiko oman johdon 
romahduksesta — jos näitä seikkoja nyt yleensäkään voitiin erot- 
taa. Hitler kiihtyi kovin. Hän käski kaikkien muiden paitsi Kei- 
telin, Jodlin, Krebsin ja Burgdorfin lähtemään neuvotteluhuo- 
neesta, minkä jälkeen hän suuntasi raivoisan tulituksen maa- 
voimien johtoa ja heidän ?'monivuotista petturuuttaan”' kohti. 
Istuin naapurihuoneessa oven takana ja kuulin joka sanan. Se 
oli hirvittävä puolituntinen. Tuon purkauksen jälkeen Hitler oli 
kuitenkin päässyt selvyyteen lopusta. Hän käski Keiteliä ja 
Jodlia lähtemään Dönitzin luo jatkamaan tämän rinnalla taiste- 
lua. Hän itse jäisi Berliiniin ja ottaisi hengen itseltään. 

Keitel ja Jodl ilmoittautuivat lähtiäisiksi ja ajoivat Poh- 
jois-Saksaan. Schaub sai tehtävän tuhota Hitlerin henkilökoh- 
taisen bunkkerissa olevan kassakaapin sisällön ja lentää sitten 
Berchtesgadeniin polttamaan Obersalzbergissä olevat yksityiset 
paperit. 

Joukko Hitlerin ympärillä pieneni melkein joka tunti. Huo- 
masi, että jokainen mietiskeli omia asioitaan. Tuona päivänä 
vallitsi aivan omalaatuinen ilmapiiri. Pirteältä ja vapautuneelta 
vaikutti vain Goebbelsin valtiosihteeri, tohtori Naumann, joka 
tosin tuli Propagandaministeriöstä aina vain lyhyeksi aikaa 
käymään Johtajanbunkkeriin. Oli hämmästyttävää havaita, mi- 
ten rauhallisena Naumann pysyi myös lähimpinä päivinä. 

Seuraavana päivänä, 23. huhtikuuta Goebbels antoi lehdistöl- 


547 


le ja radiolle tiedon, että Hitler oli päättänyt pysyä Berliinissä ja 
oli ottanut johtoonsa kaikki Berliinin puolustukseen asettuneet 
joukot”. Kaiken muun johtamisen hän luovutti tuona päivänä 
Dönitzille ja Kesselringille. Hän piti ainoana sotilaallisena neu- 
vonantajana luonaan Valtakunnankansliassa maavoimien yleis- 
esikunnan päällikön, kenraali Krebsin, joka puolestaan piti 
mukanaan yleisesikuntaupseerina, majuri Brend v. Freytag-Lo- 
ringhovenin ja nuoren ratsumestarin Boldtin. Viimemainittujen 
tehtävänä oli lähinnä huolehtia puhelinyhteyksistä niin kauan 
kuin mahdollista. Muuten Valtakunnankanslian bunkkeriin jäi- 
vät. vain Bormann, Goebbels, Hewel, Voss, lentokapteeni 
Baur, Burgdorf adjutanttinsa Weissin kera, Heinz Lorenz leh- 
distöyhteyksiä varten, Johannmeyer ja minä sotilaallisesta ad- 
jutantuurista sekä Giinsche henkilökohtaisesta adjutantuurista. 


Göringin erottaminen 


Iltapäivällä saapui Göringin lähettämä kaukokirjoitinsanoma. 
Ensimmäinen kappale oli osoitettu henkilökohtaisesti Hitlerille, 
toinen minulle. Luin heti tekstin: ?Johtajani! Oletteko samaa 
mieltä siitä, että Teidän päätettyänne pysyä paikoillanne Berlii- 
nin linnoituksen komentopaikalla, minä Teidän 29. 6. 1941 an- 
tamanne määräyksen perusteella Teidän sijaisenanne otan heti 
valtakunnan kokonaisjohdon täysine toimintavapauksineen si- 
sälsissä ja ulkoisissa asioissa? Jos en saa kello 22 mennessä 
mitään vastausta, oletan, että Te olette menettänyt toimintava- 
pautenne. Katson silloin, että edellytykset määräyksenne täy- 
täntöönpanolle ovat olemassa ja tulen toimimaan kansan ja 
isänmaan parhaaksi. Sen, mitä minä tunnen näinä elämäni vai- 
keimpina hetkinä Teitä kohtaan, Te tiedätte, enkä voi sitä sa- 
noin ilmaista. Jumala varjelkoon Teitä ja sallikoon Teidän kai- 
kesta huolimatta tulla tänne mahdollisimman pian. Teidän us- 
kollisenne Hermann Göring.” 

Kauhistuin lukiessani ja pelkäsin pahinta, koska enää ei voi- 
nut olla epäilystäkään Hitlerin ehdottomasta asenteesta ja hä- 

nen täydellisestä välirikostaan jopa vanhojen puoluetovereiden- 
sa kanssa. Menin sanomalomake kädessä heti Johtajanbunkke- 
riin, missä osuin Hitlerin ja Bormannin yhteiseen eteiseen ja 
tapasin heidät jo siinä keskustelemassa asiasta. Hitler huomasi 
heti, että olin kuvassa mukana, ja hän kysyi vain: Mitä Te 
sanotte tähän? Olen erottanut Göringin tehtävistään. Oletteko 
Te nyt tyytyväinen?” Vastasin: Mein Führer, liian myö- 
hään”. Siitä kehkeytyi pitkähkö keskustelu, jossa Hitler yritti 
päästä Göringin aikeiden jäljille. Minä otin tekstin sananmukai- 
sena ja edustin käsitystä, että Göring tosiasiallisesti uskoi voi- 
vansa vielä neuvotella läntisten johtajien kanssa. Sitä Hitler piti 
utopistisena. 

Iltapäivällä saapui Speer Johtajanbunkkeriin jättääkseen Hit- 
lerille jäähyväiset. Hitler puhui hänen kanssaan myös Göringin 
"menettelystä ja piti lujasti kiinni päätöksestään erottaa Göring 
kaikista viroistaan ja määrätä hänet Obersalzbergiin ”turvasäi- 
löön”. Se oli erittäin epämiellyttävä ja täysin tarpeeton toimen- 
pide. Hitler oli näissä järjestelyissä epäilemättä Bormannin 
kuiskuttelun alainen. Tämä lähetti myös tarvittavat sähkeet 
Obersalzbergiin. Puhuin illalla Hitlerin kanssa kahden kesken 
vielä kerran Göringistä ja huomasin, että hän ymmärsi sittenkin 
hieman Göringin asennetta. Mutta hän oli myös sitä mieltä, että 
Göringin täytyi "valtion toisena miehenä” työskennellä hänen 
ohjeittensa mukaisesti. Niiden mukaan ei ollut olemassa mitään 
neuvottelumahdollisuuksia vihollisten kanssa. Hitler käski mi- 
nun kutsua kenraalieversti Ritter v. Greimin Berliiniin. Hitler 
halusi nimittää hänet Göringin seuraajaksi. 

Huhtikuun 24. päivänä sulkeutui vihollisen muodostama saar- 
torengas yhä lähempänä Valtakunnankansliaa. Venäläiset yksi- 
köt sukeltautuivat esiin Anhaltin ja Potsdamin asemien välistä, 
mutta etenivät kuitenkin hyvin hitaasti eivätkä halunneet vaa- 
rantaa itseään. Siten säilyi yhteys uuteen Berliinin varuskunnan 
päällikköön, kenraali Weidlingiin. Hänellä oli komennossaan 
LVI Panssariarmeijakunta, joka oli vetäytynyt taistellen Oderil- 
ta Berliiniin. Weidling saapui joka päivä tilanneselostukseen 
Valtakunnankanslian bunkkeriin. Hänen komentopaikkansa oli 
kaupungin länsiosissa. 

Huhtikuun 25. päivänä venäläiset ja amerikkalaiset joukot 
tapasivat toisensa Torgaussa Elbellä. Wenckin armeijan yrittä- 
mä vastahyökkäys Berliiniin, Hitlerin viimeinen toivo, pysähtyi 
Potsdamin edustalle. Huhtikuun 26. päivästä alkaen Wenck 
ryhtyi irroittamaan joukkojaan taistelusta ylivoimaisia venäläi- 
siä vastaan ja vetämään niitä Elben yli länteen. Berliinin keskus- 
ta oli lisääntyvän venäläisten tykistötulen kohteena. Ensimmäi- 
set ammukset osuivat jo Valtakunnankansliaankin. 

Amerikkalaiset ilmavoimat suorittivat huhtikuun 25. päivänä 
jossain määrin teatraalisen ja sotilaallisesti tarkoituksetto- 
man hyökkäyksen Obersalzbergiin. Hitler oli sellaista odotta- 
nutkin tosin jo aikoja sitten mutta pitänyt sitä nyt viimeisinä 
sotapäivinä epätodennäköisenä. Hän tiesi, että asukkaille oli 
rakennettu hyvät väestösuojat, joten hänen ei tarvinnut enem- 
pää sanoa asiasta eikä ilmaista, miten tuo hyökkäys häneen 
ylimalkaan vaikutti. 


Greimin virkaanasettaminen 


Greim saapui myöhään iltapäivällä 26. huhtikuuta käskyn mu- 
kaisesti Valtakunnankansliaan mukanaan Hanna Reitsch. Len- 
tomatkalla kokemansa haavoittumisen vuoksi hänen täytyi 
mennä heti tohtori Stumpfeggerin käsiteltäväksi. Hitler etsi 
Greimin lääkintähuoneesta sekä kävi sitten hänen kanssaan hy- 
vin avoimen ja suorasanaisen keskustelun, joka kääntyi ensi 
sijassa Göringin käyttäytymiseen. Sitten hän ryhtyi puhumaan 
ilmavoimien tehtävistä seuraavina päivinä. Hitler odotti niiltä 
liittymistä taisteluun Berliinistä. Siitä hän ei ollut epätietoinen, 
että tuskin oli enää olemassa taistelukykyisiä lentoyksiköitä. 
Tämän käskyn myötä oli saavutettu hänen itsepetoksensa huip- 
pukohta. Hitler ylensi Greimin sotamarsalkaksi ja nimitti hänet 
ilmavoimien komentajaksi. 

Greim sanoi minulle lopen väsyneenä, että hän haluaisi kokea 
lopun siellä bunkkerissa. Myös Hanna Reitsch esitti minulle 
samanlaisen pyynnön. Mutta huhtikuun 27. päivänä Hitler päät- 

ti, että Greimin oli lähdettävä kaupungista niin nopeasti kuin 
mahdollista. Huhtikuun 28. päivänä minun onnistui vaivoin 
saada Greimin lentokone jälleen lähtövalmiiksi. Greim ja hänen 
seuralaisensa lensivät todella pois tuosta sekasorron kaupungis- 
ta aluksi Rechliniin. Se oli merkittävä lentosuoritus. 


Huhtikuun 27.—29. päivät 


Huhtikuun 27. päivän kuluessa Hitler keskusteli kanssani useita 
kertoja tulevista suunnitelmista”. Vastasin hänelle, että minä 
en sillä hetkellä voinut toki tehdä suunnitelmia” vaan odotin 
tilanteen kehittymistä, jolloin voisin ratkaista asian. Tiesin vai- 
moni ja lasteni olevan turvassa. Hitler antoi minulle ampullin 
syankaliumia, jotta voisin vaikeassa tilanteessa tehdä sillä lo- 
pun. Otin ampullin vastaan. Hitler puhui sitten edelleen ja yllätti 
minut sanomalla: Olen päättänyt antaa Berliinin varuskunnan 
päällikölle käskyn murtautua ulos saarroksista. Itse pysyn täällä 
ja kuolen sille paikalle, jossa olen työskennellyt pitkiä vuosia 
elämästäni. Mutta minun esikuntani pitää ottaa osaa ulosmur- 
tautumiseen. Minusta on tärkeää ainakin se, että Bormann ja 
Goebbels pääsevät terveinä ulos.” Sen jälkeen kun hän oli ensin 
pitänyt kiinni ajatuksesta, että hän olisi loppuun saakka uskollis- 
ten miesten ympäröimänä, hän olikin nyt muuttanut kokonaan 
mieitään. Kysyin Hitleriltä, uskoiko hän sitten, että tuollainen 
ulosmurtautuminen Berliinin olosuhteissa olisi ylimalkaan mah- 
dollinen. Hän vastasi: Uskon niin, että tilanne on nyt muuttu- 
nut. Länsiliittoutuneet eivät enää pidä kiinni Casablancassa so- 
vitusta ehdottomasta antautumisesta. Ulkomaisten lehtien tie- 
doista viime viikoilta käy liiankin selvästi ilmi, että Jaltan konfe- 
renssi on ollut Amerikalle ja Englannille pettymys. Stalin on 
kuulemma esittänyt vaatimuksia, joihin länsivallat ovat myön- 
tyneet vain siksi, että ne pelkäävät tämän muuten lähtevän 
omille teilleen. Minulla on sellainen mielikuva, että kolme suur- 
ta eivät ole lähteneet Jaltasta ystävinä. Lisäksi vaikuttaa nyt 
vielä se, että Roosevelt on kuollut. Sitäpaitsi Churchill ei pidä 

venäläisistä. Häntä kiinnostaa se, että venäläiset eivät tunkeu- 
tuisi liian pitkälle Saksaan”. Hitler päätti sitten, että minun 
pitäisi ottaa osaa ulosmurtautumiseen ja taistella itseni Dönitzin 
ja Keitelin luo. 

Menin heti Krebsin ja Burgdorfin tykö sekä kerroin heille 
keskustelustani Hitlerin kanssa. Krebs tiedotti Weidlingille täs- 
tä Hitlerin muuttuneesta mielipiteestä ja sanoi hänelle, että tä- 
män pitäisi valmistella illalla pidettävään tilanneneuvotteluun 
ehdotukset ulosmurtautumisen toteuttamiseksi. Jännittyneinä 
menimme kuulemaan illalla tilanneselostusta. Oli saatu vain 
huonoja uutisia. Wenckin armeija oli alkumenestyksen jälkeen 
venäläisten pysäyttämänä. Hitler vaipui — kuten usein viime 
päivinä — tässä esittelyssä jälleen apatiaan. Weidlingin ehdotus 
ulosmurtautumiseksi nojautui siihen, että Wenckin eteneminen 
kuitenkin vielä onnistuisi. Koska se näytti nyt epätodennäköi- 
seltä, Hitler tuomitsi myös ajatukset ulosmurtautumisesta ja piti 
niitä täysin toivottomina. 

Samana iltana Hitler keskusteli pitkään Goebbelsin kanssa 
tämän aikeista ja perheen kohtalosta. Goebbels oli suunnitellut 
jo pitemmän aikaa kuolevansa Berliinissä yhdessä vaimonsa ja 
viiden lapsensa kanssa. Hitler yritti turhaan saada hänet peru- 
maan tuon päätöksen, mutta suostui lopulta kuitenkin siihen, 
"että Goebbels muutti perheineen bunkkeriin. 

Samana päivänä, 28. huhtikuuta tiedotti liittoutuneiden radio 
uutisen, että Heinrich Himmler oli tehnyt liittoutuneille antau- 
tumistarjouksen. Tämän kertomuksen mukaan hän oli tavannut 
24. huhtikuuta ruotsalaisen kreivi Bernadotten Lyypekissä, jol- 
loin he olivat keskustelleet asiasta. Suunnilleen samanaikaisesti 
tuon uutisen kanssa tai vähän sitä ennen soitti Fegelein minulle. 
Hän kysyi tilannetta ja vastasi kysymykseeni olevansa ”'kau- 
pungilla?. En huomannut tuossa ilmaisussa mitään erikoista ja 
tulin vasta Himmlerin antautumiskeskustelusta kertovan uuti- 
sen jälkeen uteliaammaksi. Hitler otti uutisen vastaan syvästi 
halveksien. Minulle ei jäänyt salaisuudeksi, että tuo tieto askar- 
rutti häntä kovin. Hän oli kylläkin jo hieman odottanut Himmle- 
riltä sellaista askelta. Päivän mittaan Hitlerin katkeruus Himm- 

lerin toimenpiteen johdosta vielä kasvoi. Hän käski Fegeleinin 
luokseen, mutta tätä ei löytynyt Valtakunnankansliasta. Sen 
sijaan muuaan SS-osasto ilmoitti kohta hänen olinpaikkansa ja 
löysi hänet siviilipukuisena eräästä asunnosta Kurförstendam- 
milta. Osasto toi hänet Valtakunnankansliaan. Siellä kokoontui 
pikaoikeus, joka tuomitsi Fegeleinin lyhyen käsittelyn jälkeen 
karkuruudesta kuolemaan. Tuomio toimeenpantiin heti. 

Päivän kuluessa saapui lisää tietoja, joiden mukaan loput 
saksalaiset joukot oli tungettu Berliinistä erilleen ollen osaksi 
hajalla tai heitetty Elben yli länteen. Näytti siltä, että Berliiniin 
ei enää pääsisi avustusjoukkoja. Hitler otti tuon tiedon vastaan. 

Illallisen jälkeen Hitler kutsui tohtori Goebbelsin välityksellä 
paikalle virkamiehen, joka toimitti hänen ja Eva Braunin vihki- 
misen. Me onnittelimme, ja Eva Hitler otti onnentoivotukset 
vastaan täysin tietoisena roolistaan ja lähestyvästä kuolemasta. 
Hitler kutsui meidät tilaisuuden lopuksi asuntoonsa juomaan 
vihkiäismaljat. Siihen ottivat kaikki bunkkerin asukkaat osaa. 
Ponnistelimme muistellaksemme rauhallisina ja iloisina vanhoja 
aikoja. Se oli tietyllä tavalla aavemainen tilaisuus. Hitlerin vih- 
kiminen tuolla hetkellä, hänen elämänsä päättyessä, oli kiitos 
Eva Braunille siitä, että hän oli tullut vapaaehtoisesti Hitlerin 
luo ollakseen hänen rinnallaan Kolmannen valtakunnan viimeis- 
ten hetkien koittaessa jakamassa hänen kohtaloaan. 

Hlan ja yön aikana Hitler saneli kaksi testamenttia, poliittisen 
ja yksityisen. Hän allekirjoitti ne huhtikuun 29. päivänä kello 4. 
Olin hyvin yllättynyt, kun hän äkkiä pyysi minua todistamaan 
yksityisen testamenttinsa Bormannin ja Goebbelsin rinnalla. 
Poliittinen testamentti oli masentava todiste itsepetoksesta jopa 
hänen elämänsä päättyessä. Erityisen piinallisilta tuntuivat mi- 
nusta toistamiseen esitetyt juutalaisvastaiset kohdat. Hyvin 
omalaatuiselta vaikuttivat myös testamentin säädökset seuraa- 
jista ja uuden hallituksen muodostamisesta tavalla, joka jätti 
seuraajille vain vähän toimintavapautta. Tämä viimeinen poliit- 
tisen tahdon ilmaus oli valtakunnan luhistuessa aivan merkityk- 
setön tapahtuma, kuten lähimmät tunnit ja päivät osoittivat. 

Yksityinen testamentti alkoi tunteellisella kiitoksella vaimol- 

le, joka oli päättänyt kulkea hänen kanssaan kuolemaan. Sitten 
seurasi säädös Linziin tarkoitetusta taulukokoelmasta ja yleinen 
säädös perheenjäsenten ja apulaisten suhteen. Testamentin täy- 
täntöönpanijaksi hän määräsi Bormannin. 

Hitler oli tehnyt tilinsä selväksi. Hän otti tosin päivän kulues- 
sa vielä vastaan tietoja taistelutilanteesta Berliinissä mutta ei 
juuri osallistunut itse tapahtumiin. Siihen asti kaikin puolin 
normaali tunnelma bunkkerissa — lukuunottamatta sitä, että 
luottamus selviytymiseen oli häipynyt ajat sitten — laski nyt 
nollapisteeseen. Suru, alakuloisuus ja myös epätoivo levisivät, 
naamiot putosivat kokonaan. Jokainen mietti, minkä tien tulisi 
valitsemaan Hitlerin kuoleman jälkeen tai voisiko ylipäänsä va- 
lita. Hitlerin mieliala vaihteli noina viimeisinä päivinä usein, 
niin että oli joka suhteessa vaikeaa seurata enää hänen kannan- 
ottojaan. Aika, jolloin me tietyllä tavalla olimme vain viralli- 
sessa asemassa Hitlerin edessä, oli jo kaukana takana päin. 
Keskustelut olivat vapaamuotoisia, jolloin jokainen sanoi avoi- 
mesti mielipiteensä. Hitleriä itseään pidettiin yhä — lopulta voi 
sanoa ehkä jopa jälleen? — suurena miehenä; suurena koko- 
naan moraalittomassa mielessä, vallankumouksellisena, jonka 
suhteen meillä oli vielä kunnioitusta jäljellä ja jota kohtaan me 
säilytimme tietynlaisen etäisyyden. Henkisesti hän ei vielä vai- 
kuttanut mitenkään rappeutuneelta vaan tuntui olevan aivan 
entisensä. 

Ajattelin usein palvelusvuosieni aikana, oliko Hitlerillä, kato- 
liseksi kastetulla ja kirkkonsa tapoihin kasvaneella, jonkinlaista 
uskonnollista sidonnaisuutta. Merkkejä kirkollisesta uskonnol- 
lisuudesta en huomannut koskaan, en tosin myöskään vihantäy- 
teistä kirkonvastaista asennetta kuten oli esimerkiksi Borman- 
nilla, jonka alkukantaisuus ja karkeus eivät ärsyttäneet minua 
pelkästään sillä alalla. En epäile, etteikö Hitler omalla tavallaan 
uskonut Jumalan kaikkivaltiuteen, mutta hän ei toisaalta alistu- 
nut siihen nöyränä. Poliittisissa toimissaan ja suhtautumises- 
saan vaikkapa juutalaisiin tai ”'slaavilaisiin ali-ihmisiin” hän 
tunsi itsensä vapaaksi kaikista siveysnormeista mutta oli va- 
kuuttunut aina toiminnastaan Saksan kansan parhaaksi ja jopa 

siitä, että hänen täytyi silloin olla yhteisymmärryksessä ”'Kait- 
selmuksen” kanssa. Tuo asenne murtui lopulta, kun hän tunsi 
itsensä kaikkien seuraajien pettämäksi ja hylkäämäksi, vaikka 
hän oli luottanut heihin ja suvainnut heidän heikkouksiaan. Nyt 
hänen mielestään viimeisten viikkojen aikana myös kansa” 
osoitti heikkouden merkkejä kestettyään siihen asti lujana kaik- 
ki koettelemukset. Hän ei halunnut tunnustaa, että sodan aset- 
tamat vaatimukset olivat olleet yksinkertaisesti liian raskaat, 
vaan hän vajosi alkukantaiseen darwinismiin, jonka mukaan 
myös tässä taistelussa juuri vahvempi voittaisi. Saksan kansa oli 
osoittautunut heikommaksi ja tulisi siten lopettamaan merkittä- 
vän osan esittämisen maailman kansojen joukossa. Siksi hänen 
ymmärryksensä mukaan oli vain johdonmukaista, että hän ta- 
kertui jäykästi Nero-käskyn” mukaiseen toimintaan, jonka 
tarkoituksena oli muuttaa Saksa ”poltetuksi maaksi”. Heikom- 
pi kansa ei tarvitsisi enää myöskään mitään elämän perusehtoja. 
Hän mainitsi: Mikä on lahoa ja vanhaa ja sortumassa, sitä ei 
pidä tukea vaan työntää nurin.” Tulevaisuus kuuluisi sen sijaan 
itäiselle vahvemmalle kansalle, korosti hän lopulta väsymättä. 

Tarkkaa ajankohtaa Hitlerin radikaaliksi muuttuneelle asen- 
noitumiselle Saksan kansaa kohtaan en pysty sanomaan, mutta 
minulla kaikuu vielä korvissa selvästi molemmat sävyt, kiitos ja 
kirous. Kumpikin olivat aikanaan hänen vakaumuksensa il- 
mauksia. Vielä silloinkin, kun hän piti sotaa jo sotilaallisessa 
mielessä menetettynä, Ardennien hyökkäyksen jälkeen, hän 
puhui siitä, että kansa oli kestänyt loppuun asti” ja seurannut 
häntä. 

Huomiotaherättävää oli myös hänen melkein palvonnan- 
omainen Fredrik Suuren kunnioituksensa. Yhä uudelleen hän 
puhui tämän velvollisuudentunnosta, alituisesta esilläolosta, ul- 
koisesta ja sisäisestä vaatimattomuudesta, rohkeudesta, urhool- 
lisuudesta, kärsivällisyydestä, myötätunnosta sotilaitaan koh- 
taan ja uskollisuudesta neuvonantajilleen —- ominaisuuksista, joi- 
ta hän uskoi löytyvän itseltään. Kärsivällisyyttä hän kyllä osoitti 
ympäristöään kohtaan osoittautuen silloin myös ymmärtäväi- 
seksi, osaaottavaksi ja myötätuntoiseksi. Suuremmissa puitteis- 

sa nämä ominaisuudet olivat hänelle sitä vastoin vieraita, aina- 
kin hän jätti ne sivummalle. 

Eräs olennainen vaikutin hänen toiminnalleen sodan lopulla 
oli se, että viholliset eivät usein toistamiensa mielipiteitten mu- 
kaan pyrkineet vain hänen itsensä tuhoamiseen, vaan he pyrki- 
vät hajoittamaan Saksan valtakunnan ja rankaisemaan Saksan 
kansaa kokonaisuutena. 


Pako Berliinistä 


Huhtikuun 29. päivänä puolenpäivän aikaan kysyin Hitleriltä, 
antaisiko hän minulle luvan lähteä yrittämään pujahtamista saar- 
torenkaasta länteen. Hän myöntyi heti mutta sanoi, että se 
tuskin on enää mahdollista. Sanoin hänelle, että mielestäni tä- 
nään vielä olisi tie länteen avoinna. Matkani vaarallisuus oli 
minulla täysin tiedossa. Hitler antoi siis luvan lähteä ja kehotti 
minua menemään suuramiraalin luokse. Iltapäivällä ryhdyin 
valmisteluihin ja päätin ottaa mukaan vain kevyen pakkauk- 
sen”, leipälaukun ja konepistoolin. Illalla otin osaa vielä tilan- 
neselostukseen ja ilmoittauduin sitten Hitlerille. Hän hyvästeli 
minua kädestä ja sanoi vain: Kaikkea hyvää”. Kaikesta siitä, 
mitä sen jälkeen tapahtui bunkkerissa, tiedän ainoastaan kuulo- 
puheiden perusteella. 

Yhdessä adjutantuurin monivuotisen lähetin, Mathiesingin 
kanssa kuljin Valtakunnankanslian maanalaisia käytäviä pitkin 
itäiselle portille autotallien luo ja lähdin rakennuksesta keskiyöl- 
lä 29. huhtikuuta, viimeisenä sotilasadjutanteista ja Hitlerin soti- 
laallisesta lähipiiristä. 

'"Astuessani ulos Valtakunnankansliasta näin edessäni infer- 
non, jossa oli sikin sokin kaapeleita, romua, raitiovaununjohto- 
ja, raunioita, pommikuoppia ja tykistöammusten jälkiä. Pots- 
damer Platzin seuduilla paloi. Koko kaupungin yllä, niin kauas 
kuin saatoin nähdä, lepäsi eräänlainen monien tulipalojen savus- 
ta, tulesta ja sumusta muodostunut kupu. Kysyin itseltäni, mis- 
sä olikaan pahempaa, alhaalla bunkkerissa vai täällä ylhäällä 


556 


venäläisten tulessa? Kuljimme pohjoiseen pitkin Hermann-Gö- 
ring-Strassea Brandenburger Torin luo, mistä käännyimme va- 
semmalle Tiergarteniin pitkin Ost-West-Achsea, marssimme 
Siegessäulen ohi ratapenkereelle saakka, käännyimme siellä jäl- 
leen vasemmalle kunnes saavuimme muutaman askeleen päässä 
suureen ilmasuojabunkkeriin. Tuon marssin aikana keskellä pa- 
lavaa ja suurelta osin tuhottua kaupunkia tunsin valtavaa helpo- 
tusta. Tuli joka askeleella yhä selvemmäksi, että nyt minulla ei 
ollut enää mitään tehtävää. Oli samantekevää, mitä minulle 
tapahtuisi. Olin vapautunut kaikista velvollisuuksista ja viime 
vuosien painavasta kuormasta. 

Niin astuin ilmasuojabunkkeriin ja kysyin sikäläiseltä komen- 
tajalta, mitä hän tiesi tilanteesta. Minua kiinnosti eniten tietää, 
oliko kaupungin länsiosiin ja Havelille vievä tie vanaana viholli- 
sista vielä tänä yönä. Hän neuvoi menemään Kantstrassea 
Reichskanzlerplatzille ja sieltä edelleen Reichsstrassea Reichs- 
sportfeldille, missä tapaisin jälleen erään komentopaikan. Läh- 
dimme matkaan mutta pääsimme hitaammin eteenpäin kuin 
aluksi luulimme. Oli pimeää, ja katu oli rauniokasojen peitossa. 
Käytimme kadun eteläpuolta kulkien aivan raunioituneiden jul- 
kisivujen viertä. Siellä täällä kysyttiin tunnussanaa, jonka kyllä 
tiesimme. Kadunvarsi, jota pitkin kuljimme suojaisesti, välillä 
hypellen ja kiipeillen esteiden yli, oli vain heikon vartioketjun 
"miehittämä. Kadun toisella puolen oli kuulemma venäläisiä, joita 
ei kuitenkaan voinut havaita. Tulimme Reichskanzlerplatzille ja 
edelleen urheilukentälle. Sieltä löysimme pienen etsinnän jäl- 
keen myös esikunnan, jonka johdossa olevat joukot olivat mo- 
lemmin puolin Heerstrassea Havelin varrella Pichelsdorifissa. 
Meitä neuvottiin jatkamaan heti eteenpäin, sillä kukaan ei tien- 
nyt, mitä päivä toisi mukanaan. Aamulla saavuimme Havelille. 
Siellä oli Hitler Jugend-pataljoona. Pojat antoivat oikein hyvän 
vaikutelman itsestään. He täyttivät tehtäviään innostuneen 
vakvasti. Mitähän seuraavat tunnit ja päivät toisivat heille mu- 
assaan? Oli kauhistuttavaa ajatella, että nuo kunnon pojat uh- 
rautuisivat viimeisissä taisteluissa turhan takia. 

Komentaja antoi mukaani erään Hitler Jugend-johtajan, joka 

näytti paikan, mistä saisin veneen Havelin ylittämiseen. Hän 
sanoi myös, että hänen tietämänsä mukaan jokea ylöspäin men- 
täessä olisi Havelin länsiranta vielä vapaa vihollisista. Pysyim- 
me siellä koko päivän. Silloin tällöin ammuttiin, mutta mitään 
vaikutusta ei näkynyt. 

Pimeän tultua astuimme veneeseen, joka oli vaikeasti käsitel- 
tävä yksipaikkainen kilpavene. Mutta me pääsimme hyvin 
eteenpäin lipuen keskellä Havelia etelään, kunnes erotimme 
länsirannalla Sota-akatemian asuintalot. Siinä kohtaa kään- 
nyimme oikealle ja ohjasimme suoraan rantaan. Jännittyneinä 
odotimme, mitä tapahtuisi. Mutta kaikki pysyi täysin rauhalli- 
sena. Ketään ihmistä ei ollut näkyvillä tai kuuluvilla. Heitin 
konepistoolini Haveliin. Aloitimme varovasti etenemisemme. 
Ensiksi tapasimme heti maihinnousupaikkamme kohdalla vasta 
vähän aikaa sitten tyhjennetyn leirin. Sitten menimme suoraan 
länteen ja saavuimme Döberitzin harjoitusalueelle. Siellä arve- 
limme olevamme turvassa. Ja niin myös olimme. Tapasimme 
siellä täällä harhailevia yksittäisiä sotilaita, kerran jopa sulkeis- 
muodossa. olevan komppanian, jonka kaikki miehet olivat tais- 
telleet itsensä loppuun. Harjoitusalueen länsirajalla näytti ole- 
van aihetta hieman levähtää. Ryömimme tiheikköön piiloon ja 
yritimme nukkua. Mutta siitä ei tullut paljon mitään. Niinpä 
lähdimme aamupäivän kuluessa — oli 1. toukokuuta — eteenpäin 
kohti länttä. Olimme hyvin varovaisia, sillä teillä liikkui suuret 
määrät venäläisiä. Ei kestänyt kauankaan, kunnes meidät huo- 
mattiin, ja jouduimme nopeasti pakenemaan erääseen metsik- 
köön. Siellä meitä ei ajettu takaa, joten päätimme viettää päi- 
väsajan metsässä. | 

Yöllä kävelimme pitkin peltoteitä, osaksi myös maastoitse 
luoteeseen päin, aina vain kompassin mukaan. Valoisan tullessa 
piilouduimme jälleen metsään ja pysyimme siellä koko päivän. 
Sillä kertaa olin niin väsynyt, että jopa nukuinkin jonkun aikaa. 
Ennen matkan jatkamista illalla päätimme yrittää saada jostakin 
maatalosta siviilivaatteet. Minusta tuntui siltä, että taistelut oli- 
vat sillä seudulla jo päättyneet. Suurilla teillä, joilla saatoimme 
nähdä, liikkui paljon ihmisiä ilman, että heitä olisi tarkastettu. 

Pimeän tultua kävelimme eteenpäin ja saavuimme syrjäiseen 
maataloon. Pieni valonsäde paljasti, että siellä asuttiin. Vasta 
toistettuamme koputukset ja huudettuamme meille avattiin ovi. 
Tapasimme kaksi pariskuntaa, joiden keskinäiset suhteet jäivät 
epäselväksi. He ottivat meidät kuitenkin aivan ystävällisesti 
vastaan ja tarjosivat riittävästi ruokaa. Pienien vaikeuksien jäl- 
keen onnistui meidän jopa vaihtaa asepukumme siviilivaattei- 
siin. Sitten lähdimme asuinrakennuksesta ja asetuimme latoon 
olkien sekaan. Siellä nukuin taas pitkästä aikaa kunnolla. 

Seuraavana aamupäivänä, 3. toukokuuta, lähdimme taas liik- 
keelle kauniilla säällä erästä ratapenkkaa pitkin, pitäen suuntana 
edelleen luodetta. Se oli kuitenkin virhe. Vähän ajan kuluttua 
meidät nappasi venäläinen vartio ja vei läheiseen kylään, missä 
meidät pakattiin hetken päästä kuorma-autoon yhdessä muiden 
meidänkaltaisten =sotilaitten kanssa ja vietiin sitten pois. 
Ajoimme jonkin matkaa, kunnes tulimme isolle tielle Berliini- 
Nauen — Friesack, joka piti ylittää. Siellä koputin lujasti ohjaa- 
mon kattoon ja huusin ”Stoi”. Auto todella pysähtyikin. Hyp- 
päsimme Mathiesingin kanssa pois ja sukelsimme jalankulkijoit- 
ten sekaan. Heitä liikkui tuolla tiellä joka suuntaan. Huoma- 
simme, että tuossa tungoksessa voimme kulkea paljon huo- 
maamattomammin kuin muualla, joten marssimme eteenpäin 
kohti koillista, aina Friesackiin asti. Siellä koko liikenne oli 
pysäytetty. Päätimme viettää yömme läheisen talon pienessä 
huoneessa, aika epämukavalla vuoteella. Seuraavana päivänä, 4. 
toukokuuta iltapäivällä tiesulku avattiin ja ruuhkautunut väki- 
joukko lähti eteenpäin kohti luodetta. Saavuimme myöhään illal- 
la pieneen, tuskin enää asuttuun kaupunkiin Sandauhun Elben 
rannalla. Näytti siltä, että venäläiset olivat poistuneet seudulta 
vasta vähän aikaisemmin. Majoituimme hylättyyn huvilaan, Jo- 
ka kuului jollekin lääkärille. Talosta löytyi syötävää ja juotavaa, 
mikä olikin hyvä syy viivähtää siellä. 

Päämääränämme oli edelleen päästä Elben länsirannalle. 
Matkalla sinne jouduimme jälleen lyhyeksi aikaa venäläisten 
vangiksi. Metsäleiri, johon meidät vietiin, oli tuskin vartioitu. 
Saimme kenttäkeittiöltä tukevan aterian. Siellä toimiva saksa- 

lainen sotavanki näytti meille metsästä poisjohtavan tien, jota 
venäläiset eivät vartioineet, ja niin pääsimme toisen kerran pa- 
koon. Nyt päätimme olla riskeeraamatta enää mitään, joten 
odotimme rauhassa suotuisaa tilaisuutta. Lähdimme Mathiesin- 
gin kanssa Havelbergiin, lähimmälle paikkakunnalle pohjoisen 
suunnassa ilmoittautuaksemme siellä poliisille ja etsiäksemme 
majapaikkaa. Tulimme osaksi hävitettyyn majataloon, ja tar- 
jouduimme — ruokaa ja majoitusta vastaan — auttamaan siellä 
elävää vanhahkoa avioparia korjaustöissä. Ensiksi täytyi tilkitä 
katto. Tiilet olivat jo pihassa. Kauppa tuli sovituksi ja me vii- 
vyimme siellä noin neljä viikkoa. Ilmoittautumistoimistossa 
saimme paperit ja elintarvikekortit. Minä merkitytin itseni kir- 
joihin Claus Nagelina” ja elin sitten seuraavat kuukaudet tuol- 
la nimellä. 

Katonkorjaus eteni hyvin. Sää pysyi kauniina. Meillä ei sillä 
hetkellä ollut juuri huolia, mutta pidimme silti silmämme ja 
korvamme auki voidaksemme joka hetki jatkaa matkaamme 
länteen. Havelberg sijaitsee keskellä tunnettua parsanviljely- 
aluetta. Oli juuri sadonkorjuun aika. Koska parsaa ei nyt tavan- 
omaiseen tapaan voitu viedä Berliiniin, elimme tuon ajan Ha- 
velbergissa lähes kokonaan parsalla. 

Kesäkuun alussa Mathiesing päätti lähteä omille teilleen, ja 
hän poistuikin luotani. Minä puolestani hylkäsin majapaikkani 
Havelbergissä ja matkustin junalla Burgin suuntaan lähelle 
Magdeburgia. Siellä asui adjutantuurimme vääpelin Lepperin äiti 
pienessä kylässä Elben varrella. Tunsin hänet eräältä käynniltä 
edellisenä talvena. Sain sydämellisen vastaanoton ja hyvän huo- 
lenpidon. Nyt oli tavoitteeni aivan lähellä. Venäläinen miehi- 
tyshallinto toi joka aamu vankikomennuskunnan heinänkorjuu- 
seen Eiben rantaniitylle. Vartiopaikat olivat Elben törmällä, 
joka oli vaihtelevan kaukana itse joen rannasta. Vangit eivät 
tehneet työtä vastenmielisesti, koska he vaanivat myös tilai- 
suutta päästä pakoon. 

Lyhyen tarkkailun jälkeen keksin ve toikmäst jolla Elben 
ylitys saattaisi onnistua vaarattomasti. Kerroin ystävälliselle 
emännälleni seuraavana aamuna, että mahdollisesti en palaisi 

takaisin. Aamupäivällä otin innokkaasti osaa heinänkorjuuseen, 
ja ruokatunnin aikaan piilouduin suureen pensaikkoon aivan 
Elben rannalla. Iltapäivä oli jännittävä. Olivatko venäläiset 
huomanneet mitään? Eivät olleet, sillä iltapäivän työt päättyi- 
vät, eikä minun katoamiseni ollut herättänyt huomiota. Hämä- 
rän tullessa valmistauduin rauhassa ylimenoon. Löysin laudan, 
jolle asetin vähät tavarani. Ilta oli lämmin, eikä yökään tuonut 
paljoa viileyttä. Suunnilleen keskiyöllä liu'uin varovasti veteen 
ja uin Elben toiselle rannalle. Virta vei minua hieman alaspäin. 
Kesti ehkä 20 minuuttia, ennen kuin sain jälleen pohjan jalkojeni 
alle. Olin tavattoman iloinen siitä, että pakoni oli päättynyt niin 
onnellisesti, ja uskoin olevani nyt brittiläisellä miehitysvyö- 
hykkeellä jälleen turvassa. Lyhyen levähdyksen jälkeen lähdin 
pensaikosta matkaan. Oli keskiviikko, 20. kesäkuuta 1945. 
Osaksi jalkaisin ja osaksi julkisilla liikennevälineillä saavuin 
Magdeburgiin ja sieltä edelleen Wanzlebeniin, vanhalle vaimoni 
suvun omistuksessa olleelle maatilalle, joka nyt oli vielä ap- 
peni sedän omistuksessa. Etsin käsiini hänen poikansa, Klaus 
Kiihnen, joka oli paennut sinne Taka-Pommerista seitsemän 
lapsensa kanssa. He ottivat minut liikuttavasti vastaan, hoitivat 
minut kuntoon ja veivät seuraavana päivänä eteenpäin Nienha- 
genin lähellä olevalle maatilalle, jota viljeli muuan appivanhem- 
pieni serkku. Myös siellä sain ystävällisen vastaanoton. Kun 
olimme keskustelleet hieman monimutkaisesta tilanteestani, 
hän ajoi Nienhageniin ja nouti sieltä appeni. Siitä tuli onnellinen 
jälleennäkeminen. Harkitsimme, mihin voisin lähinnä majoit- 
tua. Sitten jatkoin matkaani. Lankoni oli vasta päivää aikai- 
semmin palannut Schleswig- Holsteinista kotiin, mutta nyt hän 
jo kuljetti minua hevosrattailla. Yhdessä meillä oli oikein muka- 
va matka kesäisen maiseman läpi Nienhagenin naapuritilalle. 


Nienhagen, Wernigerode, Bonn 


Jäin sinne. Vasta yöllä menin jalkaisin Nienhageniin, jossa ta- 
pasin vaimoni ja näin lapsemme nukkumassa syvässä unessa. 

Nyt olin jälleen kotona, uskoin. Mutta se oli erehdys. 

Olimme päättäneet muuttaa Wernigerodeen. Siellä vaimoni 
oli jo ilmoittautunut klinikalle, jossa lapsemme oli määrä syntyä. 
Lankoni Behr, joka tuli Reininmaalta käymään Nienhagenissa, 
halusi minun lähtevän mukaansa, koska hän oli varma siitä, että 
Saksin maakunta luovutettaisiin muutaman päivän kuluttua ve- 
näläisille. Me torjuimme tuon ajatuksen edessäolevan synny- 
tyksen takia. Wernigerodesta me löysimme itsellemme pienen 
huoneen erään vanhan rouvan talosta ja asetuimme aluksi sinne 
asumaan. Heinäkuun 28. päivänä syntyi tyttäremme Christa. 
Siitä aiheutunut suuri ilo vei ajatuksemme vähäksi ajaksi pois 
arkipäivän ahdistuksesta. Pelkäsin ennen muuta kaiken maan- 
omistuksen pakkoluovuttamista venäläisellä vyöhykkeellä. 

Vaimoni ollessa vielä synnytyslaitoksella toi lastenhoitaja 
sinne ” Völkischer Beobachterin”? numeron syyskuun 4. päiväl- 
tä 1939. Siinä oli suuri kuva Hitleristä ja minusta sodan alkaes- 
sa. Minun täytyi pelätä joutuvani pidätetyksi, joten pakenin 
vaimoni perheen avulla länteen, aluksi Schöningeniin. Sieltä 
minua auttoi vaimoni isän karjakauppias edelleen Bonniin lan- 
koni Behrin luo, joka majoitti minut ensin tuttavansa v. Grooten 
perheeseen — yhä Havelbergissä käyttöönottamallani nimellä. 
Tuo perhe otti minut vastaan vaikeasta taloudellisesta tilantees- 
. ta huolimatta erittäin vieraanvaraisesti. 

Kesällä 1945 appivanhempani menettivät kauniin maatilansa 
Nienhagenin. Se aiheutti paljon levottomuutta ja surua. Vaimo- 
ni kävi luonani Bonnissa, jolloin pohdimme yhdessä, mitä pitäisi 
tehdä keksimättä kuitenkaan heti ratkaisua. Mutta me emme 
heittäneet toivoamme. 

Syksyllä kirjoittauduin Bonnin yliopistoon opiskelemaan ta- 
loustieteitä. Löysin Bad Godesbergistä lämmitettävän huoneen 
ja keskityin sitten kokonaan uuteen elämänvaiheeseen. Tuota 
aikaa varjostivat vain Nienhagenin maatilan takavarikoinnin ai- 
heuttamat pulmat. Perheeni täytyi syksyllä tyhjentää Nienha- 
gen ja muuttaa asumaan länteen. Monien ystävien avulla ja mitä 
erilaisimpien vaiheiden kautta vaimoni onnistui löytää jouluksi 
Detmoldista uusi asunto. 

Vankeus Iserlohnissa ja Bad Nenndorfissa 


Tammikuun 7. päivänä 1946 britit vangitsivat minut Godesber- 
gissä erään ilmiannon perusteella. Arvioin vankeuden kestävän 
pitkähkön ajan, vaikka minut noutanut hyvin kohtelias ja tahdi- 
kas upseeri puhuikin vain pidättämisestä kuulusteluja varten. 
Vietettyäni yön Bonnin vankilassa he siirsivät minut panssari- 
autolla tutkintaleiriin Iserlohniin. Siellä minut otti vastaan villis- 
ti huutava brittiläinen aliupseeri, joka suoritti myös piinallisen 
tarkan ruumiintarkastuksen. Sen jälkeen hän ohjasi minut erää- 
seen parakkiin lämmittämättömään huoneeseen, jossa oli kah- 
deksan tai kymmenen vuodetta ja yhtä monta asukasta. Tasku- 
jeni sisällöstä sain pitää vain nenäliinan. 

Kahden päivän kuluttua tuossa kylmässä parakissa alkoivat 
kuulustelut. Kuulustelu-upseeri oli rauhallinen, hyvin asiallinen 
ja sympaattinen mies. Henkilötietojen toteamisen jälkeen eng- 
lantilaisia kiinnostivat vain Valtakunnankansliassa vietetyt vii- 
meiset viikot. Koska minulla ei ollut mitään salaisuuksia piilo- 
tettavana, vastailin kysymyksiin hyvin avoimesti ja vapaasti. 
Vähitellen selvisi, että englantilaiset uskoivat Hitlerin antaneen 
salaisia käskyjä ja määräyksiä taistelun jatkamisesta hänen kuo- 
lemansa jälkeen. Sen pystyin hyvällä omallatunnolla kieltä- 
mään, sillä sellaisia käskyjä ei ollut olemassa. Sain vaikutelman, 
että minua uskottiin. Kolmen— neljän kuulustelun jälkeen minut 
jätettiin rauhaan, ja aika kului suhteellisen yksitoikkoisesti, 
koska meillä oli tuskin mitään lukemistakaan. Jonkin aikaa oli 
journalisti Hans-Georg v. Studnitz suljettuna kanssani samaan 
huoneeseen. Hän viihdytti meitä kaskuilla ja kertomuksilla. 
Myös kahdeksan juutalaista Itä-Euroopasta asui vähän aikaa 
parakissamme. Heidän kanssaan käydyt keskustelut aikaansai- 
vat tervetullutta vaihtelua. 

Helmikuun 8. päivänä minut siirrettiin kuulusteluleiriin Bad 
Nenndorfiin. Tuosta leiristä liikkui jo Iserlohnissa villejä, tuskin 
uskottavia huhuja. Todellisuus ylitti vielä kaikki odotukset. Jäl- 
leen jo Iserlohnista tuttu karjunta vastaanottovaiheessa, uusi 
ruumiintarkastus ja lopuksi vaatteiden pois otto. Tilalle annettiin 

jonkinlaiset kamppeet, ja sitten minut teljettiin yksinäiseen, to- 
sin lämmitettyyn huoneeseen, jossa oli vuode, pöytä ja tuoli. 
Liikkua sai leirissä vain juoksuaskelin vartijoiden huutaessa 
lakkaamatta kovalla äänellä. Ruoka oli riittämätöntä ja huonoa. 
Bad Nenndorf, missä vietin melkein kolme kuukautta, edusti 
vankeusaikani ehdottomasti synkintä vaihetta. Öisin kuulin 
usein vankien huutavan. Oli lähellä olettamus, että heitä pa- 
hoinpideltiin. Muutaman päivän ”totuttelun' jälkeen minut 
noudettiin ensimmäiseen kuulusteluun. 

Minun täytyi juosta pitkin käytäviä. Kuulustelijat seisottivat 
minua tuntikausia ja tarttuivat taas Iserlohnissa perusteellisesti 
käsiteltyyn aiheeseen — Hitlerin väitettyihin salaisiin käskyihin — 
nyt vain sillä erotuksella, että he eivät uskoneet minua. Kun 
pysyin totuudessa sekä kiistin hyvässä uskossa ja asian tuntien 
sellaisten käskyjen olemassaolon, sävy koveni ja kohtelu muut- 
tui suorastaan kurjaksi. Minut pantiin vieläkin heikommalle 
ruoalle, ennestäänkin niukat huonekalut vietiin pois sellistäni ja 
minulle heitettiin yöksi peite, johon kietouduin nukkuakseni 
lattialla. Tosin ””yölepo” kesti vain neljä tuntia. Aamulla kello 
4 vartija haki peiton pois. Sitä kesti suunnilleen viikon, jolloin 
minua ei myöskään kuulusteltu. Sitten minut jälleen otettiin 
käsittelyyn, jolloin toistin jo sanomani. Muuan kuulustelijoista, 
jotka yrittivät houkutella minulta erilaisin keinoin sellaisia tieto- 
ja, joita he halusivat kuulla, oli muuten englantilainen histori- 
oitsija Hugh Trevor-Roper. 

Minun itsepintaisesta ”'valehtelemisestani” seurasi se, että 
taivutteluvankeutta jatkettiin. Se rupesi tuntumaan lopulta liian 
tyhmältä, joten päätin parantaakseni yksinkertaisesti vain tilan- 
nettani ryhtyä syöttämään englantilaisille pajunköyttä. Kun il- 
moitin valmiuteni puhua siitä lähtien totuuden mukaisesti”, 
minut vietiin jopa kuulustelukeskuksen johtajan luo. Hän otti 
minut vastaan kahden muun upseerin kanssa naurettavan viral- 
lisesti täydessä asepuvussa vöineen ja lakkeineen osoittaakseen 
tehtävänsä — ja myös minun odotetun lausuntoni — tärkeyttä. 

Kerroin heille sekoituksen totta ja tarua esittämättä kuiten- 
kaan mitään liian paksua. Bunkkerissa vietetyt viimeiset päivät 

kuvasin siinä ohessa sellaisina kuin olin ne kokenut. Ensimmäi- 
senä tuloksena saatoin todeta, että selliini ilmestyi taas huone- 
kaluja. Sain paperia ja kirjoitusvälineet esittääkseni lausuntoni 
kymmenenä kohtana kirjallisesti. Siitä lähtien minut jätettiin 
rauhaan; pysyin kuitenkin aluksi vielä yksinäisvankeudessa. 
Myöhemmin koin melkoista huvia lukiessani Trevor-Roperin 
kirjasta The Last Days of Hitler” (1947) hölynpölyn Hitlerin 
minulle muka antamasta tehtävästä toimittaa Keitelille salainen 
viesti. 

Yksinäisselli Nenndorfissa oli hyvin masentavaa aikaa, joten 
yritin etsiä jotain vaihtelua. Sain ajan kulumaan hyvin, kun 
löysin kynänpätkän ja ryhdyin kirjoittamaan käymäläpaperille 
satua lapsilleni, tarinaa pienestä pojasta maailmanmatkalla. 

Vähän ajan kuluttua minut siirrettiin talon alakerran käytäväl- 
le. Siellä ei sellejä pidetty lukittuna, joten meillä oli päivittäin 
liikkumisvapaus. Tusinaan sellejä majoitetun noin 40 vangin 
joukosta löysin monia kiinnostavia keskustelutovereita ja tapa- 
sin monia tuttuja. Muistan kaksi johtokunnan jäsentä Her- 
mann- Göring -tehtailta, eräitä diplomaatteja ja useita OKW:n 
upseereita. Tapasin myös journalisti Heinz Lorenzin Valtakun- 
nankansliasta ja Freytag-Loringhovenin kenraali Krebsin esi- 
kunnasta. Tuolla osastolla asuin heinäkuun 11. päivään saakka. 

Englantilaiset, joille olimme kuin ilmaa, kohtelivat meitä ku- 
leina jakaen meidät aamupäivisin ja iltapäivisin järjestelemään ja 
siivoamaan huoneitaan sekä pesemään astioitaan. Sitä varten 
saimme tosin myös lisätyt ruoka-annokset, joten tulin taas no- 
peasti voimiini. 

Yksinäisvankeudessa olin ollut luonnollisesti täysin tietämä- 
tön elämästä ja tapahtumista ulkona”. Nyt yli neljännesvuo- 
den katkoksen jälkeen saatoin lukea jälleen lehtiä. Se mitä niistä 
sai luettavakseen oli kylläkin hyvin epämiellyttävää. Mutta hä- 
vityn sodan ja koetun laajuisen valtiollisen romahduksen jälkeen 
täytyi meidän lähteä kaikessa rakentamaan uutta pohjalta saak- 
ka. Minua askarrutti erityisesti se, että minun tähteni oli käyty 
tammikuussa brittiläisessä sotilastuomioistuimessa Bonnissa 
suurella kohulla prosessi niitä ihmisiä vastaan, jotka olivat aut- 

taneet minua piiloutumaan”. Heitä olivat appeni, lankoni Behr 
ja neiti Maria v. Groote, jotka saivat kaikki kolme kuukautta 
vankeutta, koska eivät olleet ilmiantaneet minua. 


Zedelghem, Munster, Adelheide ja Niirnberg 


Heinäkuun 11. päivänä 1946 minut kuljetettiin brittiläiseen van- 
kileiriin Zedelghemiin Brüggen luona. Matka kuorma-autossa 
oli unohtumaton. Muuan maavoimien kenraali, Freytag-Lo- 
ringhoven ja minä olimme kytkettyinä toisiimme pystymättä 
tuskin liikkumaan. Zedelghem oli jaettu moniin osastoihin, jol- 
loin oman ”cagen” saivat kenraalit, yleisesikuntaupseerit ja 
esikuntaupseerit. Sattumalta oli muuan leirin tulkeista vanha 
koulutoverini Hannoverista. Hänen avullaan sain monenlaisia 
pikku mukavuuksia. Elinolosuhteet Zedelghemissä olivat kel- 
vottomat. Laveri yli 100 hengen parakissa muodosti pitkäksi 
ajaksi ainoan yksityisen elintilan. Tarvitsin aikaa tottuakseni 
noihin oloihin. Tapasin sentään paljon tuttuja; kehittyi myös 
säännöllinen päiväjärjestys. Kaunis kesä teki muutoin oleskelun 
jossain määrin siedettäväksi. Silti epävarmuus kävi kovasti 
hermoille. Muodostui miellyttävä piiri keskusteluihin, kävely- 
retkiin ja iltakausien bridgeen. 

Elimme huhujen keskellä. Paljon keskustelua herättänyt aihe 
oli muun muassa edessä oleva leirin hajottaminen ja siirto Sak- 
saan. Siihen liittyi paljon spekulaatioita. Syyskuun 8. päivänä 
meidät todella siirrettiin sotavankileiriin Munsteriin yllättävän 
loisteliaalla kyydillä pikajunassa silloisessa 2. luokassa. Majoi- 
tus Munsterissa vastasi jokaisen sotilasarvoa. Jaoin puoli vuotta 
huoneeni hyvin tuntemani eversti Raduschin kanssa. Hän oli 
toiminut lopulta erittäin hyvin menestyneenä yöhävittäjien ko- 
mentajana. Keväällä 1947 olivat alemmat sotilasarvot ja *'har- 
mittomat tapaukset? vapautusvuorossa, kun taas niin sanotut 
”natsiupseerit” asetettiin pitempään, aivan epämääräisen ajan 
kestävään vankeuteen. Ratkaisu pitemmän vankeusajan puolel- 
le määräytyi sen perusteella, mitä oli saatu tietää elämänvaiheis- 

ta, henkilökohtaisesta asennoitumisesta Kolmanteen valtakun- 
taan ja Saksan senhetkiseen poliittiseen tilanteeseen. Minua 
pidettiin luonnollisesti erittäin vaarallisena, joten jouduin muu- 
tamien muiden tovereideni kanssa toukokuun 30. päivänä 1947 
Adelheiden leiriin Delmenhorstiin, entiseen lentotukikohtaan. 

Kun saavuin sinne, sain heti tietooni maanalaisen lämmitys- 
putkiston, jota pitkin saatoimme lähteä joka hetki huomaamatta 
leiristä. Oleskelun pituudesta tuossa leirissä esiintyi erilaisia 
mielipiteitä. Jotkut sanoivat, että meitä pidetään siellä vähintään 
kymmenen vuotta, toiset arvelivat vapautuksen koittavan pian- 
kin. Britit vaikenivat asiasta. Joka tapauksessa keskustelumme 
kaartelivat vain yhden aiheen ympärillä: milloin saisimme jäl- 
leen vapautemme takaisin. Tunnelma oli vastaavasti kiihtynyt ja 
jännittynyt. Olin majoitettuna kolmen maavoimien yleisesikun- 
taupseerin kanssa samassa tuvassa, ja me panimme kaikki voi- 
mat liikkeelle saadaksemme ulkomaailman tietoiseksi tilantees- 
tamme. Meidän onnistui salakuljettaa Adelheidesta kirje britti- 
läiselle ylikomissaarille. Se saavutti Englannin Saksan ministe- 
rin lordi Pakenhamin, joka kävi vuodenvaihteessa leirissä sekä 
selvitti itselleen myös saksalaisilta vangeilta olosuhteita ja mei- 
dän epäselvää asemaamme. Saimme sen jälkeen myös eräitä 
helpotuksia. Vaimomme saattoivat nyt vierailla luonamme koko 
päivän, ja yhä tiheämmin saimme tietoja, joiden mukaan vapaut- 
tamisemme oli lähellä. Adelheidessa olin usein yhdessä Frey- 
tag-Loringhovenin ja yleisesikuntaeverstiluutnantti vapaaherra 
v. Humbolt-Dachroedenin kanssa. Olin tavannut heidät jo so- 
dan viimeisinä viikkoina useasti Johtajanpäämajassa. Myös 
kenraalien °’ Beppo” Schmidin ja Vorwaldin kanssa kävin useita 
keskusteluja. 

Hyvä toveruus, jota vaalimme, antoi meille tukea. Joulunpy- 
hinä 1947 herätti saksalaisen leirikomendantin tieto leirin purka- 
misesta puolen vuoden kuluttua innostuksen myrskyn. Todella- 
kin tammikuussa alkoi perusteellinen vapautusprosessi, jolloin 
britit halusivat varmuuden valmiudestamme demokratiaan. 
Kaikki olivat oppineet läksynsä. Minun tutkintoni oli määrätty 
maaliskuun 2. päiväksi, joten aloin jo toivoa vapauttamistani. 

Sen sijaan minut siirrettiinkin Närnbergiin. Siellä vankilan to- 
distajainsiivessä tapasin suuren joukon vanhoja tuttuja, jolloin 
oli paljon kerrottavaa. Syyn oleskeluuni siellä sain tietää eräässä 
kuulustelussa. Sotamarsalkka Sperrle oli syytettynä tapaukses- 
sa XII, niinsanotussa OKW-prosessissa osuudestaan helmi- 
kuussa 1938 Obersalzbergissä Itävallan liittokanslerin Schu- 
schniggin vierailun yhteydessä. Kykenin tekemään kuulusteli- 
jalle selväksi, että Sperrle ja Reichenau oli otettu mukaan vain 
statisteiksi. Kuulin myöhemmin, että lausuntoni oli myötävai- 
kuttanut Sperrlen vapauttamiseen lokakuun lopussa 1948. 

Muuten oli oleskelu Niärnbergissä aika yksitoikkoista. Minua 
kuulusteltiin tosin vielä usein, mutta sain vaikutelman, että sillä 
ei ollut juuri mitään merkitystä tai yhteyttä kulloinkin meneil- 
lään olevaan oikeudenkäyntiin. Todennäköisesti kuulustelijat 
halusivat vain tutustua minuun. 

Kohokohtana Nirnbergissä viettämänäni aikana oli pitkä kä- 
vely sotamarsalkka Milchin kanssa, joka oli tuomittu huhti- 
kuussa 1947 elinkautiseen vankeuteen. Oikeus oli todennut hä- 
net vastuulliseksi orjatyövoiman”? käytöstä. Nuo syytteet olisi 
täytynyt oikeastaan osoittaa jo hirtetylle Sauckelille. Milch hal- 
litsi itsensä suurenmoisesti. Valitettavasti hänen optimisminsa 
petti. Hän odotti pikaista vapauttamista, mutta se tuli vasta 
vuonna 1954. 

Yksitoikkoinen odotus Nirnbergissä — vietin siellä kymme- 
nen viikkoa — oli niin rasittava, että ilmoittauduin vapaaehtoise- 
na keittiöpalveluun. Tehtäviini kuului muun muassa jakaa ruo- 
kaa. Siten jouduin tekemisiin monien tuomiotaan odottavien 
syytettyjen kanssa. Keskustelin silloin henkilöiden kanssa, joita 
syytettiin osallisuudesta tapauksiin VII (”*kaakkois-kenraalit), 
VIII (SS:n Rotu- ja asutusosasto””), IX (””Einsatzgruppen”)), 
X (”Krupp-prosessi””), XI (”Wilhelmstrasse””) ja XII 
C’ OKW-prosessi”). Monet asiayhteydet adjutantinajaltani sel- 
kenivät silloin minulle, monet tapahtumat ja henkilöt näin nyt 
uudessa, enimmäkseen epäedullisemmassa valossa. Mutta ko- 
konaisuutena minusta näytti arveluttavalta tuo tapa päättää hir- 
vittävä luku Saksan historiasta syyttäjillä ja tuomareilla, jotka 

tuskin tunsivat ensimmäisen maailmansodan jälkeistä Euroop- 
paa. En kyennyt silloin näkemään hyviä lähtökohtia uudisra- 
kennukselle, jos syyllisyys ja vastuullisuus jaetaan liian yksi- 
puolisesti. Ilmiselvästi silloisessa järjestelmässä sekoitettiin 
syytettyjen penkillä kunniallisia miehiä rikollisiin. 

Nirnbergin lohduton ja ahdistava ilmapiiri sai minut teke- 
mään useita kirjallisia anomuksia, joissa pyysin siirtoa mahdol- 
lisimman nopeasti takaisin Adelheideen, jos kerran vapauttami- 
seni ei ollut vielä ajateltavissa. Toukokuun alussa palasin vih- 
doin Adelheideen vartijanani ystävällinen, mustaihoinen aliup- 
seer. 

Leiri oli jo melkein tyhjennetty. Mutta myös viimeisille, 
suunnilleen kahdellekymmenelle ”parantumattomalle? koitti 
vapauden hetki. Toukokuun 14. päivänä 1948 vankeuteni päät- 
tyi. Matkustin junalla Herfordiin, missä minua odotti vaimoni 
lähes yhdeksänvuotiaan poikamme kanssa. Nyt olin vihdoinkin 
kotona. 

DAF 


FHO 
Gauleiter 


Gestapo 
KdF 


Luftwaffe 
NSDAP 


NSKK 


OKH 
OKL 
OKM 
OKW 


Reichsheer 

Selityksiä 


Deutsche Arbeitsfront=Saksan työrin- 
tama 
Fährerhauptguartier=Johtajanpäämaja 
Aluejohtaja (puolueen ja valtion hallin- 
to), maaherra” 

Geheime Staatspolizei= salainen poliisi 
Kraft durch Freude=v. 1933 perustettu 
DAF:n vapaa-ajan organisaatio ”'voi- 
maa ilosta” 

Ilmavoimat 

Nationalsozialistische Deutsche Arbei- 
terpartei=Saksan kansallissosialistinen 


työväenpuolue 

N ationalsozialistisches Kraftfahrer- 
Korps=Kansallissosialistinen autoi- 
lijaliitto 


Oberkommando des Heeres=Maavoi- 
mien (pää)esikunta 

Oberkommando der Luftwaffe=Ilma- 
voimien (pää)esikunta 

Oberkommando der Marine=Merivoi- 
mien (pää)esikunta 

Oberkommando der Wehrmacht= Puo- 
lustusvoimien pääesikunta 

Saksan maavoimat v. 1920—1935 


Reichswehr 
SA 


SS 


SS:n ylemmät 
sotilasarvot 
Obersturmführer 
Hauptsturmführer 
Sturmbannführer 
Obersturmbannführer 
Standartenführer 
Oberführer 
Brigadeführer 
Gruppenführer 
Obergruppenführer 
Oberstgruppenführer 


Waffen-SS 


Wehrmacht 


Saksan puolustusvoimat v. 1919—1935 
Sturmabteilung="'rynnäkköosasto”, 
NSDAP:n järjestys- ja suojeluskaarti 
Schutzstaffel=""suojeluskaarti”?, yleis- 
nimitys Hitlerin henkivartiostosta syn- 
tyneille NSDAP:n johtamille uudemmil- 
le aseellisille joukoille 


rinnastettuina upseerinarvoihin: 


Luutnantti 
Kapteeni 

Majuri 
Everstiluutnantti 
Eversti 

Eversti (vanhempi) 
Kenraalimajuri 
Kenraaliluutnantti 
Kenraali 
Kenraalieversti 


Ase-SS, itsenäisenä SS:ään sisältynyt, 
puhtaasti taistelutehtäviin käytetty orga- 
nisaatio käsittäen suurimmillaan v. 1944 
noin 900 000 miestä, joista 200 000 oli 
ulkomaalaisia. Vuoteen 1939 nimellä 
”SS-Verftägungstruppe”. 

Saksan puolustusvoimat v. 1935—1945 

16. kesäkuuta 


6.—13. syyskuuta 
19.—26. syyskuuta 


25.—29. syyskuuta 
5. lokakuuta 


5. marraskuuta 


21. marraskuuta 


15.—22. tammikuuta 
24. tammikuuta 


—5. helmikuuta 
5. helmikuuta 

Tapahtumia 


1937 

Palveluksen aloittaminen ilmavoimien 
adjutanttina Johtajan ja valtakunnan- 
kanslerin luona toimivassa puolustus- 
voimien adjutantuurissa”' 

9. puoluepäivät, nimellä °’ Työ” (Nirn- 
berg) 

Puolustusvoimien sotaharjoitukset 
Mecklenburgissa 

Mussolinin suorittama valtiovierailu 
USA:n presidentin Rooseveltin pitämä 
”karanteenipuhe” Chicagossa 

Puhuttelu Valtakunnankansliassa 

(C Hossbachin pöytäkirja”) 

Unkarin pääministeri V. Daranyin ja 
ulkoministeri v. Kanyan vierailu Berlii- 
nissä 


1938 

Jugoslavian pääministeri Stojadino- 
vitshin vierailu Berliinissä 
Blombergin- Fritschin kriisi 


Valtakunnanhallituksen viimeinen istun- 
to 


12. helmikuuta 
12.—15. maaliskuuta 


5.—10. toukokuuta 
28. toukokuuta 


13. kesäkuuta 


15. elokuuta 
17. elokuuta 


21.—27. elokuuta 
27.—30. elokuuta 
5.—12. syyskuuta 
15. syyskuuta 
22.—24. syyskuuta 
29. syyskuuta 


3.—4. lokakuuta 
7. marraskuuta 


9./10. marraskuuta 


26.—27. tammikuuta 
14./15. maaliskuuta 
15. maaliskuuta 


23. maaliskuuta 


15.—19. toukokuuta 


”Berchtesgadenin sopimus” Hitlerin ja 
Schuschniggin välillä 

Itävallan liittäminen Saksaan (” An- 
schluss”') 

Hitlerin valtiovierailu Italiaan 

Hitlerin puhuttelu sotilasjohdolle Valta- 
kunnankansliassa (Tapaus vihreä’) 
Hitlerin puhuttelu maavoimien kenraa- 
leille Barthissa 

Koeammunta Jiiterbogissa 

Hitlerin asetus vakinaisista SS-joukoista 
(SS- Verfligungstruppe) 
Unkarin —valtionhoitajan, 
Horthyn valtiovierailu 
Hitler tarkastaa Länsivallin 
10. puoluepäivät, nimeltä *Suur-Saksa”' 
Englannin pääministeri Chamberlain 
Hitlerin luona Obersalzbergissä 
Chamberlain Hitlerin luona Bad Godes- 
bergissa 

”Miinchenin sopimus” Saksan, Iso-Bri- 
tannian, Ranskan ja Italian kesken 
Hitlerin matka Egeriin ja Karlsbadiin 
Attentaatti lähetystöneuvos Rathia vas- 
taan Pariisissa 

” Valtakunnan kristalliyö”' 


amiraali v. 


1939 

Ribbentropin matka Varsovaan 
Neuvottelut? Tsekkoslovakian presi- 
dentin Hachan kanssa Berliinissä 
T3ekkoslovakian loppuosan miehitys 
sekä Böömin ja Määrin protektoraatin 
perustaminen 

Saksalaisten joukkojen marssi Memelin 
alueelle Liettuan kanssa tehdyn sopi- 
muksen perusteella 

Hitlerin matka Länsivallille 

22. toukokuuta 


23. toukokuuta 


1.—4. kesäkuuta 


3. heinäkuuta 


19. elokuuta 


23. elokuuta 


l. syyskuuta 
3. syyskuuta 
28. syyskuuta 


5. lokakuuta 


2.—4. maaliskuuta 


18. maaliskuuta 
9. huhtikuuta 


10. toukokuuta 
11. toukokuuta 


18. kesäkuuta 

Saksalais-italialaisen ystävyys- ja liitto- 
sopimuksen (”*Terässopimuksen””) alle- 
kirjoittaminen Uudessa Valtakunnan- 
kansliassa 

Neuvottelu Valtakunnankansliassa (puo- 
lustushaarojen komentajat esikuntapääl- 
likköineen, pöytäkirja pieni Schmundt”) 
Jugoslavian prinssihallitsijaparin, prinssi 
Paulin ja prinsessa Olgan valtiovierailu 
Hitlerin vierailu ilmavoimien koelento- 
kentälle Rechlin am Miritzseelle (Meck- 
lenburg) 

Saksalais-venäläisen taloussopimuksen 
allekirjoitus 

Saksan ja Neuvostoliiton hyökkäämät- 
tömyyssopimuksen = allekirjoittaminen 
(salaisena lisäpöytäkirjana ”'vaikutusa- 
lueiden” jako Puolassa) 


Toisen maailmansodan syttyminen 
Englannin ja Ranskan sodanjulistus 
Ribbentrop = allekirjoittaa Moskovassa 
saksalais-neuvostoliittolaisen raja- ja ys- 
tävyyssopimuksen 

Voitonparaati Hitlerin läsnäollessa Var- 
sovassa 


1940 

Amerikkalaisen alivaltiosihteeri Sum- 

ner Wellesin vierailu Berliinissä 

Hitler tapaa Mussolinin Brennerissä 
Tanskan miehitys ja maihinnousu Nor- 
jaan 

Hyökkäys länteen alkaa 

Englannin hallitus antaa pommitusilma- 
voimille oikeuden hyökätä Saksan selus- 
takohteisiin 

Hitler tapaa Mussolinin Miinchenissä 


22. kesäkuuta 


10. heinäkuuta 


13. elokuuta 
27.syyskuuta 


4. lokakuuta 
22. lokakuuta 
23. lokakuuta 


24. lokakuuta 
28. lokakuuta 


12./13. marraskuuta 
23. marraskuuta 


19./20. tammikuuta 
helmikuu 
27. maaliskuuta 


6. huhtikuuta 


10./11. toukokuuta 
20. toukokuuta 
—2. kesäkuuta 
27. toukokuuta 


2. kesäkuuta 
12. kesäkuuta 


Aselepo Saksan ja Ranskan välillä 
(Compiègne) 

Hitlerin neuvottelu Unkarin pääministe- 
rin, kreivi Telekin ja ulkoministerin, 
kreivi Csakyn kanssa 

(toukokuuhun 1941 asti) *Ilmataistelu 
Englannista”? 

Kolmen vallan sopimuksen allekirjoit- 
taminen Saksan, Italian ja Japanin välillä 


Hitler tapaa Mussolinin Brennerissä 


Hitler tapaa Lavalin Montoiressa 

Hitler tapaa Francon Ranskan ja Espan- 
jan rajalla 

Hitler tapaa Petainin ja Lavalin Montoi- 
ressa 

Hitlerin vierailu Mussolinin luona Fi- 
renzessä 

Molotovin vierailu Berliinissä 
Romanialaisen marsalkka Antonescun 
vierailu Berliinissä ja Romanian liittymi- 
nen kolmen vallan sopimukseen 


1941 

Hitler tapaa Mussolinin Salzburgissa 
Saksalaisia joukkoja Pohjois-Afrikkaan 
Sotilaskaappaus Belgradissa. Hitler 
päättää hyökätä Kreikan ohella myös 
Jugoslaviaan. 

Hyökkäys Jugoslaviaa ja Kreikkaa vas- 
taan 

Hessin lento Englantiin 

Kreetan valtaus 


Taistelulaiva Bismarckin uppoaminen 
(osana ” taistelusta Atlantilla, syys- 
kuusta 1939 joulukuuhun 1941) 

Hitler tapaa Mussolinin Brennerissä 
Hitler tapaa Antonescun Miinchenissä 

22. kesäkuuta 
25.—28. elokuuta 


7. joulukuuta 
11. joulukuuta 


maaliskuu 


29./30. huhtikuuta 


8.—15. toukokuuta 


27. toukokuuta 
3. kesäkuuta 
—2. heinäkuuta 


21. kesäkuuta 


19. elokuuta 
23. lokakuuta 


10. marraskuuta 


23. marraskuuta 


14.—26. tammikuuta 

Hyökkäys Venäjälle alkaa 

Mussolinin vierailu Wolfschanzessa ja 
itärintamalla 

Japanin hyökkäys Pearl Harboriin 
Saksan ja Italian sodanjulistus Yhdys- 
valloille 


1942 

Englantilaisten ilmavoimien suurhyök- 
käys Saksan teollisuuskaupunkeja ja su- 
kellusvenetukikohtia vastaan alkaa; 31. 
toukokuuta ensimmäinen suurhyökkäys 
Kölniin 

Hitler tapaa Mussolinin Klesheimin lin- 
nassa 

Joulukuussa menetetyn Kertsin niemi- 
maan takaisinvaltaus (Mansteinin 11. 
Armeijan operaatio **Trappenjagd”') 
Attentaatti Heydrichia vastaan Prahassa 
(kuoli 4. kesäkuuta) 

Sevastopolin linnoituksen valtaaminen 
(Mansteinin ylennys sotamarsalkaksi) 
Rommel valtaa Tobrukin (ja ylennetään 
22. kesäkuuta sotamarsalkaksi) 
Englantilaisten maihinnousu Dieppeen 
Englantilaisten vastahyökkäys Poh- 
jois-Afrikassa alkaa 

Hitlerin keskustelut Cianon ja Lavalin 
kanssa Miinchenissä 

6. Armeijan saarto Stalingradissa alkaa 
(10. tammikuuta 1943 neuvostoliittolais- 
ten hyökkäykset motin tuhoamiseksi. 31. 
tammikuuta/2. helmikuuta antautumi- 
nen) 


1943 

Casablancan konferenssi Rooseveltin ja 
Churchillin välillä. Vaatimus Akselival- 
tojen ””ehdottomaksi antautumiseksi”? 


3. huhtikuuta 


5. heinäkuuta 


10. heinäkuuta 
19. heinäkuuta 


25. heinäkuuta 


17.—24. elokuuta 
12. syyskuuta 


28. marraskuuta 


18. maaliskuuta 
6. kesäkuuta 
20. heinäkuuta 
20. heinäkuuta 
1. elokuuta 


—2. lokakuuta 
16. joulukuuta 


12. tammikuuta 


Hitler tapaa Bulgarian kuninkaan Borik- 
sen 

”Zitadellen? alku (Saksan hyökkäys 
Orelin ja Belgorodin suunnista Kurskin 
alueen valtaamiseksi. 15. heinäkuuta 
hyökkäys keskeytetään) 

Liittoutuneiden maihinnousu Sisiliaan 
Hitlerin ja Mussolinin tapaaminen Felt- 
ressä Bellunon luona (Pohjois-Italiassa) 
Italian kuningas erottaa Mussolinin. Ita- 
lian pääministeriksi tulee marsalkka Ba- 
doglio 


Ouebecin konferenssi Rooseveltin ja 
Churchillin kesken 

Mussolinin vapauttaminen Gran Sassos- 
sa Apenniineillä 

Teheranin konferenssi (Roosevelt, Sta- 
lin, Churchill) 


1944 

Hitler tapaa Horthyn; 19. maaliskuuta 
saksalaiset joukot miehittävät Unkarin 
Liittoutuneiden maihinnousu Ranskaan 
(operaatio °’ Overlord’) 

Stauffenbergin attentaatti Hitleriä vas- 
taan Wolfschanzessa 

Hitler tapaa Mussolinin Wolfschanzessa 


Puolalaisen maanalaisen armeijan kapina 
Varsovassa 

Hyökkäys Ardenneilla alkaa ( Armeija- 
ryhmä B sotamarsalkka Modelin johdol- 
la) 


1945 
Neuvostoliittolaisten hyökkäys Bara- 
nowin sillanpäästä. Sotatoimen edistyes- 


JI 


18. tammikuuta 
4.—11. helmikuuta 
13. huhtikuuta 

16. huhtikuuta 

25. huhtikuuta 

27. huhtikuuta 

29. huhtikuuta 


14. marraskuuta 


helmikuu— 
28. lokakuuta 1948 


14. toukokuuta 

sä joutui Itä-Preussi eristetyksi muusta 
Saksasta ja Puna-armeija saavuttaa val- 
takunnan alueen. 

(—13. helmikuuta) Budapestin menettä- 
minen 

Jaltan konferenssi Stalinin, Rooseveltin 
ja Churchillin kesken 

Wien menetetään 

Neuvostoliittolaisten hyökkäys Kistri- 
nin pohjoispuolitse ja Frankfurt/Oderin 
eteläpuolitse 

Berliinin joutuminen saarroksiin (antau- 
tuminen 2. toukokuuta) 

Hitler päättää tehdä itsemurhan 

Lähtö Hitlerin luota 


1946 
Oikeudenkäynti (Ntärnbergissä) sota- 
marsalkka Milchiä vastaan (tuomioksi 
16. huhtikuuta 1947 elinkautinen van- 
keus) 


1947/48 


”OKW-prosessi”' (sotamarsalkka Sperr- 
len vapauttaminen) 
Vapautuminen sotavankeudesta 


